
, Gondold csak el, 

A történelemnek sok átjárója van, fortélyos folyosója 
És titkos ajtaja, suttogó becsvágyakkal tud becsapni, 
Hívságokkal vezet. Gondold csak el, 

Hogy akkor ad, ha figyelmünk zilált, 

És amit ad, oly simán összekavarja, 

Hogy az éhséget éhezteti etetve. Ad, de későn, 

S azt, amiben nem hiszünk, vagy ha még hiszünk 

Az emlékezet hiszi csak, az újraélt szenvedély." 


T. S. Eliot: Gerontion 
(Vas István fordítása) 


Prológus 
1997. február 23., reggel 


Még gondolni sem tudok a háborús Manilára anélkül, hogy 
ne jelenne meg előttem Douglas MacArthur tábornok képe. 
És nem tudok visszaemlékezni a háborúra úgy, hogy előtte ne 
látogatnék el a Manilai-öbölbe. 

Az előző este érkeztem. A repülőtérről a Manila óvárosától 
távol eső Makati üzleti negyed egyik új szállodájába indultam. 
Az utamat szervező iroda alkalmazottja arra bíztatott, hogy 
Makatiban szálljak meg, és dicsérte a negyed fényűző elegan- 
ciáját. A hölgy jól választott. Makati csillogása ámulatba ej- 
tett. Az Esmeralda Hotel patkó alakú bejáratát egy 
sziporkázó, kör alakú medence emelte ki, melynek közepén 
egy fényesen megvilágított szökőkút lövellte a magasba 
hatméteres vízsugarait. Mosolygós fehér ruhás személyzet 
fogadott, s a márvánnyal kirakott előcsarnokot tucatnyi 
köszönőember és londiner népesítette be. 

Mindannyian kellemes benyomást keltettek bennem, és 
igazán jól végezték a munkájukat. Ugy tűnt, mintha egy Las 
Vegas-ból vagy esetleg Hongkongból importált oázisba csöp- 
pentem volna. Kitűnő vacsorát szolgáltak fel. Az Esmeralda 
valóban kellemes szállodának bizonyult. 

Másnap reggel kocsit rendeltem, és hiába volt vasárnap, 
több mint egy óráig tartott, míg eljutottunk Manila belváro- 
sába. 1945. februárjában csapataink ugyanezen az útvonalon 
érkeztek meg Manilába. A visszavonuló japánok biztos vere- 
ségük tudatában mindent felégettek és mindenkit elpusztítot- 
tak előttünk. Százezernyi holttest hevert az égő házak között, 
melyek egykor otthonukként szolgáltak. A látvány gyűlöletet 
váltott ki bennem. De azóta Manila újjáépült, és a japán tőke 
segítségével. A metropolisz elővárosai egyetlen nagyvárosi 
masszává nőttek össze. Mostanra tízmillió ember zsúfolódott 
össze a monstrum utcáin és sikátoraiban. 


Végre elértem Manila belvárosát és az Egyesült Államok 
Nagykövetségét, melynek magas falai, kiterjedt pázsitszőnye- 
gei, szögletes fehér épületei egy korábbi korszakot idéztek fel 
bennem. A nem is olyan régen még különleges gyöngyszem- 
nek számító követség mára elvesztette pompáját a csupa 
üveg, modern Hiltonokhoz, Nikkókhoz és Esmeraldákhoz ké- 
pest. Rövid egyezkedéssel sikerült engedélyt szereznem, hogy 
végigsétálhassak oldalkertjében, melynek végén egy alacsony 
fal tekint a Manilai-öbölre. 

Gyorsan lépkedtem a buja zöld gyepen, elhaladtam egy 
épület mellett, majd a helikopterleszállón keresztül a hátulsó 
traktusba jutottam, s elém tárult a hatalmas öböl látképe. 
Fejemet magasra emeltem, szívem vadul dobogott, hiszen 
olyan izgatott lettem, amikor a part közelébe kerültem. Visel- 
kedésem meglephette a mellém rendelt fiatal szolgálatos 
tisztet. Egyáltalán nem vettem tudomást a fiatalemberről, hi- 
degen hagyott úti beszámolója, mellyel egy pillanatra félbe- 
szakította gondolataimat. 

Mégis mindenáron beszélgetésbe akart elegyedni velem. - 
Hova rohan, Marsh nagykövet úr? Tudhatná, hogy az öböl 
nem tűnik el onnan. 1 

Nem volt valami nagy Ázsia-szakértő. Az öböl felett húzódó 
felhőkre mutattam. - Mióta van itt? Még nem ismeri a 
keletázsiai időjárást? 

Eső közeledett. A levegő finoman rám tapadt, mint egy 
könnyű takaró. A nap lassan eltűnt egy vastag, sűrű felhő- 
paplan mögött és rózsaszínűvé színezte annak szélét. Forró 
szél támadt, mely egyenesen az öböl felől fújt, mint egy lát- 
hatatlan sárkány lehelete. Tudtam, hogy jobb lesz sietni, mert 
az ég hamarosan vízözönnel árasztja el az utcákat, az öböl 
pedig láthatatlanná válik, mintha éjszaka volna. 

Még nem találkoztam az új nagykövettel. Határozott, ked- 
ves asszony, aki még meg sem született akkor, amikor én már 
mindent láttam itt. Pihenőnapja ellenére az irodájában 
fogadott és ragaszkodott ahhoz, hogy körbejárjam a követsé- 
get. Nyugdíjas vagyok már, nem hiszem, hogy megérdemel- 
nék ekkora figyelmet, de a nagyköveteket - összeköti valami- 
lyen kimondatlan közös kötelék, amely lehetőséget nyújt az 
ilyesfajta szívességekre. Minthogy pályafutásom során nem- 
zetünk akkreditált nagykövete voltam Ázsia három különböző 
országában, az új nagykövetasszony nagylelkűen szemet 


hunyt váratlan és be nem jelentett érkezésem fölött, és arra 
bíztatott, hogy nézzem meg a rezidenciáját. Még ki is rendelte 
mellém ezt a fiatal izgága kísérőt. Miközben a mellvéd felé 
haladtunk, arra gondoltam, valójában az lenne a fiatalember 
feladata, hogy felnyalábolja a holttestemet, ha összeesnék a 
hőségtől. 

De valójában ő volt az, aki visszarettent a gőzölgő égtől, 
nem pedig én. Mire odaértünk a kőfalhoz, úszott a verejték- 
ben és azon igyekezett, hogy elrejtse bosszúságát, amiért el- 
távolították a  légkondicionálója mellől. — Türelmetlenül 
álldogált. Aztán mutogatni kezdte a szállodákat, a 
felhőkarcolókat és az öbölben veszteglő hajókat. En végül 
nem bírtam tovább. 

- Fiatalember - mondtam, és karba tett kézzel a tenger felé 
fordultam. - Ha nincs ellenére, szeretnék békében és csend- 
ben maradni. 

Eltűnt valahol mögöttem, mint egy kísértet, elindult a kö- 
vetség épülete felé, és minden bizonnyal boldoggá tette, hogy 
megszabadulhatott tőlem. Nem néztem utána, búcsút sem 
mondtam neki. Engem teljesen lenyűgözött a látkép. Az 
öbölre meredtem, és lassan hatalmába kerített egy másik kor- 
szak, egy másik világ, és egy másik személy, aki az én neve- 
met viselte. 

Távol a horizonton egy halvány földdomborulatot vettem 
észre a tengeren, tudtam, hogy az Corregidor szigete. Jobbra 
tőle homályosan bontakozott ki a közeledő esőfüggönyből a 
Bataan-félsziget. Még mindig szentként tiszteltem két helyet, 
az öreg katona siratófalait. A japánok invázióját követő kö- 
nyörtelen hónapokban a túlerőtől meggyötört amerikai és fi- 
lippínó katonák meghátrálásra kényszerültek a félszigeten, 
majd körömszakadtukig védték magukat Corregidoron. Mind- 
végig abban reménykedtek, hogy majd csak megérkezik az 
erősítés, ami megmentheti őket a pusztulástól. Az erősítés túl 
későn érkezett. Meg kellett adniuk magukat. Aztán újra vé- 
gigmasíroztak a félszigeten a győztes japánok szuronyai kö- 
zött, és éhezve, elkínzottan raboskodtak a betegségektől súj- 
tott fogolytáborokban. 

Bár késett az erősítés, a tisztesség kedvéért hadd tegyem 
hozzá: azért végül mégis megérkezett. Mielőtt Douglas 
MacArthur tábornok elmenekült a szigetről egy postahajón, 
ígéretet tett a helybélieknek valamint a saját katonáinak, és 


nem feledkezett meg róluk még akkor sem, amikor elutazott 
Ausztráliába, hogy átvegye a Szövetségesek déli offenzívájá- 
nak parancsnokságát. MacArthur eldöntötte: ha már egyszer 
újra le kell rohanni a Fülöp-szigeteket, akkor felszabadítja az 
egész szigetcsoportot, jóllehet, a felettesei csupán azt a fel- 
adatot bízták rá, vegye be Mindanao távoli szigetének egy 
darabját, amely bázisként szolgálta volna a további előrehala- 
dást az északi Formosa felé. 

En nem harcoltam sem Bataanon sem Corregidoron, nem 
éltem át a katonák rettegését, de Manila felszabadítása után 
a tábornokkal együtt utaztunk Muntinglupába és Santo 
Tomasba, ahol MacArthur üdvözölte a túlélőket. Alig néztek ki 
emberi lényeknek ezek a beesett szemű, csontig soványodott 
katonák, akik úgy bámultak régi parancsnokukra, mint aki a 
halálból érkezett vissza, hogy begyógyítsa sebeiket. 

Amint az öbölnél álltam, alig két kilométernyire tőlem 
jobbra láthattam az elegáns, régi Manila szállót, amely sok 
évvel azelőtt MacArthur otthona volt. Ujabb emlék szakadt fel 
bennem, ahogy végigpásztáztam a partvonalat. Még dúltak a 
harcok Manila visszafoglalásáért, és szinte magam előtt lát- 
tam, amint a tábornok felszalad a lépcsőn a tetőtéri lakosztá- 
lyába, hogy csatlakozzon a géppisztolyosokhoz. Félelem égett 
a szemében. De nem halálfélelem volt az. Végig vele voltam 
azokban a hosszú hónapokban, de soha nem láttam, hogy 
megrettent volna az ellenséges fegyverek ropogásától. Az a 
fajta rettegés volt tekintetében, amilyet az ember akkor érez, 
ha életének értelmét akarják megsemmisíteni. 

Visszavonulásuk során a japánok tűz alá vették a tetőteret, 
melyet azért foglaltak el, hogy parancsnokságként használják. 
Füst gomolygott lefelé a lépcsőkön. Szünet nélkül ropogtak a 
gépfegyverek. Lelőtt ellenséges katonák testei bukdácsoltak 
le odafentről. MacArthur előrerohant. Régi otthonának 
nappalijában végignézett az elszenesedett romokon. Három 
évig küzdött azért, hogy megmentse őket, és most csak 
néhány percet késett. Rámutatott a füstölgő könyvtárra, ahol 
egyetlen könyv sem maradt, és ezeket a szavakat mondta: 

- Jay, odaveszett minden értékünk, ami igazán fontos volt 
számunkra. Erti, mire gondolok? Semmi sem lesz olyan, mint 
volt, ha ennek a háborúnak vége. 

Akkor még nem értettem, mire céloz. Ugyanis MacArthur 
volt az, aki hitt abban, hogy az elkövetkező ezer év világtör- 


ténelmét Ázsiában fogják írni. Ahogy nézte az elégett könyve- 
ket mindannyiunk eljövendő életét látta bennük. 

Lassan visszafordultam a szárazföld felé. Tudtam, hogy in- 
nét nem messze van Sampaloc és Ouiapo, azután pedig 
Ouezon City. Amikor itt éltem, fiatal voltam és szerelmes. 

Küldetésem is ez a mostani utamon: felkeresni régi szerel- 
memet. Nem várok túl sokat a találkozástól, talán csak annyit, 
hogy egy pillantást vethessek rá, hogy láthassam, mivé lett az 
a lány. 

Miközben rá gondoltam, dühbe gurultam és éreztem, hogy 
haragom befelé irányul. Uj jelenség volt számomra a keserű 
csalódás abban az emberben, akivé váltam. Félreértés ne es- 
sék, sikeres életet éltem a második világháború után. De nagy 
árat kellett fizetnem érte, és az első veszteség itt, Ouezon 
Cityben ért. 

A következőt Los Banosban szenvedtem el. Annak idején a 
város mellett állt az a tábor, ahol öt hónappal a háború befe- 
jezése után, egy éjszaka kellős közepén kénytelen voltam vé- 
gignézni Tomoyuki Yamashita tábornok akasztását, így kellett 
megfizetnem azért, mert megkérdőjeleztem MacArthur indíté- 
kait. Háborogtam, amikor megértettem a tábornok gondolat- 
menetét, de valóban briliáns módja volt annak, hogyan erő- 
sítse meg tévedhetetlenségét: parancsot kell adnia arra, hogy 
végignézzem és jelentsem minden apró részletét annak az 
ítéletc-végrehajtásnak, amelyet vitatni merészeltem. Aztán 
meg kell jutalmaznia behódolásomat és folytatólagos hallgatá- 
somat. 

Ötvenegy éven át, mind a mai napig. 

Igen, megtanultam Douglas MacArthur tábornoktól a jelké- 
pek és az évfordulók jelentőségét. Az arroganciáét és a meg- 
félemlítését is. Mindkettő igen hasznos eszköz. 

Még mindig Los Banos felé néztem, amikor észrevettem, 
hogy izgága kísérőm visszaérkezett, és a követség fehér épü- 
letének teraszán vár rám. Az idióta elkapta a pillantásomat, 
és ügetni kezdett felém, mintha odarendeltem volna. 

- Éppen most beszéltem a nagykövettel - mondta levegő 
után kapkodva. - Azt mondta nekem, hogy ön ismerte Douglas 
MacArthurt. 

- Neki dolgoztam - feleltem, és a közeledő eső felé fordul- 
tam. 

- Milyen volt? 


- Hamarosan esni kezd - mondtam kitérőén, mert erre a 
kérdésre nem mindig voltam képes válaszolni. 

Sokan jelentették már ki, hogy jól ismerték Douglas 
MacArthurt. Jobban ismertem őt bármelyiküknél, így azt kell 
mondanom, hogy mindannyian tévedtek. 

A Tábornoknak - megkövetelte, hogy így szólítsák - nem 
voltak barátai. Ugy született, mint egy trónörökös. Az apja is 
tekintélyes katona volt, így fiát az első lélegzetvételétől a had- 
sereg nevelte. Az embereket kategóriákra osztotta. Voltak 
számára feljebbvalók, akiknek az ember hízeleg, bámulatba 
ejti őket és a megfelelő pillanatban szembeszáll velük. Voltak 
egyenrangúak, akiket megfélemlít, titokban próbára tesz és 
megbuktat a magasabb rendfokozatért és a kitüntetésekért 
folytatott küzdelemben. Végül akadtak alárendeltek, akik tö- 
kéletes parancsvégrehajtással, feltétlen hűséggel és folytonos 
talpnyalással tartoznak a Nagy Embernek. 

Aztán odakint, az őrzött kapukon túl, a harsonáktól és a tá- 
bortüzektől távol létezett a szürke, idegen , másik világ", ahol 
soha nem kívánt tölteni egy percet sem. Kinek, ha nem nekik 
festenék meg dicső tetteit a nemzet történelmének vásznán? 
A másik világhoz tartozókat boldogtalan társaságnak tekin- 
tette, akiknek az ő takarója vagy kardja kell; tudatlan, fe- 
gyelmezetlen civileknek, számító és gerinctelen politikusok- 
nak, vagy szegény elesetteknek, akik rizses tálkájukat nyújto- 
gatják a levegőbe. És halálos ellenségek, akik közül a legtisz- 
tességesebbek tüzelésre kész fegyverrel masíroznak felé a 
mocsokban, a leghitványabbak pedig fényképezőgépekkel, 
melyek felvételeit meg lehet hamisítani, vagy jegyzettömbök- 
kel, melyeket meg lehet tölteni hazugságokkal. 

És végül gondolatai között a nyári nap legmelegebb na- 
rancsszínével ott szerepelt anyja, Pinky. Pinky volt az egyetlen 
személy, aki igazán ismerte MacArthurt. Két másik fiát el- 
vesztette. Az egyiket betegség vitte el, a másikat a háború, 
így élete legnagyobb részében arra késztette a Tábornokot, 
hogy elég erős legyen mindhármuk fiatalkori álmainak valóra 
váltásához. 

És a Tábornok tényleg több volt, mint egyetlen ember, bár 
nem egészen olyan értelemben, ahogy Pinky elképzelte. 
Douglas MacArthur csupa ellentmondás volt még hatvankét 
éves korában is, amikor először találkoztam vele. Sőt még ak- 


kor is, amikor utoljára láttam több mint húsz évvel később, 
néhány héttel a halála előtt. 

Utaztam vele szárazföldön és levegőben, végigültem hos- 
szadalmas tirádáit, megszolgáltam dicséreteit és eltűrtem 
sértegetéseit, mint valami heves, ifjú Polonius. Vele minden 
nap olyan volt, mint egy menet a hullámvasúton. Az érzelmek 
teljes skáláját át kellett élnem - időnként boldog voltam, hogy 
tanúja lehetek, milyen nagyszerű ember. Szerencsés vagyok, 
mert megosztja velem elméje csodáit. Ám időről időre elcsüg- 
gedtem, mert képtelen voltam megérteni a tekintete előtt át- 
suhanó évszázadokat; megborzongtam a ritka alkalmakkor, 
amikor megveregette a hátam és azt mondta, milyen fontos az 
én hozzájárulásom a háború sikeréhez. 

Igen, ifjú Polonius voltam. Nem a fronton, ahol a háború 
öklendezte undorító és szennyes haragját, hanem dzsipekben, 
repülőgépeken a Nagy Ember közelében. Olvastam a postáját, 
továbbítottam parancsait, eleget tettem titkos megbízatásai- 
nak. Engedelmes katona voltam. Odaadó, túlzottan is. Boldog, 
hogy hasznomat veszik. 

Egy-két dologban hasonlítottunk egymásra. Például mind- 
ketten Arkansasban születtünk. Ő Fort Dodge-ban, Little Rock 
közelében, ahol apja gyalogsági tisztként határszolgálatot 
teljesített. En négy generáció céltalan kóborlása folytán 
nyolcvan kilométerrel északra, egy bérelt földön, ahol apám 
részes aratóként mások gyapotját szedte a napégette 
földeken, kőhajításnyira a kígyóktól hemzsegő  erdőtől. 
Mindkettőnket korán rabul ejtett Kelet-Ázsia. Elbódított 
minket lármás energiája, hősége, különös életritmusa, és 
azután soha többé nem szabadulhattunk csábításától, hiába 
kerestünk okokat az elhagyására. Mindketten gondatlanul 
választottuk meg asszonyainkat, megsebzett és naivvá tett 
bennünket a szerelem, és egy életre szóló árat fizettünk 
habozásainkért. Es természetesen ott volt a hadsereg, ami 
három egyszerre káprázatos és borzalmas esztendőre 
összekötötte sorsunkat. 

Az öböl felől gyorsan közeledett az eső. Néhány csepp 
máris az arcomba csapódott. Tudtam, hogy igyekeznem kell, 
máskülönben bőrig ázom. Kísérőmmel a sarkamban elindul- 
tam a követség épülete felé. Amint elértük az épületet, szaka- 
dozott eső-függöny süvített végig a kerten, és úgy tűnt, hogy 
a vihar a haragját Manila óvárosára fogja zúdítani. 


- Most elmegyek - mondtam. - Megköszönöm a nagykövet 
szívességét. Átadná neki? 

A fiatalember azonban a válaszomra várt, mintha kiérde- 
melt volna valamiféle fizetséget azért, mert megszakították a 
vasárnapi pihenőjét. 

- Azt mondják, zseni volt. 

Ránéztem és tudtam, úgysem fogja megérteni. Mégis 
megjutalmaztam. - Ragyogó elme volt, amikor a háborúról és 
a történelemről beszélt. Kedves volt és szelíd, ám a végén én 
mégis kegyetlennek tartottam. Sokkal többet segített nekem, 
mint bárki más a világon. De az az igazság, hogy önmagáért 
tette. 

A fiatal tiszt úgy nézett rám, mintha a Szfinx találós kérdé- 
sét hallaná tőlem. Nem vettem tudomást további kíváncsisko- 
dásáról. Elindultam az épületben, és a folyosón át kijutottam 
a nyitott előcsarnokba, mely előtt a kocsi még mindig várt 
rám. 

Menet közben újra végiggondoltam a dolgot, és az autónál 
ismét meglepetést okoztam neki. Kezet ráztunk, de én nem 
engedtem el, hanem erősen megszorítottam az övét, és lát- 
tam, ahogy egyre jobban elkerekedik a szeme, miközben be- 
szélek. 

- Megölt egy embert. Azt is mondhatnám, hogy meggyil- 
kolta. Irigységből és önzésből megölt egy nagy embert. 

- Kiről van szó? - kérdezte, és finoman megpróbálta kisza- 
badítani a kezét. 

- MacArthurról. 

- Nem, uram, úgy értem, kit ölt meg? 

- Nos, Tomoyuki Yamashita tábornokot - feleltem. - A japán 
császári kormány áldásával és bíztatásával tette. Mindkét 
félnek megvoltak az indítékai. Yamashita áldozati báránnyá 
vált, és ez mindegyikük érdekeit szolgálta. Láttam. Részese 
voltam. 

Ugy nézett rám, mintha nem is az a személy volnék, az a 
nyugdíjba vonult nagykövet, aki megcsinálta szerencséjét a 
Wall Streeten, hanem csak egy öregember, aki rossz időt ho- 
zott, és ráadásul kissé tébolyodott is. 

- De... én olvastam erről, uram. Hadbíróság ítélte el 
Jamasitát. És a japánok nem akarták a halálát - ő volt az egyik 
legnagyobb hősük. Különben is, a császári kormányt 
feloszlatták, amikor MacArthur átvette a hatalmat. 


- Bíróság? Az nem bíróság volt. Nem volt császári 
kormány? Igazából sohasem oszlott fel. Látja, nem tud maga 
semmit. -Végre elengedtem a kezét. - Es Yamashita? A 
császári kormány gyűlölte őt! Tudja, más embereket kellett 
támogatniuk. 

A fiatalember elfordította fejét, hogy elrejthesse a moso- 
lyát. Láttam a szemén, hogy azt gondolja, vén bolond lett be- 
lőlem. Diplomatikusan témát váltott. Rámutatott egy mély 
forradásra, mely az arcomon húzódik átlósan, mint egy villám. 

- Remélem, nem veszi tolakodásnak, uram, de ezt nem a 
háborúban szerezte? 

Kérdését tényleg tolakodásnak tartottam. Kinyitottam a ko- 
csi ajtaját. - Itt szereztem a Fülöp-szigeteken. - Beszálltam az 
autóba. - Jó napot, fiatalember. Most már igazán mennem kell. 

Tanácstalanul állt a kocsifelhajtón. Intettem neki, amikor 
elhajtottunk mellette a szakadó esőben. Mint mindig, a lehető 
legkevesebbet mondtam, és mint mindig, most is félreértet- 
tek. 

Megsürgettem a sofőrt. Az eső már alig esett, de a forgal- 
mat akadályozták a vízátfolyások. Ouezon Cityben volt talál- 
kozóm. Több, mint harminc évembe telt, míg sikerült össze- 
hoznom. Es soha többé nem akartam elmagyarázni senkinek, 
hogy mi vezetett el a végső óráig, amikor Tomoyuki Yamashita 
nyakára rácsomózták a kötelet Los Bánosban. 


Első rész 


1944. október - 1945. augusztus 


ELSŐ FEJEZET 


Két napja hagyta el Hollandiát a majdnem kétszáz kilomé- 
ter hosszan kígyózó hadiflottánk. A viharos tenger tajtékzott a 
nyomdokvonalunkban. Két ílottányi hadihajó hasította a vizet 
- repülőgép-hordozók, csatahajók, cirkálók, torpedórombolók, 
tankerek, teherszállítók, csapatszállítók, aknaszedők -, össze- 
sen hétszáz okádta a füstöt, hajtotta a csavarokat, hogy min- 
den idők legnagyobb tengeri ütközetéhez közeledjen. Kétszáz- 
ezer katona várakozott öklendezve és idegesen a csapatszál- 
lítók fedélzetén vagy a hajófenékben. Készen álltak arra, hogy 
kirakják őket az ellenséges vonalaknál, valahol egy gőzölgő 
dzsungelben. Esténként fegyvereiket tisztogatták, imáikat 
mormolták és leveleket írtak haza. Leyte felé haladtunk. 

Én MacArthur tábornok vezérkarának legfiatalabb tisztje- 
ként szálltam az USA Nashville nevű hadihajójának fedélze- 
tére. Utunk szinte babonás félelemmel töltött el. Nem szeret- 
tem a hadihajókat. Túl gyakran elsüllyedtek, és olyankor hi- 
deg acélkoporsókként vitték magukkal tengerészeiket a Csen- 
des-óceán fenekére. Mindazok, akik nem vágytak katonai pá- 
lyára közülünk, igen gyászos következtetéseket vontak le be- 
szélgetéseik végén a Pearl Harbort követő bizonytalan napok- 
ban. Megállapítottuk, hogy a háború változatos halált kínál 
valamennyiünk számára. Mi lehet rosszabb: elsüllyedni és 
megfulladni; lezuhanni a levegőből vagy elterülni a fűben egy 
puskagolyótól? 

1942 januárjában mérlegeltem a lehetőségeket, és végül 
beletörődtem abba, hogy a sárban nézek szembe a halállal. 
Szerencsére a hadseregnek tudomása volt szerény japán 
nyelvtudásomról. Mivel szűkében voltak a tolmácsoknak, 
gyalogsági kiképzés helyett nyelviskolába küldtek. Rögtön 
azután csendes-óceáni szolgálatra osztottak be, és öt hónapot 
töltöttem ott kihallgató tolmácsként, mielőtt MacArthur 
vezérkarához rendeltek. Jó vezérkari tiszt voltam. Nem 
hiányzott belőlem a diplomáciai érzék, az engedelmesség és a 
lelkiismeretesség. Azelőtt atléta voltam az egyetemen, így az 
első "— osztályú sportoló önbizalma meglátszott a 
viselkedésemen. MacArthur és magas rangú tábornokai 
hamarosan megkedveltek és a bizalmukba fogadtak. 


De mosolygós arcommal azt palástoltam, mennyire érték- 
telennek érzem magam. Minden reggel, amikor napiparan- 
csaimért jelentkeztem a Tábornok főhadiszállásán, emlékez- 
tettem magam arra, ha nem lettem volna olyan szerencsés, 
hogy japán nyelvet tanulhatok, akkor számomra a háború 
sokkal veszélyesebb lenne. Az öcsém követte a családi ha- 
gyományokat: nyolc osztálya és elképesztő arkansasi kiejtése 
biztosította helyét a gyalogságban. Ugyanúgy, mint apám és 
nagyapám, ő is bátor és jól képzett közkatona lett. Franciaor- 
szág inváziója közben, 1944 júniusában halt meg egy kisvá- 
rosban, amelyről azelőtt még sohasem hallottam. 

Nem, én nem erre születtem. Még várost sem láttam tizen- 
négy éves koromig, amikor egy barátságtalan, esős reggelen 
anyám bejelentette, hogy halott apám megjelent neki álmá- 
ban és azt mondta, hagyjuk el Arkansast, és menjünk át Ka- 
liforniába. A kukoricaháncs zizegett alattam silány matracom- 
ban, amint szememet dörzsölgetve figyeltem, anyánk hogyan 
pakolja be holminkat négy vászonzsákba. Haragos arcát el- 
nézve világossá vált, apa azt tanácsolta neki, hogy még aznap 
útnak kell indulnunk. 

Apám sírja egy erdővel szegélyezett legelő mellett feküdt, 
és kedvenc sziklája jelölte. Odalátogattunk, mielőtt elindul- 
tunk. Anyám elmondott egy imát mindnyájunkért, és meg- 
ígérte apának, hogy nem hagyja itt egyedül, hanem átviszi 
Kaliforniába, mihelyt jóra fordulnak a dolgok. Apám alig egy 
évvel azelőtt halt meg, még éreztem a jelenlétét, mely úgy 
simogatott, mint egy meleg gyapjúpulóver; a jóságát, mely 
pótolhatatlanul eltűnt az életemből, amikor fenyőkoporsóját 
leeresztették a gödörbe. 

Amint ott álltam a sírnál, mintha apám újra életre kelt 
volna. Kétszáz méternyire tőlem sovány marhák legelték a téli 
füvet. Az erdőben puskalövés dörrent; egy szerencsés ember 
a vacsoráját ejthette el. Igyekeztem apám hangjára összpon- 
tosítani. Hallani véltem, amint azt mondja nekem, nagy hibát 
követett el, amikor ezen a könyörtelen, elmaradott vidéken 
ragadt. Ha elment volna innen, soha nem fektették volna ko- 
porsóba ilyen korán. Ránéztem az egyszerű szikladarabra, és 
arra gondoltam, hogy anyámnak is ugyanezt mondhatta az 
előző éjjel. 

Soha nem volt még részem olyan gyönyörű látványban, 
mint a kaliforniai tengerpart. Azon a reggelen, amikor 


buszunk megérkezett Santa Monicába, kiálltam a rakpartra, 
beszívtam a sós levegőt, a készülő tengeri finomságok illatát, 
elnéztem az emberek lusta járását, a halászok kényelmes 
mozdulatait. Odafordultam a meredek sziklafal és a homokos 
part felé, ahol megtörtek a hullámok, aztán végigpásztáztam 
a sudár pálmafák sorát, mely északi irányba, Malibu felé 
nyújtózkodott, és be kell vallanom, sírva fakadtam. 
Meghaladta minden képességemet, hogy akár elképzeljek 
olyan szépséget és olyan kellemes érzést, melyet a táj 
kiváltott belőlem. Rongyos voltam és hosszú hajú, de csak 
nevetni tudtam ezeken. Ereztem apám melegségét magam 
körül, és megesküdtem, hogy soha nem hagyom egyedül 
anyámat. 

Iskolába jártam. Fürge voltam, és felfedeztem, hogy ügye- 
sen bánok a futball-labdával, ledöntöm az embereket magam 
körül, mielőtt elkapnának. Anyám erősen tiltakozott a futball 
ellen, azt mondta, inkább dolgoznom kellene, de én nagy 
örömömet leltem. Három évvel később szinte megbénult 
meglepetésében, amikor az állam legjobb egyetemei ver- 
sengtek értem. Bármelyik szívesen fizette volna tanulmá- 
nyaimat. 

A Dél-Kaliforniai Egyetemet választottam, hogy anyám kö- 
zelében maradhassak és segítségére lehessek a hétvégeken. 
Egy hadianyagüzemben kapott munkát, és a mozgósítás után 
tizenkét órás műszakokban szegecselőmunkásként dolgozott. 
Alacsony termete ideális volt ahhoz, hogy bemásszon a harci 
repülőgépek keskeny orr-részébe. Öcsém villanyszerelőnek 
tanult, és tudta, hamarosan behívják a hadseregbe. 

Közvetlenül az egyetem mellett volt egy kis élelmiszerbolt, 
melynek japán tulajdonosai főként friss gyümölcsöt és zöldsé- 
get árultak. A környező völgyekben szerezték be más ázsiai 
bevándorlóktól. Tizenkilenc éves voltam, és második évemet 
töltöttem az egyetemen, amikor először találkoztam 
Kozukóval. Apja üzlete előtt állt a járdán, s a gyümölcsöket és 
a zöldségeket rendezgette. Hófehér kötényt viselt, melyet 
szorosan megkötött vékony derekán. Hátul egy piros 
szalaggal fogta össze derékig érő haját. Összeráncolt homloka 
valamilyen belső konfliktusról árulkodott. Olyan gonddal és 
finomsággal végezte munkáját, mintha pazar, egzotikus 
virágokat állított volna egy kényes vázába. De amikor 
felnézett rám, elmosolyodott. 


Rendkívül szégyenlős voltam. Tudatában voltam rémes 
arkansasi kiejtésemnek és csiszolatlan viselkedésemnek. Az 
egyetemen még tartózkodóbban viselkedtem, pedig a futball- 
pályán gyorsan hímevet szereztem. Visszamosolyogtam a 
lányra. Mivel igazi, más okom nem volt a beszélgetésre, ki- 
nyögtem, hogy japán nyelvet szeretnék tanulni. Ő pedig azt 
mondta, szívesen fejlesztené angol nyelvtudását. Megegyez- 
tünk abban, hogy tanítani fogjuk egymást. Két héten belül - 
szüléink ellenállását leküzdve - elválaszthatatlanok lettünk. 

Természetesen viselkedtünk egymással, nem szerelmesek 
voltunk, hanem inkább játszótársak. Mindketten bevándorlók 
voltunk, csak éppen különböző távolságokból érkeztünk. Mi- 
közben azon igyekeztem, hogy örömet szerezzek neki, Kozuko 
megismertette velem Ázsia csodáit, kultúráját. A Santa 
Monica-i víkendeken együtt bámultuk a végtelen Csendes- 
óceánt, miközben a japán nyelvet gyakoroltuk, és szülőföldjük 
furcsa kultúrájáról beszélgettünk. Rengeteget olvastam, mé- 
lyen beleástam magam az ázsiai történelembe, és figyelemmel 
kísértem Japán akkori háborús politikáját. 

Aztán megtámadták Pearl Harbort. Kozukót és családját 
kitelepítették egy texasi táborba. Engem pedig behívtak a 
hadseregbe. Japán gyűlöletes ellenséggé vált. Hadserege va- 
lóban  elvetemülten viselkedett és  kegyetlenkedett a 
legyőzőtekkel, de én mégis csodáltam az ország hajdani nagy- 
ságát, és nem tudtam gyűlölni a japán embereket, miután 
megismertem Kozuko kedvességét és láttam családja eré- 
nyeit. 

Tudtam, hogy a Fülöp-szigetekre indított hadjárat hosszú 
lesz és véres. A Csendes-óceánon töltött két év kimerített, 
szívesen otthagytam volna a hadsereget. Utban Leyte felé ki- 
gondoltam, hogyan szabadíthatom fel magam, ha csak rövid 
időre is. Amíg a Nashville hasította a sziporkázó, királykék 
hullámokat, órákat töltöttem egyedül a főfedélzeten a hajó- 
ágyúk alatt, hogy ne lássak senkit. Nem vettem tudomást a 
fedélzetmester sípolásairól, csak a szüntelen hullámzást bá- 
multam. Azokban a pillanatokban azt képzeltem, hogy turista 
vagyok egy luxus óceánjárón, mely nem abba a Franciaor- 
szágba tart, ahol éppen akkor halt meg az öcsém, hanem a 
régi, dicsőséges Párizsba, és ott életben találom őt. 

De a tengert nem téveszthettem meg. A háborgó Csendes 
óceánon jártunk, mely úgy dobálta a hatalmas hadihajót, mint 


egy játékszert. Magunk mögött hagytuk Új-Guinea rothadó, 
mocsaras dzsungeléit, ahol MacArthur csak imitálta a táma- 
dást az összezavarodott japánok ellen, akiknek leghőbb vágya 
az volt, hogy meghaljanak a császárért, de háborúzásra már 
alkalmatlannak bizonyultak. A Tábornok inkább elvágta ten- 
geri útjaikat, hogy felemésszék készleteiket, minthogy brutá- 
lis, pazarló támadást indítson, ahogy Nimitz és a tengerész- 
gyalogság tette az óceán középső részén. Az volt a véleménye, 
, úgyis meghalnak maguktól is". 

A tudósítók szívesen írtak arról, hogy sok katona gyűlölte 
saiért. Az az igazság, hogy olykor tényleg elviselhetetlen volt, 
de a katonák többsége nem maradt volna életben, hogy bos- 
szankodhasson miatta, ha a Tábornok nem olyan utolérhetet- 
len zsenialitással tervezte és irányította volna az ütközeteket. 

Előttünk hevert MacArthur igazi szenvedélyének tárgya. Az 
elterpeszkedő Fülöp-szigetek önmagukban is valóban komoly 
katonai kihívásnak számítottak, ráadásul négyszázezer japán 
katona védte őket. De ennél is fontosabb volt, hogy 
MacArthur megszállottként ragaszkodott a szigetekhez. A 
világon egyetlen helyi még Amerika sem váltott ki 
MacaArthurban hasonló érzelmeket. Több, mint negyven évvel 
azelőtt itt kezdte katonai pályafutását, őelőtte pedig apja 
szolgált e területen. Járt már itt tábornokként is még azelőtt, 
hogy vezérkari főnök lett. 1936-ban rendes szolgálati ideje 
letelt, de megmenekült a korai nyugdíjaztatástól, mert 
kinevezték a Fülöp-szigetek  tábornagyának. Második 
feleségét azon a hajón ismerte meg, amelyen új 
állomáshelyére utazott, és a szigeteken kötöttek házasságot. 
Itt született a fia, és itt halt meg az anyja. Rendkívüli hatással 
volt a szigetek lakóira, öregekre és fiatalokra egyaránt, és 
megígérte nekik, hogy vissza fog térni hozzájuk. 

És volt még valami más is. Már tudtuk, hogy fordulat állt 
be a háború menetében, hogy meg fogjuk nyerni; ha nem 
hónapokon belül, akkor is hamarosan és elkerülhetetlenül. És 
amikor eljön az a nap, mi, kötelességtudó katonák istennek 
hálát adva végre hazamehetünk. De mit fog csinálni a 
Tábornok? Néhányan - beleértve Franklin D. Rooseveltet sötét 
pillanataiban - azt gondolták, MacArthur indul majd az 
elnökválasztáson, de mi ösztönösen tudtuk, hogy soha nem 
lenne képes elviselni az igazi demokráciával járó 


megaláztatásokat. 1937 óta be sem tette a lábát az Egyesült 
Államokba. Talán érezte, hogy őt egy különös karma várja, 
nevezetes pillanat: trónra emelésének napja, melyről közel 
három évig álmodozott. 

De sokkal több tennivalója volt annál, mint hogy győztesen 
kerüljön ki egy hadjáratból. Nem lehetett volna igazán nagy 
ember, ha eltűri a megbélyegeztetést, pedig a Fülöp-szigete- 
ken bemocskolták. Itt kellett elszenvednie a legnagyobb meg- 
aláztatást, ezen a szeretett földön. 

Hiába játszottunk Fejbólintó Jánosokat, nem szépítgethet- 
tük azt a tényt, hogy 1942-ben MacArthur itt vereséget szen- 
vedett a japánoktól. Nemcsak hogy legyőzték, hanem tönkre- 
verték. Washingtont is lehetett volna hibáztatni, de az az 
igazság, hogy MacArthur sem állt készen a harcra, hiába ké- 
szülődött rá négy évig. Tizenkét órával Pearl Harbor bukása 
után légi erejét bevethetetlenné bombázták. A pilótákat és a 
földi személyzetet készületlenül érte a támadás, először kép- 
telenek voltak elhinni, hogy rájuk törhettek a japán alakula- 
tok, és kezdetben fel sem fogták, hogy háborúban vannak. A 
Tábornok csapatait centiméterről centiméterre szorították 
vissza a Bataan félszigeten és a Corregidor-szigeten. Ő maga 
elkerülte az elfogatás, a kihallgatások és a bebörtönzés meg- 
aláztatását, amikor egy kis postahajón egy távoli repülőtérre 
menekült, ahonnan Ausztráliába vitték feleségével és gyere- 
kével együtt. — 

Legyőzték. És ami még rosszabb volt, sorsukra hagyta em- 
bereit a harc kellős közepén, a legreménytelenebb pillanatok- 
ban. 

Ausztráliában tervezte meg, és onnan irányította személyes 
és katonai bosszúját. Egyenként indította a támadásokat, ka- 
tonáit dzsungelról dzsungelre kipihent alakulatokra cserélte, 
melyek szüntelenül észak felé törtek előre a Fülöp-szigetek 
irányába. Egy olyan tábornok, aki a valaha élt legnagyobb 
lángelmének tartotta magát, a megtorlás örömét nem az egy- 
szerű győzelemben lelte, hanem a zseni gonosz kegyetlenke- 
désében. Az elkövetkező hónapokban a japánok megtapasz- 
talhatták, milyen egy lángész tombolása. Eldöntötte, hogy a 
Leytébe vonulással nem pusztán hírnevet szerez, hanem be- 
írja nevét a történelembe. Olyan dicsőséget akart, amelyről 
eddig még egyetlen tábornok sem álmodott. 


Mert ki volt Napóleon? Csak egy gyomorfekélyes pudli, aki 
elvesztegetett egy hadsereget a jeges sztyeppéken. Ki volt 
Caesar, aki a végén haszontalanságokra fecsérelte az idejét, 
és képtelen volt irányítani saját gyilkos vezérkarát? És 
kicsoda Yamashita, , Malaysia Tigrise", aki megalázta 
Percivalt Szingapúrban, —— végigmasíroztatta a brit 
hadifoglyokat a leigázott Ázsia összes városában, hogy 
demonstrálja, milyen lottyadtak a Nyugat katonái? 

De ott volt ő, MacArthur, hideg és éles logikájával, aki min- 
dig ura volt a helyzetnek, és a halhatatlanság kapuját dön- 
gette. 

Leyte volt a Fülöp-szigetek világának központja. A Samart, 
Panoant és Dinagatot is magukba foglaló közepes méretű szi- 
getek mellett feküdt. Minthogy sokkal kisebb volt, mint a tőle 
északra található Luzon és a déli fekvésű Mindanao, sokan 
megkérdőjelezték stratégiai jelentőségét. A vezérkar egyesí- 
tett parancsnoksága amellett kardoskodott, hogy MacArthur- 
nak inkább Mindanaón kellene bázist létesítenie ahelyett, 
hogy hagyja a filippínókat meghalni, miközben északnak 
halad a formosai és a kelet-kínai támaszpontok felé. Mások 
azt tartották kívánatosnak, hogy óvatosabban törjön előre, 
novemberben szálljon partra Mindanaón, ne bakugrásokkal 
közelítse meg [Luzont, s végül Manilát, a legfontosabb 
célpontot. 

De MacArthur Leytét akarta; és októberben. Azt mondta, 
azért ezt a helyet választotta, mert itt stratégiailag kettévág- 
hatja Japán hajózási útvonalait, elszakíthatja őket a Borneóról 
és Szingapúrból szállítható petróleumuktól és egyéb erőforrá- 
saiktól, taktikai szempontból pedig megoszthatja a Fülöp-szi- 
geteken állomásozó japánok szárazföldi erőit. Ez akár igaz is 
lehetett. Az elnök és az egyesített parancsnokság elfogadta 
gondolatmenetét, a Tengerészet egyetértett. De én már több, 
mint egy éve megszakítás nélkül vele dolgoztam, és tudtam, 
választását valami más indokolta. 

Személyes okok vezették Leytére. A szigeten hagyta ifjú- 
kora igézetét és romjait. 
mányt, átszelte az óceánt, végül egész hajórajokat és alaku- 
latokat vetett be egy alig ismert, kis szigeten, mert ott tudta 
leginkább dicsőíttetni visszatérését. Olyan nyilvánvaló volt ne- 
kem, hogy csodálkoztam, miért fecsérelt a kormány annyi 


energiát a hetekig tartó komplikált tanácskozásokra. A nagy 
emberek, a történelem kiválasztottjai, akikre még ezer éven 
túl is emlékeznek, koronázásuk pillanatát mindig misztifikál- 
ják, és úgy tesznek, mintha a sors véletlenül rendelte volna 
úgy. 

Az inváziót megelőző estén a Tábornok kilenc főből álló ve- 
zérkarát berendelte a Nashville tiszti étkezdéjébe. A hajót ez 
alkalommal finomabban dobálta a tenger mozgása, melyet a 
tengerészek alaphullámzásnak neveztek. Hullámverés hallat- 
szott valahonnan, és ez azt jelentette, hogy közeledtünk a 
part felé. Az étkezdébe menet a vörös lámpákkal megvilágí- 
tott, sötét átjárókban jól hallottam ellátó hajóink és repülő- 
gép-hordozóink nehézfegyvereinek dörgését. Szünet nélkül 
lőtték a japánok parti, védelmi erőit. Egy nappal azelőtt ro- 
hamcsapataink bevettek két kisebb szigetet, melyek a Leytei- 
öböl bejáratát védték, s így biztosították zavartalan behatolá- 
sunkat. Akkor már ott voltak aknaszedő hajóink és víz alatti 
megsemmisítő csapataink, melyek megtisztították az akadá- 
lyoktól az inváziós támaszpont vizét. Az utóbbi napokban a 
Szövetségesek légi ereje ismételt támadásokat indított a ja- 
pán légi támaszpontok ellen északon, Kínában; keleten, a 
Marshall és a Karolina-szigeteken; délen, Mindanaón, hogy le- 
hetetlenné tegyék a Leyte elleni légicsapásokat. 

A Nashvillen készültséget rendeltek el. A tengerészekben 
egyre nőtt a feszültség és az izgalom. Órákon belül el kellett 
foglalniuk harcállásaikat. Hajnalra terveztük a partraszállást 
és a támadás megindítását. 

MacArthur egy abrosszal letakart asztal végén ült az étkez- 
dében. A hajópincérek hangtalanul járkáltak körülöttünk, 
helyben készített aprósüteményt és forró kávét szolgáltak fel, 
majd újra eltűntek a konyhában. Mi is némán ültünk a he- 
lyünkön. A vezérkar legfiatalabb tisztje lévén, én az asztal 
másik végén, a Tábornoktól legtávolabb foglaltam helyet. 

MacArthur rágyújtott kedvenc pipájára és végignézett raj- 
tunk. Ugy mosolygott, mint egy tizenéves fiú. Nyugtalanul 
fészkelődött a székében, alig bírta magába fojtani izgatottsá- 
gát. Jóképű, elegáns férfi volt, akinek nem kellett azzal törőd- 
nie, hogy személyes vonzerejét mesterkélt fogásokkal növelje. 
Hatvannégy évesen sem vegyültek ősz szálak a hajába, mar- 
káns vonásai energiát sugároztak. Ausztráliában nála sokkal 
fiatalabb felesége várta, fia alig lépett ki a kisgyermek korból. 


A Tábornok soha nem szeretett vele egykorúak közelében 
élni, mert nem volt hajlandó velük együtt megöregedni. 

Több, mint egy éve már, hogy mindennap találkoztam vele, 
de még mindig megborzongtam, amikor beszélni kezdett. 
Olyan modort és stílust választott, mintha több ezres hallgató- 
ságnak tartott volna előadást. Az a világ, amelyben élt sarkos 
volt, egyértelmű és tökéletes. Nem kímélte magánéletét. 
Rám, a huszonhárom éves fiatalemberre úgy hatott közelsége, 
mintha egy királyi udvar védőfala mögé sikerült volna bejut- 
nom, ahol nem számítanak az évszázadok. Végtelenül cso- 
dáltam őt. En nem hasonlítgattam magam őhozzá. En Jay 
Marsh voltam, s örültem, hogy mellette lehetek. Csak Isten- 
nek és Pinkynek állt hatalmában olyan embert teremteni, 
amilyen MacArthur volt. 

- Hozzon nekem egy csésze kávét, Jay. 

- Igen, uram. 

Megremegtem, mint mindig, amikor a keresztnevemen szó- 
lított a harcmező nagyjainak jelenlétében. Gyorsan felálltam, 
odahajoltam a kannához és kitöltöttem egy csésze Íriss, gő- 
zölgő kávét, majd óvatosan letettem elé, két kézzel, mintha 
valami kincset juttattam volna neki. 

Bólintott, és megjutalmazott egy dicsérő mosollyal. Miköz- 
ben belekortyolt a forró italba, én visszasiettem a helyemre. 

- Kitűnő kávé - mondta, mintha csak szavai tették volna 
zamatossá. 

Ujra végigpillantott bölcs megállapításaira várakozó rang- 
idős tisztjein. - Nos, uraim, végre elérkezett a pillanat, 
amelyről mindannyian álmodoztunk. 

Röviden végigfutott a részleteken, de arra ügyelt, hogy 
nagyszabású tetteknek tűnjenek. Elrendelte, hogy tegyük fel 
sisakunkat, amikor elkezdődik az invázió. Emlékeztetett min- 
ket arra, hogy be kell vennünk malária elleni tablettáinkat. 
Felolvasta a beszédet, melyet a híradósok mikrofonjain ke- 
resztül szándékozott a partra továbbítani és várta tervezeté- 
hez kapcsolódó reakcióinkat. Parancsaira csak bólogattunk, a 
látszat kedvéért magyarázatot kértünk tőle a beszéd néhány 
kifejezésére, egyébként pedig kávézgattunk, rágcsáltuk az 
aprósüteményt, rágyújtottunk egy-két szál cigarettára. Mind- 
annyian a fő eseményre vártunk. 

Hirtelen felállt és leszegett állal járkálni kezdett. Tudtam, 
hogy elérkezett a nagy pillanat. Menet közben belenyúlt nad- 


rágja zsebébe és előhúzott belőle egy kis derringert. A régi, 
rövid csövű, nagy kaliberű pisztolyt karcolások csúfították. 
Olyan kicsi volt, hogy eltűnt a kezében, amikor összezárta te- 
nyerét. Teátrálisan figyelte arcunkat, előhalászott két golyót 
és lassan behelyezte őket a töltényűrbe. Felemelte a fegyvert, 
amint beszélni kezdett. 

- Maguk közül a legtöbben emlékeznek arra, hogy apám 
megkapta az Egyesült Allamok legmagasabb katonai kitünte- 
tését a Polgárháború idején, és rangidős tábornokként 
szolgált a hadseregben nyugdíjaztatása előtt. De én úgy 
találom, hogy legsikeresebb időszakát itt, a Fülöp-szigeteken 
töltötte, úgy mint harcoló katona, később, mint katonai 
kormányzó, negyvenöt évvel ezelőtt. Ő volt az első főtisztek 
egyike, akik igyekezték meggyőzni az amerikaiakat e szigetek 
fontosságáról. Sokszor kockáztatta itt az életét, és a fejére 
kitűzött díjjal végezte. 

MacArthur szembefordult velünk. - A japánok tudják, 
mikor és hol szállunk partra. TIokió rádión keresztül 
szétkürtölte a világban, hogy én is ezen a hajón vagyok, és 
holnap a csapataim élén magam is partra szállok. Az ellenség 
tudja, hogy visszajöttem, és tisztában van azzal, mit jelent ez 
azon hűséges filippínók számára, akik szenvedésekkel teli 
éveken át türelmesen, dacosan vártak visszatérésemre. Ha 
Yamashita tábornok okos, akkor öngyilkos osztagot küld a 
partra, hogy megpróbáljanak elfogni vagy megölni. 
Gondoljanak bele! Lehet annál nagyobb győzelem, mint hogy 
a japánok elfogják MacArthurt, végigparádéznak vele Manila 
utcáin? De ez soha nem fog bekövetkezni. Mert ma este 
maguk előtt ugyanazt megfogadom, amit apám: inkább 
meghalok! 

Hirtelen előhúzta, majd gyorsan visszacsúsztatta a zsebébe 
a pisztolyát. 

Meghökkenve és lenyűgözve néztem, ahogy fel-alá lépdelt 
előttünk. Valami azt súgta nekem, hogy a partot elözönlő ka- 
tonáink, akik majd megnyitják az utat előttünk, biztos, hogy 
szétverik a japán csapatokat, ezért a Tábornok aggodalma 
fölösleges. De ha mégis elrabolnák vagy megölnék MacArhurt 
az invázió kezdetén, az végérvényesen meghiúsíthatná a Fü- 
löp-szigeteken megindított hadjáratot. 

És ez volt a lényeg. A Tábornok két perc alatt elmagyarázta 
nekünk, hogy a küszöbön álló hadjáratot nem indítanánk el, 


ha ő nem ragaszkodott volna hozzá olyan állhatatosan, és 
nélküle az kudarcra lenne ítélve. A tett nagyságát a pisztollyal 
demonstrálta, mely a bátorság és a kitartás szimbóluma volt 
számára, és örökre összekötötte őt apja hősies küzdelmével. A 
közjátékkal közvetett módon arra is emlékeztetett minket, 
hogy nemzetünk történelmében csak egyszer eshetett meg, 
hogy apa és fia megkaphassák a legmagasabb katonai kitün- 
tetést, ugyanakkor rámutatott vele arra is, milyen történelmi 
szálak fűzik családját a Fülöp-szigetekhez. Egy szinte tökéle- 
tes, metaforákkal gazdagított költeményt adott elő. 

Megállt, felemelte a fejét, és ismét végignézett rajtunk. 
Hangja erőteljesen és nyomatékosan zengett, mint egy fut- 
balledzőé, aki játékosait instruálja a két félidő közti szünet- 
ben. 

- Holnap támadunk. Taclóban alatt szállunk partra. Pálya- 
futásom egyik döntő pillanata előtt állok. Első szolgálati be- 
osztásomat Taclóbanban töltöttem be, miután végeztem West 
Pointban. Es mintha a sors rendelte volna így, negyvenegy 
évvel később, ugyanazon a napon térek vissza a városba. Ez 
olyan előjel, amit a filippínó emberek meg fognak érteni. 
Olyasfajta jel ez, amelyet önmagukban kerestek. Amikor 
megtudják, hogy visszatértem, felkelést indítanak majd vá- 
rosaikban. Gerillaharcosaik ki fognak törni a dzsungelből. És 
a japánoknak olyan gyors és szörnyű megtorlásban lesz 
részük, amilyet még nem szenvedtek el e hosszú és 
mérhetetlen áldozattal járó háború folyamán. 

Ujra járkálni kezdett, egyenként végignézett mindannyi- 
unkon. - Itt egy csatánál sokkal több forog kockán, uraim. Jö- 
vőnket a Csendes-óceán legfontosabb szigetcsoportjával kell 
megpecsételnem, amely bizonyos szempontból jelentősebb 
Japánnál. Azután meg kell törnöm a császár országát. De jö- 
vőnk a harccal kezdődik. A harcban pedig bátor emberek hal- 
nak meg, teljesen mindegy, milyen jó terveket dolgoztak ki, és 
milyen hibátlanul hajtják végre azokat. Most visszamegyek a 
kabinomba és imádkozni fogok a Mindenhatóhoz, hogy se- 
gítse gyors és szerencsés győzelemhez hős katonáinkat. Jó éj- 
szakát. 

Mindannyian talpra ugrottunk és vigyázzban álltunk addig, 
míg ki nem vonult a teremből. Aztán komótosan újra elfoglal- 
tuk helyünket. Visszatértünk a kávéhoz, az aprósüteményhez, 
és társalogni kezdtünk. Az alacsonyabb beosztású tábornokok 


és a rangidős ezredesek szokásos cinizmusa és gúnyolódása 
töltötte be az étkezdét. Haszontalanok voltak ugyan, de mi vi- 
gaszra leltünk bennük. 

- Nagyon szívesen, Tábornok. Mindig a rendelkezésére ál- 
lok, uram. b 

- Várjanak egy percet. Tisztázzunk valamit. Ó fog Istenhez 
imádkozni, vagy Isten imádkozik hozzá? 

- Hogyan lőhetne agyon magát valaki, ha az egész háborút 
önmaga vívja? 

A gúnyolódó tisztek mindannyian tudták, hogy a háború 
szemlélésére nincs jobb hely, mint egy hátsó ülés, ahonnan 
Douglas MacArthur kísérte figyelemmel hadseregét. 

Én szokásomhoz híven, óvatos maradtam, nem szóltam 
közbe, nem vettem részt az élcelődésben. Néhány rangidős 
tisztnek már a puszta jelenlétem is meghökkentő volt, hiszen 
a gyűlés már véget ért. Így néhány perc múlva távoztam ma- 
gam is. 

Újabb levelet kellett írnom anyámnak, aki öcsém halála óta 
sokat aggódott miattam. Pedig igazából nem voltam veszély- 
ben, legalábbis nem úgy, mint a lövészgyalogosok, akiknek 
másnap közelről kell farkasszemet nézniük az ellenséggel. De 
fiatal és ideges voltam, s így szinte belebetegedtem a véron- 
tás puszta gondolatába is. 

A hajnal sokszínű ragyogása költeménybe illő szépséggel 
borította be a horizontot, de az öldöklés hangjai hamarosan 
szertefoszlatták az idilli hangulatot. Behatoltunk az öbölbe. A 
nyugodt, smaragdzöld vizet felkavarta tekintélyt parancsoló 
hajóhadunk. Korai ébredésem után kabinomból a főfedélzetre 
siettem, és elindultam kedvenc helyemre, a hajóágyúk alá. 
Amint közeledtem feléjük, hirtelen dörrenések rázták meg a 
levegőt. Az ágyúk torkából fekete füst, rút lángnyelvek csap- 
tak elő. Lövedékeik sorra robbantak a párába burkolózó par- 
ton. Most már tucatnyi hajó csatlakozott a harsogó zárótűz- 
höz. Leytét megrengették a robbanások. Kis idő múlva a szi- 
get egyszerűen eltűnt a gomolygó füst leple alatt. 

A Nashville lehorgonyzott, a zárótűz pedig folytatódott. 
Csupasz, derékban kettétört fák és lángoló épületek százai 
bontakoztak ki az időnként szétfoszló füstből. A mellettünk 
álló csapatszállító hajó oldalán kivetették a hálókat. Végelát- 
hatatlan sorokban súlyos felszereléseikkel megrakott katonák 
indultak meg rajtuk lefelé. Odalent partraszálló csónakok rin- 


gatóztak a hullámok tetején. Olyan rendben sorakoztak a csa- 
patszállító hajó mellett, mint az utasra váró taxik. A katonák- 
kal megtelt csónakok a nyílt tengernek vették az irányt, és 
addig köröztek odakint, míg valamennyi csónak nem csatlako- 
zott egyre csak köröző oszlopukhoz. Végül az anyahajókon 
felhúzták az invázió kezdetét jelző rohamzászlókat. 

A lövedékek továbbra is megállás nélkül hullottak a szá- 
razföldre, a robbanások szétszaggatták a sudár fákat, a fű- 
kunyhókat és az ellenség tüzelőállásait. Nem messze a parttól 
súrű növényzettel borított meredek hegyek emelkedtek. A lö- 
vedékek a sziklákat és lejtőket borító dzsungelt sem kímélték. 
Csak akkor hagyták abba az ágyúzást, amikor katonáink ki- 
szálltak a rohamcsónakokból, elözönlötték a partot és elfog- 
lalták harcállásaikat. Tudtuk, hogy a japánok vissza fognak 
vonulni, hogy alakulataink kövessék őket a hegyekbe, a 
dzsungelbe, ahol tüzérségünk már nem tehet semmit. Ahol 
puskák és gránátok döntik el a csata menetét, és ahol min- 
dent meg fognak tenni azért, hogy minden egyes elvesztett 
életért ők is elvegyenek egyet. 

Kora reggel óta repülőrajok üldözték egymást fölöttünk. 
Ellenséges gépek bukkantak elő a hegyek mögül, hogy tűz alá 
vegyék az öbölben veszteglő hajóinkat, de feltartóztatták őket 
a közeli repülőgép-hordozókról elindított amerikai gépek. A 
japánok kivártak. Rögzíteni akarták harcállásaink és hajóink 
helyzetét. A Tengerészet legtöbb hajója már lehorgonyzott, és 
zavaró rajtaütésekkel ágyúikat el akarták vonni a partról. A 
japán tengerészet a háború legmerészebb hadmozdulatára 
készült: tönkre akarták verni hajóinkat, és el akarták vágni az 
inváziót kiszolgáló utánpótlás útját. 

MacArthur egész délelőtt a hajóhídon állt. Rangidős tisztek 
csoportja vette körül. Hangulatát derűs önbizalom és izgatott 
várakozás jellemezte. De valóságos örömmámor kerítette 
hatalmába, amint a nap felemelkedett tüzet okádó hídfőállá- 
sunk fölé, és végre megláthatta Taclóban városát. Odalépett 
hozzám, megragadta a vállamat, majd a város felé mutoga- 
tott, mintha turisták lettünk volna. Tudomást sem vett a kö- 
rülöttünk zajló pokoli lövöldözésről. 

- Taclóban, Jay! Ott van! Egy cseppet sem változott azóta, 
hogy először megpillantottam, pontosan negyvenegy évvel 
ezelőtt! 


Megkockáztattam egy megjegyzést. - Lángokban áll az 
egész, Tábornok. 

Csak legyintett, mintha egy legyet hessentett volna el. - 
Természetesen, Jay. A tűz a szabadság ára. A lángok elhara- 
póznak, de a japánok eltakarodnak, és Taclóban újra szabad 
lesz! 

A Tábornok emelkedett hangulatban tért vissza a kabin- 
jába, hogy gyorsan elfogyassza ebédjét. Amikor ismét feljött a 
fedélzetre, Írissen vasalt egyenruha feszült rajta. Készen állt 
arra, hogy újra a Fülöp-szigetek földjére lépjen, és ezt kike- 
ményített uniformisban akarta megtenni, miközben ropogtak 
a fegyverek és sűrű füst gomolygott a lángoló hegyek oldalán. 

A partraszálló csónak a hajó külső oldalához erősített létra 
alatt ringatózott a szelíd hullámokon. Vezérkarunk kis cso- 
portja és a maroknyi haditudósító elfoglalta a helyét benne, 
mielőtt még a Tábornok megérkezett volna. Fekete napszem- 
üvegben, ropogós egyenruhában tökéletesen nézett ki a fény- 
képezéshez. Ő persze tányérsapkát nyomott a fejébe, miután 
nekünk parancsot adott a sisakok viselésére. Mellette álltam, 
így jól láthattam, hogy remeg a keze az izgalomtól. 

Amerikai repülőgépek járőröztek az égen. Kis csónakunk a 
John Land csapatszállító hajó külső létrájánál állt meg. A hajó 
fedélzetén a Fülöp-szigetek száműzött kormányának vezetői 
várakoztak. MacArthur Taclóbanban kívánta visszahelyezni 
őket hivatalukba. Az elnök, Sergio Osmena, a nemzetvédelmi 
miniszter, Basilio Valdez tábornok és az elnök tanácsadója, 
Carlos Romulo dandártábornok vegyes érzelmeket mutattak. 
Osmena ideges volt. Lassan ereszkedett le a csónakba, 
mintha elnehezítették volna a rá váró feladatok. A múlt és a 
jövő csapdái közé szorult: emlékezett a végtelenül népszerű 
Manuel Ouezonra, aki a száműzöttek elnöke volt mindaddig, 
amíg néhány hónappal előbb meg nem halt tuberkulózisban. 
És ott állt előtte MacArthur, aki biztos, hogy irányítani fogja 
minden cselekedetét az elkövetkező hónapokban. Osmena el- 
fojtott egy fintort, amint a Tábornok átölelte őt a csónakba lé- 
pésekor. Aztán megindultunk a még mindig homályba burko- 
lózó Vörös part felé. 

A tengerparton már elültek a harcok, a támadó erők egyre 
beljebb hatoltak a szárazföldön, a füstölgő hegyek irányába. 
Bombatámadásaink elsöpörték a dokkok és a kikötőgátak 
többségét. Az épen maradtakat ellepték az utánpótlást szállító 


hajók és a mentőcsónakok, melyek a sebesült katonákat fo- 
gadták. MacArthur megkérdezte a kormányost, hol fognak ki- 
kötni. A kormányos, egy korombeli fiatal tengerész altiszt 
szemével kétségbeesetten kutatta a partot egy megfelelő he- 
lyet keresve. Aztán úgy ötven méternyire a parttól a csóna- 
kunk megfeneklett. 

- Mi a probléma, tengerész? 

A kormányos tehetetlenül tárta szét a karját. MacArthur 
dühösen meredt rá, de szemrehányás helyett inkább a hajó 
orrába lépett, és parancsot adott az elülső feljáró leereszté- 
sére. A vaspalló lassan a víz alá merült, és MacArthur eltökél- 
ten lépkedett le rajta a hullámok közé. A felszabadítók kis 
csapata gondolkodás nélkül megindult utána. A Tábornok 
hosszú évek óta erről a percről álmodott, keményen megdol- 
gozott érte, és nem létezhetett olyan hülye kormányos, vagy 
felpuhult fövény, ami megfoszthatta volna a pillanat teljessé- 
gétől. 

Egy, a parton álló fotóriporternek szerencséje volt, éppen 
jókor emelte fel fényképezőgépét, és sikerült mindent meg- 
örökítenie: a Tábornok összeráncolt homlokát, a magasra 
emelt állat, Írissen vasalt nadrágjának tönkretételét a sekély, 
parti vízben. A fotó később híres lett. Jobban megmutatta 
MacArthur visszatérésének drámai pillanatát, — mint 
akármilyen ünnepi beszéd vagy haditérkép. 

Ez az ő pillanata volt. A sziget, az évforduló, a száműzött fi- 
lippínó vezetők, az előttünk álló harcok is pusztán csak hát- 
teret adtak annak a közleménynek, melyet MacArthur az invá- 
zió elindításának helyszínéről szándékozott továbbítani 
néhány órával azután, hogy az első támadó alakulatok 
kiléptek a partra. A közlemény eljutott a világ minden 
pontjára, de üzenetét itt kellett értelmezni. Kelet-Ázsiában, 
ahol a japánok kegyetlen hatalmat építettek. MacArthur 
megmutatta nekik visszatérésének mindenhatóságát. Öt nem 
elűzték innen, hanem maga szökött meg azért, hogy 
előkészítse a felszabadító erőket. Nem küldte, hanem maga 
vezette ide alakulatait. Nem félt attól, hogy meghalhat a 
harcban, mert apja példáját követte. 

Egész délután egyszemélyes színházával kötötte le a világ 
figyelmét. Puskagolyók pattogtak a feje fölött, amikor a Íront- 
vonalba lépett. Mégis rendíthetetlenül vezetett minket tovább 


a fegyverropogás irányába. Váratlan megjelenésével nagy 
meglepetést okozott gyalogosaink körében. 

Egy megüresedett tüzelőállásban bakancsával a hátára for- 
dított két elesett japán katonát, hogy azonosíthassa alakula- 
tuk jelzését. - Kitűnő - mondta, és ügyelt arra, hogy szavait jól 
hallják gyalogosaink és a tudósítók is. - Ezek a katonák abból 
az ezredből valók, amelyik elvégezte a piszkos munkát 
Bataanon. - Még itt Leytén, egy másik csata kellős közepén 
sem tudta kiverni fejéből az évekkel azelőtti hadjárat szégye- 
nét. 

Az éjszaka közeledtével visszatértünk a viszonylag nyugal- 
mas Vörös partra. MacArthur egy kidőlt kókuszpálma törzsére 
telepedett. Most először látszottak meg rajta a fáradtság jelei. 
Hosszasan bámulta a megtépázott, füstölgő dzsungelt. 

Végül magához rendelt. - Jay! 

- Igenis, uram. - Odaléptem hozzá. A nap szörnyűségei fel- 
zaklattak és kimerítettek. 

- A tábori jegyzettömbömet. 

Hátizsákomból kivettem egy mappát, egy tollat és oda- 
nyújtottam neki. Időnként géppisztolylövedékek tévedtek a 
partra. A távolban kegyetlen harcot vívtak katonáink. Nem 
törődve a fegyverropogással, MacArthur két levelet vetett pa- 
pírra. Amikor befejezte az írást, felállt a rönkről. A közelben 
katonák és a filippínó vezetők vártak rá egy éppen kipakolt 
teherautó mellett. Előkészítették számára a híradósok mikro- 
fonját. Arra készült, hogy rádión keresztül tudassa az egész 
ország lakosságával, hogy az amerikaiak újra a Fülöp-szigetek 
földjére léptek. 

A mikrofonhoz menet átadta nekem a leveleket. - Postázza 
ezeket. 

- Igen, uram. 

Nem bírtam kíváncsiságommal. Mögötte lépkedve gyorsan 
átolvastam mindkét írást. Az egyiket Roosevelt elnöknek írta, 
aki egyszerre volt jó barátja és ádáz ellenfele. Az üzenet 
agyafúrt módon megfogalmazott kérkedés és fondorlatos hí- 
zelgés volt. Tájékoztatta benne az elnököt, hogy Taclóban kö- 
zeléből ír, és ez az első üzenet a , felszabadított Fülöp-szige- 
tekről". Kivédte az elnök bírálatait azzal, hogy újra alátá- 
masztotta az invázió stratégiai jelentőségét. Tudatában an- 
nak, hogy a levél tartalma ki fog szivárogni, arra kérte Roose- 
veltet, hogy garantálja a Fülöp-szigetek azonnali függetlensé- 


gét. A levél végére biggyesztett még néhány öndicsérő mon- 
datot, és elnézést kért a macskakaparásért. Megjegyezte, 
hogy , a frontvonalban nem adottak a megfelelő eszközök". 

A másikat, a rövidebbet, feleségének, Jeannek írta Ausztrá- 
liába. Közölte vele, hogy visszatért a szigetekre, és reméli, 
hogy hamarosan együtt lesznek régi házukban, Manilában. 
Azután csak az aláírás következett: , Szeretlek, MacArthur." 

Szeretlek, MacArthur. Röhögnöm kellett annak ellenére, 
hogy tiszteltem a Nagy Embert. Olyan volt, mintha bekuk- 
kantottam volna a hálószobájába. Vajon a felesége akkor is 
MacaArthurnak hívta, amikor szeretkeztek? És amikor fájt a 
feje, azt mondta neki: ,Hoznál egy Aszpirint, MacArthur?". 
Vagy a Tábornok attól félt, hogy a nő nem ismeri fel kézírását, 
ha csak annyit ír: Szeretlek, Doug! 

Amikor MacArthur a mikrofon felé közeledett, eleredt az 
eső. Ez volt a nap legfontosabb pillanata. Remegett a keze, 
ahogyan a mikrofonért nyúlt. Beszélni kezdett. Hátralépett, 
lenézett a földre, s a nap folyamán először látszott bizonyta- 
lannak. Akkor már ömlött a szűnni nem akaró keletázsiai eső. 
A Tábornok intett a technikusoknak és beszélni kezdett. Erő- 
sen füleltem, hogy hallhassam szavait, mert szakadt az eső, 
ropogtak a gépfegyverek, és a közelben horgonyzó hajók még 
mindig ágyúzták a hegyeket. 

- Fülöp-szigetek lakói - kezdte -, visszatértem. A minden- 
ható Isten kegyelméből csapataink újra a Fülöp-szigetek föld- 
jére léptek. - Az égzengésben el-elmosódó hangja egyre ha- 
tározottabban csengett. - Csatlakozzatok hozzám - folytatta. - 
Vigyük tovább Bataan és Corregidor megrendíthetetlen 
erejét. Keljetek fel és harcoljatok! Használjatok ki minden 
adódó alkalmat. Otthonaitokért, földjeitekért harcoljatok! 
Fiaitok és lányaitok jövőjéért harcoljatok! Egyetlen szív se 
maradjon erőtlen! 

Osmena elnök és Romulo tábornok is MacArthur mellé lé- 
pett a mikrofonhoz, és a ceremónia néhány perc múlva véget 
ért. Az eső egyre csak korbácsolt minket, míg a parton azt a 
csónakot kerestük, melynek vissza kellett szállítania bennün- 
ket a Nashvillre. Nem sejtettük, hogy az esőfüggöny mögött a 
japán flotta közeledett. Nem tudtuk, hogy néhány napon be- 
lül, szinte az egész japán tengerészet hadba száll ellenünk, 
hogy kiverjen minket a Fülöp-szigetek partjairól és a Csendes- 
óceánról. 


A Nashvillhez tartó csónakokról a Tábornok sóvárogva né- 
zett Taclóban felé, amely a zuhogó eső ellenére még mindig 
parázslott. Mosolygott, arca újra derűt és magabiztosságot 
sugárzott. MacArthur elemében volt. A nap tökéletesen vég- 
ződött a számára. Nemcsak visszanyerte a múltat, hanem ki- 
jelölte a jövőhöz vezető utat is. Életének egy küzdelmes kor- 
szaka lezárult. MacArthur mindig is a Fülöp-szigetek lelki 
jótevőjének hitte magát, de én világosan láttam, azt hiszi, 
mindent tud e szigetekről. Mohó és fortélyos elméje most már 
egész Ázsiát magáénak akarta. 

A hold egy pillanatra előbukkant a felhős égen, sápadt, 
hátborzongató fénnyel borított el minket. Megvilágította 
MacArthur arcát, és én láttam a szemén, hogy titkos fogadal- 
mat tett. 


MÁSODIK FEJEZET 


Leyte szigetén katonáink elözönlötték a partot, és bevetet- 
ték magukat az esőáztatta dzsungelbe. Hamarosan mi is el- 
hagytuk a hajót és csatlakoztunk hozzájuk. A Tábornok 
Taclóban legszebb palotáját választotta főhadiszállásául, me- 
lyet a japánok tiszti klubnak használtak előtte. Tulajdonosa, 
egy Walter Price nevű amerikai üzletember akkoriban Santo 
Tomasban raboskodott. Filippínó felesége, akit korábban 
megkínoztak a japánok, a dzsungelben bujkált gyerekeikkel. 

Amikor közölték vele, hogy MacArthur használni akarja a 
házát, Mrs. Price azt üzente, hogy hízelgő rá nézve, és ra- 
gaszkodott ahhoz, hogy addig maradjunk, ameddig csak tet- 
szik, így a mindig udvarias és lovagias MacArthur az asszony 
dicséretét zengve elfoglalta a palotát, a nőt és gyerekeit 
pedig sorsukra hagyta. 

Kint a tengeren hajóhadunk haldoklott. Rögtön az inváziót 
követően a japánok elindítottak egy merész tengeri támadást. 
Megkísérelték elűzni flottánkat, megsemmisíteni szállításun- 
kat, hogy ily módon visszaszerezzék az ellenőrzést Leyte fö- 
lött. Három napon át nehézfegyverek dörgése, repülőgépek 
zúgása töltötte meg a körülöttünk háborgó tengert. Miután a 
japánok felemésztették energiájukat, sietve visszavonultak. A 
tenger fenekének ajándékoztak négy repülőgép-hordozót, 


három csatahajót, hat felfegyverzett cirkálót, három segédcir- 
kálót és nyolc torpedórombolót. A Leytei-öböl szálka lett a 
császári haditengerészet szemében. Hadiflottájuk folytathatta 
ugyan a harcot, de nem jelentett többé komoly fenyegetést. 

A dzsungel sártengerré változott. Katonáink a szakadó eső 
mellett végigszenvedtek egy földrengést és három tájfunt. 
Csapataink egyre mélyebben előrehatoltak, de a japánok is 
keményen megvetették lábukat a rovaroktól hemzsegő sár- 
gödrökben. A Tábornok repülőtér építését rendelte el, de a 
sárral borított, csúszós hegygerinc kifogott rajta. Egész teher- 
autó-konvojok akadtak el, ajtóig a mocsokba süllyedve. 

Délutánonként a írontvonalból visszatérő iszappal befíröcs- 
költ szállítójárművek vonultak el a palota előtt; a halott és se- 
besült katonákat élelemre és lőszerre cserélték. Azok a harco- 
sok, akik lábra tudtak állni, a teherautók platóiról fásultan 
bámulták írissen vasalt egyenruhánkat, kifényesített bakan- 
csainkat, és azt mondták, nem ártana tudnunk, milyen az élet 
a hegy túloldalán. 

Örültem, hogy néhány kilométer elválaszt a haláltól és a 
szennytől. A műszaki alakulatok, melyeknek egyébként az lett 
volna a feladatuk, hogy pontonhidakat építsenek vagy zsák- 
mányolt lőszereket semmisítsenek meg, összeesküvők mód- 
jára vigyorogtak, amikor kényeskedve foltozták a vakolat go- 
lyó ütötte lyukait, és MacArthur parancsait követve nyírták az 
épület előtti növényzetet, hogy szebb legyen a kilátás. Sze- 
rette a tágas verandáról elétáruló látványt: a hegyeket és a 
tengert. 

Múltak a hetek. Bevettük Dagamit és Burauent. Azután a 
hegységben indítottunk támadást a japán állások ellen. Elfog- 
laltuk kulcsfontosságú városaikat: Baybayt és Carigarát. Még 
több japán érkezett a harcmezőre. A tokiói vezérkar azt a 
parancsot adta Yamashita tábornoknak, hogy erősítse meg 
Leytét. Arra gondoltak, hogy a tábornok döntő csata színhely- 
évé változtathatja a szigetet. A japán utánpótlás fele vízbe 
fulladt, amikor hadihajóink elsüllyesztették szállító járművei- 
ket, de három hadosztály már partra szállt Ormoc kikötőjénél 
és csatlakozott az ütközethez, így támadásba lendültünk, és 
egyre közeledtünk a kikötő felé. 

Az invázió minden apró részletét jól ismertem, mert 
MacArthur szívesen beszélt róla bárkinek, aki hajlandó őt 
meghallgatni. A támaszpont immár biztonságos volt, így fo- 


lyamatosan áramlottak hozzánk a sajtó képviselői és a külön- 
féle dignitáriusok. Egyik fő feladatom az ő kíséretük volt. A 
Tábornok örömét lelte a kidolgozott, térképekkel tűzdelt be- 
mutatóiban. Akkor volt a legnagyobb formában, amikor egy 
egész falat betöltő térkép előtt lépkedett, és fő erőinek moz- 
gását, a csata fordulatait mutogatta rajta. Elénken gesztiku- 
lált, hogy a méltóságokat elvezesse a sárban vívott csatákig. 
Itt hasonlította össze legszívesebben saját kiválóságát Eisen- 
hower európai erőfeszítéseinek lomhaságával és a Tengerész- 
gyalogság riasztó veszteségeivel, melyeket tőlünk északra, a 
központi csendes-óceáni hadjárat során szenvedett el hadse- 
regünk. MacArthur számára Eisenhower még mindig az a 
halk szavú, gyerekarcú alárendelt volt, aki évekkel azelőtt az 
egyik vezérkari beosztásból a másikba került. A 
Tengerészetet pedig túlságosan magas rangba emelt 
őrmesterek ostoba bandájának tartotta, akik frontális 
támadásokkal vesztegették embereiket, mert hiányzott 
belőlük az ő fortélyossága. 

Megvoltak a trükkjei, hogy bizonyos kérdések feltevésére 
késztesse a látogatókat, és rájuk csappanthassa verbális 
csapdáját. Saját tervéhez képest késésben volt Leyte vissza- 
foglalásával, de amikor rákérdeztek, ingerülten válaszolt. - 
Visszafoglalhatnám Leytét két hét alatt - biztosította a kérde- 
zőt -, de túl nagy a felelősségem az Amerikában várakozó 
anyákkal és feleségekkel szemben ahhoz, hogy ezt tegyem 
szeretteikkel. Nem fogok feláldozni senkit olyasmiért, amit 
stratégiával is elérhetek! 

Sikereink ellenére MacArthur magányosnak látszott, időn- 
ként dührohamot kapott és gyakran mély depresszióba zu- 
hant. A leytei hadjárat idején a Kongresszus kitüntette az ötö- 
dik csillaggal, de még ez sem vidította fel, pedig egyik kezén 
összeszámolhatta, hányan érték el ezt a rangot az Egyesült 
Államok történetében. Valami más zavarta őt, valami egészen 
személyes ügy, és bármilyen tehetséges volt is, ezt nem tudta 
palástolni. Ösztönösen ráéreztem, mi lehet az, de az igazságot 
soha nem mertem volna megosztani másokkal még a vezér- 
karon belül sem. Leytébe visszatérve, a Tábornok elmélyedt 
ifjúságának távoli múltjában: négy évtizedet utazott vissza, 
hogy újra elszenvedjen egy óriási veszteséget, és ez nem 
hagyta nyugodni. 


Annak ellenére, hogy csodáltam őt és tartottam tőle, saj- 
nálni kezdtem Douglas MacArthurt. Talpnyalók hada vette 
körül őt, és mind a kegyeiért versengtek. Néhányan 
hízelegtek neki, megkísérelték lemásolni sajátos modorát. De 
titokban irigyelték kiválóságát, és kigúnyolták hiúságát, pedig 
pontosan az volt pályája mozgatórugója. 

Néha kárhoztatta magát nagyságáért. Van valami tragikus 
a MacArthur-féle hírnévben. Ha valaki inkább legyőzött ellen- 
ségeivel méri életét, mint barátaival, akkor fontossá válik, 
hogy a csatáknak soha ne legyen végük. Minek a béke, ha 
gyengeséget és ürességet hoz magával? 

Sokszor feltettem magamnak a kérdést, mi lehet az, ami 
után ez a nagy ember sóvárog, amikor a Price-ház verandá- 
járól a hegygerincet bámulja, és aminek hatására újra átéli fi- 
atalságát? November elejének egyik éjszakáján megtudtam. 

Vacsora után egy tábori csendőr hívott ki a ház elé, és azt 
mondta, hogy egy filippínó fiatalember akar beszélni a Tábor- 
nokkal. Ötven méterrel távolabb, a szomszédos ház előtt üd- 
vözöltük egymást. A kiszűrődő fények tiszta tekintetű, komoly 
arcú ifjút világítottak meg. Körülbelül annyi idős lehetett, 
mint én. A feszes bőrű, izmos férfi rövidre nyíratta a haját, 
ahogy a fegyelmezett gerillaharcosok szokták. Mögötte, egy 
bódító illatot árasztó plumériafa alatt egy idősebb asszony 
várakozott. Gyönyörű sárga ruhát viselt, mely úgy verte vissza 
a fénynyalábokat, mint a hold. Nem tudtam levenni róla a 
szemem. Szépsége, eleganciája annyira nem állt összhangban 
a zuhogó esővel és a sárral. 

A fiatalember rezzenéstelen tekintettel bámult a sze- 
membe, majd elém állt. - Kicsoda maga? 

- Jay Marsh hadnagy vagyok - feleltem. - A Tábornoknak 
dolgozom. 

- Miért higgyem el? 

Nyersessége bámulatba ejtett és ugyanakkor megbántott. 
Fölé magasodtam. Rangjelzésemet világosan láthatta egyen- 
ruhámon, de őt nem érdekelte sem a magasságom, sem az, 
hogy éppen az imént léptem ki a Tábornok lakosztályából. Vé- 
gül eszembe jutott, hogy küldetése van, és nagy szégyen 
lenne, ha hibát követne el. 

- Azt hiszem, csak egyet tehet: hinnie kell nekem - vála- 
szoltam. 


Egy pillanatig gondolkodott rajta, és a fa alatt álló asszony 
felé fordult, aki jóváhagyólag bólintott. 

- Rendben van - mondta. - MacArthur bízik magában? 

- Mostanáig bízott. Még itt vagyok, nem? 

Továbbra is szigorúan nézett rám, láthatólag nem értette 
tréfámat. MacArthur vezérkarában mindenki tudta, ha a Tá- 
bornok megvonja bizalmát egy fiatal tiszttől, egy nap sem te- 
lik bele, és az alárendelt a frontvonalban találja magát, és 
moszkitókkal viaskodva várja, hogy lelőjék. 

- Ertelmezzük a következőképpen - mondtam a mellettem 
ballagó fiatalembernek. - Minthogy nincs más választása, 
vagy elmondja nekem, mit akar, vagy visszamehet oda, 
ahonnan jött. 

Hamarosan mindhárman ott álltunk az illatozó pluméria 
alatt. Az asszony hátrafésülte a haját. Kis aranykarikákat vi- 
selt a fülében. Világos bőre, ovális arca arra utalt, hogy félvér, 
apja talán egy spanyol pap vagy katona lehetett, akik régeb- 
ben annyian megfordultak ezeken a szigeteken. Erőteljes arca 
és magabiztosságot sugárzó szeme a történelem nagy asszo- 
nyait juttatta eszembe, akik sokat tűrtek, szenvedtek, mégis 
mások fölébe tudtak emelkedni. Olyan idősnek látszott, mint 
MacArthur. A félelem szikrája sem mutatkozott rajta. 

- Ez az unokaöcsém, Ponce - mondta az asszony, mintha a 
fiú durvasága miatt szabadkozna. - Jól ismert harcos itt és 
Samaron. Nem szabad megsértődnie rá. 

- Ó pedig a nagynéném - mutatott Ponce az asszonyra. - A 
neve Consuelo Trani. MacArthur akar találkozni vele. 

- Ezt pedig én miért higgyem el? - kérdeztem. 

Az asszony elmosolyodott. - Talán jobb lenne Douglast 
megkérdeznie. 

Douglas, gondoltam, amint a ház felé ballagtam., Douglas"- 
nek hívja? Elnökökön és királyokon kívül senki, még a fele- 
sége sem hívta MacArthurt , Douglas"-nek. 

A Tábornok pipázva sétálgatott a verandán, időnként a ten- 
ger felé bámult. Aznap öt riporter, köztük a New York Times 
tulajdonosa látogatta meg. Szokás szerint a térképeit lobog- 
tatta, amint bevezette őket a hadjárat kusza részleteibe. Az- 
tán meglepte őket terjengős szónoklatával, melyben a Japán- 
nal és Németországgal vívott háború jövőjét, és a háború után 
várható szovjet fenyegetést taglalta. Meghökkentette az új- 
ságírókat, amikor kijelentette, hogy a háború utáni Ázsia sta- 


bilitásának kulcsa egy békés és prosperáló Japán, és hogy a 
szovjet terjeszkedést csak a Japán és az Egyesült Államok kö- 
zötti szoros kapcsolatok szoríthatják majd vissza. Elmondta 
nekik, hogy ő már kidolgozott egy hétpontos programot, me- 
lyet foganatosítani is fog, miután Japánt legyőzték. Még itt a 
leytei dzsungelben is azt jósolgatta, honnan érkezik majd a 
következő fenyegetés. 

Amint vendégeit kísértem ki éppen, az egyik újságíró kifa- 
kadt. - A legarrogánsabb ember, akivel valaha is találkoztam 
az életemben. 

- Valóban - támasztotta alá egy másik -, de a legragyogóbb 
elme. 

És most itt állt egyedül a verandán, távol a hatalom köz- 
pontjaitól. Arroganciája és ragyogó elméje idehozta őt. Fur- 
csának találtam, hogy mennyire békés. Ugy elmerült gondo- 
lataiban, hogy meg sem hallotta közeledésemet. 

- Tábornok! - szólítottam meg halkan. Mintha álmából 
ébresztettem volna. Még mindig nem voltam biztos abban, 
zavarhatom-e. 

- Tessék, Jay - válaszolta. Megismerte a hangomat, még 
csak felém sem kellett fordulnia. 

- Van itt valaki, aki látni szeretné magát. Consuelo Traninak 
hívják. 

A hegy túloldaláról eljutottak hozzánk a távoli csata fegy- 
verropogásai, a lehulló bombák fojtott robbanásai. Ma is sok 
katona fog meghalni, és a frontvonalból holnap is visszaszál- 
lítják a holttesteket, hogy eltemessék őket az újonnan létesí- 
tett temetőben. Az öböl fölött egy repülőgépraj zúgott el. 
MacArthur továbbra is a tengert nézte és csendben pöfékelt. 
Kételkedni kezdtem abban, hogy hallotta, amit mondtam. Vé- 
gül megszólalt. 

- Egy régi barátom - mondta. Felém fordult, és azon igye- 
kezett, hogy hivatalos hangnemet üssön meg. - Egyébként 
nagyon jó családból származik. Apja nagy segítségemre volt a 
Balang Higa-i vérontásnál. - Látta rajtam, hogy fogalmam 
sincs Balang Higáról. - Negyven évvel ezelőtt volt, Jay. Egy 
másik életben. Hol van ő? 

- Idevezetem, uram. 

Amikor az asszony belépett a verandára, a Tábornok szo- 
morúan és esetlenül üdvözölte. Egyetlen szó nélkül. Az as- 
szony szemében láttam a büszkeséget; mintha bizonyos lett 


volna abban, hogy a Tábornok érte teljesítette küldetését. 
Ponce és én túl fiatalok voltunk ahhoz, hogy megértsük a 
néma üdvözlést. De nem kell érett életkor ahhoz, hogy tudjuk, 
valami erőteljes, és mégis reménytelen kapcsolat lehet köz- 
tük. MacArthur megfogta Consuelo kezét és bevezette 
ideiglenes otthonába. 

Néma parancsra cselekedtünk, amikor Ponce és én egyedül 
hagytuk őket a verandán, és kisétáltunk a ház előtt vezető 
útra. Menet közben Ponce még egyszer visszapillantott a válla 
fölött, aztán egyenesen a szemembe nézett. 

- A Tábornok sok levelet írt neki - mondta. - Olvastam őket. 

Csendben maradtam. Kellemetlen érzésekkel baktattam az 
ösvényen. Az az igazság, hogy továbbra is az egyszerű és 
katonás MacArthurt részesítettem előnyben a 
gondolataimban. Nem akartam tudni róla mindazt, amit 
Ponce nyilvánvalóan meg akart osztani velem. 

- A Tábornok anyja nem járult hozzá a házasságkötésükhöz 
- folytatta Poncé, és várta, miként reagálok. - Milyen jövője 
lehet egy amerikai katonatisztnek, ha filippínó feleséget vá- 
laszt? Ezt mondja meg nekem. Az emberek azt gondolnák, 
hogy elment az esze. Főleg akkor, ha elnöknek akarja jelöl- 
tetni magát. Hogyan tehetné meg filippínó feleséggel az olda- 
lán? Maga mit gondol erről? 

MacArthur és filippínó feleség? Fogalmam sem volt, mit 
gondoljak. Mert Poncénak igaza volt. A seregben biztos pus- 
mogni kezdtek volna róla, végül levonták volna a következte- 
tést: a kiváló fiatal tiszt jóvátehetetlenül ázsiai lett. Soha nem 
léptették volna elő tábornokká, és még kevésbé válhatott 
volna vezérkari főnökké, így soha nem lett volna belőle 
MacArthur. Elhessegettem a gondolatot, elővettem a cigaret- 
támat és séta közben rágyújtottam. 

- Lucky Strike - szólalt meg Ponce és rámutatott a cigaret- 
támra. - A Life magazinban olvastam róla. De ennek már két 
éve. Lehet, hogy három is. Megkínálna? 

Odaadtam neki az enyémet, és rágyújtottam egy másikra. 
Odaértünk az úthoz. A hegység másik oldalán újra ropogni 
kezdtek a fegyverek. Ponce mélyen leszívta a füstöt, és él- 
vezte az amerikai dohány finom aromáját. - Nem szoktam ha- 
zudni - jegyezte meg. - A mi családunk tisztességes. 

- A Tábornok már említette - válaszoltam. 

- Tehát tudja? 


- Nem - mondtam, és nem csupán kényelmetlenül éreztem 
magam, hanem meg is ijedtem attól, hogy a Tábornokot fel- 
dühítheti az a tény, hogy tudok róla valamit, amit nem kel- 
lene. - Csak annyit tudok, amit MacArthur mondott nekem, és 
mindössze ennyit árult el. ; 

- Consuelo soha nem ment férjhez, tudja? Es nem is fog. 
Ilyen a mi népünk, legalábbis itt a Visayasban. Ő a Tábornoké. 

- Hiszen nős - válaszoltam. - Kétszer is megnősült. 

- Hogy megnősült-e vagy sem, nem számít - mondta Poncé, 
és szemét védelmezően szegezte a távoli, sötét verandára. - 
Tudja, hogy háromszáz évig voltak itt a spanyolok? Persze, 
hogy tudja, tudnia kell. Es a papok soha nem nősülhettek 
meg. De ha egy pap beleszeretett egy asszonyba, és ő 
viszontszerette, akkor végleg az övé lett. Senki más nem jö- 
hetett szóba többé, érti? Ki vette volna el egy pap szerelmét? 
Hogyan ítélte volna meg Isten? MacArthur eljött ide, és na- 
gyobb hatalma volt, mint egy papnak. Az apja kormányzó tá- 
bornok volt! Ki vette volna el Consuelót az után, hogy 
MacArthur szeretője volt? Negyven éven át szerette a TIábor- 
nokot. És mindig is szeretni fogja. Ilyenek a mieink. Az utolsó 
leheletükig. Utolsó csepp vérükig, így harcolunk és így szere- 
tünk. 

- Ezt nem értem - vetettem közbe. 

- Nem is kell értenie - mondta Ponce szórakozottan. - Ez 
nem a maga terhe. - Eszrevettem, hogy emberek néznek 
minket az utca másik oldaláról, az egyik szomszédos ház tor- 
nácáról. Nem tudtam, hallották-e a beszélgetésünket. - Kü- 
lönben pedig - folytatta Ponce -, nem hozta magával a felesé- 
gét. 

- Ausztráliában van - mondtam. - Mi itt háborúzunk. 

- Oda fogja vinni őt Manilába, még akkor is, ha dúlnak a 
harcok - folytatta Ponce, mintha ez olyan nyilvánvaló volna. - 
A nagynéném most is ünnepi viseletet öltött, pedig javában 
tart a háború. 

- Ez nem bizonyít semmit. 

- Nekem nem kell bizonyítanom semmit - vágott vissza 
Ponce, és alattomos pillantást vetett rám. - Kicsoda maga? 
Miért van itt a főhadiszálláson ahelyett, hogy a dzsungelben 
harcolna? 

- Mert MacArthur bízik bennem. 


- Még igen - válaszolta, és kacsintott egyet. Mégis megér- 
tette korábbi tréfámat. 

- Még igen - ismételtem. Megsejtettem a lényeget anélkül, 
hogy ki kellett volna mondania, és eldöntöttem, hogy hallgatni 
fogok Poncéról, Consuelóról és minden másról. Egyidejűleg 
azt szerettem volna tudni, ronthat-e valamit a helyzeten 
pusztán az, hogy tudok róla. 

Ponce hallgatagon állt egy darabig, aztán a zsebem felé 
pillantott. - Kaphatnék még egy szál cigarettát? - Odanyúj- 
tottam neki az egész doboz Lucky Strike-ot. Csak egy szálat 
vett ki belőle, majd a dobozt visszaadta a kezembe. A heves 
mozdulattal azt hozta tudomásomra, hogy megsértettem a 
büszkeségét. Tenyerével eltakarta a lángot, amikor meggyúj- 
tottam öngyújtómat, mintha az orvlövészek miatt aggódna. 
Aztán ellépett tőlem, és ismét a veranda felé fordult. 

- MacArthur érte jött vissza. - Olyan magabiztosan mondta, 
hogy tudtam, kijelentését sok beszélgetés előzte meg, és 
mintha a szigeteken mindenki ismerné a történetet. 

- Mondtam már magának, Ponce, a Tábornok nős. 

- Nem azért, hogy elvegye. Nem azért, hogy maga mellett 
tartsa. - Most idegesnek látszott, mintha túl naiv lettem volna 
ahhoz, hogy megértsem. - Azért, hogy lerója megbecsülését. 
Ezt mi mindnyájan tudjuk. 

- Azért jött ide, hogy megnyerje a háborút. 

- Tudom - mondta Poncé. Beleszívott a cigarettába és a 
füstöt a ház felé fújta. - Mi szinte istenként tiszteljük a Tábor- 
nokot. 

Szünetet tartott. Egy darabig az arcomat tanulmányozta, 
mintha a megértés jeleit keresné rajta, aztán elfordult. - Or- 
szágunk hatezer szigetből áll, és ő Leytét választotta. Nem 
Mindanaót. Nem Luzont. Leytét. Az egész amerikai hadsereg 
itt van. Azért, hogy megnyerje a háborút. És lerója tiszteletét 
a nagynénémnek. A Tábornok is szeretni fogja őt örökké, csak 
nem kaphatja meg többé, így hát ez az ő ajándéka. Visszajött, 
hogy először őt szabadítsa fel. 

Felkavart, amit Poncétól hallottam, de kezdtem elhinni, 
hogy igaza van. Ahogy ott álltam az úton Poncéval, megpró- 
báltam elképzelni MacArthurt huszonhárom évesnek - olyan 
korúnak, amilyen én voltam akkor -, amikor West Pointból 
egyenesen ideküldték a dzsungelbe, és először került távol a 
fölötte uralkodó anyjától. Beleszeretett a szép mesztic lányba, 


aki most évtizedek múltán eljött hozzá. Igazi szerelem. Nem 
olyan, mint a társasági oldalra való, mindig a megfelelő bun- 
dát viselő első felesége, akit egészen negyvenkét éves koráig 
nem is vett el, de aki röviddel a házasságkötés után meg- 
alázta őt kis légyottjaival. Nem olyan, mint alattomos, sze- 
mérmetlen filmszínésznő szeretője, akivel Washington belvá- 
rosában találkozgatott, amikor vezérkari főnök volt. Nem 
olyan, mint az érett, őt vacsorával váró szerelme Jean, akit 
ötvenhét éves korában vett el, miután anyja meghalt Manilá- 
ban. 

Az igazi szerelem. 

Ez a kifinomult, páváskodó Hannibál azt a fajta szerelmet 
érezte-e, amitől elakadt a lélegzete, amikor erősen magához 
szorította a nőt egy szenvedélyes éjszakán, miközben a tenger 
felől lágy szellő fújdogált, simogatta összetapadt meztelen 
testüket és elhozta nekik a pluméria és a jázmin bódító 
illatát? A lány karjában ébredt-e, amikor újra kivilágosodott 
az ég, és boldogan, nevetgélve tértek-e vissza a faluba 
kíváncsi gyerekek és csaholó kutyák hada kíséretében? Vitt-e 
a lánynak két vödör friss vizet a mosdáshoz, hogy tisztán és 
frissen készíthesse el maguknak a reggelit? Megetették-e 
egymást duriánnal, macapunóval, édes, arányló papayával, és 
nevetésre fakadtak-e, amint a gyümölcslé lecsorgott állukról 
meztelen mellükre? És közben egymás szemébe néztek-e csak 
arra vágyva, hogy újra egymás karjába omolhassanak? 
Amikor együtt volt a lánnyal, úgy érezte-e, hogy Leytén és 
Samarán kívül nem létezik más hely a világon? 

Ez volt az igazi szerelem. Egy csodálatos, de tiltott világot 
nyitott meg neki, és a végén választásra kényszerítette: anyja 
vagy szerelme; kijelölt útja, mellyel apjának és elvesztett 
bátyjainak tartozott, vagy a boldogság, amihez neki is joga 
volt. Nem a szerelmet választotta, és soha többé nem tudott 
igazából újra szeretni. 

Abban a pillanatban tisztán láttam, hogyan sodorta magá- 
val MacArthurt a szerelem. Aztán anyja durván kiszakította 
belőle - vagy ki tudja, lehet, hogy a bölcs és intelligens 
Consuelo Trani maga küldte el -, és nem maradt más, csak a 
karrierje és a sorsa, amit be kellett teljesítenie. Mégsem 
vesztette el teljesen a szenvedélyt, nem hagyta, hogy az évti- 
zedek elszürkítsék. Csak úgy maradhatott szerelme erőteljes, 
hogy tudta, az a nő soha nem lehet igazán az övé. És utolsó 


gesztusként Leytébe hozta seregét, hogy legelőször Consuelót 
és családját szabadítsa fel, és bizonyítsa, elválásukkal áldo- 
zatot hoztak egy másik cél érdekében. 

Nem lehetsz az enyém, nekem az a sors jutott, hogy had- 
seregem legyen, de hűen visszatérek. Elhozom a hadseregem 
Leytére, Taclóbanba hozzád, hogy megmentselek, a magasba 
emeljelek az emberek előtt a beteljesíthetetlen szerelem 
szimbólumaként. 

Igen, gondoltam. Nem tudtam bizonyosan, ez volt-e az 
igazság, de MacArthur olyan volt, hogy akár így is történhe- 
tett. Ez megmagyarázta borongós hangulatát. Leytén körbe- 
vették az álmok, melyeket odadobott dicsőséges pályafutásá- 
ért. Álmait végül elaltatta felesége és tipegő kisfia, akiktől 
szintén meg kellett válnia egy időre. 

Ponce és én további egy órát vártunk az út szélén. Aztán 
együtt indultunk el a ház felé. Lassacskán odaértünk a veran- 
dához, de MacArthur és Consuelo nem voltak ott. Körbe 
akartam kémlelni a házat, de a sötétben nem láttam semmit. 
Hallottam, hogy Ponce suttog valamit mögöttem. 

- Ott vannak - mondta. 5 

A tengerpartra mutatott. Észrevettem egy magas árnyala- 
kot a kókuszpálmák alatt, a partot mosó hullámok közelében, 
de nem láttam az asszonyt. 

- Hol van Consuelo? 

Ponce mosolyogva válaszolt, mintha igazolni akarta volna 
korábbi állításait. - Együtt vannak! 

Láttam, hogy igaza van. Átölelték egymást. Miközben néz- 
tem őket, MacArthur váratlanul felénk fordult, majd megfogta 
Consuelo kezét, és továbbmentek a parton. 

Aljas kukkolónak éreztem magam. Hatalma, nagysága elle- 
nére sajnáltam a TIábornokot. Es most már elhittem Ponce 
történetét. 

- Elmegyek aludni - mondtam, és egyedül hagytam Poncét a 
verandán. 

Másnap, reggeli után MacArthur behívott a szobájába. Fel- 
alá járkált, és egy halom papírt szorongatott a kezében. Wa- 
shingtonból érkezett táviratok és a frontvonalból küldött je- 
lentések voltak. Amikor beléptem a szobába, szúrós szemmel 
nézett rám. 

- Beszámolt nekem apja haláláról - mondta. 

- Igenis, uram - feleltem. 


- Egész családjuk nagyon közel állt hozzám. 

- Ezt mondta nekem Ponce is - mondtam, és szerettem 
volna lezárni a témát. 

- Igen, Ponce - folytatta MacArthur az arcomat fürkészve. 
Szeme elárulta, hogy mit akart mondani. - Nagyon bátor ka- 
tona, hírnevet szerzett a gerillák körében. Befolyásos család 
itt is és Samaron is. Bármikor szívesen látott vendégek, Jay. 
Gondoskodjon róla. 

Megtettem. Többször egy héten. 


HARMADIK FEJEZET 


December 15-én katonáink elfoglalták Mindoro szigetét, 
mely azután légi támaszpontként szolgált, mindössze három- 
száz kilométernyire Manilától, délnyugati irányban. A kará- 
csonyt követő napon MacArthur bejelentette, hogy a leytei 
hadműveletnek vége, nem maradt más hátra - az ő szavaival 
élve -, mint , jelentéktelen tisztogatás". Közleményében azt is 
hangoztatta, hogy ,Yamashita tábornoknak a japánok had- 
történetének talán legsúlyosabb vereségét kellett elviselnie". 
Mindkét megjegyzés egyszerre tűnt különösnek és túl korai- 
nak, mert tudtam, hogy több hónapnyi küzdelmes, kimerítő 
harcba telik még, míg elintézzük a Leytén beásott harminc- 
ezer japánt. És különben is, a Tábornoknak még Yamashitával 
is szembe kellett néznie. 

1945. január 9-én a Lingayeni-öbölnél szálltunk partra, 
majdnem ugyanott, ahonnan három évvel azelőtt a japánok 
indították el inváziójukat. De most mindkét fél sokkal 
nagyobb tétekben játszott. Majd ezer hajóval és 280 000 
katonával közelítettük meg Luzont. Ez több volt, mint 
amennyien partra szálltak Szicíliában, és több, mint a későbbi 
Ivo  Dzsima-i és okinavai csata résztvevői együttvéve. 
Yamashita 262 000 emberrel várt, ez kétszer annyi volt, mint 
az okinavai védelmi erők száma, és tízszer annyi, mint Ivo 
Dzsima védőié. Vitathatatlanul a legnagyobb hadsereg, 
mellyel az amerikaiaknak szembesülniük kellett csendes- 
óceáni hadjárataik során. ; 

Luzon akkora volt, mint Írország.  Hegyekkel és 
dzsungelekkel tarkított stratégiai óriás. Yamashita legfőbb 


erőit a Zimbales-hegységbe, Clark Fieldtől nyugatra és a 
távoli északi hegyekbe, Baguio közelébe irányította, ahol nem 
rekedhettek meg, mint a Bataan-félsziget zsákutcájában. Egy 
kisebb, jobbára tengeri haderőt, Manilában hagyott hátra. 

Partraszállásunk helyszínétől Yamashita északra, Manila 
pedig délre helyezkedett el. Walter Krueger tábornok, a törzs- 
parancsnok mindkét irányban felvonultatta csapatait. De 
MacAr-thurnak Manila kellett. Naponként, néha óránként is 
nyomást gyakorolt Kruegerre a támadás érdekében. 
MacArthurt, aki soha nem volt különösebben elővigyázatos, 
de általában okosan cselekedett, most érzelmei irányították. 
Majd szétrobbantotta a feszültség. Január 26-án mogorván 
ünnepelte hatvanötödik születésnapját: Krueger nem mozdult, 
ő pedig nem vonulhatott be Manilába. 

- Induljon meg Manila felé! Vegye be Manilát! 

De a porosz születésű Krueger nem mozdult. A négy csilla- 
got viselő tábornok kezdetben közkatonaként szolgált a 
Fülöp-szigeteken MacArthur apjának parancsnoksága alatt. 
Sokkal jobban ismerte Luzon területét, mint bárki más, és jól 
ismerte MacArthur szeszélyes magatartását is. Az is világos 
volt számára, hogy őt hibáztatná, ha a támadás kudarcba 
fulladna. 

Január 29-én Róbert Eichelberger tábornok, akit 
Kruegerrel " együtt néhányan tréfásan  , MacArthur 
németjeinek" neveztek, partra szállt Manilától délre, és 
merészen, azonnal támadást indított a város irányába. 
Ugyanazon a napon Krueger végre parancsot adott az éppen 
akkor érkezett 1. Páncélos Hadosztálynak a déli irányú 
előrenyomulásra, így két oldalról karolták át a fővárost. Utjuk 
közben  — Krueger erői kiszabadították  Cabanatuan, 
Muntinglupa és Santo Tomas táborainak foglyait. Február 3- 
án katonáink behatoltak Manilába. 

MacArthur azt gondolta, hogy a japánok a várost védelem 
nélkül hagyták. Ehelyett Yamashita tengerészhelyőrsége min- 
den erejével harcolt az utolsó emberig, ellenállt katonáinknak 
az egész háború egyik legpusztítóbb csatájában. A japánok 
aláaknázták az utcákat. Bunkereket rendeztek be a házakban. 
Hajóágyúikat tüzérségi lövegekként használták. Egy hónapig 
harcoltak az előretörő amerikaiakkal, míg legutolsó 
emberüket is elveszítették. 


És ami még rosszabb volt, a csata kellős közepén beteges 
és gyilkos őrjöngés lett úrrá a japánokon. Szándékosan le- 
rombolták a kikötői létesítményeket, az egész üzleti negyedet, 
a legtöbb gyárat, a közműveket és a lakóépületeket. Mire az 
utolsó japánt is kiűzték Manila belvárosából, százezer 
filippínó hevert holtan az utcákon. Tűz alá vették a 
kórházakat is, melyek betegeit az ágyhoz szíjazták. A férfiakat 
megcsonkították, a nőket és a fiatal lányokat 
megerőszakolták, a kisgyermekeket lemészárolták és 
meggyalázták. 

Nem volt diadalmenet, örömujjongás, nem voltak sampa- 
guitából font virágfüzérek, melyeket hálás, mosolygós karcsú 
filippínó lányok szoktak a katonák nyakába vetni. MacArthur 
visszatérése Manilába nem lehetett olyan diadalmenet, mint 
leytei bevonulása. Az ország kormányzásának és gazdaságá- 
nak központja romokban hevert. Es mint katonai parancsnok, 
erkölcsi felelősséggel tartozott a támadásért, mely sokkal na- 
gyobb szenvedést okozott, mint bármely más roham az egész 
háború folyamán. 

És ez nem csupán egy akármilyen város volt, melyet meg- 
ostromoltak az amerikaiak. Olyan város volt ez, ahol a Tábor- 
nok hosszú éveket töltött élete során, és amelynek lakói job- 
ban tisztelték őt, mint bárki mást a világon. MacArthur egy 
olyan település pusztulását látta, melyet otthonának tekintett. 


kk 


Szinte már kínos, hogy ezt ismételgetem, de mint mond- 
tam, az én háborúm más volt. Mert az öldöklés kellős köze- 
pén, egy halállal megtöltött úton szerelmes lettem. Öt Divina 
Clara Ramireznek hívták. Február elején találkoztam vele, 
amikor az I. Páncélos Hadosztály támadást indított Manila irá - 
nyában. 

Nem úgy, mint Leytén, ahol csak nagyritkán hagyta el a 
taclobani palotát, a Lingayeni-öbölnél MacArthur folyton úton 
volt. Még harc közben is ellenőrizte a gyalogság egységeit. 
Felszállt egy B-17-essel, hogy figyelemmel kísérje a bombá- 
zást. Egyszer személyesen vont össze egy ezredet, amikor egy 
japán páncélos támadás alkalmával az amerikaiak kezdték 
elveszteni fejüket az előretolt állásokban. Mindenütt ott akart 


lenni egyszerre. Szünet nélkül jártuk az utakat; én vagy vele 
mentem, vagy követtem őt, mint egy röpködő sárkány farka. 

MacArthur visszavonult pihenni, én pedig beültem egy 
dzsipbe, és elindultam a San Miguel közelében felállított ide- 
iglenes táborba. Az út hasonlított a hold felszínéhez. A bom- 
bázások nyomán keletkezett krátereket vízzel töltötte meg a 
szűnni nem akaró felhőszakadás. Végeláthatatlan konvojok- 
ban haladtak a tankok és a katonai, teherszállító járművek. 
Fölöttem a japán és az amerikai repülőgépek ádáz harcot 
vívtak az égen. Utamat végigkísérte a szörnyű pusztítás: vis- 
kók és piacok álltak lángokban, templomok és iskolák hever- 
tek romokban, személy- és teherautók roncsai égtek, és úgy 
tűnt, hogy a bombázásnak, a tüzérségi támadásnak soha nem 
lesz vége. Valahol a távolban narancsszínű tűz festette meg az 
eget, mint valami hamis pirkadat a szürke horizonton. Manilá- 
ban csaptak fel a lángok. 

Az út szélén pillantottam meg a lányt. Egy világos színű kis 
caratelában ült. A kétkerekű kocsit húzó szamarat megriasz- 
totta egy elhaladó tank. Megugrott, belecsúszott egy gödörbe 
és eltörte a lábát. Fújtatva feküdt az oldalán és reménytelen 
kísérleteket tett arra, hogy újra lábra álljon. Szeme kikereke- 
dett a rémülettől. Még mindig be volt fogva. A caratela ve- 
szélyesen billegett, ahogy a szamár ide-oda rángatta. Amint 
közeledtem dzsipemmel, jól láthattam, hogy egy fiatal filip- 
pínó fiú odalép az állathoz, bocsánatkérően megcsóválja a fe- 
jét, mintha a szamár tudná, mi fog történni, aztán a szeme 
közé lő. 

A kordé mögé kormányoztam a dzsipet, leállítottam, és 
odamentem a lányhoz. Még mindig a caratelában ült, és egy 
fadobozt szorongatott. A doboz olyan széles volt, mint a válla, 
és olyan magas, mint a mellkasa. Narvából faragták, a Fülöp- 
szigetek legértékesebb fájából. A lány sírt, de inkább haragjá- 
ban, mint elkeseredésében, közben tagalog nyelven a fiatal fi- 
úval kiáltozott, aki az ég felé nyújtotta a karját, mintha el 
akarná hárítani a felelősséget. 

Nemcsak azt láttam, hogy milyen szép a lány, hanem arra is 
felfigyeltem, el akarja palástolni szépségét. Nem viselt ék- 
szereket, egyszerű, barna vászonruhája alatt leszorította 
melle domborulatát. Haját hátrafésülte és szorosan kontyba 
fogta a tarkóján. Egyáltalán nem örült annak, hogy egy ame- 
rikai tiszt hajol a kocsija fölé. 


- Minden rendben van? - kérdeztem. 

- Nem lát a szemétől? - kérdezett vissza haragosan. 

- Tehetek valamit magáért? 

- Ha maga lenne Krisztus, azt kérném, hogy támassza fel a 
szamaramat - mondta. Egy pillanatra a fiatalemberre meredt - 
rájöttem, hogy a szolgája lehet -, majd lenézett a fadobozára. 
Aztán gyorsan keresztet vetett, mintha bocsánatot kérne Is- 
tentől a szentségtörésért. - Sajnálom, ezt nem kellett volna 
mondanom. De ez volt az utolsó igavonónk. Talán elvihetne 
Pampangába. 

- Nem Pampangába megyek - mondtam -, hanem San 
Miguelbe. 

- Pampanga után én is San Miguelbe készülök - vetette 
közbe. - Ott lakom. De először el kell jutnom Pampangába. 

Ránéztem az órámra. Követte a tekintetemet, majd fel- 
emelte az állat és elfordult tőlem. - Ne is törődjön velem. 

- Nem - mondtam. - Minden rendben. Van időm. 

- Én nem fogok könyörögni magának - jelentette ki határo- 
zottan. Egyenesen a kiszenvedett szamárra szegezte tekinte- 
tét és magához szorította fadobozát. A tekintetét elfordította 
el tőlem, így alaposan szemügyre vehettem vonásait. Eldön- 
töttem magamban, hogy ő a legszebb lány, akit valaha is lát- 
tam. Természetes szépség volt. Látszott rajta, hogy nem ismer 
félelmet, és ez kiemelte a finom arcvonásai és a határozott 
tekintete közt feszülő ellentétet. 

- Velem kellene jönnie - mondtam. - Baja eshet itt. 

- Itt vagy máshol, nem mindegy? - Ugy nézett rám, mint aki 
tudja, mit akarok kérdezni. - Csak azért maradtunk San 
Miguelben, mert ha elmennénk, eltulajdonítanák a házunkat. 

- Miért kell... odamennie? 

- Pampangába - egészítette ki kérdésemet. - Ott lehet élel- 
met kapni. Elcserélem ezt a dobozt egy caván rizsre. 

- Mennyi egy caván? 

- Két véka. 

- Két véka rizs ezért? A legszebb doboz, amit valaha is lát- 
tam. Bizonyára antik darab. 

- Igen, már több, mint száz éve a családunk tulajdona. De 
nem lehet megenni. És nekünk hét embert kell táplálnunk. 

Mosolyogtam ámulatomban. Olyan erős és magabiztos volt 
ott, a káosz kellős közepén, hogy szívesen a közelében ma- 
radtam volna. Csak ennyit akartam. Arra gondoltam, ha ott- 


hagyom, soha többé nem láthatom, és ez elszomorítóit. - In- 
duljunk - mondtam. - Szálljon be a dzsipbe. Elviszem 
Pampangába, aztán San Miguelbe. 

- Rendben van - válaszolta. - De utána kifizetem a fuvart. 
Adja meg a nevét és szolgálati számát a fiúnak. 

- A micsodámat? 

- Maga katona. Biztosan van szolgálati száma. 

- Miért mond nekem ilyeneket? Én az életemet kockázta- 
tom, hogy elvigyem magát Pampangába. 

Közelebb hajolt hozzám és udvariasan, de határozottan rám 
szegezte tekintetét. - Sajnálom, ha megsértettem, de nem 
normális időket élünk. Nem is ismerem magát! Ha nem érkez- 
nék haza, a fiú segítségével keresni kezdenének a szüleim en- 
gem vagy magát. Nem így tisztességes? 

Egy kilométerrel feljebb az úton lecsapott egy japán repü- 
lőgép, és bombát ejtett egy teherautóra. A hatalmas robba- 
nástól a jármű levágódott az útról, kétszer megperdült, és 
kerékkel fölfelé állt meg a mezőn. Platójáról féltucatnyi 
emberi test repült a levegőbe. A lángoló teherautó bármelyik 
pillanatban felrobbanhatott. Egy pillanatra lekuporodtam a 
caratela mögé, majd odaléptem a lányhoz. Meg sem moccant 
az ülésen. 

- Mit gondol, mit fogok csinálni magával? - kérdeztem. - 
Nem esik bántódása. 

- Ha esne, a családom megölné magát. 

A lány elbűvölt, és konoksága csak növelte vonzerejét. De 
úgy éreztem, ezúttal túllőtt a célon. 

- Megsértett - mondtam és visszaindultam a dzsiphez. - 
Keressen valaki mást, aki elviszi. 

- Várjon! - szólt utánam. Megálltam és odafordultam felé. 
Mosolyogva fürkészte az arcomat. - Mi rossz van abban, ha 
megadja számát a fiúnak? 

- Nincs abban semmi rossz - feleltem -, de én a segítsége- 
met ajánlottam fel, maga meg halállal fenyeget. 

- Mondja meg a nevét - szólított fel, mintha az ügy le lenne 
zárva. - És megígérem magának, hogy nem fogják megölni. 

- Maga nagyon erős személyiség - adtam meg magam mo- 
solyogva. 

- Mondja már meg a nevét - ismételte. Ez alkalommal már 
tréfás hangon nógatott. 


Ráírtam egy darab papírra a nevem és a szolgálati számom, 
majd odanyújtottam a fiúnak. Amint a dzsip felé ballagtam, 
hallottam a lány utasításait. Azt mondta a fiúnak, hogy ol- 
dozza ki a szamár tetemét és maga húzza haza a caratelát 
San Miguelbe. A fiú a vezetőülés mögé tette be a fadobozt. A 
lány akkor kockáztatta meg első igazi mosolyát, amikor beült 
mellém a kocsiba. 

- Tetszett nekem, amikor el akart menni - mondta, miköz- 
ben az esővízzel megtelt gödrök között visszakormányoztam a 
billegő dzsipet az útra. - Azt jelenti, van magában büszkeség. 
A lovagiasság büszkeség nélkül nem más, mint szolgaság, 
nem gondolja? Ugy értem, ezen én már gondolkoztam. A be- 
csületes, igazi férfiakban van egy pont, melyen túl nem haj- 
landóak többé főt hajtani. 

- És így tett próbára? - tréfálkoztam, miközben az utat fi- 
gyeltem. 

- ÓO, nem - válaszolta mosolyogva. - A valódi próbák nem 
láthatóak. 

Nos, így beszélt, és így gondolkodott. Még két kilométert 
sem tettünk meg, amikor már tudtam, hogy képzettebb is, 
okosabb mint én, és valószínűleg sokkal szigorúbb erkölcsű 
is. Semmi sem lepte meg, és nem félt semmitől. Csupán 
huszonkét éves volt, de máris szert tett a bölcsesség 
ajándékára vagy átkára. 

Pampangában távolinak látszott a háború. A lány a szűk 
mellékutcákon át egy nagy raktárhoz vezetett. Bősz kutyák 
ugattak meg minket, amint az épület sarkához hajtottam. 
Láttam, hogy óriási patkányok rohangálnak odabent. A helyet 
tucatnyi felfegyverzett filippínó őrizte, akik úgy néztek ki, 
mint a gerillaharcosok. 

Egy idősebb férfi jött ki a fogadásunkra, amikor lefékeztem 
a dzsipet. Teleaggatta magát háborús üzérkedése szerzemé- 
nyeivel: volt rajta négy aranygyűrű, egy márkás karóra és egy 
vastag aranylánc a nyakán. Szemügyre vette Divina Clara do- 
bozát, és tagalog nyelven sebes alkudozásba fogtak. Láttam, 
hogy a lány dühbe gurul, az öreg pedig legyint egyet és elin- 
dul a ház felé. Clara még utána kiáltott, nyilván valamilyen 
sértést, de a férfi újra csak legyintett, még csak vissza sem 
fordult. 

- Mi történt? - kérdeztem. 


- Csak fél caván rizst akar adni. Egész nap úton vagyok, a 
szamaram is elpusztult. 

Elindultam az öreg felé és megszólítottam. - Uram! 

Odafordította a fejét, majd örvendező vigyorral vetett egy 
pillantást a lányra, és angolul üdvözölt. - Csalónak nevezett. 
Hallottam. Szerezzen rizst olyasvalakitől, akit igaznak tart. 

- Hadd beszéljek magával - mondtam. Habozni látszott, 
ezért megragadtam a vállát, és együtt indultunk el a raktár 
felé. Amint megérintettem, fél tucat fegyver emelkedett tüze- 
lésre kész helyzetbe, de nem törődtem velük. 

- Figyeljen ide - mondtam. - Van egy ajánlatom a maga 
számára. 

- Ne beszéljen vele! - kiáltotta Divina Clara a dzsip mellől. 

- Maradjon ott! - utasítottam, és a lány szót fogadott. Már 
másodszor láttam, hogy tisztelet sugárzik a szeméből. 

Az öregember és én odaballagtunk a raktár ajtajához. Oda- 
bent tonnaszámra állt a rizs, biztos helyen, a tárolókban. Elő- 
vettem a tárcámat és megmutattam neki katonai igazolvá- 
nyomat. 

Halkan beszéltem. - A nevem Jay Marsh. Közvetlenül 
MacArthur tábornoknak dolgozom.  - Mivel láttam 
tekintetében a hitetlenkedést, a dzsipre mutattam. - Mit 
gondol, honnan lenne saját dzsipem? Az emberein keresztül 
ellenőrizhet. Jay Marsh. Jegyezze meg a nevemet. Ma este 
találkozom a tábornokkal, és holnap egész nap őt kísérem. Jó 
lenne, ha elmondhatnám neki, milyen erőfeszítéseket tesz San 
Miguel lakóinak megsegítéséért. Szeretném elmondani neki, 
hogy adott ennek a nőnek egy caván rizst, így fejezi ki háláját 
Luzon felszabadításáért. 

Amint beszéltem, a férfi szeme egész idő alatt ugrált: a 
raktárról igazolványomra, onnan Divina Clarára, aki még min- 
dig a dzsip mellett állt türelmetlenül. Az öreg kalkulált. Ha 
hazudok, szégyenben marad és elveszt egy caván rizst. Ha 
igazat mondok, és ő nem ad rizst, ki tudja, mi történhet? 
Talán MacArthur lefoglalja raktárát, őt pedig letartóztatja. 

- Honnan tudjam, hogy igazat mond-e? - kérdezte végül. 

- Onnan, hogy maga egy talpraesett ember. Ha hazudnék, 
azt kiolvashatná a szememből. ői 

- Nem osztogathatom a rizst csak úgy - döntötte el. - Uz- 
letember vagyok. 

Előhúztam egy ötdollárost. - Igaza van, fizetséget érdemel. 


A pénz, igaz, nem nagy összeg a feketepiacon, némileg 
csökkenthetné a szégyent. Még egyszer átgondolta, aztán be- 
hívott a raktárba, ahol tagalog nyelven utasítást adott embe- 
reinek. Másodpercek múlva két férfi ballagott a kocsihoz, vál- 
lukon egy-egy zsák rizzsel. Divina Clara éppen át akarta adni 
nekik fadobozát, amikor rákiáltottam. 

- Ne! Tartsa meg! Alkut kötöttem vele. 

És akkor észrevettem valami újat finoman metszett szemé- 
ben: önfeledt csodálat volt. 

A város felé haladva elmeséltem neki a történteket. Még 
egy leckét adott nekem. - Akkor most már magáé a dobozom. 

- A maga doboza nem lehet az enyém - és elnevettem ma- 
gam komolyságán. 

- Dehogynem! És öt dollárért vette meg tőlem. 

- En nem dobozt vettem, Divina Clara, hanem rizst. 

- Nem fogadhatom el a rizst, hacsak nem veszi magához a 
dobozt. 

Eszembe jutott valami. - A szamara hogy törte el a lábát? 

- Egy dübörgő tank megijesztette. 

- Pontosan! Egy amerikai tank! Megért a szamara öt dol- 
lárt? 

Rám nézett, halvány mosoly jelent meg szája szegletében, 
majd lassan beragyogta egész arcát. Visszamosolyogtam rá. 
Megkönnyebbülve dőlt hátra az ülésen. Remegő hangon szó- 
lalt meg, ilyet még nem hallottam tőle. 

- Köszönöm, Jay, köszönöm. 

Közeledett az este. A Manilában dúló harcok fényei megvi- 
lágították a távoli horizontot. A lány engem nézett, miközben 
vezettem. Éreztem, hogy megkedvelt. Elhajtottunk amellett a 
hely mellett, ahol korábban felrobbant a teherautó, és ott is, 
ahol a szamár elpusztult. A lány elszomorodott. 

- Elátkozott hely lett az országunkból - mondta és végigné- 
zett a feldúlt vidéken. - Miért kell meghalnia embereinknek? 

- Nem kellene ilyen személyes ügynek tekintenie - jelen- 
tettem ki, és felé fordítottam a fejem. - Nem ez az egyetlen 
hely, ahol emberek halnak meg. 

- Kegyetlenség volt ilyet mondania. Azt hiszem katonaénje 
megölte lelkének egy részét. 

- Az emberek nemcsak háborúkban halnak meg. Maga arról 
beszél, hogy családja kincseit élelemre cseréli. Az én csalá- 
domnak nincs semmije. A húgom hétéves korában halt meg, 


mert nem tudtunk orvost hívatni. Apámnak azért kellett meg- 
halnia, mert megpróbált segíteni egy feketén. 

- Hol történt? 

- Arkansasban. Amerikában. 

- Akkor Amerika egy szörnyű hely lehet. 

- Nem az. Szörnyűségek megesnek ugyan, de azért csodá- 
latos hely. Anyám elmenekült Kaliforniába. En egyetemen ta- 
nultam. Most pedig tiszt vagyok. 

Ujabb robbanások rázták meg Manilát. - A Fülöp-szigetekre 
viszont bombákat dobálnak - vágott vissza, mintha én lettem 
volna felelős az egész háborúért. - Ha az amerikaiak nem 
gyarmatosítottak volna minket, akkor nem jöttek volna ide a 
japánok. 

- Ó, már értem. Akkor ugyanígy, nem mentek volna Kínába 
sem? Hát Koreába, Malaysiába, Borneóra, Jávára, Uj-Guine- 
ába, Indokinába vagy Szingapúrba? 

Végül megenyhülve fordult felém. - Igaza van. Bocsásson 
meg. Kiborultam a szamár miatt. A japánok rettenetesek. 
Örülök, hogy visszajöttek az amerikaiak. Csak azt szeretném, 
ha már vége lenne. És a többi - a maga Arkansasa -, ne hara- 
gudjon, de nem az én problémám. 

- Miért, Franciaország talán az öcsém problémája? 

- Semmit sem tudok Franciaországról. 

- A testvérem se tudott, mégis ott temették el. 

- A háborúban halt meg? 

- Igen - feleltem. - A mieink meghalnak mindenfelé, tudja? 
A Csendes-óceánon, Eszak-Afrikában, Franciaországban, Bel- 
giumban, Olaszországban, Németországban... - Ujra ránéz- 
tem. - Leytén. Manilában. 

- Igen - mondta, szinte már szégyenkezve. - Nem úgy ér- 
tettem, amit mondtam. Sajnálom, hogy olyan önző voltam. 

- Maga nem önző. Azt hiszem, inkább én voltam igazságta- 
lan magával szemben. - Menet közben rápillantottam. - Em- 
lékszik, amikor a repülőgép felrobbantotta a teherautót? 
Maga az egyik legbátrabb ember, akit valaha láttam. 

Éreztem, hogy a tekintete rám tapad. Végül megérintette a 
vállam. - Minthogy maga vette a rizst - közölte, mintha szük- 
ség lett volna valamiféle összegzésre a tisztánlátás érdekében 
-, velünk kell vacsoráznia. 

- Hiszen hét emberről kell gondoskodniuk! 


- Valóban - válaszolta -, de magának is jut. Szereti a zöld- 
ségeket? Kangkanggal fogom keverni a rizst, jó sok lesz be- 
lőle. 

- Nem vehetem el az ételt a családja elől. 

Bársonyos hangon felnevetett és tréfálkozva hátba paskolt. 
- A maga rizse, Jay! 

Olyan izgatottá tett, hogy ,Jay"-nek nevezett. - Van két 
húskonzervem hátul a kocsiban. 

- Akkor lakomát csapunk! 

Ismét ránéztem, és láttam a nevetésén, hogy jól érzi magát 
velem. - Tetszeni fogok a családjának? 

- Ha nekem igen, akkor nekik is. 

- Tetszem magának? 

Elgondolkodott egy pillanatra. - Nem - mondta, és kacagni 
kezdett. - Azt hiszem, ez a kérdés nem olyan egyszerű. 

Egy nagy kétemeletes házban lakott, melyet magas falak 
vettek körül. Odon vaskapu védte a bejáratot. A ház belseje 
múzeumi hangulatot árasztott, és valahogy összekötötte csa- 
ládját a letűnt, spanyol múlttal. Antik bútorok között lépked- 
tem a tágas, sötét szobákban, sarkam visszhangozva kopogott 
a vastag mahagóni parkettán. Mielőtt még láthattam volna 
családjával, megértettem, miért volt annyira gyanakvó, 
amikor találkoztunk a halállal kísértő úton. Apja, Carlos, aki 
még mindig a dzsungelben rejtőzött a gerillaerőkkel, sikeres 
üzletember volt a háború előtt. A lány két bátyja apjával tar- 
tott. Divina Clara anyjával, két nénjével, két húgával és ti- 
zenöt éves öccsével élt a házban. 

A szolgálófiú még nem tért vissza a caratelával, így mind 
azt gondolták, hogy valami nagy baj történt. A családtagok 
örvendezve gyűltek körénk, amikor beléptünk a nappaliba. 
Szokásaikhoz híven tiszteletbeli vendégként fogadtak, és 
Divina Clara anyja ragaszkodott ahhoz, hogy megfürödjek, 
amíg elkészítik a vacsorát. Miután visszatértem a tisztálko- 
dásból, az asztalfőre ültettek, és eldöntötték, hogy a jelenlévő 
legidősebb férfiként nekem kell elmondanom az asztali áldást. 
Minden tőlem telhetőt megtettem, amikor eldadogtam 
arkansasi protestáns imámat. 

Divina Clara birtokolni vágyón nézett rám, miközben et- 
tünk. Leoldozta a mellét leszorító ruhadarabot, aranykarikát 
tett a fülébe és kifésülte a haját. Kitárulkozása olyan volt, 
mintha egy szép virág bontott volna bimbóból káprázatos 


szirmokat. Még sohasem láttam hozzá fogható szépséget. A 
vacsora végére teljesen beleszerettem. Es tudtam, ameddig 
élek, nem múlik el az iránta érzett szerelmem. 

Igen, tudom, ez így túlságosan érzelgősnek tűnik, de fiatal 
voltam, és hónapokat töltöttem magányosan Uj-Guineától 
Hollandiáig és onnan Leytéig. Igen, a háború hevesen zajló 
drámája kitöltötte minden szenvedélyünket, felfokozott érzel- 
meinket és időről időre tévútra vezette lelkünket. Gondolja- 
nak, amit akarnak, de MacArthur egy percig sem kételkedett 
bennem. Amint másnap reggel félszegen elmeséltem neki a 
történteket, láttam, hogy irigység villan az arcán, aztán átsu- 
han rajta az emlékezés. Végül nevetve tréfálkozott rajtam. 

- Jay - mondta -, komolyan beszélek. Kezelje óvatosan ezt a 
kérdést. A világ egyik legnagyobb titkát fedezte fel éppen. 

- Miféle titkot, uram? 

Ártatlanul néztem rá, mintha az apámat kérdezném. 
Felébresztette kíváncsiságomat, így már mindent tudni akar- 
tam. Milyen titkokat tud ez a nagy ember? A szerelemre cél- 
zott? A Fülöp-szigetekre? Vagy egyszerűen a háborúra? Ami- 
kor hirtelen elfordította a fejét, megértettem, hogy sokkal in- 
kább valami személyes ügyről lehetett szó, és legszívesebben 
kimondtam volna: Consuelo! De minek. Ő nem árult el többet, 
és arcát hamarosan elborította az aggodalom. Szörnyű pusz- 
títás folyt abban a városban, melyet legféltettebb kincseként 
tartott számon. 

És mégis, hetek óta most először láttam mosolyogni. 

Február 27-én a tábornok visszahelyezte hivatalába a Fü- 
löp-szigetek kormányát, átadta a hatalmat Osmena elnöknek. 
Japán ellenálló sejtek még mindig harcoltak Manila központjá- 
ban. A Malacanang palota felé haladva jól hallottuk a régi 
spanyol erőd, az Intramuros magas falai között szórványosan 
felhangzó fegyverropogást. A kocsiban azt figyeltem, miként 
veszi szemügyre MacArthur a romokat. Azóta, hogy találkoz- 
tam vele, most először látszott kimerültnek, összetörtnek és 
öregnek. 

A Malacanang palota, a spanyol kormányzók hajdani rezi- 
denciája is súlyosan megsérült a háborúban. Narva fafaragá- 
sai, pazar bútorai, szőnyegei, kristálycsillárjai és történelmi 
festményei a háború előtti, elegáns Manilára emlékeztettek. 
Krueger tábornok és parancsnokai ünnepélyesen álltak a Fü- 
löp-szigetek vezetői és az összesereglett újságírók előtt. Ha- 


gyományos, kézzel szőtt, pillangóujjú ruhába öltözött, 
filippínó asszonyok sürgölődtek a méltóságok és a riporterek 
között. 

MacArthur a sokadalom elé állt, és megpróbálta 
összeszedni magát. Az emberek lassan elcsendesedve felé 
fordultak. Ajka reszketett, amikor beszélni kezdett arról az 
időről, mely azóta telt el, hogy kiürítette Manilát, hogy 
megóvandó azt a háborús rombolástól, mert előre látta a 
japánok pusztító szándékát, akik  ,meggyalázták a 
templomokat, az emlékműveket, a kulturális központokat, 
amelyeket meg lehetett volna őrizni, ha betartják a háború 
játékszabályait". 

Bosszút esküdött a pusztításért, majd egyszerű szavakkal 
visszaadta a hatalmat Osmena elnöknek és törvényhozó tes- 
tületének. Ezt követően emberek százai lehettek tanúi, amint 
a Tábornok lehajtotta a fejét és összezárt tenyerébe zokogott. 


NEGYEDIK FEJEZET 


Garvey atya besétált a szobámba, felkapcsolta a lámpát és 
énekelni kezdett. Amúgy kellemes tenor hangja volt, de haj- 
nali egyet mutatott az óra. Egy háború előtti, irritálóan vidám 
és goromba nótát énekelt valami olyasmiről, hogy reggel na- 
gyon-nagyon széles mosollyal pattanjunk ki az ágyból, legyen 
nagyon-nagyon szép napunk, és vigyorogjunk úgy, hogy a nap 
besüthessen a szájunkba. Neki magának is virágos kedve 
kerekedett. Nem volt nehéz megállapítanom, hogy jócskán 
felöntött a garatra. Legszívesebben megfojtottam volna. Miu- 
tán sikerült felülnöm az ágyban, üres tekintettel meredtem 
rá. 

- Ha nem lenne pap, atyám, most bemosnék magának 
egyet. j 

Fesztelenül kinevetett. - Én pedig suttognék a fülébe, ha 
nem lenne olyan nehéz felébreszteni minden egyes alkalom- 
mal. 

- El tudja képzelni, hogy mindössze egy órája feküdtem le 
aludni? 

- Igen - mondta és újra felnevetett. - Csakhogy nekünk, 
magának és nekem, életbevágóan fontos küldetést kell telje- 
sítenünk. 


Garvey atya felmutatott egy arany pecsétgyűrűt. Az ala- 
csony izmos embernek ragyogó kék szeme és szögletes, kelta 
arca volt. Amikor nevetett, látni lehetett a dohánytól és a te- 
ától megsárgult fogait. Ironikus cinizmusa mindig csillapítóan 
hatott rám. Néha ez volt az egyetlen ok, amiért hajlandó vol- 
tam meghallgatni. 

- Ez a gyűrű Lord Mountbattené. - Miután tudatára ébredt, 
hogy ír létére nem kellően királyságellenes, gyorsan 
kijavította magát. - Elnézést. Ez a gyűrű Lord Louis Francis 
Albert Victor Nicholas Mountbatten admirálisé, aki a 
Délkelet-Ázsiái Szövetséges Erők főparancsnoka, Viktória 
királynő dédunokája, és mellesleg egy seggfej. 

Az ágyam szélén ültem és a szememet dörzsöltem. Még 
mindig nem ébredtem fel teljesen. - Es miért van magánál a 
gyűrű, atyám? 

- Mert miután mi elvonultunk a Tábornok fogadásáról, a 
nagyfiúk MacArthur úszómedencéjében kötöttek ki. És Lord 
stb. Mountbatten admirális elvesztette. Egy órán át kerestette 
mindenkivel. A szolgálókat még a medence fenekére is le- 
küldte. Végül Lord stb. admirális visszatért Clark Fieldbe, 
ahonnan holnap reggel visszarepül Burmába. De lehet, hogy 
Indiát mondtak, nem emlékszem pontosan. Tudja, a whisky. 

Feltűnően az órámra pillantottam és gúnyosan megkérdez- 
tem: - Ugy érti, ma reggel? 

- Pontosan - felelte Garvey atya. - Ma reggel. Amikor a 
szolgálók a törülközőket szedegették össze a fürdőházban, 
akkor találták meg az egyik alatt, így csak gratulálhatok, Jay. 
Magát a Tábornok vezérkarának kisdedét választották ki az 
admirális gyűrűjének visszajuttatására. És én is magával me- 
gyek, mert én... 

- ... mert kissé részeg. Nem így van, atyám? j 

Garvey atya rövid, vastag karját a levegőbe lendítette. - O, 
hát igen, de ebbe ne menjünk bele. Nekem egyházi kötelessé- 
gemet kell teljesítenem. Induljunk, Jay! Vegyen fel egy tisz- 
tességes egyenruhát és gondoskodjon arról, hogy elég fényes 
legyen a bakancsa. A sofőr odalent vár. Minél hamarabb elin- 
dulunk, annál hamarabb visszaérkezhetünk. 

Öt perc múlva már úton is voltunk. Végighajtottunk a vá- 
rosból kivezető sötét, dohos utcákon, és rákanyarodtunk egy 
keskeny országúira, amely egészen Clark Fieldig vitt minket. 
Már nem is bántam az utazást. Ugy gondoltam, az oda- és 


visszaút eltart estig, így legalább megszabadulok szokásos te- 
endőimtől. Különben is, a látszat ellenére az utóbbi hat hó- 
napban Garvey atya lett a legjobb barátom. Akár közös 
csínytevésnek is tekinthettem az utat. 

Amellett szobatársak is voltunk. Márciusban, a város bevé- 
teléért vívott harc után Garvey atyával és néhány más, 
MacArthur vezérkarába tartozó tiszttel együtt beköltöztünk 
egy csinos villába, amely a Malacanang tér szomszédságában 
állt, néhány saroknyira a Pasig folyótól. Kötelességeink gyors 
teljesítése érdekében nem messze laktunk a Tábornoktól, aki 
természetesen Manila legelegánsabb, épen maradt házát vá- 
lasztotta magának átmeneti otthonául. 

Mindez öt hónappal előbb történt. Kora augusztusban már 
mindnyájan tudtuk, hogy ennek a nagyszabású és szörnyűsé- 
ges kalandnak hamarosan vége. Európában már beköszöntött 
a béke. A Fülöp-szigeteken Yamashita katonái még mindig 
keményen harcoltak a nagy áldozatokat követelő háborúban, 
de visszaszorítottuk őket a hegyekbe, Baguio közelébe. A ja- 
pán birodalom szétesni látszott. Hadseregét szétverték, kato- 
náit Ázsia-szerte halomra lőtték. Nagyobb városait a szőnyeg- 
bombázások hónapjaiban felégették. Okinava a Szövetségesek 
kezére került. Ily módon napi tennivalóim, nos, leegyszerű- 
södtek. Nem! Kínos, de szinte semmit sem kellett csinálnom. 

Reggelenként többnyire MacArthur rangidős tisztjeinek pa- 
lotáiban és villáiban koptattam a szőnyegeket. Összegyűjtöt- 
tem üzeneteiket, ajánlásaikat és elvittem a Tábornok hivata- 
lába. Máskor MacArthur kifutófiújaként ellenkező irányban 
tettem meg az utat. Néha megkértek arra, hogy kérdezzem ki 
utólagosan azokat a japánokat, akiket sikerült élve elfognunk. 
Ez olyankor esett meg, amikor kihallgató-tolmácsaink csapata 
úgy értékelte, ki lehet szedni a fogolyból valamilyen használ- 
ható információt. De ezektől a megbízatásoktól eltekintve, 
amióta bevettük magunkat Manila palotáiba, a többiek 
gúnyos véleménye szerint egyike lettem a Tábornok SZKFET- 
jeinek, ami annyit jelent: szaros kis feladatokat ellátó tiszt 
voltam. 

Ebben a szerepben nem láttam, nem hallottam, nem be- 
széltem, és mégis egy sor furcsa, olykor meghökkentő titok 
birtokába jutottam. Tucatnyi rangidős tábornok bízott meg 
bennem MacArthur környezetében. Nemcsak kényes informá- 
ciókat bíztak rám, hanem nyíltan vállalták előttem saját kí- 


váncsiságukat is. Lehet, hogy ezt az évekig tartó háború hozta 
magával - hatalom volt a kezükben, és tévedhetetlennek 
érezték magukat. Mindenesetre az ilyesfajta információ-ára- 
moltatás nagyfokú elővigyázatlanságra vallott. Nem tettem 
szóvá nekik, és megfogadtam magamban, hogy örökre hall- 
gatni fogok. Örültem, hogy megbíznak bennem, elbűvöltek a 
bizalommal járó előnyök, élveztem a Divina Clarával töltött, 
bilincstelen éjszakákat, és ez volt a legnagyobb jutalom sze- 
rény szolgálataimért. 

Ha jó volt az élet Taclobanban, akkor Manila maga volt a 
mennyország. Amilyen szenvedélyesen beleszerettem Divina 
Clarába, olyan erővel vonzott magához ez a sebzett város. A 
spanyolok évszázadokig, az amerikaiak évtizedekig formálták 
a város képét, és Manila nem volt többé teljesen ázsiai, de 
még nem lehetett igazán nyugati sem. Egyedülállóan, saját- 
ságos hely volt, csak önmagára hasonlított. Ugy éreztem, 
hogy tudtomon kívül egész életemben ennek a városnak a 

Garvey atya és én kilométereken át kivilágítatlan és tör- 
melékkel borított utcákon haladtunk. Családok ezrei táboroz- 
tak a járdákon és az üresen tátongó telkeken, ahol a februári 
harcokat megelőzően még házak álltak. Az emberek a mocs- 
kos földön, vagy a derékba tört fákra erősített függőágyakban 
aludtak. A levegőt sűrűvé tette a virágok illata és a hevenyé- 
szett tűzhelyek füstje. Garvey atya némán bámulta a várost, 
mintha minden sebhelyét magába akarná fogadni. 

Végül beszélni kezdett. Arcára gúnyos mosoly ült ki. - Még 
sohasem láttam olyan fogadást, amilyet  Mountbatten 
kedvéért rendeztek. Es maga? Az egész olyan volt, mint egy 
utolsó, nagy hurrá - négycsillagos tábornokok kellették 
magukat, kotyogtak, mint a tyúkok, és duzzogtak, mint a 
gyerekek, amikor MacArthur az egyiknek több figyelmet 
szentelt, mint a másiknak. Mihez kezdenek majd a háború 
után, Jay? 

Nevethetnékem támadt, amikor felidéztem magamban a 
fogadást, ahol összegyűltek a világ leghíresebb tábornokai, 
hogy iszogassanak és fecsegjenek. Biztos jele volt annak, 
hogy a háborúnak hamarosan vége. - Látta Kenney táborno- 
kot, atyám? Gondolja, azt szeretné, hogy mindez befejeződ- 
jön? Mit tenne azután? Lebombázná Toledót? Ő nagyon is jól 
tudja, milyenek a békeidők. Az első világháború után közel ti- 


zenhét éven át kapitányként szolgált, kivéve azt az egy évet, 
amikor lefokozták főhadnaggyá. Ez a háború egyik napról a 
másikra emelte alezredesi rangból kétcsillagos 
rendfokozatba. Es tegnap este már saját villával rendelkező, 
négycsillagos  — tábornokként nyalta Viktória királynő 
dédunokájának a seggét. 

- Hát Krueger és Eichelberger? Még mindig annyira 
féltékenyek egymásra, hogy úgy változtatták helyzetüket a 
szobában, mint egy tájoló tűjének két végpontja. - Garvey jót 
nevetett saját tréfáján. - Krueger soha nem bocsátja meg 
Eichelbergernek, hogy azt mondta róla az újságíróknak, a ma- 
nilai invázió idején olyan volt, mint a ,januári melasz". 
Eichelberger pedig azt nem tudja lenyelni, hogy Kruegerrel 
van tele a sajtó. 

- MacArthur kedveli az ilyesmit - mondtam. - Mindaddig, 
amíg egymással harcolnak, hűek hozzá külön-külön, és ezt 
saját javára fordítja. Sőt még Sutherland tábornokot is fel- 
használja, hogy viszályt szítson közöttük. 

Garvey atya gúnyosan elmosolyodott, amint a vezérkari fő- 
nök arroganciáját említettem neki, aztán bosszankodva csó- 
válta a fejét. - Mindig is gondoltam, hogy MacArthur csak 
azért tartja maga mellett Sutherlandet, mert ő az egyetlen 
tiszt, aki még magánál a Tábornoknál is ellenszenvesebb és 
arrogánsabb. - Ironikus mosoly suhant át az arcán, mert 
eszébe jutott a Tábornok iránti hűségem. - Remélem, megbo- 
csátja az őszinteségemet. 

- Csak részben van igaza, atyám. A Tábornok szereti, ha 
minden energiájukat a Sutherland elleni gyűlölködésre fordít- 
ják. Ez emeli a tekintélyét, mert ő az egyedüli, aki véget vet- 
het a közöttük lévő csatározásnak. 

- Maga sokkal agyafúrtabb, mint gondoltam - morfondíro- 
zott Garvey atya. 

- Ilyen a Tábornok stílusa, atyám. Rendszere hasonlít egy 
kerékhez, amelyben MacArthur a kerékagy, a többiek pedig a 
küllők. 

- Es ő tudja, milyen jó megfigyelő maga? 

Könnyedén felnevettem. - Nem tudom, mire akar kilyu- 
kadni, atyám. Én csak a kis Jay vagyok, a mókás fiú, aki kifelé 
tart a háborúból. 


- Szokványos esetekben úgy gondolnám, hogy nekem kel- 
lene magát nagyobb őszinteségre bíztatnom, de MacArthur 
nem szokványos eset. 

A dzsip elhagyta Manilát. Teljesen egyedül haladtunk a 
Clark Fieldbe vezető koromsötét országúton. - A Tábornok 
biztos benne, hogy a háborúnak hamarosan vége - szólaltam 
meg végül. ; 

- Egyet kell értenem vele - mondta Garvey atya. - És iga- 
zából nem tudom elképzelni, hogy ez az invázió a tervezett 
időpontig, novemberig tartson. A japánok előbb kivonulnak. 
Elismerem, lenyűgöző volt a harcmezőkön tanúsított bátorsá- 
guk, de vezetőiknek be kell látniuk, hogy vesztettek. Nem le- 
hetnek olyan barbárok és ostobák, hogy megparancsolják né- 
püknek, addig harcoljanak értelmetlenül, míg mindannyian 
meg nem halnak. Ugy értem, annak ellenére, hogy a császári 
kormány nem a logikus gondolkodásáról híres, mégsem kö- 
vethet el genocídiumot saját emberein. 

- Remélem, igaza van, atyám. Az elfogott táviratok azt 
mutatják, hogy a japánok alkut akarnak kötni a szovjetekkel a 
háború befejezését illetően. De MacArthur tábornok a mi ol- 
dalunkra akarja állítani a vörösöket arra az esetre, ha le kel- 
lene rohannunk a szigetországot. Ugy becsüli, amerikaiak mil- 
liói meghalhatnak vagy megsebesülhetnek Japán inváziója 
során. 

- Nem lehetnek olyan hülyék! - Garvey atya töprengett né- 
hány másodpercig. - És nem is lenne szabad ostobáknak te- 
kinteni őket. Ugye hallotta, mit mondott tegnap este 
MacArthur? Ragyogó elméjű barbároknak nevezte őket. Mér- 
hetetlenül ügyes, jól szervezett, mélységesen babonás bar- 
bároknak. Tudja, én olvastam a vallásukról. Jezsuitaként kö- 
telességem, hogy más vallásokat is tanulmányozzak és elmél- 
kedjem rajtuk. Istenként bálványozzák a császárt. Azt mond- 
ják, hogy egyenesen a nap istennőjének a leszármazottja. 
Krisztus idejéből. Jay, ők készek arra, hogy meghaljanak érte! 

- Igen - szóltam közbe kissé gúnyosan -, Krisztus idejében 
Isten leszállt az égből és írigyre lépett egy halandóval, akit 
Máriának hívtak. Nászukból megszületett Krisztus, a 
Megváltó. Es ezt maga nem vitatja, atyám. De Japánban is 
létrejött egy nász - Krisztus idejében -, mégpedig egy 
szellemmel, akit Amateraszunak hívtak, és császárok 


megszakítatlan sorát adta a világnak. És ön egyszerűen 
barbarizmusnak nevezné a kétezeréves hagyományt? 

- Maga mit gondol? - Garvey atya visszadobta a labdát. 

- Nem tudom - feleltem. - Majd akkor megmondom magá- 
nak, ha már Japánban leszünk. De nekem nem tűnik barba- 
rizmusnak. 

- Szunditok egyet - jelentette be váratlanul. - Sokat ittam, 
hiszen tudja. - Általában így szabadult meg tőlem, amikor túl 
keményen csaptam le vallási életére. Es elismerem, ez jobb 
megoldás volt, mint a csatározás. 

Garvey atya mély álomba merült, és én egyedül maradtam 
gondolataimmal a Clark Field felé döcögő kocsiban. A háború- 
nak valóban rövid időn belül be kellett fejeződnie. Ezt mind- 
nyájan tudtuk, és állandóan ez járt a fejünkben. Es eszembe 
jutott: én mit fogok csinálni? Nem holnap, hanem egész hát- 
ralévő életemben. Hazamehetnék, de nem sok minden várna 
rám otthon, és már jól érezzem magam Ázsiában. Szerettem 
az illatát, a színeit. Szerettem az érzéseket, melyeket nyújtani 
tudott az embernek. És megszoktam a Tábornokot is. Az a hír 
járta, hogy ő fogja vezetni Japán megszállását. Kezdtem re- 
ménykedni, hogy így lesz, és akkor magával visz engem is, 
mert beszélem a japán nyelvet. 

De az is lehet, gondoltam, hogy Manilában hagy, mert a ja- 
pán hadifoglyokat ki kell hallgatni hazatelepítésük előtt. Még 
ha el is mennék Japánba, úgyis visszajönnék ide, hiszen fele- 
ségül kértem Divina Clarát. Szívesen élnék vele a Fülöp-szi- 
geteken, ha sikerülne munkát találnom, miután leszereltem. 

Garvey atya mélyen aludt mellettem. Még nem mondta el, 
miért küldték őt is Clark Fieldbe, de tudtam, ha felébred, ké- 
szen áll majd arra, hogy elmagyarázza jelen misszióját. Álta- 
lában olyan dolgokról beszélt, melyeket nem akartam hallani. 
Ugy összezagyválta a történelmet, hogy nem értettem belőle 
semmit, és néha olyan részleteket idézett a Bibliából, me- 
lyekről gyanítottam, hogy maga találta ki azokat. 

Garvey atya imádta a nőket, és Manilában hemzsegtek az 
első osztályú szépségek. De egy asszony Manilában 
problémát jelenthetett egy energikus, társaságra vágyó 
papnak, aki még csak a harmincas éveit taposta. És ebben a 
kérdésben mit sem számított elhivatottsága. A spanyoloktól 
átvett hagyományok megtanították a filippínóknak, hogy egy 
pap számára valamiképpen bűn helybéli nőt szeretnie, 


ugyanakkor az asszony olykor még megtiszteltetésnek is 
veheti az ilyesfajta szerelmet, így Garvey atya, aki naponta 
kísértésbe esett, képtelen volt józanul elviselni kegyetlen 
sorsát, melyet Isten szabott ki rá. Az egyetlen menekülés a 
testén elhatalmasodott kísértéstől csak a gyakori imádkozás 
lehetett, valamint érzékei eltompítására a tekintélyes 
mennyiségű alkohol. 

Már messze magunk mögött hagytuk a várost. Kilométere- 
ken át buján zöldellő rizsföldek és sűrű erdők mellett vitt az 
utunk. Az éjszaka levegője nehéz volt és illatos. A pluméria 
illatfelhőitől sóvárogni kezdtem Divina Clara után. Szerettem 
ezt a virágot. Eszembe juttatta a házunk udvarán álló orgona- 
bokrokat, az egyetlen helyet, ahol apám boldog lehetett éle- 
tében. Divina Clara gyűlölte az illatát. Akalachuchival, ahogy 
ő hívta, a ravatalokat díszítették, így neki mindig a halált jut- 
tatta eszébe. 

A sofőr lassítani kezdett, nehogy eltévessze a leágazást. 
Garvey atya összerázkódott, nagyot nyújtózkodott mellettem. 
Mocorgása kizökkentett gondolataimból. Világosodni kezdett 
az ég, így ki tudtam venni a tőlünk nyugatra húzódó 
Zimbales-hegység csúcsait. Clark Field már csupán néhány 
kilométerre lehetett előttünk. 

- Ugy érzem, felífrissültem kissé - mondta Garvey atya. 

- Két órára ütötte ki magát, atyám. Maga az egyetlen em- 
ber, aki ilyen hosszú ideig képes aludni egy rázkódó dzsipben. 

- Na, igen - felelte, miközben elgémberedett nyakát mas- 
szírozta. - Ezt áldásnak is tekinthetjük, nem igaz? 

Jellemző volt Garvey atyára, hogy még azt is áldásnak 
vette, amit mások pusztán a szerencsének tulajdonítottak. 

Clark Fieldben egy tábori csendőr sietve kísért minket a ki- 
futópálya mellett álló hadműveleti központba. Egy kisebb szo- 
bában várakoztunk, amíg Lord Mountbatten admirális és ve- 
zérkara elfogyasztotta korai reggelijét. Miközben egy szárny- 
segéd magával cipelte Garvey atyát valahová, Mountbatten a 
reggeliző asztalhoz invitált, és megkínált pirítóssal meg kávé- 
val. 

- A gyűrűje, admirális. 

- Kitűnő - vigyorgott Mountbatten. Rögtön fel is húzta az 
ujjara, én pedig mohón magamba tömtem egy szelet kenyeret. 
- Maga egyáltalán nem tudhatja, mit jelent számomra ez az 
ékszer. A huszonegyedik születésnapomra kaptam, magától a 


walesi hercegtől. Mondja meg MacArthurnak, hogy adósa 
vagyok. 

Mountbatten magas, jóképű férfi volt, skandináv vonásai- 
hoz erősen hajlított sasorr társult. Megint arra gondoltam, 
mennyire hasonlítanak egymásra MacArthurral: modoruk, 
testtartásuk és beszédjük. Hirtelen eszembe jutott, hogy a 
Tábornok többet tartózkodott Lord Mountbatten otthonában, 
mint saját katonái körében. Douglas MacArthur szíve mélyén 
egész egyszerűen royalista volt. 

- Igenis, uram - válaszoltam, miután a pirítóst leöblítettem 
egy korty kávéval. - Megmondom neki, milyen örömet szerzett 
önnek. 

Mountbatten arca elsötétült egy pillanatra, mint amikor 
egy esőfelhő takarja el a napot. - Azt is mondja meg neki... 
mondja meg, már értem, mi a helyzet Szingapúrral. 

Elvettem még egy szelet pirítóst, és azt kívántam, bárcsak 
maradt volna tojás és egy kis szalonna. - Szingapúrral, uram? 

- Igen - felelte Mountbatten. Elég rejtélyesen hangzott, 
amit mondott, mintha valami nagy titokról lett volna szó. - Az 
elmúlt éjjel azt mondta nekem, hogy egyáltalán ne aggódjak 
Szingapúr felszabadítása miatt. Arra gondoltam, hogy eltitkol 
előlem valamit, és az igazat megvallva, még ugrat is azzal, 
hogy az amerikaiak lepipálnak engem. De mondja meg neki, 
hogy tegnap éjjel futár érkezett hozzám és magyarázatot 
adott, én pedig végre megértettem, mit akart mondani nekem 
Szingapúrral kapcsolatban. 

- Igenis, uram. - Fogalmam sem volt, miről beszél. 
Mountbatten elmosolyodott. - Nem szeretném, ha azt gon- 
dolná, hogy nem tudok semmit. 

- Igenis, uram. - Sikerült lenyelnem a harmadik pirítós 
utolsó darabját is. 

Garvey atya visszaérkezett. Ideje volt elindulnunk. Mount- 
batten az ajtóhoz kísért minket és átadott nekem egy zsineg- 
gel átkötött kartondobozt. 

- Sajnálom, kapitány, de pecsétgyűrűk visszajuttatásáért 
nem jár kitüntetés. Mindenesetre méltányolom, hogy ide- 
utaztak az éjszaka közepén, és garantálom, hogy ennél fino- 
mabb whisky még sohasem csúszott le a torkukon. 

- Nagyon kedves öntől, admirális - mondtam, és Garvey 
atyával együtt elindultunk a kijárat felé. - Biztonságos repü- 
lést kívánok önnek. 


- És köszönet az omlettért - morogta Garvey atya, amint 
bezárult mögöttünk az ajtó. 

Két üveg ital volt a dobozban. Az egyiket odaadtam a so- 
főrnek kárpótlásként elvesztegetett éjszakájáért. Még mindig 
elég korán volt, amikor elhagytuk a katonai bázist, és ráka- 
nyarodtunk a Manilába vezető útra. Minden különösebb előjel 
nélkül csúnya vihart kaptunk a tenger felől. Az országút nem- 
sokára mocsárrá változott, és ez alaposan lelassította a for- 
galmat. Teherautók, dzsipek, lovas kocsik akadályoztak az 
előrehaladásban. Izmos kis emberek húzták kordéjukat, sárral 
befröcskölt emberek ballagtak előttünk, és nem törődtek a 
felhőszakadással. Már hozzászoktak. Asszonyok integettek 
felénk, gyerekek szólongattak minket, és cigarettáért, rágó- 
gumiért kuncsorogtak. 

- Késő délután lesz, mire visszaérünk - morogta Garvey 
atya. Rágyújtottam egy cigarettára, bámultam az utat szegé- 
lyező, buján zöldellő fákat, melyek összemosódtak az esőfüg- 
göny mögött. A dzsip hepehupákon bukdácsolt és meg-meg- 
csúszott a sárban. Az eső bevert a nyílásokon és átszivárgott 
a vászontetőn. Ugy döntöttem, hogy kinyitom a whiskyt. 

- Igyunk egyet, atyám. 

- Miért is ne - mondta Garvey atya. 

Egy-egy korty után átadtuk egymásnak az üveget. Teljesen 
eltompultam a kialvatlanságtól. Az ital melegséggel töltött el. 
Észre sem vettük, és már csak félig volt az üveg. Hamarosan 
jókedvre derültem, miközben dzsipünk a szakadó esővel és a 
hömpölygő sártengerrel küzdött az úton. Ugy éreztem, 
mintha az utazás a saját diadalmenetem volna. 

- Azt hiszem, itt akarok maradni, atyám. 

- Ne gyerekeskedjen, Jay. Maga nem ide tartozik. 

- Akkor hová tartozom? Apám és nővérem Arkansasban halt 
meg. Az öcsém Franciaországban. Anyám pedig Kaliforniában 
él egy nyikhaj olasszal. Azt hiszem, Bachiolinak vagy valami 
ilyesminek hívják. 

- Meg kell tanulnia uralkodni magán - szakított félbe 
Garvey atya. 

- És tudja, mit mondok? Anyám soha nem fogja elfogadni 
Divina Clarát. Nem szereti az ázsiaiakat. Annak idején, 
amikor egyetemista voltam, találkozgattam egy japán lánnyal, 
Kozukóval. Es tudja, mit mondott anyám? Azt, hogy nem akar 
ferdeszemű unokákat. 


- Ne nehezteljen az anyjára. A törzsi hév természetes je- 
lenség. Ahogy a faji büszkeség és a vallás is az. 

- Akkor melyik törzshöz tartozik az a szaros olasz, ha 
anyám úgy gondolja, hogy ő jobb a filippínóknál? 

Garvey atya hahotázni kezdett. Először a hasát fogta, aztán 
hátravetette a fejét neveltében. Olyan nevetőgörcsöt kapott, 
hogy még a könny is kicsordult a szeméből. Megpróbáltam 
szigorú arcot vágni, hogy elfojtsam saját vigyorgásomat. A 
pap összezavart. 

- Ez nem is olyan vicces, atyám. 

Még nevetett egy darabig. - Ez nem a valóság, Jay! Mindez 
nem történik meg igazán, legalábbis nem úgy, ahogy egész 
hátralevő életének kell folynia! Majd túlesik az egészen, érti? 
Ez nem tudatos választás. Maga azért van itt, mert 
MacArthur itt irányítja a hadsereget. Es amikor úgy dönt, 
hogy menni kell, maga követni fogja. És ha úgy érzi, mégis 
maradnia kell, az már nem lesz ugyanaz. A sereg elvonul, 
maga pedig egyedül marad azok között, akik mindig is itt 
éltek. Másképpen fognak nézni magára. Akkor már nem a 
felszabadítót fogják látni magában. Betolakodónak tekintik. 

Nem hittem neki. - Honnan tudja? 

Abbahagyta a nevetést. Rám meredt, majd vállat vont. - 
Nos, igazából nem tudom - merengett Garvey atya. - De ezt 
akarta hallani, nem? 

- Atyám - mondtam -, maga olyan tisztességes, hogy az már 
a hülyeséggel határos. 

Azután még sokáig nem tudtuk abbahagyni a nevetést. 
Garvey atya kivette kezemből az üveget és meghúzta. Vissza- 
vettem tőle, nehogy megigya az egészet. Az eső elállt, egy 
ideig csak párafoszlányok úsztak a talaj fölött. Később újra 
felhőszakadás zúdult ránk. És az emberek továbbra is nevet- 
gélve, integetve ballagtak mellettünk. 

- Miért hívatta magát Mountbatten, atyám? 

- Nos, most olyan ügyekbe üti az orrát, melyek nagy fon- 
tosságú egyházi érdekeket képviselnek - hadarta Garvey atya 
remegő hangon. - Visszaélnék a helyzetemmel, ha elmonda- 
nám magának, nem gondolja? 

- Nem tudom - feleltem. - A kérdésem nem különösebben 
volt egyházi jellegű. Én még csak vallásos sem vagyok. 

- Valahol a szíve mélyén az - mondta Garvey atya. - Egyszer 
azt mondta nekem, hogy a családja vallásos. És az alma nem 


esik messze a fájától. - Nevetett még egy kicsit, közben úgy 
nézett rám, mint aki elvárja tőlem, hogy megtérjek. - Rendben 
van, Jay. Van egy tiszt az admirális vezérkarában, aki 
találkozni kívánt velem. Meg akart gyónni arra az esetre, ha 
repülőgépe lezuhanna Indiába menet. 

- Súlyos terhet cipelt, atyám? 

- Azt nem mondhatom el magának. 

- En szívesen meggyónnék magának, atyám, pedig nekem 
nincs szükségem rá. 

- Hogyne lenne szüksége rá? Egyébként semmi sincs nehe- 
zebb annál, mint önmagunknak feltárni bűneinket, nem igaz? 

- O mit követett el? 

- Visszaél a barátságunkkal, Jay. 

- Ugyan már, atyám. Részeg vagyok, és nem aludtam már 
két napja. Még csak emlékezni sem fogok rá. 

- Nem - mondta Garvey atya. - Vannak határok, és engem 
kötelez a hallgatási fogadalom. - Aztán ravaszul pislogni kez- 
dett, mintha talált volna valamilyen kibúvót, vagy valamiféle 
egyezséget kötött volna Istennel. - Minthogy maga nem ismeri 
azt a tisztet, és most sem találkozott vele, elvi síkon 
megvitathatjuk az ügyet, lelki kötelezettségeinknek eleget 
téve. 

- Én is pontosan erre gondoltam - hazudtam neki. 

- Akkor a maga számára még van remény - ékelődött 
Garvey atya. - Megkérdezhetné önmagától, mi késztethet egy 
angolt a gyónásra, főleg úgy, hogy ír pap előtt kellene kitárul- 
koznia. Gondolhatná, hogy az ügynek a szigeten élő szépséges 
hölgyekhez van köze. De lehet, hogy én kissé egyoldalúan 
gondolkozom, mert az én életemből hiányoznak a nők. De 
nem! Másról van szó. Gúnyosan a szememre vetette... És in- 
nen nem folytatta tovább. 

- Mit, atyám? 

- Gondolja át a dilemmámat, próbálja meg beleélni magát 
egy másik érző ember helyzetébe - folytatta Garvey atya, és 
tartózkodóan elfordult a lebombázott város határa felé. - 
Nagyjából szerencsésnek mondhatom magam, nem igaz? De 
maga nem tudhatja, hogy néhanapján rám tör a zokogás, mert 
tudom, hogy nekem soha nem lehet saját gyerekem és 
senkim, aki igazán szerethetne. Isten szeretete a legnagyobb 
a világon, de itt most nem erről van szó. Amikor néha észre- 
veszem, hogyan néz rám egy-egy nő, erős hitem ellenére be- 


lém hasít a gondolat, hogy mit veszítek. Nem lesz gyerme- 
kem. Jó nagy zűrzavar, ugye? És az ilyesmi onnan csap le az 
emberre, ahonnan nem várja; amikor egyes-egyedül van egy 
távoli országban, akkor történik meg. 

- Mi, atyám? ; 

- Erre nem felelhetek - mondta Garvey atya. - Ugy, mint 
pap, nem. De mint barátja, hadd mondjam el magának, hogy 
sokkal hétköznapibb vagyok, mint ahogy gondolja. Ó, igen. En 
aztán megértem a személyes kudarcot! 

- Mi a fenéről beszél? 

- Nem maradt hátra semmi, amit elmagyarázhatnék - 
csattant fel ingerülten Garvey atya. - Nincs értelme, Jay. Ré- 
szeg vagyok! 

Mindketten hallgatásba burkolóztunk. Szó nélkül ittuk meg 
a whisky maradékát. Az ital végül fejbe vágott bennünket, és 
az út hátralevő részében aludtunk. Későre járt, mire Manilába 
értünk. Azonnal ágyba bújtam, és csak másnap késő délelőtt 
keltem fel. Kárpótoltam magam az előző átvirrasztott éjszaká- 
ért. 

Amikor beértem MacArthur főhadiszállására, és elkezdtem 
szokásos körutamat, észrevettem, hogy az egész vezérkar di- 
adalmámorban úszik. Olyan óriási dolog történt - egyszerre 
csodálatos és irtózatos -, amely nemcsak a háború kimene- 
telét változtatta meg, hanem nemzetek sorsáról is rendelke- 
zett. Az éjszaka közepén egy amerikai B-29-es bombázó szállt 
fel a Mariana-szigetekről. Nyolc óra tizenhat perckor ledobott 
egy bombát, amely Hirosima városának legnagyobb részét 
letörölte a föld színéről. Egyetlen repülőgép. Egyetlen bomba. 
Egyetlen város. Több tízezer ember halt meg. A hír megrázta 
az egész világot. Most már nem lehetett kétséges, a háború- 
nak heteken belül be kellett fejeződnie. 

Végre megértettem, miért volt annyira biztos MacArthur 
Szingapúr  elestében, és miért ragaszkodott annyira 
Mountbatten ahhoz, hogy beszámoljak a Tábornoknak értesü- 
léseiről. 

A bizonyosság érzése söpört át rajtam, és hirtelen megré- 
mített a valóság: MacArthur vezeti majd a megszállást. Ha- 
marosan Japánba indulunk. 


ÖTÖDIK FEJEZET 


A következő eszeveszett héten úrrá lett a káosz. Két nappal 
azután, hogy ledobták az atombombát Hirosimára, a szovjetek 
elutasították a Japánnal kötött egyezményeiket, és lerohanták 
Mandzsúriát. Másnap, augusztus 9-én felrobbant a második 
atombomba Nagaszakiban. Három nappal később, Truman el- 
nök felfüggesztette Japán bombázását, helyette röplapokat 
szóratott szét Tokió-szerte, melyeken felkelésre buzdította a 
japán népet. Azt sugallta nekik, hiába vállalják a halált, kor- 
mányuk titokban már kapitulált. Augusztus 14-én a britek, a 
szovjetek és a kínaiak jóváhagyásával Iruman kinevezte 
Douglas MacArthurt a Csendes óceáni Szövetséges Erők leg- 
főbb parancsnokának, és arra engedett következtetni, hogy a 
Tábornok fogja felügyelni Japán megszállását, miután vége a 
háborúnak. 

Augusztus 15-én eluralkodott a zűrzavar a japán főváros- 
ban. A császár bejelentette, hogy megadják magukat. Sze- 
mélyesen beszélt a néphez, előre rögzített rádióadásban. A 
császár rádiós nyilatkozata maga is meghökkentő újdonság 
volt, mert az egyszerű japán polgár soha nem hallhatta ural- 
kodója hangját annak-előtte. Hihetetlennek tűnt, de a hírek 
szerint két héten belül partra kellett szállnunk Japánban. 

Vezérkarunk huszonnégy órás munkanapokba fogott Mani- 
lában, őrült tempóban készülődtünk az elkövetkező útra. 
Maga a Tábornok már több, mint egy éve készülődött. Össze- 
állította hétpontos tervét, mely arra volt hívatott, hogy drá- 
maian megváltoztassa a japán társadalom szerkezetét. De az 
atombombák meglepték őt is, mint mindannyiunkat. A Tábor- 
nok mindig gondosan szem előtt tartotta a történelemben el- 
foglalt helyét, ezért tudta, milyen fontosak lesznek megérke- 
zésének első pillanatai. Nemcsak Japán jövője szempontjából, 
hanem saját megbízatását illetően is. 

Soha nem láttam még ilyen elevennek és felvillanyozottnak, 
még a luzoni hadjárat napjaiban sem. Végre megkapta a te- 
hetségének megfelelő feladatot. Számított arra, hogy ő fogja 
vezetni Japán katonai megszállását, és remélte, hogy részt 
vesz a háború utáni újjáépítésben. De a hatalom, amelyet au- 
gusztus 14-én Truman elnök ráruházott, olyan nagy volt, 
amilyet csak kétezer évenként kaphat egy helytartó. Világos 
volt, hogy mindaddig, amíg sikereket ér el, teljhatalmat fog 
gyakorolni a japán emberek fölött. 


És én? Nekem egyszerűbb problémám volt, olyan, ami soha 
nem kerülne a filmhíradóba, de engem azzal fenyegetett, 
hogy fenekestől felfordítja az életemet. Ahogy egyre közele- 
dett a Japánba indulás napja, összeszedtem bátorságomat, 
hogy a Tábornok elé tárjam a gondjaimat. Szinte szégyelltem 
magam, amikor bekopogtam irodája ajtaján. Miután meghal- 
lottam a jól ismert hangot, beléptem és elindultam az íróasz- 
tala felé. 

Mint már hetek óta, MacArthur két legközelebbi 
tanácsadója is ott volt vele a szobában. Balján Charles 
Willoughby tábornok foglalt helyet. A Németországban, Karl 
Weidenbachként született Willoughby jól megtermett, 
intelligens szakember volt, ám a beszédjét nehezen lehetett 
megérteni. A szűkszavú, befelé forduló férfi állhatatosan 
kitartott a Tábornok mellett. Már több, mint hat éve dolgozott 
együtt MacArthurral, és mindenkinek szívesen tudomására 
hozta - ha hajlandóak voltak meghallgatni -, hogy a Tábornok 
karrierje az ő életének a munkája. Willoughby mindig 
meghallgatott, de szavaimat ritkán kommentálta, kivéve 
MacArthurnak, miután kimentem a szobából. Jobbra Courtney 
Whitney dandártábornok ült. A zseniális, jó beszédkészséggel 
megáldott férfi a háború előtt találkozott a Tábornokkal 
Manilában, ahol üzleteléssel nagy vagyonra tett szert. 
Japánba MacArthur fő politikai közvetítőjeként készült. 
Kisebb találkozókon gyakran kifaggatta a látogatókat vagy a 
vezérkar tagjait, hogy MacArthur a legmegfelelőbb válaszokat 
adhassa nekik. 

Mindhárman barátságosan mosolyogva néztek rám. Ja- 
pánba különleges tervekért felelős tisztként utaztam volna 
velük. A háború idején szinte minden nap együtt dolgoztam 
Whitneyvel és Willoughbyval, és úgy éreztem, megkedveltek 
engem, nem úgy, mint a faragatlan Sutherland tábornok. 
Mindennapi munkámon kívül, fiatal koromnál és alacsony 
rendfokozatomnál fogva olyan feladatokat is elvégeztem, me- 
lyekkel enyhíthettem a vezérkarra nehezedő nyomást. Amikor 
feszült időket éltünk, én voltam a kijelölt udvari bolond, idét- 
len vicceik céltáblája. De világos volt számukra, hogy a Tá- 
bornok iránti hűségemmel és japán nyelvtudásommal jól fo- 
gom szolgálni terveik megvalósítását, miután elkezdődik a 
megszállás. 


- Jöjjön közelebb, maga dagadt - tréfálkozott Whitney, mi- 
után beléptem a Tábornok irodájába. - Végül is hány kiló lett 
mostanra? 

Meghíztam. Igaz, minden izommá alakult rajtam, de Manila 
valahogy jó hatással volt rám. - Azt hiszem, kilencven kiló 
körül lehetek, uram. 

- Meg kell szabadítanunk magát a Fülöp-szigetek konyhá- 
jától. 

- Abból, amit eddig tapasztaltam, úgy ítélem, nem fog gon- 
dot okozni, uram. 

Willoughby halkan kuncogott. MacArthur hátradőlt a 
székében. Kisfiús mosoly suhant át az arcán, és tudtam, hogy 
Divina Claráról fog kérdezgetni. 

- El tudom képzelni, nem túl boldog a fiatal hölgy annak tu- 
datában, hogy elhagyják, ugye Jay? 

Egy ideig mereven bámult rám. Mintha titkok cseréltek 
volna gazdát a szemeinken keresztül. Arra voltam kíváncsi, 
számára hogyan fog végződni ez az egész. - Nem, uram - fe- 
leltem. - Valójában inkább én vagyok válságban. 

Court Whitney azt mondta, Divina Clara apját már a háború 
előtt is ismerte. - Bomba fog robbanni a Ramirez házban, csak 
nem erről van szó? 

- Nos - hebegtem -, még nem, de hamarosan. A háború 
olyan hirtelen véget ért, szóval, meglepett mindnyájunkat, 
uram. Es a terveimmel kapcsolatban nem tudtam mindent el- 
magyarázni Divina Clara családjának. 

Egy éles pillantással MacArthur elejét vette Court Whitney 
újabb csípős megjegyzésének, majd megfontoltan karba tette 
a kezét. - Mi a probléma, Jay? 

- A nagymama, uram. - Együgyűnek éreztem magam, hogy 
egy öregasszony tétovázásáról kell beszélnem három férfi 
előtt, akik egy egész nemzet sorsáról készültek dönteni. - Bo- 
csánatot kérek, uram, nem akarom az idejüket rabolni, de úgy 
érzem, tennem kellene valamit. 

MacArthur újra elővette titkos mosolyát. - Nem hiszi el, 
hogy maga vissza fog jönni, ugye? 

Én is elmosolyodtam. Zavarban voltam, mert olyan idétle- 
nül hangzott az egész a Nagy Ember szájából. - Nem hiszi, 
uram. 

- Es maga? 


A kérdés kihívásként hangzott. Mindketten tudtuk, miről 
van szó. Csak két közönséges szó hangzott el, mégis mennyi 
érzelmet takart! 

- Én, igen, uram - válaszoltam. - El akarom őt venni felesé- 
gül, Tábornok. 

MacArthur az ajtóra mutatott. - Akkor ne vesztegesse az 
idejét, Jay. Menjen és mondja meg annak a nagymamának. 

Manilából Subic felé tartottunk, amikor az út egy széles és 
örvénylő folyónál hirtelen véget ért. A hidat még januárban 
robbantották fel a visszavonuló japán katonák. Műszaki ala- 
kulataink ideiglenesen kijavították, így Krueger tábornok 
Lingayenből és Subicból előretörő erői már azon haladták át 
Manila irányába. De a Luzonon végigsöprő, felhőszakadás- 
szerű, szűnni nem akaró esőzés meglazította a szerkezetet, és 
néhány napon belül el is mosta a hevenyészett tákolmányt. 

Dzsipemet a folyó szélére kormányoztam és leállítottam a 
motort. Csalódottan bámultam az összeomlott híd maradvá- 
nyait. A hadsereg műszaki katonái ellepték a híd vázát, már 
hozzákezdtek a javításokhoz. Nem messze tőlünk filippínók 
csoportja tocsogott a sárban. Egykedvűen szemlélték a mun- 
kálatokat. Kiszálltam a kocsiból és beleszagoltam a jázminil- 
latú reggeli levegőbe. Káromkodva rúgtam bele a lökhárítóba, 
aztán az órámra pillantottam. 

- Mindig az órádat nézed - szólalt meg Divina Clara. - Ezt 
tetted akkor is, amikor első találkozásunkkor megkértelek, 
hogy vigyél el Pampangába. Emlékszel, Jay? 

- Ez legalább egyórás veszteséget jelent most és visszaút- 
ban is - mondtam. - Annyi időm nincs. 

- Bánjunk úgy az idővel, ahogy a filippínók teszik - nevetett 
fel Divina Clara. Ö is kikászálódott a dzsipből és mellém lé- 
pett. - Nagyanyám észre sem fogja venni. 

- De MacArthur igen. Mi lesz, ha későn érek vissza, és köz- 
ben már keresett? 

- Akkor menj vissza Manilába, Jay. - Arca elsötétült a Tá- 
bornok nevének hallatán, és magasra szegett állal, szikrázó 
szemmel nézett rám. - Csak tessék, fordulj meg és indulj. 


El akartam mondani neki, csodálom a Tábornokot, de ez 
nem jelenti azt, hogy kedvelem is, és nem szívesen hagynám 
ott a szerelmemet azért, hogy MacArthur után kutyagoljak. 

De ha elmondtam volna, megerősítettem volna abban, hogy 
vissza akarok menni. Elgondolása szerint MacArthur volt az, 
aki távol tartott tőle, nem pedig a szolgálat, a hadsereg vagy 
Japán megszállásának valósága. Igen, a Tábornok adta ki a 
parancsot, hogy követnem kell őt Japánba, de ő maga volt a 
hadsereg. Nem tehettem ellene semmit. ; 

- Divina Clara, MacArthur ötcsillagos tábornok! En csak kis 
ebihal vagyok egy óriási tóban. 

- Ezen a napon igazán nem kellene ilyen szűken mérned az 
időt. Nemsokára mindnyájatokat maga mellett tudhat Japán- 
ban. 

- Ő maga személyesen engedélyezte a mai szabadnapomat, 
annak ellenére, hogy mennyi tennivalónk lenne. Igazán abba- 
hagyhatnád a féltékenykedést. 

Hirtelen elfordult tőlem. - Ez kegyetlenség volt tőled. Miért 
is szerettem beléd? Nem fogom hagyni, hogy így bánj velem. 

- Sajnálom, Divina Clara. - Odaléptem a háta mögé és át- 
öleltem a derekát. Jólesett forró testének közelsége. Es éppen 
ezért siettem annyira. - Hogy őszinte legyek, szeretném ket- 
tesben tölteni veled az időt, miután  visszaérkeztünk 
Manilába. 

- Hagyd abba. Arra lesz még elég időnk. - Megfordult és a 
mellemnek támasztotta tenyerét. Nem nézett rám, de már 
megenyhült valamelyest. - Jay, ez az egyetlen alkalom, hogy 
nagyanyámmal találkozhass. Ha úgy lépsz be a házába, hogy 
állandóan az órádat nézegeted és nem hagyod szóhoz jutni, 
azzal fel fogod zaklatni öt. 

- Nem fogom felzaklatni. 

- Tudhatnád, nem nagyon örül a kapcsolatunknak. 

- Majd én jókedvre derítem! 

Kiszabadította magát ölelésemből és elindult a folyó felé. 
Utánamentem. Még sohasem láttam ilyen gondterheltnek. - 
Nem hinném. Ha addig él, hogy láthatja az unokáit, és megbi- 
zonyosodik arról, hogy együtt maradunk, ha nem azt tapasz- 
talja, hogy egy amerikai katona lóvá tesz egy filippínó lányt 
mindenféle hazugságokkal, akkor talán elmondhatod, hogy 
boldoggá tetted. 

- Akkor hát téged teszlek boldoggá. 


Hirtelen megszorította a kezem és szomorú szemmel elné- 
zett a folyó felett, valahova nagyon messzire. - En már most is 
boldog vagyok. 

Álldogáltunk egy darabig a parton, a folyó hömpölygő vizét 
bámultuk. Divina Clara arca hirtelen felragyogott, akár a nap, 
amikor előbukkan egy felhő mögül. A folyó közepére mutatott. 
- Ott van a kompunk! 

Akkor már én is jól láttam az Amerikai Haditengerészet fe- 
lénk közeledő, átkelő hajóját. A közelben álló filippínók izga- 
tott karattyolásba kezdtek és leszaladtak a partra. Egyikük 
egy jól megtermett bivalyt vonszolt maga után egy kötél se- 
gítségével, melyet az állat orrába helyezett karikához kötött. 

Visszamentünk a dzsiphez, beszálltunk és lassan legurul- 
tunk a vízpartra. Miután az átkelő hajó orra szilárdan megtá- 
maszkodott a fövényen, leengedték az elülső rámpát. A pa- 
rancsnok továbbra is járatta a motort, hogy a hajó ellenálljon 
a folyó sodrásának. A tengerész nekünk intett először, a töb- 
bieknek pedig azt kiáltotta, hogy várjanak. Kézjeleivel a hajó 
közepére irányított az egyenletes súlyelosztás végett. Azután 
a bivaly következett. Végül a féltucatnyi filippínó is beszállt. 

Divina Clara és én kiszálltunk a kocsiból. Az átkelő hajó 
hátramenetben elszakadt a parttól, majd csigalassúsággal 
megindult a folyó másik oldala felé. A nagy megterhelés miatt 
a hajó mélyebbre merült a szokásosnál. Divina Clara a keze- 
met szorongatta, attól félt, hogy felborulunk. A rettegő bivaly 
ide-oda rángatta a fejét, minek következtében a hajó is ve- 
szélyesen billegni kezdett. A fiatal, amerikai parancsnok nem 
tudta megállni, hogy ne legeltesse a szemét Divina Clara telt 
keblén és formás csípőjén. Rajta kívül azonban senki más nem 
bámult meg minket, és megjegyzéseket sem tettek. 

Mellettünk egy alacsony negritó asszony állt. Minden bi- 
zonnyal a szomszédos őserdőből érkezett a folyópartra. Egyik 
karjával kisbabát szorongatott, a másikkal egy kisfiú vállát 
ölelte át. A fiú kíváncsian méregetett, mintha én lettem volna 
az első fehér ember, akit valaha látott. Egy girhes szürke 
majom ült az asszony vállán, mellkasát a nő tarkójának tá- 
masztotta. Az egyik mancsa hiányzott. A másikkal az asszony 
hajából buzgón szedegette a tetveket, és úgy falta őket, mint 
a cukrot. A nő üres tekintettel bámulta a folyót. 

A dzsip másik oldalán egy idős filippínó pár álldogált csen- 
desen, egy erőteljes, kerekarcú lány társaságában, aki húsz 


év körüli lehetett. Nyilvánvalóan a lányuk volt. Nem viselt 
jegygyűrűt. Karján csecsemőt tartott, és a bébi minden kétsé- 
get kizáróan japán apától származott. A lány puszilgatta és 
orrával simogatta a gyerek arcát. Szülei elérzékenyülten néz- 
ték a mosolygós kisbabát. 

Divina Clara hosszan tanulmányozta a társaságot, aztán 
váratlanul hadarni kezdett valamit tagalog nyelven. 
Fogalmam sem volt, mit mondhatott. A többiek kezdetben 
komolyan hallgatták, majd nevetve válaszoltak neki. Mire 
átértünk a másik partra, úgy beszélgettek, mintha évek óta 
ismerték volna egymást. 

Miután a hajó orra belefúródott a fövénybe, a rámpa lecsa- 
pódott. Ujra beszálltunk a kocsiba. Amint a partra kormá- 
nyoztam a dzsipet, Divina Clara a karomba csimpaszkodott és 
édesen rám mosolygott. - Jay, várj egy kicsit! 

- Mire? 

- Elvisszük őket Subicba. 

- Kiket? 

- Mindnyájukat! 

- Mindnyájukat? 

- Igen! - válaszolta hangosan nevetve. - Kivéve a bivalyt és 
a fiút. Ő nem messze lakik innen. Állj már meg! 

Vonakodva fékeztem. Ők pedig a csúszós sárban nevetgélve 
kapaszkodtak fel a meredek parton, csacsogtak, kiáltoztak, 
mintha az egész jó mulatság lett volna. Aztán gyorsan 
bezsúfolódtak a hátsó ülésre. 

Divina darához fordultam. - Miért szervezted be őket? 

- Miért ne tettem volna? - Továbbra is édesen mosolygott 
rám. Egy pillanatra átvette a félvér csecsemőt, hogy fiatal 
mamája bepréselhesse magát az ülésre. - Magad is láthatod, 
elég a hely, és olyan hosszú az út Subicig. 

- Igazad van - mondtam szarkasztikusán, majd az útra 
összpontosítottam. A szokásosnál is óvatosabban vezettem, 
nehogy egy bukkanónál elveszítsük Divina Clara újdonsült 
barátainak felét. - Másképpen nem is lehetne, ugye? 

- Már megint cinikus vagy - vágott vissza. Mögöttünk olyan 
elragadtatva beszélgettek és kacarásztak, mintha életük leg- 
nagyobb élményét élték volna át. - Már elgondolkodtam a ci- 
nizmusodon is. A humor egyik, önvédelmet szolgáló formája. 
Általában a neheztelésből fakad, nincs igazam? Most nehez- 
telhetsz amiatt, hogy teletömtük a dzsipedet. 


- Jól van, jól van! - nevettem el magam, és feladtam a har- 
cot. Elerőtlenített Divina Clara ravasz logikája. Ugy öt percig 
hallgattunk, amikor átpislantottam hozzá. - Mit mondtál nekik 
a hajón? Miért kezdtek el nevetni? 

Megsimogatta az arcomat. - Azt mondtam nekik, itt az 
ideje, hogy feloldódjunk az úton és segítsünk egymáson, ha 
úgy adódna. Megkérdeztem Mariát - mert így hívják -, sze- 
rette-e a baba apját. Azt felelte, bármit is gondolunk róla, 
szerette, és fáj a szíve érte, mert meghalt. 

- De hát mindenki nevetett! - vetettem közbe. 

- Nos, igen - folytatta Divina Clara. - Azért nevettek, mert 
azt mondtam nekik, hogy félig spanyol vagyok és egy ameri- 
kai férfit szeretek. Egy negritó nőt látok magam előtt majom- 
mal a nyakában, és egy olyan anyához beszélek, akinek a 
gyereke félvér. Azon kívül amerikai katonák szállítanak át a 
folyó túloldalára. Mindannyian  filippínók vagyunk és 
szerelmesek. Ugye érted, mire gondoltam? Egyetértettek 
velem, még a tartózkodó negritó nő is. Itt, a káosz kellős 
közepén is virul a szerelem! Mi a szerelem, ha Isten hagyja, 
hogy ilyesféle dolgok megtörténjenek? Bármi legyen is az, ha 
Isten már ránk szabta, akkor örülnünk kell neki, és nem 
szabad szégyenkeznünk. Hát nem csodálatos? Így kötöttünk 
barátságot. 

Én is megsimogattam az arcát, ahogy ő tette velem az 
előbb. Valamit mondott a többieknek tagalog nyelven. Hallot- 
tam nevetésüket. Ugy hangzott, mintha bíztattak volna. Ami- 
kor egy forgalmi dugó miatt le kellett lassítanom, odahajoltam 
Divina darához és szájon csókoltam. 

- Vigyázz, még összeütközünk valamivel! 

- Szeretlek, Divina Clara. 

Kacagva tolt el magától. - Akkor légy kedves a nagyma- 
mámhoz. 

Subic közelében az út bozóttal benőtt dombok, majd sűrű 
erdőkkel borított hegyek között kezdett kanyarogni. Majmok 
csatangoltak az út mentén, de ez olyan természetes volt itt, 
mint például a mókusok Arkansasban. A fennsíkon több apró 
falun is áthaladtunk. Filippínók lustálkodtak kalyibájuk pál- 
mafedele alatt és kíváncsian vettek szemügyre minket. Gye- 
rekek szaladtak utánunk, hogy csokoládét és rágógumit ku- 
nyerálhassanak. 


Az út hirtelen éles ívben kanyarodott, és egy meredek lej- 
tőn vitt tovább lefelé. Onnan már jól láthattuk a távolban 
csillogó Subici-öbölt, ahol az amerikaiak - a japán megszállás 
időszakát kivéve - 1898 óta tartottak fenn haditengerészeti 
támaszpontot. Több tucatnyi hadi- és csapatszállító hajó hor- 
gonyzott az öbölben. Subic felé közeledve egyre több 
amerikai katonát és tengerészt láttunk az út mentén 
őgyelegni. Hátracsapott sapkával hangoskodtak, lármáztak és 
pénzt lobogtattak a fiatal filippínó lányok orra előtt, akik 
arcán kihívó, démoni mosoly ült. 

A távoli tartományokból fiatal lányok érkeztek és elárasz- 
tották Subic utcáit. Azért jöttek ide, hogy pénzt keressenek. 
Boldogságról álmodoztak. Elhitték a tengerészek hazugságait. 
És ha olyan szerencsések voltak, hogy megélhették öreg 
napjaikat, akkor tapasztalataik birtokában az álmoktól meg- 
fosztott falvakból újonnan érkező lányokat igyekezték meg- 
győzni, hogy jobb lenne életük, ha visszamennének kókusz- 
diót szedni és rizst ültetni. — 

Én jól tudtam mindezt. Epphogy kitettük hálás utasainkat, 
tucatnyi kiéhezett katona állt meg mellettünk, hogy szem- 
ügyre vegyék Divina Clarát. Ő haragosan adta tudtomra, hogy 
azonnal indulni szeretne tovább. 

Divina Clara nagyanyját Isabela Ramireznek hívták. Négy 
szolgálóval élt egy tágas, kétemeletes házban. Az öbölre néző, 
magas falakkal körülvett épület egy dombtetőn állt. A 
Ramirez család a századforduló óta folyamatosan gazdagodott 
az amerikai haditengerészettel folytatott üzletei révén. 
Isabela férje, Fidel, fiatalemberként kezdte a kereskedést; 
friss gyümölccsel, zöldséggel és hússal látta el a bázist. 
Később kiterjesztette tevékenységi körét. A támaszpont 
fejlesztése során építési vállalkozóként kötöttek szerződést 
vele. Az öreg elszigetelte gyerekeit az amerikai tengerészek 
durva parancsnokaitól, akik Subicban töltötték kimenőjüket. 
Manilába küldte őket tanulni. Miután Fidel meghalt, Divina 
Clara apja vette át a családi vállalkozást, melynek a háború 
kezdetére Manila más kikötőjében is voltak érdekeltségei. 

A Subicban uralkodó folytonos zűrzavar, amiből hasznot 
húztak és amitől állandóan tartaniuk kellett, életre szóló 
leckét kínált a Ramirez családnak. A lecke alaptétellé 
tömörült, és a família minden női tagjába belésulykolták attól 
a naptól kezdve, hogy csípőjük szélesedni, keblük duzzadni 


kezdett. Divina Clara akkor mondta el, miről van szó, amikor 
nagyanyja határozottan felszólította, találkozni akar velem, 
mielőtt elutaznék Japánba. 

Ha beleszeretsz egy amerikaiba a Fülöp-szigeteken, fel kell 
készülnöd arra, hogy egy napon faképnél hagy. 

- Korcsolyázni szeretnék - mondta Divina Clara, amint 
nagyanyja háza felé közeledtünk. - Mi a véleményed? 

Nevetni kezdtem. - Miről beszélsz? 

- A korcsolyázásról - felelte. - Tegnap este láttam egy filmet 
az amerikai kórházban. Sonja Henie-ről, a híres korcso- 
lyázóról. Olyan jó mulatságnak látszott. Minden férfi odavolt 
érte, olyan kecsesen mozgott a jégen. És persze erős, formás 
lábáért. A ruhája is csodálatos volt. 

- Te sokkal szebb vagy nála, Divina Clara. 

- Nekem nem olyan erős a lábam. 

- Csodálatos a lábad, nem tudok betelni vele. 

- És hosszú a szempillája - közölte Divina Clara, és kíván- 
csian nézett rám, hogyan reagálok. - Nekem szempillám sincs. 
Észrevetted már? 

- Hogy ne volna szempillád! 

- De nem hosszú. 

Megfogtam a kezét. - Ideges vagy? 

Megszorította a kezem és nagyanyja háza irányába pillan- 
tott. Már majdnem megérkeztünk. Hirtelen kétségbeesés ár- 
nyékolta be az arcát. 

- Igen. 

Az Isabela Ramirez birodalmába bebocsátó nagy, fekete 
vaskapu mellett egy tizenéves fiú üldögélt. Amint közelebb 
értünk, felismerte Divina Clarát, talpra ugrott és szélesen mo- 
solyogva integetett neki. Vidáman üdvözölték egymást, aztán 
együttes erővel nyitották ki a súlyos kaput. 

- Nagyanyám már órák óta vár minket - mondta Divina 
Clara, amint kikászálódtunk a dzsipből. - A fiúnak azt mond- 
tam, hogy a hidat elmosta az eső. 

- Es mi van a filippínó időfelfogással? - tréfálkoztam, és újra 
a keze után nyúltam, miközben a szolgálófiú alaposan végig- 
mért. 

- Teljesen más, amikor a gyerekeidet várod haza. Te nem 
így gondolod? 

- Én úgy gondolom, hogy az adott pillanathoz igazítod a 
dolgokat. 


- Ma ezt teszem - mondta mosolyogva. - Talán bűn? 

A nagymama fényűző háza a filippínó és a spanyol építészet 
remek ötvözetének példája volt. Tervezője mintha követte 
volna azoknak a zsúpfedeles házaknak az alaprajzát, melyeket 
útközben láttunk, de a nádat téglafalazattal helyettesítette. A 
magas és meredek tetőt lekerekített spanyol cseréppel 
fedték. A második emelet hálószobái a ház teljes hosszában 
fedett teraszra nyíltak. A zsindelyt aprólékosan kidolgozott, 
faragott virágmotívumok díszítették. 

Isabela Ramirez váratlanul megjelent az ajtóban. Ráncta- 
lan, telt keblű asszony volt. Ösz szálakkal csíkozott haját 
szoros kontyba fogta a feje tetején. Vastag aranyláncot, hozzá 
illő karkötőt és világos selyemruhát viselt. Vékony, szigorú 
ajka azt árulta el nekem, hogy határozott egyéniség, aki min- 
dig egyedül hozza meg a döntéseit. Ugy láttam, hogy rólam is 
meg van a véleménye, mert tekintetével akár sziklát is hasít- 
hatott volna. 

Isabela hozzánk lépett. Engem visszatartott jeges tekinte- 
tével, miközben átölelte Divina Clarát. Unokája karjában 
azonban feloldódott; összekuszálta a lány szélfújta haját, tré- 
fás megjegyzést tett rúzsára és fülbevalójára. Anélkül, hogy 
elengedte volna nagyanyját, Divina Clara elkapta a karomat 
és Isabela látószögébe ráncigált. 

- Nagymama, ez itt Jay Marsh. 

- Igen - mondta, és megajándékozott egy fagyos mosollyal -, 
tudom. - Végül a bejárat felé mutatott, de szavait Divina 
darához intézte. - Gyertek be. 

Isabelának minden oka megvolt arra, hogy ne kedveljen 
engem, ne bízzon bennem, és ezt tudomásomra hozta abban a 
pillanatban, amint átléptem háza küszöbét. A magaslati fek- 
vésnek, és az öböl felől fújó könnyű szélnek köszönhetően hű- 
vös volt odabent. Velünk szemben nemes mahagóni lépcső hí- 
vogatott az emeletre. Tőle jobbra, régi fajanszedények és sú- 
lyos, fából faragott műtárgyak sorakoztak a nappaliba vezető 
folyosón. Utközben bepillanthattam a konyhába, ahol egy 
apró, nagyjából Isabelával egykorú púpos szakácsnő készített 
pazar ebédet számunkra. Ő és Divina Clara intettek egymás- 
nak, és váltottak pár szót tagalog nyelven. 

Szinte még le sem ültünk a nappaliban, amikor zöld man- 
góból préselt gyümölcslével, és egy kanna jázminteával mel- 
lettünk termett a pici szakácsnő. Gyorsan megittam egy pohár 


gyümölcslevet és azonnal nekiláttam a teámnak is. Mindegyi- 
künk feszülten figyelte a másik kettőt. Ezen a tájon az embe- 
rek mesterien palástolják a véleményüket. Végül megköszö- 
rültem a torkom és mosolyogni próbáltam. 

- Szép a háza - mondtam -, sokkal szebb, mint a miénk 
Amerikában. 

Isabela biccentett köszönetképpen. - Vannak szolgálóik? 

- Nincsenek - válaszoltam. - De én magam sem voltam 
szolgáló soha. 

- Maga MacArthur szolgálója - vágott vissza Isabela. Közlé- 
sem nyilván nem hatotta meg túlságosan. 

- A szárnysegédje - szólt közbe Divina Clara. - Jelentősen 
hozzájárul a Tábornok sikeréhez! De nem szolgálóként. 

- Divina Clarának mindig is voltak szolgálói. Nem hiszem, 
hogy nélkülözni tudná őket. 

- Nagymama... - kezdte az unoka erőltetett mosollyal, és 
mindenképpen félbe akarta szakítani. 

- ...és mi nagyon közel állunk egymáshoz. El sem tudom 
képzelni, hogy Divina Clara távol éljen a családjától. 

- Nagymama... 

De Isabela nem hagyta, hogy félbeszakítsák. Szavai úgy 
pattogtak a szájából, mint egy kitörő vulkán kövei a kráterből. 
-.. Divina Clara fiatal. Maga is az. Es nem is látok hibát az 
ilyesfajta... vonzalomban. De meg kell értenie, én már negy- 
venöt éve mást se tapasztalok. Nem újdonság számomra. 
Mindenütt ez zajlik körülöttünk. Egyszer magam is azt hittem, 
hogy szerelmes vagyok egy amerikai fiúba. 

- Nagymama - vágott közbe Divina Clara. Elnevette magát, 
és összetett kezét álla alá emelte, mintha imádkozna. - Ezt 
még nem is említetted nekem. 

- Nem akartalak felbátorítani, kislányom. - Isabela szeme a 
távolba révedt, visszaidézte fiatalsága emlékeit, amikor még 
minden egyszerűnek tűnt. - Wesley Allennek hívták. Nem 
mondhatom, hogy szerelmespár voltunk, de ő azt mondta, 
szeret. 

Meggyőzött, hogy vissza fog jönni hozzám. Vártam rá. BÍíz- 
tam benne. De nem jött vissza soha. 

Divina Clara megsimogatta nagyanyja kezét. A vigasztalás 
visszatérítette a jelenbe. - Végül is áldom a sorsot, hogy így 
alakult. Most már jól ismerjük az amerikaiakat. Tudunk róluk 
egyet s mást. Valamilyen megmagyarázhatatlan okból erősen 


vonzódnak a filippínó nőkhöz. Ez olyasvalami, amit sohasem 
értettem meg igazán. De amikor visszatérnek otthonukba, az 
Egyesült Államokba, valahogy szégyellik magukat. Talán az 
amerikai nők vetik a szemükre múltjukat. Nem tudhatom. De 
nem is számít, hogy tudom-e vagy sem. És igaz, hogy a filip- 
pínó lányokat is megbabonázzák az amerikai férfiak. Megle- 
het, hogy az Ur akarja Így... ; 

- Igen - csapott le Divina Clara reménykedve. - Én is azt hi- 
szem, az Ur akarja Így. 

- ...de az se számít - közölte Isabela megfellebbezhetetle - 
nül, és egyenesen a szemembe nézett. - Én nem hiszek ma- 
gának, amikor azt mondja, hogy elmegy, de vissza fog jönni. 
Sőt akkor sem, ha magával viszi őt sok ezer kilométernyire 
innen egy idegen kultúrába, mely nem érti a mienket, és 
amelyet mi sem értünk. Divina Clara szép és iskolázott, lehet, 
hogy sokkal műveltebb, mint maga. Négy évig tanult a jezsu- 
itáknál. Mit látnak ebből az amerikaiak? Csak a bőre színére 
figyelnek oda. . 

- De nagymama - szólt közbe Divina Clara izgatottan. - Ő itt 
akar maradni! Velünk akar élni! 

Isabela hosszasan tanulmányozott, nyíltan és gátlások nél- 
kül. Olvasni akart a szememből, megfigyelte a mozdulataimat, 
még azt is, hogyan ülök a széken. - Miért akar itt maradni? 

- Megszerettem ezt a földet. 

- Hőség van és folyton esik -jelentette ki. 

- Arkansasi vagyok. Hozzászoktam mindkettőhöz. 

- Mi a helyzet a családjával? 

- Apám és a húgom még a háború előtt meghalt. Az öcsém 
harc közben esett el. Anyám Kaliforniába költözött. A tragé- 
diák után mindent újra kezdett. 

- Egy olasszal él együtt - tette hozzá Divina Clara, mintha 
azzal is bizonyítani szeretné függetlenségemet. 

- Csak nem családi vállalkozásunkban akar dolgozni? - 
Isabela kérdése azt a gyanakvását sugallta, mely szerint csak 
a pénzéért venném el unokáját. 8 

- Csak akkor, ha maguk is úgy akarják - válaszoltam. - És 
csak abban az esetben, ha kedvemre való volna a munka, 
amelyet rám bíznának. Nekem egyáltalán nem kell aggódnom 
amiatt, hogy találok-e állást. - Láttam rajta, hogy kissé meg- 
enyhül. Arra gondoltam, még a végén hinni fog nekem. - A 
Dél-Kaliforniai Egyetemen szereztem diplomát - kitűnő iskola. 


Amióta MacArthur tábornoknak dolgozom, sokan ajánlottak 
már munkát nekem. 

- MacArthurnak nagy a hatalma ezeken a szigeteken - 
mondta Isabela. - Számtalan filippínó szereti őt, tudja? - Für- 
késző tekintettel nézett rám. Tudtam, hogy egyszerű szavai 
mögött újabb vizsgálat rejtőzik. - Maga milyennek találja őt? 

- Én természetesen zseninek tartom - feleltem, és a sze- 
mem sem rebbent. - De nagyon nehéz eset. 

- Próbáljon meg együtt érezni vele - folytatta kihívóan. - 
Nagy teher lehet az valakinek, ha ennyire csodálják. 

- Ellenkezőleg, neki kifejezetten jólesik. 

- Hát persze - mondta, és nem tudott elfojtani egy gúnyos 
mosolyt. - De akit egyszer talapzatra emeltek, annak félelem- 
ben kell élnie. Micsoda megaláztatás, ha onnan eltávolítják. 

- Kétlem, hogy valaha is eszébe jutott volna a kegyvesz- 
tettség vagy ilyesmi. ; 

- Dehogynem! - vágott vissza Isabela. Es szélesen mosoly- 
gott, de egy villanás a szemében azt árulta el, becsüli tisztes- 
ségemet. 

- Sokkal emberibb, mint gondolná. A japánok egyszer már 
leemelték a talapzatról Bataanon és Corregidoron. Most 
vissza kell másznia oda, meg kell tartania a helyét, 
máskülönben élete fabatkát sem ér. - Egy ideig mereven 
bámult rám, majd kíváncsian összehúzta szemöldökét. - Maga 
úgy beszél róla, mintha nem szeretné túlzottan. 

- Tisztelem őt - válaszoltam. 

Megfontoltan bólogatott, mintha valamilyen döntést hozott 
volna. - Maga óvatosan bánik mind a bírálattal, mind a dicsé- 
rettel - mondta végül. - A legtöbb amerikai nem ilyen, így hát 
én is nyíltabban beszélek magával. Nem minden filippínó sze- 
reti MacArthurt. Sokan csalódtak benne. 

Ravasz tekintettel méregetett egy darabig, aztán folytatta. 
- Férjem a japánok kezei között halt meg, innen nem messze, 
lent az úton. A fiam három évig harcolt ellenük a dzsungelben 
rejtőzködve. És mit csinál MacArthur, miután rehabilitálta 
magát Manilában? Különös figyelmet fordít magas rangú 
barátai piszkos ügyeinek az  elsimítására. Megbocsát 
Roxasnak és a hozzá hasonlóknak, akik nyíltan kollaboráltak a 
japánokkal. 

Roxas. Isabela megjegyzése meglepett, de láttam benne 
logikát. A háború előtt Manuel Roxas y Acuna nagy népszerű- 


ségnek örvendett, és MacArthur egyik kedvence volt. Még tá- 
bornoki rangot is kapott az Egyesült Államok hadseregében. 
Pártfogoltja volt a korábbi elnöknek, Manuel Ouezonnak, aki 
a halálos ágyán kijelentette, csak Roxas lehet az utódja. De a 
háború megváltoztatta elképzelését. Roxas kezdetben kisebb 
szívességeket tett a japánoknak, majd szolgálatkész kollabo- 
ránssá lépett elő. És MacArthur valóban elszigetelte őt és 
más prominens filippínó személyiségeket. Hírneve erejével 
megvédte őket a felelősségre vonástól. 

- Nem bocsátott meg nekik - válaszoltam erőtlenül. - Csak 
olyan nyilatkozatokat adott, melyek azt sugallták, hogy véle- 
ménye szerint nem kellene őket bíróság elé állítani. 

Isabela kinevetett. - Azaz feloldozta őket, Marsh kapitány! 
És ezt ki fogják használni. Ne feledkezzen meg arról, hogy 
mindnyájan tekintélyes családokból származnak. A filippínó 
kisemberek tisztelik őket, és félnek attól, mi történhetne, ha 
szembehelyezkednének velük. A háború kezdetén hivatalban 
lévő Szenátus tagjainak nyolcvan százaléka később a japáno- 
kat szolgálta Laurel bábkormányában. Tönkrement földbirto- 
kosok voltak, akik soha életükben nem dolgoztak. Mit tudtak 
ők a harcról? Csak a teniszhez és a fényes fogadásokhoz ér- 
tettek! A férjem és a fiam szenvedései nem jelentenek szá- 
mukra semmit. Ujra ők veszik majd át a hatalmat. 

Csendben maradtam, mert nem voltam biztos abban, mi- 
lyen indítékok vezérelték Isabelát, amikor mindezt elmondta 
nekem. Tudomásul vette hallgatásomat, és nyomatékkal 
folytatta. - Legyen óvatos MacArthurral, különösen akkor, 
amikor majd betölti új pozícióját. Imádja a hatalmat, hiszen 
maga is tudja. Elintézi magát is, ha érdekei úgy kívánják. Ez a 
véleményem. 

- Sok mindent megtudtam tőle. - Végre sikerült megszólal- 
nom. - A Fülöp-szigetek nem lenne szabad ország, ha ő nem 
ragaszkodott volna hozzá annyira. 

Isabela ismét felnevetett, amint a jövő hirtelen valósággá 
állt össze az agyában. - ,Szabad", Marsh kaptány? Korrupt 
kebelbarátaival, akik újra magukhoz ragadják az ország irá- 
nyítását? Különben is, magának nincsenek emlékei a háború 
előtti Tábornokról. Gazdag patrónusai megtűrték, a kisembe- 
rek szerették, mi, többiek pedig csak kinevettük, amikor tá- 
bornagyi uniformisában parádézott. Ő maga tervezte, el tudja 
képzelni? Az aranyzsinórokat, a hamisan csillogó érdemrende- 


ket, a hófehér zubbonyt, mindent! Túlságosan komolyan veszi 
önmagát. Es akkor jöttek a japánok, és legyőzték őt. Azért 
bocsát meg Roxasnak, hogy önmagát is feloldozhassa. 

- Jay a Tábornok fontos tanácsadója - szólt közbe Divina 
Clara. Előrehajolt, hogy megérinthessen. - Tökéletesen beszél 
japán nyelven. - Megszorította a kezem. - Jay, elmesélhetnéd a 
nagymamámnak, hogyan változtattad meg a megadásról szóló 
dokumentumok szövegét a múlt héten, amikor a japán 
küldöttség Manilába érkezett. - Mielőtt még elkezdhettem 
volna, átölelte a vállamat és sokatmondóan kijelentette: - Jay 
elejét vette egy komoly, nemzetközi incidensnek. 

Divina Clara túldramatizálta a dolgot, de nem járt messze 
az igazságtól. Egy héttel azelőtt tolmácsként dolgoztam, ami- 
kor a japán kormány tizenhat képviselője Manilába repült. A 
,Bataan" feliratú amerikai C-54-essel érkező delegációt azért 
hívatta MacArthur, hogy megtárgyalják a megadás feltételeit, 
és előkészítsék a Tábornok érkezését Acugira, a Tokió mellett 
létesített légi támaszpontra. MacArthur jól tudta, hogy a ha- 
gyományoknak milyen jelentőségük van a császár udvarában, 
ezért úgy döntött, hogy ő is alkalmazza, sőt felülmúlja azokat. 
Nem kívánt találkozni a küldöttekkel. A repülőtérre 
Willoughby tábornokot, a tárgyalások irányítására pedig 
Sutherland tábornokot küldte maga helyett. 

Egész éjjel dolgoztunk a háborús sebekkel borított városhá- 
zán. A japánok átadták részletes térképeiket és listáikat az 
Ázsia-szerte állomásozó katonai alakulataikról. Sutherland 
MacArthur instrukcióinak megfelelően közölte velük a hivata- 
los megadás technikai részleteit, és felvázolta nekik, milyen 
anyagi-technikai biztosítást vár el a Tábornok Acugira érkezé- 
sekor. Tudtukra adta, hogy össze kell állítaniuk egy időrendi 
táblát a háború folyamán kiadott összes parancsról a háborús 
bűnök és a felelősségre vonhatóság megállapításának első lé- 
péseként. Ez volt a tárgyalások legkényesebb pontja, de a fe- 
lek ezzel a kérdéssel is számoltak előre, így minden simán 
zajlott. De amikor Sutherland átadta nekik a megadási doku- 
mentum tervezetét, amelyet a császárnak saját nevében kel- 
lett kibocsátania, Kavabe tábornok, a vele egyenrangú tár- 
gyaló fél úgy dobta vissza az iratot, mintha tűz égette volna 
meg a kezét. 

A vázlatot a Külügyminisztérium. állította össze Washing- 
tonban. Előírták, hogy a császár a ,vatakusi" szóval nevezze 


meg önmagát, és ez a japán nyelvben az ,én" személyes 
névmás köznapi, szerénységet kifejező változata. A császár és 
elődei évezredeken át a kínaiaktól átvett , csin" névmást hasz- 
nálták, mely kizárólag az uralkodót illette meg. Nyersfordítás- 
ban annyit jelent: ,a mennyekhez beszélő hold". Ha a császár 
a ,vatakusi"-val utalt volna önmagára, azzal népe és az egész 
világ tudomására hozta volna, hogy azontúl ő sem különb 
egyszerű közembernél. 

A kérdés abszolúte hidegen hagyta az epés megjegyzések- 
kel és dühödt kirohanásokkal tárgyaló Sutherlandet, aki ha- 
tározottan élvezte, hogy megalázhatja a japán delegációt. De 
Kacuo Kaszaki, a japán külügyekért felelős legrangosabb kép- 
viselő nem volt hajlandó továbblépni, ragaszkodott ahhoz, 
hogy ez a dokumentum leglényegesebb pontja, melyet felül 
kell vizsgálni. 

És én is azt mondom, szinte lehetetlen megmagyarázni, 
miért volt annyira eget rengetően fontos számukra, de az volt. 

Sutherland szünetet rendelt el. Az anyagot átvittem 
MacaArthurhoz, aki az irodájából kísérte figyelemmel a tárgya- 
lások menetét az örökké jelenlévő Willoughby és Court 
Whitney társaságában. A Tábornok azonnal megértette, miről 
van szó. 

- Nem fogjuk megalázni népe előtt - mondta MacArthur. - 
Egy nyolcvanmilliós nemzetet és néhány százezer katonát kí- 
sérlünk meg kormányozni. Néhány héttel ezelőtt minden 
egyes japán férfi, asszony és gyerek készen állt a harcra, még 
akkor is, ha mindnyájan odavesztek volna. Lehetetlenség vé- 
gigvinni ezt az egészet a császár segítsége nélkül. 

Biccentett egyet felém. Nála ez jelentette a legnagyobb el- 
ismerést. - Szép munka, Jay. Gondoskodjon róla, hogy Kavabe 
tábornok tudja, én személyesen ragaszkodtam ahhoz, hogy 
császár megtartsa a neki kijáró , csin" titulust. 

Isabela Ramirez lágyan mosolygott, míg a történetet hall- 
gatta. Arca egy sor emléket őrzött. Amint befejeztem, szét- 
tárta a karját, mintha azt akarta volna mondani, hogy az 
egész előre látható volt. j 

- Igen, ilyen MacArthur. Amilyennek én is leírtam! Es most 
Japánba készül. Valószínűleg bálványozni fogja a császárt is. 

Megint nem szóltam egy szót sem. Végül Isabela törte meg 
a csendet. Ravaszul hunyorgott. - Szóval maga is követi 


MacArthurt Japánba? Akkor hogyan akar velünk együtt élni, 
ha egyszer a Tábornok magával viszi? 

- Nem maradok a hadsereg kötelékében - feleltem. - 
MacArthur csak azért visz magával, mert beszélek japánul. 
Csak a megszállás kezdetén lesz rám szüksége. De én tartalé- 
kos tiszt vagyok, s minthogy a háborúnak vége, nem tarthat- 
nak bent örökké. Hat hónapon belül le fogok szerelni. 

Megfogtam Divina Clara kezét. Eldöntöttem, itt az ideje, 
hogy bátran szembenézzek Mrs. Ramirezzel. - Vissza akarok 
jönni, hogy együtt élhessek Divina Clarával. Mrs. Ramirez, 
őszintén mondom. Ez tenne minket boldoggá. j 

- Mit tud maga a boldogságról. Mr. Marsh? - Észrevettem, 
hogy a konyha felé pislant, és alig észrevehetően bólint. - 
Maga nagyon kedves fiatalember. Tudnia kell, hogy én megbí- 
zom Divina Clara ítéletében. De az élet megtanított egy-két 
dologra. Többek között arra is, hogy az esetek többségében 
nem tudjuk, mikor követünk el hibát. Csak amikor visszate- 
kintünk - meglehet, hogy évek múltán -, akkor látjuk be, mit 
tettünk. 

Divina Clara áthajolt a kis asztalon és megragadta nagy- 
anyja kezét. - Szeretem őt, nagymama! Ez olyasvalami, amit 
alaposan átgondoltam. 

- Te folyton gondolkozol - mosolyodott el Isabela, és meg- 
paskolta unokája finom ujjait. - Néha halálra gondolkodód 
magad. 

- Ez az én átkom, nem így van? - mondta tréfásan. - De úgy 
gondolom, így igaz, nagymama. Olykor úgy érzem, olyan, mint 
a szél - mármint az igazság. Nem láthatod, de tudod, hogy ott 
van! És így érzem Jay-jel kapcsolatban is. 

Isabela elengedte Divina Clara kezét. Hallgatásba burkoló- 
zott, mint egy bíró, aki ítéletén töpreng. A szakácsnő behozott 
egy gőzölgő tányérokkal megrakott tálalótálcát, és letette a 
szomszédos ebédlőasztalra. Az ételnek jó illata volt. Aznap 
szaftos rizst tálaltak hússal és zöldségekkel. Megéheztem a 
hosszú úton. Divina Clara fészkelődni kezdett a helyén és 
lopva rám mosolygott, miközben úgy tett, mintha az ebédlő- 
asztalra vetne egy pillantást. Ugy láttam rajta, elégedett a be- 
szélgetés kimenetelével. Szaténblúza rátapadt telt keblére, 
formás csípője megfeszült a szoknyában, ahogy forgolódott a 
széken. Rettenetesen megkívántam őt. Másfél méternyire ült 
tőlem, de akkor ez óriási távolságnak tűnt. 


- Ehetünk? 

Isabela felállt és odaballagott az ebédlőasztalhoz. Mindket- 
ten követtük. A ráncos, öreg szakácsnő mosolyával bíztatott, 
hogy jó sokat szedjek a főztjéből. Isabela nyugodtan, derűsen 
fogyasztotta ebédjét, nem akart pirongatni többé. Evés köz- 
ben a férjéről, Fidelről, főként annak zseniális üzleti érzékéről 
mesélt. Megemlítette halála körülményeit is. Japánok torolták 
meg rajta elvesztett barátjukat, akit egy gerillaharcos ölt meg 
nem messze a házuktól. Azután büszkén beszélt fiáról, Divina 
Clara apjáról. Nagyjából ugyanazokat a történeteket mesélte 
el, melyeket már hallottam; az üzlet kiterjesztését Manila ki- 
kötőjére, a japánokkal folytatott dzsungelharcokat, melyek 
akkor kezdődtek számára, miután apja meghalt. Érdekes mó- 
don nem igazán emlegette a másik oldalon álló főszereplőket, 
a japánokat, de én úgy éreztem, ki nem mondott szavai sokkal 
fontosabb üzenetet közvetítenek. 

A mi népünk büszke és tehetséges. Nemcsak a japánokat 
éltük túl, hanem a spanyolokat, és igen, az amerikaiakat is. 
Jól boldogulunk magunk is. Mit tudsz te nyújtani nekünk, ha 
egyszer már szögre akasztottad az egyenruhát, és az egész 
háború a múlté? 

És igaza volt. Nem voltam én más, csak egy betolakodó, aki 
úgy, mint apja és további elődei minden alkalmat megragad- 
tak, hogy nekivágjanak az új ismeretlennek. Nekem sincs 
semmim. Nem tudtam a választ, így nem is mondhattam 
semmit. 

Ebéd után Isabela kikísért minket az udvaron álló dzsiphez. 
Hosszasan ölelte Divina Clarát, mintha bocsánatot kérne tőle. 
Zavartan álldogáltam mellettük, míg kezet nem ráztunk. Elő- 
ször tetőtől talpig végigmért, aztán mindkét kezét odanyúj- 
totta nekem. Nagy meglepetést okozott, amikor a másodper- 
cekig tartó kézszorongatás után engem is magához ölelt. 

- Remek ember maga, Jay Marsh. De tényleg vissza fog 
jönni? 

Megjegyzésétől olyan mámoros hangulatba kerültem, hogy 
azt sem tudtam, mit teszek. Hirtelen felemeltem a nagyma- 
mát és fordultam vele egyet. Divina Clara nevetett gyönyörű- 
ségében. 

- Mihelyt lehetséges, igen - válaszoltam. - Amint MacArthur 
elenged, azonnal. 


Letettem a földre. Mosolyogva nézett utánunk, amint be- 
szálltunk a kocsiba. - Hiszem, ha látom - fűzte hozzá. - Es ak- 
kor majd megbeszéljük a dolgot. 

Még sohasem láttam Divina Clarát olyan boldognak, mint 
útközben Manila felé. A dzsipben elénekelte nekem az összes 
dalt, melyet nagyanyja tanított neki gyerekkorában. En pedig 
idéztem neki azokból a dagályos versekből, melyeket apám 
költött barangolásai során. Megosztottuk azt a kis csomag en- 
nivalót, melyet a púpos szakácsnő készített nekünk az útra. 
És tudtam, hogy egymáshoz tartozunk. ; 

A széles folyó fölött már állt a híd, mire odaértünk. Eppen 
sötétedés után érkeztünk vissza Manilába. A szálláshelyemül 
szolgáló villa kertjében úsztunk egyet a medencében, és fék- 
telen játékba kezdtünk. Kergetőztünk a vízben, ölelkeztünk, 
ha sikerült elkapnunk egymást, és titkos, szent testrészeket 
érintettünk, nemcsak a játék hevében. A szobámban hosszú 
combja, feszes, erős melle elővillant egy pillanatra az ágya- 
mat körülvevő homályból. Aztán olyan mohón szeretkeztünk, 
mintha az lett volna az első és egyben az utolsó alkalom sze- 
relmünk történetében. 

Lágyan simogattam aranybama bőrét karcsú lábától egé- 
szen csodálatos, gömbölyű melléig, és belefúrtam magam 
dús, selymes hajába, mintha testének minden egyes részletét 
agyamba akarnám vésni. Elszundítottunk, és egy idő múlva ő 
kezdeményezett. Simogatott, szorosan magához ölelt, mintha 
egész testemet magába akarná fogadni, hogy csak a lelkem 
utazhasson el Japánba. 

Azután elaludtunk, és már hajnalodott, amikor újra feléb- 
redtünk. Tudtuk, hogy apja dühös lesz, anyja buzgón mor- 
zsolgatja majd a rózsafüzért. De ott állt mögöttünk egy ös- 
szeroskadt híd, melyet bátran hibáztathattunk, előttünk pedig 
a végtelennek tűnő távollét szenvedései, melyek napokon 
vagy — órákon belül, akár — bármelyik pillanatban 
elkezdődhettek. Ez volt az utolsó éjszakám, amit együtt 
tölthettünk. 

Utban hazafelé meglepően rosszkedvű volt. Alig szólt hoz- 
zám, amint végighajtottunk a San Miguelbe vezető bombatöl- 
csérekkel teli úton. Az éjjel virágzó jázmin illata elszomorított, 
mert az életemet átformáló boldogságot és szerelmet ahhoz 
az illathoz kapcsoltam. Valóban szerettem volna ott maradni. 
Manilát otthonomnak tekintettem. 


Divina Clara úgy nézett rám, mint aki olvas a gondolataim- 
ban, és megszorította a karom. - Eddig bele sem gondoltam 
abba, hogy igazán elmész. Nem tudom, hogyan kell búcsúz- 
kodni. 

- Én pedig gyűlölöm a búcsúzkodást. Nem is szoktam elkö- 
szönni senkitől. 

Hátradőlt az ülésben, behunyta a szemét, mintha aludni 
próbálna. - Mikor jössz vissza? 

- Nem tudom. 

Egy ideig hallgatott, szeme még mindig csukva volt. Fo- 
gadni mertem volna, hogy erőt gyűjt ahhoz, hogy feltehessen 
valami fontos kérdést. - Honnan fogom tudni, hogy már meg- 
jöttél? 

- Majd megkereslek. 

Felsóhajtott. - Honnan tudjam, hogy az igazat mondod-e? 

Megrázó volt, amit hallanom kellett. Odapillantottam rá. 
Még mindig nem nyitotta ki a szemét. Arányló arcán könny- 
cseppek csordultak végig. Végre megértettem Isabela kímé- 
letlen szavait. Milyen biztosítékot nyújthatok én, hiszen még 
azt sem tudtam, hogy miként alakul az életem egy hét múlva! 

- Szeretlek, Divina Clara. Itt szeretnék élni veled. 

- Honnan tudjam, hogy ez az igazság? 

Pánikba estem, mert önmagámnak sem nyújthattam sem- 
milyen biztosítékot. - Hogyan tudsz kételkedni bennem? 

- Még sohasem jártál Japánban. Mi van, ha megtetszik ne- 
ked? 

Odaértünk a házukhoz. Mozdulatlanul ült, és nem nézett 
rám. Mondani akartam valamit, de hirtelen odafordult hoz- 
zám, vadul megcsókolt, röviden magához szorított és ugyan- 
olyan váratlanul kitépte magát ölelésemből. 

- Hiszek neked Jay, és várni foglak. 

Aztán további szavak nélkül kiugrott az autóból és besza- 
ladt a házba. Azzal hajtottam el, hogy aznap délután megláto- 
gatom, még egyszer utoljára. 

Csakhogy délutánra már kiköltöztem a kényelmes villából 
és Clark Fieldbe utaztam, hogy ellenőrizzem MacArthur fel- 
szerelését és irattárát, melyet szintén útnak kellett indítani 
Acugira. A leltározás és az előkészületek közben végig Divina 
Clarára gondoltam. Az utolsó gombostűig mindent leltárba 
vettem. Amikor Hollandiából Leytére és Luzon szigetére vo- 
nultunk, megtanultam, hogyan kell végrehajtani a berakodást, 


és azt is tudtam, milyen könyörtelen tud lenni a Tábornok, ha 

nem a megfelelő precizitással járnak el beosztottai. Többé 

nem tudtam felvenni a kapcsolatot Divina Clarával. Küldtem 

neki egy rövid üzenetet Clark Fieldből. Az állt benne, hogy 

szeretem, és mihelyt Japánba érek, bővebben írok neki. 
Másnap reggel elhagytam a Fülöp-szigeteket. 


HATODIK FEJEZET 


Winston Churchill később ,a második világháború történe- 
tében egyedülállóan merész tettnek" nevezte a Tábornok vé- 
delmi erők nélkül végrehajtott bevonulását Yokohamába. A 
legfőbb parancsnok leszállása Japán szívében kétségtelenül a 
legújabb kori történelem nagy pillanataként volt értékelhető. 
Churchill azonban semmit sem tudott az uralkodói csínról. 

1945. augusztus 28-án negyvenöt C-47-es érkezett Acugira, 
és hivatalosan elindította a megszállást. Az első amerikai 
repülőgépraj szándékosan a repülőtér másik végére gurult, 
hogy messziről elkerülje a hadműveleti épületeket. Az 
emberek tüzelésre kész fegyverrel szálltak ki a gépekből, de a 
japán parancsnoknak nem voltak ellenséges szándékai. Te- 
herautón közelítette meg az amerikaiakat, és melegen üdvö- 
zölte őket. A formaságok után meghívta az amerikaiakat egy 
pazar ebédre. Még a gyümölcs és a bor sem hiányzott az 
asztalról. 

Az amerikaiak gyorsan végeztek az étkezéssel és azonnal 
munkához láttak. Precizitásuk meghökkentette a japánokat. 
Estig több mint ötezer rongyos és éhező szövetséges hadifog- 
lyot szabadítottak ki, és szállítottak át a közeli vizeken hor- 
gonyzó amerikai hadihajók fedélzetére. 

Másnap folyamatosan özönlöttek a C-54-esek Acugira. A 
kétpercenként leszálló gépek ontották magukból a katonákat, 
és a 11. Repülős Hadosztály egységei alkonyatra elfoglalták 
védelmi állásaikat. Aznap délután a Corregidornál kudarcot 
vallott 4. Tengerész Ezred Yokohama partjaihoz érkezett. A 
tengerészgyalogság egyik őszülő őrmestere szarkasztikusan 
annyit mondott, hogy , egy halom admirális arra készül, hogy 
lesöpörje MacArthurt a szárazföldről". A japánok számára 
mégis az volt a legmeghökkentőbb, hogy harmincadika reg- 


gelére lefektettünk egy huszonnégy kilométeres új olajvezeté- 
ket Acugi és Yokohama között. 

De ez még csak a kezdet volt. Japán és az egész világ árgus 
szemmel figyelte MacArthurt. És nála senki sem tudta jobban, 
hogyan kell véghezvinni a nagy feladatot. 

Augusztus 30-án elrepültünk Manilából MacArthur saját C- 
54-esén, melynek oldalára, a pilótafülke ablaka alá a Tábor- 
nok jól láthatóan a ,BATAAN" feliratot festette fel. Ahogy tel- 
tek az órák, a katonai repülőgép motorjainak egyhangú zúgá- 
sától furcsa gondolataim támadtak. Az énem egyik fele nem 
akarta elhinni, hogy valóban magam mögött hagytam a Fülöp- 
szigeteket, a másik még abban is kételkedett, hogy valaha 
jártam ott. Szinte felfoghatatlan volt az is, hogy három évvel 
előbb elhagytam hazámat, és talán soha többé nem térhetek 
vissza. Ki voltam akkor, amikor beszálltam az Ausztráliába in- 
duló hajóra? Már nem is emlékeztem rá. Elképzelhetetlennek 
tűnt, hogy néhány órán belül Nippon császárjainak ősi 
földjére kellett lépnem annak a férfinak az oldalán, aki azért 
volt felelős, hogy hasznosítsa az ország roppant energiáit, 
megváltoztassa irányvonalát. Ott ültem a rideg, szürke égi 
kapszulában, dobozolt szendvicset rágcsáltam, híg kávét 
kortyoltam hozzá és arra gondoltam, ki vagyok én a világ 
legzseniálisabb hadvezére mellett? 

Ki voltam én? Jay Marsh, gyapotszedő, földieper-begyűjtő, 
tyúktenyésztő, aki a sors fintoraként szeretett apjától egyet- 
len ajándékként a szabadságot kapta, amikor az öreg meg- 
halt. Egy család végre megszabadulhatott a nyomortól. Mit 
gondolnál rólam, apa? Mit mondanál, ha tudnád, hogy az a 
háború, amely elvitte egyik fiadat, nagy kegyben részesítette 
a másikat? 

Tudom, nem tisztességes dolog, de a szüntelen motorzú- 
gásban úgy hallottam, mintha apám és öcsém, mindketten 
ugyanazt a választ adták volna. 

És kivé lett MacArthur? Az utóbbi napokban finom változá- 
sokat vettem észre rajta. A nyilvánosság előtt egyikünk sem 
hívta többé MacArthurt ,a Tábornoknak", helyette ,a legfőbb 
parancsnok" címet használtuk, mely ,a Szövetséges Erők leg- 
főbb parancsnoka" titulus rövidített változatát jelentette. Vilá- 
gosan tudtuk, mennyire szereti a rangjában beállt változást. 
Azt éreztette vele, hogy ő más, mint a többi katonaember, 
különösen a japánok szemében. Tábornokokból volt éppen 


elég, ahogy államminiszterekből is, de legfőbb parancsnokból 
csak egy. Mint ahogy egyetlen Isten létezett. Es egyetlen csá- 
szár. 

Megszakítottuk utunkat Okinaván. Eichelberger tábornok 
már földet ért Acugi repülőterén. Rádión keresztül közölte a 
Tábornokkal, hogy a yokohamai Uj Grand Hotelt védelmi 
erőkkel veszi körül. Figyelmeztette MacArthurt, hogy a 
legfrissebb hírek szerint egy ultranacionalista, lázadó klikk 
valószínűleg kísérletet tesz majd a meggyilkolására. 
Eichelberger azt javasolta, hogy késleltessük érkezésünket 
legalább két nappal, hogy gondoskodhasson a Tábornok teljes 
biztonságáról. 

Willoughby, az okos tanácsadó támogatta a javaslatot. - 
Jelentést kaptunk arról, hogy valaki meg akarta ölni a 
császárt -mondta. - Ilyen alapon magából is könnyen célpont 
lehet. 

- Nonszensz - nevette el magát MacArthur, és mindenkit 
visszaparancsolt a repülőgépre. - Soha nem próbálkoznának a 
császár meggyilkolásával. Es velem sem kísérleteznek majd. 
Egy csalódott vagy lázadó japán inkább öngyilkosságot követ 
el. Higgyenek nekem, uraim. Ismerem Ázsiát. 

Okinavát elhagyva a Kanto-síkság fölött a Fudzsi felé köze- 
ledtünk. Mindannyiunkat lenyűgözött a hegy nemes szépsége. 
A legfőbb parancsnok elmosolyodott, mint aki rég nem látott 
barátját láthatja újra. 

- A jó öreg Fudzsi - szólalt meg és újra felszínre törtek az 
emlékei. - Apámat juttatja eszembe. Bárcsak itt lehetne most 
is! Legelőször vele együtt másztuk meg ezt a hegyet több, 
mint negyven évvel ezelőtt. 

Szavait hallgatva, arra gondoltam, hogy mégis van ben- 
nünk valami közös. A nagy fontosságú út mindkettőnknek 
halott apját juttatta eszünkbe. 

MacArthur nyújtózkodott egyet, s észrevette, hogy Whitney 
tábornok és több más főtiszt is pisztolya felcsatolásával fogla- 
latoskodik. Összeráncolt homlokkal szegezte ujját a fegyve- 
rekre. - Vegyék le azokat, fiúk! Azt hiszik, egy pisztoly jelen- 
tene valamit, ha meg akarnának ölni minket? - Zavartan ol- 
dozták le magukról a pisztolytáskákat. MacArthur felállt az 
ülésről és fÍriss erővel, élénken  gesztikulálva újabb 
szónoklatba fogott. 


- Soha ne feledkezzenek meg erről, mert ismétlésre nem 
lesz lehetőség! Mindazt, amit mondok, mindazt, amit 
csinálok, japánok milliói fogják figyelni. Elemezni fogják 
cselekedeteimet, még azt is megvitatják majd, miért tartom 
úgy a pipámat, ahogy szoktam, mintha azzal is közelebb 
kerülhetnének a jövőjük feltárásának a kulcsához. Az az 
ember, aki nem mutatja ki félelmét, nyeregben érezheti 
magát Keleten. Semmi sem ejti ámulatba őket jobban, mint a 
rettenthetetlenség! Semmi más! Kívül bátorság, belül 
nyugalom! A tettekben magabiztosság! Így csinálják 
Ázsiában! És ha maguk vagy én egyszer is megtorpanunk, 
akkor új menet kezdődik a játékban. 

Visszaült a helyére, elővette dohányzacskóját és újra meg- 
töltötte kedvenc pipáját. 

- Szóval, engedjék el magukat, fiúk. Senkinél nem lehet 
fegyver, mert ha békeidőben egy rangidős tiszt pisztolyt tart 
magánál, az a félelem jele. - Rákacsintott Whitneyre. - Court, 
hosszú volt az út Melbourne-ből idáig. És itt a mi jutalmunk. 

A repülőgép megkezdte a leszállást. Odalent a mezőkön jól 
láthattuk a piros jelzéseket, melyeket élcsapataink raktak le 
Acugi kifutópályájának könnyebb megközelíthetősége érdeké- 
ben. A C-54-es simán földet ért, de hamarosan dobálózni kez- 
dett a beton repedésein és a nemrég betömött bombakráterek 
egyenetlen felületén. Elgurultunk egy hangár előtt, amelyre 
már kitűzték az amerikai zászlót. Az épület előtt amerikai ka- 
tonák és repülőgép-szerelők vadul integetve üdvözöltek ben- 
nünket. Odakint százával sorakoztak az ezüstszínű kamikaze 
gépek. Propellereiket már eltávolították. 

Miután a repülőgép megállt az irányító terminál mellett, a 
pilóta kikapcsolta a motorokat. Emberek ezrei várakoztak. 
Eichelberger még egy fúvószenekart is idevezényelt. 

A földi személyzet sebesen tette a dolgát. Hátul kinyitották 
a gép ajtaját és vaslépcsőt gurítottak elé, rögzítették, aztán 
vidáman üdvözölték MacArthurt. - Kész vagyunk, Tábornok! 
Isten hozta Japánban! 

MacArthur egy pillanatra megállt az ajtóban. Derűsen mo- 
solyogva pipára gyújtott. Szelíden mellbe bökte az előtte álló 
pattanásos arcú repülőgép-szerelőt. - Jegyezze meg ezt a pil- 
lanatot, fiam. Innentől fogva mi diktáljuk a történelmet. 

Azzal indult lefelé a lépcsőn. 


A gép farkrészénél újságírók hada gyűlt össze. Fényképe- 
zőgépeket kattogtattak, lámpákat villogtattak. A zenekar rá- 
zendített egy lendületes indulóra. MacArthur teátrális pózban 
megállt az egyik lépcsőfokon, nyilvánvalóan lázba hozta a lát- 
ványos fogadtatás. A legjobb felvételek akkor készültek róla, 
amikor éppen kifújta a füstöt és fekete napszemüvegében úgy 
tekintett végig a tájon, mint aki meghódított birtokait szem- 
léli. MacArthur a tapasztalt politikusokhoz hasonlóan jól 
tudta, hogy milyen hatásos lehet egy jó fotó. Ez valóban nagy 
győzelem volt, sokkal nagyobb, mint valaha is gondolta volna 
azután, hogy több, mint három évvel azelőtt megalázva elme- 
nekült egy postahajón, miközben a japánok zárótűz alá vették 
Corregidort, és hátrahagyott katonái felkészültek a fegyverle- 
tételre. 

Eichelberger tábornok a lépcső alján várakozott. 
Mindketten mosolyogva szalutáltak egymásnak, majd kezet 
ráztak. Azután köszönetet mondtak a rezesbandának, és 
üdvözölték az amerikai katonák lármázó tömegét. 

Eichelberger egyik szárnysegédje rám ismert, amikor 
MacArthur mögött én is lebaktattam a lépcsőn. Ahogy a Tá- 
bornok és Eichelberger eltávolodott kissé, a fiatal őrnagy el- 
vonszolt magával a hadműveleti központ irányába. 

- Maga MacArthur tolmácsa, ugye? 

- Egyik a sok közül - feleltem. 

- Van itt egy kis problémánk. 

Az irányítóépület előtt negyven lerobbant autó várakozott, 
szép hosszú sorban. Olyan ronda kocsikat még életemben 
nem láttam. Egy ódon tűzoltóautó állt a sor elején. Mögötte 
egy viharvert Lincoln, amely legkevesebb tízéves lehetett. A 
többi autó mellett a Lincoln kifejezetten elegánsnak látszott. 
Uniformisba öltözött sofőrök ültek a volánnál. 

Tucatnyi, szintén egyenruhás japán álldogált komoran az 
autók mellett. Idegesen nézték MacArthurt, amint átvágott a 
riporterek között. Egy szigorú tekintetű, cilindert viselő em- 
berke mereven állt előttük. Láthatóan ő vezette a csoportot. 
Amint felé közeledtem, az volt a benyomásom, hogy mozdu- 
latlansága ellenére ő a legélénkebb ember, akit valaha láttam. 
Egyszerűen sugározta magából az energiát. Hatvanas éveit 
taposhatta. Tágra nyitott szemét még inkább kiemelte vastag, 
ősz szemöldöke. Görbe orra alatt tökéletesen kiigazított, 
szürke szálakkal kevert, bajuszt viselt. Kerek, drótkeretes 


szemüvege alól figyelte az eseményeket, mintha mindent 
egyszerre akart volna magába fogadni. 

Amint a közelébe értem, a japán úriember szélesen moso- 
lyogni kezdett, talán ösztönösen megérezte, hogy én vagyok 
az ő embere. Meg sem várta a bemutatás formaságait, bic- 
centett Eichelberger szárnysegédjének, mintha azt akarná ki- 
fejezni, hogy a továbbiakban nincs rá szüksége, és japán 
nyelven kezdett beszélni hozzám. 

- Szóval ön ismeri a nyelvünket. 

- Igen - feleltem. - Jay Marsh kapitány vagyok. MacArthur 
tábornok mellett dolgozom. 

- O, igen, hát persze. - Levette kalapját, felfedve gyér, 
őszülő haját, és alig észrevehetően biccentett tisztelete jeléül. 
- Ön igazán jól beszéli a nyelvünket! Én Koicsi Kido vagyok, 
Hirohito császár lordpecsétőre. A császár kívánságát teljesí- 
tem éppen. Azért jöttem, hogy üdvözöljem a tábornokot, és 
minden jót kívánjak neki országunkban. 

Viszonoztam a meghajlást, és alig tudtam elrejteni meg- 
hökkenésemet. Ez a kifogástalanul öltözött kis ember a cere- 
mónia és a zűrzavar kellős közepén a császár legfőbb, polgári 
tanácsadója volt! Willoughby információiból már tudtam, 
hogy Kido a császár nevelőapjának fia, főnemesi rangban 
szolgálja a családot és több, mint húsz éve a uralkodó 
bizalmasa és barátja. A császár gyermekkora óta Első 
Bátyjának nevezte Kidót, és ez kivételes elbírálást jelentett. 
1940 óta szolgált lordpecsétőrként a palotában, az egész 
háborút a szó szoros értelmében a császár jobbján töltötte. 
Minisztereket és tábornokokat emelt ki vagy buktatott meg 
tanácsaival, melyeket a palota áthatolhatatlan falai között 
suttogott az uralkodó fülébe. A császár együttműködési 
készségét Kido jelenlétén kívül csak az bizonyíthatta volna 
jobban, ha maga jön Acugira. 

De az együttműködés nem jelentett lealacsonyodást. 
Kidónak megvoltak a maga elképzelései: elbocsátotta 
Eichelberger szárnysegédjét és engem úgy tekintett, mintha 
közvetlenül neki dolgoznék. Váratlanul elkapta a fejét, mintha 
zavarban volna, és a fúvószenekarra mutatott. MacArthur 
még mindig ott állt mellettük a tömeg közepén, mint egy 
politikus választási kampány idején. 

- Elvitték a tolmácsunkat! - mondta a lordpecsétőr. - Nem 
értem, miért. Talán a sajtónyilatkozatok miatt. Előkészítettük 


MacArthur tábornok hivatalos fogadását, és most az ön segít- 
ségére lesz szükségünk. 

MacArthur és Eichelberger lassan megindult felénk. Eléjük 
akartam menni, de Kido megragadta a karomat. 

- Először is - kezdte Kido, mintha a világ legtermészetesebb 
dolga volna, hogy engem tájékoztasson és instruáljon -, hadd 
mondjam el önnek, mi a helyzet a kocsikkal. Felettesei ötve- 
net kértek. Az önök LeMay tábornokának és bombázóinak kö- 
szönhetően nem tudtunk ötvenet összeszedni. Negyvenegy 
autó áll rendelkezésükre. Yokohama mindössze huszonnégy 
kilométerre van innen. Ha nem elég negyvenegy autó, akkor 
kétszer is fordulhatnak. 

- Tájékoztatni fogom a legfőbb parancsnokot. 

- Rendben van - mondta Kido és összehúzta a szemöldökét, 
amikor meghallotta MacArthur új titulusát. - Azt is mondja 
meg neki, hogy a császár kívánságának megfelelően, az út 
teljes hosszában gondoskodtunk biztonságos áthaladásáról. - 
Halványan elmosolyodott, és szinte cinkosán kacsintott hozzá. 
- Remélem, a legfőbb parancsnok elégedett lesz a császári fo- 
gadtatással. 

MacArthur meglátta, hogy ott állok a japán delegáció mel- 
lett és egyenesen felénk tartott. Kido ismét tágra nyitotta a 
szemét és zavartan pislantott egyet. Ugy tűnt, hogy intézke- 
déseit ez a szokása előzi meg. Fojtott hangon hadart valamit 
egyik alárendeltjének. A középkorú küldött befutott a 
központi épületbe. Mire MacArthur és Eichelberger odaért 
hozzánk, az asszisztens már ott állt Kido oldalán, és egy 
tálcán írissen facsart narancslével megtöltött poharakat 
tartott egyenesen a Tábornok orra alá. 

- Mi ez az egész, Jay? 

MacArthur velem szemben állt. Arcát álmodozóvá tették az 
élvezetes pillanatok. A tálcás segéden kívül az egész japán 
küldöttség mély meghajtással köszöntötte a Tábornokot. Ar- 
cuk a derekuk vonala alá ért. Tudnunk kell, minél mélyebb a 
meghajlás, annál nagyobb tiszteletet fejeznek ki vele. 

- Ugy tűnik, narancslé, uram. 

Bosszankodva pillantott rám. — Tréfálkozni akar velem, 
Jay? 

- Nem, uram - tiltakoztam és gyorsan magyarázkodni 
kezdtem. - Azt hittem, ezt akarja tudni, uram. Ez itt Koicsi 


Kido lord-pecsétőr, a császár legközelebbi személyes tanács- 
adója. Az uralkodó üdvözletét hozta önnek. 

MacArthur a mélyen meghajtó Kidóra meredt egy 
pillanatra, aztán udvariasan biccentett. - Kedves a császártól. 

- Igen, uram. De én aggódom egy kicsit a narancslé miatt. 

- Miért, mi van vele? 

- Nem tudom, mi ez. 

- Akkor miért nem kérdezi meg? 

- Ugy értem, nem tudom, mi ez valójában. MacArthur tü- 
relmetlenül nézett rám. - Kérdezze meg. — 

- Igen, uram - válaszoltam zavartan. - Eppen ezt akartam 
tenni. 

Megérintettem Kido vállát, hogy végre fölemelkedjen. 

Japán nyelvre váltottam. - A legfőbb parancsnok hálásan 
megköszöni a császár üdvözletét, és azt szeretné tudni, hogy 
mi ez a folyadék a pohárban. 

Kido alig hallhatóan parancsot adott, és az egész delegáció 
egyszerre fölegyenesedett. Megbökte alárendeltjét, mire az 
ismét a Tábornok orra alá dugta a tálcát. - Kavabe tábornok 
arról tájékoztatott, hogy amikor Okinaváról Manilába repült, 
narancslevet szolgáltak fel neki az amerikai repülőgépen. Es 
amikor elkezdték a tárgyalásokat Sutherland tábornokkal, 
narancslével kínálták. Az eszmecserét követően ismét... 

- .. narancslevet kapott - fejeztem be mondatát, és elfoj- 
tottam egy mosolyt. - Ertem. - Ismét MacArthur felé fordul- 
tam. - Azt mondja, Kavabe tábornok úgy tájékoztatta, hogy 
minden amerikai szereti a narancslevet. 

- Nos, nem állítanám, hogy minden amerikai, de én például, 
igen - mondta a TIábornok leereszkedő mosollyal. - Mondja 
meg neki, hogy köszönöm. 

Amint MacArthur a pohárért nyúlt, Willoughby előrelépett. 
-Legyen óvatos, Tábornok! 

- Mit akar ezzel mondani - kérdezte. 

- Lehet, hogy megmérgezték - felelte Willoughby. 

Court Whitney, aki közben csatlakozott hozzánk gyanak- 
vóan méregette Kidót. - Van elég pohár a tálcán. Igyanak ők 
először. 

MacArthur tagadólag rázta a fejét és fitymálóan nézett rá- 
juk. - Uraim, jusson eszükbe, mit mondtam maguknak a gé- 
pen. - Fogta az egyik poharat, és a még mindig szélesen mo- 
solygó Kido elé emelte köszöntésképpen, majd lehajtotta a 


gyümölcslevet. - Gyerünk, fiúk - mondta. - Igyanak maguk is. - 
Willoughby, Eichelberger és Whitney először zavartan néztek 
egymásra, aztán mégis magukhoz vettek egy-egy poharat. 

- Csak negyvenegy autót sikerült összeszedniük - folytat- 
tam, miközben a tábornokok kötelességtudóan kortyolgatták 
üdítőjüket. - De azt mondták, kétszer is fordulhatnának. És a 
császár gondoskodott az ön biztonságáról is. 

- Nincs szükségünk a császár nyújtotta biztonságra - vágott 
közbe Willoughby. - Mit jelenthet ez? Es bízhatunk-e benne? 

- Ha a segítő szándék őszinte, minden lehetőséget meg kell 
ragadnunk - reagált Eichelberger. Az órájára pillantott, aztán 
szemügyre vette az elavult járgányokat. 

- En őszintének találom - zárta le az ügyet MacArthur. - 
Kétség sem férhet hozzá. - Poharát visszatette a tálcára. Sok- 
kal jobban élvezte a helyzetet, mint korábban elképzelte. - 
Nos, uraim, indulhatunk a szállodába. Jay, köszönetet mon- 
dana helyettem Mr. Kidónak? Azt is mondja meg neki, hogy 
szívélyes üdvözletemet küldöm a császárnak, és remélem, 
hamarosan találkozhatom vele. 

Kidóhoz fordultam. - A legfőbb parancsnok nagyra becsüli 
szíves igyekezetét és köszöni a császár szívélyességét. Most 
pedig a szállodába óhajt utazni. 

- Jól van - mondta Kido kurtán, és én úgy vettem ki belőle, 
hogy éreztetni akarta fontos szerepét. - Eppen ideje. 

MacArthur és Eichelberger elindult az öreg Lincoln felé, 
mely az ősidőkből hátra maradt tűzoltóautó mögött várako- 
zott. Willoughby tábornok utánuk nyargalt, és amint utolérte 
őket élénk beszélgetésbe elegyedett MacArthurral. Kido olyan 
mozdulatot tett, mint aki utánuk akar menni. - Ha megenged- 
hető, mi is a legfőbb parancsnokkal tartanánk. 

A tábornokok után néztem, éppen akkor szálltak be az au- 
tóba, és szemmel láthatóan élvezték a győzelem perceit. 
Ösztönösen megéreztem, hova sorolta be MacArthur Kidót, és 
az a hely nem az ő társasága volt. A legfőbb parancsnok szí- 
vesen vette a császár főtanácsadójának köszöntését Acugin, 
de semmiképp sem lehetett kísérője a Yokohamába vezető 
úton. Azt egyedül az uralkodónak tette volna lehetővé, de ak- 
kor sem biztos, hogy Hirohito az első autóban ült volna. 

- Nagyon sajnálom - mondtam, és a lordpecsétőrt a sor egy 
másik kocsijához vezettem -, de nem lehetséges. - így be- 


szálltunk egy éktelenül pöfögő, köpködő roncsba, és elhelyez- 
kedtünk frissen kitisztított, hátsó ülésén. 

A lepusztult járgányokból álló nevetséges konvojunk meg- 
indult Yokohama felé a kétségbeejtő, piros tűzoltóautó nyo- 
mában. A teherkocsi szirénája siralmasan vijjogott. 

Amint elhagytuk a repülőtér körzetét, olyan hátborzongató, 
mégis lenyűgöző látványban volt részünk, hogy még most is 
eláll a lélegzetem, ha rágondolok. Előttünk, az út mindkét ol- 
dalán, ameddig a szem ellátott, japán gyalogosok álltak sor- 
falat a perzselő nyári napsütésben. A szinte teljesen egy- 
forma, bronzbőrű, szénfekete hajú katonákat csak centimé- 
terek választották el egymástól; soraik végeláthatatlanul kí- 
gyóztak a hegyeken. Mozdulatlanul, tüzelésre kész helyzetben 
tartották szuronnyal felszerelt, csillogó fegyverüket. 

Kilométereken át hajtottunk a rezzenéstelen és komor 
arcú, verejtékező katonák között. Nem láttam, hogy akár egy 
apró mozdulatot is tettek volna. Nem lehetett tudni, hova 
néztek, de minden bizonnyal így kellett tenniük akkor is, 
amikor a császár haladt el előttük. Kido tudomásomra hozta, 
hogy harminc-ezren álltak sorfalat Yokohamáig. A rendületlen 
őrség feladata az volt, hogy köszöntse és védelmezze a 
legfőbb parancsnokot. Ahogy elnéztem őket, tudtam, hogy a 
köpködő  Lincolnban terpeszkedő MacArthur korunk 
Caesarának képzeli magát, aki szemrevételezi legújabb 
hódításának gyümölcsét. 

A mellettem helyet foglaló lordpecsétőr észrevette rajtam, 
hogy mennyire megbabonázott a gyalogosok sorfala. Büszkén 
mosolygott. 

- Ezelőtt ilyesmi csak az uralkodónak járt - mondta Kido. - 
Most a legfőbb parancsnoknak is. A császár ajándéka. Volna 
olyan szíves, hogy erről is tájékoztatja MacArthur tábornokot? 

- A császár ajándéka? 

- Igen - jelentette ki Kido magától értetődően. - A császár 
így fejezi ki háláját a legfőbb parancsnoknak. 

- Megmondom neki - közöltem kissé elbizonytalanodva. 

- Kedvező jelentéseket kaptunk Kavabe tábornoktól az 


amerikaiak állásfoglalását illetően - magyarázta Kido. - 
Engem ez boldoggá tesz, hiszen én magam is sokat dolgoztam 
rajta. 


- Min, uram? 


- Egy dicsőséges béketerven - felelte Kido, mintha kérdé- 
semet nevetségesnek tartaná. - A háború olyan befejezésén, 
mely meghagyja a császár méltóságát. Több, mint egy éve 
minden napomat ezzel töltöm. És Kavabe tábornok úgy infor- 
mált, MacArthur tábornok megértőnek bizonyult ebben a kér- 
désben. - Széles mozdulattal a katonák sorfala felé lendítette 
karját. - Es külön köszönetet érdemel, amiért hozzájárult az 
uralkodói csín megtartásához. 

Hát persze, az uralkodói csín, gondoltam, amikor eszembe 
jutott a Tábornok manilai irodájában folytatott parázs vita. Ha 
MacArthur nem avatkozott volna közbe, a császár arra kény- 
szerül, hogy a megalázó , vatakusi" szóval örökre lealacso- 
nyítsa és megszégyenítse önmagát és őseit. A Tábornok meg- 
védte a császárnak kijáró előjogot. Es ez a tiszteletteljes üd- 
vözlés, mely megörvendeztette és hízelgett hiúságának, nem 
annyira behódolásként, mint inkább hálás gesztusként volt 
értelmezhető. 

MacArthur valóságos örömmámorban úszott, amint 
elhaladt a katonák sorfala előtt, és gratulált magának, amiért 
olyan mesteri fokon ismeri a keleti emberek lelkivilágát. De a 
lordpecsétőr nem egyszerűen azért záratta körül a 
repülőteret és állíttatta fel a katonák tízezreit az út mentén, 
mert MacArthur megérkezett, hanem azért, mert a császár 
így rendelte el. S minthogy a legfőbb parancsnok megóvta az 
uralkodót a szégyentől, soha többé nem fenyegethette igazán 
komoly veszély Japánban. MacArthur soha nem ismerte volna 
be, de én abban a pillanatban megértettem, hogy ő végig 
tudta ezt. 

Yokohamához közeledve jól láthattam, micsoda pusztítást 
vittek véghez bombázóink. Komoran néztem a málladozó ro- 
mokat, a kis boltok bedeszkázott kirakatait, a rongyos embe- 
reket, akik kíváncsian bámultak utánunk a mozdulatlanul álló 
katonák válla fölött. Szemét lepte el az utcákat. Az áram- és 
vízszolgáltatást még nem állították helyre. A márciusi sző- 
nyegbombázások óta százezrek haltak meg ezen az úton és az 
alig harminc kilométerre fekvő Tokióban. Nem tudtam nem 
gondolni arra, hogy a Manilában elkövetett kegyetlenkedése- 
kért a japánok már megfizettek. 

Kido megfontoltan bólogatott, mert arcom rezdüléseiből 
sejtette, mi megy végbe bennem. - Kemény sors jutott né- 
pünknek. A legfőbb parancsnok bölcsen döntött, amikor Tokió 


helyett Yokohamát választotta bevonulása helyszíneként. A 
legfőbb parancsnok nagyon okos ember. Lenyűgöz minket 
roppant bölcsessége. Talán egy hét múlva áthelyezheti pa- 
rancsnokságát Tokióba. A háború befejezésével kapcsolatos 
formaságok lebonyolítása után minden jobb lesz. Hozzászok- 
tatjuk magunkat az új helyzethez, de addig sok embert kell 
még meggyőznünk az együttműködés szükségességéről. Ugy 
is mondhatnám, előkészítjük a talajt. 

Hallgattam a lordpecsétőrt és tovább bámultam a mérhe- 
tetlen pusztítás nyomait, és nem győztem csodálkozni Kido 
magabiztosságán. Egy legyőzött és feldúlt országba vonultunk 
be, de ő nem a vesztesek közé tartozott. Csípős szavai, biztos 
ítéletei sokkal inkább helyénvalóak lettek volna abban az 
esetben, ha MacArthur csupán egy magas rangú vendég és 
nem a győztesek helytartója. Aztán az is átvillant az agyamon, 
hogy egyáltalán nem használta a , megadás" szót. , A háború 
befejezésével kapcsolatos formaságokról" és , az új helyzetről" 
beszélt. A japán nyelvben a ,megadás" szónak nincs 
megfelelője. Nem is értik, pontosabban nem akarják érteni a 
megadás fogalmát a hozzá kapcsolódó szégyen miatt. Ezért 
kerülte annyira Kido a társalgás alatt. Es a földig hajlások - a 
Szövetséges Erők önelégült parancsnokai előtt - a 
fegyverletétel, a küszöbön álló fényes ceremóniák ellenére 
valahogy úgy éreztem, hogy szívük mélyén a japánok igazából 
nem adták meg magukat. 

Aztán eszembe jutott a császár két héttel korábbi rádióbe- 
széde. Csak a császári udvarban használatos sajátságos kife- 
jezései, nyakatekert mondatai azt sugallták, hogy nem érez 
megbánást a háborúban történtek miatt. Azt mondta alattva- 
lóinak, hogy ,azzal az őszinte vágyunkkal üzentünk hadat 
Amerikának és Nagy-Britanniának, hogy biztosítsuk Japán 
önfenntartásának feltételeit, stabilizáljuk Kelet-Ázsiát. Távol 
állt gondolatainktól más nemzetek szuverenitásának megsér- 
tése, vagy a területszerzés országunk javára". Arról siránko- 
zott, hogy ,a háborús események nem feltétlenül előnyünkre 
szolgáltak", és szemére vetette az ellenségnek az , új és a vi- 
lág legkegyetlenebb bombájának alkalmazását". Köszönetet 
mondott , Kelet-Ázsia egyesült nemzeteinek, melyek állhatato- 
sán együttműködtek a Császársággal Kelet-Ázsia emancipáci- 
ójáért". A továbbiakban figyelmeztette a japán embereket, 
hogyan viseljék a megszállást. Azt mondta nekik, , tartózkod- 


janak az érzelmi kitörésektől, melyek szükségtelen kompliká- 
ciókat idézhetnének elő", és azok eltéríthetnék végső céljától. 
, Eltökéltük, hogy kikövezzük a béke útját az eljövendő gene- 
rációk számára azzal, hogy elviseljük a tűrhetetlent és végig- 
szenvedjük a kibírhatatlant." 

Egyszerű szavakkal a föld legborzalmasabb háborújának 
befejeződése után a császár tagadta, hogy Japán hibát köve- 
tett el, és azt mondta népének, újabb jövőt kell előkészíte- 
niük. Amint a lordpecsétőrt hallgattam Yokohamába menet, a 
császár szavai Íriss jelentést kaptak. Lehet, hogy a japán né- 
pet sokkolták az események, de a császár mellett végsőkig 
kitartó, fondorlatos vezetők nem botladoztak vakon a béke 
első napjaiban. MacArthurnak és Willoughbynak megvoltak a 
terveik: a császárt akarták megnyerni, hogy hivatalain ke- 
resztül irányíthassák az országot. De ahhoz sem férhetett két- 
ség, hogy Kido és a császár is kidolgozták saját stratégiájukat. 
Rádiós üzenetével az uralkodó szent küldetésbe fogott: a régi 
Japánt és császári rendszerét akarta átmenteni a jövő generá- 
cióinak. Vajon azt tervezték, hogy erre fogják felhasználni 
MacArthurt? Ha igen, kezdetnek nem is volt rossz, amikor ez- 
zel a látványos hókuszpókusszal hiúságának hízelegtek. 

Megérkeztünk Yokohama tengerparti kerületébe. Nevetsé- 
ges konvojunk hamarosan megállt az Uj Grand Hotel előtt. 
Kido rámutatott egy frakkot viselő idősebb férfira. Elmondta, 
hogy Jozo Nomurának hívják és időtlen idők óta a szálloda 
tulajdonosa. Az úr mély meghajtással köszöntötte az öreg Lin- 
colnból kiszálló MacArthurt. Gyorsan oda akartam futni 
hozzá, mert tudtam, hogy a tábornokoknak szükségük lesz 
rám a szálláshelyek elfoglalásánál, de Kido megragadta a 
karomat. 

- Marsh kapitány! - szólt Kido, és felhúzott szemöldökkel 
nézett rám. Arca riadtnak tűnt. - Örülök, hogy jól beszél japá- 
nul és alaposan tájékozott a teendőket illetően. Nekünk 
együtt kell működnünk! Kérem, tudassa velem, ha a legfőbb 
parancsnoknak bármi közölnivalója van a császárral. 

Kezet ráztam Kidóval. - Meg fogom mondani a Tábornok- 
nak. Bármikor a rendelkezésére állok, uram. 

- Szabadon beszélhetünk, ugye? Maga és én. Kötöttségek 
és színlelés nélkül. 

Fürkészően néztem a szemébe. Nem értettem igazán, mi- 
féle bizalmas ügyeket akar megosztani egy olyan alacsony 


rangú tiszttel, mint én. Azt tudtam, hogy a MacArthur vezér- 
karában elfoglalt pozícióm jelenthetett valamit számára, és 
lényegesnek tartotta, hogy egy olyan amerikaival állhasson a 
császár elé, akivel közvetlenül lehet tárgyalni. 

Kissé bizonytalanul, de beleegyezően vállat vontam, és az 
igazat megvallva hízelgőnek találtam ajánlatát. Whitney tá- 
bornok szólalt meg mögöttem. Megkért, hogy segítsek a 
rangidős tiszteknek bejelentkezni. Kido is meghallotta az uta- 
sítást, és láthatóan élvezte a helyzetet. Egy rangidős tábornok 
sürgetése számára azt jelentette, hogy nagy szükség van 
szolgálataimra, így státuszom egy fokkal felértékelődött 
előtte. 

- Ha kötöttségek nélkül akar beszélni velem, uram, én nem 
zárkózom el előle. 

- Es alakoskodás nélkül. 

- Rendben van - válaszoltam. - Nyíltan. 

- Kitűnő! - Csillogó szeme ide-oda ugrált. Minden eseményt 
egyszerre akart rögzíteni agyában, hogy pontos jelentéssel 
szolgálhasson a császárnak. - Nos, akkor most távozom. Es 
hamarosan felkeresem magát, hogy elbeszélgessünk. 

Az autómatuzsálem elpöfögött a szinte teljesen üres úton. 
Kido még kiintegetett a hátsó ablakon, mintha régi barátok 
volnánk, én pedig besiettem a hotelba. 

A hall kész őrültek házává változott, amint a tábornokok és 
szárnysegédeik harcolni kezdtek a legjobb szobákért. A káosz 
közepén MacArthur állt és nyugodtan beszélgetett Court 
Whitney tábornokkal. Mellettük Nomura és négy szobalány 
arra várt, hogy megmutathassák nekik a szálloda legelegán- 
sabb lakosztályait. 

MacArthurt teljesen felizgatta az uralkodóknak kijáró gép- 
kocsi-kíséret. Szinte eufórikus állapotba került. Szeme lángolt 
a gyönyörtől. Mellbe bökte Whitney tábornokot. 

- Gondolt arra valaha, hogy ez az álom valóra válik, Court? 

- Micsoda nap! - lelkendezett Court Whitney. - Soha nem 
hittem volna, hogy átélhetek ilyesmit. 

Megköszörültem a torkom, hogy felhívjam magamra 
MacArthur figyelmét. - Uram... Elnézést, uram. 

- Tessék, Jay. 

- Uram, Kido, a lordpecsétőr arra kért, mondjam meg ön- 
nek, hogy az út mentén álló katonák sorfala a császár aján- 
déka és... 


Metsző pillantást vetett rám, mintha fegyelemsértést kö- 
vettem volna el. - Marsh kapitány, hány amerikai tud japánul 
ebben a hotelban? 

Nyeltem egyet és zavartan néztem rá. - Igen, uram. Vi- 
gyázni fogok velük. Arra gondoltam, hogy szeretne hallani 
valamiféle visszajelzést a lordpecsétőrrel kapcsolatban. Nagy 
hatalma van itt. 

- Már nincs. Többé nincs. 

- Eltöltöttem egy kis időt vele, uram. Minden nap személye- 
sen beszél a császárral. 

Amint megemlítettem, hogy Kido közvetlen kapcsolatban 
áll az uralkodóval, MacArthur elgondolkodott egy pillanatra, 
majd jelentőségteljesen rápillantott Court Whitneyre. - 
Öszintén beszélt magával, Jay? 

- Igen, uram. Meglepte, milyen jól beszélem a nyelvüket. 
Azt hiszem, szeretné, ha... folytatnánk az eszmecserét. Azt 
mondta, ha önnek bármi közölnivalója van a császárral, lépjek 
vele kapcsolatba. 

- Megvannak a saját módszereink ügyeink intézésére - 
vonta meg a vállát MacArthur. - De azért tartsa vele a kap- 
csolatot. Minden értelmesen gondolkodó emberre szükségünk 
lehet, 

- Csak rendszeresen tájékoztasson minket - figyelmeztetett 
Court Whitney. - Ez a parancsnokság csak egyetlen irányvo- 
nalat követ. 

- Igenis, uram. - Fiatalnak, ostobának és kirekesztettnek 
éreztem magam. - Tudom, meddig mehetek el, uram. Én nem 
vagyok irányelvekért felelős tiszt. ; 

MacArthur majd átdöfött a tekintetével. - Ugy, ahogy 
mondja, Marsh kapitány. Tudom, hogy izgalmas időszak ez a 
maga életében, de van két rangidős tábornokom, akik taná- 
csokkal látnak el az irányvonalat illetően, és hadd emlékeztes- 
sem arra, hogy jómagam több, mint negyven éve gyűjtök ta- 
pasztalatokat Ázsiában. Nem akarjuk megsérteni a császárt, 
de azt sem szeretnénk, ha a fiatal kapitányok elhitetnék ma- 
gukkal, ők tudják, hogyan kell a feladatokat végrehajtani Ja- 
pánban. - Körbenézett a zsúfolt előcsarnokban, majd nyájasan 
rám mosolygott, mint egy túlbuzgó gyerekre. - Mellékesen, 
megtenné azt a szívességet, hogy segít ezeknek az emberek- 
nek bejelentkezni? 

- Igen, uram. Máris megyek, uram. 


Gyorsan elindultam a pult felé, hogy hasznossá tegyem 
magam a hangoskodó és mohó tisztek között. MacArthurnak 
minden joga megvolt arra, hogy semmibe vegye javaslatomat. 
Cseppet sem zavart, mert tényleg egy senki voltam. Tudtam, 
és úgy fogadtam el, ahogy volt. De abban a pillanatban úgy 
éreztem, hogy a ragyogó elméjű és tagadhatatlanul egoista 
Douglas MacArthur tábornok, akit Uj-Guineától Maniláig 
szolgáltam, megváltozott. 

Mintha Japán végleges veresége őt magát szabadította 
volna fel. Ő volt a legfőbb parancsnok, távol, az érintetlen va- 
donban, ott, ahová még senki sem juthatott el, és az örökké- 
valóság felé rohant. Egy olyan örökkévalóság felé, melyet 
majd maga egyedül valósít meg. Ki merészelt volna diktálni 
egy ilyen embernek? Tőlem kezdve egészen Trumanig, senki- 
nek nem állt jogában, hogy megmondja neki, kire hallgasson 
és hogyan irányítsa Japánt. 

Kényelmetlenül éreztem magam. Nem akartam ilyennek 
látni és nem akartam ilyen mélyen ismerni őt. Sóvárogni 
kezdtem Manila egyszerűsége után, ahol a világot valahogy 
inkább az álmodozásra teremtették, és nem a problémáktól 
terhes valós életre. 


HETEDIK FEJEZET 


Az Új Grand Hotel recepciós pultja két teljes napra szolgá- 
lati helyemmé vált. A szálloda vezetőinek segítettem az ame- 
rikai és a szövetséges katonatisztek elhelyezésében. Egész 
nap, egész éjjel és még másnap is folyamatosan özönlöttek a 
magas rangú tisztek, hogy ott lehessenek szeptember 2-án a 
Tokiói-öbölben az Egyesült Államok Missouri nevű hadihajó- 
ján, a fegyverletételi ceremónián. Augusztus 31-én este egy 
élő kísértettel szembesítettem MacArthurt. A Tábornok nem 
tudott megszabadulni tőle, hiába próbálta beletaszítani agyá- 
nak legsötétebb zugába. 

Wainwright volt az. 

A háromcsillagos tábornok, akit MacArthur rangidős pa- 
rancsnokként hagyott hátra, amikor elmenekült 
Corregidorról, botra támaszkodva, csúnyán sántítva haladt át 
a szálloda előcsarnokán. A haja hófehér, csonttá és bőrré 


soványodott az arca, az egész teste. Vizenyős tekintettel 
nézett körbe az idegen helyen. A corregidori megalázó 
fegyverletételt követően, Wainwright a háború hátralevő 
részét japán  hadifogolytáborokban töltötte a  Fülöp- 
szigeteken, Tajvanon és végül Mandzsúriában. Szovjet 
csapatok szabadították ki négy nappal azelőtt. Pilótáink 
átszállították Manilába, ahol orvosi vizsgálaton esett át. Ő és 
Arthur Percival tábornok, a brit parancsnok, aki Szingapúrnál 
adta meg magát Yamashitának, számíthattak arra, hogy 
különleges vendégei lesznek a Missouri fedélzetének. 

Nem ismertem fel a szerencsétlen sorsú tábornokot, 
amikor a recepciós pult felé közeledett, nyomában féltucatnyi 
fotóssal. Először azt hittem, hogy valami első világháborús 
veterán, akit ki akarnak tüntetni. A csarnok közepén 
találkoztunk. 

- Jó estét, tábornok - köszöntöttem a gallérján viselt három 
csillagra pillantva. - Bejelentkezik, uram? 

Rekedtes, szinte suttogó hangon válaszolt. - MacArthur tá- 
bornokot keresem. ; 

- Igenis, uram - feleltem. - Es mit mondhatok neki, ki 
óhajtja látni a legfőbb parancsnokot? 

- Wainwright - mondta, és arcomat fürkészte, mint aki azt 
akarja tudni, vajon felismerem-e a nevét. - Jonathan M. 
Wainwright. 

- Wainwright tábornok? - Döbbenten meredtem rá. Felfog- 
hatatlan volt számomra, hogy az a botra támaszkodó, agg, 
férfi négy évvel MacArthur után végzett West Pointban, és 
nála szolgált beosztott tisztként. 

- Ismerem magát, fiam? - Erőlködve hunyorgott, mert nem 
tudta hova tegyen. - Ott volt velünk Bataannál? 

- Nem, uram. De nagyon büszke vagyok, hogy találkozha- 
tom önnel, tábornok. 

- Hol van MacArthur tábornok? 

Türelmét kérve emeltem fel mindkét kezem. - Ne mozdul- 
jon innen, uram. Azonnal visszajövök. 

MacArthur a szálloda éttermében tartózkodott, éppen 
akkor fogyasztotta vacsoráját. Halkan odaléptem asztalához. 
Nem az izgatott, hogy megzavarom tolakodásommal, hanem 
inkább arra voltam kíváncsi, miként reagál majd bejelenté- 
semre. Mindenki jól tudta, hogy MacArthur csúnyán elbánt 
Wainwrighttal, amikor elmenekült Ausztráliába, és mennyire 


szeretné kitörölni emlékezetéből a bataani szégyent. Valójá- 
ban mindvégig Wainwright vezette Bataan védelmi erőit. 
MacArthur egyetlen egyszer hagyta el a Corregidor szigetén 
ásatott hűvös és viszonylag biztonságos bunkerét, hogy meg- 
szemlélje katonáit a félszigeten. Wainwright volt az, aki irá- 
nyította a tüzérséget, járta a frontvonalat, szenvedett a 
moszkitóktól, megkapta a pellagrát és a dizentériát. Ó nézett 
a haldokló amerikai és filippínó katonák kétségbeesett 
arcába. És Wainwright volt az, akit a Tábornok otthagyott, 
hogy egyedül szembesüljön a vereség kegyetlen valóságával. 

Amikor a japánok iszonyatos csapásokat mértek Bataan 
csapdába ejtett és éhező védőire, MacArthur volt az, aki 
Ausztrália biztos menedékéből Washingtonba továbbított rá- 
diós üzenetében porig alázta Wainwrightot. , Természetesen 
lehetséges, hogy távozásommal a terület megtartására össz- 
pontosított erők fellazultak." Es amikor a japánok elözönlőitek 
a félszigetet és hozzákezdtek az utánpótlásoktól elzárt 
Corregidor közvetlen támadásához, MacArthur volt az, aki 
ösztökélni kezdte Wainwrightot: , Készítse elő és hajtsa végre 
az ellentámadást." Azt bizonygatta, hogy ő semmilyen körül- 
mények között nem tartja megengedhetőnek a végleges fegy- 
verletételt. 

És amikor a japánok naponta tizenhatezer tüzérségi 
lövedéket szórtak a  körbekerített szigetre, és végül 
kierőszakolták a kapitulációt, MacArthur volt az, aki a 
következő jelentést küldte Washingtonba:  , Wainwright 
átmeneti időre kizökkent egyensúlyából, és ezt kihasználta az 
ellenség." . Miután MacArthur elmenekült  Corregidor 
szigetéről, George Catlett Marshall tábornok felterjesztette őt 
az Egyesült Államok legmagasabb kitüntetésére, éppen azért, 
hogy elkendőzhessék szégyenteljes megfutamodását. Azután 
éveken át éppen MacArthur jelentette a legfőbb akadályt, 
hogy Wainwright is megkaphassa ugyanazt az érdemrendet, 
amiért a végsőkig kitartott a harcban. A Tábornok szerint 
Wainwright nem érdemelte meg a medált, kapitulációjával 
bemocskolta volna a szent Becsületrendet. 

Odaálltam a legfőbb parancsnok mögé és megvártam, míg 
leszel egy falatnyit bifsztekjéből. Végül megszólítottam. - 
Uram, vendége van odakint. - Felnézett tányérjából és a húst 
rágcsálva szemrehányást tett nekem, amiért megzavartam 
étkezés közben. - Wainwright tábornok vár önre, uram. 


Érzelmek kavarogtak MacArthur szemében, de folytatta a 
rágást. Miután lenyelte a falatot, az étterem bejáratára 
szegezte tekintetét és lassan kortyolni kezdte italát. Végül 
gyorsan felállt a székről, és nagy léptekkel elindult az 
előcsarnok irányába. 

Wainwright akkor már közeledett felénk, így a két tábornok 
az étterem közepén találkozott. MacArthur habozás nélkül 
átölelte volt alárendeltjét, és nyájasan rámosolygott. Minden 
vonzerejét összeszedte, mert körülöttük kattogtak a 
fényképezőgépek. 

Wainwright megküzdött egy halvány mosolyért, de a 
hároméves bizonytalanság súlya túl sok volt neki. 

- Amikor legutoljára találkoztunk - mondta derűsen Mac- 
Arthur - adtam magának egy dobozzal legjobb szivaromból, 
továbbá két tubus borotvakrémet. ; 

- Azt mondta, vissza fog jönni - suttogta Wainwright. - Es a 
fenébe is, végül megtette. - Elhallgatott egy pillanatra, és 
megcsóválta a fejét. - Iábornok - folytatta -, én, én annyira 
sajnálom. Mi mindent megtettünk, ami lehetséges volt. 

- Ugyan, Jim - mondta MacArthur és Wainwright régi 
becenevét használta. - Tudom. Mindig is tudtam. 

Wainwright könnyezett. Ő lélekben még mindig 1942-ben 
járt, a sárban és a mocsokban. Milliószor átélte újra és újra a 
kapituláció megaláztatását, amit követően a japánok az egyik 
börtöncellából a másikba vetették. Nem tudta felfogni, hogy 
már 1946-ot írunk, és a háború véget ért. Ujabb kísérletet 
tett. 

- Nem hinném, hogy ezek után rám bíznának egy másik 
egységet. 

- Jim - mondta MacArthur -, jól jegyezze meg, amit mondok. 
Régi csapatai bármikor rendelkezésére állnak, amikor csak 
akarja. 

- Tábornok... - folytatta volna Wainwright, de ennél többet 
nem tudott kinyögni, mert képtelen volt visszatartani a 
zokogást. 

Ahogy elnéztem a síró Wainwrightot, és csontos vállát 
szinte . apáskodóan átölelő MacArthurt, valamiféle 
igazságtalanságot éreztem, de közelebbről nem tudtam 
meghatározni. A kellemetlen érzés pusztán a fiatalságomból 
fakadt? Azelőtt sohasem láttam olyan világosan; hogy a 
bátorság tönkretehet egy embert, míg a másikat trónra emeli 


a gyávasága. Nem kívánok tisztességtelenül ítélkezni 
MacArthur fölött, de Wainwright volt az, aki hordozta a 
terhet, megvívta az eleve elvesztett csatát, kibírta a 
kibírhatatlant és elviselte az elviselhetetlent. És most ott állt, 
és bocsánatot kért attól az embertől, aki átadta őt és a társait 
a fogságnak, az éhezésnek, a halálnak. 

A két tábornok nem sokban különbözött egymástól. 
Wainwright kevésbé volt intelligens, de katonaként jobban 
megállta a helyét. Családfája hasonlított MacArthuréhoz. 
Nagyapját, az Egyesült Államok  tengerésztisztjét a 
polgárháború galvestoni csatájában ölték meg 1863-ban. 
Nagybátyja 1870-ben halt meg egy mexikói kalózok ellen 
vívott harcban. Apja West Pointban végzett, harcolt az indián 
háborúkban, a spanyol-amerikai háborúban; aktív szolgálatot 
teljesített Manilában az 1902-ben bekövetkezett haláláig. 
Wainwright abban az évben kezdte meg tanulmányait a 
katonai akadémián. Akárcsak MacArthur, ő is kapitányi 
rangot kapott West Pointban. Miután elvégezte a tiszti iskolát, 
azonnal a Fülöp-szigetekre irányították. Az első 
világháborúban nehéz csatákat vívott. Hősiességéért többször 
is kitüntették, többek között megkapta a Különleges 
Szolgálati Keresztet, miután Luzon északi részéről kemény 
csatákban visszavezette haderőit a Bataan-félszigetre 1942- 
ben, amikor a japánok partra szálltak a Lingayeni-öbölnél. 

De MacArthurral ellentétben Wainwright egyenes és lojális 
volt a végletekig. Ha 1942-ben sikerült volna rábeszélnie 
MacArthurt, hogy hallgasson rá és vonuljanak vissza 
hamarabb a Bataan-félszigetre, akkor több tonna élelmet és 
lőszert vihettek volna magukkal, és nem került volna sor a 
szemrehányásokra, — melyeket MacArthur Ausztráliából 
juttatott el hozzá még kevésbé a fegyverletételre és a halálos 
menetelésre. De Wainwright igazi katona volt, és soha nem 
emelt volna szót korábbi parancsnoka ellen. 

MacArthur megkönnyebbült mosolyából arra 
következtettem, hogy ő is hamar rájött, hogy Wainwright soha 
nem tenne ilyet vele. De valami mást is láttam a szemében. 
Ahogy rámeredt Wainwright összeaszott testére, hófehér 
hajára és tekintete elidőzött szemén, amiből abban a 
pillanatban a közeli halál kacsintott vissza rá. Ugy érezte, 
mintha egy kegyetlen tükör előtt állna. Ő maga is járhatott 
volna így, ha nem menekül el. Vajon az ő korában kibírta volna 


mindazt, amin  Wainwright keresztülment?  Wainwright 
nemcsak saját gyalázatos megfíutamodására emlékeztette, 
hanem arra a sorsra is, amely a legszerencsétlenebbeknek 
jutott azok közül, akiket hátrahagyott. 

Hol lett volna MacArthur akkor, és hogy nézett volna ki, ha 
ő is ott marad katonáival, ahogy a csont és bőr Wainwright, 
sőt Tomoyuki Yamashita is tette? Ez nem haszontalan és 
tisztességtelen kérdés. Még Eisenhower is azt javasolta 
Marshall tábornoknak 1942-ben, hogy MacArthur maradjon 
és harcoljon. De ahelyett, hogy hófehér hajjal, összetörtén állt 
volna a világ elé, hogy megértésért könyörögjön, MacArthur a 
húszadik század  Caesarjaként  parádézott.  Corregidor 
ostrománál még szerényebb álmai voltak. A Fülöp-szigetek 
elnökéből szégyentelenül kicsalt egy ígéretet, mely szerint a 
háború után ismét alkalmazza őt az elnök marsallként, 
korábbi fizetésével és egyéb juttatásokkal. Másképpen 
alakult. Arra készült, hogy egy erős és ősi nemzetet térdre 
kényszerítsen. 

- A bot - mondta MacArthur és Wainwright lába mellé 
mutatott. - Nem én adtam ezt magának, még Manilában? 

- De igen, Tábornok - felelte Wainwright, és jólesett neki, 
hogy MacArthur még mindig emlékszik egy ilyen apróságra. 
Gondolatai elkalandoztak a távoli múltba, amelyet már soha 
nem lehet visszahozni. - A háború előtt. Azt mondta, 
szükségem van egy elegáns sétapálcára. 

Manila. Ugy hangzott, mint egy lágy dallam. Mind- 
annyiunkat különleges romantikával ajándékozott meg. Még a 
gondolatára is megborzongtam. Mindkét tábornokot 
elöntötték a háború előtti élet emlékei, és hosszú 
másodpercekig egyikük sem tudott megszólalni. Végül 
MacArthur az asztal felé mutatva törte meg a csendet. 

- Éppen vacsoráztam. Nem akar csatlakozni hozzám? Hálás 
mosoly terült szét Wainwright arcán, de tagadóan rázta meg a 
fejét. - Nem, Tábornok. - Hirtelen fáradtnak látszott, mintha 
minden energiáját felemésztette volna a találkozás roppant 
terhe. - Azt hiszem, inkább pihenésre lenne szükségem, ha 
nem bánja. 

MacArthur felém fordult. - Gondoskodjon arról, hogy 
Wainwright tábornok elsőrendű szobát kapjon. Lakosztályt. 

- Nincs szükségem lakosztályra - tiltakozott Wainwright. 


- Lakosztály legyen, Jay - erősködött MacArthur. - Még 
akkor is, ha jelenlegi lakóját át kell költöztetni. 

- Igenis, uram - válaszoltam. 

MacArthur ismét atyaian ölelte át Wainwrightot. — - 
Különleges helyet biztosítunk magának a hadihajón. Azt 
akarom, hogy a japánok egyenesen a maga szemébe 
nézzenek, amikor aláírják a kapitulációs dokumentumot. 

- Köszönöm a meghívást, Tábornok - mondta Wainwright. - 
Amikor legutoljára átéltem ilyesmit, akkor még más viselte a 
kalapot. 

MacArthurnak jól láthatóan megrándult az arca, amikor 
elengedte Wainwrightot. Aztán lassan visszaballagott az 
étkezőasztalához. 

Wainwrighthoz fordultam és jeleztem neki, hogy 
indulhatunk. - Tábornok, kérem, kövessen. 

Wainwright botjára támaszkodva óvatosan lépkedett 
mellettem. - Nem fogunk kilakoltatni senkit, kapitány - 
mondta a tábornok, miután kiértünk az étteremből. - Három 
évig . egy — nyomorúságos lyukba voltam bezárva. 
Megbolondulnék egy tágas lakosztályban. 

- Szerzünk önnek egy jó szobát, uram. 

- Szóval, maga közvetlenül MacArthur tábornoknak 
dolgozik? - kérdezte Wainwright útban a recepciós pult felé. 

- Igen, uram. 

- Szerencsés ember - mondta és visszanézett az ebédlő 
ajtajára. - Én a pokolba is követtem MacArthurt. Akár szó 
szerint is veheti. 


:k 


Találtam egy csinos kis lakosztályt Wainwrightnak, és a 
szálloda személyzetével vacsorát vitettem fel neki. Egy óra 
múlva táviratot kaprunk a manilai főparancsnokságról. A 
fejlécén a következő állt: , SÜRGŐS - A SZÖVETSÉGES ERŐK 
LEGFŐBB PARANCSNOKÁNAK". Miután elolvastam, 
ösztönösen úgy éreztem, hogy MacArthurnak hamarosan 
újabb, sokkal veszélyesebb kísértettel kell szembesülnie 
megdicsőüléshez vezető útján. 

Tomoyuki Yamashita tábornok, aki még mindig a japán 
védelmi erőket kommandírozta Luzon északi hegyeinek 


megerősített erődjében, azt a rádiós üzenetet továbbította 
Manilába, hogy szeptember másodikán hajlandó letenni a 
fegyvert, miután megbizonyosodott arról, hogy a japán 
kormány aláírta a megadásról szóló dokumentumot a 
Missouri fedélzetén. 

Jóval vacsoraidő után voltunk. MacArthurt a lakosztályában 
találtam. Felvillanyozva járkált fel-alá Willoughby és Whitney 
tábornokok orra előtt. Ők hárman már napok óta szünet 
nélkül elemezték Willoughby gondosan átválogatott titkos 
értesüléseit, — kidolgozták  állásfoglalásaikat,  —— melyeket 
MacArthur helyett Court Whitneynek kell elővezetnie később, 
amikor a japán kormány tisztségviselőivel találkozik. A 
legfőbb parancsnok ideje legnagyobb részében azon a 
beszédén dolgozott, melyet a Missouri fedélzetén 
szándékozott előadni. Elnéztem őt, amint a szobájába léptem, 
és láttam rajta, meg van győződve arról, hogy különleges 
szerepet fog betölteni a történelemben. 

Tétovázva álltam meg az ajtóban, ő felpillantott és atyaian 
rám kacsintott. - Magának nem az ágyban lenne a helye, Jay? 

Elvörösödve viszonoztam mosolyát, és újra készen álltam 
arra, hogy tovább játsszam az udvari bolond szerepét. - A 
szabadság erői sosem alszanak, uram. 

- Ugy beszél, mint egy igaz felszabadító - tréfálkozott Court 
Whitney, és félretette sárgalapos jegyzettömbjét. 

Willoughby németes akcentusával mogorván szólt rám. - 
Marsh kapitány! Fontos dologról van szó? 

- Igen, uram - feleltem és felemeltem a táviratot. - Az áll 
rajta, hogy sürgős, és személyesen a legfőbb parancsnok 
figyelmébe ajánlják. 

Átadtam a papírdarabot Willoughbynak, aki gyorsan 
átfutotta, majd átnyújtotta MacArthurnak. 

- Nem fog tetszeni magának, Tábornok. , 

MacArthur hosszú ideig bámulta a papírlapot. Ugy látszott, 
mintha a szavak mögé vagy inkább az óceán túloldalára 
szeretne látni, ahol a dzsungel rejtekében legnagyobb 
ellensége készült a fegyverletételre. Végül továbbadta a 
táviratot Whitneynek, és újra járkálni kezdett. 

- Biztosra vettem, hogy szeppukut fog elkövetni. - 
MacArthur keserűen motyogott a bajusza alatt, arcáról áradt 
a csalódottság. 


- Az ő esetében tiszteletreméltó gesztus lenne - értett egyet 
Willoughby. - Elismerné vele a felelősségét. 

- Én figyelmeztettem - mondta MacArthur járkálás közben, 
és feszült hangját valami új nyersesség járta át. - 
Figyelmeztettem még akkor, amikor partra szálltunk Leytén. 
Rádióüzeneteket küldtem. Dokumentumokat tártam elé. 
Kétségkívül tudta mindvégig, hogy felelősségre vonható 
minden olyan tettéért, melyet hadifoglyok vagy ártatlan 
polgári személyek ellen követett el. - Hirtelen felemelte 
mutatóujját és felszegett állal folytatta. - Ösi szabály, hogy a 
katona - legyen barát vagy ellenség - felelős a gyengék és 
fegyvertelenek védelméért. 

MacArthur szónoklatba kezdett, mintha igazolni akarná 
magát a világ előtt azokért az intézkedéseiért, melyeket - 
szerinte elkerülhetetlenül - foganatosítania kell. - Es mi 
történt? A csodálatos Manilát kirabolták. Ritka műemlékei 
romokban hevernek. TIöbb százezer ártatlan embert - 
keresztényeket -, köztük sok nőt és gyereket felkoncoltak. 
Nem minden nap szembesül a közvélemény ilyen értelmetlen 
akciókkal! -  Végignézett két tábornokán, mint aki 
megerősítést vár tőlük. - Ha most teljes ünnepi díszben, 
kitűzött  érdemrendjeivel átadja kardját, az hallatlan 
becstelenségre vall. 

- A potsdami határozat kiterjed Yamashita viselt dolgaira is 
- mondta a jogász Whitney tárgyilagosan. - Ő is rajta van a 
listán, Tábornok. Első kötelességeink egyike a háborús 
bűnösök összeszedése lesz. Én fogom kezelni ezt a problémát, 
mihelyt beindítottuk a gépezetet Tokióban. 

- Nem akarom, hogy visszatérjen ebbe az országba. 

Szavai mögött kegyetlenség rejtőzött. Amikor azt mondta, 
,ez az ország", úgy hangzott, mintha Japán az ő saját birtoka, 
Yamashita pedig veszélyes felforgató lenne. 

- A Fülöp-szigeteken is bíróság elé állíthatjuk - vonta meg a 
vállát Whitney, és különös pillantást vetett MacArthurra. - 
Megfelelő jogalapot kell teremtenünk, de megtaláljuk a 
módját. A bűntetteket ott követték el. Ott vannak a tanúk is. A 
filippínók katarzisként fogják megélni, ha a fő elkövetőt a 
bíróság előtt láthatják. 

- Ugy lesz - folytatta MacArthur. Megállt két kulcsembere 
előtt. Merev tekintete azt árulta el nekik, hogy előbbi szavait 


további  szőrszálhasogatás nélkül,  megfellebbezhetetlen 
parancsként kell értelmezniük. 

- Ugy is kell lennie. - Whitney bólogatott, majd beleírt 
valamit a jegyzettömbjébe. - Meg fogom tárgyalni a jogi 
szakértőkkel. De szerintem kivitelezhető lesz. 

Willoughby fürkészően nézett MacArthur komor arcába, 
mintha fel akarná térképezni a hangulatát. Azután ő is 
kifejtette véleményét. - Nincs oka arra, hogy aggódjon 
Yamashita tábornok visszatérése miatt - mondta. - Jogi 
testületünk el fogja érni, hogy a Fülöp-szigeteken állítsák fel a 
bíróságot. Minden kétséget kizáróan bűnösnek nyilvánítják és 
ott helyben végrehajtják a halálos ítéletet. 

- Földi maradványainak a hazaszállítása engedélyezhető - 
mondta fagyosan, és azzal elintézettnek tekintette a kérdést. 
A két másik tábornok bólintott. Tudták, hogy további 
megjegyzésnek nincs helye. 

Töprengve fordult felém, mintha különféle esélyeket 
latolgatna magában. Egyre kényelmetlenebbül éreztem 
magam merev tekintetétől. Végül újra megszólalt. - Jay, 
holnap reggel menjen vissza a  Fülöp-szigetekre. Ne 
késlekedjen. Uticélja Baguio. Tudni akarom, mik az ő tervei, 
mielőtt magam döntenék. 

Teljesen összezavart. - Hogy mik Yamashita tervei, uram? 

MacArthur úgy beszélt Yamashitáról, mintha a japán 
tábornoknak óriási tekintélye és átláthatatlan hatalma lenne. 
Fogalmam sem volt, mire akar kilyukadni. - Igen, Jay, hogy 
mik a tervei. Ott lesz a fegyverletétel - a külsőségeivel együtt, 
szertartásosan -, és felállítjuk a bíróságot is. Megadjuk neki a 
lehetőséget arra, hogy beszéljen, mi pedig meg fogjuk 
hallgatni. Tehát, miért adja meg magát? Mi az, amit mondani 
akar? Tudja, hogy meg fog halni. Egy tisztességes japán az ő 
helyzetében ezt elfogadja és önkezével vet véget életének, 
hacsak nincs oka arra, hogy elodázza a halált. Mi lehet az? 
Nyilatkozatot akar tenni a háborúról? Japán jövőjéről? 

MacArthur megtorpant. Borús szeméből kiolvastam az 
elmúlt év összes csalódását; mert soha nem tudta igazán 
legyőzni Malaysia Tigrisét, pedig a nyilvánosság előtt folyton 
az ellenkezőjét hajtogatta. 

Abban a pillanatban Douglas MacArthur nagyon 
gondterheltnek látszott, bár nem értettem igazán, mi 
aggasztja annyira. A háború összes nagy játékosa színre 


lépett, és mindannyian beszélni szándékoztak. A győztesek 
szavai mellett mit számított Tomoyuki Yamashita tábornok 
mondanivalója? 

- Egy szót sem akarok erről hallani a hírcsatornáinkon 
keresztül - folytatta MacArthur. - Nem akarom, hogy az 
Ázsiában állomásozó katonák Yamashita tábornok ügyét a 
szájukra vegyék, és nem akarom, hogy vitatni kezdje a sorsát. 
De tudni akarom, hogy mi megy végbe. 

A Tábornok szűrős szemmel nézett rám. - Azt akarom, hogy 
ott legyen, amikor Yamashita kisétál a dzsungelból. Azt 
akarom, hogy beszéljen vele a nevemben. Négyszemközt, és 
természetesen japán nyelven. Tudni akarom, mik a szándékai. 

Még mindig fogalmam sem volt, miről beszél MacArthur. - 
Úgy érti, miért nem követ el öngyilkosságot, uram? 

- Inkább, hogy miért akar élni. - A legfőbb parancsnok úgy 
mondta ezt, mintha különbséget tenne a kettő között. 

- Igenis, uram. Tájékoztatni fogom önt, uram. 

Ennyiben maradtunk. Végül Willoughby és Court Whitney 
egyetértőén bólintott. Ők teljes mértékben megértették a 
legfőbb parancsnok aggodalmait. Ugy gondoltam, hogy a 
többi majd valahogy úgyis kiderül, amikor találkozom 
Yamashitával. 

A Tábornok hirtelen elbocsátott. - Ne fecsérelje az időt 
Manilában, Jay. Terveink szerint sok tennivalónk van. Miután 
találkozott Yamashitával, haladéktalanul jöjjön vissza. A 
jelentését a maga szájából akarom hallani. 


Második rész 

NYOLCADIK FEJEZET 


- Ma már hallgatnak a fegyverek. Egy nagy tragédiának 
vége. Kivívtunk egy dicsőséges győzelmet. Az ég nem ontja 
többé a halált, a tenger már csak a kereskedelmet szolgálja, 
az emberek egyenes derékkal sétálnak a napsütésben. Az 
egész földkerekségen beköszöntött a béke. Teljesítettük szent 
küldetésünket. Amikor ezt jelenthetem, ezer és ezer hallgatag 
ajakért szólok. Azokért, akik örökre elnémultak a 
dzsungelekben, a partokon és a Csendes-óceán mélységeiben. 
Szólok azokhoz az ismeretlen, bátor milliókhoz, akik vállalják 
a kihívásokat a jövőért, melyet megmentettünk a 
katasztrófától... 

MacArthur költői stílusa laposnak, üresnek bizonyult. 
Szavai úgy visszhangzottak, mint a Cordillerák kemény 
szikláiról és sivár csúcsairól visszapattanó lövések. Észak- 


Luzonon voltunk, közel kétezer méteres magasságban, és egy 
világ választott el minket a Tokiói-öböltől, ahol Japán 
hivatalosan bejelentette a fegyverletételt a Missouri 
főfedélzetén. A megadási ceremóniát élőben sugározták az 
egész világon, még a hegyekben is hallottuk egy teherautóra 
szerelt hangszórón keresztül. 

Mögöttem néhány amerikai és filippínó katona jót mulatott 
a Tábornok retorikáján, de mi, többiek egészen mással 
voltunk elfoglalva. Minden szem idegesen szegeződött a hegy 
oldalán tátongó hasadékra. A hírhedt Bessang-szorosban 
álltunk, ahová  Tomoyuki Yamashita tábornok néhány 
hónappal azelőtt visszavonta csapatait, hogy utolsó védelmi 
vonalat képezzenek. Többször megtámadták és 
körülkerítették a körzetet, de a japánoknak mindig sikerült 
visszaverniük az amerikaiakat és a filippínókat. A szűk és 
hosszú  — Bessang-szoros  — Yamashita megközelíthetetlen 
Termopüléje lett. 

Mellettem féltucatnyi magas rangú tiszt toporgott 
gondterhelten. Wilhelm Styer altábornagy, a Nyugati 
Csendes-óceáni Erők főparancsnoka küldte őket Manilából. 
Yamashita tábornok beleegyezett abba, hogy elhagyja a 
szorost és megadja magát Styer altábornagy vezérkarának. 
Az már a beosztottak feladata volt, hogy a japán parancsnokot 
teherautón és repülőgépen Baguióba kísérjék magához Styer 
altábornagyhoz. 

Brute  Petrulakis ezredes nyugtalanul téblábolt az 
oldalamon, amint  Yamashita  előbukkanására vártunk. 
Petrulakis, két háború hórihorgas, ősz hajú veteránja vezette 
a Harminckettedik Gyalogsági  Hadosztályt. Minthogy 
MacArthur tábornok személyes megbízottja voltam a 
megadásnál, ő kísért a hadosztály első vonalába. Csapatai 
már hónapok óta üldözték a japán tábornokot. 

Petrulakis az órájára pillantott, majd ismét visszafordult a 
hasadék felé. - Nem rá vallana, ha csak úgy kisétálna és 
megadná magát - jegyezte meg. 

- Ki fog jönni, uram - feleltem. - Bizonyára ő maga is a 
megadási ceremóniát hallgatja. Uzenetében azt jelezte, addig 
nem adja meg magát, míg kormánya alá nem írta a 
dokumentumot. A háborúnak hivatalosan még nincs vége. 

MacArthur történelmi szónoklata tovább visszhangzott a 
hegyekben. A Tábornok számára ez volt élete legnagyobb 


pillanata, és sajnáltam, hogy nem lehetek tanúja. 
Megpróbáltam elképzelni őt a hadihajó fedélzetén a magas 
rangú amerikai, brit, francia, ausztrál, kínai, holland, sőt 
orosz parancsnokok társaságában. Olyan férfiak voltak ott 
jelen, akik kivezették a szövetséges nemzetek katonáit, 
matrózait,  pilótáit, tengerészgyalogosait 1942 gyászos 
eseményeiből. 

És a Tábornok előtt ott állt a tizenegy fős japán delegáció, 
melyet a zord külügyminiszter, Mimoru Sigemicu vezetett. A 
legfőbb . parancsnok meglepődött, amikor a japánok 
bejelentették, hogy Sigemicu fogja vezetni a küldöttséget. Az 
lett volna helyénvaló, ha Naruhiko Higasikuni herceg, a 
miniszterelnök az aláíró fél, de Higasikuni herceg a császár 
rokona volt, az uralkodó pedig hajthatatlanul kitartott 
amellett, hogy a császári család egyetlen tagja sem írhat alá 
egy ilyen megalázó dokumentumot. A féllábú, öreg 
külügyminiszter sokat betegeskedett. A japánok szerint éppen 
ezért volt ő a megfelelő személy arra, hogy magára vállalja 
ezt a példa nélküli szégyent a császári család helyett. 

MacArthur szavai szokatlanul hangosan zengtek a nehezen 
visszafoglalt hegyek között. - Az eltérő eszményeket és 
ideológiákat tartalmazó döntéseket a világ harcmezein hozták 
meg, ezáltal nem képezhetik eszmecserék vagy viták alapját. 
Nem azért jöttünk itt össze, mi a föld lakosságának képviselői, 
hogy bizalmatlanságot, rosszindulatot és gyűlöletet szítsunk, 
hanem azért, hogy a győztesek, a diadalt aratók méltó 
magasságba emeljék a mindannyiunk javát szolgáló szent 
célokat, hogy népeink állhatatosán teljesítsék mindazt, amit 
hivatalosan is felvállalnak. 

- Öszintén remélem, az egész emberiség vágyakozását 
tolmácsolom, hogy a múlt véréből egy jobb világ születik; egy 
új világ, mely a hűségen és a megértésen alapszik, egy új 
világ, melyet az ember méltóságának és leghőbb vágyainak 
szentelnek: a szabadságnak, a toleranciának és az 
igazságnak. 

- Mint a Szövetséges Erők legfőbb parancsnoka, 
kijelentem, eltökélt szándékom, hogy felelősségteljes 
beosztásomban minden szükséges körülmény 
figyelembevételével igazságosan és toleránsán járjak el a 
megadás feltételeinek teljes, azonnali és hitelt érdemlő 
teljesítéséért. 


Toleranciát ígért. Igazságosságot.  Méltóságot... Nem 
győztem csodálkozni, hogy mi közük ezeknek a szavaknak a 
személyes indíttatásaihoz. A tolerancia, az igazságosság és a 
méltóság késztette a legfőbb parancsnokot arra, hogy 
ideküldjön kipuhatolni, miért adja meg magát Yamashita 
tábornok ahelyett, hogy öngyilkosságot követne el? Vagy 
egyszerűen az egészséges, jól palástolt félelem? 

- Olyan, mintha egy kísértettel harcolnánk - mondta 
Petrulakis fáradtan, és továbbra is a hasadékot kémlelte. - 
Fegyveres kísértettel. 

- MacArthur befejezte a beszédet - szóltam közbe. - 
Elkezdik a dokumentumok. aláírását. Es azzal a háború 
hivatalosan is véget ér. Yamashita hamarosan előjön 
rejtekhelyéről, majd meglátja. 

- Szeretném már látni - folytatta Petrulakis. - Mondták, 
hogy nagy ember, de most már én is tudom, milyen agyafúrt. 
Végigüldöztük egész Luzonon. Nyolc gyalogsági hadosztállyal, 
az 1. Páncélossal plusz a 11. Légi Deszanttal, három harci 
különítménnyel és egy halom filippínó ezreddel. Sok katonát 
megöltünk, de mondok én magának valamit. Már közel 
harminc éve szolgálok a hadseregben, de ilyen embert még 
nem láttam. Rongyosra szaggatta a seggünket, és soha nem 
tudtuk elkapni. És mivel tette? Katonákkal, persze. Meg 
gránátokkal és puskagolyókkal. Semmi légierő, 
haditengerészet, semmi erősítés és utánpótlás. 

Elnéztem Brute hunyorgó barna szemét, és megpróbáltam 
beleélni magam ő és a katonái helyzetébe. Bár a japánokat is 
nagy veszteségek érték, Yamashita kitartásának 
következtében az Egyesült Államok Hadserege - beleértve a 
légi erőt is - a második világháború utolsó kilenc hónapjában, 
a csendes-óceáni harcokban szenvedte el a súlyos és halálos 
sebesülések közel negyven százalékát. 

Július 5-én MacArthur bejelentette, hogy a Fülöp-szigeteket 
,teljes terjedelmében felszabadította". Azt hangoztatta, hogy 
Yamashita elleni harca ,ritka példája volt annak, amikor 
hosszú hadjárat során egy létszámát tekintve nagyobb 
szárazföldi haderőt semmisített meg egy kisebb hadsereg". 
MacArthur a tények takargatására adta a fejét: ,hosszú 
hadjáratokról" és csak , szárazföldi erőkről" beszélt, hogy 
adatai ne igazolják a totális fölényt vízen és levegőben. Tudta, 
hogy a legjobb példa arra, amikor egy létszámban kisebb 


szárazföldi haderő legyőz egy nagyobb ellenséget, az 
Yamashita elképesztően gyors villámtámadása, amelyben 
meghódította Szingapúrt. 

1942 elején a tehetséges Malaysia Tigrise lecsapott a 
legyőzhetetlennek vélt brit gyarmatra. Majd hatszázötven 
kilométernyire szálltak partra a  Maláj-félszigeten és 
megállíthatatlanul nyomultak előre, egyenként 
megsemmisítve az ellenség előretolt állásait. Yamashita 
kijátszotta a háromszoros brit túlerőt, átverekedte magát 
közöttük a város széléig. Olyan gyors és megdöbbentő 
megadásra kényszerítette őket, hogy attól visszhangzott az 
egész világ, különösen Ázsia. A szingapúri csata brit és 
ausztrál hadifoglyait a japánok végigmeneteltették az ázsiai 
nagyvárosokban Hanoitól Szöulig, bizonyítékul arra, hogy a 
fehér, különösen az angolszász katonák a japánok nyomába se 
érnek. Egész Japánban, főleg a császári hadsereg közkatonái 
körében, Yamashita valóságos népi hőssé lépett elő. 

Elhallgattak a hangszórók. A katonák izgatottan mutogatni 
kezdtek, a  Bessang-szoros felé. Mozgást észleltek a 
hasadékban. Egyenruhás alakok közeledtek felénk a sziklák 
között. 

Brute  Petrulakis felemelte látcsövét és hosszú 
másodpercekig pásztázta a sziklák közti átjárót. - Ök azok - 
mondta végül az ezredes, és széles mosoly terült szét az 
arcán. - Megismerem Yamashitát. Ugyanolyan nagy krumpli 
feje van, mint a fényképeken. És a fenébe is, ő az első, aki 
kilép a szorosból. Az emberei élén menetel! 

A Harminckettedik Hadosztály soraiból kivált néhány dzsip 
és teherautó. A kis konvoj megindult a japánok felé. 
Petrulakis és én egy osztagnyi katona társaságában szintén 
egy zötyögő teherautón tettük meg az utat a japánokig. A 
háborúnak hivatalosan már vége volt, de a katonák még 
mindig mereven bámultak előre és idegesen szorongatták 
fegyverüket. 

Utközben Petrulakis heccelni kezdte egyik őrmesterét. - 
Tartsa nyitva a szemét, Chambers! Senki sem akar a sereg 
veszteséglistájára kerülni békeidőben! 

- Semmi esetre sem, ezredes - válaszolta az inas nyakú, 
harcedzett egységparancsnok. Géppisztolyát tüzelésre készen 
a hasadék sziklái közé irányította. Ujját a fegyver ravaszán 
tartotta. 


De nem történt semmi szokatlan. Az amerikai autók lassan 
haladtak előre a hepehupás úton, egyre eltávolodva a 32. 
Hadosztály biztonságot nyújtó első vonalaitól. Hamarosan az 
utolsó japán katona is elhagyta a szorost, és a csoport egy 
szűk völgyben bandukolt az amerikaiak felé. Végül a két 
csapat abban a tüzérséggel biztosított sávban találkozott, 
amely több, mint két hónapon át elválasztotta őket. 

Konvojunk megállt. Gyalogosaink leugráltak a 
teherautókról és körbevették azt a területet, ahol a két tábor 
felsorakozott egymással szemben. Repeszek és fel nem 
robbant tüzérségi lövedékek borították a sziklás talajt, ahol 
embereink szétszóródtak. Styer tábornok küldöttei is 
leszálltak és idegesen toporogtak az úton. Petrulakis ezredes 
és én valahol középen álltunk, és megigézve néztük a 
közeledő japánokat. 

Petrulakis halkan füttyentett, amint megpillantotta az 
eltökélten masírozó, jól megtermett Yamashitát. Izgatottan 
felnevetett. - Micsoda megkönnyebbülés! 

Mellette álltam, és az én szívem is a torkomban dobogott. 
Felismertem  Yamashita tábornokot, és furcsa módon 
megborzongtam. Amióta MacArthur aurájának árnyékában 
éltem, először láttam hús-vér alakban azt az embert, aki oly 
sokáig a legnagyobb ellenséget testesítette meg. 
Ünnepélyesen lépkedett felénk. Harsonaszó nélkül érkezett az 
a férfi, aki szingapúri győzelmével megdöbbentette a világot, 
aki barlangtól barlangig, egyik sziklától a másikig üldözte 
csapatainkat a luzoni harcok hosszú hónapjaiban. 

A tagbaszakadt, tekintélyt parancsoló tábornok barna 
gyakorló egyenruhát és érdemrendekkel teletűzdelt zubbonyt 
viselt. Uniformisát térdcsizma és tábori sapka egészítette ki. 
Bal kezében óvatosan  egyensúlyozta tiszti kardját, 
hatalmának jelképét. A vastag nyakú, széles vállú, legalább 
száznyolcvan centi magas tábornok volt az első japán, aki 
nálam is nagyobbra nőtt. Legalábbis azok között, akikkel 
addig találkoztam. Fejét teljesen kopaszra borotválta. 
Maszkszerű arca egyáltalán nem mutatott érzelmeket - sem 
félelmet vagy arroganciát, sem feszült várakozást vagy 
megbánást. 

Fújtatva állt meg a közelünkben, aztán szemügyre vette az 
út mentén várakozó amerikaiakat, akik arra vártak, hogy 
őrizetbe vehessék. Igen, gondoltam, ez egy nagyszerű katona. 


Végül Yamashita megtalálta azt, akit keresett. Egy amerikai 
egycsillagos tábornok, Styer altábornagy küldöttségének 
parancsnoka indult meg felé. Ő és a Tigris félúton találkoztak. 
Yamashita szalutált, alig láthatóan biccentett, majd átadta 
kardját. Japán nyelven szólalt meg, de mondandóját azonnal 
lefordította angolra egy halk szavú, szemüveges tiszt, aki 
időközben mögé lépett. 

- A tábornok azt mondja: ,A császár rendelkezésének 
megfelelően . megadom magam, lemondok  csapataim 
irányításáról és elfogadom az önök felügyeletét. Katonáimnak 
parancsot adtam, hogy tegyék le a fegyvert, és vessék alá 
magukat az önök utasításainak. A háborúnak vége. Nem 
harcolnak többé." 

A kardot átvevő amerikai tábornok meglepetten fordult a 
tolmácshoz. - Ön tökéletesen beszéli az angol nyelvet - 
mondta. - Akcentus nélkül. 

- Maszakacu Hamamoto ezredes vagyok - válaszolta a 
tolmács zavartan mosolyogva. -A Harvardon végeztem. 

- Kíván még szólni Yamashita tábornok? 

., Hamamoto megrázta a fejét. - Itt nem. Minden lezárult. 
Átadta a kardját. Csak annyit kér, hogy bánjanak jól a 
katonáival. Más mondanivalója nincs. 

A tucatnyi japánt csoportokra osztva felszállították a 
teherautókra, kivéve Yamashitát, aki az altábornagy dzsipjén 
utazott. A konvoj útnak indult. Húsz kilométeren át haladtunk 
az ideiglenes felszállóhely felé, ugyanazon a veszélyes hegyi 
úton, amelyen jöttünk. A szükségrepülőteret egy Bagabag 
közelében húzódó völgyben alakították ki. Yamashita az 
előttünk haladó dzsipben a sofőr mellett ült, az amerikai 
dandártábornok pedig mögötte. A fegyveres őr is a hátsó 
ülésen foglalt helyet. Yamashita fegyverletételét végignézve 
szükségtelennek és indokolatlannak tartottam az őr jelenlétét. 

Bagabagban két C-47-es gépre szálltunk és perceken belül 
elindultunk  Baguióba, a főbiztos rezidenciájára, ahol 
Yamashita tábornoknak hivatalosan is meg kellett erősítenie a 
fegyverletételt. , A  repülőgéptörzs teljes hosszában 
csapóülések sorakoztak mindkét oldalon. A teherszállító 
fedélzetén pontosan Yamashitával szemben ültem le, térdünk 
csaknem összeért. Az egyórás repülés adta a legjobb alkalmat 
arra, hogy bizalmasan elbeszélgessek vele, ahogy MacArthur 
elrendelte. 


A repülőgép lassan emelkedett a végeláthatatlan hegyek 
fölé. Alig észrevehetően biccentettünk egymás felé. Kissé 
előrehajoltam és japán nyelven szóltam hozzá. - Tábornok, Jay 
Marsh kapitány vagyok. MacArthur tábornok vezérkarában 
szolgálok. Azért küldött ide Yokohamából, hogy... átadhassam 
üdvözletét. 

Yamashita a beavatottak ravasz mosolyával reagált. - Szép 
tőle. Maga pedig megtisztel minket azzal, hogy beszéli a 
nyelvünket - mutatott a tolmácsára, mintha egy koktélpartin 
folytatnánk könnyed csevegést. - Ismeri talán Hamamoto 
ezredest a Harvardról? 

Hamamoto és én kurtán mosolyt váltottunk. Egyikünk sem 
volt olyan nyugodt, mint amilyennek a tábornok látszott. - 
Nem hinném - feleltem. 

Yamashita továbbra is mélyen a szemembe nézett, mintha a 
gondolataimba akart volna belelátni. - Feltételezem, maga 
felderítő tiszt. Marsh kapitány. 

- Nem - válaszoltam meghökkenve. - A legfőbb parancsnok 
személyes szolgálatában állok. 

- Hosszú az út Yokohamából ide csak azért, hogy az ember 
üdvözölje háborús ellenségét, nem gondolja? - A Tigris 
szikrázó szeme zavarba hozott. 

- A legfelsőbb parancsnok nagyon alapos ember. 

- Tanulmányoztam MacArthurt - mondta Yamashita. - A 
leytei harcok óta sok kijelentést tett velem kapcsolatban. 
Ismerjük el, hogy nem igazán szeret engem. Sem mint 
embert, sem mint katonát. 

Fesztelensége meglepett. Aztán eszembe jutott, hogy 
őszinteség jellemezte őt az egész háború folyamán. Csak 
három szót ejtett ki, amikor megadásra szólította fel Percival 
tábornokot Szingapúrban: Igen vagy nem. Nem adott 
lehetőséget eszmecserére vagy alkudozásra. Fegyverletétel 
vagy harc. Es a bekerített brit parancsnok ott helyben 
bedobta a törülközőt. 

- Én csak egy kapitány vagyok - feleltem végül tétován. 
Láttam, hogy Yamashita szája ismét ravasz mosolyra húzódik. 
- A legfőbb parancsnok nem osztja meg velem az érzéseit. 

- Velem sem - mondta Yamashita -, de ebben az esetben 
nem nehéz kitalálni, hogy miről van szó. 


- Nem az én dolgom, hogy a legfőbb parancsnok személyes 
nézeteit fejtegessem. Az amerikai hadseregben úgy mondják, 
nem azért fizetnek. 

- Maga nagyon talpraesett válaszokat ad. Gondosan 
megválogatja a szavait. Talán politikával kellene foglalkoznia. 
- Egy pillanatra sem hagyta abba a mosolygást. - Rövid az út 
Baguióig, így azt hiszem, beszélhetünk nyíltan. Nem 
gondolja? Miért küldte ide magát MacArthur? Mit akar 
megtudni a tábornok, Marsh kapitány? Csak rajta, kérdezzen! 
Gyerünk! Hosszú utat tett meg érte! 

Olyan közel ültem a Tigrishez, hogy magával sodort az erő, 
melyet fizikai jelenléte és szókimondása sugárzott. Nem 
ismerte a félelmet. Még a teljes megaláztatás pillanatában 
sem bocsátkozott alantas mellébeszélésbe vagy hízelgésbe, 
amit Kido lordpecsétőr esetében tapasztaltam. Kezdett 
szimpatikussá válni számomra, jóllehet, nem vágytam rá és 
nem is gondoltam, hogy ilyesmi bekövetkezhet. 

- . Arra kért, hogy  kérdezősködjem önről... a 
kedélyállapotáról - válaszoltam végül. 

- Előre megmondhatom, hogy épelméjűnek fog látni. 

Yamashita elnevette magát és derűs magabiztossággal 
fürkészte arcomat. - Jó ideje vagyok katona, kapitány. A 
háború előtt a Császári Palotában szolgáltam az udvari 
intrikák éveiben. A császár nevében én játszottam a közvetítő 
szerepét a rivális csoportosulások között. 1940-ben még 
Németországba is elutaztam az uralkodó helyett, és hét 
hónapon át , hallgattam" - ahogy mi mondjuk -, majd 
jelentettem neki választási lehetőségeinket. Szóval, 
megnyugodhat. Ne aggódjon, nem fogom áltatni magát. 

- Nem tudom, miről beszél, tábornok. 

Vállat vont. - Akkor megkönnyítem a dolgát. MacArthur 
azért küldte magát, hogy hallgasson meg engem, nem így 
van? Valami olyasmire kíváncsi, amit nem akar a szokásos 
információs csatornákra bízni, nehogy tudomást szerezzenek 
róla alárendeltjei, esetleg ellenfelei. Valami olyasmire, amit 
még hírszerző tisztjeivel sem akar megvitatni. Lehetséges, 
hogy személyes ügyről van szó? 

Kinéztem az ablakon egy pillanatra, hogy összeszedhessem 
a gondolataimat. Sűrű erdőkkel borított hegyek fölött 
repültünk. Naivan azt hittem, hogy sarokba kell majd 


szorítanom Yamashitát, de kiderült, hogy nem visel álarcot. 
Szükségtelen lett volna kerülgetnem a forró kását. 

Mégis megpróbáltam ravaszul fogalmazni. - A legfőbb 
parancsnoknak tudomása van arról, hogy bizonyos japán 
parancsnokok szerint a tisztesség azt kívánja, hogy szeppukut 
kövessenek el, mintsem megadják magukat vesztes csatáikat 
követően, így tettek szerte a Csendes-óceánon. ; 

Yamashita azonnal tudta, mire akarok kilyukadni. Ugy 
látszott, szórakoztatja a dolog. - Ök a becsületükkel nem 
kezdhettek semmit, kapitány. Azt már elvesztették. 

- Ezt hogy érti, tábornok? 

Hosszú ideig bámult kifelé a C-47-es ablakán, tekintetével 
a komor hegyeket pásztázta, ahová csapataival visszavonult 
hat hónappal azelőtt. 

- Az volt a parancsom, hogy késleltessem a szövetségesek 
előrenyomulását Japán felé; hogy annyi amerikait állítsak 
meg, amennyit csak tudok; hogy folytassam a harcot, 
ameddig lehetséges. Teljesítettem a parancsot. Es még most 
is folytatnám, de a császár másképp döntött. 

Válasza megdöbbentett, mert egy olyan embertől érkezett, 
aki röviddel azelőtt adta át a kardját, és éppen a börtönbe 
tartott. , Mégis  — megőrizte — hidegvérét — és abszolút 
magabiztosságát. Tudtam, hogy azt akarja, minderről 
számoljak be MacArthurnak. 

- Azt mondja, nem szenvedett vereséget? 

- Hogyan definiáljuk a vereséget? Én azt mondom, nem 
győztem. Átadtam a kardom, és a háború hivatalosan 
befejeződött. Elültek a harcok, eldördültek az utolsó lövések. 
Nem hagytam el a katonáimat, és nem harc közben adtam 
meg magam, így megmaradt a becsületem. 

Volt valamiféle misztikus megbékélés abban, ahogy Yama- 
shita továbbra is mosolygott rám, és kezdtem megérteni 
MacArthur aggodalmait. Szándékosan belecsípett Douglas 
MacArthurba, amikor azt mondta, nem hagyta el katonáit 
harc közben. Azzal, hogy elutasította a fegyverletételt addig, 
amíg a háborúnak hivatalosan vége nem lett, valóban sikerült 
megőriznie tisztességét és tartását. Roppant erő sugárzott 
ebből a vitathatatlanul precíz gondolatmenetből, melyet a 
japánok gond nélkül megértettek. 

MacArthur úgy vonult be Japánba, mint a győztesek 
helytartója, a  Kékszemű  Sógun; hitelességét katonai 


hőstetteinek erejében hordozta. Szerette hangoztatni, hogy a 
japán nép leleményes, de barbár és babonás fajta. 
Elgondolása szerint ennek az ,egy egész nemzetet felölelő 
családnak" úgy kellett tekintenie rá, mint mindenható 
félistenre, a császár méltó párjára. Yamashita legyőzte a 
briteket Szingapúrban, és a háború utolsó pillanatáig Luzon 
hegységeibe szorította MacArthur hadseregét. 

- Kívánja, hogy mindezt elmondjam MacArthurnak? 

Yamashita megrántotta a vállát, mintha nem törődne vele. 
- En egyáltalán nem mondok semmit, amit MacArthur 
tábornokkal kellene közölnie. A háborúnak vége. Neki már 
megvannak a tervei velem kapcsolatban. En mindenesetre 
végrehajtottam a feladatomat, Marsh kapitány, így nem 
veszthettem el becsületemet azzal, hogy engedelmeskedtem a 
császárnak, amikor elrendelte, a fegyverletételt. 

- Tolmácsolom MacArthurnak. 

- Ahogy kívánja. 

Gyors  — kézmozdulattal jelezte, hogy nincs több 
mondanivalója. Hamamoto ezredeshez fordult, és halkan 
beszélgetni kezdett vele. Valóban nem maradt semmi, amit 
megválaszolhatott volna. A C-47-es megkezdte a leszállást 
Baguióban. Jól felfegyverzett konvoj várt ránk a repülőtéren, 
hogy a Tigrist a John Hay táborba szállítsa. Két nap múlva 
Manila közelében börtönbe zárták. 

- Azért nem követett el öngyilkosságot, uram, mert hisz 
abban, hogy nem győztük le. Így egyáltalán nem vesztette el a 
becsületét. 

Szavaim egyszerű igazsága úgy érintette Douglas 
MacArthurt, mintha arcul csapták volna. Amint elém lépett, 
ráharapott a pipájára, aztán kivette a szájából, és beszéd 
közben a levegőbe döfködte, mint egy mutatópálcát. - 
Leyténél . megsemmisítettük csapatait!  Elsüllyesztettük 
hajóikat, amikor erősítést és utánpótlást kért! Elüldöztük a 
Lingayeni-öböl térségéből, fel északra! Kisöpörtük Baguióból, 
még tovább, a hegyekbe! És mindez a háború befejezése előtt 
történt! 

És mit tett MacArthur Corregidor szigeténél, mielőtt 
sikerült elmenekülnie? Képtelen voltam kiverni fejemből a 
kérdést, miközben a legfőbb parancsnok bosszankodva 
hadonászott előttem. - Azt mondta, a küldetését teljesítette, 


uram. Feladata az volt, hogy feltartsa csapatainkat és 
elnyújtsa a háborút. És ezt a parancsot végrehajtotta. 

-- Megadta magát, Marsh kapitány! Átadta a kardját! 

- Csak azután, hogy a császár úgy parancsolta neki, uram. 
És ez a háború hivatalos befejezését követően történt. 

Egy pillanatra úgy tűnt, hogy MacArthur elveszti 
hidegvérét. Olyan keserűen nézett rám, hogy megdermedtem 
tekintetétől. Aztán mégis higgadtan folytatta, és gúnyosan 
tette fel kérdését. - Csak nem az ügyvédjévé lépett elő, Jay? 

Tehetetlenül vontam meg a vállam. - Én csak az ő szavait 
tolmácsolom, uram. Ön arra utasított, hogy a szándékai felől 
kérdezősködjem. Ennyit tudtam kiszedni belőle. 

- . Rákérdezett a Manilában véghezvitt pusztításra és 
erőszakra? ; 

Nagyot nyeltem. Ereztem, hogy hibát követtem el, és nem 
is próbáltam palástolni zavaromat. - Nem, uram. Arra nem 
volt időnk. Nem tudtam, hogy erre is... 

- Ennyi nekem elég. - MacArthur visszanyerte a nyugalmát. 
- Mindössze ennyit akartam tudni. Szép munka, Jay. Pontosan 
azt az információt hozta nekem, amelyre szükségem volt. - 
Elfordult és várakozóan nézett Court Whitneyre. 

- Már dolgozunk a bizottság felállításán - mondta Whitney. - 
Hamarosan katonai bíróság elé idézhetjük. 

- Hamarosan - ismételte MacArthur és újra járkálni kezdett. 
- A világnak tudomást kell szerezniük a szörnyű bűntettekről, 
mielőtt a háború feledésbe merülne. Rövid jelentésem 
világosan igazolta előzetesen kialakított véleményét, további 
magyarázatokra nem tartott igényt. Gondolatait már más ügy 
kötötte le. Hirtelen Willoughbyra szegezte mutatóujját. - 
Beszéljen Jaynek a gyűlésről, amelyről jelentést kell 
készítenie. 

- Marsh kapitány - kezdte Willoughby és felemelte vastag, 
húsos kezét. - Holnap összeül a japán országgyűlés. 
Rendkívüli ülést tartanak, ahol a császár is felszólal. Mi is 
meghívást kaprunk, de a legfőbb parancsnok még további öt 
napig hivatalosan nem lépi át Tokió határát. Nem hiszem, 
hogy jó ötlet volna, ha bármelyik magas rangú emberünk akár 
fél nappal is megelőzné őt a városban. 

- Kitűnő meglátás - vetette közbe MacArthur -, és teljesen 
egyetértek vele.  Ragaszkodnunk kell az ünnepélyes 


külsőségekhez, amikor bevonulok a fővárosba. Érezniük kell a 
változást. 

- De nagymértékben elősegítené előkészületeinket, ha 
kendőzetlenül figyelemmel kísérhetnénk az eseményeket - 
folytatta Willoughby. - Olyasvalakinek a jelentései alapján, 
akinek hivatalos értelemben véve nincs súlya. Nem akarjuk, 
hogy személye prima facie a legfőbb parancsnok jelenlétét 
sugallja. Még vérszemet kapnának, ha végighallgatnánk azt, 
amiről szó lesz. Bármi legyen is az. 

- Jay, maga pont megfelelő a feladatra - kapcsolódott be 
Whitney, és minden bizonnyal MacArthurral korábban 
egyeztetett javaslatát ismételte el. - Olyan átkozottul jó 
megérzései voltak a császár tanácsadójával kapcsolatban. 
Hogy is hívják? . 

- Kidónak, uram - feleltem. - Ő a lordpecsétőr. 

- Pontosan - folytatta Whitney, és MacArthurra pillantott, 
mintha előzetes eszmecseréjük megerősítését várná tőle. - Az 
a helyzet, hogy amikor a maga nevét vetettem fel a 
japánoknak, Kido kapva kapott rajta. Ugy gondolom, azt hiszi, 
hogy majd felhasználhatja magát. 

- Felhasználhat engem, uram? 

- Arra, hogy nem hivatalosan tarthassa velem a kapcsolatot 
- magyarázta MacArthur. - Mellesleg kiváló diplomáciai 
eszköz, ha megfelelő módon működtetik. 

- Igen, uram. - Ahogy elnéztem a Tábornok túlságosan 
leereszkedő bólintását, eszembe jutott Tomoyuki Yamashita 
előző nap tett kijelentése. Hirtelen rádöbbentem, hogy olyan 
roppant hatalmat kaptam, amely meghaladta a korommal és a 
rangommal járó addigi megbízatásokat. 

- . Részletes jelentésre lesz szükségünk - mondta 
nyomatékosan Willoughby. Szinte keresztüldöfött a szemével. 
- Milyen a császár hozzáállása? Mi a helyzet a parlament 
tagjaival? Milyen gondolatokat forgatnak a fejükben? Mire 
számítanak? 

Whitney szívélyesen rám mosolygott. - Hadd higgye azt, 
hogy felhasználja magát, Jay. Képes ezt megtenni? 

- Hízelgő rám nézve, uram. 

- Nincs hozzáfűznivalóm - mondta Willoughby. - Ne 
készítsen jegyzeteket. 

- Csak legyen jelen, kapitány - mosolygott MacArthur, aki 
közben visszanyerte jó hangulatát. - Mutatkozzon be. 


Bólogasson és mosolyogjon. Fejezze ki a legfőbb parancsnok 
jókívánságait — azoknak, akik üdvözlik magát. De 
mindenekfelett, ne tegyen politikai kijelentéseket és ne 
bíráskodjon a nevemben. 

- Hajlandó erre a játékra? - kérdezte Willoughby tábornok. 

- Játékra, uram? 

- Figyeljen meg mindent - folytatta. - Semmi sem 
helyettesítheti az emberi intelligenciát. Lássa, mi folyik, 
hallgassa, mit akarnak közvetíttetni magával. Ez minden. 
Aztán jelentse nekünk mindazt, amit tapasztalt. 

- Mint egy kacsa, uram. 

- Micsoda? 

- Ha megnézünk egy tavon úszó kacsát, úgy látjuk, hogy 
vidám és nyugodt, pedig a víz felszíne alatt úgy hajtja magát a 
lábával, mint egy őrült. 

Whitney elnézően nevetett. - Rendben van, Jay. Legyen 
kacsa. 

Mielőtt kiléptem a szállodai szobából, MacArthur utánam 
szólt még egyszer, utoljára. - Jay! 

Megálltam és visszafordultam. - Igen, uram! 

- Találkozott a fiatal hölggyel Manilában? 

Nagyot dobbant a szívem, amint az elvesztegetett 
lehetőségre gondoltam. - Nem, uram. Nem maradt rá idő, 
uram. 

MacArthur titokzatosan mosolygott. Nem tudtam igazán 
eldönteni, hogy káröröm vagy együttérzés van-e mosolya 
mögött, de látszott rajta, hogy tudja, mit érezhetek. 

- Ez az ára annak, amikor valaki úgy dönt, hogy a 
nemzetközi politikában kíván szerepelni, tudja? Mindenért 
fizetni kell, Jay. 


KILENCEDIK FEJEZET 


Tudom, milyen lehetett végighajtani harci szekérrel a 
behódolt Karthágó írissen felszántott, sóval beszórt földjén és 
végigtekinteni a nemrég még virágzó kultúra romjain. A 
hallgatag, lerongyolódott japánok ezrei, akik miközben a 
törmelék alól tíz körömmel kapargatták azt, ami otthonaikból 
megmaradt, megálltak egy pillanatra, hogy megbámulják 


dzsipemet a Yokohamából Tokióba vezető úton. Megrendülten 
hajtottam a letarolt földek között, ugyanakkor izgatott is 
voltam, mert már a háború előtti időkben is arról 
álmodoztam, hogy egyszer megláthatom a japán fővárost. 
Bizarrnak — tűnt, hogy — Douglas MacArthur szürke 
eminenciásaként azért haladtam végig a pusztítás nyomain, 
hogy megfigyelője legyek a japán parlament rendkívüli 
ülésének. 

Még túl korán volt. Megkértem a sofőrt, hogy tegyen egy 
kört a Császári Palotánál, mielőtt az országgyűlésre 
hajtanánk. Amint a város központja felé közeledtünk, a 
Csijoda kerületben már egyre kevesebb romot láttam. A város 
magja pedig teljesen sértetlen maradt. Riksák tűntek fel a 
csendes utcákon. Olykor egy-egy busz is  elpöfögött 
mellettünk. Imitt-amott néhány olyan autómatuzsálemet is 
láttam, amilyenekkel a repülőtérről szállítottak bennünket 
Yokohamába. Ugy tűnt, Kido lordpecsétőr nem rendelte ki az 
összes roncsot fogadásunkra. De ami ennél is fontosabb volt, 
hogy bombázóink megkímélték a területet. 

Egy távoli dombtetőn hirtelen felbukkant a vizesárkokkal 
és hidakkal körbevett Császári Palota. Több mint kétmillió 
házat tettek a földdel egyenlővé országszerte, de amint 
elhaladtunk az uralkodó rezidenciája mellett, jól láttam, hogy 
a palotát övező ép falak még csak be sem kormozódtak. 

A kiterjedt, nagyjából kör alakú terület körülbelül másfél 
kilométer átmérőjű volt. A palota nem európai értelemben 
vett hatalmas épületet jelentett, hanem csinos kis 
pavilonokat, melyeket tágas kertek, bambuszligetek és 
fasorok tagoltak. Kőből épült őrtornyok emelkedtek a 
sáncárok másik oldalán, a terület határán, ívesen hajlított 
tetőik a régmúltról meséltek. 

Itt élt a császár, a városközpontban, egy valóságos 
szigeten. Sértetlenül hagyták a bombázások, melyek hűséges 
alattvalóinak százezreit pusztították el. A tornyok és a falak 
mögött rejtőzött a belső és a külső palota, a ceremóniaterem, 
a kincstár az ágyasok pavilonja, a trónörökös villája, a 
könyvtár, a biológiai kutató-laboratórium - ahol gyakran 
időzött a császár - és a Császári Örség számára fenntartott 
barakkok sora. A villák között, a Fukiage kert mellett 
húzódott egy tó, ahol délutánonként sétálgatott az uralkodó; s 


a partján építették fel azt a szentélyt, amelyben naponta 
imádkozott őseihez. 

Néhány perc múlva elértem úti célomat. A nemzetgyűlés 
épületét a császár rezidenciájától kevesebb mint egy 
kilométerre találtam meg. A falak déli sarkán, az Akaszaka 
kerület szomszédságában magasodott. Az Akaszaka kerület 
adott otthont a kormány legfontosabb minisztériumainak, 
többek között a miniszterelnök hivatalának, de itt építették fel 
a nemzeti színházat is. Ez a kerület felelt meg Tokióban 
annak, amit Washington D.C.-ben Capitol Hill-nek hívtak. 

Kisebb diadalt éreztem, amikor kiszálltam a dzsipből és 
elindultam a parlament bejárata felé.  Megelőztem 
MacArthurt Tokióban! 

Négy újságírón kívül, akik nem beszéltek japánul, én 
voltam az egyetlen amerikai az országgyűlés rendkívüli 
ülésén. Több mint harminc tudósító járkált fel-alá odakint. 
Inkább távol maradtak, mert a kapunál ellenőrizni akarták 
fegyvereiket. Mit hittek, mit csinálnak velük a japánok? 
Hadifogolytáborba hurcolják őket? Megszegték MacArthur 
legfontosabb elvét: keleten nem szabad kimutatni 
félelmeinket. 

Egyedül léptem be az épület földszinti dísztermébe és 
odamentem az eligazítópulthoz, ahol megadtam a nevem egy 
idegesen mosolygó hivatalnoknak. Amikor beírtam adataimat 
a vendégkönyvbe, az idős férfi arca azonnal felragyogott, 
miután elolvasta őket. Habozás nélkül japán nyelven szólt 
hozzám. 

- . Marsh-szan, itt várjon, kérem - mondta és felállt a 
székből. - Csak egy pillanatig. 

Mielőtt még válaszolhattam volna, berohant a sötét folyosó 
egyik irodájába. Egy perc sem telt bele, máris jött visszafelé a 
sugárzó arcú Koicsi Kido társaságában. A lordpecsétőr 
elegáns szürke  gyapjúöltönyt viselt.  Jelentőségteljes 
pillantásából azt olvastam ki, milyen bölcsen döntött előző 
délután, amikor engem választott Acugi bombatölcsérekkel 
teli kifutópályáján. Enyhén meghajolt, amikor odaért hozzám. 

- Marsh kapitány! Sigemicu külügyminiszter már 
tájékoztatott, hogy eljön. Nagyon örülünk, hogy a legfőbb 
parancsnok magát küldte el képviselőjeként. 

És tudtam, hogy kezdődik a játék. 


MacArthur számára már az előző nap délutánján 
elkezdődött, amikor Sigemicu saját szakállára tett nála 
látogatást a szállodában. A legfőbb parancsnok értésére adta, 
hogy szavazati jogot készül adni a nőknek, és át fogja írni a 
japán alkotmányt. Kijelentette azt is, hogy boldoggá tennék, 
ha a japán hatóságok magukra vállalnák  katonáik 
lefegyverzését, sőt letartóztatnák azokat, akik háborús bűnök 
elkövetésével  vádolhatóak.  Burkoltan hozzátette, hogy 
hajlandó lenne élelmiszert juttatni az éhező népnek, 
amennyiben megfelelő módon kezelnék az említett 
feladatokat, melyek végrehajtása egy mandarin büszkeségére 
válna. 

Valójában MacArthurnak meggyőződése volt, hogy a 
lefegyverzés csak akkor hajtható végre sikeresen, ha a japán 
hatóságok magukra vállalják az ügyet. Már küldött is egy 
titkos sürgető táviratot Washingtonba: élelmet vagy lőszert 
küldjenek! De mind MacArthur, mind a japánok nagyszerűen 
színészkedtek. Mintha egymáshoz lettek volna láncolva, 
ugyanabba a ketrecbe zárva, ahol a túlélés egymáson múlik, 
miközben megtévesztőén udvarias, diplomáciai szólamokkal 
ámították egymást. 

A császár látványos külsőségekkel biztosította MacArthur 
Yokohamába érkezését, és e gesztus azt jelentette, méltósága 
megőrzésének fejében hajlandó az együttműködésre. A 
Tábornok a külügyminiszteren keresztül azt üzente a 
császárnak: további együttműködésre számítok, ha nem, 
néped téged fog hibáztatni az éhínségért. Egy bizonyos pontig 
mindkettőjüknek igaza volt. 

Viszonoztam  Kido  meghajlását. -  Lordpecsétőr úr, 
megtisztel a jelenléte. Mint ön is tudja, a legfőbb parancsnok 
nagyon elfoglalt, és bár nem vagyunk részei az itt zajló 
eseményeknek, úgy gondolta, hogy hivatalunk nem hagyhat 
figyelmen kívül egy ilyen fontos aktust. 

- Persze, hogy nem! - felelte Kido. Beszéd közben folyton a 
szemeit forgatta és hevesen gesztikulált. Vastag drótkeretes 
szemüvege mögött egy pillanatra sem pihent meg a tekintete, 
mintha nagy energiák feszítették volna belülről. - Azt 
javaslom, jöjjön velem és üljön le mellém. 

Tudtam, hogy magával fog hívni, de az első invitálást el 
kellett hárítanom. - Köszönöm a kedvességét, uram, de jól 
megleszek a látogatók karzatán is. 


- Ó, nem, nem! - tiltakozott. - Maga az én vendégem, és 
segítek magának az események megértésében. 

- Egészen jól értem a nyelvüket - válaszoltam. 

- O, tudom - folytatta Kido. - Nem akarom megsérteni 
tudása lebecsülésével, de itt nem a nyelvről van szó. Hanem a 
történésekről. 

Itt volt az ideje, hogy elfogadjam a meghívást. - Rendben 
van. Hálás vagyok a szívességéért, és örülnék, ha ön mellett 
foglalhatnék helyet. 

- Ez a legkevesebb - mondta Kido, és felhúzott 
szemöldökkel, cinkosként mosolygott rám. - Tudnia kell, hogy 
kultúránkban, különösen a politikusok között a szavak más 
jelentést hordozhatnak. Egyszóval, jobb lesz, ha én is ott ülök 
magával, amikor beszélni kezdenek. 

- Most már értem, mire utalt - feleltem, és elindultam 
mögötte a helyünk felé. 

Kido figyelmeztetett, hogy aznap rögtönzéseket fogunk 
hallani. A beszédeket sok esetben olyan halandzsázás tölti 
majd ki, melyet szó szerint lehetetlen értelmezni, és nekem 
szükségem lesz egy gyakorlott megfigyelőre, aki kibontja a 
szavak valódi értelmét és lehámozza róluk a komédiázással 
járó hamis burkot. A lordpecsétőr magára vállalta ezt a 
feladatot. 

- Olvasta valaha Goethe írásait? - kérdeztem Kidót menet 
közben. 

- Goethéét, a német lángelméjét? Természetesen. - A 
lordpecsétőr gúnyosan elmosolyodott, miközben hellyel 
kínált. - Mint tudja, egy ideig bizonyos kapcsolatok fűztek 
bennünket a németekhez. Kötelességemmé vált Goethe 
olvasása. 

- Goethe jó megfigyelő volt - mondtam. 

- O, igen. 

- Egyszer azt írta: ,Ha valaki udvariaskodik németül, az 
hazudik." 

Egy másodpercig meghökkenés látszott Kido szemében. 
Mintha megsértettem volna. De aztán halkan felnevetett. - Ez 
derék dolog, Marsh kapitány! Goethét idéz emlékezetből. 
Maga még nagyon fiatal, de láthatóan iskolázott ember. Most 
már értem, miért olyan értékes MacArthur tábornoknak. 

- O, én nem jelentek semmit MacArthurnak - tiltakoztam. 
Láttam Kido ravasz mosolyán, hogy túlzásnak tartja 


MacArthurhoz fűződő kapcsolatom lekicsinylését.  Kido 
számára kijelentésem egyfajta álszerénység volt, és fontos 
szerepem hangsúlyozását szolgálta. 

Az országgyűlési képviselők komoran foglaltak helyet a 
számukra kijelölt helyeken. Az idősebbek, a klánok és a 
császári család tagjai hagyományos kimonót öltöttek. Mások 
katonai egyenruhát vagy európai öltönyt viseltek. Ez volt a 
japán arisztokrácia, amely még mindig füstölgött magában a 
két nappal azelőtti fegyverletétel megaláztatása miatt. Szinte 
mindannyian hallgatagon ültek. Tompán bámulták a terem 
elülső traktusában magasodó szónoki emelvényt, ahová a 
császárt várták. A pulpitus elejét hatalmas krizantém, a 
császári család jelképe díszítette. Azok, akik beszélgettek, 
suttogóra fogták hangjukat. Az egész helyiségben feszült 
várakozás uralkodott. 

Kido odahajolt hozzám, bajtársiasan megérintette a vállam, 
és ő is suttogva szólalt meg. - Nagyon örülünk, hogy 
MacArthur ilyen megértéssel viszonyul helyzetünkhöz - 
mondta. - A háborút lezáró ceremónián előadott beszéde 
mindnyájunkat megindított. A császár elrendelte, hogy 
országszerte nyomtassák ki minden újságban. MacArthur 
igen népszerű lesz Japánban! Népünk meg fogja szeretni! 

Kido felemelte mutatóujját, amint MacArthur szavait 
idézte. - Igazságosság! Tolerancia! Emberi méltóság! Sok 
rossz dolog megesik egy háborúban. Le kell zárnunk a múltat. 

- Nagyszerű beszéd volt - morogtam, és igyekeztem követni 
Court Whitney instrukcióit. - Es örülök, hogy itt lehetek ma 
önnel, lordpecsétőr úr. Mindig nagy csodálója voltam a japán 
kultúrának. 

- Akkor azt is tudnia kell, hogy ezek nem könnyű pillanatok 
a japán embereknek - folytatta Kido. - Jó sok időbe telt, míg 
felkészítettük őket erre. 

- Hogy lehetetett felkészíteni őket? - kérdeztem. 

- Meg kell értenie a szenvedés természetét - felelte Kido. 
Tétovázott egy pillanatig, mintha úgy erezné, túl messzire 
akar menni. - Megegyeztünk, hogy nyíltan fogunk beszélni 
egymással, nem igaz? 

- De igaz, uram. 

- Jól van - mondta Kido. - Sokkal jobban hasonlítunk 
másokra, mint bárki is gondolná. Kozmopoliták vagyunk. 
Olvastuk Goethét és Tolsztojt. Bejártuk a világot. De a helyi 


kultúránk az egészen más! Például mit gondol maga Tokió 
bombázásáról? Nem a megsemmisített körzetekről, hanem 
azokról, melyek épen maradtak. 

- Kormányunk tudatos döntése volt a japán nemzeti értékek 
megőrzése - válaszoltam. - Ezért nem bombáztuk a régi 
fővárost, Kiotót. 

- Pontosan! - Kido egészen felélénkült. - Bármennyire is 
kegyetlen a háború, a hatalmaknak tiszteletben kell tartaniuk 
egymást. Ha nem, akkor nincs civilizáció. Biztos vagyok 
benne, hogy maga és a legfőbb parancsnok is érti a lényeget. 
És most megkérdem, maga szerint mire gondol egy japán 
közember, ha hónapokon át hullanak a bombák, de egyik sem 
éri el a Császári Palotát? 

- Nem tudom, uram. Mire gondol? 

- Semmire, Marsh kapitány. Semmire, mert várakozásának 
megfelelően alakulnak az események. Érti? Ő meghalhat, 
megölhetik az egész népet, de a császárnak semmi baja nem 
történhet. 

Kido szavai elképesztettek. Soha nem gondoltam ilyesmire, 
de furcsa módon támadhatatlan volt a logikája. Döntésünk, 
mely alapján épen hagytuk a Császári Palotát, a japán 
emberek gondolataiban varázslatként — vagy isteni 
beavatkozásként jelent meg, mintha az uralkodó hatalma 
térítette volna el a bombákat. 

- Így hát fel kellett készítenünk őket a háború befejezésére, 
ami nem következhetett be túl korán, mert túl sok áldozatot 
hoztak már, és becsapva érezték volna magukat. Csak akkor 
jöhetett el a béke, amikor titokban már maguk is könyörögtek 
érte. Nemcsak azt kellett érezniük, hogy áldozatot hoztak, 
hanem azt is, hogy több áldozatra már nem képesek. És 
amikor a szenvedéseik elviselhetetlenné váltak, a császár 
magára vállalta a fegyverletétel — szégyenét, — hogy 
megszabadítsa őket a gyötrelmektől. A háború befejezése az 
uralkodó jóindulatát kifejező aktus lett. Egyetért, Marsh 
kapitány? 

Hogy egyetértek-e, gondoltam magamban. Kido fejtegetése 
olyan erőteljes, mélyreható volt, és annyira távol állt az 
amerikai gondolkodásmódtól és hitvilágtól, hogy nem voltam 
biztos abban sem, vajon komolyan beszél-e. 

- Erdekes gondolatmenet, uram. 


- Igen. Érdekes! És nagy horderejű. - Ünnepélyessé vált. - 
Több. mint egy évig dolgoztam rajta. 

- Több, mint egy évig? 

- Igen - felelte. - Szaipan eleste óta. Már akkor tudtuk, hogy 
elvesztettük a háborút, de nem veszthettük el korábbi 
életmódunkat. Az oroszok segítettek nekünk, de folyton 
csalódást okoztak. Minél kevesebb segítséget kaptunk 
kívülről, annál fontosabbá vált az áldozatvállalás kiteljesítése 
a jövő érdekében, hogy senki se mondhassa azt, amikor 
visszatekint, mi nem tettünk eleget. Amikor az áldozatvállalás 
elérte a teljesíthetőség határát, akkor érkezett el az idő arra, 
hogy a császár megszabadítsa népét szenvedéseitől. En a 
béke híve vagyok, Marsh kapitány. És a császár is. 

Kido teljesen megdöbbentett. Szaipan után még Guam, 
Tinian, Peleliu és az egész Fülöp-szigeteki hadjárat előttünk 
állt. Aztán Ivó Dzsima, Okinava. És a szőnyegbombázások, 
melyek a Kanto-síkság legtöbb városát a földdel tették 
egyenlővé. Es Hirosima, majd Nagaszaki. Biztosítani az 
áldozatvállalások kiteljesedését?  Kivárni a megfelelő 
pillanatot? 

Kido megválaszolta a ki nem mondott kérdéseimet. - 
Keményen dolgoztunk a békéért, de nem okozhattunk 
csalódást népünknek. Ha nem hoztak volna annyi áldozatot, 
akkor is ilyen könnyedén fogadták volna MacArthurt, vagy 
továbbra is hajlandóak lettek volna a harcra? Így láthatja - 
vonta meg a vállát Kido -, a császár hagyta, hogy a harcok 
menjenek a maguk útján, és MacArthur kezébe helyezte népe 
sorsát. Végül is fenn kell tartanunk a rendet és együtt kell 
működnünk. 

A lordpecsétőr még jobban összezavart. Az ő fejében kik 
voltak azok a ,mi"? 

Nem volt alkalmam, hogy megkérdezzem, mert csend 
borult a teremre. Ugyanabban a pillanatban maga a császár 
vonult a szónoki emelvény felé. Ahogy elnéztem a járását, 
eszembe jutott, hogy néhány évvel azelőtt azt olvastam róla, 
Hirohito enyhe mozgásszervi hibát örökölt nagyapjától, a 
Meidzsi-korszak császárától, de a tudósítók nem túl nagy 
jelentőséget tulajdonítottak neki, és csupán  ,császári 
csoszogásként" emlegették. Velük ellentétben, a legtöbb 
japán az uralkodó furcsa járását különleges örökségnek 


tekintette, mely közvetlen kapcsolatot biztosított mélyen 
tisztelt nagyapjával. 

Az országgyűlés minden egyes kimonóba, katonai 
uniformisba, frakkba öltözött tagja mélyen meghajolt, csak 
úgy, mint Kido, aki abban a pillanatba felpattant, amint a 
császár megjelent. Az uralkodó elérte a szónoki emelvényt és 
viszonozta alattvalói meghajlását. Hosszú másodpercekig állt 
ugyanabban a pózban, mielőtt a mikrofonhoz lépett. Sötét 
színű, magasított gallérú tengerészkabátot viselt, melyet 
mellrészén császári hímzéssel egészítettek ki. Minden 
kitüntetést levágatott róla, kivéve a Becsületrendet. A fényes, 
csavart jelvényt a kabát bal szárnyára varratta. A háborús 
propaganda éveiben sokat hallottam róla, de amint ott állt 
beszédjéhez készülődve, meglepetten figyeltem fel arra, 
milyen jó kiállású, egyenes tartású férfi. Keskeny arcán 
gondosan vágott, vékony bajuszt viselt. 

A parlamenti képviselők helyet foglaltak. Hirohito beszélni 
kezdett.  Elnyújtott szavai, monoton hanghordozása az 
uralkodói stílust szolgálta. - Fontos, hogy megvitassuk az új 
helyzetben keletkezett felelősségeinket - kezdte. - Az elmúlt 
éjjel legfőbb tanácsadóimat a palota szentélyébe kérettem. A 
háború végét jelentettük őseinknek és a Napistennőnek. Uj 
korszak kezdődött, de nem zártuk le a régit. Ugy kell 
viselkednünk, hogy cselekedeteink méltóak legyenek elődeink 
áldozatvállalásaihoz. 

A képviselők feszülten hallgatták a császár halk szavait, 
mely mégis roppant erőt közvetített. Az volt a benyomásom, 
hogy a nyugati újságcikkek ellenére, melyek gyengének és a 
világtól elszakadtnak festették le, ő nem volt báburalkodó, 
mint Európa mellékes és jelentéktelen szerepet betöltő 
királyai. Hirohito császár visszatért a palota szentélyéből, és a 
japán uralkodó osztály elé tárta annak a táblának a mai 
megfelelőjét, melyet Mózes hozott le a hegyről. 

- Nem szabad megfeledkeznünk arról, hogy országunk 
vállalta, bizonyos feltételek mellett véget vet a hadiállapotnak 
-folytatta Hirohito. - Elvárjuk, hogy minden közreműködő fél - 
beleértve a japán embereket is - alkalmazkodjon a 
feltételekhez. Bízunk népünkben, és tudjuk, hogy képes 
békésen elviselni a potsdami egyezmény határozatait, és 
hisszük, hogy a másik oldal óvatosan fog hozzá a 
végrehajtásukhoz. Akkor lehetővé válik számunkra, hogy 


biztosítsuk az újjáépítést minden területen és megőrizzük 
államunk szerkezetét. 

A császár szünetet tartott, végignézett a képviselőkön, 
mintha minden egyes alattvalója tekintetét keresné. 
Csodáltam üzenetének erejét. Ismét nem említette a 
, megadás" szót. Amint felszólította a japánokat, hogy tartsák 
tiszteletben a potsdami határozatokat, arra is emlékeztette 
őket, az amerikaiak garantálták a császári rend 
sértetlenségét. Végeredményben figyelmeztette MacArthurt: 
ha az amerikaiak nem tartják magukat ígéretükhöz, 
gondoskodni fog arról, hogy a japánok ne tűrjék jelenlétüket 
oly békésen. 

Ujra beszélni kezdett. - Mi kiállunk népünk oldalán. Mindig 
is osztozni fogunk örömeikben és bánataikban. Kötelékeink 
népünkkel időtlen idők óta a kölcsönös bizalmon és 
szereteten alapultak. Kapcsolatunk nem pusztán legendák és 
mítoszok függvénye. Nem arra a hibás koncepcióra épül, hogy 
a császár isteni eredetű, és a japán nép felsőbbrendű faj, 
melynek az a sorsa, hogy más népeken uralkodjon. 

Nem tudtam, mit kezdjek az utóbbi kijelentésével. Csak 
nem azt akarta mondani vele, hogy hazugságokért harcoltak? 
Ebben kételkedtem. Vagy azt közölte, hogy az uralkodók és 
alattvalóik kötelékei sokkal fontosabbak, mint a kívülállók 
által helytelenített isteni eredetről és a felsőbbrendűségről 
folytatott meddő viták? Meglehet. Azért bocsátotta közre a 
legendákról, mítoszokról és hibás koncepciókról szóló szavait, 
hogy burkolt módon kigúnyolja a külföldi sajtót, mely 
támadásaival folyton nevetségessé akarta tenni a japán 
rendszert? Talán. Vagy volt ott valami más is, egyfajta 
, mellébeszélés", amit a nyugatiak úgysem érthetnek meg 
sohasem? 

Fogalmam sem volt. Arra viszont felfigyeltem, hogy 
beszéde egyetértő bólogatást váltott ki a képviselők soraiban, 
még a mellettem ülő Kido sem képezett kivételt. 

A császár elővett egy szelet papírt. - írtam egy verset 
népünknek - jelentette be. A parlament tagjai izgatott 
suttogásba kezdtek. Ök tudták, hogy a császár költeményeibe 
foglalja igazi üzenetét. Jól bevett szokás volt, hogy az 
arisztokrácia — tagjai harmincegy  szótagos  tankákban 
közvetítették legőszintébb érzéseiket. Es az uralkodó 
felolvasta a maga poémáját. 


Bátor a fenyő 

Megtartja szép, zöld színét 
Ha téli hó jő 

Japán hűséges népe 
Hallgatag fenyőerdő. 


A parlament iskolázott képviselői fojtott mormogással 
fejezték ki csodálatukat, aztán egy emberként álltak fel 
székükről, és mélyen meghajoltak uralkodójuk előtt. Ők 
pontosan tudták, mit jelent a vers. Ők voltak a fenyőerdő, mi, 
nyugati megszállók pedig a téli hó, melynek súlyos takarója 
lehúzza a fák ágait. De eljön majd a tavasz és a nyár, a hó 
gyorsan elolvad, és a fenyőerdő felírissülve éli tovább örök 
életét. 

A császár viszonozta meghajlásukat, és további kommentár 
nélkül kicsoszogott a teremből. A parlamenti képviselők csak 
akkor egyenesedtek fel, amikor az uralkodó mögött bezárult 
az ajtó. 

- Most a miniszterelnök következik - mondta a lordpecsétőr, 
miután a császár eltávozott. - Később majd meg kell 
vitatnunk, hogy miről beszélt, rendben? 

- Ahogy kívánja, uram. 

- Igen - mondta Kido gondolataiba mélyedve. - Meg kell 
beszélnünk. 

Higasikuni herceg, a császár nagybátyja a pódiumra lépett 
és meghajolt. A japán fegyverletétel óta töltötte be a 
miniszterelnöki — posztot. — Willoughbytól tudtam, hogy 
Higasikuni tábornok volt a hadseregben, és harmincegy éves 
katonai pályafutás állt mögötte. Abból hét évet hírszerző 
tisztként Európában töltött. Sok tekintetben ellentéte volt 
Hirohitónak. Az élvezeteket hajhászó herceget gyors autóiról, 
francia szeretőiről és gonosz intrikáiról ismerték. A 
harmincas években számtalan gyilkosságba, zsarolási ügybe 
keveredett, részeként annak a terrorhadjáratnak, melyet a 
mérsékeltek ellen folytatott, akik ellenezték Japán terjeszkedő 
politikáját. Széles körben köztudott volt, hogy Hirohito győzte 
meg vonakodó rokonát arról, hogy neki kell elfoglalnia a béke 
első kormányának miniszterelnöki székét, mert Higasikuni, a 
császári család tagjaként nagy nyomást gyakorolhatott 
azokra, akik még akkor is elutasították a fegyverletételt. 


Higasikuni nélkül a szélsőséges csoportosulások 
palotaforradalmat robbanthattak volna ki, hogy 
megakadályozzák a háború befejezését. 

Nem mintha Higasikuni hajlott volna az együttműködésre. 
Egysoros, khaki zubbonyt viselt, amelyről letépte 
kitüntetéseit. Az alacsony, kopaszodó, szúrós tekintetű férfi a 
hatvanhoz közeledett. A beszédhez készülődve végigtekintett 
a képviselőkön, és nem tudta leplezni keserűségét. 
Késlekedés nélkül hallgatósága elé öntötte érzéseit. 

- Szóval, elérkezett ez a pillanat is - kezdte Higasikuni 
herceg, és én úgy éreztem, hogy egyenesen rám szegezi 
tekintetét. - Ma százezer külföldi katona szállta meg szent 
földünket. És jön majd még több is. A hírmagyarázók az egész 
világon azt harsogják, Japán hibát követett el más országok 
területének elfoglalásával. Azt mondják, morálisan vétkezett! 
Gonoszan! Hogy az ilyen agresszív tettek ellentétben állnak a 
nemzetközi kapcsolatok gyakorlatával. 

A miniszterelnök olyan arckifejezéssel pásztázta végig 
arisztokrata társai sorait, mint aki mélyen hisz mindezek 
abszurditásában. - De milyen gyakorlatot követtek azok a 
nemzetek, amelyek most vereségünket ünneplik? Igen, 
foglaltunk el területeket a szétzilált Kínában, de nem Nagy- 
Britannia, sőt Portugália előzött meg minket? Végül is ki tette 
tönkre Kínát ópium-kereskedelmével és kikényszerített 
koncesszióival? Igen, elfoglaltuk Szingapúrt és Malaysiát, de 
kitől? Nem a szingapúriaktól és nem a malájoktól, hanem a 
britektől. Igen, elfoglaltuk Indokmát, de nem a vietnamiaktól, 
a kambodzsaiaktól és a laosziaktól. Nem, mi a franciáktól 
vettük el a területet! Nem a filippínóktól hódítottuk el a 
Fülöp-szigeteket, hanem az amerikaiaktól, akik ötven évvel 
ezelőtt a spanyoloktól szerezték! Es kitől hódítottuk el 
Borneót, Jávát és Szumátrát? Nem saját népétől, hanem a 
hollandoktól! Es mi a helyzet Uj-Guineával, melyet a 
hollandok és britek elosztottak egymás között, mint egy darab 
kolbászt? Amikor kiűztük ezeket az európai hatalmakat, 
meggyaláztuk a pápuákat vagy a hollandokat? 

Higasikuni dühödten emelte fel öklét és lecsapott vele a 
pódiumra. - Dehogyis! Ami szent küldetésünk volt, hogy 
visszaszerezzük Ázsia területeit Ázsia nevében! Hogy 
felszabadítsuk őket a fehérek uralma alól! - Több képviselő is 


fészkelődni kezdett a székében. Amikor Higasikuni felfigyelt 
erre, kigúnyolta őket. 

- Mi történt? Miért a padlót bámulják, amikor beszélek? 
Tévedek talán? Szégyenkeznünk kellene, amikor kimondjuk az 
igazságot? Hallgassuk el, hogy ezek a területek a megfelelő 
időben visszakerültek volna gazdájukhoz? A felszabadítás volt 
a célunk! Es az együttműködés! 

A képviselők közül sokan azonban azt szerették volna 
tudni, hová akar kilyukadni a miniszterelnök nyíltan 
ellenséges szavaival. Csak két nap telt el azóta, hogy a 
Missouri fedélzetén MacArthur olyan ékesszólóan beszélt a 
tolerancia, az igazságosság és a méltóság nevében. 
Ugyanazon a napon a császár elrendelte a legfőbb 
parancsnok szónoklatának kinyomtatását Japán minden 
napilapjában. Milyen feladatnak kívánt eleget tenni a 
miniszterelnök? 

Higasikuni elhallgatott. Dacosan bámulta arisztokrata 
társait, majd folytatta mondandóját. 

- Igen, elvesztettük ezt a háborút, de azt a nemzetközi 
gyakorlatnak megfelelő történelmi alapelvek szerint 
folytattuk. Hol tanultuk ezeket az alapelveket? Először az 
amerikaiak és az európai hatalmak diktálták nekünk közel egy 
évszázaddal ezelőtt. Most azért vagyok itt, hogy a vereségért 
vállaljam a felelősséget a császári család nevében. Es azért, 
hogy mindenkit figyelmeztessek. A potsdami egyezmény 
eredményezte felelősségre vonhatóság új szabályai és a 
szövetségesek nyilatkozatai veszélyes revizionizmust szülnek. 
Követelnünk kell, hogy óvatosan alkalmazzák őket. 

Morajlás hangzott fel a képviselők soraiban, mert a herceg 
figyelmeztetését nem lehetett másképp értelmezni, csak úgy, 
hogy közvetlenül a császártól érkezett. Ugy tűnt. Higasikunin 
egyre inkább elhatalmasodott a neheztelés, amint tovább 
folytatta. 

- Egy új és tisztességtelen — koncepcióval kell 
szembenéznünk, amely azzal fenyeget, hogy a ,háborús bűn" 
tételével bélyegzi meg becsült vezetőinket csak azért, mert 
olyan irányelveket követtek, melyek a történelem folyamán 
részeit képezték a nemzetközi gyakorlatnak. Világra szóló bűn 
területeket elfoglalni erő alkalmazásával? Ha úgy van, akkor 
ki ítéli el a brit. a francia, a holland és az amerikai vezetőket 
az után, hogy megszállták a nemrég felszabadított 


területeket? Senki! Ők gratulálnak egymásnak és azon 
versengenek, hogy még több területet szerezzenek! Mi 
különbözteti meg őket a japánoktól? Semmi! Nem fogadjuk el, 
hogy vezetőinket bűnözőkként kezeljék. Soha nem fogjuk 
elfogadni ezt a koncepciót. 

Néhányan tétován bólogattak odalent, de a legtöbb arcon 
zavarodottság — tükröződött. A háborút elvesztették, 
szégyennel kellett — szembesülniük. A szövetségesek 
megérkeztek, és MacArthur szabad kezet kapott. Japán 
aláírta a dokumentumokat. Mit lehetett itt még elfogadni 
vagy elutasítani? Amint tekintetüket fürkésztem, éreztem, 
hogy Kido ravaszul bámul rám. Megérintette a karomat, 
mintegy megnyugtatásképpen. 

- Később majd elmagyarázom - mondta. 

Higasikuni miniszterelnök kifulladt, láthatóan kimerítette 
beszédjének érzelmi töltete. Nyomatékkal emelte fel 
mutatóujját, mintha bizonyossággal akarna szolgálni. - 
Minden szinten együtt fogunk működni a megszálló erőkkel 
mindaddig, amíg ténykedésük megfelel azoknak a pontoknak, 
melyeket jóváhagytunk. De a háború igen világos feltételekkel 
ért véget, és nem fogjuk hagyni, hogy bárki is 
megbecstelenítse vezetőinket, akik a történelem során 
kialakult nemzetközi normák szerint jártak el. 

Halk morajlás töltötte be a termet, amint Higasikuni 
herceg lelépett az emelvényről. Néhány embert fellelkesített, 
másokat összezavart, de a többség a beavatottak módjára 
bólogatott, mintha ilyen beszédre számított volna. Kido 
megkocogtatta a vállamat. Sugárzó mosollyal palástolta 
nyilvánvaló aggodalmait. 

- Beszélnünk kell - mondta a lordpecsétőr. - Velem jönne? 

Felállt a székről. En egyelőre tétováztam, mert arra a 
jelentésre gondoltam, amelyet Yokohamában vártak tőlem. - 
És mi lesz a többi beszéddel? 

Lemondóan legyintett. - A többi nem számít. Vízellátás, 
útépítés, erőművek. A kormányok már csak ilyenek! - nevetett 
fel a lordpecsétőr. - A zengzetes szónoklatok után csak a 
szokásos ügyek következnek. 

Követtem a sötét folyosón át abba a szobába, ahol 
korábban érkezésemre várt. Odabent csak egy kör alakú 
asztal volt négy székkel. Az asztal közepére egy szürke, 
porcelán teáskannát és két ugyanolyan csészét állítottak. A 


szürkére festett falak csupaszak voltak, kivéve a bejárattal 
szembenit, melyen ott díszelgett az aprólékosan kidolgozott 
krizantém-szimbólum. A jobb oldalon alig észrevehető ajtó 
vezetett a belső irodába. ; 

Kido kihúzott egy széket magának. En vele szemben 
foglaltam helyet. Ovatos mozdulatokkal mindkettőnknek 
töltött egy kis teát. A gőzölgő ital tűzforró volt, mintha valaki 
pontosan tudta volna, mikor hagyjuk el az üléstermet, és a 
kannát éppen azelőtt tette az asztalra, mielőtt beléptünk a 
szobába. 

- Kérem, mondja meg a legfőbb parancsnoknak, hogy ne 
aggódjon a beszédek miatt - mondta a lordpecsétőr, és 
nyomatékot fedeztem fel a hangjában. - Szükség volt rájuk, de 
nem kell nagy feneket keríteni az elhangzottaknak. 

- Tájékoztatni fogom MacArthur tábornokot - válaszoltam, 
miközben a teámat kortyolgattam és igyekeztem diplomatikus 
maradni. - De felvetődik majd néhány kérdés. Végtére is a 
miniszterelnök beszélt, és sok riporter volt jelen. ői 

- O, mi majd gondoskodunk a japán újságírókról. Ök 
különben is értenek az ilyen dolgokhoz. A többit pedig 
elintézzük. A herceg nem sokáig lesz miniszterelnök. 

Kido továbbra is mosolyt erőltetett az arcára és úgy nézett 
rám, mint tanár a nebulójára. - Láthatja, mi sok szerepet 
játszunk. És rengeteg energiát fektettünk abba, ami most itt 
folyik. A herceg csak azért lett miniszterelnök, hogy a 
császári család a nép előtt magára vállalhassa a felelősséget a 
háború kimeneteléért. Amikor itt az ideje, hogy a jövő felé 
tekintsünk, meneszteni fogjuk. 

- Már most is a jövőt alakítjuk, uram. Pontosan ez volt az 
alapja MacArthur tábornok két nappal ezelőtti beszédjének. 

- Igen, igen - mondta a lordpecsétőr és széttárta a karját. - 
De meg kell értenie, milyen fontosak ezek a pillanatok. 
Emlékeztetjük népünket... bizonyos dolgokra. Ahogy a császár 
mondta, az új korszak nem veheti semmibe a régit. — 

Kido észrevette a zavart tekintetemben. - Átmeneti 
időszakot élünk, Marsh kapitány. Es a hercegnek ezt ki kellett 
mondania a bajok elkerülése végett. Ugyanakkor nem 
maradhat a hivatalában. Ugyanez a helyzet a 
külügyminiszterrel is. Sigemicu is hamarosan távozik. Már 
amúgy is öreg. És ő írta alá a háború befejezését jelentő 


papírokat. Nemsokára elhagyja a kormányt, és magával viszi 
a szégyent is. A többiek pedig... 

Kido azon kapta magát, hogy túl sokat feltételez 
háttérismereteimről, pedig az események csak az ő logikája 
szerint haladtak természetesen a maguk útján. - A többieket 
pedig más feladatokkal bízzuk meg. Mindenkinek megvan a 
maga szerepe. Ez nagyon lényeges. 

Hirtelen megszédültem a mámortól, mert akkor jöttem rá, 
mennyire tetszik nekem a legfőbb parancsnok 
megfigyelőjének szerepe, legújabb alakításom. Nem tudtam 
féken tartani kíváncsiságomat. - Es mi az ön szerepe, 
lordpecsétőr úr? 

- Az enyém? - Kido könnyedén felnevetett, mert azt hitte, 
már rájöttem magamtól. - Az én kötelességem, hogy 
tanácsaimmal megvédjem a császárt azoktól, akik képesek 
lennének kihasználni vagy szégyenbe hozni őt. És a 
szerepem? Az én szerepem az, hogy kiosszam a szerepeket. 

Hosszú másodpercekig bámultunk egymásra, aztán Kido 
vállat vont. - A mi kultúránk nagyon is valóságos, Marsh 
kapitány. Például meglehetősen... destabilizáló lett volna, ha 
Higasikuni írja alá a dokumentumokat a Missouri fedélzetén, 
pedig ő a miniszterelnök. Eppen ezért volt szükséges a 
külügyminiszter aláírása. Tudjuk, hogy MacArthur megérti 
ezeket a dolgokat csakúgy, ahogy megértette a császári csin 
jelentőségét is. 

Kezdett kitisztulni az agyam, amint elnéztem  Kido 
mosolygó arcát. Mintha egy távoli tárgyat figyeltem volna 
távcsövön át, melyet végül sikerült élesre állítani. Hát persze, 
gondoltam. A miniszterelnök megjegyzéseit MacArthurnak 
szánták aláírás helyett. Különös tekintettel arra, ami a 
háborús bűnösök vád alá helyezését illette, hiszen az Japán 
minden legfelsőbb vezetőjét érintette volna. Kido a császári 
család tagjai közül kiválasztotta Higasikunit, és megtette 
miniszterelnökké. A herceg is eljátszotta a számára kijelölt 
szerepet, hiába próbált Kido meggyőzni arról, hogy 
Higasikuni szavai ártalmatlanok. 

A teáscsészét visszatettem az asztalra. - Itt háborús 
bűnökkel fognak vádolni bizonyos személyeket, uram. Ez 
mindannyiunk számára nyilvánvaló. 

- Igen, tudjuk. De a császári családból senkit sem. 
Nyersessége meghökkentett. - A császári családból? 


- A császárt nem. Egyenes ági rokonait sem. Ők nem 
követtek el bűnt. Vád alá helyezésük egyenlő lenne a trón 
elleni támadással. 

Kido tekintete tiszta volt és parancsoló. Nem tudtam, mi 
mást mondhatnék még. Ideje volt indulnom. 

Felálltam a székről. - Uram, szeretném megköszönni önnek 
értékes tanácsait. 

- Ó, mindig szívesen állok rendelkezésére. - Tudta, hogy 
üzenete eljut a megfelelő helyre. Meghajolt és visszatért a 
szerepjátszáshoz. - Mikor vonulnak át Tokióba? 

- Négy nap múlva - feleltem. 

- . Nagyszerű! Mihelyt átköltözik, legyen a vendégem 
vacsorára, Marsh kapitány. Olyan hasznos, ha a fontos 
kérdéseket az anyanyelvemen tárgyalhatom meg valakivel. És 
az is lényeges, hogy a legfőbb parancsnok ilyen csatornákon 
át szerez tudomást aggodalmainkról, nem pedig hivatalos 
találkozókon keresztül. Egyetért velem? 

Viszonoztam meghajlását. Anélkül, — hogy nyíltan 
megvitattuk volna, kapcsolatunk új mederbe terelődött. - 
Megtisztelve erezném magam. Feltéve, hogy MacArthur 
beleegyezik. 

- Hát persze! - mondta ragyogó arccal, hiszen MacArthur 
jóváhagyása számára azt is jelentette volna, hogy a Tábornok 
helyesli a kapcsolattartás e nem hivatalos formáját. - Ez a 
tökéletes válasz. MacArthur tábornok szerencsés, hogy ilyen 
tanácsadója van, mint maga. ; 

- En nem vagyok a tanácsadója, uram. En... 

- "Rendben van - mondta Kido, és mosolyával 
türelmetlenségét leplezte. Mintha olyan titkon osztoznánk, 
melyet nem lehet kimondani. Az ajtóig kísért. - Tudom én, 
tudom. 

Amint a nap kezdett alábukni Tokió kőrengetege mögött, 
sugarai áttörtek a levegőben lebegő poron és szép 
pasztellrózsaszínű aurával ajándékozták meg a várost. 
Buddha tanításait juttatták eszembe. A Bölcs hatalma egész 
Kelet-Ázsia minden kultúrájára hatással volt, anélkül hogy 
átformálta volna azokat. Piszokból nő a szépséges lótusz. Ezt 
figyelte meg Buddha. Es Tokió romjainak poros, elmosódott 
sziluettjéből nő majd ki hamarosan az újjászületés rózsaszínű 
és ragyogó fénykoszorúja. 


Tudat alatt még mindig a miniszterelnök haragos 
kirohanásának szavai visszhangzottak bennem. Hogyne 
zavart volna elképesztő merészsége? Vajon hogyan reagáltak 
volna Európában, ha a náci vezérek ilyen nyilatkozatot tettek 
volna a Harmadik Birodalom kapitulációja után egy héttel? 

És ami ugyanolyan lényeges, saját szememmel láttam 
Hirohito császár nagyságát és a mozdulatlan szimbólumok 
jelentőségét, melyek sokkal erőteljesebben hajtották előre a 
Japán társadalmat, mint bármelyik törvény vagy rendelet. 
Teázás közben Kido újra megerősítette az üzenetet. Olyan 
simán és olyan nyersen, hogy még akkor is csak a fejemet 
ráztam, amikor visszaértem az Uj Grand Hotelbe. 

Harc készülődött. MacArthur eltökélte, hogy átalakítja 
Japán alkotmányát és vele együtt az emberek életstílusát. 
Még nem is sejtette, mennyire ellen fognak állni a japánok itt, 
és a háborús bűnök terén soha nem egyeznek bele abba, amit 
a szövetségesek teljes felelősségre vonhatóságnak neveztek. 
Az is eszembe jutott, hogy miközben gyülekeznek a 
viharfellegek, én leszek az egyedüli, aki tudja, hogy mindkét 
oldalon szép csendben felsorakoztatják a fegyvereket. 
MacArthur magával hozta a trón vele született tiszteletét, de 
még nem fogta fel teljesen, milyen hatalma van a császárnak. 
Viszont sem a császár, sem lordpecsétőre nem érzékelte 
igazán Douglas MacArthur akaraterejét és elszántságát. 

És ami engem illet? Court Whitney jól választott, amikor 
megbízott bennem. Megtaláltam az új kihívást. Megszerettem 
a diplomácia finomságát és színleléseit. Természetemből 
fakadóan mindig is tudtam mosolyogni, kétértelműén 
fogalmazni, féligazságokat kimondani. A rabja lettem. 

Imádtam a politikát. 


TIZEDIK FEJEZET 


Garvey atya egyedül és elmélázva ült az Új Grand Hotel 
éttermének középre helyezett asztalánál. Már tíz óra is 
elmúlt, és ő volt az utolsó vendég a helyiségben. Es ami még 
ennél is érdekesebbnek tűnt, még mindig józan volt. 
Odamentem az asztalához és leültem vele szemben. 

- Nagyon kimerültnek látszik, Jay - mondta. 


- Igen, atyám. Maga pedig rondának. 

Odaintettem az egyik alacsony, Írakkot viselő pincért, hogy 
sört rendeljek tőle. Egy jó nagy üveggel. Az öreg 
elmosolyodott, amikor meghallotta, milyen folyékonyan 
beszélem a nyelvüket, aztán mélyen meghajolt és elsietett az 
italért. 

- Ismerek olyan asszonyokat, akik vitába szállnának 
magával - mondta Garvey atya rejtélyesen. - De mi ebben a 
lényeg? 

- Nos, én holnapra kipihent leszek, míg maga, atyám, 
továbbra is ronda marad. 

- Ezt pedig én vitatom - felelte és végre mosolyra fakadt. - 
Csak részben lesz kipihent. Kifárasztják magát, Jay? 

Ugy éreztem, új életre keltem. - Dehogy! El tudja képzelni, 
mit láttam? Hol jártam az utóbbi tíz nap alatt? Ott voltam, 
amikor MacArthur Japán földjére lépett! Egy kocsiban 
utaztam a császár első számú tanácsadójával, és most 
egyfajta... kerülő utas hírvivő lettem! Láttam, amikor 
Yamashita kisétált a dzsungelból, és kikérdeztem, miután 
megadta magát! Ott álltam Malaysia Tigrisével szemtől 
szemben! Ma pedig a császár beszédjét hallhattam a japán 
parlamentben! Japán francos császárjáét! Én! Jay Marsh, 
eperbegyűjtő, gyapotszedő, a szaros Arkansasból! 

- Nem szeretteti meg magát velem, ha így káromkodik - 
morogta Garvey atya egykedvűen. Szinte vádlón nézett rám. - 
Es hogy van Divina Clara? 

- Nem tudom - válaszoltam és visszaszálltam a földre. 

- Hogy érti azt, hogy nem tudja? Ott volt Manilában. Azt 
akarja mondani, hogy nem is találkozott vele? 

- MacArthur nem adott rá alkalmat. 

Garvey atya kiköpött a háta mögé. Az ősrégi ír szokás a 
király megsértését jelentette. - Ott volt talán MacArthur is, 
vezette a dzsipjét és figyelte minden mozdulatát? 

Meghozták a sört. A pincér kezéből kivettem az üveget és 
egyenesen abból ittam. A poharat letétettem vele az asztalra. 
- Atyám. Dzsippel utaztam Acugira, onnan egy C-54-essel 
Okinavára, majd  Manilába. Elkaptam egy  C-47-est 
Bagabagba, aztán teherautóval folytattam az utat a Bessang- 
szorosba. Megvártam, míg Yamashita kijön a hegyekből, 
teherautóra ültem, visszamentem Bagabagba, egy C-47-essel 
Baguióba, ahol kiraktuk  Yamashitát.  Továbbrepültem 


Manilába, egy másik C-54-essel vissza Okinavára, majd 
Acugira, végül dzsippel érkeztem Yokohamába. Arról már 
nem is beszélek, hogy aludni sem volt időm. Es mindezt 
három nap alatt! 

- Ne mondja nekem azt, hogy képtelen volt üzenetet hagyni 
neki, amikor megérkezett Manilába. Es meg sem próbált 
találkozni vele Baguióból jövet, ha csak egy órára is! - Garvey 
atya szeme a távolba révedt. - Mert én azt tettem volna, 
tudja? 

- Mit jelentsen ez, atyám? 

Rám meredt egy pillanatra, majd zavartan újra elfordult. - 
Azt jelenti, nem hiszem el, hogy maga szereti őt. Egyszerűen 
csak eldöntötte, hogy... megpróbálkozik vele. És tönkreteszi 
az életét. 

Kerestem a tekintetét. Komoly szavak voltak ezek, és úgy 
tűnt, valamit rejteget mögöttük. - Oké, atyám, el kell 
ismernem, hogy féltem. Olyan érzelgős volt, amikor elváltunk. 
El tudja képzelni, mi történt volna, ha csak egy órát 
tölthetünk együtt? Minek lettem volna kitéve - a bűntudattól a 
könnyekig -, ha egyszer nem tudom, mit válaszoljak vagy 
ígérjek neki? Ezt most nem tudtam vállalni. Es van még sok 
más... 

- Ó, nem tudja felvállalni, amin keresztül kell mennie egy 
hölgy miatt - mondta Garvey atya az állat dörzsölgetve, 
mintha bírói ítélethozatalra készülne. - Es arra gondolt 
egyáltalán, hogy ő min megy keresztül maga miatt? 

- Miattam nem kell keresztülmennie semmin. Mindketten 
MacArthurnak vagyunk kiszolgáltatva. 

- Na, ez aztán a lojalitás. Szedd össze a bátorságod és kenj 
mindent MacArthurra! Mintha ez mentség lenne arra, hogy 
nem törődik vele. 

- Mi ütött magába, atyám? 

- Nem, magába mi ütött? Kezd közönyössé válni, Jay. 
Túlságosan lefoglalja a... kacérkodás a történelemmel. Jobban 
tenné, ha leállítaná magát. 

Mereven bámultam egy darabig, belekortyoltam a 
sörömbe, aztán vállat vontam és mosolyogni próbáltam. - 
Bocsásson meg, atyám. Igaza van. Nagyon hiányzik nekem 
Divina Clara. 

- Amikor meghal - kezdte Garvey atya -, nem arra fog 
emlékezni, hogy hallotta a császárt beszélni. 


- De MacArthur arra fog. — 

- Maga nem MacArthur. Es különben is, mit árul el ez a 
Tábornokról? Arra fog emlékezni, aki szerette magát. Es arra, 
hogyan élte át a szerelmet. 

Megadóan emeltem fel a kezem. - Hibáztam, rendben? De 
engedjen egy szusszanásnyi időt, atyám! Három napig alig 
aludtam valamit. Nem beszélhetnénk másról? 

- Dehogynem - felelte Garvey atya. Már kimondta azt, amit 
akart, így megbocsátóan elmosolyodott. - Köthetünk például 
fogadásokat a krikett bajnokság jövő évi eredményeire. 

Ujra megjelent a pincér, hogy felvegye 
vacsorarendelésemet. Belenéztem Garvey atya tányérjába. - 
Mit adnak vacsorára? 

- Nos, egyen marhahúst tésztával. Hacsak nem maga 
MacArthur. Vagy mit szólna egy kis húskonzervhez? - Garvey 
atya elhallgatott egy pillanatra. Arra várt, hogy milyen arcot 
fogok vágni, de nekem nem volt kedvem a tréfálkozáshoz. - 
Tud arról, hogy szereztek neki tojást? - kérdezte végül. 

- Hallottam a történetet - válaszoltam, és intettem a 
pincérnek, hogy hozzon valamilyen ennivalót. Az első 
Japánban töltött éjszaka után a legfőbb parancsnok tojást kért 
reggelire.  Felkutatták érte az egész várost, de csak 
egyetlenegyet találtak. De én nem vagyok hajlandó elhinni, 
hogy csak egy tojás volt egész Yokohamában. 

- Selyempárnára helyezték, és úgy járultak elé vele. 

- Nézze, gyerekkorom óta csirkét nevelek. Ahol van egy 
tyúk, van kettő is, és általában kakas is. És ahol már van 
kettő, ott négy is akad. De egy egyedüli, rémült tyúk nem 
valószínű, hogy egyetlen tojást is fog rakni. Erti, mit akarok 
mondani? 

- Rendben van - vont vállat Garvey atya. - A példa kedvéért 
vegyünk tíz tyúkot. Nem, legyen inkább száz. És hány millió 
ember él Yokohamában? Így már nem is tűnik olyan soknak a 
tojás. 

- De az is az igazsághoz tartozik, hogy a Tábornok néha 
túlzottan érzékeny. És romantikus. Ahogy maga is, atyám. 

- De kemény lett egyszerre! Hová lett magából a 
könyörületesség? A háborúnak vége, Jay. 

- Lehet. Maga nem látta ma a parlamentben azt, amit én. - 
Egy darabig csendben ültünk. - Tudta, hogy Japánban egy 
tiszteletben tartott hagyomány szerint a vesztesek elfogadják 


a lealacsonyodást és alázatosnak, tehetetlennek 
mutatkoznak? Megjátsszak a sült bolondot, miközben a 
bosszú terveit szövögetik. 

- O, már a bosszúállásnál tartunk? - Garvey atya megrázta a 
fejét és az ég felé tárta karját, mintha közvetlenül Istenhez 
szólna. - A korábbi ellenség megtorlásra készül! - Áthajolt az 


asztalon. - Sétált már Yokohama utcáin? A bombáink 
leromboltak mindent. Ezek az emberek nyomorognak és 
betegek. 


- Nem vitatom. 

- Akkor mit akar mondani? 

- Egyáltalán nem mondtam azt, hogy nem éheznek. Csak 
egyszerűen nem hiszem el a tojás-sztorit. - Legyintettem. - Ne 
törődjön az egésszel. Igyon egyet, atyám. 

Garvey atya szinte szégyenlősen mosolygott. - Nos, az 
igazat megvallva, szokatlan érzés, de amióta itt vagyok 
Japánban, nem élek vele. 

- De kár. Jobban szeretem, amikor részeg. 

Könnyedén felnevetett, nem törődött a 
tiszteletlenségemmel. - . Ivászatom fájón nélkülözött 
gyengeségem. Nem olyasmi, amiért tisztelnie kellene. 

- Én egyáltalán nem mondtam, hogy tisztelem. Én azt 
mondtam, hogy szeretem. 

- Ugy vélem, bűn rejtőzik Isten szolgájának tett 
megjegyzése mögött. 

- Itt ilyesmiről nem lehet szó - nevettem. - Japánban nem 
ismerik a bűn fogalmát. Jegyezze meg, atyám. Nem 
szeretném, ha összezavarodna. 

- Nincsenek bűnök? Akkor mindnyájan a mennybe jutunk. 

- Aligha. A mennyországban sem hisznek. Szokjon hozzá. 

Garvey atya összehúzta vastag szemöldökét, mintha 
nyugtalanítaná a gondolat. - Ma eléggé utálatosan viselkedik, 
Jay. Ilyeneket nem mondott a filippínókról, pedig ők is 
ázsiaiak. 

- Ők keresztények, atyám. A , keresztények pedig elfogadják 
a bűn fogalmát. A bűn az egyén lelki életének tartományába 
tartozik. Isten és az egyén kapcsolatában foglal helyet, miáltal 
felelősségre vonhatóvá válik, amikor meghal. A japánokat a 
szégyen motiválja, nem a lelkiismeret. A lelkiismeret befelé 
hat. A szégyen kifelé. Mozgatórugója az, hogy mindenképpen 
a csoport megbecsült tagjai kívánnak maradni. Csak itt lenn a 


földön vonhatóak felelősségre, és talán még őseik színe előtt. 
A bűn cselekvések sorozatára késztet, nem igaz? Megvannak 
a szabályai. A szégyen pedig állandó. A bűnök 
megbocsáthatóak, de hogyan szabadulhat meg valaki a 
szégyentől? A szégyen örök! Szóval, mondja meg nekem, 
melyik a hathatósabb erő? 

Garvey atya tiszteletteljesen nézett rám. - Ez nagyon 
mélyreható elemzés volt. Jay. Hol tanulmányozta a kérdést? 

- Egy Kozuko nevű lány mesélt róla. Kaliforniában, még öt 
évvel ezelőtt. 

- Akkor maga már öreg rókának számít e tekintetben, 
ugye? - kérdezte kissé gúnyosan. - De mi köze ennek az 
egésznek a tyúkokhoz és a tojáshoz? 

- Nagyon is sok - válaszoltam, és eszembe jutott a 
lordpecsétőrrel folytatott beszélgetésem. - Ha nem létezik 
olyan fogalom, mint a bűn, akkor nincs hazugság sem. 
Abszolút értelemben nincs. Amit mi hazugságnak bélyegzünk 
meg, a japánok számára nemes cselekedet lehet akkor, ha a 
csoport érdekében hazudnak. És a csoport itt az egész 
nemzet családját jelenti. Az pedig kiveti magából az árulókat. 

Garvey atya a tányérjában piszkálva töprengett. - Az 
egyetlen tojás igen nagy hatással volt a legfőbb parancsnokra. 
- "Tegnap huszonegy teherautónyi élelmiszert adott át 
Yokohama vezetőinek. 

- Egy árva kis tojást megért az ügylet, nem gondolja? 

Garvey atya szúrós szemmel meredt rám, mintha 
tönkretettem volna romantikus történetét. - Féken kellene 
tartania a cinizmusát. 

- Végül is megette a tojást MacArthur, atyám? Vagy 
visszaküldte az éhező yokohamaiaknak? Csak erre lennék 
kíváncsi. 

- Persze, hogy megette. Hiszen ő MacArthur. Miért? 

- Mert amerikai katona létére japán ételt evett. Mikor 
állítják őt hadbíróság elé? 

Garvey atya egyre szélesebb mosollyal nézett rám, végül 
nevetésben tört ki. - Nehéz napja lehetett, Jay, a tokiói fejesek 
között. 

- Valójában lenyűgöző volt atyám. Tetszettek fondorlatos, 
kétértelmű megfogalmazásaik. Ugy éreztem, én is pont erre 
születtem. 


- Ó - kiáltott fel hamis lelkesedéssel. - Akkor hát a 
hazugság, a mellébeszélés és a lopás az, ami vonzza magát? 

Nevetni kezdtem. - Jól tudja, hogy sohasem lopnék. 

A pincér felszolgálta a húsos tésztát. Kora reggel óta egy 
falatot sem ettem, így mohón nekiestem. Néhány perccel 
később hozattam még egy sört és jó nagyot kortyoltam az 
üvegből. Garvey vállat vont. 

- Furcsa dolgok mennek végbe körülöttünk. Nem gondolja, 
Jay? 

- Elismerem, atyám, hogy sokkal különösebbek, mint hinné. 
Néha úgy érzem, mintha egy színdarab kellős közepébe 
csöppentem volna, amelynek minden sorát megírták előre, de 
a forgatókönyvet nem adták a kezembe. Egyáltalán nem 
számít, hogy mi mit akarunk. Ők már mindent elrendeztek, és 
tudják, mi lesz a végkifejlet. 

- Azért, mert vesztettek, még nem jelenti azt, hogy ostobák. 
És ők játszanak hazai pályán. 

- Ez az első alkalom, hogy teljesen egyetértünk - mondtam. 
- Határozottan állíthatom, hogy nem ostobák. 

Garvey atya komoran nézett rám, amint végeztem a 
tésztával és megittam az utolsó korty sört is. Végül a szálloda 
előcsarnoka felé mutatott. - Nem sétálna velem egyet? 

Közömbösen megráztam a fejem. - Ma este nem, atyám. 
Kikészültem. Itt volt ez az út Tokióig és vissza, a parlamenti 
találkozó. Kidóval, azután egy órán át záporoztak rám 
MacArthur, Willoughby és Whitney kérdései. És most ez a két 
SÖT is... 

De ő váltig ragaszkodott hozzá. - Segíthetne megértenem 
valamit, amit szívesen megmutatnék magának. Talán még 
magát is... nagyon meglepné. 

Fogadni mertem volna, hogy valamilyen mély, intellektuális 
kérdésre keresi a választ. - Miről van szó, atyám? 

- Egy bordélyházról - mondta egykedvűen. Meghökkent 
nevetésem hallatán felugrott a székről, és szinte haragosan 
szegezte rám mutatóujját. - En nem adtam át magam az 
ördögnek, Jay Marsh, és nem tűröm az idétlen nevetésében 
rejtező gyanúsítást! 

- Nem hiszem, hogy érdekelne, atyám. 

- Persze, hogy nem - mondta és közelebb lépett hozzám. - 
Hiszen szerelmes egy gyönyörű lányba, és el akarja venni 
feleségül. De úgy gondolom, látnia kell. 


- Atyám, zavarban vagyok, de be kell vallanom, hogy 
korábban megfordultam már néhány bordélyházban. 

- Ilyenben még nem. 

Későre járt. A kikötő körüli sötét utcák teljesen kiürültek, 
csak néha dübörgőit el mellettünk egy-egy amerikai dzsip 
vagy teherautó. Garvey atya és én hallgatagon mentünk végig 
a kivilágítatlan felszaggatott járdákon, és megállás nélkül 
fintorogtunk a beton alatt futó szűk szennyvízcsatornák 
bűzétől. Tücskök ciripeltek mindenfelé, és ez korai telet ígért. 
Ameddig a szem ellátott, az út menti kis házak előtt 
szentjánosbogarakként pislákoltak a kiaggatott 
papírlampionok. Fölöttünk fényesen világított a hold. 

Amerikai katonák harsogó nevetése sodródott felénk az 
elhaladó járművekből, az utcasarkokról, ahová kétszemélyes 
őrséget állítottak városszerte. Egy szomszédos ház ablakán 
vékony füstcsíik szállt kifelé. Megéreztük az izzó faszén 
szagát. Odabent, a sötét szobában bizonyára rizst főztek vagy 
teavizet forraltak. A félig lerombolt otthonok szobáiban éber 
arcok figyeltek. Ehesen, suttogva várakoztak. Még nem 
fogták fel teljesen, hogy sorsuk a hülye külföldiek kezében 
van, akik tábort ütöttek földjükön. És újra belém hasított a 
felismerés - ahogy a háborús Manilában többször is 
megtörtént velem -, az idegen utakon vonuló amerikai 
csapatok milyen természetes velejárói lettek az életemnek. 

Néhány saroknyira egyre több, kisebb csoportba tömörült 
amerikai katona tűnt föl a járdákon. Derűsen mentek el 
mellettünk, zsebre dugott kézzel, a győztesek öntelt, peckes 
járásával. Fojtott hangon, izgatottan társalogtak egymással, 
nem is figyeltek fel ránk, amikor a közelünkbe értek. 

Garvey atya végre rámutatott a kikötő végében álló, 
félhomályba burkolózó, nagy épületre. 

- Ott van - mondta. 

Átmentünk az úton egyenesen a ház felé. - Tud erről 
MacArthur? - kérdeztem. 

- Már jelentettem neki - vonta meg a vállát Garvey atya. 
Aztán hirtelen védekezőén tette hozzá: - Végül is 
kötelességem volt. 

- Es mit mondott? 

- Halandzsázott egy sort. Azt mondta, hogy emberei hosszú 
időt töltöttek a dzsungelben, és a szex természetes emberi 
funkció, amit nem lehet csak úgy kiiktatni, Így semmiképp 


sem lehet véget vetni a dolognak. És hogy a legnagyszerűbb 
lecke, melyet apjától tanult: nem érdemes olyan parancsot 
adni, amit képtelenség végrehajtani. 

Már az épület előtt álltunk. - Bocsásson meg, atyám, de ezt 
a gondolatmenetet nem vitathatja. 

- Nem is állt szándékomban! - mondta Garvey nyomatékkal. 
Arca feszültséget tükrözött. - Ez nem egészen vallási kérdés! 
És még csak nem is katonai. Jay, csak vessen egy pillantást 
erre a helyre, és mondja el nekem, mire gondol! 

Az amerikai katonák szünet nélkül áramlottak ki és be. A 
bejárat felett angol nyelven, hibátlanul és jó nagy betűkkel írt 
tábla függött: 


i YOKOHAMAI 
SZÓRAKOZTATÓ ÉS RELAXÁCIÓS 
KÖZPONT 


A bejárati ajtó egy tágas, gyéren megvilágított 
előcsarnokba nyílt, ahol a betonozott aljzatra nem terítettek 
szőnyegeket. A mellmagasságú recepciós asztalt közvetlenül 
a bejárattal szemben helyezték el. Előzőleg bárpultként 
használhatták, és valamelyik szállodából hozatták át a 
sebtében átalakított gyárépületbe. A pult túloldalán két 
lépcső vezetett fel az aprócska szobákba. A helyiségeket 
nemrég választhatták le könnyű bambusz- és papírfalakkal. 

A recepciós pult mellett összevisszaságban nyüzsögtek az 
emberek. A közönséges arcú, vihogó, japán lányok között 
tucatnyi amerikai katona sétálgatott. A lányok egyszerű 
pamutkimonót viseltek. A vékony szövet jól sejtette finom 
bőrüket és testük lágy íÍveit. 

Az elbűvölt katonák viccelődve fogdosták őket, így 
válogattak közöttük. Mosolygós lányok és láthatóan kielégült 
ábrázatú katonák ballagtak le az emeletről. A lányok 
kacarászva sétálgattak, búcsút intettek a távozóknak vagy 
üdvözölték a belépőket. ő 

Igen, Japánban beköszöntött a béke. Es az épületben is 
békesség uralkodott: nem volt verekedés, ivászat, 
féltékenység, legalábbis egyelőre nem. 

Egy jó negyvenes, szürke gyapjúöltönyt viselő japán férfi 
állt a pult mögött, egy idősebb nő társaságában. Az asszony 
egyszerű, barna kimonóban végezte a könyveléssel járó 


feladatokat. A férfi szélesen vigyorgott, amikor meglátott 
bennünket. A csivitelő lányok csoportjára mutatott, és angolul 
szólt hozzánk. - Jó estét, uraim. Jól fogják érezni magukat 
nálunk. Válasszanak egy kis szopóst vagy baszóst, nem fogják 
megbánni. Ők is tudni akarják, milyen az amerikai szerelem! 
Öt dollár fél órára. Rendben? Oké? 

- Kezdi már érteni? - kérdezte Garvey atya. 

- Miért hozott engem ide? Hogyan történhetett mindez? 

Dermedten álltam a pult előtt. A japánok kevesebb, mint 
három héttel ezelőtt adták meg magukat. Mi még egy hetet 
sem töltöttünk Yokohamában. Mielőtt leszálltunk Acugin, 
jelentéseket kaptunk arról, hogy a gazdag családok a 
hegyekbe küldik asszonyaikat, lányaikat, sokan 
ciánkapszulákat hordanak maguknál arra az esetre, ha 
erőszakoskodó szövetséges katonával kellene szembenézniük. 
És akkor, ott állt előttünk egy egész légiónyi közönséges arcú 
nő, akiket a nyomornegyedekből, a rizsföldekről vagy más 
mocskos bordélyokból szedtek össze, hogy kielégítsék a vörös 
hajú barbárok nemi vágyait. 

Egy láthatatlan kéz összegyűjtötte és szolgálatba állította 
őket. Ezt itt fáradságot nem kímélve jól megtervezték. Kinek 
a jóvoltából? s 

- Melyik lány tetszik magának? Mondja meg. Öt dollár és 
semmi gond. 

- Jól beszél angolul - mondtam. Beszélgetésünk közben egy 
katona sétált a pulthoz a kiválasztott lánnyal, és fizetett. Az 
élemedett asszony átvette a pénzt, a könyvbe gondosan 
bevezette az összeget és jóváírta a lány számláján. Aztán 
kézfejével intett nekik, hogy mehetnek. 

- Csodálkozik azon, hogy beszélem a nyelvüket? - kérdezte. 
- A Bostoni Főiskolára jártam két évig. 

- A Bostoni Főiskolára? - álmélkodott Garvey atya. 

- Miért, ismeri? 

- En is ott tanultam! 

- Hé, lehet, hogy osztálytársak voltunk! - A házigazda ismét 
a lányokra mutatott. - Akkor magának csak négy dollár! 
Semmi probléma! Iskolatársnak árengedmény. 

- Pap vagyok, maga idióta! 

Még egy katona, egy másik lány, újabb jóváírás a számlán, 
és ismét irány az emelet. A látogatásukat befejező katonák 
vonultak el mellettünk. Egyikük megérintette a vállamat. 


- Hé, ez itt egy tiszt! - kiáltott fel. - Azt hittem, hogy ez 
közkatonáknak fenntartott klub! - Tucatnyian álltak meg 
mellettünk, és hahotázva mutogattak ránk. Nem tudtunk 
osztozni velük jókedvükben. 

A japán férfi a felismeréstől kijózanodva bámult az 
arcunkba. Akkor vette észre, hogy mindketten tisztek 
vagyunk, és végre meglátta a keresztet is Garvey atya 
gallérján. Zavartan pislogott. A továbbiakban japán nyelven 
beszéltem hozzá. 

- MacArthur tábornok szolgálatában állunk - mondtam. - Ne 
izguljon, csak azért vagyunk itt, hogy kérdezősködjünk egy 
kicsit a láthatóan jól menő intézményükről. 

- Oóóó... - kezdte egy mély sóhajjal. - Szóval ezért... 

- Mióta szálloda ez az épület? - kérdeztem. 

Büszkén mosolyogva válaszolt. - Még csak tíz napja. 
Nagyon serényen dolgoztunk érte! Azelőtt lőszergyár volt a 
helyén. 

- Csak gratulálni tudok maguknak - mondtam. - Meglepően 
gyorsan átalakították az épületet, és összetoborozták a 
lányokat. 

- Igen - mondta és még jobban kihúzta magát -, jelentős 
együttműködés eredménye. Olyan lányokra volt szükségünk, 
akik megfelelő... háttérrel és tapasztalatokkal rendelkeznek. 

- Es hány alkalmazott működik maguknál? 

, - Több mint háromszáz - felelte. - De nem mind egyszerre. 
És nem mindegyik a...  szórakoztatásban.  Takarítunk, 
törülközőket, lepedőket mosunk és magunk hordjuk a vizet is. 
Nagyon keményen megdolgozunk azért, hogy tiszta és 
tisztességes környezetben fogadjuk a szórakoztató központ 
vendégeit. 

A pult előtt egyre csak szaporodott a sor. Azok a kezek, 
melyek fegyvert fordítottak Yamashita katonái ellen Észak- 
Luzon dzsungeljaiban, most friss tapasztalatokat szerezhettek 
a pamutruha alá rejtett aranyló bőr finomságáról. 

- Jól megy az üzlet? 

- ÓO, igen! - Megnézte a nyilvántartás két oszlopának utolsó 
sorát. - Ma 2195 vendégünk volt eddig. Az öt dollárral 
számolva... 10975 dollár. 

Elképedve bámultunk a férfira. 

- Es hova kerül a pénz? - kíváncsiskodtam. 


- A társasághoz. - A férfi kezdte kényelmetlenül érezni 
magát és tekintetével értésemre adta, hogy túl messzire 
megyek. 

- Es kié a társaság? 

Gyorsan a pultos nőre nézett, majd visszafordult hozzám. - 
A társaság a társaságé. Elnézést, de nem értem a kérdését. - 
Mélyen meghajolt és átváltott angol nyelvre. 

- Mi nagyon elfoglaltak vagyunk itt, uram. Megmondaná 
MacArthur tábornoknak, hogy minden a legnagyobb rendben 
van? 

Csendben bandukoltunk vissza a szállodába, de egyszer 
csak Garvey atya könyökével oldalba bökött, közben 
hitetlenkedve rázta a fejét. - A maga éleslátásának 
köszönhetően végre megértettem a dilemmát, Jay! 
Számunkra 2195 paráznaság. Ha úgy tetszik, megbocsátásra 
váró bűn. Nekik pedig ugyanannyi hozzájárulás egy nagyobb 
csoport jólétéhez. Áldásnak is nevezhetjük, ha jól értelmezem. 

- Es jó nagy summa - tettem hozzá. 

- Ugy igaz - mondta Garvey atya. - Rengeteg pénz. Csak 
Yokohamában. 

- Ezt hogy érti, atyám? 

- Néhány nap múlva Tokióba utazunk. 

- Igen, és? 

- A híres Első Páncélos Hadosztály vezetésével. Nagy 
parádé lesz, azt mondják. 

- Valóban. Ugy tervezi a legfőbb parancsnok. 

- Nem igazán arra számítok, hogy ellenséges tűzerő fogadja 
majd őket. 

- Nem, a japán hadsereg alakulatait már holnap kivonják a 
városból. , 

- Tokió nagyon nagy város. Ugy hallottam, hogy lakosságát 
tekintve akkora, mint New York. 

- Ezt nehéz megállapítani a bombázások után. 

- Akkor számíthatunk a városlakók... Hogyan is fogalmazott 
az az úr, volt iskolatársam? Barátságára, együttműködésére? 

- Nem, atyám, én azt hiszem, a legpontosabb kifejezés a 
,szórakoztatás és relaxáció". 

- Hát persze - folytatta Garvey atya. - Szórakoztatás és 
relaxáció. - Egy darabig csendben jött mellettem. - Adjon 
tanácsot nekem. 

- Én, atyám? 


- Igen, maga. - Bizonytalanul nézett rám. - Én, mint pap, 
mit tehetnék ebben az ügyben? 

Nevetni kezdtem. Már elmúlt éjfél, mire a szállodához 
értünk. 

- Inádkozzon, atyám. 

- Azt mondja, imádkozzak - ismételte Garvey. - Mindössze 
ennyi? 

-  Imádkozzon - mondtam újra. - Az elveszett ügyek 
védőszentjéhez. 

Szeptember 6-án Courtney Whitney tábornok elérte, hogy a 
MacArthur tokiói bevonulásának nagy propagandát csináló 
amerikai riportereket eltávolítsák a városból. A következő 
magyarázatot adta: ,nem képezi részét az amerikai 
katonapolitikának, hogy tudósítók álljanak a megszállás élén". 
Szeptember 7-én a japán sorkatonaságot kivonták Tokióból, 
csak a császári őrezredet hagyták hátra. 

Elrendelték, hogy az őrezred tagjai civil ruhát viseljenek. 
MacArthur "hallgatólagos beleegyezésével , titokban" 
maradhattak a városban a Császári Palota védelmére. Hogy 
az kikkel szemben szorult védelemre, azt egyik fél sem tudta, 
de MacArthur gesztusa jót tett mind a Tábornoknak, mind a 
császárnak. 

Szeptember 8-a hajnalán MacArthur kedvenc hadteste, az 
Első Páncélos Hadosztály felsorakozott a hatalmas város 
határában, az út mellett, amelyen a legfőbb parancsnok 
érkezett Yokohamából. Kora délelőtt állt mögéjük lerobbant 
kocsikból álló konvojunk, a Tábornok hivatalos bevonulásának 
előfutárjaként. 

Peregtek a dobok. Köhögő, durrogó motorral döcögtek 
előre autóink. A katonák ünnepélyesen lépkedtek a rózsaszínű 
párában a véget nem érő romok között. Lerongyolódott 
japánok álltak sorfalat az út mentén, egyesek még integettek 
is. 

Tekintettel a császári hatalom békés, de félelmetes 
demonstrálására, melyet a Tábornok fogadására kirendelt 
harmincezer katona jelentett, MacArthur utasította a japán 
kormányt, hogy ez alkalommal ne avatkozzanak bele a 
bevonulás megrendezésébe. Csupán Tokióban több százezer 
szemlélő kísérte figyelemmel a legfőbb parancsnok első 
szimbolikus erőfitogtatását. Hatalmának első 
kinyilatkoztatásakor a Tábornok nem akarta azt a benyomást 


kelteni, hogy a japán biztonságiak jóvoltából rendezkedik be a 
fővárosban. 

De a császári kormány keze mindenhová elért. Ott voltak a 
közelünkben; elvegyültek a tömegben, elrejtőztek a romos 
épületekben. A Tábornok füstölgő, pöfögő autója a város 
szélén lerobbant. Amint a sofőr kiszállt, hogy megnézze a 
motort, tucatnyi polgári ruhába öltözött, szúrós tekintetű 
rendőr keveredett elő a tömegből, és azonnal gyűrűt alkottak 
a kocsi körül. Némán, mozdulatlanul védték a haragos 
Tábornokot, míg az oszlopból ki nem emeltek egy másik 
járművet, hogy a legfőbb parancsnok rendelkezésére 
bocsássák. 

A magas falakkal körülvett amerikai nagykövetség a 
Renanzaka dombon állt, Akaszakában, nem messze a 
kormányépületektől, és mindössze néhány perces séta 
választotta el magától a Császári Palotától. Az Első Páncélos 
Hadosztály elfoglalta állásait a környező területeken, 
beleértve a parlament és a palota körzetét. A 7. Hadosztály - 
az indián háborúk óta jól emlékeztek rájuk, mert Custer 
tábornok vezetése alatt elvesztették zászlójukat Little Big 
Hormnnál - egyik kitüntetett egysége hátra maradt, és bevonult 
a nagykövetség területére. A parancsnokok csoportja 
MacArthur és Eichelberger irányításával követte őket. 

A követség udvarán, a csupasz zászlótartó oszlop alatt 
gyűltünk össze. A sajtó szokásosnál is cinikusabb képviselői 
velünk szemben sorakoztak fel a téren; még mindig dúltak- 
fúltak haragjukban, amiért Court Whitney ideiglenesen 
kitette a szűrüket Tokióból. Felharsantak a kürtök. A 
mindenütt — jelen levő fotósok fényképezőgépeiket 
kattogtatták. . MacArthur a  zászlórúdhoz lépett, és 
szembefordult a szalutáló Eichelbergerrel. A Iábornok üres 
frázisai azt a korszakot idézték, mely már régen elenyészett. 

- Bontsuk ki országunk zászlaját, hadd lobogjon teljes 
dicsőségével a tokiói napsütésben, az elnyomottak 
reményeinek szimbólumaként és az igazság diadalának 
előfutáraként. 

Minthogy a Császári Palota szóba sem jöhetett, MacArthur 
Tokió második legszebb villáját választotta otthonául, az 
amerikai nagykövetség területén. A követség közel négy éve 
zárva volt, de nem ütközött nehézségekbe a szakképzett 
alkalmazottak összeszedése. Jöttek ők maguktól is. Utasítások 


és felhívások nélkül, egyenként surrantak be a háború előtti 
időkből jól ismert személyzeti bejárón, és jelentették, hogy 
munkába állnak. Barna szolgálati kimonójukat légmentesen 
lezárt ládákban őrizték a követség padlásán. 

A porcelánok a tálalóban sorakoztak; a vászonnemü a 
szekrényekben, a takarítóeszközök a raktárakban. A 
mosolygós, hajlongó személyzet ügyes kezeinek nyomán a 
követség ismét ragyogott a tisztaságtól. 

A legfőbb parancsnok főhadiszállásának a Dai Icsi Biztosító 
épületét jelölte ki. Hat emeletével ez volt Tokió egyik 
legmagasabb építménye, miután az 1923-as kantói földrengés 
után korlátozni kezdték az építmények magasságát. A 
legfontosabb azonban az volt, hogy a fehér oszlopos, 
márvánnyal és gránittal kirakott épület közvetlenül a Császári 
Palota déli sarkával szemben helyezkedett el. Így MacArthur 
és a császár egymás közelében tudhatták magukat. 

A Dai Icsi tekintélyt sugárzó épületének láttán egy japán 
közember könnyebben megérthette MacArthur hivatalának 
hatalmát. Évtizedeken át ebben az épületben szőtte titkos 
terveit több ellenzéki politikai csoportosulás. Néhány héttel 
azelőtt pedig a Békefrakció nevű szimbolikus politikai 
mozgalom otthona lett, de itt kapott helyet a Tokiói 
Területvédelmi Parancsnokság is. A ház biztonsági 
létesítményei páratlanok voltak Japánban; hozzájuk tartozott 
egy csőszerű csúszóakna is, amely lehetővé tette a gyors 
lejutást a földszintre tűz, földrengés vagy - ami nem túlzottan 
aggasztotta MacArthurt - merénylet esetén. 

Én a parancsnokság többi, alacsonyabb beosztású tagjával 
egy közeli rjokanba költöztem be, így a hagyományos japán 
vendégház  agglegényszállássá alakult.  Megborzongtam, 
amikor felcipeltem tengerészzsákomat a meredek lépcsőn a 
második emeletre, és végigmentem a szűk, sötét folyosón, 
hogy bejuthassak apró szobámba. MacArthur berendezkedett 
legújabb és talán legutolsó palotájában. A többi tábornok is 
hamarosan talált magának megfelelő villát. Garvey atya több, 
mint két kilométerrel távolabb kapott helyet. 
Elszigeteltségem a rjokanban szabadságomat is jelentette. 
Most először ízlelhettem meg az egyedüllét értékes 
pillanatait, amióta elhagytam Manilát. Valóban eljutottam 
Japánba, és végre egyedül lehettem. 


Kis szobám berendezése egy szekrényből, európai ágyból 
és egy mahagóni íróasztalból állt. A gondos háziúr nem 
feledkezett meg az olvasólámpáról sem, és az asztalon 
hagyott öt ív papírt, valamint egy ódivatú tollszárat. A 
süllyesztett tintatartót fekete tussal töltötte meg. Amíg a 
rjokanban laktam, minden reggel teletöltötte a tintatartót, és 
pontosan öt ívre egészítette ki a papírlapokat. 

A fürdőszoba két aprócska helyiségből állt. Az egyikben 
guggolós vécé kapott helyet a cementezett aljzaton, és a fölé 
szerelt vízcsappal lehetett öblíteni. A másikban kis 
mosdókagyló és egy mellmagasságú fürdődézsa volt. A kerek 
tükröt érkezésem előtt szerelhették fel. 

Sokkal jobb szálláshely volt, mint kansasi otthonunk, ahol a 
,kényelmet" kukoricahánccsal megtöltött matrac, éjjeli edény 
és udvari kézi kút szolgálta. 

Zsákomat ledobtam a padlóra, és végignyúltam az ágyon. 
Az egyedüllét üdvözítő érzése úgy simogatott, mint a lágy esti 
szellő. Hirtelen elkábultam és úgy éreztem, hogy hetekig 
tudnék aludni. Az elmúlt napok hihetetlen feszültsége végre 
mérséklődött, és már az első estén éreztem, milyen nyomás 
nehezedett rám az utóbbi időben. 

Ugy tűnt, mintha évtizedek teltek volna el azóta, hogy 
búcsúzóul átöleltem anyámat és öcsémet, amikor felszálltam 
az Ausztráliába induló hajóra. Mintha hosszú évekkel azelőtt 
láttam volna utoljára Divina Clarát, amikor kibontakozott 
ölelésemből, végigszaladt a jázminnal borított ösvényen, és 
eltűnt házának falai mögött. Pontosan mennyi ideje történt? 
Kevesebb, mint egy hete? 

Leveleket kaptam. Zubbonyom felső zsebéből előhúztam a 
két borítékot, amit aznap reggel adtak át nekem, mielőtt 
elindultunk Yokohamából. Az egyik anyámtól jött. Aznap írta, 
amikor Japán bejelentette a fegyverletételt. Tudatta velem, 
mennyire boldog, hogy nem haltam meg. , Végre biztos 
lehetek abban, hogy ezután is életben maradsz" - írta. A 
háború befejeződésével munkája is megszűnt a hadiüzemben. 
Remélte, engem is boldoggá tesz a jó hír, hogy hozzáment az 
olaszhoz. Elhatároztam, hogy másnap reggel válaszolok neki 
japán papíron, japán tustollal. Megírom, valóban életben 
vagyok, de egyhamar nem mehetek haza. 

A másik levél Divina Clarától érkezett. Négy nappal azelőtt 
írta, és minden bizonnyal azért kézbesítették ilyen gyorsan, 


mert a legfelsőbb parancsnok személyzetéhez tartoztam. 
Sokat gondolkodtam helyzetünkről - írta. Hiszek abban, hogy 
visszajössz hozzám, mert mit értél volna el azzal, ha azt 
mondod, szeretsz, de valójában nem igaz? A tiéd lettem, és 
ezen az sem változtat, ha nem jössz vissza. Csak akkor az 
emlékeket elcsúfítja majd a hazugság. Ha el akartál volna 
hagyni engem, megtehetted volna Subicban is. Egész 
egyszerűen megmondhattad volna nekem, hogy a nagyanyám 
túl rémisztő számodra, és jobban tennénk, ha elválnánk. De 
nem ezt tetted, így azt hiszem, szeretsz. Biztos vagyok benne. 
Én örökké szeretni foglak. 

Elmosolyodtam. Sokat gondolkodott kettőnkről. Valójában 
folyton-folyvást gondolkozott. A szívemre helyeztem a levelet 
és azt kívántam, bárcsak az ő arca lenne ott helyette, hogy 
megsimogathassam finom bőrét, dús, selymes haját. Ő volt a 
legcsodálatosabb lány, akivel valaha is találkoztam. Az 
intuíciói vezérelték. Mindig megsejtette érzéseimet, és nem 
abból, amit mondtam, hanem sokkal inkább abból, amit nem 
mondtam neki. 

Garvey atyának igaza volt. Hűtlennek éreztem magam, 
mert meg sem próbáltam találkozni vele  Manilában. 
Arcomhoz emeltem levelét, hátha ott találom ujjainak nyomát 
a papíron. Aztán mélyen elaludtam. 


TIZENEGYEDIK FEJEZET 


Bár ez egyáltalán nem vallott MacArthurra, de alacsonyabb 
beosztású tábornokainak hagyta a Dai Icsi-épület hatodik 
emeletének nagy sarokirodáit, magának pedig egy kevésbé 
látványos panorámával megáldott helyiséget választotta ki. A 
vezérkar tagjait zavarba hozta a gesztus, de én, amikor 
először beléptem a telefon nélküli, diófával lambériázott 
irodába, rögtön megértettem, miért éppen az tetszett meg 
neki. Reggelente az egyik széles ablak előtt járkálva tömhette 
pipáját, miközben átnézett az utca túloldalára, ahonnan a 
Szakurada nevű, szent híd vezetett a Császári Palota 
területére. Egyenesen ráláthatott a császár Fukiage-kertbéli 
otthonára. 


Ugyanezt tette akkor is, amikor csendesen beléptem 
szentélyébe. Hosszú, vékony ujjaival hanyag mozdulatokkal 
tömte kedvenc pipáját, melyet tucatnyi másik közül emelt le 
az állványról. Odakint esett az eső. Egy közeli lámpaoszlop 
alatt két motoros riksás üldögélt a háromkerekű jármű teteje 
alatt; cigarettáztak. Az esőáztatta utcákon lovas kocsik, 
riksák, amerikai katonai teherautók haladtak ismeretlen úti 
céljuk felé. Eszrevettem egy amerikai katonát, aki egy 
rózsaszínű esernyőt szorongató japán nőt átölelve lépkedett a 
járdán. Tíz napja vonultunk be Tokióba, és a Szórakoztató és 
Relaxációs Központ már a fővárosban is kínálta 
szolgáltatásait. 

A palota egész területét gondosan megtervezett 
facsoportok borították. A  ligeteket pompás fenyők, 
szikomórfák, bambuszfélék és ciprusok alkották. MacArthur a 
leheletvékony esőfüggönyben el-elmosódó ágaikat figyelte. 
Nem messze tőlünk egy busz közeledett a Szakurada-híd felé. 
A híd előtt megállt. Utasai gyorsan kiszálltak és a palota 
irányába mélyen meghajoltak láthatatlan császáruk előtt. 
Aztán a Dai Icsi-épület felé fordultak és - ezúttal nem olyan 
mélyen - meghajoltak a számukra szintén nem látható legfőbb 
parancsnok előtt is. Bőrig ázva visszaszálltak a buszra és 
folytatták útjukat. 

MacArthur. felfigyelt rájuk, és láttam hogy megpróbál 
elfojtani egy elismerő mosolyt. Roppant népszerűségnek 
örvendhetett egész Japánban. Közszerepléseinek minden 
egyes szavát szóról szóra megjelentették a japán újságokban. 
Jóformán minden japán ismerte a nevét. Anyák nevezték el 
gyereküket róla, sőt olyan levelet is kapott, amelyben 
következő gyermekük nemzésére kérték fel. Néha az amerikai 
és a japán nemzeti zászlót lobogtató iskolás gyerekek tűntek 
fel a környező utcasarkokon. 

Aznap 1945. szeptember 18-át írtak. Alig hittem el, de csak 
egy hónap telt el azóta, hogy fogadtuk Kavabe tábornokot és 
megviselt, szégyenkező delegációját Manilában, ahol ezernyi 
fényképezőgépet kattogtattak. Akkor hagyta meg MacArthur 
a császári csín méltóságát. 

Mindössze két nappal azelőtt Iruman elnök táviratban 
hívta haza a Tábornokot Amerikába, hogy vegyen részt egy 
broadway-i . szerpentines-konfettis győzelmi felvonuláson, 
olyasfélén, amilyet Dwight Eisenhower tábornoknak 


rendezett. MacArthur annak ellenére elhárította a meghívást, 
hogy 1937-ben járt otthon utoljára, amikor mézesheteit 
töltötte Eszak-Amerikában. Az elnök ereiben megfagyott a 
vér, amint tudomást szerzett az elutasítás okáról. ,Ha csak 
néhány hétre el kellene utaznom Ázsiából" - írta MacArthur -, 
,az egész Csendes-óceánon az a hír járná, hogy az Egyesült 
Államok magára hagyja Keletet." 

Az igazi ok nem volt ilyen eget rengető. A háborúnak vége 
lett, eltűnt. Kinek volt szüksége New York konfettis 
rajongására, mikor Tokióban minden imádatot megkapott? 
Miért lépett volna korábbi szárnysegédje, Eisenhower 
nyomdokába, hogy ő is egyszerűen ,egy másik" háborús hős 
tábornokká váljon, amikor éppen az igazi történelmi nagyság 
felé vezető lépcsőn haladt fölfelé?f Miért kellett volna 
alkalmazkodnia a bugris Trumanhoz, a volt rövidáru- 
kereskedőhöz, aki a sors akaratából felváltotta sima modorú 
barátját-ellenségét, Rooseveltet, amikor ő, MacArthur, félig- 
meddig már Japán uralkodója volt? 

És volt egy másik oka is. Feltette magának a kérdést: 
mennyi ideig tarthat Ázsia átformálása? Azt forgatta a 
fejében, hogy indulhatna az 1948-as elnökválasztáson, és 
akkor rendezhetné meg virágesős hazatérését Amerikába. 
Miért osztotta volna meg ezt a hírt Trumannal? 

Lassan beljebb somfordáltam a szobába, miközben 
MacArthur továbbra is kifelé bámult az ablakon. Tekintete 
vágyakozva tapadt a kert végében álló, belső palotára, 
ahonnan a császár minden nap kisétált a szentélyhez. Ujra 
csak azt szerettem volna tudni, mire gondol, és mi után 
sóvárog a TIábornok, amikor a palotára mered, és ébredése 
után vajon a császár titokban kikémlel-e palotája ablakán, 
hogy megpillantsa MacArthurt? Előfordult-e már valaha is 
ugyanilyen pillanat a történelem folyamán, amikor két 
tagadhatatlanul nagy, de másféle hatalommal bíró vezető 
látótávolságból vizsgálgatta egymást? Szerintem még soha. 

Már megtanultam, hogy ilyen alkalmakkor nem szabad 
beszélnem, nehogy a legfőbb parancsnok haragra gerjedjen, 
amiért megzavarom gondolatait. Iovább araszoltam befelé, 
biccentettem Whitneynek és Willoughbynak, akik türelmesen 
üldögéltek két egyformán lestrapált  bőrfotelban. A 
karosszékeket egymással szemben helyezték el egy szintén 
ütött-kopott dívány két végében. Közöttük egy alacsony, 


mahagóni asztal állt. A szemközti falhoz könyvszekrényt 
állítottak. Polcain helyet kapott egy márványóra és a 
Tábornok pipatartója is. Forgószékét gondosan betolta 
íróasztala alá. 

Az asztallap szinte üres volt, töltőtollán és egy papírvágó 
késen kívül nem volt rajta semmi. A ki- és a beérkező iratokat 
gyújtő dobozokat már kiürítette. Még reggel kilenc óra sem 
volt, de az őrült tempóban dolgozó Tábornok már átrágta 
magát több, mint száz levélen és egy halom hivatalos 
táviraton. Ahogy minden reggel, az adminisztrációs 
feladatokat már kiosztotta titkársága kulcsembereinek. 

Állva maradtam. MacArthur irodájában csak akkor lehetett 
leülni, ha ő maga ajánlotta fel. Végül észrevehetett, és 
hajlandó volt szóba állni velem. 

- Mi van, Jay? 

- Itt vannak a jogászok, uram. 

MacArthur úgy fordult Whitneyhez, mintha durván feléb- 
resztették volna kellemes álmából. - Meg kell, hogy mondjam, 
Court, ezt az egész eljárást utálatosnak és meddőnek találom. 

Whitney váltott egy villámgyors pillantást a tagbaszakadt 
Willoughbyval, majd a legfőbb parancsnok elé állt. - Tudom, 
mit érez, Tábornok, de ezek az ügyek elsődleges figyelmet 
igényelnek. Nem vehetjük le őket a napirendről, még egyetlen 
napra sem. 

- Sok olyan dolgunk van, amit nem vehetünk le - füstölgött 
magában MacArthur és újra járkálni kezdett az ablak előtt. - 
Hosszú, kemény telünk lesz. Három és fél millió tonna 
élelemre van szükségem. Pontosan ennyi kell nekem! Három 
és fél millió tonna, ami hét billió font élelmiszert jelent! És ha 
már nekifogok a reformjaimnak, gyorsan kell cselekednem. 
Tudja, mit mondott Sherman Grantnak. mielőtt elmenetelt 
Atlantába? , A gyorsaság a siker kulcsa." 

Abbahagyta a 5 járkálást. Megpróbáltam átérezni 
feladatainak roppant súlyát és vágyainak nagyszerűségét. 
Lefegyverzett egy teljes nemzetet, de táplálni is akarta őket. 
A nyilvánosság előtt megfogadta, oly módon írja át Japán 
alkotmányát, hogy az ország ellenezze a háborúkat. 
Emancipálni kívánta a nőket, a sajtót, a szakszervezeteket és 
a vallásokat. Bejelentette, hogy földreformot is végre akar 
hajtani. Es ami a legvitatottabb kérdés volt, garantálta, hogy 
megtöri a zaibacut, a tizenegy leghatalmasabb család 


oligarchiáját, melyben a legnagyobb tekintéllyel a Szumitomo 
família, a Micubisit ellenőrző Ivaszakik két ága és a Micuik 
tizenegy ága rendelkezett. 

És mit akartak látni a szövetségesek a Tábornok 
programjának legelső pontjaként? A háborús bűnöket. Azt a 
tételt, amely MacArthur nézetei szerint besározta volna a 
javító szándékú változtatásokat. 

Pipára gyújtott, újra járkálni kezdett. - Mocskos egy ügy 
lesz ez, pedig most az egyenességre van a legnagyobb 
szükségem. 

- Igen, uram - sóhajtott fel Court Whitney. A Tábornok 
politikai — főtanácsadója ismét  segélykérőén pillantott 
Willoughbyra. 

Végre Willoughby megköszörülte a torkát és beszélni 
kezdett erős, német akcentusával. - A Háborús Bűnöket 
Vizsgáló  Bizottságunkra nagy nyomást gyakorolnak a 
szövetségesek - mondta a Tábornok hírszerzési szakértője. - 
Az egész világ azt várja tőlünk, hogy állapítsuk meg a 
felelősségre-vonhatóságot. Az ausztrálok és a kínaiak 
különösen komoly követeléssel álltak elő: magát a császárt is 
bíróság előtt akarják látni. 


MacArthur haragosan ütögette a pipáját. - Az nem 
szolgálná az érdekeinket, sőt lehetetlenné tenné céljaink 
megvalósítását. 


- Foglalkoznunk kell ezzel a kérdéssel - mondta Willoughby. 
- Ha nem tesszük, később több bonyodalmat fog okozni. 

- Állítottam én valaha is az ellenkezőjét? - Ugy nézett 
Willoughbyra, mint aki a bíróságon érvel. - Nem kezdtünk el 
foglalkozni vele? Nem hoztuk létre a Háborús Bűnöket 
Vizsgáló Bizottságot? TIalán Szugijama tábornagy nem 
követett el öngyilkosságot feleségével együtt, amikor le 
akartuk tartóztatni? Talán Todzso tábornok nem golyóval a 
hasában fekszik kórházban, mert ő is öngyilkosságot kísérelt 
meg a letartóztatásakor? 

- A disznó - gúnyolódott Whitney tábornok, de amikor 
elkapta MacArthur éles pillantását, azonnal visszakozott. - Az 
utca emberei kinevetik őt, főnök. Todzso amerikai pisztollyal 
lőtt magába, és azt egy halott pilótától vette el. Szerintük, ha 
igazi japán lenne, akkor szamurájkarddal vágta volna fel a 
hasát. 

- Ez goromba vicc, Court. 


Willoughby és Whitney lehajtotta a fejét. Tudták, mikor 
jobb elhallgatni. A Tábornok odaszólt nekem. 

- Rendben van, Jay. Hívja be őket. Essünk túl rajta. 
Kiléptem a szobából, és hamarosan visszatértem a katonai 
ügyészség három magas beosztású jogászával. Egy csontos, 
kopaszodó ezredes vezette őket, akinek elég furcsa neve volt. 
Sámuel Geniusnak hívták. Én továbbra is állva maradtam, ők 
hárman pedig leültek egymás mellé a bőrdíványra. Genius 
ezredes kinyitotta a mappáját. Örnagy asszisztensei 
jegyzetfüzetet tettek az ölükbe és várakozóan néztek 
ezredesükre. 

- Akad egy-két jó hírem - kezdte Genius ezredes. - 
Szugijama tábornagy és Todzso tábornok esete ugyanúgy 
megrázta a japánokat, mint bennünket. Egyetértettek abban, 
hogy ha a kabinettel előzőleg konzultálunk a háborús bűnösök 
letartóztatásáról, akkor az általunk megnevezett 
gyanúsítottak feladják magukat. 

- Hogyan vihetnénk ezt véghez? - kérdezte MacArthur az 
ablak előtt pöfékelve. 

- Létrehoznánk az úgynevezett , letartóztatási pontokat". A 
gyanúsítottak feladnák magukat a japán rendőröknek, és a 
rendőrök szállítanák át őket a szövetségesekhez. 

- És pontosan mit értenek az alatt, amikor azt kérik, hogy a 
legfőbb parancsnok hivatala konzultáljon a kabinettel? 

Court Whitney közbeszólt. - Nincs itt probléma, Tábornok. 
Mi diktáljuk a feltételeket. Mindössze ezt a szót használták a 
tisztesség kedvéért. 

- Törölje a ,konzultálást" - döntötte el MacArthur. - Az 
ember olyasvalakinek kéri ki a véleményét, akinek nála 
nagyobb a hatalma. Mi , informálni" fogjuk őket. - Vállat vont. 
- Igazság szerint most is ezt tesszük. 

Genius ezredes bólintott, őrnagyai pedig sebesen 
belefirkantottak valamit jegyzetfüzetükbe. - Igen, uram. 
Kitűnő meglátás. - Megfricskázta iratgyűjtője egyik lapját. - 
További jó híreink is vannak. Szugijama tábornagy házának 
átkutatása során találtunk egy naplót. Ebben a pillanatban is 
dolgoznak a lefordításán. Rábukkantunk benne néhány 
figyelemreméltó információra. 

MacArthur óvatossá vált. - Mivel kapcsolatban? 

- A háború folyamán megrendezett legmagasabb szintű 
találkozókkal kapcsolatban - felelte Genius. - Kik vettek részt 


azokon. Kik javasoltak bizonyos akciókat. Szugijama vezérkari 
főnök volt Pearl Harbor előtt, egészen a  szaipani 
eseményekig. Feljegyzéseiből világossá válik, ki, mikor, mit 
tett a császártól kezdve lefelé a ranglétrán. 

A Tábornok ahelyett, hogy megcsontosodott szokását 
követve járkálni kezdett volna, lassan odaballagott a 
forgószékhez. Kihúzta az íróasztal alól és ráült. Amióta 
MacArthur vezérkarában szolgáltam, most először láttam őt 
ülni tanácskozás közben. Világosan láttam rajta, hogy 
szórakozott. 

- Meg kell, hogy mondjam - kezdte a Tábornok -, 
kellemetlennek tartom egy halott ember naplójának az 
átolvasását. 

A császár említése meglepte a legfőbb parancsnokot, és 
komoly arca azt árulta el nekem, hogy megjegyzése 
figyelemelterelés volt. Nem hagyta magát kizökkenteni, még 
úgy sem, hogy Szugijama tábornagy naplójának tartalma 
valószínűleg megfelelt várakozásainak. Egyszerűen nem 
kívánta megvitatni a császár helyzetét. - Milyen hasznot 
húzhatunk egy naplóból a bíróság előtt? 

- Nem közönséges naplóról van szó, Tábornok. - Jobbra és 
balra pillantott, asszisztensei meggyőzően bólogattak. - A 
magas rangú japán tisztek mindig nagy részletességgel 
lejegyezték, hogyan folytak találkozóik. Ki mit mondott, és 
miért mondta. Ki hozott fel kifogásokat, és miért tette. Ugy 
tűnik, állandóan szükségét érezték a zsarolások és a politikai 
gyilkosságok elleni önvédelemnek. Az intrikák és az árulások 
a japán rendszer működésének szerves részét képezik. - 
Genius tábornok egészen felélénkült, akár egy kutya a 
hajtóvadászaton. - Egyszóval, sok esetben naprakész 
információkat szereztünk arról, milyen döntéseket hoztak a 
háború folyamán. 

- Természetesen én nem vagyok jogász - mondta MacArthur 
-, de ha jól emlékszem, naplókat nem fogad el a bíróság 
bizonyítékként. Másodkézből szerzett értesülésnek tekinti. A 
naplók írói nem emlékezhetnek minden részletre. 
Megrágalmazhatják ellenfeleiket. Honnan tudhatnánk, hogy a 
feljegyzések az igazságot tartalmazzák? 

- Több naplót találtunk, melyek mindegyikében megjelöltük 
az ugyanarra a témára vonatkozó részeket - válaszolta 
késlekedés nélkül Genius. A jogász mélyen beszívta a levegőt, 


magában tartotta egy darabig, majd kilégzés után folytatta 
mondandóját. - Tábornok, amikor a háború befejeződött, 
embereink tekintélyes mennyiségű bizonyítékot találtak 
Németországban, és a német nyelvet kitűnően értő 
munkatársaink tudták, hogyan olvassák és elemezzék az 
anyagot. Itt az egyetlen rendelkezésünkre álló 
információforrást azok a papírok jelentik, amelyeket a 
japánok saját döntésük alapján átadtak nekünk. El tudja 
képzelni, milyen bizarr helyzet alakult ki? Megállás nélkül 
dolgozunk amerikai munkatársainkkal, akik elég kifinomultak 
ahhoz, hogy feltárják a bonyolult japán kandzsik árnyalatnyi 
jelentéskülönbségeit. 

- Miért nem egyszerűen a katonai dokumentációkat 
használják? - kérdezte a legfőbb parancsnok. 

- Miféle dokumentációkat? - hitetlenkedett Genius ezredes. 
- Azt mondták, hogy a hadügyminisztérium . irattárát 
bombatámadás érte, és minden dosszié megsemmisült. 
Közölték, hogy a tengerészeti minisztérium is leégett. Mindaz, 
amire szükségünk van - a parancsok időrendje, a 
kulcsfontosságú gyűlések időpontjait tartalmazó iratok - a 
lángok martaléka lett. 

- Es a tüzet a mi bombáink okozták. 

- Ezt szajkózzák - mondta az ezredes cinikusan. - 
Kényelmes . álláspont. Hogy bombáink tüze elemésztett 
mindent. Pontosan célba találtak pilótáink, kőhajításnyira a 
Császári Palotától. 

Nem igaz? Tavaly májusban, valóban lángra kapott a palota 
egyik épülete, a szőnyegbombázás után három órával. A tűz 
az utca másik oldalán hamvadó  hadügyminisztérium 
parazsától keletkezett. Es találja ki, uram - a parázs az elégett 
iratokból származott. Es azok az iratok, amelyeket átadtak 
nekünk? Nem hiszem, hogy igazat mondanak. Jó ideje tudták 
már, hogy a háborút elvesztették. Az átadott iratokban 
szereplő tényeket meg is változtathatták. Szóval, a naplók, 
bármilyen ironikusan hangzik is, kellő bizonyítékot 
szolgáltatnak majd. 

MacArthur felállt és újra járkálni kezdett. - Erre 
számíthattunk. Ez az egyik oka, hogy kezdettől fogva 
elleneztem ezt a számonkérést. Mi jó származik belőle? 
Mennyi energiánkat fogja felemészteni ez a játék, amely 


mindkét félnek foltot ejt a becsületén? - Geniusra pillantott. - 
Meddig megyünk el, ezredes? 

Genius ezredes hozzáfogott a fejtegetéséhez. - A háborús 
bűnöket három kategóriába soroljuk, Tábornok. Az első 
közülük, ahol a legkönnyebb a bírósági eljárás 
kezdeményezése: az egyedi esetek. Az egyéni 
kegyetlenkedések, ha úgy tetszik. Például vannak 
feljegyzéseink olyan orvosokról, akik embertelen kísérleteket 
végeztek hadifoglyainkon.  Szójatejet, — sőt vizeletet 
fecskendeztek a  vénájukba. Szándékosan  kivéreztettek 
egészséges embereket, hogy vérplazmához jussanak. Tudunk 
olyan japán tisztekről, akik a hadjáratok során amerikai 
pilótákat főztek meg, hogy megegyék a szerveiket. 
Birtokomban van egy jelentés a japán titkosrendőrség 
bizonyos tagjairól, akik — Sanghajban, föld alatti 
kínzókamrákban tartottak fogva európai férfiakat és nőket. 

- Jól van - mondta MacArthur undorodva. - Ezek 
kétségtelenül bűntettek, ahol az egyéneket felelősségre lehet 
vonni. Bíróság elé állításuk elrettentő példát szolgáltat majd a 
japán népnek. Folytassa. 

- Igen, uram. - Genius ezredes végigsimította kopasz fejét 
és tovább lapozott a dossziéjában. - A második kategória már 
bonyolultabb. Itt tömegeken elkövetett kegyetlenkedéseket 
vizsgálunk. Ezekben az esetekben az önuralmukat vesztett 
japán katonák ártatlan embereket gyilkoltak le. 

- Mint Manilában - vetette közbe keményen MacArthur. 
Haragra gerjesztették rossz emlékei. j 

- Pontosan, uram - mondta az ezredes. - Es Nankingban, 
ahol a brutalitás valójában sokkal nagyobb méreteket öltött, 
mint Manilában. Egy hónap alatt több, mint kétszázezer 
ártatlan embert mészároltak le a városban. Asszonyok ezreit 
erőszakolták meg. Csecsemőket tűztek szuronyhegyre. Az 
akcióknak szemtanúi voltak a városban élő külföldiek, akiket 
a japánok később internáltak. A manilai és nankingi 
vérengzéseket illetően az a kulcskérdés, milyen mértékben 
vonhatóak felelősségre a parancsnokok  alárendeltjeik 
tetteiért. Az nem számít, hogy mi elítéljük az akciókat. Jogi 
szempontból igen bonyolult a parancsnoki felelősség kérdése. 
Ha parancsot adtak ilyen tettekre, akkor a törvény szerint 
gyilkossággal állunk szemben. Ha csak arcátlanul szemet 
hunytak felettük, akkor valószínűleg gondatlanságból 


elkövetett emberölésről beszélhetünk. Ha viszont nem tudtak 
az esetekről, de tudniuk kellett volna róluk, akkor egy 
harmadik szabály a mérvadó: az emberölés. Nem lesz könnyű 
dolgunk, amikor megítéljük őket. 

- Manila esetében nem ütközhetünk nehézségekbe - szólt 
közbe MacArthur. 

- Bizonyos értelemben igaza van - mondta Genius ezredes. - 
Meg kell mondanom, a fegyverletétel napjától kezdve 
Yamashita tábornok és vezérkara teljes mértékben 
együttműködik velünk a kihallgatások során. 
Parancsnokságának minden egyes napjáról elszámoltatjuk. Ez 
sokkal nehezebben kivitelezhető Nanking esetében. Mind a 
mai napig nem fértünk hozzá a nankingi egységparancsnokok 
névsorához. 

- Elszámoltatják a régi, keresztény Manilában véghezvitt 
fosztogatásokról. Az ártatlan asszonyok és gyermekek 
meggyalázásáról - mondta MacArthur szarkasztikusán. - Az 
együttműködő Yamashita tábornoknak nem sok mindent kell 
hozzáfűznie az elkövetett borzalmakhoz. 

Genius zavartan rápillantott a legfőbb parancsnokra, majd 
ismét beletemetkezett a jegyzeteibe. - Igen, uram. Mi mindent 
tisztázni fogunk. 

MacArthur szokatlanul energikusnak mutatkozott, teljesen 
lekötötte saját okfejtése. - Nankingot illetően van más 
különbség is, és ezt nem szabad szem elől tévesztenünk. - 
Visszatért forgószékéhez, egyik kezével belekapaszkodott 
támlájába, miközben beszélt. - Azok az események nyolc évvel 
ezelőtt történtek. Akkor, amikor a második világháború még 
el sem kezdődött. Két ősi ázsiai nép egymásnak esett, és a 
nyugatiak képtelenek voltak felfogni, hogy miért. 

Genius ezredes és a két őrnagy értetlenül bámult a legfőbb 
parancsnokra. Végül Genius zavartan vállat vont. - Bocsásson 
meg, Tábornok, de nem értem mondanivalója lényegét. 

- Tudja, mit jelent megölni a csirkét, hogy ráijesszünk a 
majomra? 

Genius tanácstalanul rázta meg a fejét. - Nem, uram. 

- A kínaiak és a japánok tudják. - MacArthur visszaballagott 
az ablakhoz, és ismét a palota esőáztatta kertjét fürkészte. - 
Kína hatalmas ország, lakóinak száma közel egymilliárd. 
Hogyan hódíthatja meg egy idegen hadsereg? Nem akarok 
megbocsátó lenni, de lehet, hogy a japánok Nankingban 


kívánták megtörni a kínai szellemet, így az nem sokban 
különbözik tokiói szőnyegbombázásunktól. Vigyázzon, nem 
veszem egy kalap alá a kettőt. Csak a koncepciót 
boncolgatom. De Manila? Az egészen más. Manila maga volt a 
pokol. Teljesen értelmetlenül és indokolatlanul. 

- Kinek a parancsára kívánták megtörni, uram? A 
kormányzat melyik szintjéről érkezett az utasítás? A hadsereg 
főparancsnokától? A miniszterelnöktől? Vagy talán magától a 
császártól? - Genius ezredes állhatatosán nézett a Tábornok 
szemébe. - Kétszázezer ártatlan kínait gyaláztak meg, 
nyársaltak fel, temettek el elevenen. Vagy egyéb, kegyetlen 
módszerrel végeztek velük. - Genius halkan beszélt, de 
arcizmai nem alkalmazkodtak higgadtságához. - Jó nagy 
csirke volt. Állíthatom, hogy az is maga volt a pokol, 
Tábornok. j 

- Bíróság elé fogjuk állítani őket! Állítottam én az 
ellenkezőjét? 

- Nem, uram. 

- Akkor rendben vagyunk. 

Genius megtörölte az arcát, mielőtt újra aktáiba mélyedt. - 
Igen, uram. Bíróság elé állítjuk őket. 

- Ugy van - mondta MacArthur. - Tovább. 

- Igen, uram. - Genius a jegyzeteit lapozgatva folytatta. - A 
háborús bűnök harmadik kategóriája a leghomályosabb, 
ugyanakkor a leggyakoribb. Következésképpen a 
legellentmondásosabb. Gyanúsítottjait ,,A-típusú" háborús 
bűnösöknek neveztük el. Itt az agresszió, mondhatjuk, 
nemzeti méretű rémtettekben nyilvánul meg, és a háború 
folytatásának módjára vonatkozik. Példa erre  Todzso 
tábornok, aki miniszterelnök volt a háború idején. A 
következő Szugijama tábornagy, de lesznek még mások is. 

A Tábornok elfordította a fejét a palota kertjének irányába. 
Willoughby , és Whitney tábornok mozdulatlanul ült. 
Megszokták már, hogy MacArthur időnként a legváratlanabb 
pillanatokban mélyed a gondolataiba. Genius ezredes és a két 
őrnagy némán  írogattak, néha egymás  jegyzeteibe 
pillantottak. Minthogy engem senki sem kínált hellyel, 
továbbra is úgy álltam ott, mint egy katona a díszszemlén, 
egyik lábamról a másikra helyezve a testsúlyomat. 

- "Rendkívül óvatosan kell eljárnunk - mondta végül 
MacArthur, és továbbra is a palota belső kertjét bámulta. - 


Nem szeretném, ha félreértene, ezredes, de ez az egész 
visszanyúlik a múltba HA magas rangú japán 
kormánytisztviselőknek a háború mindennapjaira vonatkozó 
döntései az én megítélésem szerint nem bűntettek. Tudom, 
mit mond ki a potsdami határozat, de nem áraszthatjuk el a 
világot kicsinyes bosszúinkkal. Én minden nap a jövőre 
gondolok. A jövőre, érti? Azon dolgozom, hogy jólétet és 
biztonságot szavatoljak a világ azon térségében, ahol az 
emberiség fele él. j 

- Igen, uram - mondta Genius. - Ertem. 

Mindenki hallgatott. Aztán az ezredes összezárta a 
mappáját és felállt a díványról. Két kollégája követte a 
példáját. MacArthur tábornok elfordult tőlük, mintha nem is 
lennének jelen. Láttam, hogy valami megvillan Genius 
szemében, s az elárulta nekem, szerinte pontosan MacArthur 
az, aki nem akar megérteni egyet s mást. 

- De mi van akkor, ha néhány , A" gyanúsított közvetlenül 
adott parancsot a csirke  felkoncolására a majom 
megfélemlítése érdekében? Azt minek fogjuk nevezni, 
MacArthur tábornok? 

MacArthur hirtelen szembefordult az ezredessel. 
Mozdulata már önmagában is kemény figyelmeztetés volt. 
Genius elmosolyodott, széttárta a karját, felhúzta a vállát, 
mintha nem maradt volna semmi, amit ezek után tehetne. 

- Nos, mára ennyi - mondta, mintha maga vetne véget a 
találkozónak. - Köszönöm, hogy időt szakított ránk, Tábornok. 
Folytatjuk feladataink végrehajtását. Huszonhárom 
letartóztatható gyanúsítottunk van, legtöbbjük az említett 
első kategóriába tartozik. Most, hogy jóváhagyta a... - 
belepillantott a jegyzeteibe, hogy pontosan idézhesse - ...az 
események  , koordinálását" a japán kabinettel, az új 
irányelvek szerint fogunk eljárni. 

Genius nagy levegőt vett. Szeme csillogásából arra 
következtettem, hogy sikerült elfojtania egy mosolyt, és élvezi 
a helyzetet. - Ami a többieket illeti, nem tudom pontosan, 
hány japán tiszt szerepel majd az úgynevezett , A" listán, és 
vajon odatartozik-e a császár is, de folyamatosan tájékoztatni 
fogom önt. 

, - A császár nem fog odatartozni! - horkant fel MacArthur. - 
És maga pedig konzultálni fog velem, mielőtt bármit is 
nyilvánosságra hozna. Ert engem, ezredes? 


- Ezt parancsnak vegyem, uram? - kérdezte higgadtan 
Genius, és állta MacArthur merev tekintetét. 

- Vitán felül. Magát nem hatalmazták fel arra, hogy a 
nemzetek közötti politikával foglalkozzék, ezredes. 

- Nem, uram - felelte Genius -, de kötelességem, hogy az 
ügyvédi kamara előírásai szerint járjak el. 

- Magának az a kötelessége, hogy az én vezérkarom 
előírásai szerint járj ön el. 

- Ez nagyon bonyolult helyzet uram - válaszolta Genius, és 
nem adta meg magát a lIábornoknak. - Nekem itt két lovat 
kell megülnöm egyszerre. Biztosíthatom, hogy mint ügyvéd 
eleget teszek etikai kötelezettségeimnek, a parancsait is 
teljesítem és konzultálni fogok önnel, mielőtt lépnék az 
ügyben. 

MacArthur. ellentmondást nem tűrően nézett rá, amikor 
kikísértem őket az irodából. Tudtam, mihelyt bezárul az ajtó 
mögöttünk, a Tábornok újra felélénkül. Arra azonban nem 
készültem fel, hogy Genius ezredest így kihozza a sodrából. 

A köpcös ügyvéd asszisztenseit hátrahagyva megragadta a 
karomat és a sötét folyosón át bevonszolt egy alkóvba, hogy 
ne hallgathassanak ki minket. Mutatóujjával mellbe bökött. 

- Mi a íranc ez az egész, kapitány? Én itt a munkámat 
szeretném végezni. Nehogy azt mondja nekem, még 
MacArthurral is meg kell küzdenem, nemcsak a japánokkal! 

Alig tudtam visszafojtani a vigyorgásomat, mert kezdtem 
csodálni az ezredes vagányságát. - Ugy gondolom, azt mondta 
önnek, ezredes, ha háborús bűnök elkövetésével vádolják a 
császárt, az egész ország vasvillát és konyhakést ragad, hogy 
miután —— miszlikbe  aprítottak minket, beledobálják 
maradványainkat a tengerbe. 

- O, hát erről van szó - mondta Genius cinikusan. - 
Feltételezem, ez lelassítja az ügymenetet Németországban is. 

- Ez egy másik világ. Olyan hely ez, ahol évezredek óta nem 
változott semmi. Itt nem volt összeesküvés a vezetők között. 
Mindaz, amit a japánok tettek, nemzeti konszenzus 
eredménye. Az egész nép közreműködött. 

Genius a fejét rázta ámulatában. - Csak nem magát is 
megbabonázták? Nézze, nekem itt nincs szükségem 
antropológusokra, érti? Megmondom magának, mi a helyzet. 
Egyáltalán nem bonyolult. Nincs senki - senki! -, aki elég jól 
tudna japánul ahhoz, hogy teljes egészében megfejtse a 


naplók és az egyéb dokumentumok tartalmát. Arról nem is 
beszélve, hogy nincs túl sok anyagunk. Erről van szó. Azt 
hiszem, talpraesettebbek, mint a németek. 

- Lehet - mondtam. - De ha így van, akkor hozzá kell 
szoktatnia magát a valósághoz, uram, mert itt a legfőbb 
parancsnok az egyedüli fickó, aki dönt a letartóztatásokról. 

Genius rezzenéstelen arccal bámult rám, és én tudtam, 
hogy MacArthurnak ismét egy eltökélt és méltó ellenféllel kell 
szembenéznie. - Megvannak a saját fegyvereim - mondta 
Genius. - Nem légmentesen elzárt térben dolgozunk. A 
Tábornok nem akar kínos helyzetbe kerülni, ugye? Azt sem 
akarja, hogy árulással vádolják, nem igaz? - morogta 
undorral. - Nem tudom elhinni, hogy megpróbálta 
bagatellizálni a nankingi disznóságokat! 

Kinéztem a folyosóra, hogy megbizonyosodjam arról, senki 


sem hallhat bennünket. - Adhatok önnek egy tanácsot, 
ezredes? 
Cinikus mosoly ült ki az arcára. - A Tábornok 


talpnyalójának eljár a szája. 

- Csak kezelje bizalmasan, amit mondok. 

- Remek - vágta oda Genius. - Nem elég, hogy talpnyaló, 
még gyáva is. 

- Szeretem a munkámat. 

- Én pedig, uram, hamis tanúzásra bujtom fel az 
embereket. Különben, már hozzászoktam a besúgókhoz. 
Tekintse magát az ügyfelemnek, akit védenek az ügyvédi 
etika szabályai. 

- Arra gondolni sem merek. - Mindketten felnevettünk. - 
Először is - folytattam -, ne bírálja a császárt közvetlenül. 
Azzal csak maga ellen fordítja MacArthurt. Lehet, hogy nincs 
ínyére, de e tekintetben nem is számíthat változásra. 

Genius gúnyosan felhúzta a szemöldökét. - Van valami más 
is? 

Vigyorogni kezdtem. - Igen, uram. Egy érdekes dolog. A 
másik: ha már naplók után kutat, miért nem kobozza el a 
lordpecsétőr úrét? 

- Az kicsoda? - Geniust szinte lángra lobbantotta a hév. 

- Koicsi Kido - feleltem csaknem suttogva. - Evek óta a 
császár legbizalmasabb tanácsadója. Ha másoknak van 
naplója, neki miért ne lenne? Minden egyes háborús 
döntésnél jelen volt. 


- Közvetlenül a császár oldalán? 

- A könyökénél, ezredes. Mindig is ott volt. 

- A lordpecsétőr úr. Nocsak! Ráállítom az embereimet. - 
Genius vállon veregetett, aztán búcsút intett. - Még látjuk 
egymást. És visszavonom, amit a talpnyalásról mondtam. 

- Köszönöm, uram - hagytam rá, és mosolyogva búcsúztam 
el tőle. - Én csak a Tábornok bohóca vagyok. 

Miután az ezredes elment, gratuláltam magamnak. Igen 
szórakoztatónak találtam a világtörténelem amerikai mintára 
történő átformálását. 

Öt nap elteltével a Genius eredeti listáján szereplő 
huszonhárom háborús bűnökkel gyanúsított tiszt magától 
jelentkezett, és a japán rendőrség épen és egészségesen 
szállította át őket hozzánk. Higasikuni miniszterelnök 
érintetlen maradt, amíg a császár el nem határozta - Kido 
szavaival élve -, éppen itt az ideje Japán számára, hogy ,a 
jövő felé tekintsen". A herceg nagy felháborodást váltott ki az 
Egyesült Államokban, amikor egy interjú során feltette 
kérdését: ,Az amerikaiak nem akarják elfelejteni Pearl 
Harbort? Mi, japánok, készek vagyunk arra, hogy 
megfeledkezzünk arról a pusztításról, melyet az aombombák 
okoztak!" A császár nagybátyja bejelentette, hogy Japánban 
már megindították az eljárást a háborús bűnösök ellen, de 
egyet sem tudott megnevezni közülük, amikor a riporter 
rákérdezett. A New York Times újságírója, Hanson Baldwin, 
az ország vitathatatlanul legbefolyásosabb haditudósítója 
haragosan vádolta meg MacArthurt, mert ,a császárt 
partnernek tekinti a megszállás folyamatában". Szeptember 
huszadikán Richard Russel, Georgia szenátora felszólította az 
Egyesült Államok szenátusát, hogy oldja meg a császár körüli 
huzavonát, és állíttassa bíróság elé a volt miniszterelnökkel, 
Todzsóval együtt. 

De a lárma hamar elült. A legjobb hír az volt, hogy Genius 
ezredes megfogadta tanácsomat. Szeptember 23-án katonai 
rendőrök és jogászok tűntek fel a lordpecsétőr házában és 
lefoglalták naplóit. Két nappal később Kido felhívott és 
emlékeztetett korábbi meghívására. Arra kért, hogy legyek 
vacsoravendége a kedvenc éttermében. Másnap este Koicsi 
Kido társaságában töltöttem az estémet. Egy különleges 
vacsora reményében. 

És persze azért is, hogy meghallgassam őt. 


TIZENKETTEDIK FEJEZET 


Sietősen lépkedtem Tokió belvárosának túlzsúfolt, poros 
utcáin. Alacsony, fából ácsolt épületek és háború romjai 
váltogatták egymást az utak mentén. A szövetségesek bombái 
nem kímélték. Távíró- és elektromos vezetékek kusza hálója 
lengett a fejem fölött. 

A meleg és szeles idő az amerikai indián nyarat juttatta 
eszembe. Közeledett az éjszaka. A várost beborító rózsaszínű 
fénytakarón túl megpillantottam a Hold fenséges sarlóját a 
déli égbolton. Az utcákon hemzsegtek az emberek. Kifakult 
kimonót, katonai egyenruhát vagy egyszerűen csak szakadt 
rongyokat viseltek. Portenger - ez volt Tokió 1945-ben, ha 
elállt az eső és a nap előbukkant a felhők mögül. A por 
belepte az emberek haját, rárakódott a ruhájukra, eltömte 
orrukat. 

Jobbra tőlem, egy lebombázott ház romjai között egy 
frontszolgálatról visszatért katona valamilyen szomorú dalt 
játszott bambusz-sípján.  — Katonaruhában,  hátizsákjának 
támaszkodva ült a mocsokban. Khaki uniformisa kifakult és 
elrongyolódott, mégis a veteránok büszkeségével viselte. 
Szemével követett, amint elhaladtam előtte. Odabiccentettem 
felé. Ő is ugyanazt tette, de nem hagyta abba a játékot. Hol 
szolgálhatott? Szerettem volna megkérdezni tőle. Mi minden 
tűnt el az életéből, ami ilyen bánatos dallamot csalt elő apró 
hangszeréből? 

Időnként meg kellett álmom, hogy megkérdezzem, merre 
menjek a Kido által megadott címre. A háborús idők ellenére 
gyakran váltogatták az utcák nevét Tokióban. A házszámokat 
pedig ki sem rakták. Végül megtaláltam az épületet, pedig 
egyáltalán nem nézett ki étteremnek. Homlokzata semmiben 
sem különbözött a szomszédos házakétól. Nem voltak rajta 
sem ablakok, sem lampionok, még egy felirat sem. És furcsa 
módon, nem álltak sorban előtte a szabad asztalra várakozó 
vendégek. 

Biztos jó helyre mentem? Tétován bámultam a keskeny 
faajtóra. Kido állítása szerint mögötte kellett meghúzódnia 


Tokió egyik legjobb és legelegánsabb éttermének. Végül úgy 
döntöttem, benyitok. 

A nyirkos cementpadlón kívül semmit sem találtam 
odabent, még egy villanykörtét sem. Megálltam, hogy 
szemem alkalmazkodjon a sötéthez, aztán elindultam a 
különös, szagtalan folyosón az épület hátsó traktusa felé. El 
sem tudtam képzelni, hogy valaki lakott, főzött, lélegzett, 
dohányzott, verejtékezett vagy egyáltalán végigment itt az 
utóbbi időben. Hátborzongató érzésem támadt, és rögtön 
pókok és patkányok után kezdtem kutatni, mintha egy 
várbörtönben lettem volna. A folyosó előbb jobbra 
kanyarodott, azután balra. A végén halványan pislákoló fényt 
láttam meg egy ajtó fölött. Amint odaértem, hallgatóztam, de 
nem szűrődött ki zaj odabentről. Habozva nyúltam a kilincs 
után. 

Kinyílt az ajtó, és egy egészen más világ tárult elém. 

Ugy éreztem magam, mint Alice Csodaországban. Egy 
tágas terembe csöppentem. A hatalmas helyiséget meleg 
fényekkel megvilágított, színesre festett bambuszparavánok 
osztották részekre. Valahonnan hívogatóan szólt a loto 
hárfához hasonlatos lágy hangja. Készülő hús, égő gyertyák 
és valamilyen finom parfüm illata szállt felém. 

A parfümillat forrása hirtelen előttem termett. Az erős 
testű, ötven év körüli asszony az ajtó mellett várakozott egy 
kis szökőkút szomszédságában. A medencébe visszahulló 
vízsugarakat padlóba süllyesztett lámpák világították meg. 
Megláttam egy másik bejáratot is a szökőkút túloldalán, ahol 
japán vendégek vártak a felszabaduló asztalokra. Es akkor 
megértettem, hogy a rejtett ajtó csak az elit számára nyílik 
meg. Tudni kellett a titkos utat, a titkos jelszót, a titkos 
társaságot, hogy valaki a porlepte közemberek vizslató 
tekintete elől észrevétlenül besurranhasson a Kánaánba. 

Az asszony aranyszínű kimonót viselt. A füle mögé fésült, a 
tarkóján szorosan összefogott haja kihangsúlyozta erősen 
kiugró arccsontját. Ugy tűnt, tudja, ki vagyok, mert hivatalos 
arckifejezése megenyhült, amint rám pillantott. Mosolyogva 
mélyen meghajolt előttem. 

Halvány meleg fények töltötték be az egész termet. A 
lakkozott magas paravánok egyszerű, de szép festése 
megkapó látványt nyújtott. Három fiatal, meglepően szép 
gésa állt az asszony mögött. Egyformán mosolyogtak, és 


meghajoltak előttem. Tekintetükből kiolvastam, hogy már 
vártak rám. 

Viszonoztam meghajtásukat, és japán nyelven szóltam 
hozzájuk. - Koicsi Kido úrral, a császár főtanácsadójával 
szeretnék találkozni. 

Az idősebb nő hálásan bólogatott, amikor meghallotta, 
hogy az anyanyelvén beszélek. A gésák szégyenlősen 
próbálták palástolni kuncogásukat. 

- Jól beszél japánul, uram - mondta az asszony és 
másodszor is meghajolt, ezúttal mélyebben. Dicsérete 
büszkeséggel töltött el, pedig az ilyesfajta udvariaskodásnak 
soha nem tulajdonítottam nagy jelentőséget. 

- O, csak kezdő vagyok - feleltem, mert durvaság lett volna 
egyetértenem vele. 

Az egyik gésa letérdelt elém és lehúzta a cipőmet. Egy 
másik papucsot csúsztatott a lábamra. A lányok szépek és 
képzettek voltak. — Foglalkozásukat évszázadokon át 
örökítették egymásnak a teaházak vörösre lakozott falai 
között. Ott tanulták meg és gyakorolták a nőiesség 
művészetét, ott mélyítették el az érzéki örömök csábításait az 
illendőség, az önérzet és az árnyalt hízelgés maszkja mögé 
rejtve. Hedonistának éreztem magam, ugyanakkor hízelgőnek 
találtam, ahogy ott térdeltek előttem és kuncogva évődtek 
azon, milyen nagy a lábam és milyen erős a lábikrám. Végül a 
helyükre kerültek a papucsok. 

Az idősebb nő intett, hogy kövessem a külön szobába, ahol 
Kido úr várt rám. Egyetlen szabad asztal sem volt az 
étteremben. Elkaptam néhány - kivétel nélkül japán - vendég 
futó pillantását. Mindnyájan vidámnak, jól öltözöttnek és 
elégedettnek tűntek. A legtöbben ügyet sem vetettek rám. 
Kisebb csoportokban üldögéltek a padlón, az alacsony, 
szögletes asztalok körül, a bambusz- és papírparavánok 
között. Fojtott hangon beszélgettek egymással, mintha nem 
akarták volna, hogy titkaik, emlékeik áthatoljanak a 
papírfalak túloldalára. Suttogásaikat élénk bólogatások és 
visszafogott nevetések kisérték. 

Amint egyre beljebb kerültünk, észrevettem, hogy az egyik 
asztalnál szúrós szemmel méregetnek. Négy elegáns úrról 
volt szó. Nagyjából olyan idősek lehettek, mint Kido. Piros 
arcuk és vizenyős tekintetük arról árulkodott, hogy sok szakét 
elfogyaszthattak már aznap este. Nem is próbálták leplezni 


haragjukat és megvetésüket. Egyikük nyersen megszólalt. 
Nem tudhatta, hogy értem a japán nyelvet. 

- Nincs vége. Soha nem lesz vége. Akkor is legyőzzük őket, 
ha a harc száz évet vesz el tőlünk. 

- Mi száz kis év? - reagált egy másik. - Számunkra csak egy 
szívdobbanás, de nekik barbár civilizációjuk létének felét 
jelenti. 

A vele szemben ülő férfi egyenesen rám meredt. - Varui 
oszorosi kaibucu gaidzsin... 

Gonosz, szörnyeteg külföldi... ; 

Háziasszonyom elfehéredett. Eszrevette rajtam, hogy 
meghallottam a beszélgetést. Látván, hogy  lelassítom 
lépteimet, ismét előre mutatott, hogy folytassuk utunkat, 
mintha mi sem történt volna. 

- Kérem, uram, erre fáradjon... 

Odaléptem az idős urakhoz. Nem igazán éreztem magam 
szörnyetegnek, de annál inkább megbántottnak. Kik voltak 
ezek az emberek ebben az elegáns étteremben, akik 
luxuskörülmények között arról győzködték egymást, hogy a 
külföldiek szörnyetegek, miközben a legfőbb parancsnok 
sorra küldözgette a táviratokat Washingtonba hétmilliárd font 
élelem miatt? 

Megálltam előttük és kissé meghajoltam. Japánul szóltam 
hozzájuk. - Jó estét, uraim. MacArthur tábornokot képviselem. 
Nagy örömére szolgál majd, amikor jelenteni neki, milyen jól 
érezték itt magukat. A boldog és virágzó jövőre vonatkozó 
jókívánságait tolmácsolom önöknek. 

Megütközve néztek egymásra egy pillanatig, majd részeg 
haragjukat és zavarukat széles mosollyal palástolták. 
Váratlanul bólogatni kezdtek, mintha barátok volnánk. 

- Á, valóban? A, szó deszuka... 

- Kérem, uram - mondta finom illatú kísérőm, és újra az 
étterem hátsó traktusa felé mutatott. - Csak egy játékot 
játszottak, uram. Nem szabad félreértenie a japán 
szójátékokat! 

- Sajnálom, ha félreértettem - feleltem és rámosolyogtam 
az ittas urakra. Mindannyian hazudtunk egymásnak, és 
tudtuk, hogy hazudunk. - Én csak egy barbár vagyok, még 
nem egészen értem a szokásaikat. 

A rekeszekre osztott étterem legvégében, egy teljesen 
szeparált részben egyedül várt rám Koicsi Kido úr. Ő is 


ugyanolyan nyugtalan léptekkel járkált föl-alá, mint ahogy 
MacArthur szokott. Figyelmeztettek, hogy Kido sokat ad a 
megjelenésére, és valóban kifogástalanul öltözködött aznap 
este is. Világos mellény, sötét gyapjúnadrág és piros 
nyakkendő volt rajta. — Amikor meglátott, — vastag 
szemüveglencséje mögül meglepetten meredt rám. Utóbbi 
találkozásaink során már hozzászoktam tettetett zavarához, 
amellyel azt akarta éreztetni velem, hogy elbizonytalanítja a 
jelenlétem. 

Elém sietetett, hogy kis meghajlással üdvözöljön. - Marsh 
kapitány, de jó hogy eljött! Kérem, foglaljon helyet! Üljön csak 
le! 

Az alacsony asztalon már ott állt a teáskanna egy kis 
faszenes forralón. Kido kényelembe helyezte magát egy 
selyemhuzatú párnán, és azonnal töltött a gőzölgő zöld teából 
mindkettőnknek. Ugy tűnt, a forró ital megnyugtatja, sőt új 
erőre kap tőle. Most már sugárzott az arca. Látszólag nem 
aggasztották a kérdések, melyek megvitatására az étterembe 
hívott, és nem számított, hogy a győztes hadsereget 
képviseltem. Hangulatát immár az határozta meg, hogy ő az 
idősebb és ő a házigazda. 

- . Szerencsésnek tudhatom magam, hogy egy olyan 
befolyásos amerikaival találkozhatom, aki tökéletesen beszél 


japánul - mondta, és megmutatta, hova üljek. - Maga 
bizonyára értelmesebb, mint én, mert én egy szót sem tudok 
angolul. 


Kényelmesen elhelyezkedtem a párnán és belekortyoltam a 
teámba. - Egyszerűen szerencsés vagyok, mert tanulhattam, 
uram. Nekem csupán egy másik nyelv nehézségeivel kell 
megbirkóznom, ám ön a császár tanácsadója. 

- O, ez nagyon kedves magától - felelte és fürkészően nézett 
rám. - Maga azonban fiatal kora ellenére MacArthur tábornok 
szolgálatában áll, akinek még a császárénál is nagyobb a 
hatalma. 

Mindketten tudtuk, hogy mosolygásunk és hízelgésünk a 
gondosan felépített rituálé részét képezi, de a 
, halandzsázást" nem üres szavak töltik ki, hanem olyanok, 
amelyek egészen más jelentést hordoznak a szokásoshoz 
képest. Ha Japánban összefut két ember, még ha egy go 
játékra is, az a szokás, hogy mindkettő igyekszik meggyőzni a 
másikat arról, hogy ő a gyengébb. Az erőtlenség színlelésének 


az a célja ebben a szörnyen szövevényes kultúrában, hogy 
elterelje a másik figyelmét saját erejéről. És ha a másik fél 
hisz valamennyire ellenfelének, és valóban gyengébbnek látja 
őt, akkor túlságosan megnőhet az önbizalma, és az a vesztét 
okozhatja. Es ha valóban elveszti a játszmát, nem kell 
szégyenkeznie, hiszen előre megmondta, hogy ellenfele 
erősebb nála. 

Kido ivott egy kis teát, párnái közé süppedt és láthatóan 
élvezte, hogy ismerem a játékot, így továbbmentem. 

- MacArthur tábornok nagyszerű és hatalmas ember - 
mondtam. - Én egy senki vagyok hozzá képest. En csak 
megosztom vele értesüléseimet. Ellenben ön, uram! A 
bölcsesség forrását jelenti a császárnak. 

- A, dehogy! - tiltakozott Kido. - A császár nélkülem is 

nagyon bölcs férfi. Az én feladatom mindössze annyi, hogy 
megvédjem őt a vesztét akaró  összeesküvőktől és 
intrikusoktól. Maga viszont MacArthur tábornok füleként sok 
esetben befolyásolhatja a Tábornokot. Ez az igazi hatalom, 
Marsh kapitány! 
. Ujra beleittam a teámba, és mosolyogva legyintettem. - 
Önnek is tudnia kell, hogy MacArthur tábornok senkinek sem 
engedi, hogy befolyásolja gondolatait és mondanivalóját. En 
sokkal inkább olyan vagyok neki, mint egy kézikönyv, melyet 
újra és újra fellapozhat. De ön, a császár védelmezőjeként 
eldöntheti, hogy ki férkőzhet az uralkodó közelébe és ki nem. 
Es ez már a valódi hatalom. ; 

A lordpecsétőr szélesen mosolyogva bólintott. - En azonban 
biztos vagyok abban, hogy fiatal kora ellenére a maga könyvét 
bölcsességek töltik meg. § 

Fejemet rázva hárítottam el a dicséretet. - En egy igen 
könnyen olvasható kötet vagyok, uram. 

- Nem hinném! - tiltakozott Kido, aztán hirtelen 
összeráncolta a homlokát, mintha nyomasztaná valami. - 
Különben ne higgye, hogy olyan könnyű visszatartani az 
intrikusokat, akik megkörnyékezik a császárt. Dehogy! - A 
lordpecsétőr felsóhajtott. - De nem számít. Eljárt az idő 
fölöttem. 

Biztatóan mosolyogtam rá, mint egy régi barátra. - Ön 
túlságosan szerény, lordpecsétőr úr. Az ön befolyása cseppet 
sem apad. Gondoljon csak vissza, miről beszélgettünk, 


miközben a parlamenti eseményeket figyeltük. A császár nagy 
becsben tartja önt. 

Kido megkönnyebbülten fújta ki a levegőt. Elégedetté tette 
kapcsolatunk alakulása. Negédesen mosolyogni kezdett. - 
Lehetséges, hogy oszakai akcentust hallok a kiejtésében? 

- Meglehet - válaszoltam. 

Meghökkenésemet úgy próbáltam elrejteni, — hogy 
kényelmesebb pozitúrába helyezkedtem párnáimon. Kozuko 
családja valóban Oszakából emigrált, én pedig tőle és anyjától 
vettem első japán nyelvleckéimet. De az már olyan régen 
történt. A tanulásnak számító beszélgetések óta egy évet 
töltöttem a hadsereg nyelviskolájában, további két évig japán 
hadifoglyok kihallgatásánál tolmácsoltam. A hosszú időszak 
alatt teljesen megváltozott a kiejtésem. Kidónak vagy nagyon 
kifinomult hallása, vagy figyelemre méltó hírszerző 
apparátusa van, mely összeállított rólam egy aktát, és abban 
helyet kapott Kozuko családjának története is. Egyiket sem 
lehetett kizárni. 

- Oszakában kitűnő kereskedők élnek, de sajnálatos módon 
a város nem túl jó katonákat ad az országnak. - Ugy tűnt, 
örömét leli abban, hogy megosztja velem ezt az információ- 
darabkát, mely mintha cinkosokká fűzne össze minket. - Nem 
úgy, mint például Hokkaido, ahol a zord körülmények teszik 
edzetté a parasztokat. Ó, igen nyíltan megmondom magának, 
kapitány, az oszakai seregek lélektelenül vonultak hadba, még 
a kínaiak ellen is. Látja? Nem titok többé. 

A három szép gésa hangtalanul betipegett a szobánkba. 
Lakkozott getájukat az ajtó előtt hagyták, harisnyás lábbal 
suhantak végig a padlón. Letérdeltek mellénk, íriss teát 
készítettek, és elrendezték a halból és tengeri algákból álló 
előételeinket. A hozzám legközelebbi lány - aki megjegyezte, 
hogy milyen erős a lábikrám - tengerkék selyemkimonót 
viselt. Kevéssel volt fiatalabb nálam, és én különlegesen 
szépnek találtam őt. Hosszú ujjaival ügyesen kezelte a 
hegyes, ébenfekete evőpálcikákat. Sötét, mosolygós szeme 
olyan melegséget árasztott, mint amilyet egy kellemes emlék 
kelt az emberben. A tekintetét kerestem, amikor egy 
pillanatra közel hajolt hozzám. Kido azonnal felfigyelt titkos 
kívánságomra, mintha csak hangot adtam volna neki. 

- Kiotói lány - közölte azonnal. - Iskolázott, gyakorlott 
zenész, jól ért a harcművészetekhez és jártas az ikebanában 


is. Csak a legkiválóbb gésáknak adatik meg, hogy itt 
dolgozhassanak. Josikónak hívják. Ugye tetszik magának? 

Miközben Kido beszélt, Josiko felállt, és én elismerően 
néztem utána, amint a bambuszkeretes ajtó felé siklott. - 
Nagyon szép - mondtam. Meghallotta szavaimat, és 
mosolyogva fordult vissza a kijáratból. - De nem szeretném 
zavarba hozni ilyen bókokkal, hiszen nősülni készülök. 

- Nem hozza zavarba, Marsh kapitány! Inkább boldoggá 
teszi! Ha MacArthur tábornok bizalmasa szépnek talál valakit, 
azt a legnagyobb bóknak kell venni. Különösen akkor, ha a 
dicsérő szót egy fiatal és jóképű férfi mondja ki. 

Kido elkapta azt a pillanatot, amikor sebezhető voltam, és 
átvette az irányítást. - Minden erőteljes japán férfinak vannak 
más asszonyai is a feleségén kívül. Ezt el is várják tőlük. 
Minél tehetségesebb valaki és minél felelősségteljesebb 
munkát végez, annál több asszonnyal van dolga. Ameddig a 
férfi gondoskodik feleségéről, nincs mit a szemére vetni. Mi 
megértjük az ilyesmit. 

- Nagyon szépnek találom - ismételtem, és bár kezdetben 
meglepett Kido nyílt bátorítása, mégis kényelmetlenül 
éreztem magam tőle. - De amint már mondtam önnek, én nem 
tartozom a hatalmasok közé. ji 

Kido ügyet sem vetett komoly megjegyzésemre. Ures 
fecsegésnek tekintette, mint a korábban folytatott játékot. 
Megkóstolta az előételeket. - Maga biztosan jó családból 
származik. Japán nyelvet tanulhatott, azután pedig MacArthur 
tábornok mellé került. Apja talán a diplomáciai testületnél állt 
szolgálatban, és így sok időt töltöttek Ázsiában? Vagy apja 
ismeri a tábornokot? 

- Apám meghalt. 

- Sajnálom. A háborúban esett el? 

- Nem. Egy gyapotföldön halt meg. 

Kido zavartan mosolygott, nem tudta, mit feleljen. - Egy 
gyapotmezőn? - kérdezte végül, és úgy ízlelgette a szavakat, 
mintha nagy titkot rejtenének. Világossá vált számomra, hogy 
azt hiszi, tréfálok vagy olyan finom árnyalatokban fejezem ki 
magam, amit még ő sem ért. 

- Apám valóban zseni volt - folytattam. Nem akartam 
szégyenben hagyni a császár tanácsadóját. - És tényleg együtt 
szolgált MacArthur tábornokkal Franciaországban, az első 
világháború idején. 


Úgy látszott, bejelentésem rendkívül elégedetté teszi a 
lordpecsétőr urat, és lehetőséget ad neki személyem 
elhelyezésére a számára könnyebben érthető japán 
hierarchiában. Es az sem volt teljesen hazugság, amit 
állítottam, hiszen apám, Aloysius D. Marsh gyalogos valóban 
szolgált Franciaországban, csak éppen közlegényként, és 
minden bizonnyal több száz kilométerre a Tábornoktól. 

- Á, valóban? - lelkendezett Kido. - Akkor maga 
katonafamiliából származik, akár a tábornok. 

- Sőt, van valami más is - folytattam, és kezdtem élvezni 
családom történetének ezen fÍriss verzióját. - Mindketten 
Arkansasban születtünk. Sok híres katonaember született ott. 
Talán éppen úgy, mint Hokkaidón. 

- Edzett és erős katonák - emlékeztetett Kido, és továbbra 
is szélesen mosolygott rám. - Ugy van. És jól képzettek. 
Mindez megvan magában és a tábornokban is. 

- És mi a helyzet önnel, lordpecsétőr úr? Azt beszélik, ön a 
császár Nagy Testvéreinek egyike. 

Kidót láthatóan megörvendeztette a tény, hogy tudok róla. 
Arcán átsuhantak az emlékek. Vastag lencséi mögött szeme a 
távolba révedt. - Anyám a birodalom hercegnője volt. Igen! 
Nagyon szép asszony. Apámat - akiről el kell mondanom, hogy 
adoptált engem - Takamasza Kidónak hívták. Az ő apja 
szamuráj volt, és a császár szolgálatában halt meg 1862-ben. 
Családunk nagy előnyöket  élvezhetett az uralkodó 
palotájában. Én viseltem a császár gondját négyéves kora óta. 
Szolgálatában álltam, ha érti. 

- Négyéves kora óta, uram? 

- Igen - felelte Kido. - Apám felelt a császár unokáinak 
lakóhelyéért. A lakosztályt kizárólag Hirohito kedvéért 
építették az Aojama-Akaszaka palotában, amikor a császár 
első nevelőatyja, Szumijosi Kavamura admirális váratlanul 
meghalt. 

- Nem a szüleivel élt? 

- Akkor nem. Kavamura admirális nagyon szerényen, az ősi 
hagyományokat követve élt Azabuban, messze a palotától. 
Első születésnapját követően a császárt hozzá küldték. 
Roppant konzervatív viszonyok közé. Hagyományaink 
megkövetelték, hogy a herceg spártai körülmények között 
nevelkedjen, távol a tróntól. 


Tanulmányaim során sosem hallottam ilyesmiről. A császár 
gyermekéveinek részletei teljesen ismeretlenek maradtak 
Nyugaton, még a tudósok sem férhettek hozzájuk. Amint a 
lordpecsétőrt hallgattam, nagyot dobbant a szívem. Tudtam, 
hogy Kido szándékosan tárta fel előttem a múlt rejtett 
kapuját, hogy az eddig ismeretlen információk eljussanak 
MacArthurhoz. 

- Én tizenöt éves voltam, amikor a császár hozzánk került. - 
Kido ösztönösen megérezte, hogy magával ragadott története. 
- Egy héten csak egyszer vagy kétszer láthatta az anyját. Apja, 
a koronázott herceg olykor meglátogatta, hogy éjszakára 
visszavigye őt az Akaszaka palotába. A maradék időt velünk 
töltötte, apám felügyelete mellett.. Engem Első Bátyjának 
neveztek. Persze voltak más , bátyjai" is. Játszottunk vele, 
vigyáztunk rá, tanítgattuk. Higasikuni herceg... 

- A miniszterelnök? . 

- Igen - felelte Kido szórakozottan. - Ő a nagybátyja, egyben 
Nagy Testvére is. Aszaka herceg... 

Nevét Genius ezredes háborús bűnökről készített rövid 
jelentéséből ismertem meg aznap délután. Tettei rossz fényt 
vetettek rá. - Aszaka. Nem volt ő tábornok a hadseregben? 

- De igen - válaszolta kurtán, és azonnal óvatosabbá vált. - 
Egy másik nagybácsi. 

- Kínában szolgált. 

- Ugy van. Hadtestparancsnokként. 

- Nankingnál? 

- Ott és más helyeken is. - Most már éberen figyelt rám, 
mindenképpen el akarta kerülni a következő, kézenfekvő 
kérdést. - És közöttünk tartózkodott még Konoje herceg is. - 
Nosztalgikus mosoly suhant át az arcán. - Ő fiatalabb volt 
mindannyiunknál. Folyton ugrattuk őt! A császárnál azonban 
idősebb volt. Fudzsivarai herceg. Nagyon intelligens és 
lojális. 

- Konoje! - ismételtem hangosan, és nem tudtam 
visszafojtani meghökkenésemet. - Ő volt a miniszterelnök, 
amikor Japán hadba lépett Kínával! 

- Valóban - mondta Kido. - A Fudzsivara család több, mint 
kétezer évig szolgálta Japán császárait. 

- Ezek a... kulcsemberek mindnyájan az uralkodó Nagy 
Testvérei? 


- Igen! És még mások is. - A lordpecsétőr szinte 
sértődöttnek látszott. Nem szokott hozzá az ilyesfajta 
egyenességhez, de azért megpróbált uralkodni magán. - Mi a 
szokatlan ebben? Mi mindannyian a császári család tagjai 
vagyunk. Együtt nőttünk fel. Az volt a kötelességünk, hogy 
tanulmányozzuk történelmünket és fontolóra vegyük a jövőt. 
Akkor vesztettük el a háborút az oroszok ellen! Emlékszik az 
1904-es Port Arthur-i csatára? Akkoriban sok vita folyt a 
világban betöltött  szerepünkről és Ázsia nyugati 
kolonizációjáról. A mi feladatunk volt, hogy felügyeljük a 
császár intézkedéseit. Vegyen még az előételből, Marsh 
kapitány. 

Kido hirtelen elhallgatott. Kérdéseimnek oly módon vette 
elejét, hogy egyszerűen nem figyelt rám. Ugy tett, mintha az 
étvágygerjesztőket kóstolgatná. Lázasan dolgozott az agya, 
miközben finom falatokat rakosgatott a csészéjébe. Küldetése 
volt, ehhez kétség sem férhetett. Es fogadni mertem volna, 
hogy átkozza magát, amiért annyi mindent a tudomásomra 
hozott. Ráadásul túl korán. 

A három gésa újra megjelent. Miso levest, újabb kanna 
Íriss teát és két szürke cserépedényben forró szakét 
szolgáltak fel. Mellénk térdeltek és mosolyogva töltötték a 
rizspálinkát gyűszűnyi csészénkbe. Kido pillanatokon belül 
visszanyerte jókedvét. Koccintottunk és lehajtottuk a forró 
italt. A gésák késlekedés nélkül újratöltettek. 

- Egészségére! - mondta a lordpecsétőr. 

- A jövőre! - feleltem, miután megint teletöltötték az apró 
csészéket. 

- MacArthur tábornokra, az igazi nagy emberre - folytatta 
Kido. 

- A császárra, a bölcs uralkodóra! 

- Megtanítom egy apróságra - mondta Kido a negyedik 
pohárköszöntő után. - Soha ne töltsön magának szakét 
Japánban. Ha nincs gésa a közelében, akkor várja meg, míg 
vacsorapartnere tölt magának. Maga pedig neki töltsön. - 
Ravaszul pislogott rám. - Sohasem szabad mohónak látszania. 
Semmilyen téren. Japánban semmiképpen sem. De azt 
hiszem, ezt magától is tudja. 

- Lordpecsétőr úr - kezdtem, és felemeltem gyűszűnyi 
poharamat. - Nagy megtiszteltetésnek tartom, hogy ilyen 
értékes tanáccsal látott el, és örülök, hogy ilyen remek 


alkalom adódott a nyílt beszélgetésre. És most az ön 
egészségére szeretnék inni a  szívességéért és a 
gondoskodásáért. Es amiért meghívott erre a különleges 
helyre ma este. 

Ó is felemelte csészéjét. Alig tudta palástolni, milyen 
jólesik neki a dicséret. - Igen, igen, és persze magára, amiért 
idefáradt és volt elég mersze, hogy beüljön egy olyan helyre, 
ahol csak japánok veszik körül. 

- Ez nem lehetett megfontolás tárgya - nevettem. - 
Tokióban mindenütt japánok vesznek körül. 

A szaké olyan simán csúszott, akár a víz, és olyan 
veszélyesnek bizonyult, mint a kábítószer.  Erzékeim 
eltompultak tőle, és erőlködnöm kellett, hogy összpontosítani 
tudjak. Kido kissé szórakozottan pillantott rám, miután letette 
poharát. Már eléggé becsiccsentettem, ő pedig úgy döntött 
magában, hogy elérkezett az ő pillanata. - Tudja, ők ezt együtt 
viszik véghez. És úgy is kell lennie. 

- Kik? Mit visznek véghez? 

- Természetesen a császár és a tábornok. A megszállás 
elfogadtatását. Az ország irányítását. A jövő 
kibontakoztatását. 

Gyanakvóan néztem vissza rá. A közvetlen légkör ellenére 
vakmerő lépés volt véleményét ilyen nyíltan közölnie. A 
háború alig egy hónappal azelőtt ért véget. És a szavak a 
császár legfőbb tanácsadójától származtak. - Ugy gondolom, 
óvatosabb is lehetne, amikor ilyeneket mond, lordpecsétőr úr. 

Kido mosolygott, arca szinte vibrált a feszültségtől, de 
megőrizte higgadtságát. - Kérem, ne vegye sértésnek! Tudjuk, 
hogy maguk nyerték meg a háborút és tudjuk, hogy 
MacArthur tábornok hatalma mindenható. És szinte 
mindannyian tudjuk azt is, hogy odakint a világ haragos, és 
bosszúvágy fűti. Így aztán mi maguk nélkül nem tehetünk 
semmit. De azt is meg kell értenie, hogy itt Japánban maguk 
is igen keveset tehetnek nélkülünk, Marsh kapitány. 

- Én személy szerint is tudom, hogy MacArthur tábornok 
méltányolja a császár szívélyességét. De neki abszolút 
hatalma van, és azt nagyon komolyan veszi. Ne is fontolgassa, 
hogy ezen a téren próbára teheti. Arra kényszerítené, hogy 
drámai lépéseket tegyen saját védelme érdekében. 

Kido hűvösen válaszolt. - Tudjuk. És nem is vitatjuk ezt a 
kérdést. Kérem, ne értsen félre. Ugy beszélek magával, 


mintha egy barátommal tenném. - Hirtelen kuncogni kezdett, 
és lemondóan legyintett. - De lehet, hogy ez csak a szakétól 
van? Ez az én saját megfigyelésem eredménye. Ha a császár 
megvonja a támogatását, és népe követi őt, mit tesz majd 
MacArthur? Még több katonát vonultat fel? Kit támadnának? 
Ledobnak még egy atombombát? Hol? Kire? 

Szavai meghökkentettek, de Kido szemmel láthatóan 
jobban erezte magát, miután nyíltan és merészen kimondta a 
játékszabályokat. A császári kormány egy hónapot töltött az 
együttműködés mézesmadzagának húzogatásával. Ugy tűnt, 
most kivetik a horgot is. Kido azt szándékozta mondani 
nekem, hogy a hatalom megosztása nélkül az együttműködés 
a semmibe veszhet. - Már nem úgy mennek a dolgok, mint 
ezelőtt, uram. A régi napoknak végük. A császár maga 
jelentette ki népe színe előtt. Ott voltam a parlamentben, 
amikor ezt mondta. Azt is elismerte, hogy ő nem Isten. 

- Ha új idők is jönnek, nem jelenti azt, hogy Japánban vége 
szakad a régi életmódnak. Ezt meg kell értenie. Gondolja át, 
Marsh kapitány. Ha az emberek elhiszik, hogy a császár nem 
Isten, nem gondolja, hogy újra hinni fognak isteni eredetében, 
ha azt mondja, korábbi kijelentésével csak gátat akart vetni a 
további szenvedéseknek? Nem a maguk Krisztusa vállalta a 
halált azért, hogy megmutassa, újjászülethet? 

Kido arcvonásai azt mutatták, hogy valamiféle játékot 
játszik velem. Aztán felemelte kezét, mintha vissza akarná 
vonni saját szavait. - Ez nem volt tisztességes a részemről. 
Nem is úgy gondoltam! Különben is, a császár nem olyan, 
mint a maguk nyugati Istene. Gondosan megvizsgáltuk ezt a 
kérdést, amikor összeállítottuk a császár beszédjét. Nagyon 
fontos volt, hogy pontosan a legmegfelelőbb szavakat 
használjuk. 

Úgy nézett rám, mint aki bizonyítékkal akar szolgálni. - A 
császári udvar rendkívül szerencsésnek mondhatja magát, 
amiért olyan amerikai születésű barátja van, mint William 
Merrel Vorries. Ismeri őt? 

- Nem - feleltem. - Nem tudom, hova tegyem a nevét. 

- Vorries nagyon rendes ember - mondta Kido. - Kansasban 
született, közel a maga Arkansasához. 1905-ben érkezett 
Japánba. Itt gazdagodott meg.  Mentolos kenőcsök 
forgalmazásával. Igazán népszerű termék. Egy Janagi Hitocu 
nevű nemesember lányát vette el feleségül, azután felvette a 


japán állampolgárságot. A Keresztény Testvéri Szeretet 
Mozgalom alapítója. 

- Vorries. Igen - mondtam, amikor végre eszembe jutott. - 
Találkozót kért a legfőbb parancsnoktól, még Yokohamában. 

- Igen - folytatta Kido, és meglepte, hogy emlékszem rá. - A 
legfőbb . parancsnok nagyon elfoglalt volt azokban a 
napokban. 

- Rendkívül elfoglalt - bólintottam színlelt egyetértéssel. 
Annak, hogy MacArthur elutasította Japán legkiválóbb 
amerikai származású külföldijét, semmi köze sem volt szoros 
időbeosztásához. Bár tényleg volt mit csinálnia. A Tábornok 
legenyhébb kifejezésével is , kollaboránsnak" tartotta. 

- Nos - ment tovább Kido -, megkérdeztük Vorriest, miért 
tiltakoznak olyan erősen a császár isteni eredete ellen. 
Megmutatta nekünk, hogyan definiálják az , Isten" szót a 
nyugati lexikonok.  Tanulmányoztuk a meghatározást. 
Mindannyian - a császárt is beleértve - egyetértettünk abban, 
hogy ő nem az a fajta Isten. Az ő isteni mivolta a kami. Érti 
ezt? Japánban minden dolognak van kamija, még a fáknak és 
a köveknek is. De a császáré a legnagyobb és a legerősebb. 
Ami népünk érti ezt, és semmi sem változtathatja meg 
felfogását. Az sem számít, mit hord össze az uralkodó 
MacArthurnak annak érdekében, hogy megteremtse a békét. 

- Akkor azok az amerikaiak, akik hallották a császár 
megjegyzését, úgy is lezárhatják a kérdést, hogy az uralkodó 
hazudott. 

Kido türelmetlenné vált, mert értetlenül viselkedtem. - 
Ennek semmi köze a hazugsághoz. 

Már éppen válaszolni akartam neki, amikor eszembe jutott 
a néhány héttel azelőtti hosszú beszélgetésem Garvey atyával. 
- Igaza van. Ez csak az én meglátásom. 

- Egyébként teljesen lényegtelen - közölte Kido. - A háborút 
elvesztettük, és el fogjuk fogadni a feltételeiket. De hogy mi 
történik holnap, jövőre vagy tíz év múlva? Bármit is mond a 
császár a nyugati istenről, nem fogja megváltoztatni isteni 
mivoltát a japán nép szemében! Követni fogják. Nem kívánok 
vitába bocsátkozni, Marsh kapitány. Ez csak az én 
véleményem. De maga valóban elhiszi, hogy az emberek egy 
hónap alatt képesek eldobni maguktól mindent, amiben 
kétezer éven át hittek? Tényleg erre számít? 


Zúgott a tejem, ügy éreztem, hogy a csontjaimig hatolt a 
szaké, de tudtam, hogy Kido már odadobta a kesztyűt, 
nemcsak nekem, hanem a Tábornoknak is. Es a kérdés 
megválaszolása az én felelősségem lett. 

- Lordpecsétőr úr, én csak annyit tanácsolhatok, hogy a 
császárnak nem érdemes nyíltan összeütköznie MacArthurral. 
Nem érne el vele semmit. Hajlandó lenne kockáztatni úgy, 
hogy mindent elveszíthet? 

Kido rendkívül elégedett volt válaszommal, mintha 
okfejtése végére én tettem volna pontot. - Beláthatja, 
kapitány, úgy van, ahogy mondtam. Ezt együtt kell 
végigcsinálnunk. Egyik fél sem kockáztathat. Egyik fél sem 
vesztheti a játszmát. Mi a lényeg? Egyetértésben kell 
cselekednünk. A japánok nagyon értenek az összhang 
megteremtéséhez. Ez a jövő! Ettől a pillanattól fogva 
elválaszthatatlanok vagyunk. 

A kék kimonós gésa visszatért és letérdelt mellém. Rizst, 
zöldségeket és nyársra húzott jakitorit szolgált fel. Kido 
észrevette, hogy szemem ismét a lányon felejtem. Nevetve 
kiáltott fel. - Látja? Josiko segíthet magának a helyzet 
megértésében! Olyan az, mint egy férfi és egy nő egyesülése. 
Megbonthatatlanul összefonódtunk. 

Kido evés közben hallgatásba burkolózott. Az étel 
csodálatos volt, én pedig újra elámultam, mi minden 
beszerezhető egy olyan városban, ahol nemrégen még 
bombák okozta tüzek pusztítottak. De Kido úr nem éhezett, 
ahogy más arisztokraták sem. Az a hír járta, annyi marhahúst 
halmozott fel a háborúra, hogy nemcsak magának volt elég, 
hanem azzal etette a villája kertjében vicsorgó kutyafalkát is. 

Rizspálinkás remek hangulatomat beárnyékolta egy sötét 
gondolat. 

- Lordpecsétőr úr, van egy lista azokról az emberekről, akik 
feltételezésünk szerint háborús bűnöket követtek el. Ön is 
rajta van. 

- Tudom - válaszolta látszólag nyugodtan. - Eljött a bosszú 
ideje. Még a személyes naplómat is elkobozták. Ezt rendkívül 
megfontolatlannak és végtelenül értelmetlennek tartom. 
Egyetért velem? Én semmi rosszat nem cselekedtem. Több, 
mint egy évig dolgoztam a békekötés kidolgozásán. Most 
mégis arra gondolok, hogy beletörődök sorsomba, ha a jövő 
érdekében ez szükséges. 


- Lehet, hogy a császár is hamarosan rajta lesz a listán. 

- Korábban is mondtam már magának, hogy súlyos hiba 
volna - közölte. - A császárt és közvetlen hozzátartozóit nem 
szabad megalázni. - Arca megfeszült, és én éreztem, hogy 
közös vacsoránk lényegére tapintottam. 

- Ezt nem én döntöm el. 

- "Tudom, kapitány. De a következmények ugyanazok 
lennének, ahogy már megtárgyaltuk. Olvassák el a naplóimat! 
Remek ötlet! Ellenőrizzék a találkozóinkról készített 
feljegyzéseket! A császár személyesen vezette a 
békekampányt Szaipan elestétől, és annak több, mint egy éve! 

- Szövetségeseink ragaszkodnak az uralkodó bíróság elé 
állításához. ; 

- Hallottunk róla. És én tudom, mekkora nyomás nehezedik 
a maguk kormányára. Mondtam már magának, hogy 
megértem a megtorlás szükségességét, Marsh kapitány. De 
nyomatékosan figyelmeztetnem kell magát, hogy népünk 
fellázadhat, ha a császárt és egyenes ági rokonait vád alá 
helyezik. Komolyan beszélek! A japánokat gyakran az 
érzelmeik irányítják. 

Kido kihívó arckifejezése azt árulta el nekem, hogy nem 
blöfföl. - Nem beszélhetek MacArthur tábornok nevében, de 
én azt hiszem, hogy szimpatizál az ön gondolatmenetével, 
legalábbis nagy tiszteletben tartja a császárt. 

Kido ravaszul pislogva, az ételét tologatva tanulmányozta 
arcomat.  - MacArthur tábornokot... erős érzelmek 
befolyásolják Yamashita tábornokkal kapcsolatban. 
Feltételezem, ő is a listán szerepel. 

- A lista tetején. En láttam, mi történt Manilában, 
lordpecsétőr úr. Az egész háborúról az a legvisszataszítóbb 
emlékem. 

- Igen - felelte Kido és egy pillanatra lesütötte a szemét. 


Furcsa módon, hirtelen érzelgőssé vált. - A hadsereg 
szégyenbe hozott minket, amikor parancsnokai a saját 
szakállukra cselekedtek. - Megkockáztatott egy cinkos 


mosolyt. - YTamashita nem túl népszerű Japánban, tudja? Nem 
szeretjük őt. Hajlamos a rosszra. 

Kido közlése meghökkentett és összezavart. Előrehajoltam, 
egészen közel az arcához. - Azt hittem, ő számított a 
legkedveltebb tábornoknak Japánban. 

- A köznép körében, de nem a császári udvarban. 


Kido a tekintetemet kerülve fészkelődött párnáin és 
evőpálcáit rakosgatta. Azt a benyomást keltette, mint aki 
utólag mérlegeli válasza súlyát. De hirtelen eszembe jutott, 
hogy az ittasság álarca mögött tulajdonképpen megoldási 
javaslatot tett. 

Megköszörülte a torkát, mintha a megfelelő szavakat 
keresné. 

- Szingapúr után Yamashita nagyon népszerű lett. De 
mindig is túlságosan függetlenül cselekedett, és az 
agyondicsérés a fejébe szállt. Folyton eltért kidolgozott 
haditerveinktől. 1940-ben Németországban is megfordult, és 
a gépesített hadviselés nagy támogatójává vált. Pearl Harbor 
előtt megkérdőjelezte az Egyesült Államok elleni támadást, 
pontosabban azt a gépesített hadosztályoktól tette függővé. 

- Yamashita ellene volt Pearl Harbornak? 

- Igen - válaszolta Kido. Furcsán meredt rám, mintha 
rajtam kívül mindenki tudna róla. - Előre megjósolta, hogy 
veszíteni fogunk, és a szingapúri győzelem után azt mondta, 
egyetlen esélyünk a háború megnyerésére Ausztrália 
lerohanása. Sokkal inkább, mint a dzsungelháborúk. 


- Ausztráliáé? 
- Igen - mondta Kido. Izgatottság és szégyen öntötte el az 
arcát - Váratlanul megtámadni, és kierőszakolni a 


fegyverletételt, mint Szingapúrban. Az ausztrál hadsereg 
szétszóródott szerte a világban! Mi nem akartuk ezt 
megtenni, de a köznép java egyetértett vele. Miután 
hadseregünk megrekedt a dzsungelharcokban, személye 
kezdett problémát okozni nekünk. Tudja, ő maga is közember. 
Túl széles volt követőinek tábora, és ezt mi ártalmasnak 
tartottuk. Éppen ezért helyezték át Szingapúr után Kínába. 

Nem tudtam követni a logikáját. - Miért? 

- Mondtam már magának, kapitány. Túlságosan népszerűvé 
vált. Es nem követte a stratégáink által kidolgozott 
irányvonalat. 

- Kido vállat vont. - Nem az volt a probléma, hogy ellenzi a 
politikánkat, hanem az arroganciája nem volt az ínyünkre. 
Yamashitának megvoltak a külön útjai. Es még most is kárt 
okozhat, ha visszatér Japánba és beszélni kezd a megvívott 
háborúról. 

- Problémát okozhat? Kinek? 

- Mindenkinek. 


Akkor már pontosan tudtam, mire gondol, de azt akartam, 
hogy ő mondja ki. - Sajnálom, lordpecsétőr úr, de azt hiszem, 
nem olyan tökéletes a japán nyelvtudásom, mint ahogy 
hittem. Elmagyarázná nekem? 

Kido óvatosan vizsgálgatott egy darabig. A megoldás tálcán 
kínálkozott, és mindketten megértettük, hogy a császári 
udvart különösebb érdekek nem fűzik Yamashita tábornokhoz, 
nincs ellenvetése kivégzését illetően. Kido azonban nem kapta 
be a horgot, és nem volt hajlandó kifejteni azt, ami úgy is 
nyilvánvaló volt. Végül másra terelte a beszélgetést. - Én csak 
azt próbáltam megértetni magával hogy MacArthur 
tábornokot én is felettébb bölcs embernek tartom. Ő mindig a 
teljes képet látja! Biztosan megérti, hogy a japánok 
mélységesen megbánták a kegyetlenkedéseket, amelyek 
Manilában történtek Yamashita tábornok parancsnoksága 
alatt. Egyszóval, osztom a véleményét, kapitány. 

Fogalmam sem volt, mit tegyek vagy mit mondjak, de úgy 
éreztem, kötelességem jelezni, hogy az ajánlatot - ha 
egyáltalán az volt - megértettem és továbbítani fogom. - 
MacArthur tábornokot nagyon megrázták a  manilai 

látta, hogyan gyilkolták le őket. 

- Az adósságot egyenlíteni kell. - Kido befejezte az evést. - 
Csak azt mondhatom magának, hogy megértjük a tábornokot 
és támogatni fogjuk ebben az ügyben. A japán nép hasznára 
válik, ha MacArthur és a császár együttműködik. 

A vacsora véget ért. Mindketten felálltunk és indulni 
készültünk. Kido felemelte egyik kezét, mintha meg akarna 
állítani. Utoljára hagyta legfontosabb közölnivalóját. - A 
császár látogatást kíván tenni a legfőbb parancsnoknál. Itt az 
ideje, hogy találkozzanak és közvetlenül is beszéljenek 
egymással, Marsh kapitány. 

- Megmondom MacArthurnak - közöltem, és mind a ketten 
meghajoltunk búcsúzóul. 

- Hamarosan - mondta a lordpecsétőr - túl sokan próbálnak 
éket verni közéjük. 

- Ezt is el fogom mondani - válaszoltam. - És ismételten 
megköszönöm minden értékes tanácsát. 

Kido elmosolyodott és zavart színlelt. - Csak a szaké beszélt 
belőlem, kapitány! 


Egy órával később visszaértem a szállodai szobámba. Még 
mindig kóvályogtam Kido erős rizspálinkájától. Éppen fogat 
mostam, amikor geta kopogását hallottam a szobámba vezető 
lépcsőn. Szívem vadul dobogni kezdett, hiába próbáltam 
elfojtani izgatottságomat. Gyorsan kiöblítettem a számat. 
Azonnal tudtam, ki várakozik odakint. 

Odaléptem az ajtóhoz és kinyitottam. Josiko álldogált 
türelmesen — a  lépcsőfordulóban.  — Szégyenlősen rám 
mosolygott, aztán a padlóra szegezte tekintetét, mintha nem 
szeretné látni, hogyan reagálok megjelenésére. Még mindig a 
kék kimonóját viselte. Hosszú haját feje tetejére tornyozta. 
Egy kis fenyődobozt tartott a kezében. Igazán szép volt 
mindene: karcsú teste, feszes, makulátlan bőre, lágy ajka, 
izmos csípője és lába. Látszólagos elfogódottsága valamilyen 
belső erőt sugárzott, és ez még vonzóbbá tette őt. 

A dobozkát széles rózsaszínű szalaggal kötötték át. Végül 
meghajolt és felém nyújtotta a csomagot. Lágy, bársonyos 
hangját szinte suttogóra fogta, ahogy a japán nők szokták 
magas rangú személyek társaságában. 

- Azért jöttem, hogy a bocsánatát kérjem, Jay Marsh 
kapitány! A lordpecsétőr úr összeszidott, amiért nem 
szolgáltam fel önnek a desszertet! Arra utasított, hogy hozzak 
önnek egy kis édességet. 

Már felegyenesedett a meghajtásból, de még mindig lefelé 
nézett. Csintalanul mosolygott, és alulról felpillantott rám, 
hogy lássa, értem-e a célzást. Csodálatos illata volt. Szeméből 
őszinte melegség áradt. Magányos voltam és kissé részeg. 
Közel állt hozzám, csak ki kellett volna nyújtanom a kezem, 
hogy megérinthessem, és annyira szép volt, hogy minden 
porcikám kívánta őt. 

Hosszú másodpercekig bámultam rá. Miért nem tudom 
kordában tartani érzéseimet? Hiszen egy másik nőbe vagyok 
szerelmes! Mégis félreálltam az ajtóból, hogy utat 
engedhessek Josikónak. 

Belépett a szobába. Még az ajtóban levette getáját és 
lecsúsztatta harisnyáját is. Edesen mosolyogva ment el 
mellettem. Bal csípőjével és vállával menet közben súrolta 
testemet. Legszívesebben magamhoz rántottam volna még 
abban a pillanatban, de éreztem, hogy ennek a csábításnak 
megvan a rituáléja, amelyet végig kell játszanunk. Mindketten 
tudtuk, hogy mi történik majd. Van annál vérpezsdítőbb érzés, 


mint amikor ketten ráébrednek, hogy hamarosan szeretkezni 
fognak? 

A kimonó nem maradt sokáig Josikón. A dobozkát letette az 
asztalra, bement a fürdőszobába, óvatosan lehámozta 
magáról a kényes ruhadarabot és gondosan felakasztotta az 
ajtóra. Akkor már csak egy ujjatlan, combközépig érő 
alsóruhát viselt. Egy pillanatig nem vett rólam tudomást, 
letérdelt a kád mellé és megnyitotta a csapokat. Amint 
zuhogni kezdett a szinte tűzforró víz, felállt és odalépett 
hozzám. Gonoszkodóan és ravaszkásan mosolygott rám. 
Meghajolt, aztán végre nyíltan is a szemembe nézett. 

- A lordpecsétőr úr a lelkemre kötötte, hogy mutassam be 
önnek a hagyományos tűzforró vizes fürdőt. 

Az este folyamán először vetettem le összes gátlásomat és 
felszabadultan felnevettem. Talán a szakétól volt. 

- Akkor a melegvizes fürdő nem számít hagyományosnak? 

- Nem! - mondta nevetve és egyik kezével automatikusan 
eltakarta a száját. 

- Es mi a helyzet a , csak" forró fürdővel? 

- Az sem! Az igazi japán fürdő tűzforró! ji 

A közös nevetéstől mindketten ellazultunk. Ő nem gésa 
volt, én pedig nem kapitány. Nem japán volt, én pedig nem 
amerikai. Egy nő állt előttem, aki megszabadult a színleléstől, 
és úgy tűnt, hogy tetszem neki. Én pedig egy férfi voltam, aki 
elragadónak találta őt. Nem látszott rajta, hogy csak a 
küldetését teljesíti. Én sem voltam pusztán... micsoda? Kido 
hírszerző apparátusának célpontja? Hazug, aki azt ígérte egy 
asszonynak, hogy elveszi feleségül? 

Terjesen mindegy. Már túlságosan késő volt. Semmi más 
nem számított a világon. A víz egyre csak csobogott és gőzzel 
töltötte meg a szobámat. A lány mindössze néhány 
centiméternyire állt tőlem egy egyszerű alsóruhában. A 
szövet rátapadt kemény mellbimbójára. A ruha elég rövid volt 
ahhoz, hogy megcsodálhassam formás, izmos lábát. 

A kád háromnegyed részig megtelt. Josiko elzárta a 
csapokat és a csempén térdepelve rámutatott a gőzölgő vízre. 

- Most pedig be kell ülnie a kádba. 

Gyakorlónadrág és fehér póló volt rajtam. Vigyorogni 
kezdtem és gyanakodva méregettem a vizet. - Túlságosan 
forró. 


- Soha nem lehet elég forró! - Kacéran vett szemügyre. - 
Késő van, Jay Marsh kapitány, és az is lehet, hogy megártott 
önnek a sok szaké. Segítsek önnek levetkőzni? 

- Ó, nem szükséges - mondtam, és továbbra is bárgyún 
vigyorogtam rá. Alig tudtam uralkodni magamon. Ereztem, ha 
abban a pillanatban hozzám érne, egyáltalán nem jutnék el a 
kádig. - Fontos ez a fürdő? 

. - Hát persze! - mondta nevetve és újra eltakarta a száját. 
Ön nagyon mulatságos ember, Marsh kapitány. 

- Inkább hívjon Jaynek. 

Láthatóan elpirult. Kissé lehajtotta a fejét térdelés közben. 
Ajánlatomat bókolásnak vette. - Köszönöm önnek. Ahogy 
kívánja. Megtiszteltetés, ha Jaynek hívhatom. 

- És én hívhatnám magát Josikónak? 

- Természetesen. - Néhányszor kimondta a nevemet, mintha 
ízlelgetné. - Jay. Mit jelent? 

- Azt jelenti ,szép asszonyok szeretője". 

Kuncogni kezdett. Gyorsan levetettem a ruháimat. 
Meglepetésemre elfordította tekintetét, amint meztelenül és 
felajzva odaléptem hozzá. Ragaszkodott ahhoz, hogy beleüljek 
a kádba. Egyik lábammal meg is kíséreltem, de azonnal vissza 
is kaptam. Rettenetesen forró volt a víz. 

- Áááá! Ezt nem lehet kibírni! 

Még mindig nem fordult felém, amint mosolyogva 
megdorgált. - Soha nem lehet elég forró. 

Azután hirtelen felállt, egyetlen mozdulattal lecsúsztatta 
magáról az alsóruhát, felakasztotta a kimonó mellé, az ajtóra. 
Alig félméternyire lehetett tőlem, de még mindig nem nézett 
rám. Nem pihentethettem meg szemem karcsú testén, 
meglepően telt keblén, szeméremszőrzetének kis 
háromszögén, mert elfordult. 

Habozás nélkül belevetette magát a forró vízbe. Egy darab 
szappant vett a kezébe. Hátrahajtotta a fejét, és először a 
nyakát, a vállát, a karját, végül a mellét kezdte szappanozni. 
Elfordított tekintettel ismét odaszólt nekem. 

- Jöjjön már, Jay. Még a végén kihűl a víz. Mögéléptem és 
azon voltam, hogy letérdelek, amikor váratlanul forró vizet 
fröcskölt rám. Úgy nevetett, mint egy kislány, miközben én 
üvöltöztem, ő pedig folytatta a fröcskölést. Végül nem maradt 
más választásom, belemerültem a kád vizébe. Azonnal 
átöleltem, végigfuttattan kezem a derekán és a mellén, 


magamhoz húztam az állat és csókolni kezdtem az arcát, majd 
a száját. Hosszan visszacsókolt. 

Végül elhúzódott tőlem, egy pillanatig a szemembe nézett, 
azután lehajtotta a fejét, mintha mindez túl személyessé vált 
volna. - Neked van a legpuhább ajkad, amit valaha is 
csókoltam - mondta immár tegeződve. Hangja mély és 
nyugodt volt, mintha nagy meglepetés érte volna. Egyszer 
csak lefejtette kezem a melléről. - De elém kell ülnöd. 

- Tessék? 

- Gyere elő a hátam mögül, és ülj elém. 

Végül is ő került mögém a szűk kis kádban, és szappanozni 
kezdte a hátamat. Ugy tizenöt percig ülhettünk Így. 
Lassanként megmosta a hajam és a testem minden részét. 
Azután leeresztette a vizet és újra megtöltötte a kádat. Tiszta 
vízzel leöblítettük magunkat. Gyakorlott mozdulatokkal 
masszírozni kezdte a testemet. Hosszú ujjainak ereje szinte a 
csontvelőmig hatolt. Minden izmomban feloldotta a 
feszültséget a nyakamtól a lábamig. Gyengének és könnyűnek 
éreztem magam. Elzsibbasztott a forróság, az eltompultság 
nirvánájában lebegtem. 

Nem tudom, mennyi ideig szeretkeztünk. Csak annyira 
emlékszem, olyan volt, mint egy véget nem érő Csajkovszkij 
szimfónia. Végig Ő irányított. Simogatott, csókolt, mosolygott, 
vezette a kezem, majd végül halkan nyögdécselt 
gyönyörűségében. Azért jött hozzám, hogy végrehajtsa 
feladatát, de amikor ismét ott állt előttem kimonóba öltözve, 
és odahajolt egy gyengéd búcsúcsókra, valami láthatóan 
megváltozott benne. A testi együttlét örömeit talán színlelni is 
lehet, de a gyengédséget soha. 

- Köszönök mindent, Jay. Remélem, még láthatjuk egymást. 

Miután megcsókolt, államig húzta a takarót, aztán 
hangtalanul kiosont a szobából. Félálomban még hallottam 
getájának koppanásait a lépcsőn. Biztos visszament Kidóhoz. 
Azt is tudtam, hogy valami történt velem. 

Valamiféle új, ismeretlen erő kerített hatalmába. 

- Lám, lám - mondta Sam Genius ezredes, amikor beléptem 
túlzsúfolt irodájába. - A mester-hírszerző érkezik hozzánk. 

- Mondtam már magának, ezredes, nem vagyok kém. 

- . Sokat mosolyog, kényelmesen él, világosan nem 
azonosítható feladatoknak tesz eleget. Ezek alapján akár kém 
is lehetne. 

A Géniusszal dolgozó őrnagyok felpillantottak munkájukból 
egy pillanatra, aztán úgy döntöttek, hogy nem foglalkoznak 
velem többet. 

Lehuppantam egy székre, Genius íróasztala elé. - Tudja, 
hogy kell kimenteni egy fuldokló ügyvédet, ezredes? 

- Nem - válaszolta vigyorogva. - Hogy? 

- Sehogy. 

- Teljesen nyilvánvaló kísérlet a figyelemelterelésre - 
morogta. - Ha maga nem kém, beosztott kapitány létére 
hogyan tudta elérni, hogy a császár elzarándokoljon 
MacArthurhoz? 

A történet gyorsan elterjedt a Tábornok vezérkarában, és 
meglehetősen nagy hírnevet szereztem vele. A Kidóval 
elköltött vacsorát követő reggelen beszámoltam Whitney 
tábornoknak a lordpecsétőr javaslatáról, mely szerint a 
Tábornoknak találkoznia kellene a császárral. Whitney egy 
órán belül jelezte, hogy MacArthurt érdekli a dolog. En pedig 
,nem hivatalosan" felhívtam Kidót. Késő délután Higasikuni 
miniszterelnök és Sigeru Josida úr, az utóbbi éppen azelőtt 
váltotta fel az idős és féllábú Sigemicut a külügyminiszteri 
poszton, hivatalosan is jelezték kívánságukat, közvetlenül 
MacArthurnak. Így a császárt aznap, szeptember 27-én várták 
a legfőbb parancsnok nagykövetségbeli rezidenciájára. 

MacArthur lázban égett. Kelet-Ázsia történetében még nem 
volt példa hasonló esetre. A tisztesség úgy kívánta, hogy 
mindenki, akinek csak dolga akadt a császárral, járuljon a 
trónjához. Most pedig rizspálinkával fűtött diplomáciai 
munkám eredményeképpen az uralkodó készült megtenni az 
első lépést. 

- Mondtam már magának, ezredes, én csak udvari 
bolondként majomkodom. De tekinthet  kilencvenkilós 
postagalambnak is. 

- A kém jobban hangzik - ugratott a kopaszodó ezredes. - 
Egyébként van valamim a maga számára. - Egy nagy, barna 
borítékot dobott az ölembe. - Ezt nézze át. Nekem felkavarta 


a gyomromat. Először azt se tudtam, hogy köpjek-e vagy 
nyeljek. ; 

A két csendes asszisztense ismét felemelte a fejét. Eberen 
figyeltek, amint kinyitottam a borítékot. Genius nyíltan 
beszélt, meg sem próbálta elrejteni szarkazmusát. - Hadd 
segítsek egy kicsit, maga udvari majom. Mialatt maga és a 
nagy lordpecsétőr a jakitorit tömték magukba, és a császár 
egészségére  koccintgattak, a főnöke jóváhagyott egy 
direktívát, melynek célja egy katonai bizottság létrehozása a 
Fülöp-szigeteken elkövetett háborús bűnök kivizsgálására. Ez 
azt jelenti, hogy Yamashita tábornok ügyét kivonja a Tokióban 
tárgyalásra kerülő esetek közül. 

- Ó megmondta, hogy Yamashitát a Fülöp-szigeteken akarja 
bíróság elé állítani - mormogtam a vastag aktát lapozgatva. 

- Igen ám, csakhogy odaát a tárgyalást nem bíróság fogja 
vezetni - mondta. - Mi itt egy gondosan felépített nemzetközi 
bíróságot állítunk fel a háborús bűnösökkel szembeni eljárás 
lefolytatására. Történelmi eseményről beszélek. Még legalább 
hat hónapunkba kerül, mire mindennel készen leszünk. 
Tizenegy nemzet kiváló polgári bírái állnak majd az élére. - A 
vállamra csapott, mint aki teljes odafigyelést vár el tőlem. - A 
,bíró" a döntő szó, kapitány. Tudja, aki elvégzi a jogi 
egyetemet és egész életét, tudását annak szenteli, hogy 
bíróságokat irányítson. 

- Ertem a fogalmat - mondtam szárazon. - Lehet, hogy meg 
fog lepődni, ezredes, de még Arkansasban is vannak ilyen 
emberek. 

- Persze, hogy vannak - folytatta vigyorogva. - De a Fülöp- 
szigeteken nincsenek! Legalábbis olyanok, akik Yamashita 
tábornok ügyének megoldására alkalmasak! MacArthur 
létrehozott egy szervezetet, melynek a Fülöp-szigeteki 
Háborús Bűnöket Vizsgáló Bizottság nevet adta. Figyelje meg 
a szavak jelentését: a , bizottság" nem jogi terminus. 

- De a ,bűn" valamiképpen emlékeztet a jogra - feleltem, és 
elfojtottam egy gúnyos mosolyt. - A törvény veszélyeztetéséről 
lenne szó? Nem állíthat valakit háborús bűnökkel bíróság elé, 
ha egyszer nincs is bíróság. - Haboztam egy pillanatig. - Ugy 
értem, én nem vagyok jogász, de nekem ez az egész... 
törvénytelennek tűnik. 


- Várja csak ki a végét - ment tovább Genius. - MacArthur 
összehoz egy rakás tábornokot, ráveszi őket, hogy minden 
teketória nélkül akasztassák fel a disznó Yamashitát. 

- Nem mintha nem lenne annyi bizonyítéka ahhoz, hogy 
felakasszák - mondtam és emlékezetembe idéztem a manilai 
vérontást. 

- Valóban? Ha megvannak az elégséges bizonyítékai, akkor 
mi szükség van erre? 

Genius belelapozott az iratcsomóba, melyet korábban az 
ölembe pottyantott, aztán rámutatott egy oldalra, amely 
MacArthurnak a bizottság létrehozására vonatkozó utasítását 
tartalmazta. Egy pillanatra asszisztenseire meredt. - Néhány 
jogász - biztosíthatom, hogy nem mi - rátalált egy 1942-ből 
származó elnöki proklamációra. Itt van. - Kihúzta a többi irat 
közül, és felolvasta nekem. - , Azok a háborús ellenfelek, akik 
háború idején lépnek az Egyesült Államok területére, 
birtokaira, és akik veszélyeztetik a háborúra vonatkozó 
törvényeket, a háborús törvénykezés és a katonai bíróságok 
hatáskörébe tartoznak." 

- Igen, de a háborúnak már vége - vetettem közbe. 

- Ó, hát észrevette? Úgy is, hogy Mr. Kido... finomságait 
ízlelgette? - Genius jelentőségteljesen mosolygott rám, mintha 
bűntudatot fedezett volna fel az arcomon. - De nézzük meg, 
hogyan értelmezhető. Yamashita, mint ,háborús ellenfél" 
,belépett" a Fülöp-szigetekre - az Egyesült Államok birtokára 
-, és ezt , háború idején" tette. S minthogy hivatalosan még 
nem írták alá a békeegyezményt, technikailag még mindig 
háború van. Ilyen olvasat szerint a proklamáció a mai napig 
hatályos. 

- Ó, igen, ezredes! Ez okos húzás. Most már lehet némi 
fogalma arról, hogy miért utálják az ügyvédeket. 

Morogni kezdett. - Ez még csak az okos húzások kezdete. 
Egy napon emlékeztessen arra, hogy elmeséljem magának azt 
a történetet, amelyben a folyamodó fél döntően 
bebizonyította, hogy egy ló madár volt, legalábbis 
kereskedelmi értelemben. 

- Egy okkal több, ezredes. 

- Oké, oké. - Genius tovább lapozott. - Ide figyeljen. Mac- 
Arthur saját magát nevezte ki az egyetlen hatóságnak, mely 
összehívhatja a bizottságot. Ez azt jelenti, egyedül csak ő 
vizsgálhatja felül az ítéletet is, ő határozhatja meg a 


bizonyítási eljárást, a bizonyítékok bemutatását, és ő dönti el, 
mi az elégséges bizonyíték. Más szavakkal: az elejétől a 
végéig ő irányítja az eseményeket. 

Ujabb lapot vett elő. - Szintén önmagát jelölte ki a 
bizottság ténymegállapításainak áttekintésére. Ez pedig 
annyit jelent, hogy kizárólag az ő megítélése - értelmezze 
jogaként, udvari majom - alapján változtatható módosítható, 
enyhíthető, mérsékelhető a meghozott ítélet. Ertette az utolsó 
részt? Tulajdonképpen módosíthatja az ítéletet, ha nem 
tetszik neki! Itt is övé az utolsó szó. Első parancsa utasította 
Styer altábornagyot, hogy a bizottságnak terjessze elő a 
Yamashita elleni vádat. - Genius szünetet tartott. - Az az 
igazság, hogy két nappal ezelőtt már meg is történt. 

- Nem szereti Yamashita tábornokot - motyogtam erőtlenül. 

- Ugy értem, személyes okokból. 

- Úgy is mondhatjuk, hogy ebben a tekintetben kóros eset. - 
Genius rápillantott asszisztenseire. Összemosolyogtak, azután 
az ezredes visszafordult hozzám. Arcán ugyanazt a kihívást 
láttam, melyet MacArthurnál tett első látogatása végén 
figyeltem meg rajta. - De van egy tágabban értelmezhető 
teóriám is erre az egész ügyre. 

Elgondolkoztam egy másodpercre. - A császár - böktem ki 
végül. 

- Jó helyen jár, de ne ugorjunk olyan nagyot - felelte Genius. 

- A főnöke gyűlöli Yamashitát. Rögeszmés a Manilában 
elkövetett " erőszakkal kapcsolatban. De megmondom 
magának, mi az, amit igazán nem akar: még a gondolatát is 
elveti annak, hogy a nankingi mészárlás körülményeit 
tisztázzák. Azt kivételesen visszataszítónak találja. Szinte 
hányingere van tőle. Miért? Először is azért, mert úgy 
gondolja, hogy nem az ő problémája, hiszen azelőtt történt, 
hogy beléptünk a háborúba. Másodszor, úgy tekint rá, mint 
két ázsiai kultúra összecsapására. 

- A csirke és a majom esete - szóltam közbe készségesen. 

- Ugy van - folytatta. - Magának biztos rokonszenves ez a 
majom dolog. Harmadszor, a vérnyomok a Császári Palotába 
vezetnek. 

- Ezt a részét gyűlöli a leginkább - mondtam. 

- Hát igen. Gyűlöli. És a negyedik - mindjárt befejezem -, a 
sajtó és a szövetségesek kikezdik, ha nem teszünk valamit a 
háborús bűnösökkel, ha nem állítjuk fel a nemzetközi 


bíróságot itt Tokióban a következő év tavaszáig. Mit tesz ő 
erre? - Genius az ölemben heverő aktára mutatott. - Odavet 
nekik egy kis nyers húst. Es az ő meglátása szerint 
frappánsan intézi el az ügyet. 

Ujra átlapoztam az aktát anélkül, hogy beleolvastam volna, 
azután élesen néztem az ezredesre. - Miért mondja ezt 
nekem? 

- Mert úgy tűnik, MacArthur hallgat magára. Ha nem, 
akkor nem csinált volna kémet magából. Talán elmondhatná 
neki, hogy rajta tartom a szemem. 

- Nem ő hallgat énrám, hanem én szállítottam bizonyos 
információkat neki. És ez nagy különbség, ezredes. Különben 
sem lenne semmi értelme. Gondolja, hogy fél magától? 

Genius némán nézett rám egy darabig, aztán egyetértőén 
bólintott. - Igaza van. Én csak egy küldönc vagyok. Akkor hát 
mitől fél MacArthur, kapitány? 

Elgondolkodtam. Mitől félhetne Douglas MacArthur? - Nem 
hiszem, hogy bármitől is félne. 

- A császártól - mondta határozottan. ; 

- Nem - tiltakoztam. - Nem hinném. Ugy értem, inkább 
szüksége van a császárra. Szeretné, ha barátok lehetnének. 
De nem fél tőle. - Még egyszer átgondoltam. - Talán a hibázás 
lehetőségétől fél. 

- En még mindig azt mondom, hogy a császártól - szögezte 
le Genius. - Egyébként egy óra múlva találkoznak. 

Ránéztem az órámra. - Valóban. Nekem is indulnom kell. 


k 


Mint minden reggel, MacArthur ma is dolgozni indult 1941- 
es, fényesre suvickolt fekete Cadillacjén. melyet nemrég 
küldött neki Manilából egy gazdag barátja. Reggeli rituáléját 
már jól ismerték Tokió belvárosában. Két fehér sapkás katonai 
rendész motorkerékpáron haladt a Tábornok limuzinja előtt. 
Amint az autó elérte a Renanzaka domb alját, a japán 
rendőrök azonnal lezárták a forgalmat, hogy megrövidítsék 
számára a Dai Icsi-épületbe vezető utat. A Tábornok 
rendszerint délben is megtette ugyanezt az utat visszafelé, 
hogy otthon fogyaszthassa el ebédjét. Kora délután ismét 


visszatért irodájába, késő estig dolgozott. De ezen a napon 
mindössze két órát töltött a Dai Icsi-épületben. 

Én és a vezérkar több más tagja a nagykövetség 
kocsifelhajtóján vártunk visszaérkezésére. A Cadillac megállt, 
MacArthur kiszállt és bevágta a jobb hátsó ajtót. Szinte 
vibrált a feszültségtől, de mint mindig, szálfaegyenes 
tartással lépkedett felénk. Epphogy csak vetett ránk egy futó 
pillantást, s máris megcélozta a bejárati ajtót. 

Szalutáltunk neki, amint elhaladt előttünk. - Mindössze fél 
óránk van, Jay - szólt váratlanul, és viszonozta a tisztelgést. - 
Egy kép is készül majd rólunk a beszélgetés végén. Maga 
velem jön. Mindenki mást tartson távol a találkozótól. 

Közlése meglepett. - Ugy érti, menjek be önnel, Tábornok? 

- Mashbir ezredes berekedt, így maga az egyetlen tolmács 
a mai napon. 

Szokás szerint kikeményített khaki egyenruhát viselt, 
amelyről eltávolított , minden kitüntetést. Hirtelen 
megrémültem, mert magam is zöld zubbonyban voltam, annyi 
idő pedig nem maradt, hogy visszamenjek a szállodába 
átöltözni. ; 

Utánaszóltam: - Tábornok, elnézést! Es mi lesz az 
egyenruhával, uram? 

- Az van magán, nem? 

- De ön nem öltözik át, uram? 

- Miért kérdi, Jay? Segíteni akar? 

Meghökkentem és összezavarodtam, míg a többi tiszt jót 
nevetett rajtam. - Szóval marad a khaki egyenruha. 

- Marad - vetette oda foghegyről és derűsen felbaktatott a 
lépcsőn. 

Court Whitney tábornok hangosan nevetni kezdett, miután 
a legfőbb parancsnok eltűnt az épület belsejében. - Milyen 
isten háta mögötti pocsolyából mászott ki maga, Jay? 

- Hiszen máskor naponta háromszor is egyenruhát vált - 
tiltakoztam. - Es amennyire tudom, ma hófehér uniformisban 
kellene megjelennie. 

- Figyeljen rám - mondta Whitney tábornok. - Megvan az 
oka rá, hogy khaki egyenruhát viseljen. 

Bólintottam. Egyszerre —— megértettem MacArthur 
döntésének ravasz logikáját. Ő jól tudta, mit vár el a 
találkozótól és a végére tervezett fényképezéstől. Ereztem, 
hogy a legfőbb parancsnok is úgy kezdi majd a császárral 


folyatott beszélgetést, mint én Kidóval, amikor az étteremben 
agyba-főbe dicsértük egymást. Es azt is tudtam, hogy 
MacArthur egész Japánban meg fogja jelentetni a közösen 
készült fényképet. Öltözéke azt sugallja majd, hogy a 
Tábornok egyszerű és szerény ember. Katonai díszeinek 
mellőzése világossá teszi, hogy jelen hatalma nem katona 
mivoltából, hanem bölcsességéből és intellektusából ered. 

Amint erre gondoltam, eszembe jutott, hogyan gúnyolta ki 
Divina Clara nagyanyja MacArthur rikító öltözékét. Amikor 
tábornagyként szolgált a Fülöp-szigeteken, gyakran vett fel 
fekete — nadrágot, s hófehér kabátját  teleaggatta 
érdemrendekkel, mellén bársonyszalagot vetett át rézsútosan, 
sapkájára aranyzsinórt varratott. Akkor, a háborútól rettegő 
filippínók megcsodálták a hivalkodó harcost és katonát. Most 
pedig a mindenható Tábornok egyszerű khaki egyenruhában 
áll majd a császár és a világ elé. 

Whitney szemébe néztem. - Egyedül leszek vele odabent, 
uram? 

- Hallotta. Nem akar tanúkat. Mindkét félnek külön 
tolmácsa lesz. Erről van szó. 

Hirtelen  nevethetnékem támadt. - A lordpecsétőr 
szívrohamot fog kapni, ha megtudja! 

- Kitűnő - gúnyolódott Genius valahol Whitney háta mögött. 
- Akkor már nem kell őt bíróság elé állítanunk. 

- A főnök azt akarja, hogy az egész találkozó 
magántermészetű legyen - hangsúlyozta Whitney, és 
figyelmeztetően nézett rám. - Minél több ember tolongana a 
szobában, annál nagyobb nyomás nehezedne a császárra. És 
minél nagyobb a feszültség, annál nagyobb a lehetősége egy 
diplomáciai baklövésnek. - Vállat vont. - Egyébként pedig a 
találkozó önmagában üzenetértékű. 

- A találkozás a lényeg - mondta vigyorogva Genius. - Igaza 
van, Whitney tábornok! Fontolgatta már, hogy átnyergel a 
politikára? 

Whitney halványan elmosolyodott, nem akart alulmaradni. - 
Mit gondol, mivel foglalkoztam az elmúlt három évben? 

. Genius tettetett zavarral dörzsölgette vörös krumpliorrát. - 
Én azt hittem, hogy háborúzott. 

Egy perccel múlt tíz óra. Egy fiatal őrmester rohant ki a 
követség épületéből, és Whitney tábornokot szólította. - 
Tábornok, most telefonáltak át a főparancsnokságról. A 


császár gépkocsikísérete áthajtott a Szakura-hídon! A konvoj 
megindult a követség épülete felé! 

Folyamatos sípolás törte meg az utcák csendjét. A japán 
rendőrség leállította a forgalmat. Már hallottuk a felfelé 
kapaszkodó autók prüszkölését. Kisvártatva nyikorogva kinyílt 
a vaskapu és begördültek a szilvakék Daimlerek. 

Az első világháborús német autógyártás remekei 
bepöfögtek az udvarra. Meglepetésünkre a császár az első 
kocsiban foglalt helyet. Négy további autó állt fel a császáré 
mögé és egyszerre állították le motorjaikat. Szempillantás 
múlva hajbókoló szolgálók és testőrök nyüzsögtek a császár 
limuzinja körül. A kocsi ajtaját először Hirohitónak, majd 
Kidónak nyitották ki. A császár szolgái mélyen meghajoltak és 
végig az udvar porát bámulták, míg a császár kiszállt az 
autóból és végighaladt közöttük. 

A császár hosszú másodpercekig állt mélyen meghajló 
alattvalói sorfala között, és úgy tűnt, mintha nem tudná 
eldönteni, mit tegyen. Ugyanakkor én mégis úgy láttam, hogy 
szándékosan vette fel ezt a magatartást, melyet Japánban 
rendszerint az ellenfél — szimpátiájának elnyerésére 
alkalmaznak. Parlamenti felszólalásához egyszerű, de 
remekbe szabott, tengerészkék öltönyt vett fel, most pedig 
egy háború előtti utcai ruha volt rajta, mely valamelyik 
szolgálójához jobban illett volna. Selyemkalapot, kopottas 
frakkot és réginek tűnő csíkos nadrágot viselt. 

Kido és a tolmács csatlakozott hozzá. A lordpecsétőr a 
fülébe súgott valamit, megfogta a könyökét, és a követség 
épületére mutatott. Végre a császár bólintott, és elindult a 
bejárat felé. Ugy láttam, hogy reszket. A lépcső tövében 
Bonnie Fellers dandártábornok, MacArthur egyik vezérkari 
tisztje várta. Fellers megrökönyödött, amikor Hirohito nyugati 
stílusú kézfogással üdvözölte. 

A kézfogás megtörte a jeget. A vezérkar tagjai megindultak 
a császár és kísérői felé. Kevesen ismerték egymás 
rendfokozatát és nem is értették, mit mond a másik, de 
mindenki megérezte, hogy történelmi jelentőségű esemény 
zajlik a követség udvarán. Odasiettem a császár mellett 
álldogáló lordpecsétőrhöz. Kido elégedetten mosolygott, mint 
egy apa, akinek egyetlen csemetéje tesz éppen érettségi 
vizsgát. Kurtán meghajtotta magát. 

- Marsh kapitány! Jó reggelt! 


- . Lordpecsétőr úr, beszélnem kell önnel. Rendkívül 
sajnálom, de a találkozót zárt ajtók mögött tartják, és csak... 

- Tudom - szakított félbe Kido egy legyintéssel. - Ez a 
császár kívánsága volt. Józan elhatározás. Tegnap órákon át 
vitattuk ezt a kérdést. 

Válasza meglepett. Nekem azt mondták, a császár soha 
nem érvel közvetlenül a politikai irányvonal kijelölése közben, 
csak az eszmecserék végén vesz részt, hogy uralkodói döntést 
hozzon. Azt hittem, ragaszkodik majd a lordpecsétőr 
jelenlétéhez. 

- Nem kívánna csatlakozni a császárhoz? 

- Jól begyakorolt mindent - mondta Kido, aztán hirtelen 
gyanakvóvá vált. - Lesznek meglepetések? 

- Csak én veszek részt a beszélgetésen - feleltem. 

- Nagyszerű! - A lordpecsétőr sugárzott az örömtől. Szinte 
láttam rajta, hogy még egyszer gratulál magának azért, mert 
nem tévedett a legfőbb parancsnokhoz fűződő szoros 
munkakapcsolatomat illetően. 

A császár lassan megindult fölfelé a lépcsőn. Kido elkapta a 
könyökömet menet közben és suttogva folytatta. - Ugy 
döntöttünk, ez a találkozó olyan nagy horderejű önmagában 
is, hogy ma szükségtelen politikai irányelveket megvitatni. 
Sokan tudósítanak majd az eseményről, és valószínűleg 
pontatlanul idéznék a beszélgetés részleteit. Túl nagy 
kockázatot vállalnánk vele. Jobb, ha a két vezér kettesben 
találkozik. 

A két vezér. Volt valami idegesítő abban, ahogy Kido egy 
kalap alá vette Hirohitót és MacArthurt. 

Tudtam, hogy már szükség lehet rám a tolmácsolásnál, 
ezért a menet élére indultam. Kido még egyszer halkan 
utánam szólt. - Kapitány, élvezi Josiko társaságát? - kérdezte 
ravasz képpel, és cinkos mosolyra húzódott a szája. 

Kérdése felizgatott és összezavart. Bűntudatot és haragot 
éreztem. Válasz nélkül hagytam, inkább eliramodtam előre. 

A császár a lépcsősor tetejére ért. Kísérője mellé álltam, és 
bemutatkoztam a tolmácsnak, aki korombeli, alacsony 
bikanyakú fiatalember volt. Ó mosolyogva villantotta rám 
kiálló fogait. Elmondta, hogy a Kaliforniai Egyetemen tanult 
Los Angelesben. 

- Maga a Dél-Kaliforniai Egyetem futballcsapatában 
játszott. - Nem kérdezte, hanem állította. - Az örökös rivális 


csapatban! Volt egy niszei barátnője. Vakmerő elhatározás 
volt akkoriban! Sokat beszéltünk róla. Maga nagyon híres volt 
a japán egyetemisták körében! 

- Ez meglep, mert én egyet sem ismertem közülük - 
válaszoltam. 

- Talán mi túlságosan visszahúzódóén éltünk - mondta, és 
újra elmosolyodott. 

Viszonoztam a mosolyát, és elbizonytalanodtam, mert 
eszembe jutott Kido oszakai kiejtésemre tett megjegyzése. 
Talán valóban vezettek rólam egy aktát. 

A két delegáció kisebb csoportokba verődve társalgott a 
követség halljában. Egyszer csak Whitney tábornok oldalba 
bökött, és a fogadóhelyiség ajtajára mutatott. 

- A legfőbb parancsnok - jelentette be jól hallhatóan, és 
tudtam, hogy szavait a császár fülének szánja. 

Mindenki egycsapásra elhallgatott. Végszóra MacArthur 
jelent meg az ajtónyílásban. Egy pillanatra mozdulatlanná 
dermedt, hogy nemes felsőbbrendűséggel tekinthesse át a 
gyülekezetet. Ahogy megmondta, továbbra is khaki 
egyenruha volt rajta. A császár meghökkentnek látszott. 
Megadóan bámulta MacArthurt, aztán lassan elindult felé. 
Váratlanul megtorpant, zavartan visszacsoszogott Kidóhoz és 
a kezébe nyomta a selyemkalapját. Néhány másodperc múlva 
némán állt meg a Tábornok előtt. 

MacArthur számára elérkezett a szüret ideje. A legfőbb 
parancsnok előkelően mosolyogva élvezte ki a pillanatot. 
Kevés amerikai értette volna meg, de én pontosan tudtam, 
mire gondol, mert ezzel a találkozóval három történelmi 
pillanatot teremtett egyszerre. Először is, a császár maga 
kérte a látogatást. Hirohito maga járult MacArthur trónjához, 
és most ő tette meg az első lépést a legfőbb parancsnok 
üdvözlésére. 

- Felség! - szólalt meg MacArthur legmelegebb baritonján. 
Örömteli diadal csendült ki a hangjából, mégis sugárzott 
belőle a mély és komoly tisztelet, amint kezet nyújtott, és 
jelezte a császárnak, hogy vonuljanak át a fogadószobába. 
Észrevettem, hogy a császár azonnal megkönnyebbült. 

Hirohito tolmácsa és én követtük a két vezetőt a tágas 
terembe. A mennyezetet félig a falba süllyesztett magas 
oszlopok tartották. A hűvös és nyirkos helyiségre vészjósló 
csend telepedett. — Felettünk hatalmas  kristálycsillár 


sziporkázott. A falak mentén néhány cserepes növény 
sorakozott; engem a bambuszra emlékeztettek, de nem 
figyelhettem meg őket alaposan. 

MacArthur cipőjének sarka hangosan kopogott a parkettán, 
amint a császárt a terem közepén elhelyezett kanapéhoz 
vezette. Hallottam a zár kattanását, amikor a személyzet 
becsukta mögöttünk az ajtót. A Tábornok hellyel kínálta 
Hirohitót, majd maga is leült az egyik sarokban. A császár a 
dívány másik végén foglalt helyet. A japán tolmács és én 
főnökeink mögé ültünk le, egy-egy faragott székre. 

A legfőbb parancsnok amerikai cigarettával kínálta a 
császárt, majd az öngyújtóért nyúlt. Hirohito ujjai remegni 
látszottak, amikor ajkához emelte a cigarettát. Próbaképpen 
beleszívott, de úgy tűnt, nem dohányzik rendszeresen. 
Mereven ült a kanapén, időnként beleszívott a cigarettába és 
várakozóan nézett MacArthurra, aki kényelmesen hátradőlt, 
és szinte apásán mosolyogva viszonozta az uralkodó 
tekintetét. Később hozták tudomásomra, hogy pontosan 
harmincnyolc percig társalogtak, míg én és a császár fiatal 
tolmácsa fordítottunk számukra. 

- 1905-ben abban a szerencsében volt részem, hogy 
találkozhattam tiszteletreméltó  nagyatyjával - kezdte 
MacArthur. - Közvetlenül az orosz-japán háború után történt, 
amikor tartalékos szárnysegédként elkísérhettem apámat 
távol-keleti útjára. Lenyűgöző ember volt a nagy Meidzsi- 
császár. Sajnálom, hogy akkor nem találkozhattam önnel, de 
az nagyon régen volt. Akkor még kisfiú lehetett. 

- Igen - mondta a császár és elismerő mosollyal nyugtázta 
mélyen tisztel nagyapja említését. - Valóban sok idő telt el 
azóta, de már akkor is ismertük a MacArthur család 
nagyszerű harcosait. 

És én tudtam, hogy elkezdődött a halandzsázás. 

- Köszönöm - felelte MacArthur, és maga sem palástolta a 
Hirohito bókja okozta örömét. - Apám valóban kiváló harcos 
és — nagyszerű ember volt. Felséged engedelmével 
megemlítem, hogy nemzetünk történetében mi vagyunk az 
egyedüliek - apa és fia -, akiket kitüntettek a Becsületrenddel. 
Sokat tanulhattam tőle! De nem hallgathatjuk el az ön 
uralkodócsaládjának ősrégi felelősségét se. 

- Nagyon kedves öntől - folytatta a császár. Viselkedésén jól 
láttam, mennyire felszabadítja a társalgás. - De az igazán 


nagy felelősség az, amikor a világ — nemzeteinek 
képviselőjeként Japánba utazott, hogy népünkkel vállvetve 
alapozza meg az új életet és a jobb jövőt. 

- Nagy felelősség, de az adott körülményeket tekintve nem 
is olyan nyomasztó feladat - válaszolta MacArthur a maga 
merev stílusában. - Mindig azt hangsúlyozom, milyen erős a 
japán nemzet. Felséged alattvalóinak együttműködési 
készsége szívderítő. E feladatok vállalása folytán az egyik 
legkellemesebb meglepetésem az volt, hogy a japán emberek 
milyen csodálatos és lelkesítő hozzáállással kezdték el 
országuk újjáépítését. 

- O, dehogy - tiltakozott a császár, de ismét jólesett neki a 
dicséret. - Népünk büszke arra, hogy együttműködhet a 
megszálló erőkkel. Az eltelt hónapokat tekintve legjobb példa 
erre az ön katonáinak barátságos magatartása. 

- Nos, igen - mondta a Tábornok. Váratlanul féltékenység 
villant meg a szemében. Paranoiás félelme az alulmaradástól 
folyton ott munkálkodott ragyogó elméje egyik zugában. - 
Ellenfeleink jóslatai ellenére egész jól — boldogulunk 
egymással, nem így látja? 

Drámába illő arckifejezést öltött, amikor megosztotta 
aggodalmait a császárral abból a célból, hogy kettejük 
kapcsolatát szorosabbra fűzze. - Tudnia kell, milyen nagy 
hatással volt rám alattvalóinak együttműködési hajlandósága. 
Ezért döntöttem úgy, hogy lecsökkentem a megszálló erők 
létszámát. Ertesítettem országom külügyminisztériumát, hogy 
az ötszázezer helyett csak kétszázezer főre van szükségem. 
Arra gondoltam, hogy örömmel fogadják majd ezt az 
együttműködési elgondolást. De nem! Keményen bírálnak az 
amerikai sajtóban, és maga a külügyminiszter-helyettes, Dean 
Acheson is elítélte javaslatomat! ; 

Hirohito együttérzése és megértése jeléül bólogatott. - A, 
szó deszuka? 

MacArthur ravaszul pislantott az uralkodóra. - Tudja, 
felség, gyakran puhánysággal vádolnak. 

- Valóban? - kérdezett vissza a császár és felsóhajtott. 

- Egész népem nevében beszélek, amikor azt mondom, 
szerencsések vagyunk, hogy önt küldték hozzánk. Számítunk 
bölcsességére és megértésére, hiszen annyi nyitott kérdés 
van még. 

Hosszú ideig dobálták egymásnak a labdát. 


Végül MacArthur ismét a háborúra fordította a szót. - 
Felség, hallottam, milyen kiemelkedő és meghatározó 
szerepet játszott a háború befejezésében. Örömmel tölt el a 
megoldásért folytatott igyekezete. 

A császár komorrá vált. Testhelyzetet váltott, mintha össze 
akarná szedni az erejét. Keze ökölbe szorult az ölében. A 
halandzsázásnak hirtelen vége szakadt. Nyílt konfrontáció 
nélkül nem lehetett beszélni a háborúról. 

- Sokan részt vállaltak a háború befejezésének 
kidolgozásában - mondta Hirohito szerényen. Hangjában 
feszültség bujkált, mégis határozottan csengett. - Es őszintén 
meg kell mondanom önnek, nem leltem örömömet a nyugati 
hatalmakkal folytatott háborúban. Azt hittem, megszakad a 
szívem, amikor jóváhagytam az angol királyi család elleni 
hadüzenetet. Roppant kedvesek voltak hozzám, amikor 
koronázott hercegként látogatást tettem náluk húsz évvel 
ezelőtt. 

MacArthur hallgatott egy ideig. Arra gondolt, hogyan 
hozhatná szóba a felelősségre vonhatóság kérdését anélkül, 
hogy megszégyenítené a császárt. Nyugodtan állíthatom, 
szinte rábeszélte Hirohitót arra, hogy másokat hibáztasson a 
háború alakulásáért, főleg Todzsót, a volt miniszterelnököt. 

- Sokszor még egy uralkodó számára is nehéz, hogy 
ellenálljon a rossz tanácsoknak. 

Meglepetésére a császár elutasítóan ingatta a fejét. - Nem 
volt világos számomra, hogy elhibázott a kijelölt utunk. - 
Hirohito felemelt állal egyenesen MacArthur szemébe nézett. 
-Öszintén meg kell mondanom önnek, MacArthur tábornok, 
még most sem vagyok biztos abban, hogyan ítélik meg majd a 
történészek a hadviselésünket. 

MacArthur döbbenten hallgatott. Kétéves 
együttműködésünk alatt most először tapasztaltam nála 
ilyesmit: nem tudta, mit válaszoljon. A császár elfordította 
tekintetét, rám nézett egy pillanatra, mintha azt várná el 
tőlem, hogy ismerjem a Tábornok gondolatait és mondjam ki 
azokat helyette. 

Miután felfogta, hogy nem áll módomban ilyesmit 
cselekedni, a császár folytatta. Körültekintően fogalmazott, 
érezni lehetett, hogy szövegét jól begyakorolta. Ez volt az a 
rész, amelyre Kido felkészítette. Parlamenti felszólalása óta 


akkor hallottam őt másodszor is határozottan és nyugodtan 
beszélni. 

- MacArthur tábornok, azért kértem ezt a találkozót, hogy 
személyemet azon hatalmakra bízzam, melyeket ön képvisel. 
Vállalom a felelősséget a politikai és a katonai döntésekért, 
melyeket országom hozott. Es minden háborús lépésünkért. 

MacArthur továbbra sem mondott semmit. Nem tudtam, 
milyen erők késztetik hallgatásra. Arcára az a kifejezés ült ki, 
melyet gyakran láttam rajta, amint a Dai Icsi-épület ablakából 
a Császári Palotát figyelte. Sóvárgást és tagadhatatlan 
tiszteletet fejezett ki a tekintete. Mindig is tudtam, hogy 
rojalista és romantikus. Talán őt is megfélemlítette valami? 
Nosztalgiával beszélt Hirohito nagyapjával való 
találkozásáról, ami negyven évvel ezelőtt történt. 

A császár halkan folytatta. - Nem félek a haláltól, de nem 
hozok szégyent őseimre úgy, hogy részt vállalok hűséges 
tanácsadóim megbüntetésében. 

MacArthur végre magához tért, és megfontoltan bólogatni 
kezdett. - Szeretném, ha tudná, sok tekintetben osztom a 
nézeteit. Visszataszító számomra azok megbüntetése, akik 
kormányuk nevében hoztak politikai döntéseket a háború 
idején. Fel is emeltem szavam ellene, de azt hiszem, megérti, 
nagy nyomást gyakorolnak rám kívülről. 

- Az én kötelességem a trón védelme - folytatta Hirohito 
kitérően. - A múlt héten Kiotóba küldtem Konoje herceget. 
Családja több mint kétezer éve szolgálja tanácsadóként Japán 
császárait. Arra kértem, tegye meg az előkészületeket arra az 
esetre, ha visszavonulnék. Konoje véleménye szerint úgy 
találhatnám meg a boldogságot, ha beállnék a Nanni-dzsi 
Nagy Zen Szentély szerzetesei közé. 

- Le akar mondani a trónról? - kérdezte MacArthur 
elképedve. 

- Ott áll az otthonom, az omurai császári villa - közölte, 
mintha az ügyet már lezártnak tekintené. - Szép és békés 
hely. A fiam foglalná el a helyemet. 

Tucatnyi tanácskozáson vettem már részt, amelyeken 
Japánnal kapcsolatos terveiket dolgozták ki a tábornokok még 
akkor, amikor még dúlt a háború Manilában, így tudtam, hogy 
MacArthur fejében ezernyi kérdés zsong. Ő és Willoughby 
egész stratégiájukat a császár hatalmára alapozták, mert 
rajta keresztül kívánták kormányozni az országot. Es az ő 


személye jelentette volna a biztosítékot arra az esetre, ha 
bizonyos kérdések megoldhatatlannak bizonyultak volna. És 
úgy tűnt, a császár összes tervüket felborítja, ha visszavonul 
tisztessége . megtartása és a család uralkodásának 
folytonossága érdekében. 

Tudtam, hogy bejelentése komoly figyelmeztetést takar. 
Azelőtt ha egy erős sógun semmibe vette a császár óhajait, az 
uralkodó egyszerűen lemondott egyik gyermeke javára, 
visszavonult Kiotóba és teljes erejével azon fáradozott, hogy 
intrikákkal és összeesküvésekkel aláássa a sógun hatalmát. 
Óriási politikai és katonai hatalmával MacArthurt egy 
amerikai sógunnak is lehetett tekinteni. Ha a császár 
lemondana és felhagyna az együttműködéssel, népe 
biztosítaná hűségéről, ameddig csak él. 

Eszembe jutott valami. Lehetséges, hogy MacArthurnak 
nagyobb szüksége volt a császárra, mint a császárnak őrá? 

Es lehet, hogy ez eszébe jutott Hirohitónak és a 
kulcsembereinek is. Így a palotán kívül nyájasnak mutatkozott 
a világ előtt, úgy öltözött, mint egy koldus, amikor azonban 
bezárult az ajtó mögötte, odacsoszogott a rulettasztalhoz, 
feltette mindenét és lassan megforgatta a kereket. Ahogy 
elnéztem hűvös és rendíthetetlen tekintetét, tudtam, hogy a 
parlamentben róla alkotott első véleményem helytálló. A 
bársonykesztyű — vasöklöt takart. — Csendessége — nem 
félénkségéből, hanem döbbenetes magabiztosságából fakadt. 

MacArthur pislogott. Ebben a kérdésben a császár aratott 
győzelmet. - Arra nem lesz szükség. Önt személy szerint 
sohasem fogják megvádolni, erre szavamat adom. 

A legfőbb parancsnok színpadiasán a levegőbe emelte 
egyik kezét, arcából áradt a csodálat. - Felség, tisztessége e 
felelősség vállalásában mélyen megindított. Ön születése óta 
császár, és az is marad, ezt hivatalomnál fogva szavatolom. 
Tudom, hogy ön igazi vezető, akinek legfőbb gondja népe 
boldogulása. Ma nemcsak a császárral találkoztam, hanem 
egy egyedülállóan kiváló emberrel is! 

- Nagyon kedves öntől, hogy ezt mondja - mondta Hirohito 
és szórakozottan vette tudomásul a dicséretet. Arcán 
továbbra is kiismerhetetlen álarc feszült. - De amint már 
mondtam, engem aggaszt azoknak az embereknek a sorsa, 
akik mindvégig hűségesek voltak hozzám. 


- Minden ügyet megfelelő gonddal és tisztelettel fogunk 
kezelni - biztosította MacArthur. - De remélem, ön is egyetért 
velem abban, hogy meg kell bűnhődniük azoknak, akik rossz 
tanácsadókként léptek fel személyes érdekeik érvényesítése 
céljából. 

A császár üres tekintettel meredt a legfőbb parancsnokra. 
A szeme sem rebbent. - Nem emlékszem egyetlen esetre sem, 
amikor rossz tanáccsal láttak volna el - válaszolta 
elővigyázatosan. 

Lehet, hogy mégsem rulettet játszanak egymással? A 
diplomácia e két nagymestere inkább a világ legnagyobb 
pókercsatáját vívta. Mindketten hatalmas téteket dobtak 
középre, de egyikük sem tudta biztosan, milyen lapok vannak 
a másik kezében. 

- Ezt a kérdést majd jogi szakértőink megvizsgálják - 
mondta a Tábornok gyorsan, hogy a hízelgés pillanatát 
kihasználva kicsikarjon egy kis engedményt. - De azt hiszem, 
ön mint uralkodó ismeri a legjobban Japán politikai elitjét, így 
szívesen venném, ha időről időre tájékoztatna meglátásairól, 
melyek ezt az ügyet érintik, és természetesen meghallgatnám 
bármi másról alkotott véleményét is. 

- Örömömre szolgál, ha segíthetek önnek - mondta a 
császár, és végre halványan elmosolyodott. - És főtanácsadóm 
is bármikor a rendelkezésére áll. 

- Szeretnék átnyújtani önnek egy biztosítékot - mondta 
MacArthur. Felállt a kanapéról, bólintott, hogy behívhatom az 
odakint várakozó fotográfust, majd visszafordult Hirohitóhoz. 
-Ön Japán császára. Ez sohasem változhat meg. Minden 
tisztelet, mely egy uralkodót megillet, az öné marad örökre. 

A fényképész elkészítette a képet, mely másnap reggel 
minden japán újságba bekerült. MacArthurt ábrázolta lazán 
zsebre dugott kézzel, amint az apró, európai ruhát viselő 
császár fölé tornyosul. Egymás mellett álltak a kanapé előtt. A 
hátteret a fogadószoba fehér oszlopai és a súlyos drapériák 
alkották. A fotó azt sugallta, hogy a császár nincs otthon a 
saját hazájában. 

Késő este a legfőbb parancsnok gondosan megfogalmazott 
táviratot küldött a vezérkari főnökségnek Washingtonba, 
amelyben röviden beszámolt a találkozóról. Az üzenetet a 
szokásos öndicséret töltötte meg, de egy ajánlást is 
tartalmazott. A szöveget akár a császár is írhatta volna. 


Minthogy Hirohito magára vállalta a teljes felelősséget, nem 
maradt nyomós oka annak, hogy bűnvádi eljárást indítsanak a 
politika azon szereplői ellen, akik felelősek voltak a 
napiparancsok végrehajtásáért. 

A vezérkari főnökség válasza nem sokáig váratott magára. 
Az üzenet tömör volt és velős. Azt pedig akár Genius ezredes 
is írhatta volna. 

- . Haladéktalanul  állíttassa bíróság elé a háborús 
bűnösöket! 


TIZENNEGYEDIK FEJEZET 


- Tábornok, az eddig elhangzottakat a következőképpen 
foglalhatjuk össze. 

Sam Genius ezredes az előtte járkáló MacArthurt figyelte 
egy festőállvány mellől, melyen egy 30x90 centiméteres 
közönséges papírtömböt helyeztek el. Jobb kezében hosszú 
mutatópálcát tartott. Elmaradhatatlan őrnagyai egyike az 
állvány másik oldalán ült, és főnöke utasítására időnként 
lapozott egyet. 

Genius belekezdett az előadásába. Hangja erőteljesen és 
meggyőzően csengett, mintha csak a bírósággal ismertetné a 
tényállást. - 1937 nyarán a japán hadsereg lecövekelt Sanghaj 
stratégiai jelentőségű kikötője előtt. Csang Kaj-sek tízszeres 
túlerőt indított útnak északról, hogy kísérletet tegyen a 
japánok előretörésének megállítására Nankingnál, a Jangce 
torkolatától 280 kilométerre. . 

MacArthur váratlanul félbeszakította. - Ezredes, Ázsiában 
tartózkodtam, amikor mindez megtörtént. Nyomatékosan 
hangsúlyozom, hogy nincs szükségem a háború kései 
szakaszára vonatkozó történelemleckéjére. — 

Genius egészen feje búbjáig elvörösödött. Összeszorította a 
fogait, vett egy mély lélegzetet, majd lassan kifújta a levegőt. 
Amint ott ültem mellette a legfőbb parancsnok foszladozó 
ócska bőrdíványán, láttam rajta, előre felkészült az ilyen 
zavaró körülményekre és eltökélte, hogy nem hagyja magát 
leállítani. 

- Itt nem egyszerűen a háborús hadvezetésről van szó, 
Tábornok - felelte Genius. - Ezeknek a tetteknek vannak 


politikai összetevőik is, amelyeket tisztázni kell. Fontos, hogy 
a kérdést ebben a kontextusban is lássa. Jogi tanácsadójaként 
mondom, érdemes odafigyelnie e bemutató minden egyes 
szavára, uram. 

MacArthur. lelassította lépteit szokásos fel-alá járkálása 
közben. Egy pillanatra ránézett Court Whitney tábornokra, 
aki mellettem ült a díványon, majd rápillantott a kedvenc 
bőrfoteljában ücsörgő Charles Willoughby tábornokra is. 
Egyetértésük jeléül mindketten bólintottak. MacArthur 
tekintete azt árulta el, hogy az , A" típusú politikai háborús 
bűnök kényes területén nem tudja teljes mértékben 
ellenőrzése alá vonni ezt az Egyesült Államok 
Haditörvényszékéről kirendelt Sámuel Genius nevű ügyvédet. 

És azt sem akarta, hogy a sajtó további támadásokat 
intézzen ellene a kérdésben tanúsítót gyengesége miatt. Ha a 
legfőbb parancsnok semmibe venné kőkemény 
figyelmeztetéseit, vajon a felbőszült Genius ezredes kiöntené- 
e mérgét az újságokban, esetleg egyenesen a 
Kongresszusban? A Tábornok azonban túlságosan agyafúrt 
volt ahhoz, hogy vállalja ezt a kockázatot. 

- Kitűnő meglátás, ezredes. Máskülönben a többiek nem 
láthatnák a képet teljes egészében. Folytathatja. 

- Igenis, uram - válaszolta Genius lovaglásán, és egyáltalán 
nem tévesztette meg a Tábornok színlelt hízelgése. - Örülnék, 
ha folytathatnám. 

Mutatópálcájával ismét rákoppintott a táblára. A papírra 
rajzolt elnagyolt térkép Sanghaj kikötővárost, Kína központi 
részét és a Jangce folyó egyik szakaszát ábrázolta. - A japán 
kormány úgy gondolta, akkor éri el legnagyobb sikereit 
Kínában, ha erőit a Jangce folyó mentén vonultatja fel, 
előretörése . során — súlyos károkat okoz a kínai 
mezőgazdaságban, végül beveszi a fővárost. 

- Japán hadsereget akart mondani - javította ki MacArthur. 

- Japán kormányt mondtam, és úgy is gondoltam - 
hangsúlyozta Genius és állta a Tábornok merev tekintetét. A 
politikai és a katonai motiváció közötti különbség alapvető 
volt, az egyetlen kulcs az ,A" típusú háborús bűnök 
megoldásához. -  Kegyetlenkedésre és  megfélemlítésre 
alapozott stratégiájukkal rá akarták venni a kínai népet, hogy 
hagyják magára Csang  Kaj-seket, vessenek véget a 


,japánellenes vezetésnek", és egy új kormány megalakításával 
álljanak át az ő oldalukra. 

MacArthur ismét Whitneyre és Willoughbyra pillantott, 
majd bólintott. - Idáig tudtuk követni, ezredes. Folytassa. 

- Igenis, uram - válaszolta Genius. - Már folytatom is. - Nem 
tudott magába fojtani egy csípős megjegyzést, mielőtt 
visszafordult a táblához. - Szinte teljesen úgy, ahogy ön 
állította nem is olyan régen: megölik a csirkét a majom 
megfélemlítése érdekében, bár akkor még nem értettem, 
miről van szó. Óriási ország, nem igaz, Tábornok? És 
viszonylag kis hadsereggel indultak a meghódítására. 

- Folytassa, ezredes - szakította félbe MacArthur. 

- Igenis, uram - mondta Genius. - Egyetértek önnel. 
Menjünk tovább. - Rákoppintott a táblára, asszisztense pedig 
lapozott egyet. A következő oldalon számtalan keretbe foglalt 
név mutatta a japán kormány felépítését. 

Genius rámutatott az egyik keretre. - 1937. júniusában 
Konoje herceget, aki a császár legmagasabb rangú örökös 
tanácsadója és bizalmasa volt, több, mint tizenöt éven át, 
kiszemelték miniszterelnöknek. - Ujra gúnyolódni kezdett. - Ki 
szemelte ki? Hirohito. 

Egy másik névre bökött. - Augusztus 13-án a császár 
nagybátyját, Higasikuni herceget kinevezték a Japán Légierők 
parancsnokává. Ki nevezte ki? Hirohito. Közvetlenül másnap 
Japán hivatalosan felmondta a korábban aláírt nemzetközi 
egyezményt, amelyben elkötelezte magát a polgári lakosság 
megkímélése mellett, és bombázni kezdte Sanghaj civilek 
lakta zsúfolt negyedeit. 

Következő keret. - Augusztus 15-én Ivane Macui 
nyugállományú tábornokot, akit hosszú idő óta a kínai-japán 
barátság támogatójaként ismertek, visszahívták és kinevezték 
a Kína központi részén felvonultatott japán haderők 
főparancsnokává. Kinek a parancsára?... 

MacArthur megpróbálta magába fojtani haragját. 
Mutatóujját a fontoskodó és ingerült jogászra szegezte, mert 
ösztönösen megérezte, az mire akar kilyukadni, és egyáltalán 
nem tetszett neki a dolog. - Nem kinevezték, ezredes, hanem 
szolgálati parancsot kapott. 

- Öreg, tüdőbeteg és nyugdíjas, Tábornok úr - vágott vissza 
Genius ezredes. - Nyugodtan állíthatjuk, az öreget azért 
szedték elő, hogy tegye meg a kezdő lépéseket, aztán más 


emberekhez és más eszközökhöz fordultak. Nem akarom 
felmenteni a tábornokot a háborús bűnök elkövetésének 
felelőssége alól, ön is látja majd a logikát benne. 

- Hadd halljam - utasította MacArthur. 

- Igenis, uram - felelte az ezredes. - Pontosan ezt próbálom 
kifejteni. - Mutatópálcájával rácsapott a papírtömbre, mire 
asszisztense új oldalra lapozott. Beszéd közben Genius a 
Sanghaj térképét körülölelő keretekre mutogatott.  - 
Augusztus 23-án, mindössze nyolc nappal azután, hogy 
elfoglalta parancsnoki posztját, és a meglehetősen szűkre 
szabott idő bármilyen terv kidolgozásához, harmincöt ezer fős 
friss haderővel Macui partra szállt Sanghajnál, de azon 
nyomban megtorpant. Az egyik ok az volt, hogy a közelben 
állomásozó angol, amerikai és francia csapatok óvatos 
manőverezésre késztették, minthogy nem akart harcolni 
velük. Nyomósabb okként viszont azt hozhatjuk fel, nem volt 
eléggé könyörtelen, amikor előrenyomult a civilek lakta 
területen. 

- A ,könyörtelen" szó igen szubjektív - szakította félbe 
MacArthur. , - . Más okok is  közrejátszhattak a 
sikertelenségében. Amiről maga beszél az pusztán tűzerő és 
manőverezés kérdése. És a helyes döntésé. Vagy a hibás 
parancsé. A rossz parancs önmagában viszont nem a 
kormányzati politikusok hibája. 

- Az utolsó pontban tökéletesen igaza van, uram - válaszolta 
Genius kimerülten. Kezdték idegesíteni a Tábornok folytonos 
próbálkozásai, melyekkel mellékvágányra akarta terelni őt. - 
De a hiba roppant módon zavarta a kormányt. Szeptember 
elején Hirohito elrendelte a Császári Főparancsnokság 
felállítását a palota falain belül, hogy a kínai hadjárat 
eseményeit . napról — napra figyelemmel kísérhessék. 
Októberben kiadott egy császári  leiratot, — melyben 
elmagyarázza népének, Japán hamarosan óriási haderőt 
szabadít fel, hogy ,komoly önvizsgálatra késztesse Kínát, és 
késlekedés nélkül megteremtse a békét keleten". Ez egy 
császári leirat, MacArthur tábornok. ,Komoly önvizsgálat." 
Mit jelentenek ezek a szavak? Gondolja csak végig. 

MacArthur hallgatásba burkolózott. Genius bólintással 
jelezte asszisztensének, hogy jöhet a következő oldal. Az 
újabb térkép a Jangce deltáját ábrázolta Sanghajtól 
Nankingig. Vastag fekete nyilak jelölték a hadmozdulatokat, 


és azok Nanking körül összpontosultak. - November elején a 
japánok két súlyos támadást indítottak Sanghajtól északra és 
délre, megkerülték a várost és Nanking felé törtek. Mesterien 
végrehajtott offenzívak voltak, teljesen meghülyítették a kínai 
hadsereget, melyet lefoglalt a totojázó Macuival szembeni 
ellenállás. Elit alakulatok. Sokkoló csapatok, ha úgy tetszik. 
Abból a fajtából, amelyik odacsap, aztán feléget mindent 
maga mögött, ha értik, mire gondolok. Utjukat előre 
megtervezett fosztogatások kísérték. Becslések szerint e 
hadműveletek következtében tizennyolc millió ember 
kényszerült arra, hogy elhagyja a lakóhelyét, és közel 
négyszázezer kínai halt meg Sanghajtól Nankingig. 

- Kiknek a becslése szerint? - kérdezte konokul MacArthur. 

- A kínaiaké szerint, uram - mondta Genius szárazon. - Azt 
hiszem, nekik van a legtöbb okuk arra, hogy számvetést 
készítsenek. 

- Ez a rész a Manilában tapasztalt erőszakra emlékeztet - 
vágott közbe a Tábornok taktikát váltva. - Es Manilában fogva 
tartjuk a felelősségre vonható parancsnokot. Szóval, hol volt 
Macui tábornok, amikor csapatai elkövették ezeket az 
aljasságokat? 

- O, még nem is jutottunk el az aljasságokig, uram. - Genius 
barna szeme diadalmasan villogott. - De a kérdésre adható 
válasz is nagyon érdekes. Mint mondtam, Macui tábornok 
öreg és beteg ember, megtiszteltetésnek vette, hogy 
visszahívják a császár szolgálatába. 

A jogász mutatópálcája nagyot csattant a táblán, Sanghaj 
közelében. - Miközben csapatai a Jangce mentén masíroztak 
fölfelé, tüdővészes lázban feküdt szucsoui főhadiszállásán. 
Később alkalma nyílt arra, hogy ellátogasson a legyőzött 
Nankingba, így bűnös, amiért nem állította le az erőszakot és 
az öldöklést. De parancsot nem adott rá, és groteszk módon 
nem ő volt a felelős érte. Azért, mert november 27-én a 
császár felmentette a harci események közvetlen irányítása 
alól és egy másik feladatot bízott rá: az úgynevezett központi 
kínai hadszíntér ellenőrzését. 

Genius újra belecsípett MacArthurba. - Távolról hasonlít az 
ön régi, délkelet-ázsiai parancsnokságára, uram. 

- A háború alatt mindvégig vállaltam a felelősséget a 
katonáim tetteiért. Mindvégig. A jelentésekből világosan 
kitűnik. 


- Biztos vagyok benne, hogy megörvendeztetné Wainwright 
tábornokot, ha mindezt vele is közölné, uram. 

A legfőbb parancsnok abbahagyta a járkálást, és szinte 
átdöfte tekintetével Geniust. A pimasz jogász sokkal közelebb 
jutott a fegyelemsértéshez, mint bárki, aki vitába keveredett 
MacArthurral a szolgálatában eltöltött két évem során. De az 
ezredes igen gondosan választotta meg a szúrás mértékét. A 
Tábornok nem vitathatta a tényt, hogy valóban magukra 
hagyta embereit, és tönkretette a csonttá soványodott 
Wainwrightot, aki csak napokkal azelőtt vehette át a 
Kongresszus Becsületrendjét, mert MacArthur éveken át azon 
volt, hogy ne kaphassa meg. És még csak elfogadható 
magyarázatot sem tudott adni magának, miért hadakozott 
ellene. Most pedig nem szabadulhatott meg ettől a 
kellemetlenkedő és haszontalan tiszttől, ahogy normális 
esetben tette volna. Genius eléggé intelligens volt, és 
rendelkezett azokkal az információkkal is, melyekkel zavarba 
hozhatta volna MacArthurt a nyilvánosság előtt. Es azzal még 
inkább felkorbácsolta volna a sajtó és a szövetségesek 
haragját, akiknek az volt a véleményük, a legfőbb parancsnok 
lagymatagon kezeli a háborús bűnösök bíróság elé állításának 
kérdését. 

Egyelőre azonban a megsemmisítő pillantása is megtette a 
hatását. Genius teljes öt másodpercre megdermedt tőle. 
Végül a lompos ügyvéd vállat vont és elvigyorodott. - Elnézést, 
uram. A megjegyzést visszavonom, mert nem tartozik a 
tárgyhoz. Es lehet, hogy még ízetlen is. Egyébként pedig, ami 
valóban lényeges, a császár felmentette Macuit a harctéri 
cselekmények irányítása alól. A  Nankingot körülzáró 
hadsereg főparancsnoka Aszaka herceg lett. a császár 
nagybátyja. Találja el, ki nevezte ki! 

MacArthur megint akadékoskodni kezdett. - De Macui 
maradt az általános főparancsnok. Ezt nem szabad szem elől 
tévesztenünk, ezredes. 

Genius felmarkolt egy halom papírt, és beszéd közben 
átnyálazta. - Nem az a kérdés, hogy Macui bűnös-e. Tábornok, 
bár — vétkessége inkább gondatlanság, nem pedig 
szándékosság. Mostanra, uram, világossá válhatott, hogy 
Macui tábornok kizárható a kérdéses esetek közül. Sokkal 
lényegesebb az, valójában ki rendelte el a bűnös 
megmozdulásokat. A bűnösség magasabb szintjét keressük. 


Az ,A" típusú háborús bűnök mind idetartoznak. A bűnösség 
magasabb szintjéhez. És miért tekintjük ezeket magasabb 
szintűnek? 

Genius végre megtalálta a keresett papírlapot. Felnézett 
MacArthurra és olvasni kezdett a szövegből. - A betegágyban 
fekvő Macui valóban kiadott egy parancsot. Elrendelte 
csapatainak, hogy vegyék körül a várost, és csak gondos 
egyezkedések után vonuljanak be. Azt mondta, Nanking 
megszállását úgy kell végrehajtani, hogy - és most idézem, 
uram - ,fényes bevonulásunkkal bizalmat ébresszünk a 
kínaiakban". Emlékeztette őket arra, hogy a kínai főváros 
elfoglalása , magára vonja majd a nyugati világ figyelmét". 
Nanking végül is nemzetközi város volt. Számtalan amerikai, 
brit és német lakója maradt, miután Csang Kaj-sek és 
kormánya átvonult az 560 kilométerrel északra fekvő 
Hankouba. Macui írásban adott parancsot arra, hogy - és itt 
most újabb idézet következik - ,a megszállást fosztogatások 
elkerülésével hajtsák végre". 

Genius átpörgette a lapokat az ujjai között, hogy 
megtaláljon egy másik dokumentumot. - Aszaka herceg, 
Hirohito nagybátyja más véleményen volt. Miután csapatai 
körülzárták Nankingot, kiadta saját pecsétjével lezárt 
parancsát, mely roppant egyszerűen hangzott: , Minden 
foglyot megölni". 

Az ezredes pálcája ismét a  papírtömbön koppant. 
Asszisztense lapozott egyet. A lap oszlopokba rendezett, 
különféle kategóriákba sorolt adatokat mutatott, dátum 
szerint. 

- Ami azután történt - folytatta Genius -, azt rendkívül 
pontosan dokumentálták. A nankingi erőszak december 14-én 
kezdődött. A világméretű tiltakozás ellenére változatlanul 
folytatódott hat héten át. Módszeresen és előre megfontoltan 
végezték a vérontást. Legalább húszezer asszonyt 
erőszakoltak meg. Sokan közülük bele is haltak. Több, mint 
kétszázezer fegyvertelen embert gyilkoltak le, Tábornok. 
Nemcsak megölték őket, hanem aljas módon végeztek velük. 
Szórakozásból lövöldöztek rájuk. Bajonettel gyakorolták, 
hogyan lehet lefejezni valakit szamuráj vágással. Nyakig 
betemették őket a földbe elevenen, a fejüket pedig úgy 
rugdosták, mint a futball-labdát. Felsorakoztatták őket az 
árkok mentén, és belegéppuskázták őket a gödörbe. Olyan 


rossz volt a helyzet, hogy egy német diplomata, Johann 
Rosen, Hitlernek küldött felháborodott jelentésében ítélte el a 
japán hadsereg barbarizmusát. Képzelje csak el! Még a nácik 
gyomra is felfordult tőle! És mindaddig nem lett vége, amíg 
Konoje herceg el nem ismerte a császár előtt, hogy az invázió 
nem vitte előbbre a Csang Kaj-seket eltávolítani szándékozó 
japán kormány erőfeszítéseit. 

- Nekem azt mondták, hogy ámokfutás volt az egész - 
tartott ki eredeti véleménye mellett MacArthur, aki az 
uralkodó családját mindenképpen ki akarta vonni az incidens 
utóhatásai alól. - Egy alkoholmámorban elkövetett orgia. 

- Hat héten át? - kérdezte Genius. - Igen sok alkohol kellett 
ahhoz, hogy a részegség olyan sokáig eltartson. És elég nehéz 
elképzelni, hogy százezer rendbontó katona saját akaratából 
halomra gyilkol kétszázezer embert. Nem így van, uram? 

- Manilában azt tették. 

- Lehet, Tábornok. Egyébként azt is vizsgáljuk. De 
Manilában körülzárták a japánokat. Tudták, hogy mindennek 
vége, és mindnyájan meg fognak halni. Nagy különbség. 
Nankingban egy büszke, győztes hadsereg végezte a 
pusztítást. Epphogy megfutamították Csang Kaj-seket. Tud-e 
másik esetet, amikor a győztes, japán hadsereg hat hétre 
elvesztette önuralmát? 

MacArthurnak teljesen elege lett. - Eddig türelmesen 
hallgattam magát, Genius ezredes. Lassan ebédidő van. 
Térjen a lényegre. 

- Rendben van, uram. A korgó gyomor nagy úr. Akkor 
rátérek a lényegre. - Genius rácsapott a papírtömbre. Segédje 
feltárta az utolsó lapot. Az ezredes mutatópálcájával most 
már csak a puszta neveket püfölte. 

- Ez nem fog tetszeni önnek, de eljött az ideje, hogy 
megbarátkozzon vele. 

MacArthur azt látta maga előtt, amitől a leginkább tartott, 
ami alááshatta az egész megszállás sikerét. 


HIROHITO 
KONOJE 
HIGASIKUNI 
ASZAKA 


- De foglalkozzunk először Macuival - mondta Genius -, 
mert tudom, meg akarja kérdezni, az ő neve miért nincs itt. 
Azért, mert az ő estében már eldőlt a kérdés. Bíróság elé 
állítható. December 17-én, a vérontás legkegyetlenebb 
szakaszában, pejlovon ülve, szertartásosan vonult be 
Nankingba, Aszaka herceggel a nyomában. A város 
központjában megállt, és felsorakoztatta katonáit egy 
háromszoros banzájra a császár tiszteletére. Aznap éjjel 
visszatért sanghaji főhadiszállására, de előtte maga is látta a 
helyszínt. Lehet, hogy megpróbálták elrejteni előle a 
nyomokat, de az is lehet, hogy mindent látott. De tudta, hogy 
nincs elég ereje ahhoz, hogy bármit is tegyen ellene. Ám mint 
főparancsnok, tudott róla, vagy tudnia kellett volna róla. 
Voltak bizonyos kötelmei, de nem gyakorolta azokat. 

- Pontosan így van - vágott közbe MacArthur. - A gyengék 
és az ártatlanok védelme minden harctéri parancsnok szent 
kötelessége. 

- Öszintén szólva, sajnálom is egy kicsit Macuit - ismerte el 
Genius. - Üzeneteiből, jelentéseiből tudjuk, hogy nem állt 
szándékában ilyesmit elkövetni. És mindig is a kínai-japán 
szövetség támogatójaként lépett fel. El tudja képzelni ezt az 
öreg, beteg embert, amint Aszaka herceggel a háta mögött 
végiglovagol Nanking utcáin, elhalad régi barátja, Szun Jat- 
szen mauzóleuma előtt - aki mellesleg létrehozta a Kínai 
Köztársaságot -, miközben a japán katonák meggyalázzák az 
egész várost? 

- Nekem egyáltalán nem szimpatikus - hangsúlyozta a 
Tábornok. - Ha annyira tiszteli barátja emlékét, akkor véget 
vet a vérengzésnek. 

- Valóban azt kellett volna tennie, uram, de a következőkkel 
kellett szembenéznie - mondta Genius és újra kopogtatni 
kezdte az állványt. - A császár felállította palotájában a 
Császári Főparancsnokságot, és kiadott egy francos császári 
rendeletet. A trónhoz hű örökös tanácsadót kinevezte 
miniszterelnöknek, mielőtt elindították a véres inváziót. 
Hirohito egyik nagybátyja - aki a háború után ült a 
miniszterelnöki székbe - a légierő parancsnoka lett egy 
nappal azelőtt, hogy felmondták a civil lakosok védelmét célzó 
egyezményt. Egy másik nagybácsit azoknak a szárazföldi 
erőknek a parancsnokává nevezték ki, amelyek bevették és 


letarolták Nankingot, és aki Macui mögött lovagolt a 
városban. 

Genius szünetet tartott, hogy szavai leülepedhessenek. 
Azután olyan stílusban folytatta, mintha záróbeszédet tartana 
egy bírósági tárgyaláson. - Nem az a kérdés, uram, hogy a 
nankingi mészárlás háborús bűn-e, amelyért a nemzetközi 
igazságszolgáltatás előtt kell felelni. Ahhoz kétség sem férhet. 
Inkább az a kérdés ön és mindannyiunk számára, hogy 
legmagasabb szintjén felelősségre vonható-e a japán politikai 
rendszer előre megfontolt és szándékos nemzetközi 
terrorizmusért és népirtásért. Ez a kérdés, uram. 

A szobára csend telepedett. Genius letörölte gyöngyöző 
homlokát egy fehér zsebkendővel, aztán egyik lábáról a 
másikra nehezedve várta a választ. MacArthur továbbra is 
komoran bámulta az ügyvédet. Ugy tűnt, mérlegeli a 
tényállást, és szembeállítja valamilyen láthatatlan irányadó 
elvvel. Végül beszélni kezdett. 

- Ezredes, előadása roppant meggyőző és érzelgős is, ami 
azt illeti. De felszínes. Alig érinti a császári kormány 
tényleges működésének módszereit. Természetesen, a három 
herceg belekeveredett az ügyekbe. Történelmi tény, hogy a 
háború idején a császár legközelebbi munkatársaira bízza a 
kulcspozíciókat. Ezt tudjuk. És ismerjük a nankingi 
végkifejletet is. OÖOnmagukban a  proklamációk és a 
kinevezések váltották ki a japán katonákból a 
kegyetlenkedést? Vagy volt ott valami más hatás is, amit a mi 
kultúránk nem ért, valami, ami a harcmezőn folyó 
eseményekből pattant ki? Nem tudjuk. 

- Sok mindent tudunk, uram - szólt közbe Genius 
nyugodtan. - Es a legnagyobb tisztelettel mondom, ha ön 
bíróság elé állítja Todzso tábornokot - aki később 
miniszterelnök lett - a Pearl Harbor elleni támadás 
megtervezéséért és irányításáért, akkor elegendő kemény 
bizonyíték van a kezünkben ahhoz, hogy bíróság elé állítsuk 
ezeket az embereket is. 

MacArthur nem késlekedett a válasszal. - Pearl Harbor az 
új háború kezdete volt, indokolatlan agressziók sorozata olyan 
nyugati nemzetek ellen, melyek semmilyen formában nem 
provokálták Japánt. Számomra - és ezt nyugodtan 
kimondhatom - Pearl Harbor a második világháború kezdete 
volt, mely a Csendes óceánon robbant ki. A japánok évtizedek 


óta jelen voltak Kínában, és birtokaikat is kiterjesztették. Az 
ázsiaiak között Nanking már akkor sarkalatos pontot 
jelentett, mielőtt beléptünk a háborúba. Szóval, mikor 
kezdődött ez a háború valójában? Talán nézzünk utána az 
ópiumháborúk brit hadvezetésének is? Azok is Kínában 
folytak. 

Genius ezredes lenyelt egy maróan gúnyos megjegyzést. - 
Tábornok, a nankingi erőszakot ugyanaz a rendszer, és 
nagyjából ugyanazok az emberek követték el, akik 
megtámadták Pearl Harbort. Es szövetségeseinkkel, a 
kínaiakkal tették. Az elkövetők nem bújhatnak ki az 
igazságszolgáltatás hálójából. 

- Igazságot fogunk szolgáltatni, ezredes. De különbségeket 
kell tennünk bizonyos dolgok között. 

A legfőbb parancsnok szünetet tartott. Geniust méregette 
egy darabig, aztán kinézett az ablakon, a Császári Palota 
irányába. - Van itt még valami más is. El tudja maga képzelni, 
hogy a bíróság elé tudjuk tárni azokat a szövevényes 
történelmi körülményeket, melyek nyomása alatt a császár 
elfogadta a tanácsokat, és azok alapján részt vett a politikai 
döntések meghozatalában? Nem hiszem. 

Genius némán bámulta a legfőbb parancsnokot. MacArthur 
végül visszafordult felé és folytatta. - A császárt sohasem 
fogják vád alá helyezni. Nem csinálunk bolondot sem belőle, 
sem magunkból egy ilyen lépéssel. Ami pedig a többit illeti, 
még felmerülhet néhány kérdés az ügy politikai oldalát 
tekintve. További elemzéseket várok magától, ezredes. A 
katonai részre vonatkozóan. 

Genius MacArthurra meredt, majd intett egyik 
asszisztensének, aki jegyzetelni kezdett. - A ,katonai rész" 
Macui tábornokra vonatkozik, ha jól értem. 

- Pontosan. 

Genius bólintott. Világosan értette, mire céloz MacArthur. 
Kimerültnek látszott, mintha szervezete felhasználta volna az 
utolsó csepp energiáit is. - Rendben van, uram. Vád alá 
helyezzük, és a többi majd kiderül a bíróságon. - Várt még egy 
ideig, mintha az agyában kutatna valami olyasmi után, amivel 
még egyszer belemarhatna a Tábornokba. - Es mi lesz a 
többiekkel? 

- Már megmondtam magának - vetette oda bosszúsan 
MacArthur, és rápillantott a csendben üldögélő Willoughbyra, 


majd Court Whitneyre. - Jelenleg nincs elégséges 
információnk ahhoz, hogy a bíróság elé álljunk vele. 

- Igenis, uram - mondta Genius ezredes.  Bólintott 
asszisztenseinek. A két őrnagy felállt. A  papírtömböt 
leszedték tartójáról, majd magát az állványt is szétszerelték. - 
Köszönjük, hogy nekünk szentelte az idejét, Tábornok. 

- Szóra sem érdemes - válaszolta MacArthur. - Kitűnő 
munkát végeztek, uraim. 

- Ujra eljövünk önhöz, ha már megszereztük a szükséges 
információkat. 

- Mit mondott, ezredes? - kapta fel a fejét MacArthur, 
amikor már félig elfordult Geniustól. Ismét egymással 
szemben álltak. 

- Ön azt mondta, nincs elég információja. Nos, majd én 
összegyűjtöm önnek. 

Genius szétvetett lábakkal nézett szembe a legfőbb 
parancsnokkal, mint egy öreg bokszoló, akit alaposan 
elpáholtak, mégis képes kivívni a tömeg elismerését, mert 
amikor megszólal a gong, kész egy mindent eldöntő, utolsó 
menetre. Szemöldökét enyhén felhúzta. Szája egyetlen 
vékony csíkká préselődött, mintha roppant erőfeszítést tenne 
azért, hogy elfojtsa kitörni készülő nevetését. Szaggatottan 
vette a levegőt. A szemében fellobbanó lángok újra csak azt 
árulták el nekem, hogy MacArthurral van baja. A Tábornok 
nagyképűsége és alakoskodása váltotta ki belőle a késztetést 
egy újabb összecsapásra. 

Miért? A korrektségért? Az igazságosságért? Vagy csak a 
versenyszellem munkálkodott benne? 

Teljesen mindegy volt. De tűz égett a szemében, annyi 
biztos. Sam Genius sok munkát fektetett ebbe az ügybe. Hitt 
megítélése helyességében. Aszakát akarta. Es Higasikunit. Es 
Konojét. De legfőképpen a császárt. 

MacArthur kelletlenül bólintott. - Viszlát, ezredes. 

- Eg önnel, Tábornok. Jó étvágyat az ebédjéhez, uram. 

Az ajtó csendesen bezárult Genius ezredes mögött. 
MacArthur hosszú másodpercekig bámult utána, mint aki arra 
számít, hogy a buzgó ügyvéd újra beront a szobába, hogy még 
egyszer utoljára visszavágjon valamivel. Zsebre dugott kézzel, 
mereven állt, mint a híressé vált fényképen, melyet róla és 
Hirohito császárról készítettek. De most feszült volt és dühös. 
Az ő szeme is parázslóit. 


Végül Court Whitneyhez fordult. - Nem hiszem, hogy nehéz 
lenne munkát találni Genius ezredesnek egy másik bíróságon. 
Felmérhetné mondjuk az Uj-Guineában keletkezett háborús 
károkat. 8 

Whitney halkan kuncogni kezdett. Ösztönösen megérezte, 
mikor engedhet meg magának egy kis tréfát. - Nem jó ötlet, 
főnök. Valóban azt akarja, hogy kívülről vizelje le a sátrat? Ha 
bent marad, megvan az esély arra, hogy mindez fordítva 
történjen. 

- Nem merné megtenni. ; 

- És miért nem? Ha átvezényeltetem Uj-Guineába, rájön, 
hogy vége a pályafutásának. És biztos vagyok benne, hogy 
fogékony hallgatóságot találna sirámai számára. Azok az 
emberek, akik úgy érzik, igazságtalanságot követtek el 
ellenük, keresik az alkalmat a megtorlásra. Tudom, hogy nem 
fog tetszeni magának, amit most felhozok, de egyre 
erőteljesebben bírálják magát a japánokkal szemben 
tanúsított elnéző magatartásáért. Es nemcsak az Államokban, 
főnök. A filippínók, a hollandok, a franciák, az ausztrálok, a 
britek mind hangot adtak csalódásuknak. Kételkednek abban, 
hogy elég erős kézzel lép fel a háborús bűnösökkel szemben. 
Ha volt katonai jogtanácsosa azt állítja, azért bocsátották el, 
mert osztotta a többiek véleményét, akkor lehetetlen, hogy ne 
pattanjon ki a botrány. A botrányok teszik eladhatóvá az 
újságokat. Abból élnek a lapok. 

- Igaza van. 

MacArthur megcsontosodott szokásához híven újra járkálni 
kezdett az ablak előtt. Csendben és türelmesen vártunk. 
Tudtuk, hogy ilyenkor nem létezünk a számára. A pipakészlet 
feletti márványóra elütötte az egyet. MacArthur lekésett az 
ebédről. Eszrevettem, hogy egy-egy fordulónál furcsán rám 
pillant. Kisvártatva zord mosoly jelent meg az arcán. 

- Mit tartunk ellenőrzésünk alatt? - kérdezte kissé 
fellengzősen. 

Mindnyájan értetlenül meredtünk rá. Fogalmunk sem volt, 
mire akar kilyukadni. Végül Whitney tábornok vállat vont. - 
Amennyire én tudom, szinte mindent. Mit akar tenni? 

MacArthur a zsebébe süllyesztette a kezét, és magállt a 
főtanácsadója előtt. - Yamashita. Az ő ügyét kell megoldani. 
Minél hamarabb. 


Whitney elsütötte legújabb poénját. - Remek ötlet lenne 
legelőször pont őt bíróság elé állítani! 

- Feltétlenül - felelte MacArthur. és nem vett tudomást a 
Whitney megjegyzésében meglapuló maró gúnyról. - Mindig 
is egy bíróság járt a fejemben. De nem olyan, mint a tokiói, 
hanem az én bíróságom. Az én bizottságom. Én hívom össze. 
Én jelölöm ki a tagjait. Én határozom meg az eljárás módját, 
én felügyelem és én hozom a végső döntést. Mindamellett ez 
a bíróság is nyilvános. ; 

Lázasan dolgozott az agya. Ujra járkálni kezdett fel-alá, az 
ablaknál lelassította lépteit, átnézett a palota kertjeire, az 
örökös nyugalom területére. Végül odafordult Willoughbyhoz. 
- Olyan bíróság, amely bemutatja a világnak a Manilában 
történt szörnyűségeket, és a Fülöp-szigetek népének elhozza 
a katarzist, a lelki békét. Olyan bíróság, amely megérteti a 
japánokkal, hogy Malaysia Tigrise, az egykor nagyra becsült 
hős valójában egy mészáros, aki ártatlan embereket gyilkolt 
le egy ősi keresztény városban. Olyan bíróság, amely teljes 
részletességgel feltárja a szövetségeseknek. Amerikának, 
milyen vérfürdőt rendeztek Manilában, és demonstrálja a 
háborús bűnösök elítélésében játszott szerepemet. Olyan 
bíróság, melynek létrejöttét én szorgalmaztam, én rendeltem 
el működését. Mikor lehetséges a tárgyalás? 

Willoughby átfutotta a jegyzeteit. Kíváncsi lettem volna, 
megkérdőjelezhetetlen lojalitásával vajon mit írt le MacArthur 
összefüggéstelen tirádájából. Retorikai fogásokat? 

Én viszont tudtam, mit véstem az agyamba. Mindössze 
négy szót: Nanking... Hirohito... Sam Genius... 

Végül Willoughby felnézett a  Tábornokra. - Már 
előterjesztették a vádat, uram. Jelen pillanatban is dolgoznak 
az eseten. 

- Mikor lesz a tárgyalás? 

- "Utána kell néznem - válaszolta Willoughby és 
bocsánatkérően nézett MacArthurra. 

- Csak egy hónapja annak, hogy megadta magát Yamashita 
tábornok - vetette közbe Court Whitney. - Időbe telik, míg 
megalapozzák a vádat, főnök. Ki kell hallgatniuk, össze kell 
gyűjteniük a bizonyítékokat, formába kell önteniük a vádat, 
fel kell készíteniük a tanúkat... 

- Ez az én bíróságom - jelentette ki MacArthur. - Tudjuk, 
hogy mi történt, tudjuk, ki volt a parancsnok. 


- Hadd nézzek utána - mondta Whitney, és sóhajtva 
jegyzetelni kezdett. 

- Szükségtelen - szólt közbe Willoughby. - Küldök egy 
táviratot... 

- Nem - szakította félbe a Tábornok. - Túlságosan fontos 
ügy ahhoz, hogy táviratokkal intézzük el. Valamint kényes és 
sürgős is. - Váratlanul hozzám intézte szavait. - Marsh 
kapitány, készítsen jelentést számomra az ügy ütemezéséről 
és a körülményeiről. Haladéktalanul utazzon  Manilába. 
Beszéljen az ottani ügyvédekkel. Derítse ki, van-e valami 
akadálya a gyorsított eljárásnak. Semmit se jelentsen ki a 
nevemben, de éreztesse, hogy én állok a háttérben. Maga ért 
az ilyesmihez. Whitney és Willoughby tábornok majd 
megszervezi a bírósággal folytatott üzenetváltásokat. De 
mindenképpen erősítse meg az elvárásaimat. Azt akarom, 
hogy pontosan tudják, mit várok el tőlük. Ültesse el bennük, 
hogy a gyorsított eljárás döntő momentum. 

Hirtelen mindent elsöprő borzongás lett úrrá rajtam, amint 
a Tábornok közölte velem utasításait. Kit érdekelt azután 
MacArthur, a császár vagy Yamashita! Manilába utazhattam! 

Az egyre csak bólogató Court Whitney, aki teljesen 
egyetértett MacArthur meglátásaival, beszélni kezdett. - 
Kitűnő elgondolás, főnök! Ha ügyvédet küldene, akkor olyan 
unalmas jelentések kerülnének a kezébe, melyeket 
mellébeszélés tölt meg, de a lényegre - a sürgősségre és az 
időzítésre - nem térnének ki. Ha engem küldene, a sajtó 
biztosan kiszagolná és telekürtölné a világot azzal, hogy 
beleavatkozik a bíróság munkájába. 

- Végül is az én bíróságom - vetette oda kurtán MacArthur. - 
Jogom van beleavatkozni. 

Whitney nevetni kezdett. - Csak ne olyan hangosan, 
Tábornok! 

MacArthur nem törődött vele. - Nem küldök ügyvédet, mert 
úgy jönne vissza, — mint Genius ezredes: csípős 
megjegyzésekkel, táblázatokkal és vádaskodással felvértezve. 
Magát sem küldöm, mert magára itt van szükségem, 
Tokióban. 

Azután mindhárman egyszerre néztek rám. Alig tudtam 
visszafojtani izgatottságomat. - Utra készen állok, uram. 


Whitney vigyorogva rázta meg a fejét. - Azt hiszem, ez 
alkalommal felhívhatná régi barátomat, Carlos Ramirezt. 
Talán egy estét eltölthetne a lányával is. 

- Még mindig vár magára? - kérdezte MacArthur hirtelen 
ellágyulva. ; 

- A levelei alapján úgy gondolom, igen, uram. És remélem 
is, hogy így van. 

- Ugy érti, Tokióban még nem legyintette meg a szerelem 
fuvallata? 

- Nem, uram. Szeretném elvenni feleségül. 

- Csak pár hetet adok neki - kuncogott Whitney. - Egy édes 
kis gésa majd leveszi a lábáról! 

- Maga szerencsés ember - mondta MacArthur. 

Jót nevettek rajtam, de ez engem egyáltalán nem zavart. 
Erőltetett humoruk arra emlékeztetett, hogy csak egy 
megtűrt bohóc vagyok, aki néha hasznot is hajt, de egyébként 
jelentéktelen. De örültem, hogy nem tartozom közéjük. 
Játékukon jól szórakoztam, de nem velük együtt. Viszonoztam 
mosolyukat, magamban pedig kinevettem őket. 

- Reggel indulok, uram. 

- Ma éjjel - utasított MacArthur röviden. - Acugiról indul az 
esti futárjárat. Majd mi gondoskodunk róla, hogy maga is 
szerepeljen az utaslistán. 

Ismét járkálni kezdett. Hirtelen gúnyos mosolyra húzódott 
a szája. 

- Azt akarom, hogy tegyen meg még valamit nekem, Jay. 
Látogassa meg Yamashita tábornokot, bármelyik börtönben is 
rohadjon. Nem látom el instrukciókkal. Egyszerűen nézzen be 
hozzá. Csak úgy. Mondja meg neki, hogy Douglas MacArthur 
tábornok, akit Tokióban rendkívül lefoglalnak a császárral 
közös teendői, megkérte, érdeklődjön hogyléte felől. 

- Igenis, uram. 

Valamilyen megmagyarázhatatlan okból MacArthur arcán 
apáskodó, gyengéd mosoly jelent meg. - Korához és 
tapasztalataihoz képest maga rendkívül megbízható, Jay. 
Tökéletesen meg vagyok elégedve eddigi munkájával. 

- Köszönöm, Tábornok. Örülök, hogy ezt mondja. 

- Elkéstem az ebédről - közölte váratlanul. - Jó napot, 
uraim. Izgatottan sietett ki a szobából. 


TIZENÖTÖDIK FEJEZET 


Én is késtem, de nem az ebédről. 

Sietve gázoltam a lehullott őszi falevelek között. Esőszagot 
éreztem a levegőben, és ezt baljós előjelnek vettem. A 
délutáni szürke ég alatt egy saroknyira ott magasodott 
előttem a Jaszakuni szentély tizenkét méteres bronzkapuja. 

Szél tépázta a szentély területét szegélyező fák koronáját, 
újabb elsárgult leveleket szakított le az ágakról, és a 
légáramlatok tömjén illatát sodorták felém. Átmentem a tori 
alatt, és egy sor kő lámpaoszlop mentén a szentély központi 
részébe igyekeztem egy ősrégi fatemplomhoz. Utközben át 
kellett verekednem magam egy sereg röpdöső galamb között. 
A madarak szerettek itt élni, mert a szentély látogatói jól 
tartották őket. 

Ezt a történelmi emlékhelyet is érintetlenül hagyták a 
szövetségesek bombázásai. Jaszakuni lett a végső nyughelye 
mindazon katonák lelkének, akik a Meidzsi-restaurációt 
követő csatákban estek el. A szentély főtemploma őrizte azt a 
pergamentekercset, melyen ott szerepelt minden katona 
neve, halálának helye és időpontja. A tekercset szent 
ereklyeként tisztelték. A második világháború közel kétmillió 
névvel növelte hosszát. 

Hétköznap volt, és a munkaidő közepén jártunk, mégis 
százak és százak sétáltak a parkban. Sok hazatérő katona 
szakította meg útját, hogy lerója tiszteletét ősei és elesett 
bajtársai előtt. Az uniformist viselő katonák hosszú barna 
kabátban törtettek előre a tömegben, hátukon ormótlan 
zsákban cipelték összes ingóságukat. Különböző korú, 
kimonóba öltözött vagy szakadt rongyokba burkolózó 
asszonyok hajlongtak buzgón a templom irányába. Arcukon 
áhítat tükröződött. Velem senki sem törődött, észre sem 
vettek. 

Egy óriási tori őrizte a templom bejáratát. Az volt a 
legnagyobb bronzkapu Japánban. Tétován álltam meg előtte. 
Ott kellett találkoznom a lánnyal. Végül megpillantottam őt, 
felém közeledett. Nem abból az irányból érkezett, ahonnan én 
jöttem, ugyanis a parknak még további három bejárata volt. 

Ruházata elütött a park többi látogatójáétól: gyönyörű, 
fehér kimonót viselt, vörös obi övezte karcsú derekát. Hosszú 


fekete haját szoros kontyba csavarta. Az ajkát kiemelő 
élénkpiros rúzs babaszerűvé tette finom arcát. Egyenesen 
felém tartott. 

Miután odaért hozzám, mélyen meghajtotta magát. Ajka 
titokzatos mosolyra nyílt. A szeméből ugyanaz a melegség 
áradt, mint előző találkozásunk alkalmával. - Jó napot, Jay- 
szan. Ugy örülök, hogy el tudott jönni erre a találkozóra. 

Biccentettem, azután a körülöttünk nyüzsgő japánokra 
néztem. - Sérti őket a jelenlétem? 

- ÓÓ, nem! Megtisztelve érzik magukat. Egyébként mit 
számít? A lordpecsétőr úr határozott kívánsága volt, hogy 
elhozzam ide önt. 

Vigyáztunk, nehogy megérintsük egymást e nyilvános 
helyen. Együtt indultunk el a templom lépcsőihez vezető, 
fehér kaviccsal felszórt úton. Hát persze, gondoltam. A 
lordpecsétőr úr határozott kívánsága volt... 

Különleges gyöngédséget éreztem Josiko iránt, és tudtam, 
hogy ő is kedvel engem, de nem áltattam magam. Miután 
Kido  ,lekenyerezett" kedves ajándékával, vitán felül 
,kamatoztatható tőkéjének" tekintette személyemet. 
Minthogy a lehallgató szerepét töltöttem be MacArthur 
oldalán, most már úgy kezeltek, mint pókfonalat a japán 
hírszerzés hálójában. A japánok mindig is nagy mesterei 
voltak a közvetlen információgyűjtésnek. Es az átmenet 
kritikus napjaiban megragadtak minden alkalmat, hogy 
konzumnőkön, taxisokon és magas rangú küldötteken 
keresztül jussanak hozzá olyan adatokhoz, melyeket 
felhasználhattak nemzetük javára. 

Tudtam, hogy én is belekerültem a gépezetbe. 

A templom közelébe érve megálltam. Az átszellemült 
emberek hallgatagon és türelmesen várakoztak előttem a 
széles lépcsőn, hogy az oltár elé járulhassanak egy kis időre. 
Nem a félelem állított meg, hanem az illendőség és a tisztelet. 
A háború befejeződött. Ök voltak a vesztesek, de én az ő 
nemzeti  szentélyükben tartózkodtam. Ujra felidéztem 
magamban azt a pillanatot, amikor a császár rádión keresztül 
jelentette be népének a fegyverletételt. Maradjon egész 
nemzetünk egy nagy család, generációról generációra... És 
Japánban erősebben érvényesülhetett a nemzeti család 
kötelékének gondolata, mint a világ bármely más országában. 
Ez a hely pedig itt mélyen tisztelt rokonaik nyugvóhelye volt. 


- Minden rendben lesz - mondta a lány komolyan, és a 
karomat megragadva húzott be magával a várakozók közé. - 
Megtiszteltetésnek veszik majd a jelenlétét. 

Miután az emberek jól megnézték Josiko finom öltözékét és 
meghallották, hogy japán nyelven beszél hozzám, a sorban 
állók zavarba jöttek, de aztán tudomásul vették a helyzetet. 
Nem holmi közönséges, a Szórakoztató és Relaxációs Központ 
hölgyének karjába kapaszkodó amerikai katona keveredett 
közéjük, hanem egy japánul beszélő tiszt, akit Kiotó egyik 
legfinomabb gésája kísért. Ösztönösen megérezték, hogy 
Josiko küldetést teljesít, így zavarodott tekintetüket lassan 
elmosta halvány mosolyuk. 

Mielőtt az oltár elé léptünk, Josiko merítőkanállal szentelt 
vizet vett egy szögletes medencéből és a kezemre locsolta. 
Azt követően együtt álltunk a szentség elé. Háromszor 
összeütöttük a tenyerünket, hogy felébresszük a halottak 
lelkét. A lány mélyen meghajolt, áldásért könyörgött azok 
számára, akik a háborúban vesztek oda. Egy pillanatig saját 
elvesztett öcsémre gondoltam, és azt kívántam, bárcsak 
létezne olyan hely, ahol őrá is ilyen tisztelettel emlékeznének. 

Az oltárnál megfigyeltem egy napégette bőrű, sötét 
kimonós asszonyt, aki bebugyolált csecsemőt tartott maga 
előtt. A tömjénfüstöt a baba arca felé terelte, összeütötte 
aprócska tenyerét, azután megdöntötte a pólyát, a meghajlást 
helyettesítve. Es én tudtam, hogy nincs semmi odakint, ami 
elég erős lenne ahhoz, hogy megtörje e rituálé hatalmát. Még 
Douglas MacArthur agyondicsért rezsimje sem. 

Elindultunk kifelé, és a finom árnyalatokra oly érzékeny 
Josiko észrevette, hogy mélyen elgondolkodtam. - A 
lordpecsétőr úr ismételten azt tanácsolja önnek, tanuljon 
minél többet, hogy tökéletesen megérthesse országunkat - 
mondta halkan. 

- Kiért imádkozott? - kérdeztem. 

Titokban hozzáért a karomhoz egy pillanatra. - Apámért és 
két bátyámért. 

- Meghaltak? 

- Igen. Apám Kínában esett el. Az egyik testvérem a 
Salamon-szigeteken szolgált, a másik... - Tétován nézett rám. - 
Ő kamikaze pilóta volt. Okinava szigeténél. Az idén került 
oda. 


Menet közben az arcát fürkésztem. Igazán nagyszerűen 
végezte a munkáját. Gyerekkora óta tanították neki, hogyan 
uralkodjon az érzelmein. De a szentélyben tett látogatás 
mélyen megrázta őt is. 

- Az én öcsém is meghalt - mondtam. - Tavaly. 

- Sajnálom - suttogta Josiko. 

A park végébe értünk. Megálltunk, és csendben néztük 
egymást a hideg bronzkapu árnyékában. 

A kötelességnél többet olvastam ki a szeméből, amikor a 
következőt kérdezte: - Láthatom ma este? 

- Nem - feleltem. - Elutazom a Fülöp-szigetekre. 

- Mikor jön vissza? 

A ,normális" szerelmesek számára ez oly helyénvaló, 
egyszerű. Azért kérdezte, mert szeretett, vagy azért, hogy 
pontos jelentést továbbíthasson a lordpecsétőrnek? Arra a 
következtetésre jutottam, hogy valószínűleg mindkettő igaz. 

- Nem tudom - válaszoltam. 

A Fülöp-szigetek említése hirtelen rám zúdította a jeges 
valóságot. Ugy éreztem, ki kell vonnom magam a lány hatása 
alól. 

- Hiányozni fog nekem, Jay-szan - mondta végül. 

Es amikor sarkon fordult, tudtam, hogy igazat mondott. 


k 


A fontos üzeneteket és a postát szállító C-54-es futárjárat 
általában éjfélkor szállt fel. Okinava szigetén szokta 
megszakítani útját, hogy üzemanyagot vegyen fel, és a 
munkanap kezdete előtt mindig odaért Manilába. Ugyanakkor 
Manilából is elindult egy gép éjfélkor, hogy Acugira 
továbbítsa a jelentéseket és a futárszemélyzetet. A futárok 
éjjel repültek, hogy a fontos küldetést teljesítő tisztek 
végigdolgozhassák a munkanapot Manilában vagy Tokióban, 
és szükség esetén másnap reggelre vissza kellett térniük a 
főparancsnokságra. 1945. októberében az ilyen sűrű fordulók 
fölöslegessé váltak, de a háborús időkben kidolgozott 
rendszer továbbra is működött annak érdekében, hogy lépést 
tarthassunk a békefolyamattal. 

Visszarohantam a szállodába, gyorsan összepakoltam és 
levágtattam a lépcsőn. Acugit kétórás autózással lehetett 


elérni, de indulás előtt még el kellett intéznem valamit. 
Féltem a Divina Clarával való találkozástól. Szükségem volt 
Garvey atya segítségére. 

Az Első Páncélos Hadosztályt egy laktanyában szállásolták 
el, a nagykövetség közelében. Az alacsony, lapos tetős 
barakkokból álló szálláskörlet, ahol a parancsnokság épületei 
egy tágas alakulóteret vettek körül, éveken át a Tokiói Körzeti 
Védelem parancsnokságaként szolgált. Az egyik kisebb 
épületet, melyet korábban oktatási célokra használtak, az 
amerikaiak kápolnává alakították át. A sofőröm megállt 
előtte, én pedig gyorsan leugrottam a dzsipről és besiettem az 
épületbe. 

A tábori lelkész segédje, egy hórihorgas, bozontos hajú 
katona a fogadóhelyiség asztalánál ült, és hosszú ujjaival a 
vörös  — arcán — éktelenkedő  pattanásokat  kaparászta 
szórakozottan. Az ajtó fölött még mindig ott lógott egy 
kandzsikkal teleírt figyelmeztető tábla, mely az időközben 
leszerelt japán katonáknak szólt. A asztal közepére egy tábori 
telefont állítottak. A segéd a szent helyhez nem egészen illő 
Superman képregényt lapozgatott. 

- Garvey atya? - kérdeztem kurtán. 

A katona az átalakított osztályteremre mutatott. - De 
magának is sorba kell állnia - mondta unottan. 

Több mint tízen álldogáltak csendesen a kápolna ajtaja 
előtt. Elmentem mellettük. Mindenképpen találkozni akartam 
Garvey atyával. A katonák gúnyos pillantásokat vetettek rám, 
amint meglátták rangjelzésemet. Biztosan azt gondolták, a 
rangomat kihasználva akarom megelőzni őket. 

- Sajnálom - mondtam, ahogy beléptem az auditóriumba -, 
de el kell érnem egy repülőgépet. — 

- Hát persze - morogta egyikük. - Én meg Hirohito vagyok. 

Egy másik katona világosabban fogalmazott. - Isten nem 
ismeri el a rangjelzéseket, kapitány. Ezt is tegye a listájához, 
amikor a pap elé kerül. 

- Maga is ezt tenné, őrmester, ha parancsot teljesítene. - 
Nyersességemmel zavaromat próbáltam leplezni. 

Átérem egyik sötét sarkában Garvey atya függönnyel 
választott le egy részt. A felém eső oldalon egy fiatal katona 
ült. Magányosnak és zavartnak látszott. Mélyen előrehajolt, 
keze tehetetlenül lógott combjai között. Olykor közelebb 
hajolt a függönyhöz és sürgetően suttogott valamit, majd 


bólogatni kezdett, amikor a lelkész válaszát hallgatta. Garvey 
atya gyóntatta. 

Végre felállt a katona és némileg megkönnyebbülten, de 
nem boldogabban hagyta el a termet. Gyorsan átmentem a 
helyiségen és leültem a függöny innenső oldalán. 

Egy pillanatig csak a drapériát bámultam. Nem tudtam 
világosan, hogy mit mondjak. Még soha nem gyóntam azelőtt. 
De valamit mondanom kellett. Az auditórium bejáratánál 
várakozó katonák kíváncsian meredtek rám. Mélyen 
megvetettek azért, mert eléjük tolakodtam. Bizonyára jó nagy 
seggfejnek tartanak. 

Az óra ketyegett. Lassan el kellett indulnom a 
támaszpontra. Ahogy a függöny ráncait bámultam, hirtelen 
eszembe jutott valami: nem láttam a másik oldalon helyet 
foglaló papot. Egyáltalán Garvey atya az? 

- Garvey atya - szólítottam. - Maga az? 

- Fiam - kezdte a pap -, Isten szentsége oltalmaz minket. 
Ilyen kérdést nem illik itt feltenni. 

Széles mosolyra húzódott a szám, mert felismertem a 
hangját. - Atyám, én vagyok! Jay! 

Egy darabig csend honolt a függöny túloldalán. Kezdtem 
azt hinni, hogy valamilyen szentségtörést követtem el, és 
Garvey atya mindjárt elküld a pokolba. Aztán meghallottam 
jól ismert kuncogását. 

- Tudtam én mindig, hogy titokban maga katolikus, Jay. 

- Atyám, van egy problémám, és szükségem van a 
segítségére. 

Mély sóhajtást hallottam a másik oldalról. - Milyen nagy az 
a probléma, Jay? Itt most gyóntatás folyik. Sokan várnak rám. 

- Ejfélkor Manilába repülök Acugiról. Tisztáznom kell, 
mielőtt elindulnék. 

- Es mi a szóban forgó kérdés? 

Nyeltem egy nagyot, mielőtt válaszoltam. - Paráználkodás, 
atyám. 

Egy pillanatig mélyen hallgatott, aztán valamilyen furcsa 
hang ütötte meg a fülemet. Vagy felnyögött, vagy pukkadozott 
a nevetéstől. - Már magához is eljutottak, barátom? 

- Ez nem olyan egyszerű, atyám. Személyes ügy, de a 
kötelmeimet is érinti. 

- Hát nem így van mindig? 

- A munkámról beszélek. 


- És nem Japánban vagyunk? 

- Kezd cinikussá válni, atyám. Különben is, alig egy hónapja 
vagyunk itt. 

- De micsoda hónap volt! - Ismét elhallgatott egy pillanatra. 
- Tud várni harminc percet? 

- Mire? 

- Ezek a katonák itt beszélni akarnak velem. Be akarják 
vallani a bűneiket. Hogy hagyhatnám itt őket? Hadd fejezzem 
be a gyóntatást, azután magával megyek Acugira. Majd 
útközben beszélgetünk. 

Elsápadtam. - Nem akarok beszélni róla a sofőröm előtt. - 
Akkor majd én vezetek. Tudja, van jogosítványom. Ujra 
vigyorogni kezdtem. - Ha úgy vezet, ahogyan prédikál, akkor 
soha nem jutunk el Acugiig. 

- Es mikor hallott engem prédikálni, maga vörös nyakú 
pogány? 

- Es maga mikor fejezi már be, atyám? 

Felálltam. Megnőtt a várakozók sora, és már mindannyian 
engem bámultak a terem másik végéből. Nem hallhatták, 
miről beszélünk, de vigyorgásom biztosan összezavarta őket. 
És még csak megbánást sem tanúsítottam! 

- Harminc perc múlva találkozunk odakint, atyám. 

- Odakint hol? - kérdezte. 

- Abban az esetben, ha nem ismerne meg, lesz ott egy fickó 
khaki egyenruhában, egy zöld dzsip társaságában. 

- És a zöldnek melyik árnyalatát keressem? - tréfálkozott 
Garvey atya. 

Harminchét perccel később Garvey atya egyik kezében 
sapkájával, a másikban egy doboz Camellel kisietett a kápolna 
épületéből. A szeme csak úgy ragyogott, amint felém 
közeledett. 

Megpróbált szigorúnak mutatkozni, de szélesen mosolygott 
még akkor is, amikor rosszallóan felemelte a mutatóujját 
előttem. Valójában örült, hogy láthat. 

- Lám, lám, mi meg nem történik, ha egy kicsit is magára 
hagyom! 

Felajánlottam, hogy én vezetek, de Garvey atya 
ragaszkodott hozzá, mintha ez papi teendőihez képest 
kikapcsolódást jelentett volna számára. Legalább olyan jól 
vezetett, mint ahogy prédikált. Tokió utcáit riksák, lovas 
kocsik, katonai teherautók és dzsipek, öreg buszok töltötték 


meg mindenfelé. Szerte a városban  építőbrigádok 
serénykedtek, kavargó porfellegek és kaotikus összevisszaság 
kísérte az épületek ezreinek újjászületését. 

Garvey atya alkalmazkodott az akadozó forgalomhoz. 
Nyomogatta a pedálokat, sebességet váltott, közben megállás 
nélkül kiáltozott, nevetgélt, az öklét rázta vagy boldogan 
integetett az embereknek. Nem is bántam, hogy ő vezet: még 
sohasem láttam ilyen felszabadultnak. 

Yokohama csatornáit ellepték a zömök, festetlen bárkák, 
melyek jobb napjaikban szenet, épületfát és terményeket 
szállítottak. A LaMay-féle szőnyegbombázás több tízezernyi 
lakóépületet égetett fel a városban, ezért az uszályokat 
lakóhajókként használták. Nyüzsögtek rajtuk az emberek, 
akiket a japánok egyszerűen vízlakóknak neveztek. A sötétedő 
borús ég alatt csoportokba verődött asszonyok térdeltek vagy 
guggoltak a fedélzeteken. Faszenes szabadtéri tűzhelyeiken 
éppen vacsorát főztek. A készülő ételek illatát elnyelte a 
csatorna bűze. 

Eleredt a hideg őszi eső. Vasúti sínek mellett haladtunk. 
Egymás után hagytuk el a sáros állomásokat, és úgy tűnt, a 
városnak soha nem lesz vége. Rongyos japánok álltak 
kitartóan a fából épített peronokon. Reszkettek a zuhogó 
esőben. A fel- és leszálló ingázók eltökéltnek látszottak, mint 
a feladatukra összpontosító katonák. Ide-oda rohangáltak, és 
elképzelhetetlen mennyiségű csomagot raktak a vasúti 
kocsikba. Azok, akik nem fértek az ajtók közelébe, az ablakon 
át közlekedtek. Azok pedig, akik számára az ablakoknál sem 
jutott hely, az ütközőkre kapaszkodtak fel. 

Nyers erőt láttam mindenfelé. Egy egész nemzetet tartott 
lázban az, amit a sors, a császár és a legfőbb parancsnok 
ajánlott fel nekik. Es amint elhaladtunk mellettük, újra 
átfutott rajtam a tisztelet, melyet Douglas MacArthur iránt 
éreztem. Önteltsége, paranoiás rohamai, kicsinyes bosszúi és 
szolgalelkűséggel párosuló hatalomvágya ellenére a Tábornok 
valóban mindent felülmúló bölcsességet tudhatott magáénak. 
Egy jelentéktelenebb személyiség szánt szándékkal elfojtotta 
volna azt az energiát, mely őbenne munkálkodott, vagy az az 
energia előbb vagy utóbb gyűlölködésbe, lázadásba csapott 
volna át. 


- Nos - kezdte Garvey atya, mihelyt gyérült egy kicsit a 
forgalom. - Paráználkodott. És most szembe kell néznie azzal 
az asszonnyal, akit szeret. 

- Maga aztán tud bánni a szavakkal, atyám. 

- Mondtam már magának, hogy a szavak jelentik a 
hivatásomat. Es az utóbbi időben gyakran meghallgattam 
ugyanazt a történetet. - Eles pillantást vetett rám, aztán 
visszafordította tekintetét az útra. - Többször? 

- Többször. 

- Véget vetett már a kapcsolatnak? 

- Nem úgy néz ki. 

- Szereti őt? 

- Nem igazán. 

- Mi ütött magába, idióta? 

- Nem tudom. 

- Hogy érti azt, hogy nem tudja? 

- Nos, mit gondol, miért akartam beszélni magával? 

- Hogy fájdalmat okozzon nekem. Jay! - Jól láttam, hogy egy 
mosolyt próbál elfojtani. - Hogy gúnyt űzzön belőlem! Hogy 
megmutassa, képes magának szeretőt szerezni minden 
országban, ahol éppen tartózkodik, így válik magából jóravaló 
Tennessee-i gyerek. ; 

- Atyám, Arkansasból származom. Es amellett nem is olyan 
mulatságos a helyzet. , 

- Ó, felébredt a lelkiismerete! Kezdetnek nem rossz. - Ujra 
rám pillantott. - És mit akar tenni? j 

- A lordpecsétőr küldte őt hozzám. Eszrevette, hogy nézem 
a lányt. Először nem voltam képes elküldeni, mert nem 
akartam megszégyeníteni. 

- O, persze! - fakadt ki Garvey atya. - Nem tudta elküldeni 
magától. Szegény fiú! Eppen ezért inkább az ágyába 
vonszolta. Az univerzum örök rejtélye, amelyhez Jay Marsh is 
csatlakozott. Az , ázsiai kontra keresztény bűn" meséje, csak 
nem erről van szó? 

- Valami ilyesmiről - mondtam. - Megszégyenítettem volna, 
ha akkor csak úgy egyszerűen elküldöm. Ugy érezte volna 
magát, mint aki nagy hibát követett el. - Ernyedten vontam 
meg a vállam. - Nem várom el, hogy megértsen. - A pap nem 
válaszolt. 


- Van valami más is - folytattam. - Továbbra is 
találkozgatnom kell vele. Mindketten parancsot teljesítünk. A 
két fél az üzeneteit közvetíti rajtunk keresztül. 


- ÓÓ, már értem - gúnyolódott Garvey atya tettetett 
megértéssel. - Ő üzeneteket visz magának attól a... hogy is 
hívják... 

- A lordpecsétőrtől. j 

- "Persze - mondta szarkasztikusán. - Es maga vele 
továbbíttathatja üzeneteit. 

- Én a legtöbbször csak hallgatok - feleltem -, és a 


hallottakat adom át Willoughby és Whitney tábornoknak. 

- A megszállást irányító jóképű ikerpárnak - morogta 
Garvey. 

- Most meg tiszteletlen velük, atyám. 

- En pap vagyok, Jay! Még csak szalutálnom sem kell nekik! 

- Kritizál engem, pedig éppen magából hiányzik az alázat. 
Megváltozott azóta, hogy Japánba érkeztünk. 

- Megpróbál más irányba terelni - vágott közbe Garvey 
atya. 

- Saját lelki üdvösségének útjára. 

Zavartan nevettem. Túlságosan jól ismert engem. - 
Bocsánat, de össze vagyok zavarodva, atyám. Elvárják tőlem, 
hogy folytassam a játékot. Mert az igen hasznosnak bizonyult. 

- Az kétségtelen! - Garvey ismét felém fordult egy 
másodpercre. - Es üzeneteket csak úgy lehet váltani, ha maga 
és Ő... 

- Paráználkodunk? 

- Ha paráználkodnak. Hogyne. 

- Nem. Ugy értem, nem egészen. 

Ugyanazon az úton haladtunk, amelyen MacArthur tette 
meg első történelmi lépéseit a bevonulásának napján. 
Mindent újra magam előtt láttam: a zsakettet viselő 
lordpecsétőrt, a császár verejtékező gyalogosait, akiket a 
Tábornok fogadására vezényelt ki. Annyi minden történt az 
alatt a röpke öt hét alatt, mint egész eddigi életemben 
összesen. Hirtelen elszomorodtam. ; 

- Az csak úgy jön, amikor találkozunk, atyám. Es nem 
vagyok elég erős ahhoz, hogy ellenálljunk. Ő olyan... csinos és 
kedves. És én nem dönthetek egyedül a találkozások 
megszakítása mellett. Része a munkámnak. 

- O, hiszen valóságos dzsigoló lett magából! 


- Atyám, nem vagyok büszke rá. Éppen ezért jöttem el 
magához. 

- Talán nem is szereti Divina Clarát igazán. Nem gondolt 
még erre? 

- Dehogynem. 

Nevének említése egy csapásra egy másik világba repített. 
A harmónia és a boldogság földjére, ahova tartoztam. És egy 
nap múlva újra vele lehetek. Hogyan kímélhetném meg 
mindettől? Es ha nem hallgatom el, akkor hogyan 
magyarázhatnám el neki? 

- Varázslatos időt töltöttünk Manilában - vetette közbe 
Garvey atya szórakozottan. - A háború feszültsége. Félelem és 
magányosság. A fák, a virágok, a föld illata reggelente, 
amikor a nap gyorsan felszárította az éjszakai eső 
nedvességét. Az öröm, mellyel a szerelem ajándékozza meg 
az embert. 

Ahogy elnéztem az arcát, láttam rajta, hogy ezek a szavak 
valahol mélyen fakadnak és nagyon is személyes élményeket 
takarnak. Talán Garvey atya maga is beleszeretett valakibe 
Manilában? Azokat az alkoholmámorban eltöltött esték 
vonzódásának elfojtására tett kísérletei voltak, vagy éppen a 
szörnyű-édes zavarodottság, melyet a szerelem okozott? 
Hirtelen rádöbbentem, hogy ő valóban szeretett valakit 
Manilában, így tanácsai bölcsebbek és szomorúbbak, mint 
amire számítottam. 

- Igen, csodálatos idők voltak, atyám. 

- De már elmúltak, Jay. Semmi sem lesz olyan, mint régen. 
Nem élhetjük át újra azt, aminek vége. Talán a maga jövője is 
valahol másutt folytatódik. 

A dzsip zötykölődött-rázkódott a kátyúkkal teli egyenetlen 
úton. Közeledett a tél. Hideg eső esett. Ereztem a jeges 
levegőben. Hirtelen eszembe jutottak azok a telek, amikor 
tűzifát gyűjtöttem apámnak. Költő atyám , zord télesősnek" 
hívta az olyan időjárást, mely most utolért Japánban. 

Garvey atya bekapcsolta a lámpákat. Nem messze előttünk 
megláttam az Acugi felé vezető bekötőutat. A kanyar után 
hamarosan felvillantak a repülőtér fényei. Arra gondoltam, 
hogy néhány óra múlva úton leszek, és hajnalban ismét a 
Fülöp-szigetek forró, virágillattal teli levegőjét fogom szívni. 
Ugy érzem majd, mintha hazatérnék. Sokkal inkább 
otthonomnak éreztem Manilát, mint Santa Monica sós 


levegőjű kikötőjét. Vagy a , zord télesős" legelőt, ahol gyakran 
álldogáltam magányosan apám sírjánál. 

- Nem, atyám - szólaltam meg végül. - Az én jövőm 
Manilában van. 

- Értem. És valójában irigylem is ezért. 

Vezetés közben odafordult hozzám egy pillanatra, és újra 
megláttam a szemében, hogy ő is Manilában hagyta a lángoló 
szenvedélyt, csak velem ellentétben ő nem nyerhette volna 
vissza anélkül, hogy ne hagyta volna el érte Istenét. Ennek 
tudatában szavai más jelentést kaptak. Mindkettőnk számára. 

- Amennyiben az az a hely, ahol élni akar, akkor jobb lenne, 
ha a jövőjét tartaná szem előtt, Jay. Tartsa meg a szerelmét 
annak az asszonynak. És legyen elég bátorsága ahhoz, hogy 
teljes szívével csak őt szeresse. Ha nem, akkor nagyon 
magányos emberként fogja végezni. 


TIZENHATODIK FEJEZET 


Az emberekre sok esetben jellemző, hogy jámbor külsejük 
megcáfolja tetteiket, így volt ezzel leendő apósom is, Carlos 
Ramirez. Feje búbja a vállamig sem ért. Férfi létére túl sok 
ékszert viselt. Festett fekete haja természetellenesen 
csillogott. Szűnni nem akaró mosolya felváltva tűnt pajkosnak 
és behízelgőnek. Amint elnéztem őt, arra gondoltam, hogy 
széles mosolya, feltűnő gyűrűi, vastag csukló- és nyaklánca, s 
tisztán csengő hangja is mind csak az álcázást szolgálja. Való 
igaz, számtalan külföldit megtévesztett velük, főként az Ázsiát 
kevéssé ismerő amerikaiakat, akik alábecsülték 
állhatatosságát és ravaszságát. 

Lefegyverző mosollyal nézett rám, amikor a téglával 
kirakott, hátsó udvaron álldogáltunk. Épphogy besötétedett. 
Egy órával azelőtt trópusi eső vonult át a városon, 
megtisztította és lehűtötte a levegőt. Jókedvűen csatlakoztam 
az idős férfihoz, élveztem a szeretett ország természetes 
szépségét, békéjét és sajátos életritmusát. Végre magam 
mögött hagytam Tokió porát és folytonos sóvárgásomat. Az 
udvar másik végében húzódó tavacska sötét vizének felszínén 
pompás vízililiomok és lótuszvirágok lebegtek háborítatlanul. 
Körülöttük mindenfelé kalachuchi bontotta szirmait, illata, 


mely a szerelmeseknek mindig a távoli kedvest juttatja 
eszükbe, szinte megállt a fÍriss levegőben. Csodás 
orchideafüzérek lógtak egy szomszédos fa ágain. Egy közeli 
kapun fehér virágú sampaguita súlyos indái képeztek boltívet. 
Békesség és nyugalom járta át lelkemet. Manila rabul ejtett, 
mint valami kábítószer. 

Carlos hagyományos viseletet öltött. A rövid ingben 
valahogy még apróbbnak látszott, amint felpillantott rám. Egy 
pohár whiskyt nyomott a kezembe. - Mondhatom, hogy isten 
hozta itthon, Jay? 

- Köszönöm, Mr. Ramirez. Tokió után úgy érzem magam, 
mint a mennyországban. 

- Talán nemsokára véglegesen is hazatérhet. 

- Nagyon remélem. Tartalékos tiszt vagyok. MacArthur nem 
tarthat örökké Japánban. 

- De Divina Clara azt mondta nekem, hogy maga fontos 
dolgokkal foglalkozik. 

Megjegyzését hízelgőnek találtam. - Öszintén szólva igen 
meghökkentő esetek is előfordulnak a munkám során. A múlt 
héten — például részt vettem a császár egyik 
magánbeszélgetésén. 

- Találkozott a császárral? Holnap pedig újra felkeresi 
Yamashita tábornokot. - Ovatosan méregetett. - Akkor lehet, 
hogy Manila, és a családi vállalkozás már unalmas lesz 
magának. ; 

Álltam a tekintetét. Ereztem, hogy ledobta a kesztyűt, és 
elérkezett a színvallás pillanata. - Hiányzik Manila. Ugy 
érzem, mintha idetartoznék. Mindamellett sok tapasztalatot 
gyújtök mostanában. Talán még hasznomra válhat a tanulás. 

- Maga tehetséges ember - mondta Divina Clara apja. Ez 
óriási dicséretnek hangzott az ő szájából, és illendő volt 
becsben tartani. 

Carlos Ramirez olyasfajta férfi volt, akit szeretünk magunk 
mellett tudni, ha egy sötét sikátorba kényszerülünk, de ő volt 
az az ember is, akit kívánatos elkerülni, ha egy sötét 
sikátorban várakozik harcra készen. Lojális volt a végletekig, 
nem ismerte a félelmet, és soha nem adta fel a küzdelmet. 

Az olongapói születésű mokány férfi fiatalkorában apja 
jobbkeze volt lassan terjeszkedő, kockázatos üzleti 
vállalkozásaiban a Subici-öbölben, és később Manilában. Nem 
úgy, mint más oligarchiák a Fülöp-szigeteken, melyek úgy 


szerezték hatalmukat, hogy gondosan ápolták kapcsolataikat 
a spanyolokkal, a Ramirez klán csak a századfordulón csinálta 
meg szerencséjét, miután az amerikai tengerészet bevonult az 
öbölbe. Gazdagságukat — eszességükkel, kitartásukkal 
szerezték. Az előbbiekhez nagyban hozzájárult az is, hogy 
készek voltak harcba szállni mindazokkal - bűnbandákkal, 
politikusokkal, üzleti konkurenseikkel, még a gazfickó 
amerikai tengerészekkel is -, akik keresztezték útjaikat. 

Luzon központi részén még 1945-ben is gyakran 
emlegették, milyen ügyesen bánt a banánvágó késsel a 
huszonéves Carlos Ramirez. Es egyáltalán nem félt a 
használatától. 

Gondosan felmért magában. Beszéd közben szórakozottan 
megérintette fiatalosan sima homlokát ott, ahol egy vágástól 
eredő forradás húzódott a szemöldöke fölött. Szándékosan 
vagy sem, a sikeréhez vezető rögös út egyik kellemetlen 
emlékére hívta fel a figyelmemet vele. - Nem okoz majd 
problémát magának, ha egy ázsiainak kell dolgoznia? 

Mosolyogni kezdtem, mert megértettem, mire céloz. - 
Ázsiai nő lesz a feleségem és ázsiaiak lesznek a gyerekeim is. 
Miért zavarna ez, ha egy olyan embernek dolgozom, akit 
tisztelek? 

Felragyogott a szeme. Esküdni mertem volna, hogy ezt a 
választ várta. - Sok amerikainak tetszenek asszonyaink, Jay, 
de annál kevesebben tisztelik férfiainkat. Amikor az 
amerikaiak ránk tekintenek, termetünket a gyengeséggel 
azonosítják. És azért, mert sokat mosolygunk, azt hiszik, 
félünk tőlük. És azért, mert nem viselünk nyakkendőt, azt 
gondolják, hiányzik belőlünk a kifinomultság. 

Kidüllesztette a mellét és büszkén mosolygott. - Ha gyenge 
volnék, félnék, vagy hiányozna belőlem a kifinomultság, akkor 
nem hoztam volna össze annyi pénzt az amerikaiakkal 
folytatott kereskedéssel. És nem élhetnék ebben a házban. 

- Ön sokkal sikeresebb, mint bárki az én családomban - 
vallottam be neki. - Azért tisztelem önt és az ön apját, mert 
mindent a saját erejükből teremtettek. 

A szomszédos udvaron állt az a szolgáló, akit azon a napon 
láttam, amikor összeismerkedtünk Divina Clarával az öszvér 
elvesztése után. A fiú fehér kabátban egykedvűen forgatott 
egy nagy darab marhahúst a szabadtéri tűz fölött. Bent a 
házban a többi szolgáló a vacsorát főzte, és az italokat 


készítette elő. Carlos legkisebb fia iskolában volt. A másik 
kettő már megnősült, őket későbbre várták. Ramirez asszony, 
a két nagynéni és Divina Clara két húga az emeleten 
öltözködtek a vacsorához. A Ramirez család vendégeket várt. 
Húsz személyt hívtak meg legjobb barátaik közül. 
Visszatérésemet ünnepelték. Minthogy betartottam az 
ígéretemet, Carlos Ramirez úgy gondolta, hogy bejelentheti 
eljegyzésünket Divina Clarával. 

- Azt szeretném, ha nekem dolgozna - közölte váratlanul. - 
Ez nemcsak egyszerűen egy család. Biztos vagyok benne, 
hogy aki MacArthur tábornok vezérkarából lép ki, az értékes 
lehet vállalkozásunkban. Sok ügyletet bonyolítunk majd le az 
amerikai hadsereggel. Azt is tudom, hogy hasznát vehetnénk 
az országunk újjáépítéséről folyó tárgyalásokon is. 

- Nyugodt szívvel állíthatom, hogy ügyes tárgyalópartner 
lett belőlem, uram - mondtam. - Ugy vélem, valóban 
hasznukra lehetnék. 

Carlos és én felemeltük poharunkat és koccintottunk. 
Barátságos mosolya kissé ironikusra fordult, mintha egy 
szakállas viccet sütöttem volna el. 

- Nagy küzdelem áll előttünk, Jay. Készüljön fel rá. Ha 
valaki nem a nagy földbirtokos családokhoz tartozik, akkor 
mindenért meg kell harcolnia a Fülöp-szigeteken. - 
Gunyorosan csóválta a fejét. - Minden nap a Tokióban 
bekövetkező változásokról hallunk, és néha azt kérdezem 
magamtól, itt miért nem változik semmi? 

- Miért ne változna? - kérdeztem vissza tétován. - A 
Nemzetközösség kivonult, a Fülöp-szigetek szabad ország. 
Július 4-én köztársasággá alakul. 

- De ez nem hoz igazi változásokat. Ki áll a köztársaság 
élére? 

Nem válaszolhattam neki, mert hirtelen valahova mögém 
fordította tekintetét. Örömteli büszke mosolyra húzódott a 
szája, és szinte olvadozott a gyönyörűségtől. - A, már jön is! 
Tudom, hogy szép, hiszen az apja vagyok, de maga látta 
valaha is ilyen csinosnak? 

Megfordultam, és Divina Clarát láttam felénk közeledni. 
Váratlan, tündöklő megjelenése azt az estét juttatta eszembe, 
amikor először pillantottam meg Taclobanban, a plumériafa 
alatt. Aranyszínű ujjatlan ruhát viselt, mely ragyogóvá 
varázsolta karamellbarna bőrét. Magasra emelt állal, 


öntudatosan lépkedett. Sűrű fekete haját a feje tetejére 
tornyozta, a végét pedig hagyta a vállára omlani. Hosszan 
lecsüngő arany fülbevalót tett fel, mely keretbe foglalta 
tükörsima arcát. Szeme melegséget sugárzott, és szinte 
szégyenlősen pislogott felénk. Amikor odaért hozzánk, 
megajándékozott egy hihetetlenül édes mosollyal, mellyel 
mintha azt fejezte volna ki, lehetetlennek tartja, hogy olyan 
hamar visszatértem hozzá. 

Kicsit magasabb volt, mint az apja. Odahajolt Carloshoz és 
arcon csókolta. Azután átsiklott mellém, alig-alig súrolt a 
testével, majd szinte lopva megfogta a kezem. 

- Éppen azt mondtam Jaynek, dolgozhatna velem, miután 
leszerelt - mondta Carlos. 

- Nem azt mondtad - pirongatta meg apját Divina Clara. - 
Hallottalak. Már megint Roxasra tereltétek a beszélgetést. 

- Nemcsak Roxasra - felelte zavartan Carlos -, hanem az 
egész átkozott brancsára. Ha Jay itt akar élni és dolgozni, 
jobb, ha tanulmányozni kezdi a filippínó politikát. 

- Ugy is ők maradnak hatalmon, apa - mondta Divina Clara. 
- És ha boldogulni akarunk, meg kell tanulnunk velük együtt 
élni. 

- Egy új kormány - morogta Ramirez keserűen. - Egy új 
köztársaság, mondják ők. De minden ugyanúgy lesz, mint 
eddig. Csak MacArthur változtathatta volna meg, de ő is a 
másik utat választotta. A korrupció bűze még mindig bejárja a 
szigeteinket. 

Divina Clara titokban megszorította a kezem. Amikor 
megszólalt, láttam, apja úgy tekint rá, mint méltó ellenfélre. - 
MacArthur! MacArthur! A korrupciót nem ő telepítette a 
Fülöp-szigetekre, apa! A nagy klánoknak nem ő adott 
hatalmat! Ök születésüktől fogva hisznek abban, hogy amióta 
dédapjuk megcsókolta valamelyik spanyol kormányzó 
gyűrűjét, természet adta joguk, hogy a többi filippínó felett 
uralkodjanak. 

- Igen - ismerte el Carlos -, de a Tábornok oltalmazta őket. 
Azok pedig összejátszottak a japánokkal, miközben mi 
gerillaharcot vívtunk a dzsungelben. Most azt mondják az 
embereknek, hogy a háború idején két idegen hatalom közt 
vergődve csak a filippínók érdekeit tartották szem előtt. 
Akkor miért szenvedtem én és a bátyád? Miért halt meg a 
nagyapád? Az igazság az, hogy mindent megtesznek majd 


azért, hogy továbbra is maguk irányítsák az országot. 
Kollaborálni — a spanyolokkal? Nem probléma. Az 
amerikaiakkal? Hát persze! A japánokkal? Természetesen, ha 
az saját érdekeiket szolgálja. Csatlakozni a függetlenséget 
áhító filippínó kormányhoz? Feltétlenül, mert a kormányban 
maradni annyit jelent nekik, hogy voksaikkal elutasíthatják a 
változásokat, megtarthatják vagyonukat. Igen, eljön a 
függetlenség kora, de nem változik semmi! 

- En nem azt mondom, hogy igazuk van, apa. - Megadóan 
mosolygott, mintha szórakoztatta volna apja kifakadása. - Az a 
kérdés, miért hibáztatod MacArthurt? 

- Azért, mert ő megállíthatta volna őket - jelentette ki 
határozottan Carlos. - Ne feledkezz meg arról, hogy a 
Tábornok éveken át ezeken a szigeteken élt. Olyan sokáig, 
hogy bizonyos tekintetben maga is filippínóvá vált. Ő és Roxas 
akár testvérek is lehetnének! Amikor MacArthur visszatért 
ide, azt bizonygatta az embereknek, hogy a föld alól is 
előkeríti és megbünteti azokat, akik támogatták az ellenséget! 
Ujra és újra elismételte ugyanezt! De aztán rájött, hogy a 
többségük régi barátai közül került ki! - Tanácstalanul vont 
vállat. - Ilyen ez az ország. A barátokra más szabályok 
érvényesek. 

- Akkor meg kell találnunk saját barátainkat. Apám, nem jó 
az, ha tartogatjuk keserűségünket egy olyan dologgal 
kapcsolatban, amit úgysem változtathatunk meg! 

- Ne vitatkozz velem, Divina Clara. - Carlos bosszúságot 
színlelt, de csak azért, hogy kérkedjen lány tudásával és 
sütkérezhessen bölcsességében. - Kezdem azt hinni, hogy 
hiba volt téged a jezsuitákhoz küldeni. 

Tettette zavarát akkor is, amikor hozzám fordult. - Jay, 
hogyan lesz képes arra, hogy egy iskolázott asszonnyal éljen, 
aki ilyen eltökélten vitatkozik? 

Én csak mosolyogtam, miközben a lány újra megszorította 
a kezem. - A tanítványa leszek, uram, ő sokkal többet tud 
nálam. 

Mr. Ramirez hallgatott egy pillanatig, majd játékosan 
oldalba bökött. - Ismeri Whitney tábornokot? 

- Munkám miatt minden nap találkozom vele. 

- Sok beruházása van a Fülöp-szigeteken, és számos 
barátot szerzett a régi vágású családokban. Whitney óriási 
befolyást gyakorolhat MacArthurra. Gondolja át. Amikor 


Ouezon és MacArthur elmenekült Ausztráliába Corregidorról. 
Roxas vette magához országunk aranyrúd készletét, és 
elrejtette valahol, egy titkos helyen. Millió és millió dollárról 
van szó. Látta valaki azóta azt az aranyat? Nem! De Roxas 
tudja, hol van. Talán Roxas és Whitney egyezséget kötött. 

A fejemet ráztam, ösztöneim azt súgták, nem érthetek 
egyet Carlosszal. 1945. októberében kósza hírek terjedtek el 
arról, hogy mi történhetett az elveszett arannyal. Amióta 
partra szálltam a Fülöp-szigeteken, minden beszélgetés 
alkalmával előhozakodtak vele. Egyesek szerint MacArthuré 
lett az arany. Mások azt állították, hogy Yamashitáé. De a 
legvalószínűbb az volt, hogy valóban Roxas kaparintotta meg. 
Vagy egyszerűen elveszett. De Whitney? 

- Whitney tábornoknak nincs olyan hatalma, Mr. Ramirez. 

- A maga véleménye fontos nekem, de lehet, hogy ebben a 


kérdésben tájékozatlan. - Divina Clara apja ebben a 
pillanatban ellenségesnek mutatkozott. - Maga csak egy 


tisztecske MacArthur vezérkarában. Úgy gondolom, nem tud 
Whitney valódi hatalmáról. 

- Apám - szakította félbe a lány parancsolóan. - Hagyd 
abba. Ez nem vezet semmire. 

- Divina Clarának igaza van, mint mindig! - Tósztra emelte 
poharát és cinkosán kacsintott. - Roxasra és a gazdagságára, 
valamint a mocskos árulókra! Meg kell tanulnunk, hogyan 
éljünk velük. Azután, ha eljön a megfelelő pillanat, lecsapunk 
rájuk. 

- Apám! 

- Csak viccelek. - De ravasz mosolya azt árulta el nekem, 
hogy a szíve mélyén egyáltalán nem tréfál. Furcsa pillantást 
vetett rám. - Azt olvastuk, hogy MacArthur tábornok és a 
császár lassan barátságot kötnek. 

- Együttműködnek - mondtam bizonytalanul. 

- Jó barátok lesznek. Végül is MacArthur így szokta csinálni 
- tette hozzá révetegen. 

- Nagy felelősség terheli - feleltem. 

Carlos barátságosan vállon veregetett, mintha tetszene 
neki a válaszom. - Rendkívül bölcs válasz. Maga lojális, Jay, és 
én ezt nagyra becsülöm az emberekben. 

Álldogáltunk egy darabig, whiskynket szopogattuk és a 
szolgálófiút figyeltük, aki a tűz körül serénykedett. Divina 
Clara finoman végighúzta kezét a hátamon, majd átölelte a 


vállamat. Néma üzeneteket váltottunk egymással. Végül 
Carlos felemelte a kezét és a ház felé mutatott. 

- En azt hiszem, megnézem, mit csinál anyád - mondta. 

- Biztos az ablakból néz minket - nevette el magát Divina 
Clara. Mindnyájan felnéztünk. Ramirez asszony valóban ott 
állt karba tett kézzel az egyik hálószoba ablakában és minket 
figyelt. 

- Akkor hát közelebb megyek ahhoz az ablakhoz - fűzte 
hozzá Carlos mosolyogva, és elballagott a ház felé. 

Egymás mellett álltunk. Divina Clarának nem volt szüksége 
parfümre, mert a levegőt virágillat töltötte meg. A lány fogta 
a kezem, lopva a combjához húzta és le nem vette rólam a 
szemét. 

- Arra gondoltam, hogy bárhol szívesen élnék veled - 
mondta végül. 

- Igen, bárhova elmehetnénk, de én szeretnék itt maradni, 
és a családodnak dolgozni - feleltem. - Ha te is úgy akarod. - 
Annyi mindent elmondtunk egymásnak ezzel a pár szóval! 

Divina Clara minden oldalról alaposan szemügyre vette 
arcomat, mintha tanulmányt akarna készíteni rólam. - Már el 
is felejtettem, hogy nézel ki. 

- De még csak hat hete utaztam el. 

- Most láthatod, Jay, milyen embertelen az, ahogyan a 
katonák látják a dolgokat. Hat hét... a tizenöt százaléka az 
együtt töltött időnek. Es meddig kell még vámunk? 

Tréfának szánta, de szokatlan sürgetést véltem felfedezni a 
hangjában. Azt szerettem volna tudni, vajon ő észrevette-e a 
szégyen áruló jeleit a szememben. - Már nem olyan sokáig 
Divina Clara. Talán karácsonyig. 

- Karácsonyig! - kiáltott fel. - Még három hónapig? - 
Elgondolkodott, aztán a mellemre hajtotta a fejét. - Annyi 
minden történhet három hónap alatt. 

Valami zavarta őt, de nem tudtam rájönni, hogy micsoda. 
Magamhoz szorítottam és vettem a bátorságot, hogy 
homlokon csókoljam. Tudtam, hogy odafentről figyelnek 
minket. - Már majdnem eltelt a fele. Tudod te, milyen gyorsan 
repül az idő? 

- Nem, igazából nem tudom. - Ismét az arcomat fürkészte. - 
Mit szeretsz Japánban a legjobban? 

Kérdése idegessé tett. - Nem jut eszembe semmi. 


- Valamit azért csak tudsz mondani nekem. Elnevettem 
magam. 

- Ami a leginkább tetszik Japánban... az, hogy a kettőnket 
elválasztó távolság megérteti velem, mennyire szeretlek 
téged. 

Játékosan meglegyintett. Ismét boldognak láttam, de 
ravaszul mosolygott rám. - Ez nem válasz. Ügyesen kitértél a 
kérdés elől. Bár kedves volt tőled. Mégis meg kell mondanod 
nekem. Érzem, hogy valamit nagyon szeretsz Japánban, mert 
valahogy más az arcod, másképpen állsz. Több erő sugárzik 
belőled, mint korábban! 

Bámulatba ejtettek megérzései. Egyszerűen csak rám 
nézett, és az arcom, a testtartásom alapján megállapította, 
hogy megváltoztam az eltelt hat hét alatt. Nem találgatott, 
nem puhatolózott, hanem bizonyos volt benne. Ilyen volt 
Divina Clara. Hasonlított azokhoz az emberekhez, akik 
értenek a nyomolvasáshoz, és tudják, hol rejtőzik a csapda, 
vagy az olyanokhoz, akik már akkor megmondják, hova 
érkezik majd a baseball-labda, amikor a játékos megsuhintja 
az ütőt. 

- Bíznak bennem - nyögtem ki végül. - MacArthur és a 
többiek. Fontos feladatokat bíztak rám. Láttam, hogy zokogott 
Wainwright tábornok, amikor MacArthur megbocsátott neki. 
Ott voltam a Bessang-szorosban, amikor Yamashita megadta 
magát. Találkoztam a japán császárral, tárgyaltam a 
főtanácsadójával. El tudod képzelni? Repültem, autóztam, 
hajóztam és olyan szobákban fordultam meg, ahol csak a nagy 
emberek lehetnek. Láttam, hogyan csinálják a történelmet. 

Rám nézett, és ismét tanulmányozni kezdte arcomat. - 
Mikor akarsz gyerekeket? 

Éppen az öndicséret mámorában lebegtem. A kérdése úgy 
ért, mint egy tű, amely légballont pukkaszt ki. - Ez meg mi a 
fene volt? 

Egy pillanatra megdermedt. Szeme kikerekedett a 
rémülettől. Tanácstalanul tárta szét a karját. - Én olyan 
boldog vagyok, és csak arra gondoltam, hogy... 

Magamhoz tértem. - Bocsánat, hogy akkorát üvöltöttem. 

Végül elnevette magát, amikor magamhoz öleltem. - 
Képtelen vagyok abbahagyni a töprengést, Jay! De az világos 
számomra, hogy manilai kis otthonunk igen távol esik attól a 
szobától, ahol az óriások gyülekeznek. 


Hamarosan megérkeztek az első vendégek. Divina Clara és 
én a teraszon álltunk, amikor Carlos egymás után vezette 
hozzánk a párokat, hogy bemutasson nekik úgy, mint a leendő 
vejét. Ugy tűnt, nagy örömét leli abban, hogy számtalanszor 
elmesélheti, nemsokára neki fogok dolgozni, miután Douglas 
MacArthur tábornoknál teljesítettem különleges 
megbízatásaimat. Ahogy előrehaladt az este, és egyre több 
whisky fogyott, úgy nőttek a legfőbb parancsnok oldalán 
véghezvitt hőstetteim is. A vacsora végére Carlos mindenkit 
meggyőzött arról, hogy én, Jay Marsh kapitány, a kitűnően 
iskolázott, több nyelven beszélő volt válogatott futballjátékos 
MacArthur méltó segédje vagyok. Es Japán jövője 
kockázatosan alakulhat, ha visszatérek Manilába, hogy 
csatlakozzam a Ramirez családhoz, és elfoglaljam benne 
helyem örökösként és üzleti partnerként. 

Nagy mulatság volt. Divina Clara nagyokat nevetett, 
tréfálkozott és szeme villanásaival folyton üzeneteket küldött 
nekem a mahagóni asztal másik oldaláról. Senki sem hitt 
igazán a kissé kapatos, beszédmániás Carlos túlzásaiban, de 
abban mindenki egyetértett, hogy kivívtam az öreg szeretetét 
és teljes támogatását. A hírnek gyorsan el kellett terjednie 
Manila üzleti köreiben: hamarosan egy újabb Ramirezzel kell 
számolni, aki történetesen fehér, de a fáradhatatlan és 
rettenthetetlen Carlos Ramirez kész kiállni mellette bármi 
áron. 

Az éjszakát házuk vendégszobájában töltöttem. Amint a 
puha ágyban feküdtem, gyermekkorom  kukoricahéjjal 
megtöltött matracaira gondoltam. Volt valami rendkívüli 
ironikus abban, hogy elutaztam a gazdagság földjéről egy 
nincstelen országba, és ott akartam boldogulni egy ázsiai férfi 
családjában. Vajon tudta-e apám, hogy mi van Arkansason 
túl? Vajon kényeztette-e kishúgomat az élet akár csak 
egyetlen pillanatig is, mielőtt a betegség megtámadta és a 
halálba taszította? Vajon öcsémnek megadatott-e a lehetőség 
arra, hogy egyetlen pillantást is vethessen egy ősi kastélyra 
Normandiában, mielőtt szétszaggatták a gépfegyverek? Vajon 
boldog volt-e anyám Santa Monica-i bungalójában az életébe 
betoppanó olasszal? 

Elégedetten szundítottam el e meg nem érdemelt helyen, 
az óceán túloldalán, és bevallom, félálomban imádkoztam. 


A házban földön túli csend honolt. Két szobányi távolságból 
jól hallottam Carlos békés, ittas hortyogását. Aztán szobám 
ajtaja halkan kinyílt. A folyosóról beszűrődő fényben 
ráismertem  Divina Clara kecses és méltóságteljes 
mozdulataira. Ugyanolyan csendesen zárta be az ajtót maga 
mögött, mint ahogyan kinyitotta. Bő selyemköntösben, 
mezítláb közeledett. Kifésült haja lágyan omlott a vállára. 
Menet közben köpenye szárnyai szétnyíltak, és amint odaért 
az ágyhoz, a finom ruhadarab hangtalanul csusszant a 
padlóra. 

- Szeretlek. 

Suttogva bújt mellém a takaró alá. Amikor magamhoz 
öleltem meztelen testét, megéreztem rajta a sampaguita 
illatát. Ahogy csókolni kezdtem, eszembe jutott, hogy vacsora 
után anyja egy csodálatos virágfüzért font a hajába. Mohón, 
gátlásoktól mentesen csókolt vissza, és eszembe jutott, hogy 
az apja hivatalosan is bejelentette eljegyzésünket, így semmi 
sem akadályozhatta meg abban, hogy eljöjjön hozzám az 
éjszaka közepén. 

- Ne csapj zajt! 

Lovaglóülésben telepedett rám és megfogta a kezem. A 
hasához húzta és egy ideig köröket írt le vele feszes bőrén, 
közben pajkosán mosolyogva végig a szemembe nézett. 
Megfogtam a derekát és magamhoz vontam. Háta ívben 
megfeszült, és melle megemelkedett előttem a félhomályban. 
Kezemet a keblére helyezte, miközben ügyelt minden 
mozdulatára, hogy visszafoghassam az energiámat. Állat 
magasra emelte, amikor lágyan simogatni kezdtem 
mellbimbóját. Elfogadtam, hogy a foglya vagyok. Halkan 
nyöszörgött, mintha ereje lassan elszállna belőle. Végül 
összecsuklott, rám omolt és testével borította be testemet. 

Maga volt a teljesség, a melegség és az őszinteség. Csak 
így tudom leírni a Divina Clarával töltött pillanatokat. Telt 
ajka, és melle jelentette a teljességet. A melegség nemcsak 
bőréből, hanem a szívéből is áradt. Erzelmeinek őszinteségét 
lángoló tekintete közvetítette, és egy olyan 
megmagyarázhatatlan erő, melynek mélységét korábban 
elképzelni sem tudtam. 

Josiko kötelességét teljesítve jött el hozzám. Lassanként 
megkedvelt engem, de inkább olyanformán, mint amikor 
valaki egy cellában él, és tudja, hogy sohasem szabadulhat ki 


belőle. Divina Clara elvetette minden önvédelmi fegyverét, 
csupaszon hagyta a szívét. Feltárulkozott, kiszolgáltatta 
magát azért, hogy szeressen, és szeressék őt is egész 
hátralevő életében. ; 

Végül fölé gördültem. Érthetetlen szavakat suttogott 
gyönyörűségében. Ziháltam, reszkettem és nem tudtam 
elképzelni, hogy ilyesmi lehetséges. Magamhoz szorítottam, 
és mielőtt elaludtam, az volt az utolsó gondolatom, hogy soha 
senki más nem teheti ilyen teljessé az együttlétet. 

Ezért szerettem őt. Es az az igazság, hogy ezért szeretem 
még most is. 


TIZENHETEDIK FEJEZET 


Azelőtt is jártam már  Muntinglupán,  Bilibidben. 
Februárban együtt utaztam MacArthurral Muntinglupára 
azon a napon, amelyen katonáink kiszabadították a Manilától 
ötven kilométerre fekvő tábor hadifoglyait. A hely neve Bilibid 
volt - a , börtön" szó filippínó megfelelője -, és a Tábornok 
hosszú idő óta ott nézhetett először azok szemébe, akiket 
sorsukra hagyott akkor, amikor elmenekült Ausztráliába. 
Hogy még pontosabbak legyünk: azok szemébe, akik közül 
többen vesztek oda a bataan-félszigeti halálos menetelés 
közben és az embertelen fogságban, mint a MacArthur 
megfutamodását követő ádáz harcokban. A Bataanon és 
Corregidoron harcoló csapatoknak, melyek végül letették a 
fegyvert, — kínzásokkal — és megaláztatásokkal kellett 
szembenézniük. Negyven százalékuk a japánok fogságában 
halt meg. 

MacArthur olyan arcokat látott maga körül, amelyek örökre 
megőrizték a rettegést. A kidülledt szemű, vizenyős tekintetű 
emberek félholtan sántikáltak elő  vackaikból. Testükre 
ráaszalódott a bőr, alig tudták megtartani fejüket pálcává 
vékonyodott nyakukon. Kulcscsontjuk kiállt, bordáikat meg 
lehetett számolni. Egyenruhájuk nyomorúságos cafatokban 
fityegett rajtuk. 

Ezek voltak az ő egykor büszke katonái. Miután üdvözölte 
őket, elhagyta a hadifogolytábort, és a sofőrrel a frontvonalba 
vitette magát. Azt mondta, hallani akarja a fegyverropogást. A 


bosszú pillanatának nevezte azt, amikor megközelítette a 
harcoló osztagokat, és egyenesen a japán gépfegyverek 
irányába elindulva hívta ki a sorsot maga ellen. De én tudtam, 
hogy nem a bosszú hajtotta az ugató géppisztolyok felé, 
hanem a bűntudat. Három évvel azelőtt hagyta el a 
harcmezőt, de hiába biztosította be magát a Washingtonból 
érkezett parancsokkal, akkor is sorsukra és az ellenség 
fegyvereire hagyta katonáit. Az egyetlen bűnhődés csak az 
lehetett számára, hogy nap mint nap maga előtt lássa őket 
addig, amíg meg nem bocsátanak neki. 

Amikor MacArthur a felszabadított tábort szemrevételezte, 
találkoztam egy csont és bőr, kísértetszerű emberrel, aki 
szűkszavúan csak annyit mondott, hogy valaha őrmester volt. 
Magas, hajlott hátú férfi volt. Teljesen kiszáradt a szeme, és a 
hangja is csak szánalmas suttogásnak bizonyult. A fogság évei 
alatt megőszült. Lehetetlen volt megállapítani a korát. Az 
őrmester meg akarta mutatni nekem azt, ami életben tartotta 
őt. Akaratom ellenére hátrahőköltem, amikor megragadta a 
zubbonyom ujját, nehogy beszennyezze frissen kimosott 
egyenruhámat undorító mocskával. Nem kíváncsiságból, 
hanem inkább zavaromban követtem őt a lepusztult bűzös 
épületek között. 

A hátsó udvarban megállt és rámutatott egy fára, melynek 
rózsa- és narancsszínű virágai valóban gyönyörűek voltak. Azt 
mondta, sivatagi jukka. 

Az őrmester elmesélte, hogy hónapokon át a fát nézegette 
barakkbeli ágyáról, ahol hagyták volna meghalni, és a 
szépségéből merített erőt. Azt mondta, ha a fa túlélte azokat a 
gyalázatos időket, akkor neki is ki kell tartania. Amikor 
visszanyerte erejét és elszántságát, elbandukolt a fához, és 
akkor fedezte fel, hogy az már régen kiszáradt. Amit ő 
virágszirmoknak vélt, nem volt egyéb, mint hatalmas, trópusi 
rovarok, melyek nappal fürtökben lógva pihentek az ágakon, 
és éjszakánként az amerikaiak egyre szaporodó holttesteiből 
táplálkoztak. j 

- A halál szépségben született újjá - közölte költőien. Ugy 
hangzott, mintha már milliószor elismételte volna magában. - 
Még a szépség is táplálkozhat a halálból. Érti ezt? Amikor 
hazaérkezem, meg fogom festeni ezt a fát, és kiteszem a 
nappalimban. 


Még mindig nem tudtam, mire gondol, miért akar 
öregkorában minden reggel úgy ébredni, hogy maga előtt 
lássa azt, ami a szörnyűségekre emlékezteti. De egyelőre 
Bilibidben volt, ahol a kiszáradt fák ágain csótány nagyságú 
repülő rovarok csüngtek, és rothadó amerikai húson 
nevelkedtek a japán hadsereg katonáinak jóvoltából, akik nem 
értették, hogy az amerikaiak miért akarják tudatni a 
családjukkal, még életben vannak. Hiszen a fegyverletétellel 
megbecstelenítették az elkövetkező generációkat. Szerintük 
inkább a harcot kellett volna választaniuk, hogy 
tisztességesen halhassanak meg. 

Hadseregünk alakulatai megtisztították, tetvetlenítették és 
fertőtlenítették a tábort. A továbbiakban adminisztrációs 
központként használták a létesítményt a mintegy ötvenezer 
túlélő  hazatelepítésének megkönnyítésére. Ide küldtek 
engem, hogy újból találkozzam  Tomoyuki  Yamashita 
tábornokkal. Ha Sam Genius elképzelése bizonyul helyesnek, 
akkor a császár rokonainak nankingi bűneiért ez a 
katonaember fog megfizetni. Ha a másik verzió valósul meg, 
akkor Malaysia Tigrise pódiumra áll japán földön, és 
veszélybe sodorhatja MacArthurt és a császárt. Irodájának 
néma falai között MacArthur kijelentette, hogy Yamashita 
csak maroknyi porként térhet haza. 

Akkor nem bántam volna az utóbbi lehetőséget sem. 
Láttam a holttesteket, Manila romjait, és Divina Clara 
családjától hallottam az értelmetlen mészárlás 
körülményeiről. A visszavonuló japánok vérszomjas, őrült 
vérontást vittek véghez és egy porig rombolt várost hagytak 
maguk után. Ezek nem a csatákkal járó háborús károk voltak, 
hanem szándékos rombolás maradványai és 
tömeggyilkosságok áldozatai. 

Egyéb feladataim mellett MacArthur parancsa értelmében 
találkoznom kellett — Yamashita tábornok amerikai 
védőügyvédjével is, hogy a legfőbb parancsnok jelenlétét 
érezzék a Tokiótól távoli területen is. MacArthur utasítása 
szerint meg kellett vitatnom vele a különleges bizottság 
felállítását, és meg kellett bizonyosodnom arról, hogy 
rendben mennek-e a dolgok. Az üzenetben meglapuló üzenet 
világos volt mindenkinek, akinek volt valami köze az 
eljáráshoz: MacArthur tábornok azt akarta, ítéljék halálra 
Yamashitát, és mindezt gyorsan tegyék. 


Minthogy MacArthur arra is utasított, mérjem fel 
Yamashita tábornok fizikai állapotát és fogva tartásának 
körülményeit, a két feladatnak egyidejűleg tettem eleget. 
Frank Witherspoon kapitány, Yamashita védőügyvédje azt 
tanácsolta, utazzam Bilibidbe, ahol tájékoztat az ügy állásáról. 

Witherspoonnal a börtön kis kápolnájában találkoztam. Az 
ügyvéd azt mondta, méreténél és zártságánál fogva ez az 
egyetlen épület, mely alkalmas az ilyen találkozókra. 
Witherspoon a harmincas éveiben járó, magas és sovány, 
vörös hajú férfi volt. Hosszú, finom keze, mint a 
zongoraművészeké. Már várt rám, amikor beléptem a 
kápolnába. Fesztelenül üldögélt egy kis emelvényen, a falon 
elhelyezett hatalmas kereszt alatt. A keresztre feszített Jézus 
szobra azt árulta el, hogy katolikus kápolnába érkeztem, 
hiszen a protestáns templomokban csak csupasz keresztek 
láthatóak. Mi, egyszerű baptisták kis falusi templomainkban 
soha nem engedhettünk meg magunknak olyan fényűzést, 
mint ezek a szobrok. 

Witherspoon amint meglátott, azonnal felállt, és odasietett 
hozzám. Vibráló szemével sebesen felmért, miközben kezet 
ráztunk. Elraktározott magában minden olyan részletet, ami 
közelebb juttathatta a megoldásokhoz. Witherspoon nem 
hivatásos katona volt, és már hazatérhetett volna, ha nem 
vonják be a Yamashita-ügybe. Ugy hallottam, hogy a Harvard 
jogi karán végzett, és a háború előtt sikeres ügyvéd volt 
Bostonban. Kézfogásában benne volt a pénz és tekintély által 
szerzett magabiztosság. 

- Rögtön a lényegre térek - mondta, és hellyel kínált egy 
padon. - Rohadtul bűzlik ez az egész. 

Azonos rangban szolgáltunk, így nem volt szükség időrabló 
formaságokra. Magamhoz szorítottam az aktatáskámat, és 
elnevettem magam nyersességén. - Ismeri Sam Genius 
ezredest? 

- Miért, kellene? 

- Sok közös vonás van magukban. A legfőbb parancsnok 
vezérkarának háborús bűnökkel foglalkozó egységének a 
vezetője. Maga éppen az előbb foglalta össze az üggyel 
kapcsolatos nézeteit. 

Witherspoont nem hatották meg a szavaim. - Akkor ő is 
csak egy féleszű jogász. 


- Abban bízik, hogy jövőre bíróság elé állítják Yamashitát 
Tokióban, a többi fővádlottal együtt. 

- Miért nem ítélik el egyszerűen, valamelyik katonai 
törvényszéken? 

Tétováztam egy pillanatig. - Nem ezért vonták be magát is 
az ügybe? 

Witherspoon lesújtó pillantást vetett rám. - Törvényszéket 
mondtam. - Színpadiasán az égnek emelte karját. - Nézze, 
már régóta otthon lehetnék. A háborúnak vége. Jól 
jövedelmező praxisom van, és egy héttel ezelőtt még azoknak 
a filippínóknak a kártérítési igényeit mértem fel, akiknek 
felrobbantották a házukat, megölték a disznaikat. Aztán 
felkértek a védelemre egy rendkívül komplikált gyilkossági 
perben. Hogyan is mondhattam volna nemet? 

Witherspoon felsóhajtott. Ugy érezhette magát, mint egy 
géppuskás, aki irdatlan mennyiségű lőszert pazarolt egy 
elhanyagolható célpontra. Ismét végignézett rajtam. - Maga 
milyen minőségben van itt, kapitány? Ugy értem, tud valami 
hasznossal is szolgálni, vagy baráti csevegésre jött? j 

Vállat vontam, és igyekeztem nyíltan válaszolni. - Én 
kapitány vagyok. MacArthur ötcsillagos tábornok. Azt akarta, 
hogy bizonyosodjam meg arról, hogy simán mennek-e dolgok, 
de azt nem garantálom, hogy tesz is valamit, miután 
meghallgatta értesüléseimet. 

- Azért küldte ide magát, hogy rám ijesszen, nem igaz? 
Witherspoon haragra lobbant. Rögtön megéreztem, ha Mac- 
Arthur gyorsított eljárást akart, jogi szakértői rossz ügyvédet 
választottak. - Ha ez egy igazi hadbíróság volna, akkor 
jogtalan lenne a parancsnoki beavatkozás. Mondhatnám úgy 
is: törvénytelen. 

- Nézze - kezdtem a válaszom -, azért jöttem ide, mert 
MacArthur el akarja kerülni a félreértéseket. Azt akarja, hogy 
Yamashita tábornokot ítéljék el, mégpedig gyorsított 
eljárással. Ha maga a hírvivőt támadja, az kitűnő megoldás. 
Arról van szó, ha MacArthur azt mondja, menjek, akkor én 
megyek. Ha MacArthur jelentést akar, akkor jelentek neki. 
Nem tudom, mi törvénytelen és mi nem az. 

- Ravasz - morogta  Witherspoon. - A  TIábornok 
cukorfalatkája. Ezzel az erővel akár a padlóra is köphetett 
volna előttem. 


Elkeseredetten sóhajtottam, és megkíséreltem felvidítani 
kissé. - Csak ne  személyeskedjen, rendben? Most 
összetörhetném a pofáját, Witherspoon, de azzal egyikünk 
sem járna jól, nem igaz? Ha van valami problémája, mondja 
el, és én tudatom MacArthurral. 

Továbbra is undorodva bámult rám. - Micsodája maga neki? 
MacArthurnak nincs szüksége arra, hogy magától hallja, mire 
készülök itt. Es mit gondol, hogy a fenébe tarthatna ő fent 
jogi részleget"? Mégis ideküldte magát valamilyen okból. 
Ugyes. Szóval, miért van itt? ; 

- Azért vagyok itt, mert ideküldött. Így élek mostanában. - 
El sem tudtam képzelni, hogy ilyen indokolatlan haragot lehet 
kiváltani valakiből, akivel még soha életében nem találkozott 
az ember. Felálltam a padról, és indulni készültem. - Nézze, 
jobb, ha nem becsüli túl magát. Lehet, hogy otthon maga 
neves ügyvéd, de itt a hadseregben csak egy szaros kis 
kapitány, ahogyan én is. Miért pazarolná az idejét MacArthur 
a maga fenyegetésére, mikor háromcsillagos tábornokokat is 
szívathat, ha úgy tartja kedve? Es lehet, hogy én is tudnék 
nyújtani magának valamit, amivel közelebb kerülhetne a 
Tábornok indítékaihoz. Persze csak abban az esetben, ha 
szüksége lenne rá. De úgy látom, magának nincsenek ilyen 


igényei. 
- Oké, lehet, hogy a seggfej valóban az igazságot akarja 
hallani. Ezt mondja meg neki, kapitány. - Witherspoon 


dacosan felemelte az állat. - Az is lehet, hogy csak egy szaros 
kapitány vagyok, csakhogy nem félek tőle. Oké? Mondja meg 
neki, hogy nincs szükségem előléptetésre és jó beosztásra, 
amikor hazamegyek, így nincs semmi, amivel árthatna nekem. 
Megbíztak egy ember védelmével, akit nagyon súlyos 
dolgokkal vádolnak, és én leszarom, hogy az ügyfelem egy 
sárga japcsi tábornok, akinek ferde a szeme és kopaszra 
borotválja a fejét. Nem érdekel, ha azt mondják majd rólam 
az Államokban, hogy köpönyegforgató vagyok csak azért, 
mert megpróbálom megkímélni az ítélettől. Ugy is utálják az 
ügyvédeket, nincs semmi új a nap alatt. Ezt mondja meg neki. 

Yamashitával szembeni fenntartásaim ellenére különös 
elégedettséget éreztem. Csodáltam Douglas MacArthurt, de a 
közel három évi együttműködés után túlságosan 
természetesnek vettem mániákus ragaszkodását ahhoz, hogy 
imádattal vegyék körül. Es bár gyakran tettek kicsinyes 


megjegyzéseket rá, még sohasem hallottam, hogy valaki ilyen 
nyíltan becsmérelte volna. 

- "Rendben van, kapitány - mondtam, és ironikusan 
mosolyogni kezdtem. - Kihagyom a , seggfej" részt, de a többit 
elmondom neki. Van még valami? 

De ahelyett, hogy leállítottam volna Witherspoont, úgy 
tűnt, még inkább felbátorítottam. - O, hagyja csak benne! És 
sok minden van még a tarsolyomban. Mondja meg neki, hogy 
közel tíz éve képviselek különféle vádlottakat, és amit ő 
csinál, az közönséges csalás. Mi amerikaiak vagyunk, 
kapitány. Állítólag az amerikai igazságszolgáltatás törvényei 
szerint járunk el a vádlottal szemben. Ez egy precedens 
értékű eset, és Yamashita élete a tét. Tudom, sokan 
meghaltak ebben a háborúban, amelyben az ember élete 
fabatkát sem ért, de a háborúnak vége. Kérdezze meg 
MacArthurt, ha meg akarja öletni Yamashitát, miért titkolja 
előlünk? Miért nem jön ide maga, hogy egy kurva pisztollyal 
szétlője az agyát? 

A bíróság felállításáról szóló parancs alapján sejtettem, 
miről beszél Witherspoon, de még mindig nem értettem, 
miért olyan haragos. - Felállítjuk a bíróságot. A hallottak 
meggyőztek arról hogy  Yamashita tábornok jobb 
védőügyvédet álmában sem remélhetett volna. Sajnálom. En 
nem vagyok ügyvéd. Nem értek a joghoz. 

- Pontosan ez a lényege ennek az egész kurva ügynek! - 
Witherspoon járkálni kezdett. - Maga nem ügyvéd, MacArthur 
nem ügyvéd, ez pedig itt nem bíróság! MacArthur katonai 
bizottságot hívott össze! Nem pedig bíróságot! Ez az ő 
agyának a szüleménye. Bizottság, amely öt tábornokból áll. És 
egy hónappal a háború befejezése után! Gondolja, hogy 
bármelyiküknek szüksége lenne egy hazajuttatott jelentésre, 
amelyben az áll, puhányok voltak, amikor szembe kellett 
nézniük egy japcsi tábornokkal? És egyiküknek sincs semmi 
köze a joghoz! És az isten szerelmére, nincs egyetlen bíró 
sem, aki kifogásokat emelne bizonyos jogi kérdéseket illetően, 
ahogy azt egy normális haditörvényszéktől elvárja az ember. 
Azt hiszi, ismeri valamelyikük a bizonyítás szabályait? Az 
alkalmazhatóságot? — A  helytállóságot? Az ártatlanság 
vélelmét? Es MacArthur az egyetlen hatósági személy, aki 
döntéseiket felülvizsgálhatja! Gondolja, hajlandóak lennének 
tönkretenni karrierjüket azzal, hogy leszarják a 


parancsnokukat? MacArthur semmibe veszi a bizonyítási 
eljárás hagyományos szabályait. Előkészítő bizottságát 
hónapokon át vidékre küldözgette, hogy információkat 
gyűjtsön a háború folyamán elkövetett rémtettekről, viszont 
csak három nappal ezelőtt jelölte ki a védőügyvédet! 
Hatvanhárom vádpontot olvastak Yamashita fejére, és azt 
várják el tőlünk, hogy néhány héten belül álljunk készen a 
tárgyalásra! Semmiképp sem lesz módom arra, hogy 
kikérdezzem a tanúkat, darabokra szedjem és elemezzem a 
vádakat, majd megállapítsam összefüggéseiket ügyfelem 
tetteivel. Maga minek nevezné ezt? Mondja csak meg! Minek 
nevezné? 

Witherspoon abbahagyta a járkálást. Jézus és a kereszt felé 
fordult. Kapkodva szedte a levegőt. Feldúltsága őszintének 
látszott. Ez nem egy méregdrága ügyvéd pózolása volt, 
hanem egy láthatóan felzaklatott ember küzdelme. És én sem 
lehettem többé nyugodt. 

- Látta maga Manilát, kapitány? 

- Igen, láttam Manilát - felelte szárazon. 

- De ki tette azt a várossal? 

Witherspoon visszafordult felém. - Ezek igen súlyos vádak! 
Nem azzal vádolják, hogy meghúzta a ravaszt, tudja? Azzal 
vádolják, hogy alkalmatlan a japán hadseregben betöltött 
parancsnoki tisztére, hogy tettei egyenértékűek azzal, mintha 
engedélyezte volna katonáinak a kegyetlenkedéseket. Ezek 
rendkívül bonyolult kérdések, melyek érintik a háború 
törvényeit is. Olyan területre tévedtünk, ahol még nem volt 
példa ilyesmire. Milyen határok között felelős egy parancsnok 
beosztottjai tetteiért? 

- Tudok egyet s mást a japán kultúráról, kapitány. 

- Ne mondja! - dörrent rám, és újra róni kezdte a köröket. - 
Hallottam már magáról. Maga az, akinek olyan jó nyelvérzéke 
van. 

- Seggbe kéne rúgnom magát. 

- Csak rajta! - bíztatott. - MacArthur ki is tenné a szűrét. 

- Téved, neki tetszene a dolog. 

- Akkor megint helyben vagyunk. 

- Tudom... - kezdtem tétován, és úgy döntöttem, nem 
törődöm gúnyolódásával. - Tudom, hogy Manila a bosszú 
áldozata, és a parancs fentről érkezett. A japán katonák nem 
okoztak volna ilyen pusztítást, ha nem utasítják őket. 


- Talán - mondta Witherspoon diadalmasan mosolyogva. -És 
ki mondta magának, hogy Yamashita emberei tették? 

Kérdése meghökkentett, és ő tudta előre, hogy így lesz. A 
kápolna ablakára mutatott. Odakint, az alkonyi félhomályban 
még láthattuk Bilibid barakkjait. - Yamashita akkorra már 
kivonta csapatait Manilából. Szabad városnak nyilvánította, 
és elállt a további harcoktól, írásos parancsban tiltotta meg 
katonáikat az atrocitásokat, írott parancsban! Amikor mindez 
megtörtént, átvonszolta a seggét Luzon központi hegységein, 
közben eltiport tizenkét amerikai hadosztályt. 

- Még voltak katonák Manilában, kapitány. Én is ott voltam. 
Sokat lelőttünk közülük. Láttam a holttesteket. 

- "Tudom, ön szakértőnek tekinti magát a japán 
nyelvterületen, de én megmondhatom magának, nem 
Yamashita katonáit látta. Tengerészeket és néhány helyőrségi 
katonát láthatott. Egyikük sem tartozott  Yamashita 
parancsnoksága alá! Egyetlenegy sem! Ök egy bizonyos 
Ivabucsi nevű admirális kötelékébe tartoztak. Ivabucsi más 
parancsot kapott a tokiói haditengerészeti 
főparancsnokságról, mégpedig azt, hogy semmisítse meg a 
kikötő létesítményeit. Ezért maradtak Manilában. Amikor 
Yamashita meghallotta, hogy még mindig nem vonultak el, 
rádión keresztül kétszer is azt a parancsot adta nekik, hogy 
húzzanak el abból az istenverte városból! Ivabucsi semmibe 
vette az utasításokat. Egyszóval, most meg akarják sütni 
Yamashitát a parancsnoksága alá tartozó katonák tetteiért, 
pedig azokat Ivabucsi kurva degeneráltjai követték el! De 
Ivabucsi már halott, de ez a maga Iábornokát nem elégíti ki, 
igaz? 

Cinikus megjegyzést tettem. - Sok mindent megtudott ez 
alatt a négy nap alatt. 

- Az egy másik kérdés. - Láttam rajta, hogy 
észrevételemmel csak olajat öntöttem a tűzre. - A vádemelést 
közel egy hónapja közölték Yamashitával, természetesen 
védőügyvéd nem volt jelen. A tábornokkal ott van a 
barakkban egy Hamamoto nevű fickó, aki tökéletesen beszél 
angolul. Ő is a Harvardra járt, csak néhány évvel előttem 
végzett. A háború előtt a General Electrics-nek dolgozott. A 
bűnvádi eljáráshoz megvan minden indok. És még ők is 
tudják, hogy mindaz, amit elmondtam, egyáltalán nem számít 


majd! Rájött már, hogy ez a törvénytelen, bíró nélküli 
bizottság micsoda valójában? Nem egyéb, mint ingyencirkusz. 

Nem tudtam megszólalni. Nem voltam járatos a jogi 
kérdésekben, azok árnyalataiban pedig végképp nem, de 
haragja, és a tényekre alapozott előadása miatt valahogy 
mégis bűntudatom támadt. Végül csak annyit mondtam: - 
Beszámolok MacArthurnak. 

- Annak sok értelme lesz - felelte cinikusan, és hahotázni 
kezdett. - Neki megvan a kulcsa ehhez az abszurd 
rejtvényhez. De azért csak jelentse neki, és ha már megtette, 
tudassa velem, hogy mit mondott. 

Nem maradt több mondanivalónk egymásnak. - Parancsom 
van arra is, hogy látogassam meg Yamashita tábornokot. 

- Várja magát. - Witherspoon kinézett az ablakon, és a 
tábornok barakkja felé lendítette a karját. - Az őr majd 
odavezeti hozzá. 

Már elindultam kifelé, amikor megállított. - Még egy 
dolgot. Visszafordultam. - Tessék. 

- Csak egy hipotézisről lenne szó. 

Witherspoon zord arckifejezést öltött. - Előbb vagy utóbb 
akad majd egy amerikai katona, aki felönt a garatra Tokióban. 
És akkor kimegy a városba, mint minden idők legnagyobb 
hőse, és megerőszakol egy japán asszonyt. Lehet, hogy majd 
valaki meg akarja állítani, ezért ráront, mire a katona megöli 
a srácot. Ha ez megtörtént, a precedensnek megfelelően, 
melyet a maga Tábornoka most készül teremteni ezzel az 
üggyel, MacArthur is lógni fog, nemcsak a katona, aki a bűnt 
elkövette. O, igen, azt is mondhatja majd, hogy az erre 
vonatkozó rendelkezéseivel megtette a szükséges és 
megfelelő óvintézkedéseket, de ha tartjuk magunkat ahhoz, 
hogy a parancsnokok felelősségre vonhatóak mindazokért a 
tettekért, melyek a hatáskörükbe tartoznak, akkor MacArthur 
is minden egyes alkalommal bűnös, akárhányszor katonái is 
azok. Mit csinálunk mi itt, kapitány? Miért nyírbáljuk meg az 
Egyesült Államok szavahihetőségét és hitelét erre az 
emberre? És az istenért, mire ez a nagy sietség? 

Egy pillanatig némán bámultam rá. Igazából tudtam a 
választ, de ahogy Whitney tábornok mondta volna, én inkább 
a sátor belsejéből vizeltem kifelé. 

- Kérdezze meg Sam Geniust - feleltem végül. 

- Es az meg mire lenne jó? 


- Valószínűleg semmire. 

- Mit akar Yamashitától? - tette fel a kérdést ellenségesen. 

- MacArthur azt akarta, hogy adjam át neki üdvözletét. 

- Akkor MacArthur tényleg nagy seggfej. 

- Ő a főnököm, kapitány. - Magamhoz vettem a táskámat, 
kisiettem a kápolnából, és elindultam a sötét barakkok felé. 


k 


Amint beléptem Tomoyuki Yamashita tábornok cellájába, 
különféle szagok furcsa elegye csapta meg az orromat. Olyan, 
ami a harcmezőn lengi körül a katonákat. Nem kordit szaga, 
nem közönséges puskaporé, hanem a napszítta vászon, a 
kapadohány és az ideges verejtékezés nehéz illata, amely 
beleívódott a ruhákba, priccsbe és a fabarakk minden 
deszkájába. 

A börtönőr elmondta, hogy Yamashita Fülöp-szigeteki 
partraszállását követően, az előző év októberében, egy 
amerikai repülőgép tűz alá vette a japánokat Clark Field 
közelében, minek következtében a tábornok egy árokban 
keresett menedéket. Később derült ki, hogy a hely egy 
pöcegödör volt, és amikor  Yamashita átvette a 
parancsnokságot, még mindig ugyanaz a bűzös egyenruha 
volt rajta. Az őr az amerikai katonák fölényességével viccként 
mesélte el a történetet, de én másképpen gondoltam, amikor 
megláttam, hogy Yamashita feláll a kis tábori asztaltól és 
elém jön, hogy üdvözöljön. 

A történet tökéletes összhangban állt annak a férfinak a 
viselkedésével, aki felém közeledett. Yamashita tábornok 
nyugalmat és belső békét sugárzott, és ez hozzásegítette 
ahhoz, hogy ne zavarják olyan külső hatások, mint a rossz 
fizikai közérzet vagy az öltözékének állapota. 

Yamashitából ez alkalommal is áradt a derű. Kissé 
meghajolt, majd a tábori székre mutatva felkínálta a cella 
egyetlen ülőalkalmatosságát. Miután leültem, ironikusan 
elmosolyodott. 

- Nos, Marsh kapitány, újra találkoztunk. MacArthur 
tábornok bizonyára csalódott, mert még mindig életben 
vagyok. 


Yamashita leült priccse sarkára, és várakozóan nézett rám. 
Egyetlen rövid üdvözléssel lerombolta a közöttünk magasodó 
falat. Ahelyett, hogy eltántorított volna, rendíthetetlen 
humorérzékével megnyugtatott. Ugy viselkedett, mintha a 
házigazdám volna. Valóban, miért is pózolna? Mire lett volna 
jó a mellébeszélés vagy a burkolt célozgatás? 

- , MacArthur elfogadta a valóságot, tábornok.  - 
Körbenéztem a cellában, majd újra felé fordultam. - Jól néz ki. 
Vállat vont. - A körülményekhez képest jól bánnak velem. 

- Witherspoon kapitány beszámolt nekem a vádakról. 

- Felháborítóak. - Egyenesen a szemembe nézett. Egész 
testében megvonaglott a leküzdhetetlen bosszúságtól. - Nem 
is tudtam az elém tárt eseményekről. Tudja, én kiadtam a 
saját parancsaimat. 

- Lesz tárgyalás, ahol mindezt elmondhatja majd. 

- Witherspoon kapitány már felvilágosított - felelte, és úgy 
láttam, újra visszanyeri tartását. - Bár ő sem túl optimista. 

Komoran folytattam. - MacArthur tábornok azt akarja 
tudni, hogy tisztában van-e az ön ellen felhozott vádak 
súlyosságával. Azt is tudatni akarja önnel, hogy más ügyvédet 
is választhat, ha úgy kívánja. Kérhet japán jogi képviselőt is. 
Hozathatunk önnek Tokióból. 

Gúny villant meg a szemében, de aztán újra elmosolyodott. 
- Marsh kapitány, szerencsésnek mondhatom magam, hogy 
Witherspoonnal hozott össze a sors. El tudja képzelni, hogy 
reagálna a maguk katonai bírósága egy Tokióból ideszalajtott 
ügyvédre? 

Groteszk kép villant föl előttem. Elképzeltem egy érvelése 
közben hajlongó, tokiói ügyvédet, aki európai öltözékben, 
tolmácsok közreműködésével győzködi az öt amerikai 
tábornokot az esztelen manilai vérontás ügyében azután, 
hogy a háború befejezését követően az egész japán nemzet 
Douglas MacArthur lába előtt térdel, homlokával érintve a 
talajt. 

Yamashita komorrá változott. - De a vádakat akkor sem 
értem. Kértem, hogy határozzák meg őket közelebbről. 
Witherspoon el is készítette az ehhez kapcsolódó beadványt. 
Azzal vádolnak, hogy nem teljesítettem parancsnoki 
tisztemmel járó kötelességeimet. Arra kértem őket, tárják fel 
előttem, hogy mikor? Hol? Én soha nem mulasztottam el a 
kötelességeimet. Ön is ellenőrizheti a jelentéseket. Szingapúr 


eleste után magam gondoskodtam arról, hogy Percival 
tábornok bekerített katonái jó elbánásban részesüljenek. Az 
irányvonalon akkor változtattam, amikor visszavezényeltek 
Mandzsúriába. Még a császárnál is panaszt tettek ellenem. 

- Miért? - kérdeztem, és hirtelen érdekelni kezdett a 
kérdés. 

- Mert megfenyítettem azokat a parancsnokságom alá 
tartozó tiszteket, akik engedélyezték a harctéri atrocitásokat - 
felelte Yamashita. - Maszanobu Cudzsi ezredes, aki egy 
különleges hadműveleti egységet vezetett, igen közel állt a 
császári családhoz. Valamikor az uralkodó legfiatalabb öccsét 
tanította. Szabályos panaszt nyújtott be ellenem a császári 
kormánynál. Sok tiszt, köztük Todzso miniszterelnök is azt 
állította, hogy elárultam saját munkatársaimat. De én európai 
hadseregeknél is szereztem gyakorlatot, és megértem a 
nyugatiak érveit. Kérdezze csak meg az amerikai 
hadifoglyokat és az internáltakat, akik az én hatáskörömbe 
tartoztak Baguióban. Ök majd elmondják magának. A múlt év 
decemberében  elszállíttattam őket a területről, nehogy 
bántódásuk essék a harcokban. 

Váratlanul egy emlék bukkant fel bennem a Kidóval töltött 
estéről, amikor szakét iszogattunk az étteremben, és nem 
tudtam megállni, hogy meg ne kérdezzem: - Tényleg le akarta 
rohanni Ausztráliát? 

A tábornok barázdált arcán nosztalgikus mosoly suhant át. 
Kíváncsian rám pillantott, majd  cigarettáért nyúlt, 
meggyújtotta, és a gyufaszálat egy hamutartónak használt 
konzervdobozba dobta. - Megkérdezhetem, ki mondta ezt 
magának? 

- Koicsi Kido. 

- Találkozott a lordpecsétőrrel? 

- Sokszor - feleltem. 

Yamashita cinikusan horkant fel. - Hogy van a vén lókötő? 

- Még mindig ravaszkodik - válaszoltam. Erre mindketten 
elnevettük magunkat. Akkor vált világossá, hogy van valami 
közös ügyünk, ami összeköt bennünket. - Valamilyen okból fél 
öntől. 

- Én soha nem hoznám kínos helyzetbe a császárt - mondta 
a tábornok óvatosan -, de sok olyan ember veszi körül, aki 
rossz tanácsokkal látja el. 


Elhallgattunk. Nagyot szívott a cigarettájából. Szeme a 
távolba meredt, biztosan az emlékei között keresgélt. Tovább 
kíváncsiskodtam. - Valóban úgy gondolja, hogy be tudta volna 
venni Ausztráliát? 

A Tigris szemében tűz lobbant. 

- Először is, tudnia kell, hogy amikor 1941 júliusában a 
héthónapos németországi útról visszatértem Japánba, 
háborús terveinkre kétéves moratóriumot javasoltam. Láttam 
az európai háborút. Világossá vált számomra, mit vállaltunk 
volna, ha fogyatékosságokkal küzdő hadseregünk hosszú 
hadjáratokba fogna a nyugati erők ellen. Nem voltak 
ejtőernyőink, jó tankjaink, nagy hatósugarú bombázóink, sem 
radarjaink. De azt mondták, az azonnali háború 
elkerülhetetlen. Stratégáink azzal érveltek, hogy az amerikai 
és a brit haderők nem jelentenek komoly kihívást Ázsiában, és 
Ázsia nem fontos a nyugati hatalmaknak. A császár meghozta 
a döntést, én pedig teljesítettem a parancsaikat. Katonaként 
ez volt a kötelességem. Csak előre tekinthettem. 

Tétovázott egy darabig, aztán fürkésző mosollyal 
megkérdezte: - Miért említette magának Kido Ausztráliát? 

- Azt mondta, ön mindig is túl független volt - feleltem. - 
Veszélyes. Es azt hiszem, úgy gondolja, hogy Todzso szerint 
ésszerűen cselekedett, amikor nem tette meg. 

A tábornok ironikus mosolya azt árulta el, hogy nem igazán 
kedvelte Todzsót. - És az ésszerű volt, amikor a dzsungelba 
vezényeltek teljes japán hadtesteket? Tudja, nem bírjuk jól a 
trópusi őserdőket. 

A konzervdoboz oldalán elnyomta a csikket, aztán vállat 
vont. - Szingapúr után bevehettük volna Ausztráliát. 
Elfoglaltuk Bálit és Timort. Haditengerészetünk Ausztrália 
északi partjainál várakozott. 1942 februárjában minden baj 
nélkül lerohanták Darwint, elsüllyesztettek tíz hajót, és 
megsemmisítettek tucatnyi szövetséges repülőgépet. Az egész 
országban mindössze hétezer ausztrál sorkatona maradt. A 
többi a britekért harcolt Európában, Afrikában, Indiában. Az 
amerikaiak még nem érkeztek a térségbe. Később, még 
ugyanabban a hónapban önként vállaltam az invázió 
irányítását. Nem lett volna hiábavaló próbálkozás. Gyorsan 
partra dobtunk volna egy tekintélyes hadtestet Darwinnál, 
azután a vasutakat és a közutakat kihasználva törtünk volna 
előre Adelaide és Melbourne irányába. Valamivel később 


kisegítő csapatokat vethettünk volna be a keleti parton, és 
Sydneyben egyesítettük volna erőinket. Jamamoto admirális 
egyetértett a tervvel. Ha győzünk, kikényszerítjük a háborús 
rendezést. Vereség esetén is kevesebb katonát vesztettünk 
volna, mint a későbbi dzsungelharcokban. Todzsónak és a 
többi rangidősnek nem tetszett az ötlet, így engem egyenesen 
Mandzsúriába irányítottak. Egészen addig maradtam ott, míg 
át nem vezényeltek a Fülöp-szigetekre. 

Ahogy a szinte matematikai pontossággal kiszámított tervét 
hallgattam, hátborzongató bizonyosság kerített hatalmába. 
Győzni vagy veszíteni - így gondolkodott ez az ember, akinek 
éleslátása és stratégiai elképzelései  MacArthuréival 
vetekedtek. Akkor értettem meg, hogy Tomoyuki Yamashita 
milyen hatást gyakorolhatott volna a japánok érzelmeire, ha 
engedélyezték volna a hazatérését Tokióba. ; 

Hosszú másodpercekig csendben üldögéltünk. En a Yama- 
shita vázolta lehetőségeket emésztgettem magamban. Több 
mondanivalóm nem maradt. MacArthur arra utasított, hogy 
nézzek utána a tábornoknak. Megtettem. 

Nem messze tőlem levágott körömdarabkák hevertek az 
asztalon. Yamashita észrevette, hogy azokat bámulom. 
Különös mosolyra húzódott a szája. 

- Tudja, ha elhamvasztanak valakit, nálunk az a szokás, 
hogy levágott körmöt és hajtincset küldenek haza a 
családnak. Mint ahogy látja, én minden nap megborotválom a 
fejem. 

Továbbra sem hagyta abba a mosolygást, és azon kaptam 
magam, hogy vele együtt mosolygok. Egyfajta bajtársi érzést 
keltett bennem. Egy olyan rejtvény előtt álltunk, melyet 
együtt is megoldhattunk volna. - Megvárhatná a tárgyalás 
végét - mondtam. - Nem biztos, hogy szükség lesz a 
körömdarabokra. 

- Valóban várhatok még vele, kapitány? 

- Mennem kell - zártam le a beszélgetést. 

- Elmondaná MacArthur tábornoknak? 

- Mit mondjak el? 

- Azt, hogy nem értem ezeket a becsületembe gázoló 
vádakat. - Mereven a szemembe nézett, mintha be akarna 
behatolni az agyamba, hogy kiolvassa belőle az üzeneteket. 

- Megmondom neki - és hányingerem támadt a saját 
képmutatásomtáól. 


- Köszönöm, kapitány. MacArthur is katonaember. Tudom, 
hogy utál engem és talán - ha szabad ezt mondanom - 
valamiképpen féltékeny is rám, de biztos vagyok benne, hogy 
tudja, mit jelent a becsület egy katona számára. 

- Tudja - feleltem. - Es most ideje elindulnom. 

Felálltam a tábori székről, ő pedig a priccse sarkáról és 
meghajolt. - Remélem, megérti, hogy nem a halál aggaszt. 
Japánban van egy mondás: ,az élet múlandó, de a becsület 
örök". Meg fogok halni. Ebbe már beletörődtem. De az fontos 
nekem, hogy úgy emlékezzenek rám, mint becsületes 
emberre. 

- Én megértem - feleltem és búcsút intettem neki, aztán 
kiléptem a szűk cellából. - Elmondom MacArthurnak. 

Nyomott hangulatban tettem meg az utat vissza Manilába. 
Azzal próbáltam vigasztalni magam, hogy hamarosan 
magamhoz ölelhetem Divina Clarát, de örömömet elnyomta az 
egyre jobban fojtogató szorongás. Rájöttem, hogy tökéletesen 
megértettem mindent, különösen Douglas MacArthur valódi 
indítékait. Túlságosan is világosan. 

Sam Geniusnak igaza volt: el kellett terelni a figyelmet a 
Nankingban elkövetett erőszakról. Ez mind a császár, mind 
MacArthur számára fontos volt. Ha Tomoyuki Yamashita 
visszatért volna Japánba, és esetét az elé a nemzetközi 
bíróság elé tárták volna, amely Todzso tábornok és a többiek 
ügyét tárgyalta, az olyan hatást váltott volna ki, amelyet sem 
a legfőbb parancsnok, sem az uralkodó nem lett volna képes 
elviselni. A sztoikus és türelmes Yamashita úgy élte volna túl 
az egészet, mint nemzeti hős, akinek éleslátása, bölcsessége, 
méltósága és hőstettei messze felülmúlhatták volna bárki más 
érdemeit a Csendes-óceán térségében. 

Mindenki másét. A császári kormány soha nem heverte 
volna ki, ha kiderül Yamashita józan előrelátása, melyre ők 
kezdettől fogva képtelenek voltak. Még egy lényeges dolog: 
Douglas MacArthur soha nem rombolhatta volna le a 
fegyelmezett és ragyogó tábornok hírnevét. Ezért Yamashitát 
a Fülöp-szigeteken kellett tartaniuk, egy dilettánsokból álló 
bizottság elé állítaniuk, melynek csak egyetlen célja volt: a 
tábornok becsületének szétzúzása. 


TIZENNYOLCADIK FEJEZET 


Koicsi Kido úr keményen küzdött a magasba vezető 
lépcsőfokokkal, melyek elfogyhatatlanul kanyarogtak fölfelé a 
hegy oldalán. Legalább ezer fokot kellett megtenni a csúcsig. 
Átszelték a meredek sziklás hegyoldalba épített teraszokat, 
évszázados fenyők és hatalmas levelű keményfák között 
kígyóztak. Az ösvényt kőből készült tora lámpások 
szegélyezték, mint a közönséges villanyoszlopok a városi 
utcákat. Japán írásjelekkel - kandzsikkal - teleírt sintó 
imabotok álltak ki a kövek közül. Nem mi voltunk az elsők, 
akik végigcsinálták ezt a csendes zarándoklatot. 

Már a hegytető közelében jártunk. A felhőtlen ég olyan kék 
volt, mint az amerikai rigó tojása. Szinte harapni lehetett a 
hűvös, friss levegőt. Messze alattunk a felkapott üdülőváros, 
Atami tengerpartja sziporkázott, és a hívogató, végtelen 
óceán. Nosztalgikus pillantást vetettem déli irányba és arra 
gondoltam, arrafelé melegebb és kékebb a víz, repülő halak 
és óriási angolnák nyüzsögnek Luzon körül, ahol az évnek 
ebben a szakában szűnni nem akaró eső áztatja a rizsföldeket. 

Kido talán húsz lépcsőfokot lépett fölfelé egyhuzamban, 
aztán megállt, hogy pihenőt tartson, beszívja a fÍriss hegyi 
levegőt és erőre kapjon. Ez alkalommal is olyan hivalkodóan 
nézett ki, mint egy páva. Buggyos, térdben szűkülő 
lovaglónadrágot és vastag, barna gyapjúpulóvert viselt. A 
nadrág szárát szépen kifényesített térdig érő bőrcsizmába 
tűrte. Amikor aznap reggel eljött értem a szállodába, nem 
bírtam visszatartani a nevetést, amint ebben a különös 
öltözékben kiszállt a szilvakék limuzinból. De úgy tűnt, 
nevetésemet nem vette zokon, mert maga is elmosolyodott. Öt 
biztosan nem érdekelte, hogy pontosan úgy néz ki, mint az 
európai arisztokraták karikatúrája. 

Kidónak, minél magasabbra kerültünk, annál szürkébb lett 
az arca. Szinte kísértetiessé vált. Később jöttem rá, hogy nem 
csupán a fáradtság készteti megállásra. 

- Jól érzi magát, uram? 

- Természetesen - válaszolta. Kihúzott háttal és felemelt 
állal, nagyokat kortyolt a levegőből. - Az egészségem 
megőrzése végett állok meg néha, Marsh kapitány. Olyan 
tiszta itt a levegő, hogy muszáj átmosnom vele a tüdőmet. 

- Azt észrevettem - közöltem. - Csodálatos érzés a porral 
telített városi levegő után. 


- Ez az út megéri a fáradságot, ebben biztos vagyok - 
mondta. - Már majdnem megérkeztünk. 

Felszegte az állat és eltökélten menetelt tovább, én pedig 
elindultam utána. Kido nem számolt be nekem úti célunkról. 
Hízelegve, ravaszkodva vett rá a túrára. Csak annyit mondott, 
hogy sok mindent megértek majd odafent. A végtelennek tűnő 
kanyargó lépcsősorokon a hegy csúcsára igyekeztünk. A 
hegygerinc egyre keskenyebbé vált. Valahonnan a távolból 
melankolikus zene foszlányai jutottak el a fülemhez. Ugy 
hallottam, valaki bambuszcsövet ütöget, és a koppanásokat 
egy asszony szomorú kántálasa kíséri. A magányos 
hegyoldalban úgy tűnt, hogy mindenhonnan az asszony 
hangja szól - a fákból, a sziklákból - és belesimul a szél 
fuvallataiba. 

A lépcsősornak hirtelen vége szakadt. Egy kaviccsal 
felszórt teraszra érkeztünk. Kido megállt egy pillanatra, 
beleszippantott a levegőbe, aztán felém fordulva meghajtotta 
magát. Egy kövekből emelt halom túloldalára mutatott, 
ahonnan a zene szólt. 

- Nos, itt volnánk - mondta. - Most majd meglátja, miért 
jöttünk ide. Induljon csak, bátran! 

Habozva indultam el a vastagtörzsű fenyőfák között 
arrafelé, amerre mutatta. A kántálás váratlanul hangosabbá 
vált, mint amikor valaki felhangosítja a rádiót. Az előttünk 
álló fenyőfák mögött egy tisztás húzódott, ahová szentélyt 
építettek. Az alacsony faépület tökéletesen beleilleszkedett a 
környezetbe. Bejáratánál csiszolt imakorlát húzódott, két 
végében füst szállt fel az oda állított tömjénes edényekből. A 
korlát hozzám közelebbi felén egy emelvény állt, melyre 
vastag vendégkönyvet helyeztek. A szentély felfelé ívelő 
tetejének széléről színes papírcsíkok csüngtek, és úgy 
táncoltak a szélben, mint a papírsárkányok. A szálldosó 
papírszalagok vigasztaló üzeneteket küldtek a halottak 
lelkének. 

Az ablaktalan szentély ajtaja nyitva állt. Odabent Japán 
Kínában folytatott háborújának emlékei töltötték meg a 
falakat: városok, katonai táborok és elesett katonák 
fényképei, egyenruhák maradványai, térképek, melyek a 
császári hadsereg útját mutatták Sanghaj kikötőjétől a Jangce 
mentén fölfelé, egészen Nankingig. A helyiség közepén az 


oltár előtt szeiza helyzetben ült az éneklő, kántáló asszony. A 
bambuszcső az ölében pihent. 

Arca rezzenetlen maradt, amint beléptem a szentélybe, 
csak a szemével követte mozdulataimat. Mozdulatlanul, 
mereven ült, mint egy búvóhelyét őrző  anyafarkas. 
Hagyományos piros hakama-nadrágját hófehér kimonó 
szárnyai fedték. Az arcát bekeretező, ősz szálakkal csíkozott, 
rendkívül hosszú haja egészen a csípőjéig ért. Ő volt a 
szentély papnője. 

Tudtam, szégyenteljes cselekedet volna még ezen a világtól 
elzárt helyen is, ha elmulasztanám a halottaknak kijáró 
tiszteletadást. Odaléptem az imakorláthoz és megálltam az 
egyik füstölőedénynél. Ahogy Josiko megtanította első, 
szentélyben tett látogatásunk alkalmával, közel hajoltam az 
edényhez, körbeöleltem a felszálló füstöt, majd az arcomba 
legyeztem, hogy jelezzem jelenlétemet. Azután háromszor 
összeütöttem a tenyeremet, hogy felébresszem a lelkeket, és 
meghajoltam a papnő előtt. 

Az öregasszony arcán meglepetés, sőt félelem tükröződött, 
amint végignézte az idegen szertartását. De kételyei 
hamarosan elszálltak, amikor felismerte a lordpecsétőr urat, 
aki végre felkapaszkodott a csúcsra, és időközben mögém állt. 
Az asszony elmosolyodott, letette a bambuszcsövet, és 
homlokával érintette a szentély padlóját. 

- Koicsi Kido úr, a császár tanácsadója, a pecsét őre - 
kántálta ugyanazon a hangon, melyet korábban hallottunk. - 
Üdvözöllek a Bűntudat Szentélyében. Öseink és Ivane Macui 
családja nevében tisztelettel megköszönöm, hogy újra eljöttél 
hozzánk. 

Kido is végigcsinálta a szertartást, de mély meghajlás 
helyett pusztán biccentett egyet. Az utóbbi gesztus magas 
rangját volt hivatott kifejezni. - Elhoztam egy amerikai 
barátomat - jelentette be egyszerűen. - MacArthur tábornok 
vezérkarában ő az egyetlen, aki ismeri a kultúránkat. Fontos, 
hogy megértse azt is, vezekelni kívánunk a Nankingban 
okozott szenvedésekért. 

Az asszony felemelte az arcát, tetőtől talpig végigmért, 
mintha bele akarna látni a lelkembe. Öreg, opálos szeme 
felragyogott egy pillanatra. - Még soha nem láttam amerikait 
ezelőtt! Mind ilyen nagyok? Es lám, vörös a haja! De uram, 


azt hiszem túl fiatal ez a fiú ahhoz, hogy megértse 
megvilágosodásunkat. 

- Először is kezdjük azzal, hogy minden szavunkat érti - 
mondta Kido. Bejelentésével végtelen zavarba hozta az 
asszonyt. - Es sokkal idősebb, mint amennyinek látszik. Látta, 
mit tett az oltár előtt, nem? De csak várjon, amíg nem hallja 
őt beszélni! Nincs idegen akcentusa, csak egy kis oszakai 
tájszólása. Es elmondhatom, hogy már a császárral is 
találkozott! 

Az újabb elképesztő hír hallatán a papnő újra földig hajolt, 
és hosszú  másodpercekig úgy is maradt. Amikor 
felemelkedett, láttam, hogy a meghökkenést tisztelet váltotta 
fel a tekintetében. 

- Az isteni szellemek útjai kifürkészhetetlenek - folytatta 
Kido. - Azt hiszem, kétezer évig japán lehetett, és mindössze 
huszonnégy éve amerikai. Véleményem szerint a császár ősei 
küldték őt hozzánk, hogy megértessük magunkat a legfőbb 
parancsnokkal. 

Magyarázata közben Kido komoly arcára meredtem, és azt 
fontolgattam, vajon halandzsázik vagy  összejátszik az 
asszonnyal. Aztán borzongva vettem tudomásul, hogy 
őszintén hisz abban, amit mond. 

És a papnő is. Alaposan szemügyre vett még egyszer, és 
újra meghajolt. 

- Nos, igen. Ez benne van tanításainkban is. Történnek 
csodák. Üdvözöllek téged is, uram. Ma éjjel áldásért 
könyörgök számodra a szellemeknek, akik idevezettek 
hozzánk. 

Ahogy ott álltam köztük, a hegy tetején meghúzódó kis 
szentélyben, hirtelen úgy éreztem, hogy roppant erő költözik 
belém. Egyik felem azt kívánta, bárcsak igaz lenne Kido 
szertelen gondolata, melyben mélyen hisz a papnő is. Végül is 
mit tudunk mi a szellemekről? Es amikor meglegyintett a 
hűvös, hegyi szél, arra gondoltam, bár érzem a fuvallatát, 
mégsem láthatom. Roppant energiát hordoz, magával sodorja 
a hőséget, a hideget, egyik faluból a másikba szállítja az utak, 
a földek és a virágok porát. Nem lehet, hogy ilyen a 
láthatatlan lélek utazása is, mely  átörökíti a múlt 
generációinak energiáit és emlékeit? Es ha a japánok őszintén 
hittek a kamikazéban, az isteni szélben, mely visszavetette 
partjaiktól a betolakodó kínaiak flottáit miért ne hihetnék, 


hogy az isteni eredetű szellem egy fiatal amerikai testében 
lakozik? 

Talán igen, talán nem. Ami engem illet, nem tudtam 
elhessegetni egy gondolatot: ha a szellemek úgy döntöttek, 
hogy Japán megmentése érdekében beinjekciózzák magukat 
egy amerikai testébe, jobb helyet is találhattak volna, mint az 
isten háta mögötti, elmaradott Arkansas. De nem számított. 
Új, igazi erőt merítettem a valóságból, amit Kido még csak 
nem is sejthetett, így vagy úgy - ha a lordpecsétőr őszinte 
volt, vagy csak manőverezett megkapó hízelgésével -, akkor is 
nagy jelentőséget tulajdonított személyemnek. Kiválasztott 
lettem, és azzal együtt egy abszurd dráma szereplője. 

Viszonoztam az öregasszony meghajtását. - Igazság szerint, 
asszonyom, a lordpecsétőr úr vendégeként jöttem ide, de 
megható a kedves fogadtatás. Megtiszteltetésnek veszem, 
hogy itt lehetek ebben a szentélyben, az ön társaságában. 

- Valóban, ahogy megmondtad - szólalt meg az asszony 
Kidóra pillantva -, akcentus nélkül beszél. 

- Nagyon rosszul beszélem a nyelvüket - tiltakoztam -, de 
örülök, hogy érti a szavaimat. 

- Na de ilyet! - mondta meglepetten, és ismét 
jelentőségteljes pillantást vetett Kidóra. Rájött, hogy azt is 
tudom, hogyan kell megfelelő "módon válaszolni a 
dicséretekre. 

A szentélyt körülvevő puszta hegytetőre mutattam. - Mit 
csinál itt, teljesen egyedül, a hegy tetején? 

- Zokogok - felelte minden sallangot mellőzve. 

- Sirat valakit? 

- Nanking halottait siratom. 

- Mióta teszi? 

- 1938 óta - válaszolta nyugat felé fordulva, ahol a távoli 
messzeségben, a tenger túloldalán Nanking városát sejtette. - 
Több, mint hét éve. Minden nap, pirkadattól alkonyatig. Ez az 
én templomom. 

- Es miért zokog? 

- Mert ez a kötelességem. - Tekintetét a szentély falain 
sorakozó emlékekre emelte. - És a családomé. 

Hirtelen eszembe jutott, hogyan üdvözölte a lordpecsétőrt: 
Ivane Macui családja nevében. - OÖn tehát a kínai 
hadműveleteket irányító  Macui tábornok családjához 
tartozik? 


- Igen - felelte csendesen. - Helyette és a nevében zokogok, 
mert ő tiszteletreméltó, becsületes férfi, akit félreértettek. A 
kínai emberek barátja. Azért sírok, hogy lemossam a szégyent 
és megtisztítsam a jövőt. - Lassan elfordult tőlem és újra 
kántálni kezdett. 

Összezavarodtam. — Hallottam, — amikor Sam Genius 
beszámolt Macui visszahívásáról, Kínába  vezényléséről, 
,előléptetéséről", melynek valódi célja az volt, hogy 
megfosszák minden hatalomtól. Es Aszaka hercegről, a 
császár  nagybátyjáról, aki a  nankingi eseményeket 
irányította. 

- De hiszen Macui tábornok nem is volt parancsnok Nan- 
kingban! 

Kérdésemet válasz nélkül hagyva, folytatta a kántálást. 

Kido előrelépett. - De igen! - szólt közbe nyomatékosan. -De 
igen, Nankingban is! 

Az asszony befejezte a kántálást, és énekelni kezdett. 
Tökéletesen megfeledkezett rólunk, amint 
bambuszhangszerét ütögette. Kido megragadta a karomat és 
a szentély egyik távolabbi sarkába ráncigált. 

- Van még itt más is, amit látnia kell - mondta szinte 
parancsolóan. 

Kiléptünk a teraszra és megtettünk még néhány száz 
métert az aljnövényzetbe taposott ösvényen. Tőlünk balra, 
meredeken ereszkedett alá a hegyoldal. Háromszáz méteres 
mélységben gyönyörű látkép tárult elénk: Atami emberektől 
nyüzsgő tengerpartja, a régi fürdőhelyek. Menet közben Kido 
ünnepélyesen mutatott rá egy előttünk álló tárgyra, melyet 
először nem tudtam azonosítani. Aztán egyszer csak egy 
hatalmas szobor lábánál álltunk. 

- Kanon - közölte Kido, amint odaértünk. - Ismeri? Az 
irgalom istennője. 

Hosszú ideig bámultam a szobrot. Hiányoztak belőle azok a 
rafinált finomságok, melyek oly jellemzőek a japán 
művészetre. A mustársárga agyag, amelyből készítették, itt- 
ott kilátszott a máz alól. A köpenybe öltöztetett buddhista 
istennő nyugat felé nézett ugyanúgy, mint a szentély papnője, 
aki kántált, énekelt vagy megbocsátásért zokogott. Kanon, az 
irgalom istennője azonban örökké és mozdulatlanul csak a 
láthatatlan Nanking irányába bámult. 


- 1938-ban készítették - jelentette be Kido. - Ugyanakkor 
építették a szentélyt is. Macui tábornok földjein járunk. Macui 
így kíván bocsánatot kérni mind a japán, mind a kínai néptől. 
A szobor feléhez japán agyagot használtak. A másik felét a 
Jangce medréből gyűjtötték, és zsákokban szállították 
Japánba a nankingi, szomorú eseményeket követően. A kínai 
sarat addig keverték a japán földdel, míg a kettőt nem 
lehetett többé felismerni a masszában. Olyan ez, mint a két 
ország: különböznek egymástól, sorsuk mégis egybefonódik. 
Ebből az anyagból készült az irgalom istennője. A kétféle 
anyag egy mázat kapott, aztán a szobrot kiégették. Érti, 
Marsh kapitány? Felfogja a jelentőségét annak, amit az imént 
mondtam? 

- Azt hiszem. - Annyira a hallottak hatása alá kerültem, 
hogy nem tudtam többet mondani. 

- Akkor hadd kérdezzek magától valamit. - Kido szeme 
kifejezéstelenül meredt rám. - Nem vagyunk gyalázatos 
emberek. Nem hiányzik belőlünk a tisztesség. Mi olyat tudnak 
még a maguk haditörvényszékei véghezvinni, amit mi magunk 
ne tettünk volna már meg? 

Gyanítottam, hogy erre is megvan a válasza, ezért inkább 
nem mondtam semmit. Végül megérintett, és egy kitaposott 
ösvényre mutatott, mely a szobor túloldalára vezetett. 

- Jöjjön utánam. 

Elfordultunk a tengertől, s a szárazföld belseje felé 
haladtunk. Egy fehér kaviccsal felszórt tisztás közepén újabb 
pavilont pillantottam meg. Aprócska, reszkető öregasszony ült 
előtte egy padon, egyszerű ponyvatető alatt. Amikor észrevett 
minket, felállt és mélyen meghajolt. Két tenyerét összetette, 
mutatóujjait az állához érintette. Borotvált feje és kék 
köpenye azt árulta el, hogy buddhista szerzetesnő üdvözöl 
bennünket. Kétségtelenül azért küldték a hegytetőre, hogy 
gondját viselje Kanon istennőnek. 

Én is összetettem a kezem és lehajtott fejjel viszonoztam a 
köszöntést. Békésen mosolyogva odabotorkált a közelben álló 
kúthoz, hogy húzzon nekünk egy vödör íriss vizet. 

A szótlan szerzetesnő visszatért, és én meghajlással 
köszöntem meg neki a vizet, melyet kőedényben nyújtott át 
nekem, majd kiszolgálta a lordpecsétőrt is. 

Kido kuncogni kezdett. - Mondja meg MacArthurnak, hogy 
jogászai tévednek Aszaka herceget illetően. 


Mohón beleivott a vizébe, azután abszolút 
felsőbbrendűséggel nézett rám. - Ahogy maga is látja, Macui 
tábornok már akkor elismerte Nankinggal kapcsolatos 
felelősségét, amikor még nem is viseltünk háborút a nyugati 
hatalmak ellen. Mielőtt még bármit is hallhattunk volna a 
potsdami határozatról, vagy a háborús bűnök kivizsgálásáról. 
Ez azt mutatja, hogy nemzetünk felismerte katonáink 
sajnálatos tetteit, így talán maga is megérti, hogy Akaszaka 
hercegnek semmi köze az egészhez. 

- Bizonyítékaink vannak rá - feleltem. - Jogászaink több 
dokumentumot is  átvizsgáltak, — beleértve személyes 
feljegyzéseket is, naplókat... 

- Naplókat! - kiáltott fel nevetve. - Többek között az 
enyémet is! A naplókra nem alapozhatnak. Az enyém például 
az elejétől a végéig színtiszta hazugság. 

- Ugy néz ki hogy a dokumentumok többsége 
megsemmisült - mondtam szárazon. - LeMay tábornok 
különleges képességei révén elérte, hogy bombái pontosan a 
kormány aktáira pottyanjanak. 

- Bombáik maradandó nyomokat hagytak maguk után, nem 
így van? - Kido ragyogó mosollyal siklott át szarkazmusom 
felett. - De nemrég rábukkantunk néhány további aktára. 
Holnap átadom magának mindet. Kiderül belőlük, hogy a 
császár nagybátyja csak a ceremónia kedvéért járt 
Nankingban. Nem parancsnoki szerepben. A császár 
képviselőjeként a város bevételét ünnepelte. Mindössze erről 
van szó. 

Kétségem sem volt afelől, hogy a , további dokumentumok", 
melyekre " Kido — emberei véletlenül — ,rábukkantak", 
ellentmondanak majd Sam Genius közvetett bizonyítékainak. 
És bár nyomozóink nehézségekkel találták magukat szemben 
az elemzések során, mégis bizonyos voltam abban, hogy előbb 
vagy utóbb kiderítik, hogy az új dokumentumok is csak 
frissen elkészített hamisítványok. A japánok túl jó szervezők 
voltak. Ha ezek az akták eredetiek lettek volna, akkor már 
hetekkel előbb át kellett volna adniuk őket. 

Fejcsóválással jeleztem Kidónak, hogy egy szavát sem 
hiszem. - Sok irat van a birtokunkban, valóban köztük van az 
ön naplója is. A többségük világosan utal arra, hogy a parancs 
fentről érkezett, és arra is, hogy a herceget küldték a 
végrehajtás ellenőrzésére. 


- Tökéletes félreértés - sóhajtotta Kido. 

- Akárhogy is, de biztos vagyok benne, hogy a bíróság az új 
dokumentumokat is számításba fogja venni - tettem hozzá 
kitérően. 

- Tudja, hogy alkotmányunk eleve kizárja a herceg meg- 
vádolását? 

Elfojtottam egy ironikus mosolyt. - Akkor nyilvánvaló, hogy 
a bíróság ezt a körülményt is megfontolás tárgyává teszi. 

- Komolyan beszélek! 

Az apró öregasszony észrevette, hogy a lordpecsétőr 
megitta a vizét. Odatipegett Kido elé, és összetett tenyerét az 
állához emelte. A lordpecsétőr visszaadta neki a kőedényt. - 
Azért hangsúlyozom ezt, mert csak úgy egyeztünk bele a 
háború befejezésébe, hogy a szövetségesek elismerik 
kormányzati rendszerünket és azt érintetlenül hagyják. A 
Meidzsi-alkotmány megköveteli, hogy a császár hatalmának 
gyakorlásával járó összes felelősség az államminisztereket és 
más szerveket terhelje.  Aszaka herceg a császár 
képviselőjeként járt Nankingban. 

- És mi van akkor, ha bizonyítani tudjuk, hogy ő rendelte el 
az öldöklést? 

Kido úgy nézett rám, mint egy ostoba fajankóra. - Mondtam 
már magának, hogy nem ő tette! Hogyan lehet bebizonyítani 
egy ilyen hazugságot? De még ha helytelen parancsot is adott 
volna a harcmezőn, akkor sem lehetne vád alá helyezni. Ő a 
császár vér szerinti rokona. Nankingban a császár védelme 
alatt állt. Ez a mi alkotmányunk! Macui tábornok megértette 
ezt. Ezért vállalta boldogan a felelősséget. 

Hitetlenkedve meredtem rá. - Ugy érti, mindig vállalja 
valaki a felelősséget, ha a császár vagy a családja a törvényt 
megszegi? 

- Lehetetlen, hogy a törvényeket megszegje - mondta Kido. 
- Hiszen épp az imént magyaráztam el magának. Ilyen a mi 
alkotmányunk. 

- A legfőbb parancsnok az alkotmányt is meg fogja 
változtatni, lordpecsétőr úr. Ugye tudja? 

Kido morogva fordult a tenger felé. - Még erről is 
elbeszélgetünk majd, Marsh kapitány. Hamarosan! MacArthur 
tábornokot nagyon fellelkesítette ez a kérdés, de egymagában 
nem változtathatja meg az alkotmányt. És ezt ő is tudja. 


Változtatásokat indítványozhat, de kormányunknak el is kell 
fogadnia azokat. Es a császárnak is egyet kell értenie velük. 

- Keményen kitart a változtatások mellett, uram. De 
természetesen az a kívánsága, hogy a császárral karöltve 
tegye meg a szükséges lépéseket. 

- Majd meglátjuk - dörmögte Kido. Fogadni mertem volna, 
hogy alig bír uralkodni magán. - Eljön az ideje annak is, 
amikor ezen a kérdésen dolgozunk majd, maga meg én. De 
nem ma. - Megeresztett egy erőltetett mosolyt. Emlékeztette 
magát, hogy aznapi feladata a szentély megmutatása volt. - 
Most arra kérem, ne feledje, hogy a felelősségre vonhatóság 
kérdése  Nankingot illetően már hét évvel ezelőtt 
megoldódott. Kezeltük a problémát. Ami nemzetünk egy nagy 
család. A császár soha nem élne vissza hivatalával azokkal 
szemben, akik őt szolgálják. Az nagy szívfájdalmat jelentene 
neki. 

- De mi a helyzet a nagybátyjával? Meg kell mondanom 
önnek, uram, hogy Aszaka herceg meglehetősen rossz 
hírnévnek örvend. 

Kido felsóhajtott. - Nem változtathatjuk meg a múltat, 
Marsh kapitány. Nagyon súlyos hibát követnének el, ha 
megvádolnák a császár nagybátyját. Kérem, mondja ezt el 
MacArthurnak. , 

- Azt fogom tenni. - Én is visszaadtam csészémet az 
öregasszonynak. Semmi szükségem sem volt arra, hogy a 
kérdést Kidóval elemezzem, de azt tudtam, hogy megfelelő 
szövetségesre talált MacArthurban. - És mi a helyzet 
Yamashita tábornokkal? 

- Ugyanabban a helyzetben van, mint Macui tábornok. 

- Sajnos ez nem így van - feleltem, és visszagondoltam a 
bűzös cellában folytatott beszélgetésünkre. - Yamashita 
tábornok soha nem vállalja magára a felelősséget. Kitart 
amellett, hogy a vádak sértik a becsületét. 

- Mondtam magának, hogy ő mindig is veszélybe sodorta 
magát túlzott függetlenségével. 

- Arra kért, hogy adjam át üdvözletét önnek - mondtam 
gonoszkodva. - Azt mondta, hogy ön egy vén lókötő. 

- Tessék? - Kido zavartan nevette el magát, mintha 
rosszalkodáson kapták volna. - Pontosan erről beszéltem! 
Tomoyuki Yamashita egyáltalán nem fiatalabb nálam, hogy 
ilyesmiket mondjon. 


Élveztem Kido szorult helyzetét. - Nos, ő legalább nem 
vádolta önt túlzott és veszélyes függetlenséggel. 

A lordpecsétőr ravaszul pislogva fogadta kissé bántó 
szellemességemet. - Kezd alakulni, Marsh kapitány. Maga 
nagyon talpraesett. De nem számít. A legfőbb parancsnok 
kivonta Yamashita tábornok ügyét a japánok hatásköréből. 
Ezen túl az az amerikai hadsereg problémája. Szóval a sorsa 
egyedül csak MacArthur tábornoktól függ, nem igaz? 

Egy vállrándítással intéztem el a kérdést. Yamashita 
tábornokkal szemben táplált nyilvánvaló  gyűlöletétől 
eltekintve Kidónak tökéletesen igaza volt. A különleges 
bizottság létrehozásával és a Fülöp-szigeteken megtartandó 
tárgyalással MacArthur további beleszólást és bíráskodást 
nem engedélyezett a japánoknak. 

Ránéztem az órámra. - Nem indulhatnánk el? Két óráig tart 
az út Tokióba, de először még le kell jutnunk a hegyről is. 

- Ó, a visszatérés nem lehet probléma! - A lordpecsétőr 
hirtelen jókedvre derült. - Különben pedig meg kell állnunk 
Atamiban is. Van egy kis személyes ügyem, amit el kell 
intéznem. 

Kis — híján — felmordultam. Legszívesebben azonnal 
visszamentem volna Tokióba. Elegem lett Kidobói. - Több, 
mint egy hetet voltam távol, uram. Sok kötelezettségemet 
elmulasztottam, és most szeretnék mindent bepótolni. 

- Nem fog sokáig tartani. 

Elindultunk lefelé, először a kitaposott ösvényen, majd 
rátértünk a hegy lábához vezető kanyargó lépcsősorra. 
Utközben elmentünk a szentély mellett is. A papnő egy 
párnán térdelt és hosszú haját csavargatta. Búcsút intettünk 
neki. A fák között kóborló szél még egyszer felénk sodorta 
énekét. 

Kido cinkosán rám kacsintott, és oldalba bökött menet 
közben. - Ejfél előtt hazaérünk. Remélem, nincs ellenére, 
hogy szerveztem magának egy kis programot arra az időre, 
míg én távol leszek. 


k 


Már besötétedett, mire Atamiba értünk. A hold mögöttünk 
világított, pontosan a hegy fölött. Visszanézve láttam, hogy 


halvány fénykoszorút fon az irgalom istennőjének szobra 
köré, mely Macui tábornok Nanking-szentélye közelében állt. 
Egymás után ragyogtak fel a csillagok, mintha egyenként 
törnének maguknak utat a végtelen égen. A város már 
elcsendesült. Szűk, kanyargó utcáit a vendéglők és a 
lakóházak bejárata fölött függő papírlampionok világították 
meg. Halvány fényüknél úgy láttam, mintha sárga téglával 
kirakott úton haladtunk volna. 

Déli és keleti irányból hallottam a dagály partra verődő 
hullámait. Súlyos, sós permetet sodort a szél a levegőben, és 
a levegőt hínár és döglött halak szagával töltötte meg. 
Befordultunk a sarkon. Az út bal oldalán megláttam magát az 
óceánt is. Még lézengtek néhányan a tengerparton, a 
sűrűsödő sötétben csak a körvonalaikat tudtam kivenni. 
Sirályok és kormoránok szálldostak a part közelében. A 
távolban egy móló sziluettje rajzolódott ki a homályban. 

Váratlanul eszembe jutott az anyám. Valami azt súgta 
nekem, hogy már nem él. Az öreg autó zötykölődése, a tenger 
szaga, a magányosság hangulatát keltő őszi szél, az 
ismeretlen épületek, melyek előtt elhaladtunk, a távoli móló 
körvonalai a sötétben, mind azt az estét idézték, amikor 
megérkeztem Santa Monicába. Mindössze tíz évvel azelőtt 
történt, de annyira megváltozott az életem, hogy szinte 
hozzáférhetetlenné vált a múltam. A jelen szerint viszont egy 
kivénhedt Daimlerben ültem a japán császár legmegbízhatóbb 
tanácsadója társaságában, aki éppen szundikált mellettem, és 
mindez valószínűtlenné tette, hogy valaha űzött vadként 
menekültem el Arkansasból. Legalább olyan lehetetlennek 
tűnt, mint Kido álma arról, hogy a császár ősei engem 
választottak közvetítőnek MacArthur és az uralkodó számára. 

Elnéztem az idegen kisvárost, és rádöbbentem, hogy talán 
soha többé nem láthatom anyámat. Ez volt az a bizonyos , él, 
míg meg nem hal" eset, csak azt nem lehetett tudni, hogy 
boldogan-e vagy sem. Örökre ázsiai lettem. Örök világom egy 
darabja elhaladt a papírlámpás sápadt fényével megvilágított 
ablakom előtt, másik része türelmesen várt rám Manila 
tikkasztó, buja kertjeiben. Lehetett volna annyi minden 
belőlem, de a lehetőségeket felégették Pearl Harbor bombái. 
Igen, gondoltam, Pearl Harbornál születtem újra. És 
egyáltalán nem tett boldogtalanná az, amivé váltam. 


Az autó egy régi vendéglőnél állt meg. Az épület hátsó 
traktusa a tengerre nézett. A szirt alatt háborgó tenger 
szüntelenül csépelte a parti sziklákat és hideg, sós permettel 
telítette a levegőt. Ahogy Kido és én kiszálltunk a kocsiból, 
azonnal nedvesség járta át a ruhánkat. 

- O! - kiáltott fel a lordpecsétőr, és bosszankodva próbálta 
lesöpörni magáról a vízréteget. - Tudja, ez skót gyapjú. 
Mostanában nagyon nehéz hozzájutni. De minden a 
legnagyobb rendben. A tenger szellemei találtak ránk ma 
este! Ez jó jel, Marsh kapitány! Nagyon jó jel. 

A vendéglő ajtaja kinyílt, mielőtt még odaértünk volna, 
mintha mosolygó, hajlongó tulajdonosa órák óta ott állt volna 
mögötte, érkezésünkre várva. Josiko is ott állt az 
ajtónyílásban. — Tengerkék  kimonót viselt és édesen 
mosolygott. Meghajolt, aztán megragadta a kezem és 
magával cipelt a helyiség belsejébe. 

- Jó estét, Marsh kapitány. Olyan boldog vagyok, hogy itt 
lehet ma este! 

Nagyon szépnek láttam őt. Ezt nem tagadhattam, és 
tudtam, milyen ígéretek rejtőznek várakozó tekintetében. Ó 
volt számomra a jó és a gonosz megtestesülése. Képes volt azt 
elérnie, hogy mindenhatónak erezzem magam abban a 
pillanatban, amikor szégyenkeznem kellett volna. Es amit 
Garvey atya nem értett volna meg, valahogy felelősséget 
éreztem érte. En választottam őt először. 

- Jó estét, Josiko. Milyen ragyogóan néz ki ma este! Hogy 
került Atamiba? 

Szégyenlősen elfordította a tekintetét, és mosolyogva 
válaszolt. - Néhanapján itt töltöm a hétvégeket. 

Visszamosolyogtam rá, bár magamban elátkoztam Kidót. - 
Nos, akkor együtt is vacsorázhatnánk. 

Pontosan tudtam, mi történik majd odabent a vendéglőben. 
Bekísér majd egy külön szobába, eltol egy bambuszfalat, hogy 
feltárja a sötétlő óceán szépségét és illatait. Ott vár ránk a 
furo, a padlóba süllyesztett fürdőkád. Megtölti forró vízzel, 
majd óvatosan lehámozza magáról a kimonót. En is 
levetkőzöm és mindketten belemerülünk az égető vízbe. 
Addig üldögélünk benne, amíg el nem bódulok a forróságtól 
és masszírozó ujjai erejétől. Finom falatokkal etet majd fürdés 
közben és sörrel vagy rizspálinkával kínál, hogy leöblíthessem 


az ételt. Aztán rátelepedünk a  matracra és addig 
szeretkezünk, amíg ki nem száll belőlem az összes erő. 

Az egyik felem beleborzongott a gondolatba, a másik pedig 
halkan elátkozta izgalmamat. De akkor az már nem számított. 
Besétáltam a vendéglőbe és megadtam magam az 
elkerülhetetlennek. Ezt a világot örököltem. Ez volt a valóság. 
A Tábornok futárjaként prostituált lettem. Sokkal inkább én, 
mint Josiko. Vállaltam a feladatot. Hogy hibáztam-e vagy sem, 
még nem tudtam pontosan. Es amíg le nem ráztam magamról 
ezt a terhet, azokkal az örömökkel kárpótoltam magam, 
melyeket valahol mélyen magam is helytelenítettem. 

Kido megállt az ajtóban. Most ő nézett rá az órájára. - Két 
órán belül végzek az ügyeimmel. Elég ennyi idő egy kellemes 
és teljes vacsorához? 

Josiko a lábamnál térdelt és a cipőfűzőmet oldozgatta. 
Egyik bokámról erős kézzel húzta le a cipőmet. Nem akartam, 
hogy így legyen, de ahogy válla és háta finom körvonalait 
néztem, máris izgalomba jöttem. - Két óra megfelel, 
lordpecsétőr úr. 

- Kitűnő - mondta. - Remélem élvezni fogja az Atami 
nyújtotta örömöket. 

A másik cipőm is lekerült a lábamról. Josiko felállt és kézen 
fogva elvezetett. Hamarosan a lépcső előtt álltunk, mely a 
szobánkba vezetett. A tenger morajlását hallottam odalentről. 
Hullámai vad dübörgéssel törtek meg egy közeli barlang 
falán. Ugy éreztem, mintha a lány egy titokzatos, víz alatti 
királyságba vinne. 

Mielőtt lementünk a lépcsőn, még egy pillantást vetettem a 
félig nyitott ajtóra. Kido búcsút intett és beszállt az autóba. 
Ahogy elnéztem ravasz képét, eldöntöttem magamban, hogy 
utálom ezt az embert. Kihasználta gyengeségemet. Persze 
saját felelősségemet sem tagadhattam. De megesküdtem, 
bármi történjék, mielőtt elhagyom Japánt, gondoskodom róla, 
hogy az a leereszkedő mosoly örökre eltűnjön az arcáról. 


TIZENKILENCEDIK FEJEZET 


- Nagyon vicces dolgok történtek, míg távol volt, maga 
udvari majom! Nem is viccesek, inkább roppant különösek! 


Így fogadott Sam Genius, amikor beléptem az irodájába, és 
kényelmesen elhelyezkedtem egy széken, szemben vele. 
Egyedül volt aznap, asszisztenseinek máshol akadt dolguk a 
Dai Icsi-épületben. Genius a halántékát és az arcát 
dörzsölgette előrehajolva. Egyenruhája olyan gyűrött volt, 
mintha abban aludt volna. Fáradtsága ellenére mégis 
megeresztett egy , én-a-Princetonra-megyek" típusú vigyort, 
melyet az osztály legjobb tanulója annak a riválisának 
tartogat, akit nem vettek fel az egyetemre. 

Visszamosolyogtam rá. Nem akartam besétálni a 
csapdájába. 

- Ne húzogassa úgy a haját, ezredes, mert még teljesen 
megkopaszodik, mire hazakerül innen. 

- Á, dehogy! - mondta. Mosolya titokzatossá vált. - 
Garantálhatom magának, hogy pontosan ennyi hajam lesz 
akkor is, amikor magam mögött hagyom a jó öreg Iábornokot. 

- Át akarják helyezni? 

Megrázta a fejét, de nem túl meggyőzően. Azok közül, 
akiket  papírjaikon  , nélkülözhetetlen a  megszálláshoz" 
bélyegzővel indítottak útnak Japánba, sokan már elmentek. A 
háború közel két hónapja véget ért, de a megszálló 
hadsereget már azok a fÍírissen érkezett katonák alkották, akik 
még sohasem jártak az óceán túloldalán. MacArthur időről 
időre megújuló vezérkarának felét azok a polgári 
alkalmazottak tették ki, akik folyamatosan érkeztek 
Washingtonból. A Dai Icsi-épületbe telepített, egyre növekvő 
létszámú hivatali személyzet már csak egy 278 oldalas 
telefonkönyvbe fért bele. 

- Nem - felelte Genius. - Nem enged el olyan könnyen. De 
megmondom magának, mire jutottam. Megvan a válasz. - 
Látván értetlen tekintetemet, még közelebb hajolt hozzám az 
asztal fölött. - A kirakós játékról van szó - mondta. - 
Megoldottam. Helyére tettem a hiányzó, harmadik darabot is. 

Kihalászott egy papírlapot a többi közül, és meglobogtatta 
előttem. - Ismeri a hármasszabályt? Mármint a logikában. 
Ugy mint: tézis, antitézis, szintézis. 

- Persze. Ugy néz ki, mint például a jin és a jang. 

- Ezt a szarságot hagyja ki a játékból, Marsh. Kezd 
végérvényesen ázsiaivá válni. Különben pedig igaza van. Ugy 
is lehet mondani. Tudom már, mit akar az öregfiú. 


- Nos, ennek örülök, mert egy óra múlva újra be kell 
számolnia neki a fejleményekről. 

Tágra nyitotta a szemét, és úgy tett, mint aki rettenetesen 
meglepődik. - Pedig én azt hittem, azért jött ide, mert 
hiányoztam magának. - Ismét közelebb hajolt hozzám. - Nem 
akarja tudni, mi a harmadik darab? 

- Azt se tudom, mi az első kettő. 

- Hogyne tudná! Nanking és Yamashita. MacArthur 
mindent meg fog tenni annak érdekében, hogy ne érjen el a 
kezünk a nankingi elkövetőkig. Kettes számú darab: bármit 
megtesz azért, hogy felakasztassa Yamashitát, mihelyt talál 
egy kötelet meg egy erős faágat, amin azt átvetheti. Tehát, mi 
a következő? 

Hosszú másodpercekig bámultam Geniust, megpróbáltam 
közelebb jutni zavaros gondolataihoz. Fejemben tökéletes 
káosz uralkodott: Manila és Divina Clara; Atami, Kido és 
Josiko; hegyi szentélyek, illatos kertek, bűzlő barakkok; 
tűzforró fürdők az óceán partján álló vendégházban; 
virágillattal terhes éjszakák. Az asszonyok, akiket nem 
érdemeltem meg, és az ár, melyet egyszer, valamikor meg kell 
fizetnem. 

A harmadik darab? Mi a fenéről beszél ez a jogász? - Hát, 
nem is tudom. De fogadni mernék, hogy nem a császár. 

- Nos, igaz is, meg nem is. - Genius kuncogva élvezte kis 
diadalát. - Abban igaza van, hogy nem hajt rá a császárra. 
Abban viszont nincs igaza, hogy nem a császárról van szó. 
Japánban vagyunk, jóember! Itt minden a császárról szól, 
akár tetszik MacArthurnak, akár nem. Most elmondom, 
hogyan kalkulál. Jól jegyezze meg a szavaimat. Először is: 
nagy szívességet tesz Hirohitónak azzal, hogy elkendőzi 
Nankingot. Másodszor: a császári udvar egyetért vele abban, 
hogy Yamashitát távol kell tartani az országtól és a 
nemzetközi bíróságtól. Tehát, mindketten szívességet tesznek 
egymásnak. - Széttárta a karját, mintha minden a végletekig 
egyszerű volna. - Rakja össze. Mit kapott? 

- Yamashita meghal, Aszaka életben marad. 

- Nagyobb dimenziókban gondolkodjon! - Rám meredt egy 
pillanatra, és azt morogta: - Ugy látszik, a logika nem az 
udvari majmok világa. Mi akadt fenn a hálón? Nem veszi 
észre, hogy megbomlott az egyensúly? Nanking győzelem a 
császárnak, megtisztulás MacArthurnak. Szóval, mit akar a 


Tábornok? - Meg sem várta a válaszomat. - Teljes győzelmet 
akar, és valójában arra készül kezdettől fogva! A császár 
tartozik neki! -Genius megállt egy pillanatra, majd oktató 
hangnemben folytatta. - És hol akarja ezt a győzelmet? 

Lassan bekúszott az agyamba atami kirándulásom, és a 
Kidóval folytatott beszélgetés. - Az új alkotmány. 

Diadalmasan bökött a levegőbe. - Bravó! Pontosan erről 
van szó. Csak erről beszél azóta, hogy földet ért Acugi 
repülőterén. 

- Nem Acugi óta - mondtam, mert eszembe jutottak a leytei 
partraszállást követő sötét és esős estéken tartott prédikációi. 
- Taclóban óta. A hétpontos terve: sajtószabadság, szavazati 
jog a nőknek, a zaibacuk szétzúzása, a militarizmus 
felszámolása, szakszervezetek létrehozása... ; 

- Oké, oké - szakított félbe Genius. - Es a többi. 
Mézesmázosan viselkedett a császárral, mert azt hitte, úgy 
könnyű dolga lesz. , Én megkíméllek téged és családodat a 
háborús bűnök  vádjaitól, és cserébe azért, hogy 
megmentettem a császári családot, hagyod, hogy 
megreformáljam egész társadalmatokat." Találja ki, mi 
történt? A császárnak nem tetszik az alku. j 

Most már teljesen fÍrissnek éreztem magam. - En 
tolmácsoltam, — amikor  Hirohito találkozott vele a 
nagykövetségen, emlékszik?  Megrémítette  MacArthurt. 
Láttam. Amilyen szelídnek látszik, olyan kemény srác ez a 
császár. 

- Hiszen maga azt mondta, hogy MacArthur nem fél 
semmitől. 

- Nem sokáig tartott az egész, és akkor mindketten 
hasonlóan éreztek. 

- A nagy elmék találkozása - gúnyolódott Genius, és az 
égnek emelte tekintetét. - A földet vér borítja, az alkuk mégis 
létrejönnek. Egy szép napon mindezt történelemórákon 
tanítják majd az egész világon. 

Visszafordult felém, és savanyúan elhúzta a száját. - 
Térjünk vissza a szomorú valósághoz. Miközben maga távol 
volt, MacArthur megtette az első lépéseket az alkotmány 
ügyében. Kiadott egy direktívát JSC 10 néven. Próbaképpen, 
érti? E dokumentum nem változtatja meg a Meidzsi- 
alkotmányt, de hatálytalanítja azt a megszállás idejére addig, 
ameddig jónak látja. Feloldotta a civil, a politikai és a vallási 


szervezeteket érintő korlátozásokat, elrendelte a politikai 


foglyok szabadon bocsátását, és feloszlatta a 
titkosrendőrséget. A, különben azt a szót használta: 
elrendeljük. Királyi többes - jobban néz ki majd az 


újságokban, ahol még meg is bírálhatják a császárt, mert még 
semmilyen módon nem kárpótolta a legfőbb parancsnokot. - 
Ujra szélesen mosolygott. - És tudja, hogy reagáltak? 

- Nem tetszett nekik - mondtam, és már kezdtem érteni, 
mire akar kilyukadni Genius. - Ezért mondott le Higasikuni 
miniszterelnök. Olvastam róla Manilában. 

- Pontosan - bólogatott az ezredes. - MacArthur meghúzott 
egy láthatatlan vonalat. Másnap reggel - jusson eszébe, ő 
irányította a japán légierőt "37-ben, amikor elrendelték a 
civilek lakta területek tömeges bombázását, mely után a 
nankingi mészárlás következett - berohan a Császári 
Palotába, és lemond. Látványos műsor. A sajtónak szenzáció. 
De az egész csak színjáték, tudja, udvari bolond? A gesztussal 
azt jelezték, hogy sikerült megtalálni a császári család 
Akhilles-ínát. Soha nem bocsátják meg a császárt érő 
bírálatokat, közben MacArthurt mégis ajnározzák. Hogy 
magyarázzák meg ezt a népnek? 

- Előhalásznak egy új miniszterelnököt. 

- Sideharát. - Genius elnevette magát. - Mondjuk inkább 
úgy: Sidehara bárót. Bár lehet, hogy nem ez a helyes 
megnevezés. A fickó olyan öreg, hogy szerintem elfelejtett 
meghalni. A harmincas évek elejéig külügyminiszter volt. A 
hivatásos katonák , Reszkető Iérdűnek" hívták. Az volt a 
feladata, hogy elhitesse a világgal, Japán békeszerető nemzet, 
pedig közben fokozott ütemben készültek a háborúra. Még ő 
sem akarta elvállalni a munkát a direktíva kibocsátása után. 
Ugy tűnik, Hirohito valami nagyon finomat főzethetett neki a 
palota konyháján, mert sikerült meggyőznie arról, hogy jobb, 
ha lenyeli a fehérekkel szembeni rosszindulatát, és elvállalja a 
posztot. 

- Tudja, mi az elképesztő? - kérdeztem. - Egy teljes napot 
töltöttem a lordpecsétőrrel, és egy szóval sem említette 
ezeket az eseményeket. 

Genius gúnyosan nézett rám. - Csak ne ragadtassa el 
magát annyira, mester-kém. Lehet, hogy talpraesett, de itt 
nagyfiúkkal játszik. Magát is besorolták a megfelelő 
alosztályba, mint minden csodabogarukat. Nem vehetett részt 


a gyűlésen a távolléte miatt. Miért pumpálta volna tele az 
agyát Kido olyasmivel, amiről fogalma sincs? 

- Mert én japán voltam kétezer évig, és a császár ősei azért 
küldtek vissza, hogy tárjam fel MacArthurnak e nemzet 
titkait. 

- Mi a francról beszél? 

- Kérdezze meg Kidót - nevettem. - Jut eszembe, miért pont 
Sideharát választották? 

- Mit gondol, miért? Hogy lelassítsa MacArthurt. Ebből áll 
majd a munkája. Csökkentse az ütemet,  gördítsen 
akadályokat az együttműködés elé - hajladozzon, mint a fiatal 
bambusz. És amikor MacArthur végre elveszti a türelmét és 
kitör ők  előrelépnek egyet-kettőt,  Sideharát újra 
nyugdíjazzák a szégyennel együtt, amit magával vihet a sírba, 
amikor meghal. Es az vélhetően hamarosan be fog 
következni. 

Tisztelettel bámultam Geniusra. - Honnan tud minderről? 

Nevetni kezdett. - Sokat hall az ember olyanoktól, akiket 
háborús bűnök elkövetéséért bíróság elé állíthatnának. Nem 
árulnák el egymást, de szeretnek fecsegni az udvari 
intrikákról. Ez itt egyfajta nemzeti szórakozás. 

Felmarkolt egy halom papírt az íróasztaláról a Tábornokhoz 
készülődve. - Szóval, a múlt héten Sidehara becsoszog 
MacArthur irodájába, a maga főnöke pedig a kezébe nyom 
egy listát a Meidzsi-alkotmányban tervezett változtatásokról. 
Sidehara sziszeg, mint egy kígyó, amikor összeszorított fogain 
keresztül beszívja a levegőt. Visszabotorkál a palotába, és 
nem csinál semmit. Néhány nap múlva MacArthur átküldi 
Whitney tábornokot, hogy felajánlja segítségét, arra 
gondolva, talán nem tudnak eligazodni az íráson. Sidehara 
összehord hetet-havat, azt mondja készen áll arra, hogy 
átgondolja egy bizottság kijelölésének lehetőségét, amely 
megvizsgálhatná a változtatásokat, de ha megteszi, akkor is 
minden bizonnyal több hónapra holtpontra jut az ügy a 
liberálisok és a konzervatívok összecsapása miatt. MacArthur 
rájön, hogy az egész egy nagy hülyeség, visszahívja Sideharát 
a Dai Icsi-épületbe, és fenyegetni kezdi. Az öregfiú pedig 
kineveti! Lehet hogy ő a nagy Reszkető Térdű, mégis van vér 
a pucájában. Meghajol, és azt javasolja MacArthurnak, tán őt 
is felvehetne a háborús bűnösök listájára, mert hogy 


alkalmatlan a feladatra. Erre tegnap a legfőbb parancsnok 
bejelentette, hogy maga írja meg a teljes új alkotmányt. 

- Ez tetszik majd nekik igazán! - vetettem közbe. - Ezt 
akarták kezdettől fogva. Nem akarják bemocskolni magukat 
és őseik emlékét Meidzsi császár alkotmányának a 
megváltoztatásával. . Ugyanúgy, ahogy nem akarják 
letartóztatni azokat sem, akiket mi háborús bűnökkel 
vádolunk. Előkeresik őket nekünk, és azt mondják nekik, 
adják fel magukat nálunk. 

- Pontosan így van - vont vállat Genius, és belesüppedt a 
székébe. - Kész állatkert vesz körül minket. 

Döbbenten ültem, megpróbáltam 6 összeszedni a 
gondolataimat. - A hallottak alapján feltételezem, maga 
többet tud arról, miért hívta össze a gyűlést MacArthur. 

- O, csakugyan - pillantott az órájára tettetett sietséggel. - 
Lenyűgöz csodálatos felismeréseivel. - Ujra rám vigyorgott 
, én-a-Princtonra-megyek"-módra. - Csak sejtem, kedves 
udvari majma MacArthurnak. De a forrásaim meglehetősen 
megbízhatóak, így hozzá kell tennem, a főnöke arra készül, 
hogy letartóztassa a császári család egyik magas rangú 
tagját. 

- Ennek csak örülhet. 

- Valójában inkább bosszant. 

- Akkor miért mosolyog? , 

- O, most meg válaszokat akar! - Ujra ránézett az órájára. - 
Hamarosan indulnunk kell. Tudhatná, hogy MacArthur gyűlöli 
azokat az embereket, akik késnek. 

- Eléggé titokzatosan viselkedik, ezredes. 

- Ismeri Nasimoto herceget? 

Genius indulni készült. Átgondoltam, miközben én is 
felálltam. - Azt hiszem, valami szentélyhez van köze - 
mondtam végül. 

- Nagyon jó. Nasimoto főpap Iszében, Japán legnagyobb 
tiszteletnek örvendő szentélyében.  Hetvenkét éves, 
Higasikuni és Aszaka bátyjaként a császári család legidősebb 
tagja. Egy ártalmatlan, víg kedélyű fickó, akárhogy is vesszük. 
- Genius undorodva felhorkantott. - A szentséges császári 
családból ő az egyetlen, akit soha senki nem vádolna háborús 
bűntettekkel. És igazság szerint garantálhatom, hogy nem is 
fogják megtenni. 

- Miért akarják letartóztatni? 


- Azért, mert soha nem fogják vád alá helyezni. 

- Maga olyan lett, mint egy mandarin. 

- Dehogy! A főnöke lett olyan. 

Elindultunk a folyosón ahhoz a lépcsőhöz, mely a legfőbb 
parancsnok irodájához vezetett. Meglehetősen 
összezavarodtam. Sam Genius viszont nagyon jókedvűnek 
látszott. A lépcsőhöz érve oldalba bökött a könyökével. 

- Nos, barátom, jegyezze meg, amit mondok. Estére, útra 
készen, becsomagolok. 

- Áthelyezteti magát? 

- Az ember soha nem kéri magát más helyre az én 
pozíciómban, tudja? Az ilyen kérés egyenlő a halállal. 
Mondjuk úgy, más feladatok számára is szívesen 
rendelkezésre állnék. Ha nyiltan tiltakoznék az ellen, amit 
elkövetnek, akkor tönkretennék a karrieremet. 

Elértük a hatodik emeletet, és elindultunk a sötét folyosón 
MacArthur irodája felé. Még mindig nem tudtam 
összerendezni a gondolataimat. Kicsit elveszettnek érzem 
magam. - Mi lendítette ki az egyensúlyából, ezredes? 

- Figyelemreméltó fogalmazás. A bohóc elveszettnek érzi 
magát, én pedig megbotlottam, mondjuk, egy kőben - 
szellemeskedett Genius. Alig pár lépés választott el az ajtótól. 
- A következő a helyzet. Én nem MacArthur politikai 
tanácsadója vagyok. Erti, amit mondok? En nem azért 
esküdtem fel a kamara tagjaként, hogy segítsek egy 
tábornokot az igazság  elkendőzésében, ami politikai 
alkukötéshez vezethet. Itt kétszázezer meggyilkolt emberről 
van szó. Az én feladatom az igazság követelése. Ha nem, ki 
kell vonnom magam az esetből. 

Már az ajtónál álltunk. Megfogtam a kilincset. - Próbálja 
meg még egyszer, ezredes. Végül is mi történhet? 

Barátságosan hátba vágott. - Hallott már olyan katonákról, 
akik saját lábukba lőnek vagy feltartják a kezüket? Akkor csak 
figyeljen meg engem, udvari bolond. 

Azután beléptünk a szobába. 

- Jó napot, Tábornok. 

- Genius ezredes, jöjjön csak beljebb. 

A sárgásbarna  diófával  lambériázott helyiségben 
ugyanazok a vezérkari tisztek gyűltek össze, mint máskor, és 
ahogy / már annyiszor megtettük, — odaléptünk az 
agyonkoptatott bőr ülőgarnitúrához, és elfoglaltuk a 


számunkra kijelölt helyet. A gorillaszerű Willoughby kedvenc 
foteljába — befészkelve magát összeráncolt homlokkal 
lapozgatott valamilyen aktát. Court Whitney tábornok a puha 
kanapé egyik végében foglalt helyet, és titokban rám 
kacsintott, mintha régi jó barátok lettünk volna. Sam Genius 
ezredes egy halom papírral a kezében állt meg az ajtóban. 
Ziláltnak és álmosnak látszott. Douglas MacArthur a Császári 
Palotára néző ablak előtt járkált fel-alá, és éppen a pipáját 
tömte. 

MacArthur rögtön a tárgyra tért. - Rá akarok ijeszteni a 
császárra - mondta, és nadrágja jobb zsebéből hanyag 
mozdulattal előhalászott egy doboz gyufát. - Megegyeztem 
Hirohitóval abban, hogy megvédem a császári családot, de az 
egyezségben benne foglaltatik az ő minden államügyre 
kiterjedő együttműködési készsége. 

- Mire készül, főnök? - tette fel a kérdést Court Whitney, s 
közben Sam Genius ezredesre meredt. 

- Fel akarom rázni egy kicsit - közölte MacArthur. - Azt 
akarom, hogy megértse, az egyetlen ok, amiért nem vádolják 
háborús bűnök elkövetésével az, hogy az én védelmem alatt 
áll. 

- És hogyan érhetjük el ezt? - kérdezte Willoughby. Hirtelen 
figyelmeztető csengő szólalt meg az agyamban, és tudtam, 
hogy Sam Geniusnak igaza van. Rendívül szokatlannak tűnt, 
hogy a Tábornok megbeszélés közben kétszer is engedélyezi, 
hogy félbeszakítsák. Kezdtem kényelmetlenül érezni magam, 
mert a találkozót valahogy megrendezettnek találtam. 

- Azt akarom, hogy börtönbe zárjanak valakit, aki közel áll 
hozzá - jelentette ki a legfőbb parancsnok. 

- Bölcs elgondolás, uram! Mondhatnám: briliáns ötlet! - 
Sam Genius ezredes diadalmasan vigyorgott a legújabb hír 
hallatán. - Örömmel tennék szívességet önnek, Tábornok. 
Mint tudja, jó hosszú lista van nálam. 

MacArthur hűvösen végigmérte Geniust, — majd 
meggyújtotta a pipáját. Mogorván válaszolt neki. - Én pedig 
már korábban is azt mondtam, hogy nem tetszik a maga 
listája, ezredes. 

A figyelmeztető csengőm másodszor is megszólalt, ezúttal 
tisztábban és hangosabban. Három év után jól ismertem Mac- 
Arthur szokásait, és tudtam, nem szereti, ha félbeszakítják. 
Whitney bevezető kérdése azt jelezte, hogy a dialógust 


megtervezték. De milyen céllal? Sam Geniusra figyeltem. 
MacArthur nyíltan, elutasító magatartása azt jelentette, hogy 
a slampos ügyvéd, akinek egyetlen feladata az volt, hogy 
előállítsa a háborús bűnösöket, és megkísérelje őket vád alá 
helyeztetni - akár a császárt is -, szálka volt a Tábornok 
szemében. 

MacArthur nem tudta, hogy Genius előre számításba vette 
ezeket a körülményeket. 

Az ezredes láthatóan megfeledkezett a figyelmeztető 
jelekről. — Belelépett MacArthur klasszikusnak számító 
csapdájába. - Nos, ha fel akarja rázni a császárt, engedje 
meg, hogy emlékeztessem, szilárd bizonyítékaim vannak még 
azok ellen is, akik betakargatták hajdan éjszakánként. Ötöt 
vagy hatot még ma vád alá helyezhetünk közülük, és soha 
többé nem vethetik a szemünkre, hogy tisztességtelenül 
jártunk el. 

- Azt mondtam, hogy rá akarok ijeszteni - ismételte 
MacArthur. ellentmondást nem tűrve. Fenyegetően bámult 
Geniusra. 

Genius összezavarodott. Tanulmányozni kezdte a legfőbb 
parancsnok arcát, mintha arról akarná leolvasni a megoldás 
kulcsát. - Higasikuni és Aszaka herceg bíróság elé állítása 
külön-külön vagy együttesen kellőképpen megrémítené a 
császárt, Tábornok. Ebben nem is kételkedem. 

- És mint tudja, erről szó sem lehet - felelte MacArthur. - Ők 
a nagybátyjai. Szavamat adtam Hirohitónak. 

- Ön a szavát adta, hogy nagybátyjait nem állítjuk bíróság 
elé? - hitetlenkedett Genius. - Akkor a legnagyobb tisztelettel 
kérdezem, uram, mit akar egyáltalán? 

Óriási csalódást hallottam Sam Genius hangjában. Az 
ügyvéd arckifejezése másodpercek alatt gyökeresen 
megváltozott; optimizmusa alig leplezett megvetésbe csapott 
át. Láttam rajta, hogy roppant kockázatos lépésre szánta el 
magát, és tudja, hogy a játékhoz ez is hozzátartozik. Kétség 
sem férhetett hozzá: MacArthur arra készült, hogy alaposan 
ellássa a baját. Ugy tűnt, hogy Genius karrierje két percen 
belül derékba törik vagy legalábbis drámai átalakuláson megy 
át. Ilyesmi már korábban is megtörtént MacArthur irodáiban. 
Jól láttam előjeleit, mint ahogy egy várakozó utas is már 
messziről észleli az állomás felé közeledő vonatot. 


Willoughby előrehajolt. Kéretlen megjegyzése 
alátámasztotta sejtésemet. - Maga korábban is tiszteletlenül 
viselkedett a legfőbb parancsnok jelenlétében, Genius 
ezredes. Azt tanácsolom, jól válassza meg mondanivalója 


hangnemét. 
Genius elképedve pillantott körbe, mintha mindannyiunkon 
az ellenséges magatartás okát keresné. - Nem voltam 


tiszteletlen, uram. Jogász vagyok, és az én feladatom a rossz 
hírek továbbítása. 

- Jogász és egyben katonatiszt is, ezredes - szólt Whitney. - 
Ahogy jómagam. 

- . Az . ügyvédi kamara tagjaként meghatározott 
kötelezettségeim vannak. 

Whitney pukkadozott a nevetéstől. - Akkor jobban tenné, ha 
leköszönne, és visszamenne Oueensbe, hogy kerítőnőket 
állítson bíróság elé. - MacArthur politikai főtanácsadója úgy 
nézett a legfőbb parancsnokra, mint egy vizsla, amely gazdája 
lábához ejtette a kilőtt vadat. 

- Court, túl keményen fogalmaz - mondta MacArthur. - 
Folytassa, Genius ezredes. 

Genius haragosan bámult a legfőbb parancsnokra. Túllépte 
a határt, és most már nem volt visszaút. - Nézze, követtem az 
utasításait, és folytattam a bizonyítékok gyűjtését. Nem 
számít, mit ígért bárkinek is, le kellene tartóztatnunk Aszaka 
herceget. Cáfolhatatlan bizonyítékaim vannak arra, hogy ő a 
felelős a nankingi mészárlásért. 1937 karácsonyától 1938. 
február tizedikéig tartózkodott a városban, abban az 
időszakban, amikor a rémtetteket elkövették. Távozása után a 
vérengzésnek vége lett! Érti ennek a jelentőségét? 

- Ezt már hallottuk egyszer - förmedt rá Willoughby. Genius 
keresgélni kezdett egy nagy barna borítékban, végül kivett 
belőle egy régi újságkivágást. - Itt van. Ez egy interjú a New 
York — Timesból. Kelt Sanghajban, 1937. december 
huszonkilencedikén. Hallett Abend kérdezte ki a Nankingból 
épphogy visszatért Macui tábornokot. Abend szerint Macui 
, szimpatikus és kissé érzelgős öregember". A tábornok azt 
mondta az újságnak, attól tart, hogy Aszaka herceg nankingi 
parancsnoksága ,megrendítheti a császár hírnevét". Ön mit 
gondol, miért mondta ezt? 

- Nos, biztosan megvolt rá az oka - mondta Whitney, és 
közönyösen vállat vont. 


Genius metsző pillantást vetett Whitneyre, mintha szembe 
akarná köpni. Előhúzott egy másik papírt a borítékból. - Ez itt 
Macui Aszaka vezérkari főnökének szóló üzenete, 1938. 
január tizenegyedikéi keltezéssel. Arra figyelmezteti benne, 
hogy ,a törvénytelenségeknek véget kell vetni akkor is, ha 
Aszaka a parancsnokunk, és sokkal szigorúbban kell 
betartatni a katonai fegyelmet". Erti, mit jelent ez? Macui 
írásba adja, hogy a herceg a parancsnok, és elismeri, hogy 
törvénytelenségeket követnek el a hadseregben! Milyen 
részletekkel szolgáljak még? 

, MacArthur a fejét csóválta, majd beleszívott a pipájába. - 
És mi lenne akkor, ha vád alá helyeznénk Aszaka herceget? 

- Nos, a tudomására hozom, hogy ebben az esetben őt 
felakasztanák - mondta Genius. 

- Nem erre gondoltam - felelte MacArthur. 

- Akkor miért nem segít, Tábornok? 

Most elkapták gondoltam. Vagy mégsem? Lehet, hogy 
fordítva lesz. Genius a fegyelemsértés legvégső határára 
merészkedett, egy szakadékhoz. És tudtam, hogy bármilyen 
indítékok sarkallják, ez alkalommal Genius nem ússza meg. 

MacArthur dermedten bámult az ügyvédre, szemében 
kegyetlen tűz lobbant, de aztán váratlanul legyintett egyet, 
mintha az egész közjáték csip-csup ügy volna. 

- Elmehet, ezredes. 

- Tessék? - Genius döbbenten állt, barna szemében hirtelen 
megbánást fedeztem fel. De már késő volt. MacArthur újabb 
veteránt indított útnak hazafelé. 

- Köszönjük a javaslatait, szem előtt tartjuk majd őket. Most 
pedig elmehet. 

- Hova menjek, uram? 

- Azt mondtam, leléphet! 

Genius felsóhajtott, miután végre megértette. Rakosgatni 
kezdte a papírjait, és indulni készült. Háttal állt a legfőbb 
parancsnoknak, miközben szétszerelte a térképeit tartalmazó 
állványt. Abból a szögből, ahol ültem, láthattam az állvány 
lábaival vesződő Genius arcát, aki alig bírta visszafojtani a 
nevetést. De volt rajta valami más is. Ugy tűnt mondani akar 
valamit, mielőtt elhagyja MacArthur vezérkarát. Es végül meg 
is tette. 

- Tábornok, ön gyáva, ha nem helyezteti vád alá azt az 
embert. 


MacArthur szeme az ezredes hátába fúródott. Soha senki 
nem mondott még ehhez hasonlót a jelenlétében. - Engem 
senki sem nevezhet gyávának! Es ne fordítson hátat, ha 
hozzám beszél. 

Genius lassan megfordult, és kihúzott derékkal nézett 
szembe MacArthurral. 

- Mitől fél, MacArthur tábornok? A Becsületrend és az öt 
csillag birtokában, mitől retteg? 

Court Whitney tábornok felugrott, és mutatóujját az 
ezredesre szegezte. - Genius ezredes, ez volt az utolsó eset, 
hogy  eltűrtük a fegyelemsértését. Tudom, mennyire 
felzaklatták ezek az ügyek, de ön túlmegy minden határon, 
ahogy MacArthur tábornokkal viselkedik. 

- Higgadjon le, Court. - A legfőbb parancsnok abbahagyta a 
járkálást. Ő úgy látta, hogy a kelepce ajtaja lecsapódott. A 
figyelmeztető lövések második sorozata azt árulta el Genius- 
nak, ha beszámolna a sajtóban, tiszteletlennek és 
rögeszmésnek. állítanák be. Olyan ügyvédnek, akit esetei 
teljesen eltérítettek a valóságtól. - Genius ezredes, köszönöm 
értékes szolgálatát. Biztosíthatom, hogy találunk magának 
megfelelő beosztást az Egyesült Államokban. 

- Olyat, mint ez? - vágott vissza Genius haragosan. 

- Még egy szó, és csak egy cellát találunk magának Fort 
Leavenworthben. - Willoughby pattogó szavai határozott 
ígéretté tették a kijelentését. 

- Nem, nem fognak - folytatta Genius. - A legkevésbé sem 
akarják, hogy a sajtó írni kezdjen egy ügyvédről, akit azért 
állítottak hadbíróság elé, mert azt mondta önöknek, hogy 
Hirohito nagybátyja tömeggyilkos. 

- Ki mondta, hogy hadbíróság elé állítjuk? - hitetlenkedett 
Willoughby. 

- Épp az előbb mondta. De nem fogják megtenni - mondta 
Genius. Már az ajtónál állt, de még mindig nem akart kilépni 
rajta. Ujra MacArthur felé fordult. - Fort Ord megfelel nekem. 

- Fort Ord? - kérdezte a Tábornok csodálkozva. 

- San Francisco nagyon kellemes hely ebben az évszakban. 

MacArthur Court Whitneyre pillantott. - Intézze el Genius 
ezredesnek, hogy Fort Ordba helyezzék. 

Whitney bólintott, és felírta a jegyzetfüzetébe. Genius még 
egyszer utoljára végignézett mindnyájunkon, aztán vastag 


borítékjait a kanapé előtti asztalra ejtette. - Erre nem lesz 
szükségem többé. Feltételezem, amúgy is lefoglalták volna. 

- Ez szép magától, Sam - mondta MacArthur, mintha mi 
sem történt volna. - Valóban meg akartam kapni őket. Sok 
szerencsét Fort Ordban. 

- Van egy kedvenc bárom az északi parton, közvetlenül az 
öböl mellett. Ön nem lesz ott, amikor majd koccintok valakivel 
az egészségére. Jó napot, uram - búcsúzott Genius. 
Becsapódott az ajtó, és Sam Genius véglegesen eltávozott 
MacArthur vezérkarából. 

A kör mindkét fél részére bezárult. Sam Genius megkapta a 
szabadságát, és én tudtam, hogy Aszaka herceget sohasem 
állítják bíróság elé. És tényleg, a tárgyalások hosszú hónapjai 
alatt be sem idézték még tanúnak sem. 

Court Whitney hanyag mozdulattal írótömbje alá csúsztatta 
a barna borítékokat. Kétség sem férhetett hozzá, hogy 
ugyanúgy el fognak tűnni, mint amilyen váratlanul távozott 
Genius. Whitney a következőt mondta nekem: - Maga tanúja 
volt a fegyelemsértésnek, kapitány. 

Félreérthetetlen megjegyzését figyelmeztető jelnek szánta: 
vagy bentmaradok a nagy emberekkel, vagy elhagyom a 
szobát, és mehetek vissza én is. Hova? Los Angelesbe? 
Fogalmam sem volt, hová vezényelne MacArthur, de azt 
tudtam, hogy beleavatkozhatna az életembe akár még 
Manilában is. Az egyik felem legszívesebben Genius oldalára 
állna, és követte volna őt. De hova mehettem volna? 

Nyeltem egy nagyot. Még mindig hatása alatt voltam a 
szándékosan megrendezett iménti jelenetnek. - Igen, uram. 

- Azt akarom, hogy számoljon be Kidónak a lezajlott 
beszélgetésről azért, hogy a császár mihamarabb tudomást 
szerezzen róla. 

- Igenis, uram. Holnap este vele vacsorázom. 

- Ma mondja el neki - szakított félbe MacArthur. - A 
császárnak azonnal meg kell tudnia, hogy megérthesse az 
elkövetkező lépéseinket. 

Ujra csak nyelni tudtam. - Igenis, uram. Még ma este 
felhívom. 

- Ne mondjon el mindent - figyelmeztetett Court Whitney. - 
Csak annyit áruljon el, hogy a legfőbb parancsnok 
közbenjárásának köszönhetően Aszaka herceget nem állítják 
bíróság elé háborús bűnök elkövetéséért. 


- Igen, uram - feleltem gyorsan. Hátborzongató félelem 
kerített hatalmába. Ugy éreztem, mintha a maffia hírvivője 
volnék. - Pontosan ezt fogom mondani. 

- Nos - fordult MacArthur hírszerző tisztjéhez, Willoughby- 
hoz. - Mi lesz Nasimoto herceggel? 

- Ő a megfelelő biztosíték. Ha Genius ezredesnek eszébe 
jutna...  - Willoughby elhallgatott egy pillanatra, és 
gyanakvóan nézett rám - ...azzal vádaskodni, hogy túl 
elnézőek vagyunk a császári családdal, Nasimoto fogvatartása 
világos bizonyítéka lesz annak, hogy rosszul ítélte meg a 
helyzetet. 

- Es ez a lépés kellőképpen megrémíti majd a császárt? - 
nyaggatta MacArthur. 

- Kétséget kizáróan - erősítette meg Willoughby. - Ennél 
erőteljesebb jelzést nem kaphat. 

- Vád alá helyezzük? 

- Természetesen nem, uram. - Ismét gyanakvóan pillantott 
rám. - Rámutathatunk arra, hogy 1937-ben Kínába utazott, 
azután megtárgyalta Todzso miniszterelnökkel a háború 
menetét. Ez majd alátámasztja a letartóztatását. Egyébként 
pedig tiszta. Nankingnak még csak a közelében sem járt. 

- Akkor tartóztassák le - adta ki az utasítást MacArthur. 

, - Akár ma is megtehetjük - vonta meg a vállát Willoughby. - 
És estére már a Szugamo Börtönben lehet. 

Végül tehát biztos lettem abban, hogy Sam Geniusnak 
tökéletesen igaza volt. 

MacArthurnak olyan túszra volt szüksége, aki szabadon 
bocsátható abban az esetben, ha a császár hajlandó 
engedményeket adni a Tábornoknak az alkotmány módosítása 
terén. Aszaka herceg vád alá helyezése szinte bizonyosan 
büntető ítélettel végződött volna. Ráadásul a bíróságon tett 
vallomások egyenesen elvezettek volna a Nagy Császári 
Főparancsnokságig, amelyet a palota falain belül állítottak fel 
a nankingi hadműveleteket megelőzően. Az uralkodó onnan 
kísérte figyelemmel a hadjáratot, és személyesen is részt vett 
a napi döntések meghozatalában. Háborús bűnössé lett ez 
által? A kínaiak és az ausztrálok úgy gondolták, hogy igen, 
Sam Genius pedig csatlakozott hozzájuk. És ez túl érzékenyen 
érintette volna MacArthurt. 

Tudta, a jó öreg Nasimoto néhány hónapos fogvatartása a 
Szugamo Börtön egyik cellájában merész lépés. Ha Nasimoto 


a túsz új alkotmánya elfogadtatásához, akkor azzal egyrészt a 
hatalmát fitogtatja, másrészt biztosítja a császárt, hogy nem 
engedi a bíróságnak Higasikuni és Aszaka herceg tetteinek 
kivizsgálását a Nankingban elkövetett rémtettek ügyében. 
Ezáltal Hirohito helyzete megszilárdul, MacArthur pedig nem 
tesz semmi olyasmit, amivel megingathatná azt, beleértve a 
kockázatvállalást, amely a császár nagybátyjai vád alá 
helyezésével járna. 

A Tábornok pöfékelve nézett ki az ablakon a Császári 
Palota irányába. A belső palota mögötti erdő egyik kis 
tisztásán, a Fukiage kert szomszédságában helyezkedett el a 
szentek szentje, a császári család szentélye. Közel húsz évvel 
azelőtt azon a helyen esett át. Hirohito a császárrá szentelés 
rituáléján. Kezében fogta a brokátzacskót, mely a Japán zöld 
szigeteit jelképező könnycsepp alakú drágaköveket őrizte. 
Szertartásosan felemelte a hatalom kardjának másolatát. A 
legenda szerint az eredetit az első császár, a Napistennő fia 
egy sárkány farkából húzta ki. Azután ünnepélyesen 
belenézett a tudás tükrének pontos másába, amelyben szintén 
a hagyományok szerint megláthatta a Napistennő arcát, és 
feltöltődött Amateraszu bölcsességével. 

Az eredeti bronztükör több mint kétezer éves volt, és az 
Iszei Szentélyben őrizték, egy Oszakától keletre fekvő távoli 
félszigeten. A szentély, ahova minden kormányminiszternek el 
kellett látogatnia, mielőtt hivatalba lépett, arra a helyre 
nézett, ahol az első császár Dzsimmu partra szállt és 
megalapította a Jamato királyságot. Napnyugtakor e szentély 
főpapja, a tudás tükrének őrzője vécécsészéket fog súrolni a 
Szugamo Börtönben. 

Igen, gondoltam, a császár természetesen alkuba 
bocsátkozik. Mit jelentettek neki MacArthur módosításai? 
Csak papírra vetett szavakat, macskakaparást, melynek 
idegen betűi, apró poloskákként akarták ellepni a japán 
étoszt. 

- Mennyi időnkbe telhet ez az egész? - kérdezte MacArthur. 

Willoughby és Whitney összeráncolt homlokkal néztek 
egymásra, mint akik végigfíuttatják magukban e ravasz és 
merész játék lehetséges cseleit. Végül Court Whitney 
válaszolt. - Igazából minden a császáron múlik, főnök. Nincs 
arra módja, hogy azonnal reagáljon, mert túl átlátszó volna, 
ha csak a nagybátyja kiszabadításáért hajolna meg az 


alkotmányban tervezett változtatások előtt. És fogadni 
mernék, a császári család a tömegek együttérzését fogja 
elnyerni azzal, ha Nasimoto börtönben ül egy darabig. 
Másrészt, minél hosszabb ideig tartjuk börtönben, annál 
nagyobb nyomást gyakorolnak majd ránk külföldről azért, 
hogy hivatalosan is emeljünk vádat ellene. Azt mondanám, 
hogy néhány hónapig is eltarthat, hacsak a császár nem 
szánja el magát gyorsabb cselekvésre. 

- Es hogy állunk majd akkor? 

- Nos, ha jól mennek a dolgok - merengett az agyafúrt és 
számító Whitney -, és miért is ne mennének jól, akkor ott lesz 
önnek az alkotmány, és kedvére módosíthatja. A császár 
visszakapja kedvenc nagybátyját, aki visszamehet az Iszei 
Szentélybe, volt szövetségeseink pedig ordítva kapnak a 
fejükhöz, mert ön újra túl engedékenynek mutatkozott a 
háborús bűnök kérdésében. 

- Nem hiszem, hogy így lesz - tétovázott MacArthur. Eljött 
az ablaktól, és felém fordult. Mohó arckifejezése arról 
árulkodott, hogy újabb megbízatása van a számomra. - Hogy 
állnak a Yamashita-perrel, Jay? Mikor lesz vége? ; 

- Vége, uram? - Tanácstalanul vontam meg a vállam. - Úgy 
tervezték, hogy ezen a héten kezdenek hozzá, bár a 
védőügyvédek több időt kértek. Információim szerint további 
új vádakat terjesztenek elő Yamashita tábornok ellen. Ennyi 
idő alatt semmiképp sem tudják megvizsgálni a vádak 
helytállóságát, és addig nem kezdhetik el a tárgyalást. 

- Marhaság - mondta MacArthur. - Mi ismerjük ennek az 
ügynek a dinamikáját. Aki áthaladt Manila romjai között, 
tudja, hogy mi történt. 

Ismét járkálni kezdett. A pipája már kialudt. Azzal 
hadonászott maga előtt, miközben Court Whitneyhez beszélt. 
- Gondoskodjon arról, hogy Marsh kapitány visszautazzon. 
Személyes, írásbeli üzenetet visz tőlem a katonai bizottság 
parancsnokának... hogy is hívják azt a vezérőrnagyot, akit épp 
most küldtek át Chicagóból? 

- Reynolds - felelte Court Whitney. 

- Ugy van - mondta MacArthur. - Reynolds vezérőrnagy. A 
hadtápszolgálatos. Ő tudja, mit kell tennie. Fel kell 
gyorsítanunk az ügyet. 

Felém fordult. - Érti, amit mondok. Jay? Gyors előrelépést 
akarok! 


HUSZADIK FEJEZET 


Russel B. Reynolds vezérőrnagy volt a legmagasabb rangú 
tiszt azok között, akik a Fülöp-szigeteki Háborús Bűnöket 
Vizsgáló Bizottságot alkották. A határozott, szigorú arcú 
hivatásos katona volt a bizottság szóvivője, ő felelt a 
sajtónyilatkozatokért, és ő tartotta a kapcsolatot a világ 
minden tájáról  Manilába sereglő  riporterekkel, akik 
Yamashita peréről szándékoztak írni. 

Túlzás nélkül lehetett állítani, hogy Reynolds tábornok 
mindenestől alávetette magát MacArthurnak. Meg sem 
próbálta palástolni a Tábornoknak szóló feltétlen odaadását, 
amikor a per előtti reggelen beléptem az irodájába. Izzadt 
tenyeremben tartottam azt a levelet, melyet Court Whitney 
vetett papírra a legfőbb parancsnok nevében. Az utasítások 
szerint " kikerültem Reynolds titkárságát, — egyenesen 
besétáltam a szobájába és a saját kezébe adtam a borítékot. 

Rövid, de pontosan megfogalmazott levél volt. MacArthur 
rámutatott arra, mennyire zavarják őt a per késedelmes 
kezdéséről szóló jelentések. Közölte benne, szükségtelennek 
tartja, hogy további felkészülési időt biztosítsanak a 
védőügyvédeknek, akik az újabb vádpontokra hivatkoznak. 
Végül nyomatékosan hangsúlyozta, hogy a tárgyalás 
előkészítése már így is túl sok időt vett igénybe. , Több 
igyekezetet" elváró sürgetéssel fejezte be üzenetét. 

- Több igyekezetet - bólintott Reynolds tábornok, amint a 
levél végét hangosan felolvasta. Még egyszer bólintott, majd 
rám pillantott. 

- Igen, uram. 

- Mondja meg MacArthur tábornoknak, hogy mindenről 
gondoskodunk - közölte közömbösen. 

- Mindössze ennyit, uram? 

Európában és Japánban a háborús bűnöket vizsgáló 
bíróságok sem álltak készen a perekre egy évnél korábban. A 
szigorú Reynolds nem tartotta különösnek, miért sürgeti 
annyira a legfőbb parancsnok, hiszen a háború befejezése óta 
mindössze két hónap telt el? Nem akarta megütközve azt 
mondani nekem, megfelelő előkészületek nélkül képtelen 


végrehajtani a feladatot? Nem akarta rajtam, az alacsonyabb 
rangú alárendelten kitölteni a mérgét, amiért ilyen 
tisztességtelen eljárásra kényszerítik? 

Ott álltam előtte, és azt kívántam, ugorjon fel, kezdjen 
üvöltözni, ordibálni még akkor is, ha végül mégis 
engedelmeskedik az imént a kezébe csúsztatott parancsnak. 

Ehelyett csak bólogatott, majd a borítékot kínos 
precizitással az asztalon heverő mappába csatolta. 

- Készen állunk - szólt Reynolds tábornok. - Ma reggel 
megtekintettük a helyszínt. A körülmények pompásak. Már 
tájékoztattuk a sajtót is. A tanúkat felkészítettük. Időben 
hozzákezdünk a tárgyaláshoz.  Biztosíthatja MacArthur 
tábornokot, hogy fogékonyán reagálunk elvárásaira. 

Ugy beszél, mint egy igazi hadtápos, gondoltam. Az 
utánpótlást szállító vonatokat berakodtuk, a szerelvény úton 
van rendeltetési helye felé. Mintha harctéri tartalék 
élelmiszert kellett volna a frontvonalba juttatnia, nem pedig 
egy japán tábornokot az akasztófára. - Igenis, uram. 
Megmondom neki. 

Egykedvűen végignézett rajtam, amint irodája ajtajához 
kísért. Tisztelettel beszélt velem, nem éreztette a 
rendfokozataink közötti különbséget. - Mióta áll MacArthur 
szolgálatában? 

- Három éve, uram. 

- Oriási megtiszteltetés, hogy vele dolgozhat. 

- Ő nagyszerű ember, uram. 

- Nagyszerű amerikai. Kérem, adja át neki jókívánságaimat, 
mihelyt visszatér Tokióba. 

- Igenis, uram. Meg fogom tenni. 

Az ajtónál habozott egy pillanatig, mintha elfelejtett volna 
valamit. - Eldöntötte már, hol vacsorázik, kapitány? 

- Valójában igen, uram. 

Egyáltalán nem éreztem lelkiismeret-furdalást, amiért 
visszautasítottam a vacsorameghívását. 

Frank  Witherspoont egy  tornateremnek átalakított 
barakkban találtam, éppen egy felfüggesztett homokzsákot 
püfölt. Az impregnált vászonból varrt zsákot lánccal 
erősítették a barakk mennyezetéhez. Yamashita védőügyvédje 
csupasz felsőtesttel, a Harvard piros rövidnadrágjában, 
sportzokniban és ronda katonai teniszcipőben edzett. 


Fogadni mertem volna, hogy még életében nem bokszolt. 
Ütéseit túl alacsonyan vitte be, viszont magasra emelte az 
állát, kitéve magát egy villámgyors KO-nak. Láthatóan 
fogalma sem volt, mit kezdjen a lábaival, amint a zsák körül 
forgolódott. Csuklóját behajlította, így inkább csapott az 
öklével, sem mint ütött. Egyszóval, látszott rajta, hogy nincs 
gyakorlata. De arcán dühödt elszántság tükröződött. 

A tiszti étkezdébe tartottam ebédelni, amikor megláttam 
Witherspoont a tornaterem nyitott ajtaján keresztül. 
Megálltam, és néztem egy darabig. Vigyáztam, nehogy 
elnevessem magam. Végül észrevette, hogy ott állok. Nyögve 
bevitt még néhány gyengécske ütést, aztán rám nézett. 

- Azt képzelem, hogy a maga főnökét püfölöm - mondta. 

- Pedig ő a nyerő. 

- Bassza meg! - Witherspoon megpróbálta elrejteni dühét. 
Kapkodva szedte a levegőt. - Az agyammal sokkal jobban 
harcolok, Marsh. 

- Remélem is. Másként éhen halna. 

- Rendben van, okos tojás. - Lehúzta bokszkesztyűjét és 
odadobta nekem. - Ne csak a szája járjon. Csinálja! 

Jól megnéztem magamnak a zsákot tartó láncot, amint 
felhúztam a kesztyűt. - Tényleg ezt akarja? 

- Csak nem Supermannek képzeli magát? 

Vállat vontam, és vigyorogva előreléptem. Szurkálással 
indultam a zsákra, hagytam, hogy kilengjen egy kicsit, majd 
egy olyan jobbegyenest adtam neki, hogy leszakadt a láncról, 
és három méterrel odébb ért földet, ahol két hadnagy 
súlyzózott. Meglepetésükben felkiáltottak. 

- . Nocsak - mondta  Witherspoon elismerően. — - 
Emlékeztessen rá, hogy ne köpjek a levesébe. 

- Már túl késő - feleltem. 

- Bokszolt valaha? 

- Ahonnan én jövök, Witherspoon, ott ez is hozzátartozik a 
túléléshez. 

- Nem hittem volna egy tábornok cukorfalatkájától. 

- Tudja, nem mindig voltam egy tábornok cukorfalatkája. - 
Lehúztam a kesztyűt. - Akarja, hogy megmutassam? 

- Hogy mutatná meg? Most szakította le a zsákom! 
Különben sem érdekel túlságosan a dolog. - Magára húzott 
egy zöld pólót, és néhányszor mélyen beszívta a levegőt, hogy 
végre összeszedje magát a kemény edzés után. - Mindig 


kikészülök. - Elindult az ajtó felé, és intett, hogy menjek 
utána. - Mit csinál itt már megint? 

- Gondoltam, meghívom ebédelni. 

- Menjünk a szomszédba - mondta, és vigyorogni kezdett. - 
Húskonzerv-buli van a helyi bisztróban. 

A tiszti étkezdében előttem állt sorba, fogta az ételét és 
keresett egy asztalt. Valamit dörmögött magában, amint 
közeledtem felé fémtálcával a kezemben. A per előkészületei 
teljesen kikészítették Witherspoont. Arca fáradt volt. Tíz évet 
öregedett azóta, hogy először találkoztam vele. A szájába 
tömött egy falat ételt, de a löncshúson nem volt mit rágnia. 

- Hallottam, hogy visszajött a városba. Ezek szerint, már 
találkozott Reynolds tábornokkal is, igaz? 

- Jó szándékú ember - mondtam, és szeletelni kezdtem a 
húst. - Ráadásul úgy néz ki, mint egy bíró. 

- A látszat sokszor megtévesztő - közölte Witherspoon. - 
Hogyan elnökölhet egy döntő fontosságú ügyben olyan fickó, 
aki a jogi egyetemnek még a közelében sem járt soha 
életében? Mit tudhat ő a bizonyítási eljárásról? És nem ő az 
egyedüli! A bizottság egyetlen tagja sem jogász! 

- Azt hiszem, ezt már egyszer elpanaszolta a múltkor - 
mondtam. 

- O, és most már nem is számít, mert régi história? - 
Witherspoon csak piszkálta az ételét. - Beszéltem már 
magának a harctéri tapasztalataimról? Ennek az ügynek a 
magva az a káosz, amely a csatamezőn uralkodik. Ezek közül 
a fickók közül még egy sem járt a frontvonalban! Reynolds 
Ázsiába se tette be a lábát a háború alatt. Ő vezette a 6. 
Katonai Körzetet Chicagóban. Azzal foglalkozott, hogy Illinois, 
Wisconsin és Michigan simán megkapja az utánpótlást. - 
Szárazon felnevetett. - Igen kevés légi csapást vagy 
rajtaütésszerű támadást tudok az emlékezetembe idézni a 
Nagy Amerikai Középnyugatért vívott hadjáratból. 

Szó nélkül bólintottam. Tökéletesen megértettem, miért 
olyan cinikus. És Sam Genius hirtelen távozása még inkább 
elmélyítette bennem ezt az érzést. - A legfőbb parancsnok 
aligha tekinti problémának az ilyesmit. 

- Persze, hogy nem - mondta az ügyvéd, és újra harag 
villant a szemében. - Létrehozta a tökéletes bizottságot. 
Három vezérőrnaggyal és két dandártábornokkal, akiknek a 
jövőbeni előléptetése és beosztása csak tőle függ! Egyiküknek 


sincs jogi képesítése ahhoz, hogy megértse az alaki és jogi 
ellenvetéseket, amelyekkel akkor élhetünk, ha Yamashita 
elítélését helytelennek vagy tisztességtelennek tartjuk. 
Egyiküknek sincs harctéri tapasztalata, ami hitelessé tenné, 
hogy átérzik a Yamashitára nehezedő nyomást. Nem számít, 
mit mondanak majd a bizonyítékok, soha nem merészelnének 
Yamashita oldalára állni! 

Még ha akartam is volna, akkor sem vitathatnám Wither- 
spoon érvelésének logikáját. Százezer polgári lakost 
mészároltak le Manila visszafoglalásánál. Sok szemtanúja volt 
az erőszaknak és a kegyetlenkedéseknek, melyeket a 
védekező öngyilkos japánok követtek el. Otthon, Amerikában 
épphogy sütkérezni kezdtek a brutális háború végső 
győzelmének dicsfényében. MacArthur, akiről parkokat 
neveztek el, és akinek szobrokat emeltek, úgy mutatott rá 
Yamashitára, mint az ázsiai háború  legégbekiáltóbb 
mészárlásainak elkövetőjére. Ezek közül a kevésbé tehetséges 
főtisztek közül melyik mert volna szembeszállni nem csupán a 
legfőbb parancsnokkal, hanem a harcoló katonák még mindig 
eleven emlékeivel és a közvéleménnyel? Es hol talált volna 
magának munka- és lakóhelyet egy olyan személy, aki ezt 
megtette volna? j 

- Furcsa érzésem van - mondtam. - És az a legkülönösebb 
az egészben, mintha Yamashita tábornok lenne ennek az 
ügynek a legjelentéktelenebb szereplője. 

- Ezt hogy érti? - kérdezte Witherspoon. § 

- Nem tudom, hogy értem - válaszoltam. En is csak 
tologattam az ételemet a tányéron. - Egyszerűen csak így 
érzem. 

- Akkor hadd öntsem formába magának a saját érzéseit - 
folytatta az ügyvéd. - Reynolds tábornok pótlólagos vádiratot 
juttatott el hozzánk tegnap. Tegnap, azaz két nappal a 
tárgyalás "megkezdése előtt! Két-három új vádpontra 
számítottunk. Nem, ő ötvenkilencet küldött el nekünk! 
Ötvenkilenc kurva vádat, és holnap kezdődik a per! A 
hatvannégyből hirtelen százhuszonhárom lett, és ez új 
helyszíneket, új embereket és újabb tanúkat jelent! 

Mindkét kezével erőteljesen gesztikulált az asztal fölött. - 
Amikor időt kértem, pontosan azokat a kifejezéseket 
használtam, melyeket MacArthur maga vett bele a bizottság 
létrehozásáról szóló direktívájába. Arra hivatkoztam, hogy a 


vádlott a tárgyalás megkezdése előtt jogosult tudomást 
szerezni az őt érintő vádakról. Reynoldsot emlékeztettem 
arra, hogy a hagyományos, amerikai jogrendszer gyakorlatát 
kívánjuk követni, amelybe olyan dolgok is beletartoznak, mint 
a korrektség, a tisztesség és a méltányosság. És tudja, mit 
mondott? 

- Azt, hogy sietünk - feleltem. 

- De jól tudja - gúnyolódott Witherspoon. - Csak nem maga 
írta a Tokióból érkezett üzeneteket? 

- En csak továbbítottam őket - válaszoltam. 

- Reynolds tábornok közölte az irányelveit. Csak akkor 
adna haladékot - saját szavaival -, ha , erőteljesen sürgető és 
elkerülhetetlen okok késztetnék rá". Akkor feltettem neki a 
kérdést, nem szolgáltat-e elegendő okot az, hogy ötvenkilenc 
új vádpont van? Nem súlyos tényező-e, hogy nem állunk 
készen, mert a vádakat csak két nappal a tárgyalás előtt 
pottyantották az ölembe? Tudja, mit válaszolt? 

- Azt, hogy az idő a lényeg - közöltem, és bekaptam az 
utolsó falat konzervhúst is. 

- Jól látja. Azt mondta, úgy is felkészülhetünk az utolsó 
ötvenkilenc vádra, hogy közben az előző hatvannégyet 
tárgyaljuk. 

Witherspoon tehetetlenül csóválta a fejét. Elsápadva túrt 
bele vörös hajába. - Lássuk csak. Holnap kezdünk. Reggeltől 
estig ülésezünk a hét hat napján, gyakran az éjszakába 
nyúlóan. Ez azt jelenti, hogy maradnak a vasárnapok és a 
,szabad" esték arra, hogy utánanézzünk a pótlólagos 
vádaknak, kikérdezzük a tanúkat, hogy elutazzunk az 
állítólagos tettek színhelyére, és élőkészítsuk annak az 
embernek a védelmét, akit fel akarnak akasztani. Ugyanakkor 
készen kell állnunk a következő reggelre, amikor ott tornyosul 
előttünk a hatvannégy meglévő vád a bíróságon. - Keserűen 
felnevetett. - Bíróságot mondtam? Elnézést kérek érte. Kissé 
eltúloztam. Saját hivatásomat csúfoltam meg vele. Közben 
folyton arra emlékezem, milyen határtalanul jó hírnévnek és 
megbecsülésnek örvend a jogi pálya. Egyébként az egész 
olyan könnyűnek ígérkezik - hogy is fejezhetném ki finoman -, 
mint a fingszagot megérezni egy hurrikán kellős közepén. Van 
három ügyvédünk, akik azt vizsgálják, hogyan 
folyamodhatnánk ezzel az üggyel a legfelsőbb bírósághoz. 
Mert - nézzünk szembe vele - az ítéletet már meghozták. 


- Ítéletet mondott? 

- Nagyon jó. Ugy látom, érti a lényeget. - Witherspoon majd 
átszúrt a szemével. - Kapitány, hadd tegyek fel magának egy 
nagyon fontos kérdést. 

Alig nyúlt az ételéhez. Az én tányéromon nem maradt 
semmi, már csak a híg kávét kortyolgattam. Elszomorodtam, 
mert amit hallottam, nemcsak  Iomoyuki  Yamashita 
kálváriájáról szólt, hanem saját gyermeki ártatlanságom 
elmúlásáról is. — Witherspoon — szavainak — keserűsége 
összekeveredett a kávé illatával és azokra a magányos 
estékre emlékeztettek, melyeket a Nashville ebédlőjében 
töltöttem útban Hollandiából Leytére. Lehetséges, hogy csak 
egy év telt el azóta? 

- Látta valaha MacArthur tábornokot hasonló bizarr dolgot 
elkövetni? 

- Ez nem olyan egyszerű. Eskü alatt vallok? 

- Kivételesen nem tréfából kérdezem - csóválta a fejét a 
komolytalanságomon. - Mi zajlik ennek az embernek az 
agyában? 

Hirtelen kínosan éreztem magam, amiért színlelnem 
kellett. - Sajnálom - mondtam. - Túlbecsüli mind a hozzáférési 
lehetőségeimet, mind az intelligenciámat. A  TIábornok 
rendkívül bonyolult személyiség. 

- Egyszerűen csak tudni szeretném - vetette oda, és 
körbenézett a szinte teljesen üres étkezdében. - Douglas Mac- 
Arthurnak vagy elment az esze, vagy valami olyasmi történik, 
aminek nem tudok rájönni a nyitjára. Nem vagyok 
hülyegyerek, Marsh. Ezt ismerje el. Az emberi természetet 
tanulmányozom. Nagyon sok pénzt kerestem azzal a 
bíróságon, hogy képes voltam feltárni az emberek motivációit. 
Minden titkolt indítékukat, ami csak növelte mohóságukat 
vagy kompenzálta félelmeiket, és ostoba cselekedetekre 
ösztönözte őket. Ez a szakterületem, oké? Emellett sokat 
olvastam MacArthurról. Jó dolgokat és bírálatokat is. Tudom, 
hogy nem kedveli Yamashitát. Azzal is tisztában vagyok, 
mennyire szerette Manilát. A fenébe is! Ez az ember egy igazi 
amerikai hős! Beleírja magát a történelembe, és tudja mit? Rá 
is szolgál. Most pedig egy szabályos gyilkosságra készül. Azt 
az egyedüli embert akarja eltenni láb alól, akit akár 
tisztelhetne is! Mi kényszeríti ki belőle ezt a tettet? 


- Én nem MacArthur gyóntatója vagyok. Nem tudom, mi 
zajlik az agyában. 

- Ugyan már - morogta -, ez nem válasz. 

Álltam merev tekintetét, és arra gondoltam, bárcsak 
beszámolhatnék neki saját zavaros küzdelmeimről, és az 
értekezletekről, melyeket kénytelen voltam végigülni. De nem 
vehettem semmibe azt a tényt, hogy Witherspoon Yamashita 
tábornok védőügyvédje volt. Bármit mondtam volna, 
mindenképpen felhasználhatná a védelem érdekében az 
elkövetkező tárgyalásokon. De mindenekfelett az állt, hogy 
kívülállóknak nem beszélhettem arról, ami zárt ajtók mögött 
az óriások között elhangzott. 

- Nem segíthetek magának. 

- Eppen most tette meg - dörmögte az ügyvéd az ösztöneire 
hallgatva. - Kezdem kiismerni magát, Marsh. Maga nagyon 
lojális fickó. Ha igazán nem történik semmi a háttérben, 
akkor azt kellett volna mondania. 

Belekotort a tányérjába, és válaszra várva nézett rám. - 
Még csak nem is reagál? Átkozottul jól csinálja! 

- Szeretem a munkámat - mondtam. 

Ugy döntött, felhagy a további kérdezősködéssel. A 
villájára szúrt egy darab húst, és csak annyit mondott: - Talán 
túlzásba is viszi egy kicsit. 

Tomoyuki Yamashita tábornok perét Manila belvárosában 
tartották, az amerikai kormánybiztos  rezidenciájának 
hatalmas, gazdagon díszített báltermében. 

Minthogy az ügy világméretű érdeklődésre számíthatott, 
Reynolds tábornok, aki tudta, milyen egy jó színpadi díszlet, 
ki is használta az amerikai hatalom nagy jelképét. Hosszú, 
szögletes asztalt állitatott a terem hét panorámás üvegablaka 
elé, melyek egyenesen a Manilai-öbölre nyíltak. Az ügyet 
figyelemmel kísérő bizottság tagjai számára öt bőr 
forgószéket helyeztetett az asztal és a franciaablakok közé. 
Az Egyesült Államok és a Fülöp-szigetek egymást keresztező 
zászlaja a középső szék mögé került. A bizottság többi tagja 
számára két kisebb íróasztalt készíttetett elő. Egyet a 
gyorsírónak, egy másikat a hivatalos tolmácsoknak. Kifelé 
haladva, a jobb oldalra tetette a védelem asztalát, ahol 
Tomoyuki  Yamashitának és  védőügyvédjének, Frank 
Witherspoonnak kellett helyet foglalnia. A baloldalon a vád 
képviselői ültek. 


A bálterem többi részében háromszáz széket sorakoztattak 
fel a nézőknek. A legjobb rálátást az erkélyek biztosították, 
ahonnan tucatnyi riporter, filmoperatőr és rádióbemondó 
tudósíthatta a világot Yamashita tábornok 
megsemmisítéséről. Az első sorokat nagyon fontos 
személyeknek, sztárriportereknek és fotósoknak tartották 
fenn, akik engedélyt kaptak arra, hogy a tárgyalás bármely 
pillanatában villogtathassák lámpáikat. 

Reynolds bámulatra méltó alapossággal tett eleget a 
legfőbb parancsnok ama kívánságának, mely szerint a pernek 
maximális nyilvánosság előtt kellett zajlania. Minden asztalra 
mikrofont tétetett, a mennyezetre és a falakra hangszórókat 
szereltetett. A filmfelvevőkre gondolva reflektorokat állíttatott 
fel a nézőtér két oldalán, valamint hat erős jupiterlámpával 
világíttatta meg az üvegajtós színpadot. Amikor bekapcsolták 
a reflektorokat, vakító fényárban úszott az egész terem, és a 
hallgatóság majd megsült a trópusi meleget idéző hőségben. 

1945. október 29-ét írtunk. Pontosan egy évvel azelőtt, 
éppen csak berendezkedtünk Taclobanban, elszenvedtük 
Kurita admirális fenyegető közelségét a  Leyte-öbölbeli 
csatában, és tanúi voltunk hibás döntéseinek. MacArthur 
beváltotta ígéretét, melyet útban a Nashville felé tett egy 
szállítócsónakban, azon a nagy napon, amikor visszatért a 
Fülöp-szigetekre. Szűnni nem akaró eső mosta arcunkat, 
amint a Leyte partjain lángoló fáklyákat bámultuk, melyeket 
tüzérségünk lobbantott a lövedékeivel. Egy éven belül 
Tokióban leszünk. Ezt jósolta meg azon az esős, holdfényes 
estén. 

Mégis gyorsabban zajlottak az események. Már Japánban 
voltunk. Kitűztük a zászlót, a magunk érdemének tekintettük 
a győzelmet, de kezdtük felfedezni gyarlóságainkat is. Átírjuk 
utazásunk történetének egy részét, áthelyezünk néhány 
mérföldkövet az úton, melyet magunk mögött hagytunk, a 
bonyolultságot egyszerűséggel helyettesítjük, megállapítjuk a 
vétkességet ahelyett, hogy némán beletörődnénk százezer 
megbosszulatlan tragédiába. És olyan okokból, melyek 
messze túlmutatnak e tárgyalótermen és Manilán, sőt magán 
az egész háborús hadvezetésen, gonosztevőt kívánunk kreálni 
ott, ahol azelőtt iszonyatos zűrzavar uralkodott. 

Nanking, gondoltam, amikor beléptem a bálterembe a 
tárgyalás nyitónapján, és az első sorban leültem a fontos 


személyeknek fenntartott székek egyikére. Miatta vagyok itt. 
És Higasikuni, Aszaka, Konoje, Hirohito, Kido miatt. De ne 
felejtsük ki a Meidzsi-alkotmányt se. 

Ahogy MacArthur remélte, Yamashita tábornok pere nagy 
közönséget vonzott mind a Fülöp-szigetekről, mind más 
országokból. Reggel, pontban nyolc órakor a katonai 
rendőrség  — megnyitotta a rezidencia kapuját a 
nagyközönségnek. A bálterem erkélyeit és a földszint első két 
sorát már elfoglalták a riporterek, a filmesek és a 
fotográfusok. A termet perceken belül türelmetlen és izgatott 
nézők hada töltötte meg. Többségük olyan filippínó volt, aki 
átélte a japán megszállás borzalmait. Mint később kiderült, az 
elkövetkező öt héten kíváncsiskodók százai, olykor ezrei 
tolongtak az udvaron, és azért álltak sorban egész nap, hogy 
egykét távozó néző helyére bekerülhessenek. 

Reynolds tábornok és alárendeltjei bevonultak, és 
méltóságteljesen elfoglalták helyüket a színpadon. Utánuk az 
ügyvédek léptek a terembe. Öket Yamashita tábornok követte 
két másik japán tiszt kíséretében. Engedélyt kapott arra, hogy 
konzultálhasson velük a per folyamán. Első napirendi 
pontként hivatalosan is elő kellett terjeszteniük a vádakat, 
majd az indoklást követően szólíthatták a tanúkat, akik 
felidézték azokat a szörnyűségeket, melyeket a japánok kezei 
között éltek át. 

Bekapcsolták a refílektorokat. Villanófények lobbantak. 
Reynolds tábornok hűvösen és tárgyilagosan felolvasta a 
tényállást az Egyesült Államok kontra Yamashita perben. A 
vádirat rövid volt és meglehetősen homályos: , Az itt jelen levő 
Tomoyuki Yamashita, a Császári Japán Hadsereg tábornoka 
1944. október 9. és 1945. szeptember 2. között Manilában és 
a Fülöp-szigetek más területein a japán haderők 
parancsnokaként törvénytelenül megszegte és elmulasztotta 
parancsnoki kötelmeit, amikor nem vizsgálta felül a 
parancsnoksága alá tartozó katonák tetteit, engedélyezte 
számukra, hogy brutális rémtetteket és más súlyos 
bűncselekményeket kövessenek el az Egyesült Államok, 
szövetségesei és a hozzá tartozó területek polgárai, különösen 
a Fülöp-szigetek lakói ellen. Ezzel Tomoyuki Yamashita 
veszélyeztette a hadijogot." 

A tömeg zúgolódni kezdett. A fényképészek folyamatosan 
kattogtatták gépeiket. A katonai bizottság tagjai fesztelenül 


társalogtak a kamerák előtt. A vád képviselői hozzáfogtak az 
indokoláshoz. A tanúk a terem hátsó traktusában arra vártak, 
hogy a későbbiekben elzokoghassák iszonyú élményeiket, és 
valamelyest  megkönnyebbülhessenek. Az ügy központi 
figurája egyenes derékkal, mozdulatlanul ült, és nem szólt egy 
szót sem. 

Az utasítás szerint Yamashita legjobb egyenruháját vette 
fel, sarkantyús lovassági csizmát húzott, és feltette 
rendjelszalagjait is. Még ülve is egy fejjel magasabb volt, mint 
a másik két japán tiszt, akik a terembe kísérték. Yamashita 
borotvált feje ijesztő külsőt kölcsönzött neki. Ahogy ránéztem, 
hirtelen eszembe jutott, vajon megtartott-e egy hajtincset, 
hogy hamvasztása után hazaküldhessék a feleségének. 

Amint mereven bámultam rá, újra és újra végigfuttattam 
magamban legutóbbi, muntinglupai találkozásunkat. Yama- 
shita nem félt a haláltól. Igen, a fegyverletétel óta csendesen 
készült a halálra, de becsülete azt követelte, hogy a 
nyilvánosság előtt védje meg hírnevét, mielőtt végleg 
eltávozna. 

A vád képviselője előterjesztette a vádakat. Először is 
ismertette a terjedelmes vádiratot, kitért a ,vádpontok 
körülményeire", felsorolta a  százhuszonhárom tettet, 
melyekkel Yamashita megszegte a háborúzás törvényeit, és 
azzal okot szolgáltatott a vádemelésre. A  vádpontok 
kiterjedtek a szándékos és előre megfontolt mészárlásokra, 
Batangas tartomány polgári lakosai többségének kiirtására, 
az  erőszakoskodásokra, a  kegyetlenkedésekre és az 
emberölésekre, valamint műemlékek és vallási emlékhelyek 
lerombolására. 

A vád képviselője elismerte, hogy Yamashita tábornok a 
felsorolt százhuszonhárom esetben egyszer sem vett részt az 
erőszakos tettek elkövetésében, és nem adott parancsot azok 
végrehajtására, de hangsúlyozta, hogy a katonái felett 
gyakorolt ellenőrzés elmulasztásával mintegy engedélyt adott 
nekik az atrocitások elkövetésére, így a bíróság feladata a 
személyes felelősségének megállapítása lett, a mulasztásaiból 
eredő hibák és azok következményeinek megfelelő mértékű 
figyelembevételével. 

Witherspoon védőbeszéde magában foglalta mindazt, amit 
első találkozásunk alkalmával nekem is elmondott a 
muntinglupai kápolnában. A háborús hadvezetés nyugati 


módszereit jól ismerő Yamashita ragaszkodott ahhoz, hogy jól 
bánjanak a Szingapúrnál fogságba esett brit katonákkal, 
kitartott új irányvonala mellett, miután  átvezényelték 
Mandzsúriába. A Fülöp-szigeteken állomásozó japán 
haderőknek megtiltotta a polgári lakosság és a hadifoglyok 
bántalmazását. Manilából kivonta saját csapatait, hogy 
megkímélje a várost, és északon összpontosítsa védelmi erőit. 
Manilában csak a haditengerészet tokiói irányítás alatt álló 
egységei maradtak. Yamashita parancsa értelmében el kellett 
volna hagyniuk az épen hagyott körzetet. Ivabucsi admirális 
más parancsot kapott Tokióból, ezért nem engedelmeskedett 
neki. Yamashitának saját felettesei tettek szemrehányást, 
amikor elrendelte, hogy bocsássák szabadon a hadifoglyokat, 
és lássák el őket egyhavi élelemmel, miután az amerikaiak 
partra szálltak Luzon szigetén. 

Witherspoon elfáradt kissé, mire végzett a védelem 
állításaival. Leplezetlen megvetéssel bámulta a bizottság 
tagjait, miközben beszélt. - Komolyan állítható-e, hogy a 
térségbe nemrégen érkezett parancsnok, akit ellenséges 
csapatok vesznek körül, aki még nem heverte ki a sikeres déli 
inváziót, akit lefoglal az északi irányú előretörés 
megtervezése, megoldhatja a közigazgatás problémáit egy 
ilyen nagy országban? Először is, az atrocitásokat különböző 
időpontokban és különböző helyeken követték el. 
Összehangolásuk Yamashita részéről lehetetlen lett volna! A 
távközlés megszakadt! A japánok legkiválóbb rádiós 
összeköttetése is rosszabb volt, mint amilyet a mi 
legsilányabb  berendezéseink biztosítanak. És  Yamashita 
tábornok nemcsak hogy műszaki okok miatt nem tudhatott az 
eseményekről, de képtelenség lenne azt állítani, hogy az 
elkövetők tájékoztatták volna azokról a  rémtettekről, 
melyeket különleges parancsban tiltott meg! 

Witherspoon leült. Szenvedélyes szónoklata süket fülekre 
talált. A reflektorok elviselhetetlen forróságot árasztottak. A 
felvevőgépekben peregtek a filmtekercsek, kattogtak a 
fényképezőgépek. A bizottság tagjai verejtékezve bólogattak 
és ásítoztak. Yamashita szemrebbenés nélkül, egyenes háttal 
ült tovább. A nézők a nyakukat nyújtogatva sugdolóztak, nem 
értették a védelem haragos és érzelmektől fűtött 
előterjesztésének jogi és morális vonatkozásait. A tanúk 
nyugtalanul fészkelődtek a terem hátsó traktusában. A 


sorukra vártak, amikor bemutathatták sebhelyeiket, és 
előadhatták lidérces álomba illő történetüket. 

Yamashita tábornokot meg sem említették napokig. A tanúk 
előrejöttek, és a maga elé meredő vádlottól mindössze öt 
méterre ülve számoltak be a szavakba alig foglalható 
rettegésről és barbarizmusról. Megerőszakolt, összevagdalt, 
majd sorsukra hagyott serdületlen lányok mutogatták 
sebeiket. Idősebb férfiak barátaikról,  családtagjaikról 
beszéltek, akiket előre megásott árkok elé térdeltettek, 
leszúrtak vagy lefejeztek, majd könyörtelenül belerugdostak a 
gödörbe. Asszonyok azt mesélték el, hogy csecsemőjüket 
kitépték a karjukból, azután agyonlőtték vagy felkoncolták. 
Olyan áldozatok jelentek meg a bizottság előtt, akikbe 
belelőttek, akiket megerőszakoltak vagy összevagdostak. 
Olyan gyerekek, akik látták, hogyan halnak meg a szüleik. 
Szülök, akik látták, hogyan halnak meg a gyerekeik; 
feleségek, akik tanúi voltak férjük halálának. Férjek, akik 
tanúi voltak feleségük megerőszakolásának. Mindezt japán 
katonák követték el. Hátborzongató jeleneteket bemutató 
fényképeket tartottak reszkető kezükben azok az emberek, 
akik arca azt árulta el, sohasem felejtik el a szörnyűségeket. 

Reynolds tábornokot és bizottságát egyáltalán nem 
érdekelte, hogy odaát, Iokióban. Aszaka herceg szokásos 
reggeli köreit rótta golfozás közben a császár társaságában, 
akit örökre felmentettek az előre megfontolt nankingi 
mészárlás vádja alól. Tomoyuki Yamashitát a terembe 
kísérték, és arra kényszerítették, hogy ott üljön óráról órára, 
napról napra, hogy végül halálra ítéljék. 
kezdtek a megrendezett színjáték és az előre látható ítélet 
miatt. De úgy tűnt, senki sem érti, miért történhet meg 
mindez. Nem értették, mert a kirakós játékból hiányzott egy 
darab, amely soha nem került napvilágra. 

Amint a per eseményeit figyeltem, elborzasztott a keserű 
valóság. Ugy éreztem magam, mintha először pillantottam 
volna egy kíméletlenül igaz tükörbe, mely megmutatta, mivé 
váltam. Néhány nappal azelőtt Sam Genius szembesíteni 
akart azzal a tükörrel, csak akkor elhárítottam. De a 
kikerülhetetlen igazság ott volt Tomoyuki  Yamashita 
eltökélten higgadt, és Frank Witherspoon ingerült arcán. 


Mit láthattam abban a tükörben? Mivé lettem? Egy 
kifejezéstelen, áttetsző arc meredt rám. Egy eszköz, mely 
mások hatalmát szolgálta. Egy csücsörítő majomé, aki sem 
derűs, sem ingerült, egyszerűen csak elfogadott mindent úgy, 
ahogy volt. Ez történt a három év alatt. Bebizonyítottam 
magamnak, hogy érek valamit azoknak, akik a történelmet 
alakítják, és büszke voltam rá. Ianúja lehettem annak, hogyan 
küzd meg MacArthur azokkal a kérdésekkel, melyeket 
fiatalságomnál fogva nem érthettem. Boldogan szolgáltam 
látomásait, és közben elvesztettem a sajátjaimat. 

, Sam Genius és Frank Witherspoon kiálltak valami mellett. 
Én odáig jutottam, hogy nem volt semmi, amiért kiállhattam 
volna. 

Elhagytam a tárgyalótermet, mielőtt véget ért a munkanap. 
Összezavarodva hajtottam dzsipemmel Divina Claráék háza 
felé. . Tagadhatatlanul nagy teher hárult a legfőbb 
parancsnokra. Abban sem kételkedtem, hogy nála jobban 
senki sem irányíthatta volna a nemrégen még ellenséges 
Japánt. De amit az amerikai főbiztos rezidenciájának hatalmas 
báltermében tapasztaltam, nem volt egyéb, mint a határtalan 
gonoszság kibírhatatlan bűze. Szükségtelen volta miatt 
szégyenkeztem a leginkább. A tolerancia és az emberi 
becsület nevében folytatott háborúban a kivívott győzelem 
senkit sem jogosított fel arra, hogy meggyilkoljon egy kiváló 
személyiséget politikai megfontolásból vagy személyes 
féltékenységből. 

Ahogy Divina Clara háza felé közeledtem, sajnálni kezdtem 
azt, hogy nincs meg bennem az a bátorság, melyet Sam 
Genius és Frank Witherspoon magáénak tudhatott. Talán a 
foglalkozásuk miatt vértezték fel magukat vele. Fogalmam 
sem volt. Csak annyit tudtam, hogy belőlem hiányzik. 

Divina Clara anyja lent aludt az előcsarnokban, nagynénje 
szobája pedig pontosan az enyém alatt volt. A hold fehéren 
világított odakint, fénye beszűrődött a zsalugáterek résein át. 

Álmomban az Atami fölé magasodó hegyekben jártam. 
Odaértem a buddhista istennő, Kanon sárból tapasztott 
szobrához, de amikor felnéztem arcára, Divina Claráét láttam 
magam előtt. Es nem Nanking irányába nézett, hanem 
lehajtott fővel a hegyek lábát vizsgálta. Követtem tekintetét 
egészen a tengerpartig, ahol egy vendégház állt a sziklás 
hegyoldalba vágott teraszon. Lent jéghideg hullámok verték a 


partot, fehér tajtékjuk apró cseppekre szakadva tört utat 
magának a borongós ég felé. Az udvaron Josiko állt tengerkék 
kimonóban, és engem figyelt. Sima arca mérhetetlen 
boldogságot sugárzott, bőrén sós vízcseppek csillogtak. 
Mögöttem az öreg papnő játszott furcsa, csőszerű 
hangszerén, és megbocsátásért zokogott. De nem Macui 
szentélyében, hanem Jay Marshéban üldögélt. Es tudtam, 
hogy álmom istennőjét Manila sarából és Tokió porából 
gyúrták. A papnő értem könyörgött. ő 

Divina Clara bőre forró volt és tükörsima. Átfogta a váltam, 
és magához ölelt. Alig ért hozzám, máris izgalomba jöttem, de 
ő ahelyett, hogy csókolt volna, belefúrta magát a 
vállgödrömbe, és keservesen zokogni kezdett. 

- Szeretsz, Jay? 

- Persze, hogy szeretlek. 

- Hogyan? 

- Teljes szívemből. 

- Honnan tudjam, hogy igaz, amit mondasz? 

Gyengéden megsimogattam dús haját, felém fordítottam az 
arcát, hogy a szemébe nézhessek. - Mi a baj? 

Anélkül, hogy elfordította volna tekintetét, megfogta a 
kezem, és a hasára tette. - Már korábban is el akartam 
mondani neked. 

Azonnal magamhoz tértem, mert megértettem a helyzetet. 
De még mindig nem akartam elhinni. - Mit? 

- Gyereket várok. 

Várakozóan nézett rám. Lehetetlen. Nem lehet, 
mondogattam magamban. Ne most. Még ne. Hiszen meg nem 
is házasodtunk össze. Nincs hol laknunk. Még azt se tudom, 
melyik kontinenshez tartozom. 

- Biztos vagy benne? 

- Ez volt a lehető legrosszabb válasz, amit adhattál. - Egy 
párnába temette arcát, hogy elrejtse könnyeit. - Nem hiszem 
el, hogy szeretsz. 

- De hiszen szeretlek! 

- Nem eléggé. 

- Dehogynem, Divina Clara! 

- Nem tudom, hogy mit csináljak. Azt se tudom, kinek 
mondhatnám el. Mit tegyünk, Jay? 

Forgott velem a világ. Együtt lehettem a legnagyobbakkal, 
sorsdöntő történelmi kérdésekről is kifejthettem 


véleményemet, de Divina Clara szobájában rá kellett 
döbbennem, hogy nem értem az asszonyokat, és azokat a 
törvényeket sem, melyek életem ritmusát meghatározzák. Mit 
tehetnék? Azon a holdfényes éjszakán még nem tudtam a 
választ. MacArthur azt akarta, hogy térjek vissza Tokióba. 
Gépem hat óra múlva indult. Divina Clara pedig titkot tárt fel 
előttem, és ki tudja, mióta hordozta magában. Nem tudtam, 
hogyan hagyhatnám magára? 

Merev tekintetével értésemre adta, attól tart, hogy 
becsapom őt. Mintha nem hitt volna a saját emlékei 
igazságában. - Tudni akarom, Jay. Mikor házasodhatunk 
össze? 

Nem tudtam válaszolni neki. Csapdába ejtett rémült 
szemével. - Megmondom a Tábornoknak, hogy le akarok 
szerelni - mondtam. - Azonnal megmondom, mihelyt 
visszaértem Tokióba. 

Abbahagyta a sírást. Lassan felszáradó könnyein keresztül 
élesen pillantott rám. A külföldiek mind elmennek végül. Ezt a 
történetet mesélték egymás között a melegszívű, bizakodó 
filippínó nők. Gyereket várt, amerikai szeretője ott feküdt 
mellette az ágyban, de másnap Japánba indul, és azután ki 
tudja hova. 

- Amikor csak akarod, Divina Clara. 

- Nem tetszenek a válaszaid. 

Kétségbeesetten feküdtem mellette. Annak ellenére, hogy 
mennyire szerettem, összezavarodtam és megbántva éreztem 
magam. 

Ujra sírva fakadt. Felült, lelépett a padlóra, és indulni 
készült. Visszahúztam magamhoz. 

- Bocsáss meg. Nagyon szeretlek, Divina Clara. Egyszerűen 
csak nem tudom, hogy mit tegyek. 

- Voltál másik nővel, Jay? 

Másfelé nézett. A hold megvilágította magasra szegett 
állat, és különös, földöntúli fénnyel vonta be az arcát. Ahogy 
elnéztem őt, úgy éreztem hogy újra álmodom, és lassan 
elmosódik alakja, mint egy szellemé. 

- Miért kérdezed? 

- Miért nem válaszolsz? 

- Mert erre szükségtelen válaszolni. - Abban a pillanatban 
éreztem meg, mennyire szeretem öt, és mennyire gyűlöm 


saját magamat és Koicsi Kidót, aki kihasználta egyetlen 
gyengeségemet. - De ha már megkérdezted, a válaszom: nem. 

Hosszú ideig tanulmányozta az arcomat, ki akarta olvasni 
szememből az igazságot. Végül megérintette ajkamat. 

- Elhiszem - mondta. - Mert el akarom hinni. 

Megpróbáltam átölelni, de kezét a vállamnak támasztva 
eltolt magától. Gyengéden megcsókolta a homlokomat, 
felemelte a köpenyét, még egyszer rám pillantott, majd 
magára borította a köntöst. 

Majd megszakadt a szívem. - Nem maradsz tovább? 

- Nem - válaszolta. - Nem lenne tisztességes tőlem, ha most 
szeretkeznék veled. És a tisztesség hozzátartozik a 
szerelemhez, nem gondolod, Jay? 

Ő volt az egyetlen ember, aki ilyen világosan tudta 
birtokolni a saját érzelmeit. Ezért szerettem annyira a nevét 
is. Divina Clara. Isteni Világosság. - De igen - feleltem. - 
Szeretlek. 

- Mikor jössz vissza? 

- Hamarosan. Mikor házasodunk össze? 

Volt valami hátborzongató a tekintetében. Mintha titkos 
döntést hozott volna magában. 

- Még meggondolom. Majd akkor megbeszéljük, ha 
visszajöttél. 


HUSZONEGYEDIK FEJEZET 


Még sötét volt. A nyitott ablakon át meghallottam, hogy a 
dzsipem közeledik a házhoz. Végigzörög a kivilágítatlan 
utcákon, lefékez a villát körülvevő falon kívül. A sofőr 
leállította a motort, bevágta az ajtót, aztán hátborzongató 
csend lett ismét. A házban még mindenki aludt. Már 
megborotválkoztam, felöltöztem és bepakoltam. Fogtam a 
zsákomat, kimentem a folyosóra, majd beosontam Divina 
Clara szobájába. Lábujjhegyen  lopakodtam, nehogy 
bakancsom sarka kopogjon a régi mahagóni padlón. 

Hiányzott nekem Divina Clara ezen az álmatlan éjszakán. 
Egész idő alatt az új fejleményre gondoltam, ami más 
mederbe terelte mindkettőnk életét. Megálltam az ajtóban, 
szemem őt kereste a sötétben. Az ágyon az egymásra dobált 


párnák és takarók nyugtalan éjszakájáról árulkodtak. 
Csillagfény szökött be a félig nyitott ablakon. Könnyű szellő 
lebegtette a fehér csipkefüggönyöket. Végre megmozdult, így 
megláthattam őt. Az ágy támlájánál ült, hátát egy vaskos 
párnának támasztotta. Ebren volt és engem figyelt. 

- Hányingerem van - mondta. 

- Sajnálom, Divina Clara. 

- Reggelente rosszul érzem magam, és még csak el sem 
mondhatom az anyámnak. 

Odaléptem hozzá, leültem az ágya szélére és átöleltem. 
Odakint a sofőr még egyszer becsapta az ajtót, beindította a 
motort, majd bekapcsolta a fényszórókat, hogy jelezzen 
nekem. Nem volt kedvem elindulni. 

- Fiú lesz - közölte határozottan, és a mellemre hajtotta a 
fejét. - Nagyanyámtól hallottam, hogy a reggeli rosszullétek 
azt jelzik. 

A dzsipben megszólalt a rádió. - Bárcsak maradhatnék, 
hogy segíthessek neked, de sajnos mennem kell, Divina Clara. 

- Milyen nevet szeretnél adni neki? 

- Szükségem van egy kis időre, hogy átgondoljam. 

A sofőr felhangosította a rádiót. Szomorú country-dal 
hallatszott  odalentről. Elhagyott  szeretőkről, megcsalt 
szívekről szólt. , 

- Mindig csak menned kell. Ugy érzem, a jövőben is 
gyakran magamra hagysz majd. 

- Bocsáss meg - mondtam elkeseredetten. - Most nem én 
irányítom az életem. 

Szorosan magamhoz öleltem. Hirtelen eltolt magától, mint 
aki úgy döntött, valóban ideje indulnom. 

- Igyekezz, Jay. Lekésed a gépedet. 

- Hamarosan visszajövök. 

- Talán így lesz - suttogta. 

Azután elfordult tőlem és belefúrta fejét a párnájába. 


k 


Az Acugira tartó futárjárat pirkadatkor hagyta el Nichols 
Fieldet. Szomorúan szálltam be a vadonatúj C-54-esbe. 
Émelyegni kezdett a gyomrom a rossz kávétól, amivel a sofőr 
kínált meg a dzsipben. Arcom felpuffadt a kialvatlanságtól. 


Leültem egy hangosan horkoló ezredes mellé, becsatoltam a 
biztonsági övet, és újra elemezni próbáltam magamban, mi 
történik velem. 

Szüntelenül arra a pillanatra gondoltam, amikor Divina 
Clara odanyomta a kezem kemény hasához, amikor a hajnali 
friss szellő virágillattal töltötte meg a szobát, és a zsalugáter 
résein beszűrődő holdfény világos csíkokat hagyott az ágyon. 
Ahogy visszaidéztem könnyes arcát, a kimondatlan vádakat, 
még inkább felkavarodott a gyomrom. 

A fedélzeti tiszt fel-alá járkált a C-54-es szűk átjárójában, 
összeszámolta utasait, majd jelezte a másodpilótának, hogy a 
gép indulásra kész. A kivilágosodó égről már eltűnt a hold. 
Egy óra ketyegett valahol a közelemben. A gép gurulni 
kezdett a kifutópályán. Ujra elhagytam Divina Clarát, aki 
közös magzatunkat vigyázza a szíve alatt. 

Még nem házasodtunk össze, de mit számított? 
Felfoghatatlan odaadással szeretett engem. Megbízott 
bennem. Lelkünk és vérünk is egyesült, szétválaszthatatlanul. 
Befogadott a testébe, egyesülésünkből új élet fogant. 

Tudtam, hogy nem csupán szeretem őt, hanem hozzá is 
tartozom. Szörnyű félelmek között élt, és én azt hittem, 
rettegését csak a  magányossága okozza. Es valóban, 
szavaimon kívül mi bizonyította, hogy elköteleztem magam 
mellette? Egy másik országban éltem. Más asszonnyal is 
háltam. Várt, egyre csak várt, hitt a kimondott szavaknak, és 
egy olyan ember gyerekét hordta testében, aki bármikor 
eltűnhetett az életéből. 

És én? Milyen pompásan töltöttem az időt Tokióban, míg 
Divina Clara megszokott életét bizonytalanság és félelem 
sodorta el? Milyen jogon jártam én éttermekbe, melyekben 
vacsora közben kifejtettem nagyszerű gondolataimat Japán 
jövőjéről, amikor Jay Marsh jövője és Divina Clara Ramirez 
tisztessége válságba jutott? 

Nincs más választásom, ideje eltávoznom a hadseregből, 
hogy örökre visszatérhessek Manilába. 

A repülőgép elérte a felszállópálya végét és könnyedén a 
levegőbe emelkedett. Végiggondoltam magamban, mit 
mondhatnék először Court Whitney tábornoknak, aztán Mac- 
Arthurnak, amivel megsürgethetném leszerelésemet. Azzal is 
kezdhetném, hogy tartalékos tiszt vagyok és aligha tartozom 
azok közé, akiknek , nélkülözhetetlen a megszállás sikeréhez" 


stemplit ütöttek a személyi anyagába. Továbbá: kivettem a 
részem abból a kivételes három hónapból, amikor történelmi 
jelentőségű döntéseket hoztak és magalapozták Japán jövőjét. 
Megtisztelve érzem magam, amiért bíztak bennem és annyi 
jelentős esemény részese lehettem. De most hagyjanak 
elmenni. 

A léglökések enyhén dobálták a C-54-est, amint a Manilai- 
öböl fölé emelkedett. Alattunk, mint egy sokszor visszatérő, 
megfoghatatlan álom, a város nyújtózkodott, tekergőzött. 
Hosszú, be nem hegedt sebekkel borított útjain olcsó áruval 
üzletelő kereskedők, riksák és katonai járművek lézengtek e 
korai órán. Az öbölből lustán útnak indultak a halászhajók is 
Bataan és Cavite külső partjai felé. Az öböl végében 
őrszemként emelkedett ki a tengerből Corregidor könnycsepp 
alakú szigete. Felületét több ezer tonnányi bomba és 
tüzérségi lövedék szaggatta meg. Épületeiből csak üszkös 
romokat hagytak. Manilától lehetetlen volt elbúcsúzni úgy, 
hogy az ember ne érzékenyült volna el, és ne kerítette volna 
hatalmába nosztalgikus emlékezés, különösen ilyenkor, a 
hajnal páratlan fényeiben. 

Amint a lassan semmibe vesző tájat bámultam, 
megfogadtam, hogy hálaadás napjára végleg visszatérek. 
Három hetem volt addig. A hadsereg ügyviteli rendjét 
ismerve nem tudtam, kivitelezhető-e. Nagyot dobbant a 
szívem. Miért ne? A fő kérdés az volt, hogyan eszközöljem ki 
távozásomat. Távozás - valahogy idegennek találtam a szót. 
MacArthurt otthagyni csaknem olyannak tűnt, mintha 
hazulról akartam volna elszökni. 

Emellett az elmúlt három hónap tapasztalatai meggyőztek 
arról, hogy diplomatának születtem. Mintha nekem találták 
volna ki a körmönfont mellébeszéléseket. Tudtam, hogy 
mindez számomra természetes, és minél tovább játszom a 
játékot, annál eredményesebben működhetek e területen. 
Ugy éreztem, hogy Douglas MacArthur szolgálatában értem 
férfivá. Miután átéltem e hivatás első izgalmait, el sem 
tudtam képzelni, mit tudna nekem felajánlani Carlos Ramirez, 
ami ugyanúgy kielégítene intellektuálisan és érzelmileg, mint 
a Japánban végzett munkám. 

De nem számít, gondoltam újra. Döntöttem. Nem is volt 
más választásom. Divina Clara az én gyerekemet várta, és 
ehhez nem lehetett mit hozzáfűzni. Mégsem volt könnyű 


dolgom. Végül is Frank Witherspoonnak igaza lehetett. 
Túlságosan is szerettem a munkámat. 

És más tényezőket is figyelembe kellett vennem. Tudtam, 
hogy alacsony  rendfokozatom ellenére MacArthur 
elutasíthatja kérelmemet. A Tábornok értett ahhoz, hogyan 
tartsa meg azokat az embereket, akik neki dolgoztak. Az eltelt 
három év alatt sokáig tesztelgetett, míg végre kezdett 
megbízni bennem. Kiválasztott és maga mellé emelt. Tudtam, 
hogy más felelősségteljeseobb munkákat is tartogat a 
számomra. 

Amióta Acugin földet értünk, sokszor elmondta, elvárja 
tőlem, hogy addig maradjak Japánban, ameddig szüksége van 
rám. MacArthur ambícióit tekintve ez éveket is jelenthetett. 
Willoughby tábornok 1939 óta szolgált megszakítás nélkül 
MacArthur parancsnoksága alatt, Court Whitneyt pedig még 
annál is régebben osztották be hozzá. Ha a Iábornok egyszer 
eldöntötte, hogy megbízik valakiben, akkor engedélyezte 
számára, hogy meghallgassa legtitkosabb vágyait, tanúja 
lehessen tervei megvalósításának. A bizalmába fogadott 
embernek az lett a sorsa, hogy egész életét Douglas 
MacArthur karrierjének szolgálatába állítsa. És ameddig fenn 
akarta tartani a császárral folytatott alkudozásait, addig 
engem is pótolhatatlannak tekintett. 

És végül volt még valami, ami távozásom esetén ellenállást 
válthatott volna ki MacArthurból. Én, a kis senki, túl sokat 
tudtam. 

Szolgálati éveim alatt arra jöttem rá, hogy a legféltettebb 
gondolataikat  alárendeltjeikkel megosztó hatalmasságokra 
iszonyatos, ki nem mondott félelem telepszik. Létfontosságú, 
bizalmas közléseket, titkos eszmecseréket hallgattam. Tanúja 
voltam az önteltség gátlástalan kitöréseinek. Röviden: a 
birtokomban volt mindaz, amit Court Whitney tréfásan , bűnös 
ismereteknek" nevezett. És a Tábornok nem kérhetett meg 
csak úgy egyszerűen, hogy örökre fogjam be a számat. S 
minthogy karrierem bizonyos mértékig azoktól a titkoktól 
függött, nem is szólhattam semmit. Valamilyen formában a 
MacArthurral való kapcsolatom minősége alakította jövőmet, 
így soha ne árultam volna el őt. De ha minden, a hűségemet 
és jó hírnevemet illető kötelezettség vállalása nélkül simán 
otthagytam volna, egész életében veszélyforrást jelenthettem 


volna számára úgy, mint aki bármelyik pillanatban 
tönkreteheti becsületét. 

Egyszóval, tudtam, ha váratlanul bejelentem MacArthurnak 
távozási szándékomat, dühbe gurul és megbízhatatlannak 
bélyegezve bocsát utamra. Világossá vált számomra, amikor 
szembenézek vele a Dai Icsi-épület diófával lambériázott 
irodájának zárt ajtaja mögött, minden ügyességemet össze 
kell szednem, hogy megtarthassam szavahihetőségemet és 
makulátlanul csúszhassak ki a karmai közül. 

Luzon vízzel elárasztott rizsföldjei lassan elmosódtak 
mögöttünk. A repülőgép kabinjában lehűlt a levegő, amint 
egyre magasabbra emelkedtünk. A pilóta növelte a motorok 
teljesítményét, hogy elérjük a repülési magasságot, és a C-54- 
es olyan erősen kezdett rezonálni, hogy minden porcikám 
remegett a géppel együtt. A mellettem ülő ezredes másnapos 
lehetett. Felállt, a gép elejébe támolygott és töltött magának 
egy csésze langyos kávét. Hátradőltem a székben és arra 
gondoltam, Manila fojtogató valósága után 1945 Japánja 
mesébe illően fogad majd. 

A nyílt óceán fölött elszunyókáltam a repülőgép 
légcsavarjainak monoton zúgása közepette. Aztán hirtelen 
felriadtam. 

Hát nem pont Sam Genius mutatta meg, hogy mit kell 
tennem? 

Kinyitottam a szemem és hangosan nevetni kezdtem. Az 
ezredes lesújtó pillantást vetett rám, majd tovább szürcsölte a 
kávéját. Végre világosan megértettem, miért csalta csapdába 
Genius MacArthurt. Pontosabban: miért tervezgette hetekig a 
kelepcét, mikor a megoldás ott hevert a lába előtt? 

És minél többször átgondoltam, annál világosabbá vált. 
Genius még nálam is jobban ismerte MacArthur gyenge 
pontjait. Az epés ügyvédet egyre jobban idegesítette 
MacArthur . szelektív jogtudománya, és ahogy én is, 
elhatározta, hogy otthagyja a hadsereget. Azután pontosan 
kiszámította, hogyan provokálhatja ki az elbocsátását. 

Ha pusztán az áthelyezését kérte volna, az egyenértékű lett 
volna a könyörgéssel. És különben is, abban az esetben 
MacArthuré lett volna az alkupozíció. Ő sohasem vezényelte 
volna Geniust oda, ahova az ügyvéd menni akart. És akkor 
bármit beleírhatott volna a személyi anyagába. Sőt azt is 
elrendelhette volna, hogy Court Whitney. , találjon" valami 


fogyatékosságot  teljesítményében vagy magánéletében. 
Olyasmit, aminek semmi köze sem volt a háborús bűnökhöz, 
aztán kezdeményezte volna a hadseregből történő 
eltávolítását. Az ügyvéd bemocskolása elterelte volna a 
figyelmet távozásának igazi okairól, és minden MacArthurt 
érintő nyilvános bírálata kicsinyes bosszúállásnak tűnt volna. 

Egy ötcsillagos tábornok, aki arra készült, hogy beleírja 
magát a történelembe, vállalkozott volna-e ilyen túlzásokra 
csak azért, hogy elszigetelje magát egy kiábrándult vezérkari 
tiszt / mérgétől? Ezen egyszerűen szükségtelen volt 
merengenem. Ugy, mint Yamashita, maga MacArthur is 
nagyon jól tudta, hogy a jó hírnév a legigazabb hagyaték. Es 
akárcsak Franklin Roosevelt, régi ellenfele, akit titokban 
csodált, ő is nagymestere volt a saját személyisége 
felmagasztalásának. Ha képes volt koholt vádak alapján 
felakasztatni az ártatlan Tomoyuki Yamashitát, ha Corregidor 
elestéért szemtől szembe a végsőkig harcoló Wainwrightot 
hibáztatta, akkor lelkifurdalás nélkül hazavezényelhette a 
csalárdul kompromittált Geniust is. 

Ehelyett Genius csapott le rá először, és merészségének 
köszönhetően szabad emberré vált. Kockára tette hírnevét, 
mégis volt bátorsága szembenézni a legfőbb parancsnokkal. 
Gyors támadásával elvette MacArthurtól a kezdeményezés 
lehetőségét, ravaszkodással ismertette vele  hitelrontó 
manővereit, értésére adta finom figyelmeztetéseit, hogy mi 
történhetne, ha nem úgy alakulna, ahogyan ő akarja. Előtérbe 
állította jövőjének kérdését, ugyanakkor a titkokat mérgezett 
nyílvesszőkként megtartotta saját puzdrájában. Nem azért, 
hogy használja őket. Csak végszükség esetére, önvédelmi 
céllal. 

Lődözhetett volna velük, de nem tette, így kerülhetett ki 
tisztán a játékból. Fort Ord biztos kellemes hely volt ősszel, 
Genius mindenesetre nem élte át a nyomasztó és sivár telet 
Japánban. Víkendjein akár koccinthatott is MacArthur 
egészségére kedvenc bárjában, San Franciscóban. Az itt 
maradt ügyvédek és az új polgári alkalmazottak átvállalták az 
ügyet, amely soha nem érintette a kékvérűeket. 

Sam Geniusnak tehát sikerült. 

Ujra és újra végigfuttattam magamban az eseményeket. 
Mit tudott Genius MacArthurról, amit én mindvégig szem elől 
tévesztettem? Aztán végül eszembe jutott. Genius vakmerően 


eljátszadozott a legfőbb parancsnok két gyenge pontjával. 
Mindannyian tudtuk, mik azok. Ki is tárgyaltuk. Először is: 
MacArthur irtózott a hatalom fitogtatásától. Egy hónappal 
azelőtt, zárt ajtók mögötti megbeszélésükön a császár 
próbára tette. És még mások is. MacArthur éveken át harcolt 
azért, hogy a megingathatatlanul lojális Wainwright ne kapja 
meg a Becsületrendet. De nem érzett lelkifurdalást akkor, 
amikor Ezüst Csillaggal tüntettek ki egy későbbi kongresszusi 
képviselőt, Lyndon Baines Johnsont azért, mert részt vett egy 
ellenséges területre való harci berepülésen. Utasként. Csak 
azért hagyta jóvá a befolyásos politikus felterjesztését a 
nemzet harmadik legmagasabb,  hősiességért adható 
érdemrendjére, mert Johnson azt mondta, hogy szeretné 
megkapni. 

Másodszor: MacArthur annyira telhetetlen volt, hogy 
egyszerűen szüksége volt arra, hogy imádják. Ahogy 
Sutherland tábornok esete is mutatta, MacArthur addig tűrte 
az arrogáns kirohanásokat vagy a hatalom pocskondiázását, 
ameddig az imádat tartott. De nem bírta elviselni azokat, akik 
nem tudták nyíltan kifejezni odaadásukat és 
szolgalelkűségüket. Amikor a hódolatnak vége szakadt, 
amikor a térd kiegyenesedett, MacArthur mások után nézett. 

Sam Genius fogadni merte volna, hogy a végén az a titok 
jelenti majd számára garanciát, melyet soha nem mondott 
volna ki. Es én sokkal több ilyen titkot tudtam, mint Genius. 
Hallottam, amint kimondták, láttam, amint megvalósították 
őket. Sok esetben magam fedeztem fel őket. 

Megborzongtam a bizonytalanságtól, amint a repülőgép 
tovább zúgott Tokió felé. Tudtam, hogy végig kell csinálnom, 
de annyi bátorság kellett hozzá, amennyi számomra szinte 
felfoghatatlan volt. De ha mégis úgy döntöttem volna, hogy 
nem teszem meg Divina Claráért, akkor soha többé nem 
mertem volna tükörbe nézni. A további lépések érdekében, 
először is el kellett fogadnom, hogy a diplomáciai 
pályafutásomnak lőttek. Azután meg kellett szakítanom a 
kapcsolatot a lordpecsétőrrel, hogy többé ne tekintsenek , a 
megszállás sikeréhez nélkülözhetetlen" személynek. 

És végül, tőrbe kellett csalnom a tábornokok Tábornokát, 
Douglas MacArthurt, mégpedig úgy, hogy azt higgye, ő ejtett 
csapdába engem. 


HUSZONKETTEDIK FEJEZET 


Garvey atya aprócska, sötét szobája közepén állt. 
Egyenruhákat és emléktárgyakat pakolgatott két olajzöld 
katonaládába. A helyiség whiskytől és cigarettafüsttől bűzlött. 
Amikor a pap rám nézett, észrevettem, hogy azelőtt nevető, 
kék szeme most szomorú és beesett. Vaskos kezével 
végigsimította őszülő haját, aztán ujjaival megdörzsölte a 
szemét, mintha tisztábban szeretne látni. 

- Hát nem kegyelmes az Ur? Olykor meghallgatja kis 
imáinkat. Azt kértem Tőle, vezesse magát hozzám, mielőtt 
elutaznék. 

- Most jöttem meg Manilából. Azt mondták, indulni készül. 
Csak nem hazamegy, atyám? 

- Mondjuk úgy, hogy visszamegyek. Két nappal ezelőtt 
kaptam meg a parancsot. - Tekintetéből alig leplezett 
irigységet olvastam ki. - És milyen volt Manila? 

- Meleg és nedves - feleltem. A többi pedig olyan bonyolult 
volt, hogy azt sem tudtam, hol kezdjem. - Hova küldik, atyám? 

- Kilépek a hadseregből. 

Szomorúan mosolygott. Elfordította a tekintetét, valahova 
mögém nézett. - Annapolisban van egy lelkigyakorlatos ház. 
Úgy hallottam, a Tengerészeti Akadémiával szemben, a folyó 
túloldalán. Egy évig leszek ott. Addig, amíg azt nem mondják, 
hogy helyreállt a lelki békém. 

Ujra rám nézett, ez alkalommal kényszeredetten és 
zavartan vigyorogva. Mindketten tudtuk, hogy mit jelent lelki 
békéjének helyreállítása. Még Manilában beszélt róla a 
feletteseinek. 

- A maga lelke remek formában van, atyám. Nem azt 
mondtam mindig, hogy maga az egyetlen, akiben bízhat 
Isten? 

- De igen, és most nézze meg, mi lett magából. 

- Ne gúnyolódjon, atyám. Azt is mondta, hogy nem vagyok 
büszke magamra. 

- Hogy is gúnyolódhatnék? - Elfordult és folytatta a 
pakolást. - Még soha nem jártam Annapolisban, de azt tudom, 
milyen vágyakozással tekintek majd át a folyó túloldalára, 


ahol tengerészek mászkálnak a parton és a horgonyt vetett 
hajók fedélzetén. 

- Hiszen nem is szereti a tengerészetet, atyám. 

- Én igenis azt mondtam, hogy szeretem a tengerészetet. 
Azt utálom, ami a hajókon folyik. 

- Akkor a folyó innenső oldala tökéletesen meg fog felelni 
magának. Nézheti őket, emlékezhet, és legalább nem kell 
felszállnia rájuk. Majd meglátogatom. Eliszogatunk és 
elszivarozgatunk, ahogy szoktunk. Átnézünk a másik partra és 
beszélgetünk a régi, szép időkről. 

Halkan kuncogni kezdett. - Ugyan már, Jay, hogy is 
gondolhat ilyesmire, ha egyszer Manilában fog élni? ; 

- Attól még visszautaznatom Amerikába néhanapján. És 
maga is meglátogathat, ha befejezte a lelki gyakorlatait. 

- Ez lesz a végső próba, nem gondolja? 

Egy üveg jóféle whisky állt az éjjeliszekrényen. Garvey atya 
az egyharmadát már meg is itta. , Az ír kedves" - így hívta sok 
katona az erős italt. Garvey atya esetében kegyetlenül 
találónak bizonyult ez az elnevezés. Azért küzdött, hogy Isten 
szolgálatában maradhasson, ki vethetett volna a szemére egy- 
két pohár italt? Különösen én nem. Jay Marsh, akinek őszi 
estéit felmelegített szaké, tűzforró furo és egy kacarászó, 
édes ajkú gésa tette teljessé, miközben terhes menyasszonya 
türelmesen várt rá. 

- Atyám - szólítottam, és magamhoz vettem a whiskyt. - 
Végezzünk ezzel az üveggel. 

- Addig beszéljen, amíg józan, Jay. 

Töltöttem egy pohárkával. - Nem biztos, hogy beszélni 
akarok. 

Garvey atya abbahagyta a csomagolást és leült az ágyra. 
Engem is hellyel kínált. - Divina Clara rájött az igazságra, 


ugye? 
Szófogadóan leültem egy székre, de nem válaszoltam. A 
fejét csóválta és szánakozva mosolygott. - Azt hiszem, 


nehezebb lehetett, mint a templomban. A szerelem számomra 
gyengeség volt. És magának? 

- Nem mondtam el neki, atyám. Kérdezte, és én hazudtam. 

- De tudja. Látom magán. 

- Igen - mondtam. Belekortyoltam a whiskymbe. - Hadd 
kérdezzek valamit magától, atyám. Ha tudja, akkor miért kell 
mégis beszélnem róla? 


- Hogyan élhetnének együtt, ha maga ilyen bűnt hordoz a 
szívében? 

- Szerintem jobban gyötörném azzal, ha beszélnék róla. 

- Maga csak fél. Azért kell elmondania. Jay mert tisztesség 
nélkül nincs szerelem - folytatta Garvey atya. 

Önkéntelenül elnevettem magam. - Tudja, ő is pontosan ezt 
mondta nekem. Nem a félelemről van szó, hanem a 
tisztességről. 

- Akkor ő sokkal bátrabb, mint gondolta, Jay. 

- A legbátrabb ember, akivel valaha is találkoztam. Mára 
legelső alkalommal tudtam, amikor megláttam az út szélén a 
caratelájában, és a bombák egyre csak hullottak körülöttünk. 

- Na, igen, megint a háború - tűnődött a pap. - Bűnösnek 
érzem magam, amiért szerettem. De hol tanulhatnánk meg 
annyi mindent életünkben, mint egy háborúban? 

Már csaknem készen álltak a csomagjai. Három év ázsiai 
élményét gyömöszölte a katonaládákba. - Ejszakánként, 
amikor itt feküdtem ezen az ágyon, a plafont bámultam és 
arra gondoltam, néhány hónappal ezelőtt valamilyen japán 
tiszt feküdt a helyemen, aki szintén a mennyezetet bámulta és 
miközben megpróbált elaludni, azt kívánta, hogy legyen már 
vége. Mindegy, hogyan. Hulljanak rá bombák, vagy égjen el, 
vagy egyszerűen csak adják meg magukat. Es akkor 
megkérdeztem magamtól, vajon tényleg megtörtént-e mindez. 
És néha bántam, hogy minden véget ért. 

Valahol a ládák mellett rázendített egy tücsök. Garvey atya 
felnevetett. - Sohasem tudtam elkapni ezt a kis fickót. 
Heteken át nem hagyott aludni. Kis szerencsével beleugrik 
valamelyik ládába, és eljön velem Amerikába. Jó sok 
ennivalója lesz az úton. 

Töltöttem magamnak még egy italt. — 

- Valamit el kell ismernem, atyám. Életem egyik legszebb 
pillanata volt, amikor MacArthur tábornok arcát figyeltem a 
zuhogó esőben, amint a Nashville felé tartottunk egy 
csónakban. Aznap szálltunk partra Taclobanban, és akkor 
adta le  rádióüzenetét a Fülöp-szigetek népének. 
Megcsináltuk. Visszatértünk oda, megnyertük a háborút és 
mindaz, ami addig rossz volt a világon, hirtelen jóra fordult. 
Ugye, érti, mire gondolok? Nem tudom, miért, de soha nem 
éreztem magam annyira tisztának. 


- A tisztaság igen kényes dolog. Nem maradhat sokáig 
Ázsiában úgy, hogy az ártatlanságát is megtartja. Nem igazán 
keresztényeknek való hely. 

- Most nem a lányról beszélek, atyám. De ha már itt 
tartunk, ő jobb keresztény, mint amilyen belőlem valaha is 
lehetne. 

- En sem róla beszéltem - mondta Garvey atya. 

- Akkor mire gondolt? 

Vállat vont. - Miért kell mindig megmagyaráznom, hogy 
mire gondolok? B 

Már jó néhány pohár whiskyt magamba döntöttem. Egett a 
gyomrom és bizseregtek az ujjaim, de a fejem még mindig 
bántóan tiszta volt, pedig pont attól akartam megszabadulni. 
Hirtelen mindent rossznak találtam. Eletünk félmegoldásait 
is, beleértve Garvey atya félig elfogyasztott italát. 

- Holnap veszek magának egy másik üveggel. 

- Hát nem érti? Holnap én már nem leszek itt. 

- Akkor még ma este megveszem. 

- Nem szükséges, Jay. Jól megvagyok nélküle is. Csak a 
gyengeség pillanataiban szopogattam belőle. 

- Gyereket vár. 

- Valahogy éreztem, hogy így van. - Oly szúrós szemmel 
nézett rám, hogy lágy szavai szinte parancsként hangzottak. - 
Isten magához is beszél, Jay. Túl kell lépnie a félelmén és meg 
kell hallgatnia Őt. ; 

- "Próbálom, atyám. És tényleg meg fogom tenni. - 
Ránéztem az órámra. - Mennem kell. Be kell fejeznem a 
munkámat. Csak benéztem, hogy elköszönjek. 

Mindketten felálltunk. Tartózkodóan pillantott rám, aztán 
megragadta a kezemet és sokáig szorongatta egyenesen a 
szemembe nézve. - Vége van hát! Csak azt nem tudom, mit 
gondoljak minderről. - Volt valami titokzatos abban, amit 
mondott. - A háború szörnyűséges dolog, de felerősíti az 
ember érzelmeit. Fogalmam sem volt, hogy ennyire fogom 
szeretni. 

- Ír majd nekem, atyám? 

- Ináimba mindig belefoglalom majd a nevét, Jay Marsh. 
Számítok magára. Nagy dolgokat kell véghezvinnie! 

Tudtam, hogy nem lenne szabad beszélnem róla, de az 
érthetetlen sajnálat úgy állt közénk, mint áthatolhatatlan, 
sűrű tömjénfüst. Titkos utakon jártunk, de mindketten 


egyazon a láthatatlan kő előtt álltunk meg. Nem 
hallgathattam tovább. - Hiszen szereti öt, atyám! Nem tud 
tenni valamit? , 

Megdörzsölte a szemeit, aztán elfordította a fejét. - Es 
mindig is szeretni fogom. De én pap vagyok. Ez a hivatásom. 
Sohasem lehetnék más. Amikor felöltöm a miseruhát, érzem 
az Ur örömét. Ez az egyetlen, amit csinálni tudok. És 
megköszönöm Istennek, hogy megmutatta nekem, milyen 
hatalmas erő a szerelem. Korábban soha nem tudhattam. 
Megbüntetett a szépségével, de jobb pappá tett általa. 
Tudom, hogyan sodorhat magával valakit a szenvedély, és 
tudom, milyen szörnyűséges az egyedüllét. Mindenkinek 
valaki mellett kell állnia, hogy megérthesse, milyen egyedül. 
És ez segíteni fog nekem akkor, amikor majd másoknak 
prédikálok. Bár az az én bűnhődésem lesz, de azt mások soha 
nem fogják megtudni. 

Egyre nőtt a zavara, és még mindig nem nézett felém. 
Talán úgy gondolta, hogy túl sokat beszélt. Segíteni szerettem 
volna neki valahogyan, de éreztem, hogy nem tehetek érte 
semmit. 

- Pedig látszik, hogy mennyire szereti őt, atyám. Nincs 
valami más megoldás? 

- Nincs - felelte és hirtelen megmerevedett. - Most már 
békés a szívem. Az én lelkem az univerzum parányi része, de 
mindannyiunknak megvan a kötelessége, és én tudom, hogy 
mi az enyém, így halnak meg az álmok, Jay. És így születnek 
az áldozatok. 

Nem maradtam tovább. Ahogy bezárult az ajtó mögöttem, 
meghallottam a tücsök cirpelését. Szerenádja hangosan vissz- 
hangzott Garvey atya kiürített szobájában. Tudtam hogy soha 
nem lesz több ilyen jó barátom, és soha többé nem találkozom 
ilyen tisztességes emberrel. 


HUSZONHARMADIK FEJEZET 


Több mint két órámba telt, míg végre megtaláltam Kido 
lordpecsétőr urat. Esni kezdett. A fel-feltámadó szél 
szeszélyesen csapkodta az esőfüggönyt. Az utcák pora 
hamarosan feloldódott a lezúduló vízben és sártengerré 


változott. Szerencse, hogy nem gyalog indultam  Kido 
keresésére. Az utóbbi két hónapban megismertem 
törzshelyeit, így a dzsipemmel végigjártam azokat az 
éttermeket és klubokat, ahol meg szokott fordulni. Végül a 
Roppongi nevű kertváros egyik villájában találtam rá. Úgy 
tűnt, mintha Kido állandóan úton lenne. A vibráló, folyton 
vizslató márkit jól ismerte a tokiói felső tízezer. 

Korábban is jártam már a villában. Egyszer odahívott Kido 
vacsorára, amelyen bemutatott Cudzsi ezredesnek. Azt 
mondta, a férfi Yamashita tábornokot szolgálta a híres 
szingapúri — ütközet idején. Miután a  lordpecsétőr 
jóváhagyólag bólintott, Cudzsi elmondta nekem, hogy a 
háború előtt került be a Palotába, amikor a császár 
legfiatalabb öccsét, Mikasza herceget tanította. Történeteket 
mesélt arról, hogyan használta ki a császári család révén 
szerzett befolyását Japán legkiválóbb katonai egységeinek 
létrehozására, s hogyan vezette - ő, nem pedig Yamashita - az 
invázió kulcsfontosságú támadásait a britek 
térdrekényszerítésére. Cudzsi szerint, Yamashitának nem 
tetszett a császári családdal fenntartott szoros kapcsolata, 
ezért pusztán rosszindulatból megfenyítette őt ártatlan civilek 
haláláért, akik akkor estek áldozatul, amikor megrohamozott 
egy kórházat. Cudzsi azt is elmondta, úgy állt bosszút 
Yamashitán, hogy hűtlenségére vonatkozó megfigyeléseit 
jelentette a császári udvarnak. 

Cudzsi gyors felfogású ember volt, sokkal fiatalabb, mint 
Yamashita, akire még mindig neheztelt. A vacsora végére 
világossá vált, Kido a császár burkolt üzenetét közvetíti 
MacaArthurnak. mely szerint Yamashita illojális volt, ily módon 
feláldozható. Amikor beszámoltam a beszélgetés részleteiről, 
a legfőbb parancsnok Cudzsi észrevételeit úgy értelmezte, 
hogy Yamashita - Malaysia Tigrise - katonai hírnevét 
egyszerűen felfújták. Nekem azonban Cudzsi hencegése azt 
bizonyította, Yamashita valóban megfenyítette tisztjeit az 
atrocitások elkövetéséért, továbbá megerősített abban, hogy 
igazságtalanul állították bíróság elé. És akkor, amikor 
találkoztam Yamashitával a muntinglupai börtön barakkjában, 
ő maga említette Cudzsit, akinek jelentései alapján a császári 
udvar megbélyegző véleményt alakított ki róla. 

Cudzsi ezredes személye és szerepe a továbbiakban is 
homályos maradt. Amikor MacArthur arra kért, találkozzam 


még egyszer Cudzsival, Kido arról tájékoztatott, hogy a 
rejtélyes ezredes ,nem elérhető". Evekkel később, a vietnami 
háború idején olvastam egy diplomáciai táviratot, amely utalt 
,egy bizonyos" Maszanobu Cudzsi ezredesre, aki a császár 
nevében Hanoiban teljesített titkos küldetése közben tűnt el, 
és sohasem került elő. 

De ha a kívülállók képtelenek is megérteni azokat az 
erőket, melyek az igazi japán lelket irányítják, Koicsi Kido 
jóvoltából nekem mégis sikerült igen közel kerülnöm 
hozzájuk. 

Egy szűk, kis utcában parkoltam le, a villát övező fal 
közelében. Az eső már elállt. A környező házakból faszenes 
tűzhelyek füstje és ételszag áradt. Amint kinyitottam a kaput, 
egy hatalmas kutya fenyegető ugatásba kezdett. Mégis 
beléptem a kertbe, mert eszembe jutott, hogy az ebet egy 
elkerített sarokban tartják. Végigmentem a bejárathoz vezető 
kőből rakott járdán. 

Előző látogatásom alkalmával Kido elmagyarázta, hogy az a 
ház egyik barátja metreszéé. Nem nevezte meg a férfit, így 
saját fantáziámra hagyatkozva eldöntöttem, hogy Kido 
közlése sajátos dicsekvés, és mind a ház, mind a szerető az 
övé. 

A villában lakó hosszú kezű, porcelánbőrű asszony 
diszkréten mosolyogva nyitotta ki a főépület ajtaját. Bő, 
derékig érő házikabátot és színben hozzáillő, csíkos nadrágot 
viselt. Sokkal idősebb volt nálam, de boldogságot sugárzó 
arca  kortalannak tűnt. — Amint beléptem a házba, 
üdvözlésképpen mélyen meghajolt. Azonnal rám ismert. 
Viszonoztam a meghajlást, a mi szokásaink szerint kezet is 
fogtam vele, és nem törődtem azzal, hogy végül is kinek a 
szeretője. 

- Jó estét, nővérem - mondtam. - Sajnálom, hogy zavarom, 
de nagyon fontos lenne találkoznom a lordpecsétőr úrral még 
ma este. Nincs itt véletlenül? 

Megszorította a kezem, beinvitált a házba, majd letérdelt 
elém, hogy lehúzza a cipőmet. - O, Jay Marsh úr, nagy 
megtiszteltetés, hogy újra felkereste szerény otthonomat! A 
lordpecsétőr úr látta, amint kiszáll az autójából. Ő is boldog, 
hogy újra láthatja önt. Mindjárt itt lesz, csak magára kap egy 
köpenyt. 


És valóban, hamarosan megjelent Kido is. Fekete 
selyemköntöst  — húzott égszínkék  pizsamájára. Kissé 
meghajtotta magát, majd nevetni kezdett. 

- Marsh kapitány, maga aztán kitűnő detektív! Csak nem 
láthatatlan amerikai kísérőm van a saját hazámban? 

- Önt szinte lehetetlen követni - vigyorogtam. - De ezt az 
önök titkosrendőrsége sokkal jobban tudja, mint én. 

Kido intett, hogy kövessem a ház belsejébe. Menet közben 
tovább csipkelődött. - De amint maga is tudja, a legfőbb 
parancsok elbánt a titkosrendőrségünkkel. 

- Igen persze - válaszoltam. 

Az asszony csendesen és szertartásosan sürgölődött a 
szobában. Mire a szoba közepére értünk, már előkészítette 
ülőhelyünket egy alacsony asztalnál. Az asztal közepére forró 
hibachit helyezett. A porcelán parázstartó szolgált az egyetlen 
fűtőtestként a helyiségben. Amint letérdeltünk párnánkra, az 
asszony összehúzta a sodzsikat, hogy a papírvékony falakkal 
zárja ki a ház többi részét a társalgás színhelyéből. Azután 
letérdelt, homlokával érintette a földet és kihátrált a 
szobából. 

Kido kimondhatatlanul elégedettnek látszott. Kiválasztott 
magának egy kis kiszeru pipát a szépen elrendezett 
dohányzókészletből, melyet asszonya készített neki elő az 
imént, és egy hosszú gyufával rágyújtott. Míg a pipájával 
foglalatoskodott, addig én körbenéztem a szobában. Az egyik 
falon ízléses kakemono, tájat ábrázoló festmény függött. Az 
alkóvba csodálatos ikebana kompozíciót helyeztek. A 
mozgatható, rácsos válaszfalakat nemes fából készítették. 
Tekintetem a bejárat fölé kandzsikkal írt, feltűnő gakun 
állapodott meg. A megfelelő gaku kiválasztása minden japán 
számára nagyon fontos volt, leggyakrabban a ház urának 
leghőbb szenvedélyét tolmácsolta. 

- A gakujában gyönyörködöm - mondtam, miközben a lord- 
pecsétőr a pipáját tömte. - Mintha az előző alkalommal egy 
másikat láttam volna az ajtó fölött. 

- Maga jó megfigyelő, Marsh kapitány. De emlékeztetnem 
kell arra, hogy az nem az én gakum, mivel ez nem is az én 
házam. 

- Felolvasná nekem? 

Végzett a  pipatöméssel. Kido a legkényelmesebb 
pozitúrába helyezkedett a combján. Pajkos mosolyából azt 


olvastam ki, hogy megint át akar ejteni. - Csakhogy nem illik 
más gakuját hangosan felolvasni. Hiszen a barátomé, és 
mindketten vendégségben vagyunk itt. 

- Még sohasem hallottam erről a szokásról - feleltem. Kido 
gyanakvóan méregetett. - A barátom rendkívül indulatos 
néha. Sokat vesztett a háborúval. 

- Meg tudom érteni, lordpecsétőr úr. 

- Igazán? - Beleszívott a pipájába. Az asszony újra 
besurrant a szobába, letérdelt elénk és egy tálcát tett az 
asztalra. Munkája végeztével hangtalanul kitipegett a 
helyiségből. A tálcán teáskannát, két csészét és egy kis 
rágcsálnivalót rendezett el. - Tölthetek önnek? 

- Megengedi, hogy először én töltsék önnek, lordpecsétőr 
úr? 

- Ó, de jól megjegyezte! - mondta színlelt csodálkozással, és 
kitöltötte nekem a teát. - De én vagyok a házigazda, így én 
töltök magamnak. 

Elmosolyodtam. Most elkaptalak. - De ez nem az ön háza, 
így nem is lehet a házigazda. Ugy illenék, hogy egymásnak 
töltsünk. 

Visszamosolygott rám. Vastag szemüveglencséi mögött 
zavartan pislogott. - De jelen pillanatban én vagyok e ház 
lakója. Egyébként pedig igaza van, és fel is olvasom magának 
a gakut. 

Fogtam a teámat, köszönetképpen bólintottam, majd ittam 
egy kortyot belőle. - Azt hiszem, udvariatlan voltam. 

- Tulajdonképpen hazudhatnék is - mondta. - Nem túl sok 
kandzsit ismer. 

- Valóban nehezen boldogulok velük - válaszoltam. - De nem 
szeretném, ha szégyenkeznie kellene egy ilyen banális 
hazugság miatt, uram. 

- O, valóban? - Mindketten szélesen mosolyogtunk, és 
megpróbáltunk olvasni egymás szeméből. Kido ismét 
beleszívott a pipájába. - A barátom nagy csodálója Szun- 
cunak. Ismeri őt? 

- Hogyne - válaszoltam. - A háborúk filozófusa volt, és 
kétezer évvel ezelőtt élt. De ő kínai volt. 

- Igen - sóhajtott a lordpecsétőr. - Mindig visszalépünk 
kétezer esztendőt és mindig a kínaiaknál kötünk ki, nem igaz? 
-  Ránézett a falra akasztott gakura. - Nem akarom 
misztifikálni. Ez csak egy egyszerű idézet. 


- Ha a falán van, akkor igen mély értelmű lehet. 

- Mondtam már magának, hogy nem az én falam - 
vigyorgott Kido. - De azért felolvasom. ,Minden stratégia 
csalásra épül. Alsóbbrendűséget hirdet és serkenti az 
arroganciát." 

Ujra mosolyogni kezdtem. Kido azt hitte, felbőszít, de 
legalábbis megráz az idézete. De már jól kiismertem őt. - A 
barátja miért tart Szun-cu-idézetet a falán? Hiszen csak önt 
kellene meghallgatnia. 

- Lehet - vont vállat Kido. - De a híres emberektől vett gaku 
nagyon inspiráló lehet. Én csak a kapu őrzője vagyok. 

- Ellenkezőleg, uram! A császár után ön a legbefolyásosabb 
ember Japánban! Kétségem sincs e felől. 

Ismét gyanakodva méregetett. Tudta, hogy az ilyen nyílt 
hízelgésnek oka van. Kézzelfogható feszültség telepedett 
közénk és egycsapásra megváltoztatta a vendégeskedés 
hangulatát. 

- Megfeledkezik MacArthurról. ; 

- Eljön a tavasz. A hó leolvad a fenyőfákról. És egyszer 
MacArthur is hazamegy. 

- Es akkor jön majd egy másik MacArthur. 

, - Nem, soha többé nem lesz másik MacArthur. - 
Állhatatosán néztem rá. - Az Egyesült Államok nem akar 
uralkodni Japánon. Nekünk partnerre van szükségünk, nem 
pedig gyarmatra. De önöknek két nagy problémájuk is van, 
lordpecsétőr úr. Ha a császár minél jobban elhúzza az 
alkotmánymódosítást, annál tovább marad MacArthur. És 
minél tovább tart a háborús bűnösök bíróság elé állítása, 
annál inkább ragaszkodik majd a külvilág a császár vád alá 
helyezéséhez. 

- Tehát így van - mondta elkomorodva. - Végül is ezt már 
megbeszéltük. - Ismét a pipájához fordult. - Hogy áll a 
Yamashita-ügy? 

- A per maga a gyalázat, uram. Fel fogják akasztani. De 
hadd hívjam fel a figyelmét: az nem változtat a politikai 
háborús bűnök megítélésén. Yamashita harctéri parancsnok 
volt.  Szövetségeseink azt követelik, találjuk meg a 
felelősségre vonható személyeket a tokiói kormányban. - 
Némán néztem rá egy pillanatig. - És hogy érzi magát 
Nasimoto herceg a börtönben? 


- A császárt mélyen felzaklatta szeretett nagybátyjának be- 
börtönzése - válaszolta Kido késlekedés nélkül. - Mondhatnám 
úgy is, feldühítette, de egy uralkodóhoz nem méltó a 
dühöngés. Ezt kizárólag csak magának mondom, mert annyira 
segítőkész. A császár messzemenően együttműködött 
magukkal. Sok mindent feladott azért, hogy véget vessen 
népe szenvedéseinek. De ha Nasimoto herceget vád alá 
helyezik, lemond a trónról, visszavonul Kiotóba és MacArthur 
ellen fog dolgozni. 

- Együtt kell megtennünk mindent azért, hogy ez ne 
történhessen meg - mondtam. 

- Mint mindig, most is hálás vagyok magának értékes 
tanácsáért - közölte a lordpecsétőr. 

- Csak egyetlen megoldás van - folytattam. 

- Előre aggasztanak a gondolatai - vetette közbe. 

- Mindenáron meg kell védenünk a császárt és vér szerinti 
rokonait. 

- Pontosan így van - bólintott Kido megfontoltan, és újra 
meggyújtotta kialudt pipáját. 

, - De a világ úgy látja, hogy a számlákat ki kell egyenlíteni. 
És a törlesztés csak úgy történhet meg, ha a császárhoz közel 
álló személyek közül vonunk felelősségre valakit, akinek a 
rossz tanácsai miatt következtek be a szörnyűségek. 

Figyelmesen tanulmányozta az arcomat, miközben lassan 
kifújta a füstöt. A kiseru nem jól égett, végül megint kialudt, 
hiába szívogatta. - Todzso tábornokot már vád alá helyezték - 
mondta halkan. , 

- Nem áll igazán közel a császárhoz. És nem túl jelentős 
személy. 

- Miniszterelnök volt. 

- Es ki szemelte öt ki a posztra, lordpecsétőr úr? 

Hosszú másodpercekig szótlanul bámultuk egymást. Kido 
finoman a tálcára tette a pipáját, majd a teáskannáért nyúlt. 

- Kér még egy kicsit? 

- Köszönöm, nem, de rágyújtanék egy cigarettára, ha nincs 
kifogása ellene. 

Amint kihúztam egy szálat a csomagból, Kido meggyújtott 
egy szál gyufát és odatartotta a cigarettámhoz. Az elülső 
kertben a kutya megugatott egy elhaladó dzsipet. Valahol a 
házban cirpelni kezdett egy tücsök. Hirtelen eszembe jutott 
Garvey atya, aki utolsó éjszakáját töltötte tábori ágyán, hogy 


aztán elinduljon vezeklése színhelyére. Kido rápillantott a 
bejárat fölé függesztett gakura és felsóhajtott. 

- . Konoje herceg családjának tagjai császárok sorát 
szolgálták belső tanácsadókként több, mint kétezer éven át. 
És az alapján, amit maga mond, nem tartozik a védett 
személyek körébe. Nem rokona a császárnak. 

- Tanácsokat adott, melyek rossz döntésekhez vezettek. Vád 
alá helyezhető. 

- És jomagam? - E rövidke két szót úgy elnyújtotta, hogy az 
utolsó pillanatig nem lehetett tudni, kérdés lesz-e belőle. 

- A császárt és családját megkímélhetnénk - folytattam, és 
álltam láthatóan meghökkent tekintetét -, Nasimoto herceg 
pedig visszatérhetne Isze szentélyébe. Szövetségeseink is 
letennének az uralkodó további zaklatásáról. 

- Azt mondja, meg kellene hoznunk ezt az áldozatot? 

- Megfontolandó kérdés. 

A lordpecsétőr fogain keresztül szívta be a levegőt és 
hosszú ideig bent tartotta. Végül felállt. Miután elnyomtam a 
cigarettámat, magam is követtem a példáját. Az aprócska 
asztal két oldalán álldogáltunk egy darabig. A látogatás ideje 
lejárt. Kido biccentett és az ajtóhoz kísért. Arca 
megkeményedett, hangja egy teljes oktávot mélyült. 

- Biztos ebben? 

Bólintottam és lehajoltam, hogy felhúzzam a cipőmet. 

- Rettenetesen sajnálom, lordpecsétőr úr, de biztos vagyok 
benne. 

Végre sikerült felhúznom a cipőmet. Kinyitotta az ajtót és 
kikísért a külső kertbe. 

- Akkor a felvetést megtanácskozom a császárral. 

- Rendkívül bölcs elhatározás. Jó éjszakát, uram. Kérem, 
adja át üdvözletem a barátjának. 

- A barátomnak? 

Rákacsintottam. - A villa tulajdonosának. 

Keserűen elmosolyodott. - Hát persze, természetesen. Jó 
éjszakát, Marsh kapitány. 

Miután odaértem a dzsiphez, halkan fütyörészni kezdtem. 
Nem tudtam megállni; hogy ne mondjak magamban 
köszönetet Douglas MacArthur tábornoknak, amiért olyan jól 
megtanította nekem az orgyilkos diplomácia fogásait. Es 
tudtam, ha rájön arra, hogy engedélye nélkül bocsátkoztam 
tárgyalásokba, ott leszek az első hazafelé tartó hajón. 


Elítéltként. 


HUSZONNEGYEDIK FEJEZET 


- Jó reggelt, Tábornok. 

- Jó reggelt, Jay. Isten hozta. - Az ablak előtt járkáló 
MacArthur futólag rám pillantott, amikor az irodájában 
leültem Court Whitney mellé a kopott díványra. - Nos, 
Reynolds tábornok megszívlelte az üzenetemet? 

A harag megállíthatatlanul kúszott fölfelé a torkomban, de 
végül mégis sikerült  megfékeznem.  Tiszteletteljesen 
bólintottam. 

- Alaposan előkészített mindent, uram. - Az egész 
bíróságnak nevezett ocsmányságtól felfordult a gyomrom. - 
Önnek is tudnia kell, Tábornok, ez az egész ügy rémálom, úgy, 
ahogy van. 

- Rémálom? - A legfelsőbb parancsnok éles, rosszalló 
pillantást vetett rám. 

- Valóságos cirkusz, uram. Mint egy kutyás, pónilovas 
show-műsor. 

- Remélem, ezt nem hangoztatta Manilában. 

Nem volt kedvem az udvariaskodáshoz. Minden egyszerre 
tört rám, és arra buzdított, hogy vessem le az örökös 
meghunyászkodás álarcát. - O, dehogy, uram. Nekem egy szót 
sem kell szólnom. Mások beszélik. Különösen az amerikai 
sajtó, ha esetleg nem olvasta volna az újságokat. 

Hosszasan fürkészte az arcomat, mintha azt kutatná, a 
továbbiakban veszem-e a bátorságot, hogy ellentmondjak 
neki. - Annak alapján, amit hallottam, a tábornok jó munkát 
végzett az ügy előrevitelében. 

- Ez nézőpont kérdése, uram - gúnyolódtam. - Reynolds 
tábornok nyilvánvalóan egy jól idomított... pipogya alak. 

- Pipogya? - Charles Willoughby tábornok elképedve bámult 
rám a karosszékéből. - Nem tudom, mit jelent a szó, de 
sértésnek hangzik. 

- Annak szántam, uram. —— 

- Maga az Egyesült Államok Hadseregének egyik 
főtisztjéről beszél! 


Három évnyi bohóckodás után eljött a pillanat, hogy úgy 
nézzek szembe MacArthurral, mint férfi a férfival. Tudtam, 
hogy nem tetszik majd neki mindaz, amit el kellett 
mondanom. Ugyanakkor hiányzott belőlem Sam Genius 
ördögi agyafúrtsága. De megfogadtam, ha mást nem is érek 
el, nem hagyom el az irodáját úgy, hogy talpnyalóként 
emlékezzenek rám. 

MacArthur magához tért meglepetéséből, de még mindig 
furcsán nézett rám. - Meglehet, hogy... kellemetlen 
élményeket nyújtott magának Reynolds tábornok, Jay, ezért ez 
egyszer elnézzük magának ezt a kis... szókimondást. Tehát 
minden mást félretéve, úgy tudom, roppant kedvező 
fordulatok álltak be az ügyben. Megkapták a filippínók teljes 
támogatását, nagy nyilvánosság előtt... 

- Tábornok - vágtam közbe -, felkészültem arra, hogy 
részletes jelentésben számoljak be önnek a Yamashita-perről, 
de valami rendkívül fontos dolog merült fel időközben. 

Abbahagyta a járkálást és felém fordult. Láthatóan 
felidegesítettem. Ez volt az első alkalom, amikor 
visszabeszéltem Douglas MacArthurnak és félbeszakítottam 
őt. 

- Tegnap este meghívott magához a lordpecsétőr. Alkut 
akarnak kötni, és én úgy gondolom, érdemes lenne 
meghallgatnia ajánlatukat. 

Mozdulatlanul ültem az ócska díványon és várakozóan 
néztem rá. Egész arckifejezése megváltozott egy másodperc 
alatt. Az utóbbi mondataim megerősítették abban, hogy 
valami megváltozott bennem. Álltam a tekintetét, de legbelül 
féltem. Úgy éreztem, nem élvezem többé a védelmét, 
elszigetelődtem, és egycsapásra olyan lettem, mint egy 
tizenéves fiú, aki először kerül összeütközésbe az apjával. 

- Miről beszél, Jay? Ennek az értekezletnek a célja a 
Yamashita-per. állásának összegzése. Es a japán kormányt 
érintő parancsaim kifejezetten szűk mozgásteret biztosítanak 
magának. 

- Uram, tudom, hogy... 

Nem hagyta végigmondanom. - Még nem fejeztem be! Nem 
hatalmaztam fel magát arra, hogy tárgyaljon velük. Nincs 
joga arra, hogy beszámoljon nekik szándékainkról. Magát 
arra jelöltem ki, hogy hallgassa meg őket. A maga 
kötelessége, hogy jelentést tegyen nekünk. Ha a japán 


kormány képviselője javaslatot tesz a tárgyalásokra, az a 
teendője, hogy Whitney tábornokhoz irányítsa őket. 

- Uram, nem akartak Whitney tábornokkal beszélni. 

- Ök nem dönthetik el, hogy kivel akarnak tárgyalni. 

Ingerülten bámultam rá. - Ugy éreztem, nekem nincs jogom 
ilyesmit mondani nekik. Ott helyben kellett döntenem. - Már 
nem fordulhattam vissza többé, de ahhoz is túl késő volt, hogy 
megfélemlítsen. - Ragaszkodtak ahhoz, hogy én továbbítsam 
az információt. Olyan kérdésről van szó, amely kizárólag 
önnek szól, nem pedig Whitney tábornoknak. 

Whitney megperdült ültében és szúrós szemmel nézett rám 
a dívány másik végéből. Először kelt ki ellenem azóta, hogy a 
vezérkarban szolgáltam. - Hogy érti azt, hogy nem nekem 
szól? Álljunk már meg, kapitány! Maga szigorú parancsok 
szerint jár el! Ezek a kérdések túlságosan érzékenyen érintik 
mindkét felet ahhoz, hogy egy huszonöt éves kapitány 
kalandorkodjon velük. Mi most egy ország jövőjéről 
beszélünk. Es én vagyok a megszállás politikai részéért 
felelős operatív tiszt. Lehet, hogy maga azt hiszi, ez csak 
játék, de az én hatalmammal játszadozik! 

Willoughby tábornok is dühbe gurult. Előrehajolt székében, 
mint aki arra készül, hogy átugorjon az asztalon. - Pontosan 
erről van szó! Mi itt szigorú szabályok szerint járunk el - 
morogta erős német akcentusával. - Nem maga az a személy, 
aki a megoldásra vonatkozó javaslatokat MacArthur tábornok 
elé terjeszti. A kérdéseket meg kell vizsgálni, az 
alternatívákat meg kell vitatni, hogy ne a legfőbb parancsnok 
idejét raboljuk. 

Nem igazán hatottak rám Willoughby és Court Whitney 
dörgedelmei, pedig a szolgálati utat valóban be kellett volna 
tartanom. Az egyetlen kibúvót a japán rendszer bonyolultsága 
jelentette számomra. Whitney még így is tudomást 
szerezhetett arról, hogy én kerestem meg Kidót, és a 
javaslatot magam tettem. Már arra gondoltam, Frank 
Witherspoont kérem fel védelmemre, ha a Yamashita-pernek 
vége. Es csendben kezdtem magamban átkozni Sam Geniust, 
amiért ilyen reménytelen vállalkozásra bátorított fel. 

Csak egyetlen kiút maradt. - Én nem játszadozom senki 
hatalmával, Whitney tábornok. A lordpecsétőr maga jött 
hozzám a japán kormány közleményével. A császár küldte, 
uram! -MacArthur szeme összeszűkült, amint Hirohitót 


említettem. -Mit tehettem volna? Elküldtem volna azután, 
hogy ön szorgalmazta a Kidóval fenntartott kapcsolatomat? 
Önhöz irányítottam volna azelőtt, hogy MacArthur tábornok 
elé kerül az ügy, kockáztatva azt, az egész vezérkar tudomást 
szerez róla? 

Utóbbi megjegyzésem még jobban kihozta a sodrából Court 
Whitneyt. - Csak nem arra céloz, hogy felelőtlenül kezeltem 
az ügyet, Marsh kapitány? 

- Nem, uram! De nem tudhatjuk, ki hallgatta volna ki a 
beszélgetést az ön irodájában. Ugy éreztem, itt kell előállnom 
javaslatommal. 

Ennél a pontnál teljesen összezavarodtak, sőt inkább 
megrökönyödtek. Az óriások mozdulatlanná dermedve 
bámultak rám. Éreztem, hogy megrendül belém vetett 
bizalmuk. Evek óta köztük voltam, és váratlanul a szemük 
előtt nőttem ki a gyerekkorból. Ott volt Jay, a bohóc, a majom, 
az udvari bolond, a hallgató fül, aki egyszer csak a sarkára 
állt és magának követelte az alkudozás feladatait és az 
eredménnyel járó babérokat. Valahogy megrémítettem őket. 

Whitney fenyegetően szegezte rám a mutatóujját. - 
Személyesen kellett volna megbeszélnie velem. Politikai 
kérdésekben én állok elő javaslatokkal. 

- Normális esetben egyetértenék önnel, uram, de ez egy 
igazán komplikált helyzet. Akkor egyszerűen lehetetlen volt 
felvennem a kapcsolatot önnel, és úgy gondoltam, megbízik 
bennem. Én nem hátráltattam ezt az ügyet! Es mindig is 
maradéktalanul teljesítettem a rám szabott feladatokat, uram. 
Mindig. 

- Elég lesz, Court - szólt közbe MacArthur. - Ebben igaza 
van. Maga pedig higgadjon le, Jay. 

MacArthur kissé megnyugodva fordult a másik kettőhöz, de 
ez nem jelentett nekem feltétlenül támogatást. Pontosan így 
reagált akkor is, amikor elbocsátotta Sam Geniust alig egy 
héttel azelőtt. A pimasz ügyvédet egyszerűen , kitoloncolta" 
Japánból. - Egy javaslatot kellene megvitatnunk, melyet a 
császár fő tanácsadója vetett fel. Azt hiszem, az lenne a 
leghelyesebb, ha meghallgatnánk. 

- Köszönöm, uram. 

- Maga csak ne köszöngessen semmit, kapitány - mondta 
MacArthur hűvösen. - Nem dicséretnek szántam. Szóval, mit 
akarnak? 


- Ajánlatot tettek, és én azt hiszem, önnek el kellene 
fogadnia. - Láttam, hogy Whitney megint dühbe gurul 
vakmerő viselkedésem miatt, de tovább folytattam. - Végre 
megkapja azt, amit akar, Tábornok. Erről van szó. 

Willoughby nem tudta türtőztetni magát. - Ismételten 
felhívom a figyelmét arra - fÍröcsögte haragosan -, hogy maga 
csak az információk közvetítője. Egy csatorna. Nem vagyunk 
kíváncsiak arra, hogy maga szerint el kellene-e fogadnunk az 
ajánlatot, vagy sem. 

Felszegtem az állam és egyenesen a szemébe néztem. Nem 
akartam félni, nem akartam alacsony rangom rabja maradni, 
nem akartam mindent elfogadni úgy, ahogy van. Amikor 
elfoglaltam a számomra kijelölt helyet köztük, felkínáltam 
hűségemet és minden odaadásomat. De mára elegem lett a 
vesszőfutásokból. 

- Tábornok, nem találja furcsának, hogy megbízott bennem, 
amikor arra utasított, hogy Japán leghatalmasabb embereivel 
- köztük a császárral - tartsam a kapcsolatot, de amikor a 
megoldással állok elő, akkor elvárja tőlem, hogy úgy 
viselkedjem, mint valami bárgyú gyorsíró titkár? Nem csak a 
fülem működik! Megtaláltam a megoldást, uram! Meg sem 
hallgatja? 

MacArthur szeme rám tapadt. Figyelte arcom minden 
rezdülését, kezem minden mozdulatát, hogy összevethesse 
őket negyven év alatt felhalmozott tapasztalataival. Es 
fogadni mertem volna, hogy meglátott bennem valami újat is, 
amit korábban elmulasztott. De azt én sem tudtam, hogy mit. 

- Hagyják beszélni - intette le mindkettőjüket MacArthur. - 
Rendben van, Jay. Halljuk. 

- Roppant egyszerű, Tábornok - folytattam. - A megoldás 
rendkívül egyszerű. 

- Japánban semmi sem egyszerű - szakított félbe Court 
Whitney. 

- Court - szólt MacArthur, ezúttal parancsolóan. - 
Hallgassuk meg. 

Whitney felé fordultam. - Legnagyobb tisztelettel mondom, 
uram. Lehet, hogy ön szakértőnek számított a Fülöp- 
szigeteken, de Tokió nem vethető egybe Manilával. Én még a 
háború előtt elkezdtem Japánhoz kapcsolódó tanulmányaimat, 
és sokkal jobban ismerem ezt a kultúrát, mint ön. 


Kapkodva szedtem a levegőt, felgyorsult a szívverésem és 
folyt rólam a verejték, mégis állhatatosán Court Whitney 
szemébe néztem. Ő adta fel hamarabb. 

Ismét MacArthurra szegeztem tekintetem. - Uram, ön két 
dolgot akar.  Foganatosítani szeretné az  alkotmány- 
módosításokat, és meg akarja oldani a háborús bűnök 
kérdését úgy, hogy ne helyezzék vád alá a császárt és 
közvetlen hozzátartozóit. Többek között Aszaka herceget sem, 
akiről pedig tudjuk, hogy valóságos gonosztevő. j 

- Sok mindent akarunk - morogta Willoughby. - Es 
emlékeztetem arra, hogy amiről most beszélünk, az szigorúan 
titkos. 

- Igenis, tábornok, de ön sem tagadhatja, hogy amit 
mondok, az igaz. - Szembefordultam vele. - Hosszú időn át 
végig önökkel voltam ebben a szobában. Hallgattam 
eszmecseréiket. Teljesítettem megbízatásaikat. 
Feljegyzéseket készítettem. Sok összegyűlt. El tudja képzelni, 
hogy fogalmam sincs, mit akarnak elérni? 

Itt van, gondoltam idegesen. Megtettem. Kimondtam. 
Feljegyzéseket készítettem. Egyszerű szavaimban benne 
foglaltatott a figyelmeztetés, nemcsak szállítottam nekik a 
bűnös információkat, hanem fel is jegyeztem őket, így attól a 
ponttól örökre kollaboráns vagy veszélyforrás lehettem. Csak 
rajtuk múlt, melyik! 

- Hagyja beszélni - utasította MacArthur újra. 

- Köszönöm, Tábornok. . 

Ez alkalommal nem gúnyolódott velem. Összeszedtem 
magam és folytattam. - Rendben van, uram. Tehát két 
dologról van szó. Nasimoto herceget börtönben tarthatja egy 
darabig, de én biztos vagyok abban, hogy az alkotmányt 
illetően el fogja érni, amit akar. Mostanra talán a császár is 
úgy tekint a módosításokra, mint csekély áldozatra, melyet 
meg kell hoznia. Köztünk legyen mondva, uram, megvannak a 
módszereik arra, hogy , becsomagolják" az ön által tervezett 
módosításokat, és a saját felfogásuk szerint fogják alkalmazni 
azokat. A felszínen úgy tűnik majd, hogy végre is hajtják a 
változtatásokat, de a gyökereknél minden hamisítatlanul 
japán marad. Evezredek óta így csinálják. Tudta, hogy a híres 
teaceremónia Kínából származik? De ők japán hagyománnyá 
tették. A kínaiak már az sem tudják, mi az. Ezt fogják tenni az 
ön alkotmányával is. Beletelik majd egy kis időbe, de 


magukba szívják, feldolgozzák, finomítják és bizonyos részeit 
elpárologtatják majd, amikor ön már nem láthatja. 

MacArthur teljesen elvörösödött a hallottaktól. Belefogott 
jól ismert sztentori kioktatásába. - Marsh kapitány, abban az 
egyben biztos vagyok, hogy ezúttal téved. Ez a dokumentum 
minden kétséget kizárón a legliberálisabb alkotmány lesz, 
amelyet valaha is írtak. Ez lesz a megszállás egyetlen kézzel 
fogható eredménye. Kiemeljük őket abból a posványból, 
melybe a régi rendszer arroganciája beletaszította őket. Ez az 
alkotmány szabadságot hoz a japánoknak, és olyan 
privilégiumokat, melyekről még csak álmodni sem mertek. 

Hirtelen abbahagyta, mintha kifogyott volna a szavakból. 
Nyilván azt akarta, hogy folytassam. j 

- Igen, uram - feleltem és újra nekigyürkőztem. - Én 
pusztán saját megfigyeléseimre kívántam utalni. 

- Hagyja ki az ügy személyes vonatkozásait - utasított 
Whitney. 

- Igaza van, uram - feleltem. - Akkor közelítsük meg 
,kulturális" oldalról. És azt hiszem, itt a lényeg. - Csak a 
legfőbb parancsnokra figyeltem. Nem akartam, hogy a másik 
kettő megint kizökkentsen. - Önnek most van egy császári 
túsza, és a dolog igen hathatósan működik. De ha csak 
Nasimoto herceggel és az alkotmány-módosítással kalkulál, 
akkor nem jut túl messzire. A japán alkotmányt megtoldja 
amerikai szavakkal - és kész. Nasimoto visszamegy az Iszei 
Szentélybe a napistennő tükréhez. Szövetségeseink pedig 
továbbra is a hajukat tépik, mert ön a háborús bűnök terén 
nem jutott előbbre. 

- Ez nem így van - mondta MacArthur. - Yamashita tábornok 
pere majd meggyőzi őket. 

- Ez nem fog működni, Tábornok! - Megpróbáltam 
megőrizni tartásomat, de a Tomoyuki Yamashita tábornokra 
kiszabott szerep ismét felingerelt. - Önmagában nem, uram! 
Yamashita peréből ön legvégül nem húzhat hasznot. 

- Én nem ezt hallom, kapitány. E! fogják ítélni. 

- Igen, elítélik. Es tudom, hogy ez önt boldoggá teszi. De 
mindez csak egy aprócska mellékszál lesz, nem több! És egy 
fikarcnyit sem változtat azon az istenverte ügyön, amelyről 
beszélek, uram! 


MacArthur úgy nézett rám, mint egy király, akit a szolgája 
csapott arcul. - Jelenlétemben ne merészelje az Ur nevét a 
szájára venni! 

Elakadt a lélegzetem. Remegett a kezem. Whitney és 
Willoughby úgy pillantottak egymásra, mint akik meg vannak 
győződve arról, hogy teljesen elment az eszem. Vettem egy 
mély lélegzetet. - Sajnálom, uram. Bocsánatot kérek, amiért 
átkozódtam. 

MacArthur ránézett az órájára. De tudtam, hogy nem az idő 
miatt aggódik. - Fejezze be, amit mondani akar, kapitány. 

- Igenis, uram. Azon leszek. 

Válaszom visszavezetett Sam Genius lángoló arcához, aki 
arról igyekezte meggyőzni MacArthurt, mennyire fontos 
lépést jelentene Aszaka herceg bíróság elé állítása a nankingi 
mészárlás vádjával. Tudtam, hogy én is a szakadék szélén 
táncolok, és nem igazán jól készítettem elő a csapdámat. 
Mindenesetre a módszert Geniustól vettem át, csakhogy én 
nem voltam olyan okos, mint ő. Lehet, hogy Genius nem is 
akart Fort Ordba menni, és én tökéletesen félreértettem 
mindazt, ami vele történt. De akkor már semmi sem 
számított, mert egyszerűen nem lehetett visszafordulni a 
félúton. 

- Hadd próbáljam meg újra, uram. Ha ön kizárólag 
Nasimoto hercegre utazik az alkotmányban tervezett 
módosítások érdekében, akkor is az asztalon maradnak a 
háborús bűntettek. Yamashita tábornok elítélése nem oldja 
meg a problémát. Ő harctéri parancsnok volt, ráadásul 
közember. Todzso tábornok bíróság elé idézése sem lendítene 
a — helyzeten. Öt a császári — udvar választotta 
miniszterelnöknek. Ha meg akarja óvni a császárt, 
olyasvalakit kell megvádolnia, aki nagyon közel áll a trónhoz. 
Ha nem akarja vád alá helyezni Hirohito vér szerinti rokonait, 
akkor csak két ember marad. És ők jelentik a megoldást, 
uram! Két ember. Konoje herceg, aki a császár örökös belső 
tanácsadója és Koicsi Kido, a lordpecsétőr. 

Mindhárman hallgattak és sokáig csak egymást bámulták. 
Verejtékben úszva vártam a választ. De nem kaptam meg. 
Lehet, hogy olyan kérdés elé állítottam őket, melyet meg 
kellett emészteniük, de lehet, hogy annyira megsértettem 
őket, hogy gondolatban már a koporsómat készítették elő. 


Folytatnom kellett. - Ez a két ember, uram. Más választás 
nincs. Csak ők jelenthetik az alternatívát Nasimotóért és az 
alkotmányért. Es akkor megkap mindent, uram. Meglesz az 
alkotmánya, és bíróság elé állítja a császár legközelebbi 
tanácsadóit. 

- És mi lenne a vád? - kérdezte MacArthur, aki időközben 
visszatért az ablakhoz, és újra a Császári Palota területét 
figyelte. 8) 

- A háború folyamán hozott döntések. Önnél van Kido 
naplója. Használja fel, uram! Kido és  Konoje rossz 
tanácsokkal látták el a császárt. Ők választották ki a kormány 
embereit. Ök hagyták jóvá az Ázsia-szerte bekövetkezett 
mészárlást. Csak egy megoldás van, Tábornok. Vagy a császár 
tette, vagy Ők. 

Tudtam, hogy hallgatásuk ezúttal az elképedésükből fakad. 
Soha nem gondolták volna, hogy ilyen ravasz is lehetek. 
Hosszú másodpercekig gondterhelten hallgattak. Végül Court 
Whitney tett fel egy tesztkérdést. 

- Es ők keresték meg magát ezzel a kérdéssel? 

- Kido tette az ajánlatot - feleltem. - Az elemzés tőlem 
származik. 

Tulajdonképpen még élveztem is ezt a kis hazugságot, és 
erre még a lordpecsétőr is büszke lehetett volna. A 
hazugságot soha nem tekintették csalárdságnak, amikor a 
szégyenkezést színlelték. Es Kido volt az, aki a császárt 
mindenképpen el akarta szigetelni a szégyentől. Egyszóval, 
valamilyen furcsa japán felfogás szerint az igazat mondtam. - 
Rájöttek, hogy ez az egyetlen mód arra, hogy megóvják a 
császári családot. Es önök is tudják, hogy egész életüket a 
császári család védelmének szentelték. 

- Az ajánlatot hivatalosan is elénk terjeszthetnék - vetette 
közbe Willoughby. 

- Az ajánlatot hivatalosan a császár elé terjesztették - 
válaszoltam. Tudtam, hogy ez alkalommal igazam van. Kido is 
biztosított erről szeretője házában. - De háborús bűnök 
elkövetése miatt hivatalosan soha nem adnák fel magukat az 
amerikaiaknak a japánok szeme láttára, ezt önnek is tudnia 
kell, uram. Az az álláspontjuk, hogy egyetlen japán sem 
követett el politikai természetű háborús bűnöket. A nemzet 
úgy lép fel, mint egyetlen nagy család. Ha ilyen jellegű 


háborús bűnökkel vádolja meg őket, akkor bíróság elé kell 
állítania az egész országot. 

- Akkor is közvetlenül velünk kellene felvenniük a 
kapcsolatot - mondta Court Whitney. 

- , Már megtették. Tegnap esti találkozónkon erről 
beszéltünk. - A szemem sem rezzent, amikor bejelentettem 
neki. - Ezt soha nem hoznák az ön tudomására, Whitney 
tábornok, mert félnek a megszégyenüléstől és attól tartanak, 
hogy az információ helytelen kezelésével arra következtetne, 
hogy elismerik a császári család bűnösségét, így nincsenek 
tanúk és nincsenek papírra vetett nyomok. Kido megbízik 
bennem. Az a meggyőződése, hogy engem a császár ősei 
küldtek Japán jövőjének előmozdítására. 

- A ravaszkodó kis fattyai - dörmögte Willoughby, és 
váratlanul kuncogni kezdett. 

- Jayt, a rút kiskacsát, akit az ősök szellemei küldtek - 
nevetett vele együtt Whitney. 

- "Pedig azt hittem, én küldtem magát hozzájuk - 
kapcsolódott be a legfőbb parancsnok. 

Még sokáig nevettek a japánok ősei által kiszabott 
küldetésemen. Nekem nem volt min nevetnem. - Nem kérem 
önöket, hogy higgyenek abban, amiben ők hisznek, és az az 
igazság, hogy boldog leszek, ha civilként mehetek vissza 
Manilába. De ez valóban komoly ajánlat. Es szerintem 
elkerülhetné azt a bírálatot is, melyet akkor kapna, amikor 
szabadon engedné Nasimoto herceget. Tehát, mi mást akar 
még, uram? 

MacArthur szélesen mosolygott rám. Ahogy elnéztem az 
arcát, alig tudtam magamba gyűrni a diadalmámort és a 
büszkeséget. Kitartásomnak köszönhetően csoda történt. Ugy 
tűnt, végre kivívtam megbecsülését. 

- Kivételes elgondolás. Ragyogó megoldása fojtogató 
dilemmánknak. Nos, mi a teendőnk, Jay? 

Mély levegőt vettem és erőltetett meggyőződéssel szóltam 
hozzá. - Bíróság elé kell állítani őket, uram. 

- Mindössze ennyi? 

- Erre számítanak. 

MacArthur járkált még egy darabig, időnként a palota 
irányába nézett, ahogy mindig is tette, és kialudt pipáját 
forgatta a kezében. Egyszer csak Whitneyhez fordult. 

- Tartóztassák le őket. 


Whitney is jókedvre derült. Megbocsátásképpen rám 
kacsintott. Még mosolygott is, amikor beleírt valamit a 
jegyzetfüzetébe. 

- Merész lépés, főnök. 

- Valóban az. - MacArthur hátat fordított nekem. - És most 
beszéljen nekem a Yamashita-perről. Nyilvánvaló, hogy maga 
nem annyira lelkesült, mint mások, akik jelentettek nekem. 

Összeszorítottam a számat, kiegyenesítettem a hátam a 
végső ellenállás jeleként. - Elmondtam önnek, hogy érzek az 
üggyel kapcsolatban. Szeretnék eltávozni. 

- Ezt hogy érti? , 

- A hadseregből, uram. Ugy gondolom, nem tudom tovább 

csinálni. 

Szinte hallottam, hogy kattog az agya, amint feldolgoz 
minden részletet.  Iovábbra is a díványon ültem 
mozdulatlanul, kezemet az ölembe ejtve és mereven 
bámultam rá. Beszívta a levegőt és felemelte az állat, mint 
olyan esetekben, amikor filmfelvevők kattogtak a közelében. 
De nem gúnyolódott többé. Ahogy a szemébe néztem, tudtam, 
hogy bármit mondana, csak rontana a helyzeten. 

- Nem túl könnyű számomra egy legyőzött ellenséget 
megítélni, Marsh kapitány. Es ritkán kerül a nyilvánosság elé 
egy ilyen durva és kegyetlen ember. 

- Egyszerűen nem fér a fejembe, hogy ezt mondja, 
Tábornok. Amennyiben olvasta a jegyzőkönyvek másolatait, 
nem a megfelelő embert akasztja fel, uram. Az érzelmeire 
hallgat, igaz, minden háborút az érzelmek viszik előre. Grant 
tábornok mégsem akarta felakasztatni Leet a polgárháború 
után csak azért, mert amaz vesztett. 

MacArthur undorodva szorította össze a száját. - Lee 
tábornok nem hagyta jóvá ártatlanok legyilkolását és nem 
rombolt le keresztény városokat. 

Mélyen beszívtam a levegőt, és folytattam. - Nem, de talán 
utánanézhetnénk a georgiai erőszaknak vagy Atlanta 
felégetésének. De az az Unió hadserege volt, és Sherman 
tábornok állt a győztesek oldalán. Es kár erre a szót 
vesztegetni. 

Meg akartam szorongatni, fel akartam idegesíteni azért, 
hogy elege legyen belőlem és kirúgjon. Sam Genius is akkor 
érte el a célját, amikor személyeskedni kezdett. A Tábornok 
szája gúnyos mosolyra húzódott. - Érdekes állítás, de 


remélem, rájött, hogy igen vékony jégen ródlizik, kapitány. 
Apám is ott szolgált. j 

- Nagyon is jól tudom, uram. Es nem is ítélkezem, de 
feltételezem, ő is érzett némi elégtételt, amikor a 
Konföderáció lányát vette feleségül. 

Meglepetésemre, MacArthur elismerően mosolygott azért, 
hogy olyan jól ismerem a családja történetét. Szeme a távolba 
révedt. - Családom legnagyobb bánatára tette. De ilyen az 
amerikai szellem. - De hamarosan összeszedte magát és 
visszatért a jelenbe. - De még mindig nem értem, miért akarja 
feladni katonai pályafutását. Mit kezd magával a polgári 
életben, Jay? 

- Szeretnék visszautazni Manilába, uram. 
Bekapcsolódhatnék egy családi vállalkozásba. 

Court Whitney előrehajolt, hogy bekapcsolódjon a 
társalgásba. - Hadd emlékeztessem arra, hogy Marsh 
kapitány filippínó lányt jegyzett el. A Ramirez családból. Jó 
família. — Építkezésekkel és  élelmiszer-kereskedelemmel 
foglalkoznak. Subicban és Manilában tevékenykednek. 

- Ja, az a lány? Persze, hogy emlékszem. - MacArthur arca 
megenyhült, kutatni kezdett az emlékei, az álmai után, 
melyeket meg is valósíthatott volna, ha a sors nem mást 
rendel neki. - Szóval nem felejtette el őt még itt sem! A gésák 
varázslatos világában. És még mindig el akarja venni őt. Hogy 
is hívják? 

- Consuelónak, uram. 

Láthatóan összerezzent, és miután elhagyta a múltat, 
élesen nézett rám. Tudta, mire célzok. Lehetett 
személyeskedő tréfa vagy burkolt fenyegetés is. Hirtelen 
fájdalmas emlékek, meghatározhatatlan féltékenység és 
halvány félelem futott át az arcán. 

De csak én voltam az egyetlen, aki megérthette mindazt, 
mert más nem ismerte Consuelót. Végül nyájasan 
elmosolyodott. 

- Erdekes neve van. 

- Valójában ez csak a kiegészítő neve, uram. Divina Clará- 
nak hívják. 

Elismerően fürkészte az arcomat. - Kitűnő üzletember 
válhatna magából, Jay, de azt kell tanácsolnom, hogy 
alkalmazottként soha ne vállaljon munkát filippínó családban. 


Az ő társadalmukban elveszítené a külföldieknek kijáró 
tiszteletet. 

Erre még nem is gondoltam. Meg kellett volna vizsgálnom, 
mennyire tisztességes a tanácsa, de úgy éreztem, hogy igaza 
van. - Köszönöm, hogy felhívta a figyelmem erre, Tábornok. 
De szükségem lesz egy kis időre, hogy utánanézzek a 
lehetőségeimnek. 

- Ha időre van szüksége, akkor majd én adok magának azt 
is. - MacArthur Whitneyhez intézte szavait. - Court, vissza kell 
küldenünk Jayt a Fülöp-szigetekre. Ott lesz addig, amíg a 
Yamashita-per le nem zárul. 

Összetörtem. - De uram, én szeretnék kilépni a 
hadseregből. 

MacArthur nem hagyta abba a mosolygást. - Mindent a 
maga idejében, Jay. Ha a tárgyalásnak vége, mehet. 
Szükségünk van arra, hogy figyelemmel kísérje az 
eseményeket és tájékoztasson bennünket. Most pedig 
megköszönjük a —— japánokkal kapcsolatos értékes 
megfigyeléseit. Vád alá helyezzük az említett embereket. 
Ravasz megoldást talált, Jay. Jó napot. - Fölényes mosollyal az 
ajtóra mutatott. 

- Jó napot, uram. 

Kedvetlenül álltam fel a díványról. Csapdába akartam 
csalni, végül mégis ő ejtett foglyul. El kellett fogadnom, 
ameddig Tomoyuki Yamashita tábornok él, én is a túsza 
vagyok. Egyetlen rossz szó, sajtónyilatkozat, ellenkezés és 
azonnal visszahív Manilából és oda irányít, ahova csak neki 
tetszik. 

Már az ajtóban álltam, amikor utánam szólt. 

- Ja, igen... Jay! 

Visszafordultam. - Igen, uram? 

- Szükségem van a feljegyzéseire. 

Még egy kelepce. De akkor már csak vigyorogni tudtam. - 
Hát persze, uram. 

Visszamosolygott rám. Győzedelmesen. Volt valami benne, 
ami rejtélyessé tette a tekintetét. - Odakint vár egy úr, akit 
Thorpe Thomasnak hívnak. Bevezetné, kérem? 

- Igenis, uram. 

A hófehér hajú Thorpe Thomas MacArthur irodája előtt ült 
a folyosón. Hatvan év körüli, magas, határozott egyéniségnek 


látszó férfi volt. Kivillantotta tökéletes fogsorát, amikor rám 
mosolygott. 

- Elnézést, uram. Nem ön Thomas Thorpe? 

- De igen, én vagyok. 

- MacArthur tábornok látni kívánja önt. 

Felállt a székről és elindult utánam az ajtó felé. - Na, végre, 
már azt hittem, megfeledkezett rólam. 

Szürke, hajszálcsíkos öltönyt, vörös selyem nyakkendőt 
viselt és a legdrágább Florscheim cipő volt a lábán. Olyan 
magabiztossággal követett, amilyen csak az abszolút sikeres 
férfiak esetében tapasztalható. Valahogy azonnal megtetszett 
nekem ez az ember. 

MacArthur az ajtóban állt és maga nyitotta ki. 
Lefegyverzőn mosolygott. 

- Thorpe, öregfiú, de jó, hogy látlak! 

- Douglas, öreg harcos, még mindig jól nézel ki! Miközben 
kezet ráztak, én indulni készültem, de MacArthur elkapta a 
könyökömet, hogy visszatartson. Eletemben először átfogta a 
vállam és szembefordított Thorpe Thomasszal. 

- Jó kilátásaid vannak, Thorpe. És jól tudod, senkit sem 
mutatnék be neked megfelelő háttér nélkül. Marsh kapitány 
már három éve szolgál nálam, és ez példátlan eset. El nem 
tudom mondani, milyen értékes szolgálatokat tett az utóbbi 
hónapokban itt, Japánban. De jól elboldogul egész Ázsiában. 
Beszéli a nyelvet, születetett diplomata, hihetetlen érzéke van 
Ázsiához. Alacsony rendfokozata ellenére, hagytam, hogy ő 
tartsa a kapcsolatot a japán kormánnyal. Sajnos hamarosan 
meg kell válnom tőle. Ki akar lépni a hadseregből, hogy 
vállalkozásba kezdjen. 

Thomas mosolyogva rázott kezet velem, és szürke szemével 
felmérte minden porcikámat. - Nem gondolt még a befektetési 
bankügyletekre? - kérdezte, és még mindig nem engedte el a 
kezem. 

Kissé felkészületlenül ért szívélyessége, és hirtelen nem is 
tudtam, mit válaszoljak neki. Eszembe sem jutott még a 
bankszakma. Zavartan pislogtam, azt sem tudtam, kire 
nézzek. Végül Thomason állapodott meg a tekintetem. - Még 
nem gondoltam a bankszakmára - nyögtem ki nagy nehezen. 

- Ez a régió amerikai tőkével tör majd a magasba - mondta 
Thomas. Benyúlt a zsebébe és elővett egy névjegykártyát. 
Miközben átvettem, ő tovább beszélt. - Japán, a Fülöp- 


szigetek. Hongkong, Szingapúr. Mindegyiküket újjá kell 
építeni, és a munkát amerikai üzletemberek fogják irányítani. 
Olyan okos, energikus fiatalembereket keresünk, akik ismerik 
a térséget. 

- Nála jobbat nem találsz - mondta MacArthur és ismét 
átfogta a vállam. - Saját hírnevemet is kockára tenném érte. 

A névjegykártyán a következő áll: Thorpe Thomas 
befektetési igazgató, Nemzetközi Befektetési Bank, Bergson- 
Forbes csoport, New York. Ugy megborzongtam, mint amikor 
először lát az ember meztelen nőt. Percekig alig kaptam 
levegőt. New York, Hongkong, Japán, Szingapúr és Manila is. 
Csak homályos ismereteim voltak arról, mit csinálnak a 
befektetési bankárok, de azt tudtam, hogy csodálatos 
helyeken fordulnak meg és dollármilliókat keresnek. 

- Erdekli a munka? - kérdezte Thomas. 

Miért is ne? MacArthur elültette a bogarat a fülemben 
arról, milyen bizonytalan jövő várna rám, ha a Ramirez- 
családnak dolgoznék Manilában, attól függetlenül, hogy 
milyen kapcsolat fűzne Divina Clarához. - Én... boldoggá 
tenne, ha a jövőben visszatérhetnénk a kérdésre, uram. 

- Van névjegye? 

- Jayt kivételesen fontos megbízással áthelyezzük Manilába 
egy időre - szakította félbe MacArthur. - Néhány hónapot tölt 
majd ott, én pedig gondoskodom arról, hogy bármikor 
elérhesd, amikor csak jónak látod. 

- Hamarosan én is Manilába utazom - mondta Thomas. Újra 
kezet rázott velem. - Majd felhívom. 

- Örömömre szolgálna, uram. 

- Kitűnő - zárta le a beszélgetést az elegáns és jó modorú 
férfi. 

Madarat lehetett volna fogatni velem, amikor kiléptem a 
legfőbb parancsnok irodájából. Nem törődtem Court Whitney 
önelégült mosolyával sem, amikor betettem magam mögött az 
ajtót. Elindultam a sötét folyosókon, és egyre csak a békeidők 
új feladatai jártak a fejemben. Már az sem zavart, hogy 
MacArthur háromszor is tőrbe csalt, míg nekem egyszer sem 
sikerült elbánnom vele. 

Nem úgy sikerültek a dolgaim, ahogyan azt huszonnégy 
órával azelőtt elterveztem, de okom volt arra, hogy örüljek. 
Kidót nemsokára vád alá helyezik és börtönbe zárják. Nem 
sikerült megszabadulnom a hadseregtől, de számíthattam 


arra, hogy visszakerülök Manilába. Feljegyzéseimet át kellett 
adnom, de olyan pozícióba kerülhettem, mellyel örökre 
megvásárolták hallgatásomat. 

És arra magam is rájöttem, hogy MacArthur tábornoknak 
köszönhetően lehetőséget kaptam arra, hogy nagyon gazdag 
és befolyásos emberré váljak. 


HUSZONÖTÖDIK FEJEZET 


Több mint fél órája vártam már a Dai Icsi-épület lépcsőjén. 
Kutatóan fürkésztem a Császári Palota előtti sötét, fás teret. 
Imitt-amott halvány fények szűrődtek ki az udvartartás 
épületeiből és a Külső Ceremóniaházból, de mozgást nem 
tapasztaltam. Kidóval fél tizenegyben állapodtunk meg, és ő 
soha nem késett. Ránéztem az órámra, majd megcsapkodtam 
átfagyott vállamat. Már majdnem tizenegy óra volt. Zsebre 
dugott kézzel járkálni kezdtem a lépcsőn, és már arra 
gondoltam, hogy a lordpecsétőr meggondolta magát. 

Végül megláttam a fényszórókat. Két autó közeledett a 
szemközti Cseresznyeliget Kapuhoz. Időnként eltűntek a 
területet borító fák között. Nagyot dobbant a szívem. Kido 
mégis megtartotta ígéretét. Ravaszkodásomnak köszönhetően 
történelmi fordulat állt be. Gyorsan elindultam a kapu felé. 
Kido maga kérte, hogy én legyek a kísérője, amikor feladja 
magát az amerikai hatóságoknak. 

A két autó megállt a kapuban. A császár szilvakék 
Daimlereit ajánlotta fel Kido rövid utazásához. Stílusosan 
vonult a börtönbe, nem úgy, ahogy MacArthur és kísérete 
hajtott Acugi repülőteréről Yokohamába a lerobbant konvojjal. 
A lordpecsétőr az első kocsi hátsó ülésén foglalt helyet. Az 
ablakon át láttam, hogy ugyanolyan elegánsan öltözött, mint 
máskor. Csíkos nadrágot és zsakettkabátot viselt, ahogy 
munkanapjain szokta. Intett, hogy magam nyissam ki az ajtót 
és üljek be mellé. 

- Sok időnk van még - mondta, és nem is kért elnézést a 
késéséért. - Omori nincs túl messze. - Még a sötétben is jól 
láttam, hogy szinte keresztüldöf a tekintetével. - De miért 
mondta azt, hogy éjfélre kell odaérnünk, Marsh kapitány? 


- Azért, mert MacArthur úgy rendelkezett, hogy ma kell 
feladnia magát - feleltem. - Es arra gondoltam, kihasználhatná 
a nap minden percét. 

- O, milyen nemes gesztus - mondta kissé lekezelően. - Ez jó 
jel. - Leplezetlen sóvárgással visszatekintett a palota falaira. 
A Daimler hangtalanul megindult a néptelen úton. - Magasra 
értékelem jóindulatukat, mellyel lehetővé tették méltó 
távozásomat. Biztos vagyok benne, hogy a császár is 
hasonlóképpen gondolja. 

- Nemes cselekedet az is, amit ön tesz, lordpecsétőr úr. 

- Marsh kapitány, nem vagyok lordpecsétőr többé. Ezentúl 
Koicsi Kido márkinak hívhat. - Nyilvánvaló szomorúságát 
szarkasztikus mosollyal palástolta. Fogadni mertem volna, 
jócskán felöntött a garatra, mielőtt útnak indult. - így jár az, 
akit a legfőbb parancsnok megfoszt az udvari titulusaitól. 

- Számomra mindig lordpecsétőr marad. 

- Csak abban az esetben tekinthet annak, ha meg akarja 
sérteni a császárt. 

- Bocsásson meg, Koicsi Kido márki - mondtam nemesi 
rangját hangsúlyozva. Tisztában voltam azzal, milyen 
veszteség érte. - Soha nem sérteném meg az uralkodójukat. 

- Persze, hogy nem - mondta és kibámult az ablakon. - 
Maga nem olyan, mint a többiek. Egyébként pedig téved, 
amikor tettemet nemesnek nevezi. Tudja, mi a madzsime! 

- Talán ha egész életemben tanulnék, megérthetném, mi a 
madzsime. De még fiatal és éretlen vagyok, Kido márki. 

Szeme villanásából láttam, hogy tetszik neki a válaszom. - 
Tökéletes válasz, Marsh kapitány. Hiányozni fog nekem. - Ujra 
az utcára nézett. - Egész életemet a császár szolgálatában 
töltöttem. Es soha nem éreztem áldozatnak. Ha másképpen 
gondoltam volna, nem tekinthettem volna magaménak a 
madzsimét. Eppen ezért boldog vagyok azért, hogy 
meghozhatom ezt az áldozatot. 

Egy darabig nem szóltunk egy szót sem, mindketten a 
sötét, üres utakat néztük. Magam mögé pillantottam. 

- Miért van két autója, Kido márki? 

- A császár kívánságára - felelte röviden. Szeme a távolba 
révedt, emlékei után kutatva. - Az imént kellemesen 
elbeszélgettünk a dolgozószobájában.  Felidéztük a 
gyerekkorát. Én voltam a legidősebb Nagy Testvérei között. 
Azt hiszem, ezt maga is tudja. 


- Igen, tudom. 

- Azután régi barátok társaságában elfogyasztottunk egy 
kitűnő vacsorát. Sok történetet felidéztünk. Csodálatos dolgok 
megestek a múltban, Marsh kapitány! Egyszerűen képtelen 
vagyok elmagyarázni magának, mennyire megtisztelő, hogy a 
császárt szolgálhattam gyerekkorától fogva. Azután Nagako 
császárné megajándékozott egy antik kisasztallal... búcsúm 
alkalmából. És még fánkot is sütött nekem! 

- Ön igazán nagyon szerencsés ember, Koicsi Kido márki. 

A szilvakék Daimler zavartalanul haladt az éjszakában. 
Omori, a korábban a Szövetségesek börtönéül szolgáló 
intézmény tényleg nem volt messze. Néhány perc múlva Kido 
fürkésző pillantást vetett rám. - Feltennék magának egy jogi 
kérdést. A vőm a Harvardon végzett, így van némi amerikai 
tapasztalata. Azt mondta nekem, ha egyedül vállalom a 
felelősséget a háború vezetéséért, a maguk emberei azt 
gondolják majd, csak a császár védelme érdekében teszem. 
Ha kijelentem, hogy nem egy személyben vagyok felelős, és 
ezt a bíróság elé is tárom, még inkább biztosíthatom a császár 
védelmét. Nem értem benne a logikát. Igaz lehet ez? 

Elgondolkodtam egy pillanatra. - Lehetséges, lordpecsétőr 
Úr. 

- Mondtam már magának, hogy nem vagyok többé 
lordpecsétőr. 

- Sajnálom, Kido márki, de azt hiszem, hogy a vejének igaza 
van. Ha valóban vállalja a felelősséget mindenért, akkor az 
amerikaiak azt is gondolhatják, csak a császárt akarja 
megkímélni. De ha egyáltalán nem vállalja a felelősséget, 
akkor majd más bűnösök után néznek. 

- Nagyon különös a maguk társadalma - merengett Kido. 

- Mi mindaddig hiszünk az egyén ártatlanságában, amíg be 
nem bizonyítható a bűnössége - mondtam. - Egyébként pedig 
eléggé szokatlan, hogy valaki feladja magát és beismeri 
hibáit. 

Kido keserűen nézett rám. - Ez arra ösztönzi az embereket, 
hogy soha ne ismerjék el felelősségüket. 

- Ön azonban a császárért és nagybátyjaiért vállalja a 
felelősséget. 

- Ezt is kifejtettem már magának. - Olyan ingerülten nézett 
rám, mint egy tanár hibázó tanulójára. - A császár egész népe 
nevében vállalta a felelősséget. De a császári család nem 


veszélyeztetheti a törvényeket. Semmilyen törvényt. Éppen 
ezért fogadtam meg bölcs tanácsát. 

- Nem mondhatja el az amerikaiaknak, hogy én adtam ezt a 
tanácsot. Csak azt mondhatja nekik, ön határozott arról, hogy 
feladja magát MacArthur tábornoknak. 

- Hát persze - mondta. - Feltétlenül így mondom majd. 

- A legfőbb parancsnok védelme érdekében. 

Mélyen a szemembe nézett, mint aki olvasni akar a ki nem 
mondott gondolataimban. Lassan elmosolyodtam. Mindketten 
tudtuk a szövevényes, és elhallgatott igazságot. És azt is 
tudtam, hogy Kido soha nem ismerte volna be, hogy én 
vettem rá erre az utazásra. Ő teljesen elégedett volt, hiszen 
megmenthette a császárt és kiszabadíthatta Nasimoto 
herceget is. Kapott egy antik asztalt és egy tálca fánkot 
búcsúzóul. Hogyan is tehette volna szóvá, hogy egész 
története egy cselszövő kis kapitány műve? 

- Maga sokkal talpraesettebb, mint gondoltam, Marsh 
kapitány. 

- A császár ősei küldtek Japánba, Kido márki. Az ország 
érdekében. Ennek így kellett történnie. 

- Valóban így van - hangja valahogy távolinak tűnt. - Maga 
kétezer éve japán. - Mosolyogva meredt a sötét utcára. - 
Mindig is kételkedtem. Tudtam, hogy ezt a háborút maguk 
fogják megnyerni. 

Lassan feltűntek előttünk az Omori Börtön komor falai. A 
főkapunál amerikai tisztek várták Kido érkezését. Amikor a 
márki megpillantotta őket, fészkelődni kezdett az ülésen. 
Savanyú mosolyra fakadt. Tudtam, hogy szégyelli magát. 

- A fogvatartóim várnak rám. 

- Valóban - közöltem. - Már jó ideje ott állhatnak. 

- Vigyázzon Josikóra - mondta a kapu közelében. 

- Ezt hogy érti? - Megjegyzése teljesen éberré tett. Már 
napok óta nem is gondoltam a lányra, és fogalmam sem volt, 
mit vár el tőlem Kido. 

Szeme rezzenetlenül tapadt rám. - Elkötelezte magát az ön 
oldalán, Marsh kapitány. Gésa, de egyáltalán nem prostituált. 
Kifinomult hölgy, és azt már meg sem említem, mennyire 
művelt. Csakhogy ezek után úgy emlegetik majd, mint a 
maga... kísérőjét. 

- Hiszen ön mutatta be őt nekem. 


- Valóban. Azon az estén az étteremben észrevettem, hogy 
megtetszett magának. Az én felelősségem volt, de most, hogy 
távozom, másként tekintenek majd a... szolgálataira. 

- Az önök kultúrája nem ilyen - tiltakoztam halkan. - 
Megvédi azokat az egyéneket, akik a köz érdekében 
cselekszenek. Az ön bátorítására kereste velem a kapcsolatot. 

- A mi kultúránk nem fogadja el egészen a külföldieket, 
Marsh kapitány. Es azokat az asszonyokat sem, akik 
szeretkeznek velük. 

- Két nap múlva elutazom  Manilába. Ott akarok 
megnősülni. 

- De ugye hisz a kötelességekben? 

Meglehetősen rosszindulatúan mosolygott rám. Josiko a 
jutalmam volt valamiképpen, és Kido most visszaélt a 
helyzettel. Tudta, hogy bűntudatot ébreszthet bennem, ha 
Josiko megszégyenülésére hivatkozik. 

- Mit tehetnék? 

- Gondoskodjon róla. 

- Hogyan? 

Nem válaszolt. Az autó lelassított és megállt. A 
közelünkben katonai rendőrök és tisztek csoportja várakozott. 
Kido megérintette a vállam, én pedig mosolyából úgy ítéltem 
meg, ezúttal őszinték lesznek a szavai. 

- Örülök, hogy találkoztam magával, Jay Marsh kapitány. 
Remélem, még találkozunk egyszer, ha kiszabadulok innen. 

- En is remélem, lordpecsétőr úr. 

- Jegyezze meg, hogy nem szólíthat így többé. 

A mögöttünk álló Daimlerból négy, frakkot viselő kamarás 
szállt ki. Felálltak Kido oldalán, és egyikük szertartásosan 
kinyitotta az ajtót. Amint Kido kiszállt, mind a négyen mélyen 
meghajoltak. Én is kiszálltam és megindultam a márki után. 

Meglepett, hogy Court Whitney tábornokot is a várakozók 
közt látom. - Örülök, hogy ő legalább megjelent - mondta 
Whitney. - Konoje herceg nem volt ilyen készséges. 

- Mi történt, tábornok? 

- Öngyilkos lett. 

- A fickónak volt stílusa - jegyezte meg egy magas, 
forradásos arcú ezredes, akit nem ismertem. - Tegnap este 
búcsúestélyt rendezett a házában. Mindenki azt mondja, 
kitűnő vendéglátó volt. Miután mindenki elment, belebújt 


selyem pizsamájába, lenyelt egy adag mérget és befeküdt az 
ágyába. 

Mögöttünk lassan eltávolodott a két Daimler. Magára 
hagyták Kidót fogvatartói társaságában. Japán nyelven szólt 
hozzám. - Hallottam, hogy a tábornok Konojét említi. Ő itt van 
már? 

- Nincs itt - feleltem neki japánul. - Konoje herceg meghalt. 

- Ó, hát így állunk - mondta a volt lordpecsétőr komoran. 
Láthatóan elszomorodott. - Most már megértheti, mi a 
madzsime. Családja kétezer éven át soha nem árulta el az 
uralkodót. — Előre figyelmeztetett, hogy nem tesz 
tanúvallomást. 

- Itt az ideje, hogy bevigyük a Nagy Fiút - szólt közbe az 
ezredes, Kido felé biccentve. 

Whitney átadott nekem egy darab papírt. - Konoje levelet 
hagyott hátra. Le kellene fordítania. 

A kandzsikkal írt szövegre pillantottam és megállítottam a 
Kido felé induló tisztet. - Adna nekünk egy percet, ezredes? 

Átnyújtottam Kidónak a levelet. Mindketten mosolyogni 
kezdtünk. - Tudja, milyen nehezen boldogulok a kandzsikkal. 
De talán hasznunkra válna, ha megtudhatnánk, mit üzen 
nekünk a herceg. 

Kido bólintott, majd a szeméhez emelte a papírlapot, hogy 
a sötétben jobban láthassa a sorokat, majd felolvasta nekem. - 
A kínai incidens kirobbanása óta elkövettem bizonyos hibákat 
az államközi kapcsolatok terén. Hiszem, hogy a barátaim 
megértik és elfogadják eredeti szándékaimat. Beleértve 
azokat is, akik Amerikában élnek. De a győztesek túlságosan 
hencegők, a vesztesek pedig szánalmasan szolgalelkűek. A 
felindult világ idővel majd lecsillapodik, és másképpen ítéli 
majd meg a helyzetünket. 

- Mit ír benne? - kérdezte Whitney. 

- A győztesek túl nagyképűek, a vesztesek pedig túl 
alázatosak - feleltem. 

- Ezért inkább megölte magát. Hol itt az alázat? - Az 
ezredes mosolyogva csóválta a fejét. - Egyébként lehet, hogy 
igaza volt. 

Ismét Kido felé fordultam és búcsúzóul meghajoltam. - 
Most már indulnia kell. Sok szerencsét önnek, Kido márki. 

Viszonozta a meghajtást. - Hiányozni fog nekem, Marsh 
kapitány. A többiek nem értenek meg minket. 


- Megtisztelő, amit mond, uram. 

Az ezredes megfogta Kido karját, és a katonai rendőrökkel 
körbefogva elvezette. Whitney hosszan nézett a börtön 
kapuját átlépő Kido után. 

- Szép munka volt, Jay. Sajnálom, hogy nem kaphattuk el 
Konojét, de már így is kezelhetővé vált a probléma. 

- Köszönöm, uram. - Hirtelen olyan kimerültnek éreztem 
magam, mintha évek óta nem aludtam volna ki magam. És 
nem tagadhatom, furdalt a lelkiismeret Konoje halála és a 
ravasz lordpecsétőr börtönbe vonulása miatt. 

Whitney egy közelben parkoló dzsipre mutatott. - Az ott a 
magáé. Holnap találkozunk. 


k 


Meghallottam a vízcsobogást, mielőtt kinyitottam volna 
szobám ajtaját. Odabent meleg és párás volt a levegő. Már 
meg is ágyazott nekem. Szürke pamutruhát viselt. A furo 
mellett térdelt, selymes haja lágyan omlott a vállára. Amint 
megláttam karcsú testét, a zuhogó vizet, egyszerre ujjongtam 
és féltem. 

Amikor észlelte jelenlétemet, elfordult a fürdőkádtól és 
óvakodva nézett rám. Felállt, lassan odalépkedett hozzám. 
Még mindig folyt a forró víz mögötte, és sűrű párával telítette 
fűtetlen szobámat. Reményteljes mosoly suhant át az arcán. 
Formás keblére rásimult a puha szövet, rövid ruhája kiemelte 
telt csípőjét. Szívfájdítóan szép volt. Oldalra billentette a 
fejét, magasra szegte állat, hogy haját hátravesse a hátára. 
Majd meghajtással üdvözölt. 


- Sokáig vártam odakint - mondta. - A háziúr végül 
beengedett. Remélem, nem haragszol, Jay-szan. 
- Dehogy - válaszoltam. - Nem kellett volna odakint 


várakoznod, Josiko. Hidegre fordult az idő. 

Hálásan rám pislogott, majd letérdelt elém, hogy lehúzza a 
cipőmet. - A dzsipedet figyeltem - mondta. - Már alig vártam, 
hogy megérkezz. Egy ilyen hosszú nap után, biztos csak egy 
forró fürdőre vársz. 

Nem mondtam semmit. Felállt és azt kutatta az arcomon, 
milyen hangulatban lehetek. Végül csipkelődni kezdett. - Csak 
nem azt akarod mondani, hogy még fürödni sem kívánsz? 


- Josiko, beszélnem kell veled. Nagyon őszintén. 

Figyelte még az arcomat egy darabig, aztán felfogta, hogy 
komoly a helyzet. - Elzárjam a vizet? 

- Igen. Most nem lesz rá szükség. 

Levettem a kabátomat, ledobtam a székre, meglazítottam 
az ingem, majd leültem az ágy szélére. Mandulavágású 
szemeivel várakozóan nézett rám. 

- Koicsi Kido márki börtönben van. 

- Igen, tudom - mondta, és szeme ezúttal élesen villant. - 
Közölték velünk, hogy nem lordpecsétőr többé. 

- Nekem pedig két nap múlva el kell utaznom Japánból. 

- Örökre? 

- Igen. 

Elsápadt. Hosszú ujjaival végigsimította az állat, majd 
megfogta hátul a haját. - Elmondhatom neked, hogy nagyon 
fogsz hiányozni, Jay-szan? 

- Te is hiányzol majd nekem. - Hűtlennek éreztem magam, 
amint Divina Clarára gondoltam, de ez volt az igazság. Ismét 
az arcomat fürkészte, hátha többet is le tud olvasni róla, de a 
szemem elárulta neki az igazságot. - A lordpecsétőr - nem jól 
mondom... Kido márki - aggódik amiatt, hogy problémáid 
adódhatnak, hiszen ő börtönben ül, és én sem maradok itt 
többé. 

- Nem lehet sok problémám - mondta tűnődve. Hangja 
bársonyossá vált. - Amikor ő visszatér, majd minden jóra 
fordul. 

- A márki attól tart, valahogyan megtorolják rajtad, hogy 
amerikai szeretőd volt. 

Halványan elmosolyodott, arcát — beárnyékolta a 
szomorúság, és én tudtam, hogy Josiko is kamikaze küldetést 
teljesített. - A japán férfiak nem szeretik az ilyesmit. 

- Azt mondta, a segítségedre lehetnék valahogy. 

- Ez így van - mondta lágyan. - Valóban segíthetnél. 
Elővettem a pénztárcámat és kinyitottam. - Josiko, nem sok 
pénzem van, de... 

- Ne! - Elkapta a tárcát és szorosan ráfogta ujjait. - Eszedbe 
ne jusson pénzt adni nekem. 

Azonnal megértettem, hogy kis híján megsértettem. - Ne 
haragudj rám, Josiko. De akkor hogyan segíthetnék? 

Nagyon hosszú ideig bámult a semmibe, végül határozott 
hangon megszólalt. - Kérlek, feküdj végig az ágyon, Jay-szan. 


Tétovázva nyúltam végig a takarón, és letettem a fejem a 
párnára. 

- És most ölelj át. - A hónom alá nyúlt és ráfeküdt a 
vállamra. Éreztem, hogy ellazul. Behunyta a szemét. 
Simogatni kezdte a mellkasom és a hasam. - Amikor 
megöregszem, így szeretnék emlékezni rád. 

Sokáig feküdtünk így. Ismét ő szólalt meg. - Ha igazán 
segíteni akarsz nekem, meg kell értetned a főnökeimmel, 
hogy nem tettelek boldoggá. 

Olyan melegnek és olyan puhának éreztem. Le sem 
tagadhattam volna, amit iránta érzek, és annyira megzavart, 


milyen bonyodalmakat okozhatok az életében. - Hiszen 
boldoggá tettél, Josiko. 
- Dehogy - mondta és esdekelve nézett rám. - Nagy 


szégyent hoztam magamra, és nem teljesítettem a 
lordpecsétőr kívánságait. 

És akkor mindent megértettem. 

Másnap délután betértem abba az étterembe, ahol először 
találkoztam Josikóval, és az idősebb gésát kerestem, aki akkor 
az ajtóban üdvözölt. Még nem volt vacsoraidő, de az asszony 
azonnal rám ismert, és mélyen meghajolva invitált be a 
helyiségbe. 

- Josikóhoz jött? - kérdezte beavatott mosollyal. Végignézett 
rajtam, aztán a konyhára mutatott. - Kérem, kövessen, uram. 

Josiko öt másik gésa társaságában üldögélt a konyha 
melletti szobában. Minden lány felállt és meghajolt, amint 
beléptem. Mindegyik édesen mosolygott, kivéve Josikót, aki 
meglepetést színlelt, amikor meglátott. 

Nem vesztegettem az időmet. - Nővérem, holnap elutazom 
a Fülöp-szigetekre. Megköszönöm a kedvességét és a 
szívességét, melyet irántam tanúsított az utóbbi hónapokban. 
De sajnos, mélységes csalódásomnak kell hangot adnom. 
Soha nem hozakodtam volna elő ezzel, de a lordpecsétőr úr is 
elveszthetné a becsületét, ha nem szólnék most. Végül is ő 
volt az, aki kiszemelte Josikót számomra... mint kísérőt és 
kulturális tanácsadót. 

Az idős nő éles pillantást vetett Josikóra, mert tudta, hogy 
nem megelégedésemben jöttem. A többi lány meglepetten, 
sőt ijedten kapta fel a fejét. Csak egyedül Josiko bámult maga 
elé riadtan. 


- Először is - folyattam -, úgy találtam, hogy Josiko nagyon 
intelligens, és szakértő abban, hogyan magyarázza el a japán 
szokásokat és hagyományokat. Es azt sem tagadhatom, hogy 
nagyon szépnek találtam őt. Ha egy igazi férfira talál, jó 
szerető vagy akár szerető feleség is válhat belőle. 

Teljesen összezavarodva bámultak rám mindannyian. 
Összeráncoltam a homlokom, és csípőre tett kézzel meredtem 
a lányra. - De annak ellenére, hogy milyen bátorítást kaptam 
a lordpecsétőr úrtól, úgy vettem észre, Josiko semmilyen 
érdeklődést nem tanúsít irántam. Azt kell hinnem, gyűlöli az 
amerikaiakat. 

- Nem így van - tiltakozott az idősebb gésa, de feldúltnak 
látszott. - Rendkívül sajnálom mindazt, ami önnel történt. És 
meg kell mondanom önnek, rendkívül meglep a beszámolója, 
mert mind Josiko, mind a lordpecsétőr úgy tájékoztatott, ön 
nagyon boldog. De bármi problémája akadt volna, 
biztosíthatom, hogy mi mindnyájan nagyon nagyon szeretjük 
az amerikaiakat! 

- Akkor egyszerűen ő nem kedvelt engem - közöltem 
ellentmondást nem tűrően. - Mert állíthatom - és tudom, ez 
nem vet jó fényt egy férfira - sokszor próbálkoztam nála, de 
Josiko nem akart szeretkezni velem. 

A többi lány száját eltakarva nevetett rajtam, de Josiko még 
mindig kifejezéstelen szemmel bámult rám, és dacosan 
magasra tartotta az állat. Az idős gésa lesújtó pillantást vetett 
Josikóra, de ő nem reagált, sőt mintha öröm villant volna meg 
a szemében. 

- Marsh kapitány - folytatta a gésa. - ígérem önnek, 
mindent elkövetünk azért, hogy javítsunk e lány helytelen 
viselkedésén. 

Akkor már mindenki tudta, hogy színlelek, és mire 
elhagytam az éttermet, világossá vált számukra, hogy Josiko 
szerető gondoskodással vett körül, másként sohasem 
vállaltam volna, hogy munkatársai előtt megszégyenítsem, így 
bizonyítva tisztaságát. A szemenszedett hazugsággal 
eloszlattam a kétséget afelől, hogy beszennyezte testét egy 
külföldi. 

Így gondoskodtam Josikóról. De útban hazafelé még mindig 
zavart, hogy milyen ügyefogyottan cselekedtem. Csak Garvey 
atya utolsó intése vígasztalt meg kissé, amit a szobámba 
belépve felidéztem magamban. Nem szerethet valakit 


tisztességtelenül, Jay. Erre gondoltam, amikor 
összecsomagoltam kevés ingóságomat, hogy visszatérjek 
Manilába. 

És tudtam, hogy Divina Clarával nehezebb dolgom lesz. 


HUSZONHATODIK FEJEZET 


Két nappal később visszatértem Manilába, hogy eleget 
tegyek a ragyogó elméjű, de néha kegyetlen MacArthur utolsó 
megbízatásának. Alig tudtam elhinni, hogy e feladat 
teljesítése jelenti a szabadulásomhoz vezető utat. Ha egyszer 
Tomoyuki Yamashita tábornok meghal, akkor Jay Marsh újra 
élni fog, és olyan előmenetelre számíthat, amelyről még 
álmodni sem mert. MacArthur odaláncolt az eseményekhez, 
és azt sugallta, csak ezt az utat végigjárva kezdhetem el a 
polgári életemet. Igen, ilyen volt a Tábornok, másképpen nem 
is adta volna vissza személyes szabadságomat. Nem 
alkudozhattam vele tovább. 

És milyen gyorsan elteltek a következő hetek! 

Azt akarták, hogy minden nap jelentést küldjék nekik a 
Yamashita-per alakulásáról, így folyton folyvást a túlzsúfolt és 
forró tárgyalóteremben üldögéltem, ahol a procedúra haladt 
tovább könyörtelenül. 

Egyszer egy megcsonkított gyerek mutatta be a hegeit, 
aztán egy öregember beszélt családja kiirtásáról. Frank 
Witherspoon hiába védekezett. Muto tábornokra hivatkozott, 
aki arról számolt be, milyen áthidalhatatlan nehézségekkel 
kellett szembesülnie Yamashita tábornoknak a Fülöp- 
szigeteken. Bemutatott egy halom hírszerzési és hadműveleti 
jelentést, melyek alátámasztották Muto tanúvallomását. 
Bemutatott hét olyan tanút, akik elismerték, milyen nagy 
népszerűségnek örvendett a tábornok a japán közemberek 
körében, mennyit harcolt a császári kormánnyal, hogy a már 
elkezdett háborút tisztességesen vívják meg. 

Aztán végül maga Yamashita is felállt, hogy három napon 
át türelmesen elmondja saját történetét. Állta a tizenegy órán 
át záporozó  keresztkérdéseket is.  Yamashita arcán 
megállíthatatlanul folyt a verejték, arcáról lecsorgott zöld 
egyenruhájára. Gyakran átnyúlt a pohárért, hogy igyon egy- 


egy kortyot az odakészített vízből. Egy nagy térkép függött 
mögötte a falon. Legalább száz piros bejelölés tarkította, 
melyek a rémtettek helyszíneit mutatták. 

Tanúvallomása egyszerű és következetes volt. Ahhoz a 
hadsereghez tartozott, amely néhány nappal azelőtt érkezett 
a Fülöp-szigetekre, hogy az amerikaiak partra szálltak 
Leytén. Komplex védelmi rendszert léptetett életbe, és 
elrendelte a polgári személyek megkímélését. Amikor az 
amerikaiak partra szálltak Luzon szigetén, sem ő, sem 
főtisztjei nem követtek el olyan tetteket, melyek a vádakban 
foglaltattak. Soha nem értesítették az atrocitások 
elkövetéséről, és a rémtetteket maga is elítélte. 

A tizenegy órán át tartó keresztkérdések során a kihallgató 
tiszt, egy bizonyos Robert Kerr őrnagy, aki tapasztalt ügyvéd 
volt polgári életében, egyszer sem tudott következetlenséget 
vagy valótlanságot megállapítani tanúvallomásában. Végül 
zavarodottságában a térképre mutatott. 

- Tagadja, hogy megbízást adott ezekre a gyilkosságokra, 
vagy valaha hallott volna elkövetésükről? 

Yamashita határozottan válaszolt. - Soha nem tudtam arról, 
hogy elkövették őket, és soha nem adtam parancsot az 
elkövetésükre. 

- Ezt elképzelhetetlennek tartom. - Kerr őrnagy drámai szü- 
netet tartott és színpadiasán szegezte ujját a tábornokra. - Itt 
a lehetőség arra, hogy elmagyarázza, miként nem tudhatott 
az eseményekről. 

Elmulasztotta megtudni, hogy megtörténtek a 
gyilkosságok. Ez volt az egész Yamashita-per kulcsa. Akár 
tudott volna róluk, akár nem, mindenképpen felelőssé 
tehették volna elkövetésükért. 

Negyvenkét percen át magyarázta Yamashita tábornok, 
miért nem tudott az eseményekről. A szinkrontolmácson 
keresztül Frank Witherspoon elmondatta vele a részleteket, 
miért nem lehetett tudomása róluk. Yamashita elmondta, 
hogy olyan intenzíven támadták az amerikai és a filippínó 
erők a Baguiót övező hegyekben, hogy a védekezésen kívül 
másra nem futotta erejéből. Végül Malaysia Tigrise mélyen 
felsóhajtott. Először fejezte ki érzelmeit a per során. 

- Hiszek abban, hogy az adott körülmények között mindent 
megtettem, ami csak lehetséges volt. Ha láthattam volna az 
eseményeket, minden erőmmel azon lettem volna, hogy 


megakadályozzam őket. Mindenkit megbüntettem volna azért, 
amit elkövetett. De sohasem adtam parancsot ilyen 
gyilkosságok elkövetésére. Es soha nem kaptam parancsot 
felsőbb hatóságoktól arra, hogy az említett tetteket 
elkövessem. És soha nem adtam engedélyt hasonló 
cselekedetek elkövetésére, és soha nem is hunytam volna 
szemet felettük. Erre megesküszöm ég és föld előtt. 
Mindössze ennyi a mondanivalóm. 

Kattogtak a fényképezőgépek, peregtek a filmek a 
kamerákban. Végül kialudtak a reflektorfények. A hallgatóság 
megkönnyebbülten és kimerülve állt fel helyéről. Yamashitát 
elvezette a katonai rendőrség. A ,pernek" vége lett. Csak 
annyi maradt hátra, hogy az ítéletet felolvassák másnap 
délután két órakor. 

December hatodikát írtak. MacArthur, aki szerette az 
évfordulókat, úgy intézte, hogy az ítéletet Pearl Harbor 
napján, tizenöt perces rádióbeszédben jelenthesse be a 
világnak. Azon az estén tizenkét amerikai, brit és ausztrál 
újságírót hívott meg, olyanokat, akik az eseményekről 
tudósítottak, és mind arra adták le szavazatukat, hogy 
Yamashita ártatlan. 

Yamashita ítélete hamar a nyilvánosság elé került, és senkit 
nem lepett meg. December hetedikén, pontosan délután két 
órakor a nagy tábornok felállt, hogy szembenézzen a perében 
ítélkező öt főtiszttel. Oldalán Frank Witherspoonnal és a 
tolmácsoló Hamamoto ezredessel. Yamashita háttal állt a 
tömegnek, amikor Russel B. Reynolds tábornok felolvasta a 
bizottság döntését. ; 

Drámai pillanat volt. Ujra  kattogni kezdtek a 
fényképezőgépek és a filmfelvevők. Egy halom mikrofont 
helyeztek Reynolds elé. Megköszörülte torkát és arcát az 
ítélet hangulatához igazította. A  Manilai-öböl szikrázott 
mögötte a háttérben. A nézőtér zsúfolásig megtelt a 
kíváncsiskodókkal és a sajtó képviselőivel.  Suttogtak 
egymással, a nyakukat nyújtogatták, pisszegtek, mindenki 
tudta, hogy a finálé következik. 

Reynolds gondosan olvasta fel a bizottság határozatát, 
tudatában volt annak, hogy szavait az egész világ figyelemmel 
kíséri. - Yamashita tábornok, bizottságunk a következőket 
állapítja meg: a parancsnoksága alá tartozó, japán fegyveres 
erők súlyos bűntetteket követtek el; az eseteket nem 


tekinthetjük szórványosaknak, japán tisztek és altisztek 
vizsgálták felül végrehajtásukat; ön az ismert körülményeket 
figyelembe véve elmulasztotta csapatai rendszabályozását. 

Itt szünetet tartott. Körbenézett a teremben, mielőtt a 
döntést felolvasta. - A bizottság — megállapításainak 
megfelelően bűnösnek találjuk, és akasztás általi halálra 
ítéljük önt. 

Hogy színjáték volt az egész, azt a kitörő taps bizonyította. 
A tömeg felzúgott és egy pillanat alatt érezhetővé vált a 
kollektív katarzis. Yamashita csak bólintott és hagyta, hogy 
elvezessék. Előbb visszakísérték cellájába, majd átszállították 
Los Banosba, Bilibidbe, ahol a haláláig tartó időt kellett 
eltöltenie. 

De Frank Witherspoon még nem fejezte be. A kimerült, 
lángoló hajú ügyvéd az Egyesült Államok Legfelsőbb 
Bíróságához címzett folyamodvánnyal viharzott ki az 
épületből. Beadványában az szerepelt, hogy MacArthur 
tábornok a saját kezébe vette a törvénykezés jogát, ezzel 
megsértette az Egyesült Államok alkotmányát, mert erre nem 
volt felhatalmazása sem a Kongresszustól, sem az elnöktől. 

MacArthur hamar el akarta intézni a Yamashita-ügyet, úgy 
gondolta, hogy még azon a héten fel kell akasztani a 
tábornokot. December kilencedikén a hadügyminiszter 
, ajánlást" küldött neki, amelyben felszólította az ítélet 
végrehajtására addig, ameddig a Legfelsőbb Bíróság ki nem 
vizsgálja Frank Witherspoon beadványát. MacArthur ideges 
rádióközleménnyel üzent vissza, mire a miniszter határozott 
paranccsal szólította fel Malaysia Tigrise kivégzésére. 


k 


Így még további egy hónapig a Fülöp-szigeteken 
maradtam, hogy kivárjam az Egyesült Államok Legfelsőbb 
Bíróságának határozatát. Arra számítottam, hogy 
leszerelésem után New Yorkba költözöm és Thorpe Thomas 
keze alatt gyakorlatot szerzek a bankszakmában. Nem így 
terveztem. Utolsó találkozásom MacArthurral meggyőzött 
arról, hogy nem tehetek másként. De lehet, hogy Garvey atya 
tisztességről mondott intő szavai is közrejátszottak a 
döntésemben. 


Thorpe Thomas felbukkanása megváltoztatta eredeti 
elképzeléseimet. MacArthur befektetési bankügyletekkel 
foglalkozó barátja néhány nappal később utánam repült 
Tokióból, és egy hosszú vacsorát követően állást ajánlott 
nekem az egyik cégénél. Carlos Ramirez nem tudott mit 
kezdeni velem, mert üzleti lehetőségei beszűkültek a Fülöp- 
szigeteken. Döntésemet mégis árulásnak tekintette, és 
egyenlőnek a  Divina  Clarával — való  — kapcsolatom 
megszakításával. Amint a Yamashita-per előrehaladt, egyre 
ellenségesebb lett velem. Szerinte eljegyzett vőlegényként 
megszegtem adott szavamat és megaláztam őt azzal, hogy 
nem csatlakoztam családjához, és New Yorkban vállaltam 
állást. 

A tárgyalás vége felé tudtam meg, hogy a gyakorlati időt 
Amerikában kell letöltenem, és csak néhány hónap múlva 
üzenhetek Divina Claráért. Carlos gyanakvóvá, sőt haragossá 
vált. Az események alakulását családja manipulálásának 
vette. , Még azzal sem tudtam lecsillapítani, — hogy 
ragaszkodtam házasságkötésünk időpontjának 
előrehozatalához. Divina Clara legkedvesebb gyereke volt, 
koronájának legféltettebb gyöngyszeme. Világossá vált 
számomra, hogy egyáltalán nem akarja ezt az esküvőt. Az ő 
megítélése szerint örökre beszennyeztem kapcsolatunkat. 
Ugy látta, hogy . elhagyom a lányát, miután 
megbecstelenítettem, vagy magammal viszem egy olyan távoli 
országba, ahonnan soha többé nem hallhat híreket. Hirtelen 
nem voltam más, mint azok a subici tengerészek, akik üres 
ígéretekkel etették meg a lányokat és aztán elhajóztak 
örökre. Közölte velem azt is, hogy nem alhatom a házában 
többé, így megtette az első lépést eljegyzésünk felbontására. 

Pedig még ahhoz sem volt bátorságunk, hogy elmondjuk 
neki, Divina Clara gyermeket vár. Egy holdfényes estén a 
kertben üldögéltünk és fojtott hangon arról beszéltünk, 
hogyan számolhatnánk be neki. Amint a padon suttogtunk, az 
ellenségessé vált Carlos megjelent odafent egy ablakban, és 
karba tett kézzel figyelte minden mozdulatunkat. Azután 
Divina Clara hirtelen eldöntötte, hogy másnap elmegy a 
templomba, hogy ott találjon választ megoldatlan 
kérdésünkre. 

Az éjszakát egy átutazó tiszteknek fenntartott barakkban 
töltöttem. Le sem hunytam a szemem Divina Clara miatt. 


Elképzeltem őt ágyában, amint Istenhez könyörög a válaszért. 
És a saját problémámmal is meg kellett küzdenem: a 
bűntudattal, melyet amiatt éreztem, hogy képtelen voltam 
arra is, hogy beszámoljak neki Josikóról. 

Gondolataim visszakanyarodtak Garvey atyához, aki a 
jezsuitákhoz ment, hogy visszanyerhesse lelki békéjét. 
Imádkozott vajon értem is, amikor visszaemlékezett tiltott, 
édes éjszakáira, melyeket Manilában töltött? Isten beszél 
magához, Jay, mondta nekem azon az estén, amikor utoljára 
találkoztunk. Hallgassa meg Ot. Hogyan tudna ilyen vétekkel 
a szívében élni? Es amikor a hajnal első sugarai behatoltak az 
ablakon, eldöntöttem, hogy elmondom Divina Clarának. 

Reggel együtt mentünk a templomba, és elmondtam 
mindazt, ami még a lelkemet nyomta. Elmondtam, hogy 
gyenge voltam, csapdába csalt a lordpecsétőr kihasználva 
ittasságomat, később pedig már nem tudtam kitörni a 
viszonyból, mert megkövetelték tőlem, tartsam fenn a 
kapcsolatot Kidóval. Mindaz, ami kicsúszott a számon, 
cinikusnak, rettenetesnek és helytelennek tűnt. Tudtam, hogy 
semmiképpen nem magyarázhatom el Divina Clarának azt, 
amit Josiko finom ujjai nyújtottak nekem a fürdőzések közben. 
Hogyan bizonyíthattam volna be neki, hogy amit Tokióban 
elkövettem, nem bűn volt, csak szégyenletes cselekedet? 

Ahogy elnéztem elgyötört arcát, tudtam, hogy nem lett 
volna szabad elmondanom neki. Teljesen elrémítettem, meg 
sem tudott szólalni. Fizikailag is eltávolodott tőlem; karját 
összefonta és leszegte az állat. Akkor értettem meg, hogy az 
igazság nem mindig hozza el a hamisítatlan boldogságot. És 
igaza volt a lordpecsétőrnek, amikor egyszer azt mondta, egy 
kegyes hazugság olykor tisztességesebb lehet, mint az 
igazság. Mert akkor elvesztettem őt. A szemem előtt tűnt el a 
semmibe. Csak annyit tehettem, hogy elmondjam, az 
egésznek nem volt jelentősége számomra, de akkor már a 
szavaim sem jelentettek semmit. 

Előttem ment be a kápolnába, leült és többé nem is nézett 
rám. Később, amikor az úrvacsoránál a pap elé járult, válla 
rázkódott a zokogástól, amint az ostyát az ajkához emelték. 

Lehet, hogy a zokogás vonta el figyelmét, de az ostya földre 
hullott. Krisztus teste a templom padlójára zuhant, és ő 
kétségbeesetten térdre esett. A pap gyorsan felvette a 


lehullott ostyát, megmártotta szentelt vízben, ahogy a Fülöp- 
szigeteki szokások megkövetelték. 

Szótlanul mentünk haza, őhozzájuk. Az apja rám nézett és 
azt üvöltötte, hogy hagyjam el a házát. A szolgáinak azt 
parancsolta, készítsék elő az autót. Felálltam és mereven 
bámultam rá egy darabig, de Divina Clara felpillantott és az 
ajtóra mutatott. 

- Jobb, ha most elmész, Jay - mondta halkan. - Egyedül 
szeretnék maradni a családommal. 

Pánikba estem. - Meg kellene ezt beszélnünk - dadogtam. 

- Menj el! - közölte ellentmondást nem tűrően. - Indulj! 
Majd máskor megbeszéljük. 

Elhagytam a házat, de nem mentem messzire. Egy közeli 
utcában leállítottam a dzsipet, arra vártam, hátha utánam jön. 
Autójuk hamarosan mez is állt mellettem, de csak a felbőszült 
Carlos Ramirezt láttam benne. Ő és a sofőrje kiszálltak a 
kocsiból, és nagy léptekkel odajöttek hozzám. Carlos behajolt 
az ablakon és higgadtan azt mondta: - Ha utánam jön, 
megölöm. 

Miközben beszélt, sofőrje egy éles késsel kiszúrta dzsipem 
első kerekeinek gumijait. 

Félelmem egy csapásra haraggá változott. Valami szép 
eltűnt az életemből, és azt szerettem volna, hogy visszatérjen. 
Butaságom tönkretett mindent, ami köré az egész életemet 
építettem. Berohantam az udvarukra, félresöpörtem utamból 
a szolgát. 

A felém induló Carlos elfojthatatlan haragtól reszketett. 
Éreztem, hogy valamelyikünk meg fog halni. De akkor már 
nem érdekelt semmi. 

- Hol van ő? - kiáltottam. 

Carlos fenyegetően közeledett hozzám. Fejét lehajtotta, 
mint aki arra készül, hogy a gyomromba vág. Kezem ökölbe 
szorult. Nagyobb, erősebb, fiatalabb és haragosabb voltam, 
mint ő, és kész voltam arra, hogy kiverjem belőle, hol találom 
őt. 

Egy bozótvágó kést emelt az arcom elé és készen állt arra, 
hogy szúrjon is vele. 

- Ha még egyszer a házam közelébe merészkedik, elvágom 
a torkát. Nem szeretem az ilyen játékokat. Többen is 
várakoznak már a pokolban magára. 


Megsebzett és megindult a vérem, de tovább kiáltoztam: - 
Hiszen szeretem őt! Hát nem érti? Es az én gyerekemet 
hordja. Ez ellen nem tehet semmit. 

- Senki gyerekét nem hordja. Senkiét. 

Vett egy mély lélegzetet és úgy nézett rám, mint aki be 
akarja fejezni végső küldetését. A kés még mindig ott villogott 
a kezében, arcom előtt. 

- A legszebb teremtmény a földön! Az én vérem! - harsogta. 
- Es most mit nyújthatnék neki? Miben reménykedjen? Egy 
hazug amerikaiban és egy orvosban, akit megbíztam? Mije 
van most? Semmije! 

- Hol van most? Mit tett vele? 

Lehajtotta a fejét, mint aki belém akar öklelni, de végül az 
ágyékomba rúgott. Térdre estem és vért hánytam. 

- Hogy én mit tettem? Mit tett maga? - Fölöttem állt és 
fröcsögött a nyála. - Le kellene vágnom a golyóit! Hogy 
igazából átérezze, amit tett! Azt kellene tennem! Hogy 
elfelejtse magát! Hogy visszanyerhesse tisztaságát! Mert ő 
így gondolkozik! Nem teszem, de megesküszöm arra, ha 
visszatér ide valaha is, isten nevében elbánok magával, akár 
egy gonosztevővel! 

Végighúzta ujját vérző arcomon és folytatta. - Mindig a 
vérző arcára fogok gondolni. És soha nem fogom eltéveszteni 
a nyomát. Követem, bárhová is megy, maga nagy bankár! Es 
soha többé nem nézhet tükörbe úgy, hogy ne emlékezzen rá! 

Tucatnyi levelet küldtem Divina Clarának, míg Yamashita 
akasztására vártam. Megválaszolatlanul érkeztek vissza 
hozzám. Végleg eltűnt az életemből. És tudtam, valóban az a 
legnagyobb büntetésem, hogy amikor tükörbe nézek, mindig 
az ő arcát látom. 


Epilógus 


1997. február 23-án, délután 


Életem jóra fordult. Kihívásokat tartogatott a számomra és 
eredményekkel kecsegtetett. Nemcsak engem, hanem azokat 
is, akik bíztak bennem. A Bergson  Forbes-csoporthoz 
csatlakozva kamatoztathattam a bonyolult tárgyalásoknál 
elengedhetetlen diplomáciai érzékemet. Hamar tisztelni 
kezdtek csalhatatlan ítéleteimért, melyek előrevihették Kelet- 
Ázsiát a prosperáló jövő és a gazdagság felé. 

És ahogy karrierem felfelé ívelt, gyakran visszagondoltam 
a legfőbb parancsnok irodájában lezajlott beszélgetésre, mely 
gyökeresen megváltoztatta életem alakulását. Meg akartam 
szabadulni MacArthurtól, hogy Divina Clarához kössem 
magam, de egészen mást értem el. 

MacArthur sokkal talpraesettebb volt, mint én, és 
vitathatatlan zsenialitásából sokat tanulhattam. 

Thorpe Thomas igaz mentor lett számomra. Megtanított a 
befektetési bankszakmára, finomított viselkedésemen és 
tárgyalási kultúrámon. Es örökké tiszteletben tartotta azt a 
tudást, melyet barátjától, a nagy tábornoktól, Douglas Mac- 
Arthurtól kaptam. 

Évekkel később, 1950-ben a  Tábornokot kiemelték 
kényelmes állásából, amikor kirobbant a háború Koreában. Az 
Egyesült Nemzetek csapatait kellett vezetnie. Még egyszer 
demonstrálhatta ragyogó, harctéren szerzett képességeit, de 
a megbízatás végül tragédiával végződött számára, mert a 
Yalu folyónál történt események után Iruman elnök azonnal 
felmentette a parancsnokság alól és visszarendelte az 
Egyesült Államokba. 

Mégis büszke voltam, amikor Washingtonban kezet 
rázhattam vele a Kongresszus ülésén, ahol az elnök 
felelősségre vonta. Azt mondta nekem: ,az öreg harcosok 
sohasem halnak meg". Egy évtizeddel később láttam őt újra a 
Walter Kórházban, ahol számos tiszt megfordult nála azok 


közül, akik sokat  köszönhettek neki pályafutásuk 
alakulásáért. 

Egy óra hosszán át ültem az ágyánál szürke 
gyapjúöltönyömben, divatos Florscheim cipőmben, és a 
dzsungelben megvívott harcainak történetét hallgattam. 

- Nagy dolgokat vittünk véghez. Jay. Előrevittük a világot - 
mondta. 

- Igen, uram, azt tettük. 

Megemlítette Leytét, amikor partra szálltunk; a manilai 
eseményeket és persze Japánt. - Minden az enyém volt, Jay. 
Majd egyszer talán maga is megérti. 

- Es mi a helyzet Yamashita tábornokkal? 

- Nem tud megfeledkezni róla? - mondta ingerülten. - 
Nemsokára Isten színe elé kerülök és tisztára mosom magam. 
- Megszorította a karom, jelezve, hogy utolsó látogatásom 
véget ért. 

- Viszontlátásra, Tábornok. Nevét belefoglalom az imáimba. 

- Isten áldja, Jay. - Hirtelen cinkosán kacsintott rám. - 
Elfelejtettem megkérdezni valamit. Hogy van Consuelo? 

- Nem tudom - feleltem, és újra fájdalmas emlékek tömege 
tört rám. Mindketten tudtuk, kiről beszélünk. Ő saját Consu- 
elóját említette, de az én Divina darámról kérdezett. 
Elmosolyodott, bólintott, mintha értené válaszomat. - így 
érnek véget a dolgok, Jay. Soha nem tudhatjuk a feleletet. 

És valóban. Mivé lett? Hogyan él? En is szerettem volna 
tudni. 

Több, mint harminc évembe telt, mire rájöttem, mi az 
igazság. 

A karmelita nővérek kolostorában találtam rá Manilában. 
Soha nem voltam még olyan ideges, mint akkor, amikor autóm 
megállt az épület előtt. Egy kis kertben várakoztam, míg 
odahívták hozzám. Felgyorsult a pulzusom, amint dús, 
selymes hajára visszaemlékeztem és arra gondoltam, vajon mi 
lett belőle ötven év után. 

Végül megérkezett. Ő volt az. Előttem állt. Sokáig nem 
mondtunk semmit. Aztán kinyújtottam a kezem. - Divina 
Clara! 

- Sajnálom, de nem hívhatsz így többé. Thaddeus Anthony 
nővér vagyok. Nem érhetsz hozzám. Nem szeghetem meg a 
szabályokat. 

- Hiszen vártam rád. 


- Talán így volt. Büszke vagyok rád, Jay. Nagy ember lettél. 

- Az apád megtiltotta, hogy láthassalak. 

- Erről nem tudtam. 

- Nem tudtál róla? 

- Nem. - Szeme a távolba révedt, és mintha emlékek 
suhantak volna át az arcán. - De most, végül is itt vagy. 
Engem pedig kötnek a szabályok. Be kell mennem. Es hogy is 
tarthattam volna mindezt magamban ennyi ideig? 

Elfordult tőlem és elindult befelé. 

- Te voltál a védőangyalom! 

- Reméltem, hogy így volt - mondta és eltűnt a kápolna 
belsejében. 


Vége 


Készült a debreceni Kinizsi Nyomdában 
Felelős vezető: Bördős János 


